
4 Alex. von Oettingen. 

Men just imod saadanne Forsøg værger en vis Fin- 
følelse sig. Man gyser tilbage for den oflfenlige Behand- 
ling og anatomiske Beføling af denne Gjenstand, der 
efter manges — og ikke just de overfladiskes — Mening 
skulde være og blive den uberegnelige, individuelle Fø- 
lelses Sag. Og hvem vil forsøge at tilsigte Overensstem- 
melse paa dette Omraade? Her, om nogetsteds, lader 
det Ord sig anvende: saa mange Hoveder, saa mange 
Sind! Saa mange Hjærter, saa forskjelligt et Pulsslag! 
Hvorledes kan man der tale om lovmæssig Theori og 
fast regelbunden Praxis? Er det ikke snarere Lyrikernes 
eller Romandigternes Sag, paa digterisk Vis at aflægge 
Vidnesbyrd om en „Ægteskabets Poesi", saaledes som 
Tusinder af Romaner, Sange og Dramaer med deres indi- 
vidualiserende Karaktertegning og Sjælemaleri sætte sig 
til Opgave? Hin vidunderlige, fine Duft hos den „blaa 
Blomst", den unge Kjærlighed, truer med at gaa tabt^ 
naar vi klassificere den efter botaniske Synspunkter eller 
tørre den og presse den ind i Systematikerens Her- 
barium. Det „evig kvindeliges" Hemmelighed — krænkes 
den ikke ved den markskrigerske Behandling af de dis- 
kreteste Ægteskabsspørgsmaal i en stedse voxende, efter 
Foregivende videnskabelig, men faktisk sensationel Smuds- 
literatur?^) Og selv der, hvor der hersker en større 
videnskabelig Alvor, hvor Kjøns- og Ægteskabsstatistiken 
søger at bringe Orden og Regel ind i det broget forvirrede 
Billede, som de tvende Kjøns gjensidige Søgen og Finden 
frembyder, er det dog ikke ogsaa dér voveligt at over- 
stige det noli me tangere, der som en skærmende Mur 



hed" og „fuld Ligeberettigelse" mellem begge Kjøn belyses 
ved den urhistoriske Fortid, saaledes som den endnu skal 
eftervises i vilde Australieres og Indianeres ÆgteskabsordniDg! 
^) Her har desværre ogsaa Repræsentanter for det svagere 
Kjøn leveret betænkelige Bidrag, saaledes Annie Besant, 
Mme. Buttier o. fl. En meget god Oversigt over og Kritik 
af denne Sensal ionsliteratur giver det fortræffelige Værk af 
Prof. Dr. Eribbing: Om den sexuelle Hygiejne (Kbhvn. 1889). 

omgiver hin Poesiens Tryllehave, og med raa Maalesnor 
og kold Beregning at gribe ind i den tusindfarvede Bloin- 
sterfylde ? Hvem vil driste sig til at finde den Cirkels 
Kvadratur, i hvis Sfære hint Mefistos Ord: „Und immer 
zirkuliert ein neues Blut!" gjør sig gjældende endnu den 
Dag i Dag? 

Jeg kunde endnu bruge et andet Billede for at be- 
lyse den foreliggende Opgaves Vanskelighed, men maaske 
ogsaa dens Tiltrækning og Berettigelse. Man behøver 
kun at pege paa, hvorledes hos os Menneskebørn, ved 
den Modsætning mellem de to Kjøn, hvorved disse ere 
henviste til gjensidig at udfylde hinanden. Kjærlighedens 
mægtige Lysvarme bryder sig mangfoldig gjennem de 
forskjellige Individualiteters Prismer og i tusinde og 
atter tusinde Farver — ja for hvert enkelt Ægteskab i 
nye Farver — fremstiller sig for Sjæleforskerens og Dig- 
terens studsende Øje. Hvem vil dér ved en Slags viden- 
skabelig — psykologisk og sociologisk — Spektralanalyse 
undersøge det ejendommelige Ægteskabslys efter dets 
Spektrum, eller fastslaa, hvilken Art af Lysvarme og 
Bølgebevægelse, der her foreligger, for deraf at drage 
praktiske Slutninger om, hvorledes denne elektro-mag- 
netiske Lyskilde skal anvendes rigtig? 

Og dog — de moderne Kulturstaters virkelige Liv 
opfordrer til systematisk Iagttagelse af disse Fænomener; 
og den alt udforskende og analyserende lagttagelsesviden- 
skab har allerede forlængst bemægtiget sig dette højst 
vigtige Omraade i Folkenes sociale Livsbevægelse. Stati- 
stiken, som stiller hvert socialt Fænomen under sit lagt- 
tagelsesnet; Ethiken, der gaar tilbage til Principerne for 
Ægteskabets Indgaaelse og Hjemmets Begrundelse, frem- 
for alt den af Statistik og Sædelære sammensatte Social- 
ethik, den hele moderne Samfundsvidenskab og Social- 
politik, Nationaløkonomien og det sociale Spørgsmaal, 
ja vi kunne sige det kristelig-kirkelige og konfessionelle 
Spørgsmaal — de bevæge sig alle mere eller mindre om 
det ene Midtpunkt: om Theori og Praxis for Indgaaelse 

af Ægteskab. Thi Ægteskabet er ikke eller skulde ikke 
være et Produkt af det individuelle Forgodtbefindende, 
en „fri Kjærlighedspagt", der eventuelt kan løses igjen 
(Bebel). Dermed vilde Fundamentet, det organiske 
Livsgrundlag for alt sædeligt, politisk, socialt og kirke- 
ligt Samfundsliv undergraves og ødelægges. Hvert Ægte- 
skab grundlægger et Hjem, en Familie, en lille Stat i 
Staten. Men Familien er det Spirepunkt, hvorfra Sam- 
fundet voxer organisk ud i sine mangfoldige Led. Skulde 
dette højst vigtige Omraade for menneskelig Livs- og 
Kulturudvikling være prisgivet den individuelle Vilkaar- 
lighed? Skulde der ikke dér herske faststaaende Love? 
Skulde det ikke være af største Vigtighed at udforske 
disse Love og derved klare den personlige Opfattelse og 
den oflfenlige Mening, ja endog give den enkelte bestemte 
Holdepunkter, saa at han ikke famlende og usikker følger 
sin subjektive Følelses Tilbøjeligheder, men foretager 
dette det vigtigste Skridt i Livet med klar Dømmekraft 
og fuldt alvorligt Overlæg, i Følelse af det store Ansvar 
for sig selv og alle sine Efterkommere, for sig selv og 
det hele Samfund, der omgiver ham? At klare Døm- 
mekraften, at skærpe Sansen for dette Livsspørgsmaal^ 
at vække den sløve, sovende Samvittighed, at forhøje 
Ansvarsfølelsen — - derpaa kommer det an. Og der gjælder 
det at bryde med alt falsk Snærperi, al usund Sentimen- 
talitet med dens fordomsfulde „noli me tangere", og med 
uforbeholden Aabenhed at rykke selve Sagen ind paa 
Livet. Det kan og skal ske med den fine Takt, der 
ikke krænker Undseelsen. Man kan behandle disse 
Spørgsmaal — behandle dem alvorlig og indgaaende — 
uden at aflægge det Hensyn, som man skylder „dem 
zarten, leicht verletzlichen Geschlecht''. Hver ung Mand^ 
hver ung Pige skal kunne læse og høre det, som en al- 
vorlig Undersøgelse af Sagen anser det for nødvendigt 
at udtale. 

Det skulde ogsaa gjælde om de følgende Under- 
søgelser! Fordommene skulle derved overvindes, det 

sunde Omdømme skærpes sammen med Bevidstheden 
om det omfattende Ansvar, der følger med Beslutningen 
til Ægteskab. Hvert dumt og vanvittigt „Parti" maa 
ogsaa tilskrives den Mangel paa Dømmekraft, der i denne 
Henseende behersker vort moderne Salonselskab og endnu 
mere vor belletristiske Salonliteratur. Vi ere, paa Grund 
af vor Mangel paa sædelig Energi og klart Omdømme, 
medskyldige, hvor der i vor nærmeste Omgivelse sker 
det ene Fejlgreb efter det andet, og hvor Brudefolk parre 
sig paa Lykke og Fromme, mere eller mindre bevidst, 
ledede af en falsk Følelses- eller Beregningstheori, og 
kun stille Ægteskabsindgaaelsen ind under det ene Syns- 
punkt: car tel est notre bon plaisir. Derved bliver vort 
moderne kristelige Kultursamfunds hele Grundvold mere 
og mere forsumpet, og Degenerationen gjør Kæmpeskridt. 

Al Respekt for den individuelle Tiltrækning, for 
den personlige Tilbøjeligheds Poesi og fine Duft, for 
det uberegnelig mangefarvede Skær, der hviler over 
Kjærligheden mellem Brud og Brudgom! Den bliver 
selvfølgelig ved at være den absolut nødvendige Betin- 
gelse og naturlige Forudsætning ved hvert sundt Ægte- 
skabs Indgaaelse. Men det kommer dog an paa i denne 
mangfoldige Straalebrydning at erkjende det ene og 
samme Sollys, der driver Blomster og Frugter frem for 
bele det menneskelig-sociale Kulturomraade; at samle 
de brudte Lysstraaler i et Brændpunkt. Ellers miste 
vi den samlede Enhedskraft, hvormed de skabende Livs- 
magter virker, og som opholder Verden og Menneske- 
heden, betinger Stat og Samfund, Kirke og Menighed i 
deres sunde Udvikling. 

Her kan det nu først forekomme mange besynder- 
ligt, at vi endogsaa ville bringe Statistiken, hin i Tal ud- 
trykte, systematiske Masseiagttagelse af de stadig vexlende 
Fænomener i Naturen og Historien, til Anvendelse ved 
den methodiske Undersøgelse af Giftermaalets Theori 
og Praxis. Ved denne raa, alt individuelt nivellerende, 
„de store Tals Lov" synes Giftermaalsbevægelsens rigt- 

blomstrende Eng at forvandle sig til en Mark af Død- 
ningeben, der kunne tælles. Og ogsaa her er der — som 
saa mange tror — Fare for, at den „frie" Bevægelses 
yndefulde Mangfoldighed stilles under en kold ,,lovmæs- 
sig" Naturnødvendigheds dræbende Tryk. 

Men det er ikke, eller behøver i det mindste ikke 
at være, Tilfældet. Slutninger, som en Euckle, en Lom- 
broso og andre drog af Masseiagttagelsen, vise sig 
a.ldeles ikke begrundede i Methoden selv. Særlig i den 
fluktuerende Ægteskabsbevægelse drejer det sig ikke om 
at fastslaa, men lige saa lidt om at udelukke de indivi- 
duelle Motiver. Som ved enhver menneskelig Handling, 
som ved alle socialpolitisk betydningsfulde Ytringer af 
Samfundslivet hersker der ogsaa ved Giftermaalsfrekvensen 
og Ægteskabsbevægelsen et højst indviklet Foraarsagelses- 
system. Man har ikke med Urette betegnet de statistiske i 

Bureauer som, „Menneskeobservatorier", der — ligesom 
Observatorierne og de meteorologiske Stationer paa Na- 
turomraadet — skulle underkaste det lunefuldeste af alt, 
Mennesket selv i dets Giftermaalsstemning, en regel- 
mæssig og systematisk Iagttagelse, for af Fænomenernes 
Mangfoldighed om mulig at fastsætte de afgjørende Fak- 
torer, en empirisk Lov for Befolkningsbevægelsen, hvor- 
ved Enkeltmotivérne hos dem, der indgaa Ægteskab, 
ikke blot ikke ødelægges, men træde frem som Momenter 
eller Faktorer, der (i Hegelsk Betydning) „ophæves" o: 
bevares i Helhedsresultatet Saadanne Undersøgelser ere 
blevne foretagne af mange, og Ægteskabstallet har — 
som man har udtrykt det — vist sig som en „Gradmaaler 
for Frygten og Haabet", ja som det „fineste Barometer'^ 
ikke blot for Velstanden hos den vedkommende Befolk- 
ning, men for det Maal af Frejdighed i Haabet, der 
fylder Folkesjælen i dens Drift til at grundlægge Hjem 
og Familie. 

Her træder os nu paa næsten uhyggelig Maade den 
„Regelmæssighed" i Giftermaalsbevægelsen i Møde, om 
hvilken allerede Ad. Wagner (1864) efterviste, at den 

er langt større end det er Tilfældet med Dødeligheden, 
der dog kun er afhængig af Naturaarsager. Men bort- 
set fra, at denne Bølgebevægelse ikke er nogen absolut 
regelmæssig eller typisk — som vi strax skulle se — , 
saa betaler den enkelte, der gifter sig, saa at sige sit 
„Budget til den stadige Giftermaalsfrekvens" (Buckle) 
ikke modstræbende eller bevidstløst, ved ydre fysisk 
Pression, men som et Element, der bevæger sig frit i 
det heles organiske Væxt, som en Draabe i den hele 
store Strømning. Som et maaske i Temperament ganske 
ejendommeligt Blodlegeme i det store Samfundslegemes 
Blodcirculation bidrager han just ved sin motiverende Re- 
Aexion under Ægteskabsbeslutningen til det Heles stadige 
Livsfunktion og Livsopholdelse. Den individuelle Ægte- 
skabslyst og Ægteskabsmotiverne, der trænge sig frem 
til Virkelighed og overvinde alle Hindringer, ere ikke, 
som man har ment, en rent „tilfældig" Aarsag, der 
snarest griber forstyrrende ind i Helhedsbevægelsen for 
at udviskes ved Masseiagttagelsen i Følge „det store 
Tals Lov" og saaledes lade den alment herskende „Lov" 
for Ægteskabsbevægelsen træde for Dagen. Nej! Regel- 
mæssigheden forklares snarere af Samvirkningen mellem 
de i det væsenlige dog ensartede „frie" Ægteskabsrao- 
tiver, som jo ogsaa gjøre sig gjældende efter en indre 
psykologisk Lov. Og selv de egensindigste Særlings-Be- 
stræbelser og Bihensigter hos dem, der indgaa Ægteskab 
(ved Konventions- eller monstrøse Ægteskaber), lade sig 
eftervise i de moderne Kulturstaters Giftermaalstabeller, 
der tælle efter Hundreder af Millioner, saaledes som jeg 
allerede i min Moralstatistik har eftervist det med Hensyn 
til henved 200 Millioner Ægteskabsindgaaelser i England, 
Frankrig, Tyskland og Italien. 

Dér spøger overalt i de yderste Hjørner og Kanter 
„Særlingsægteskaberne", saaledes i den monstrøse Alders- 
kombination af Kvinder paa 60 Aar og derover med 
tyveaarige Ynglinge, isgraa Enkemænd med pur unge 
Piger, umodne attenaarige Drenge med overmodne Ma- 

troner paa over 40 Aar, ja, selv saa og saa mange gamle 
Koner paa over 70 Aar foretrække i et Antal, der 
holder sig temmelig ens fra Aar til Aar, Gangen til Al- 
teret for Gangen til Graven, saaledes som jeg senere 
skal eftervise og godtgjøre med Tal. 

Men ogsaa disse Særlingsægteskaber fuldbyrde sig 
i en vis Stadighed, saa snart man tager flere Aartier 
af Giftermaalsbevægelsen sammen eller undersøger større 
Befolkningsmasser i denne Henseende. Deraf fremgaar, 
at trods det højst indviklede Foraarsagelsessystem gjør 
dog en gjennemgaaende central Tendens sig gjældende 
i denne ægte menneskelige Livsbevægelse, trods vor mo- 
derne Civilisationsæras unaturlig skruede sociale Til- 
stande. 

Man har ofte bestridt, at den virkelige Ægteskabs- 
lyst skulde give sig rigtig til Kjende i det Ægteskabs- 
tal, der tages af de store Tabeller. Thi i Grunden vil 
dog hvert Menneske, der træder ind i den giftefærdige 
Alder — Mand eller Kvinde — skride til Ægteskab. 
Ægteskabstrangen vaagner allerede fra det 16de, 17de 
Aar. Og gjennemsnitlig viser dog den højeste Gifter- 
maalsfrekvens sig faktisk for Mændenes Vedkommende 
først i det 25 — 30te Aar, for Kvindernes fra det 20 — 25 
Aar. Saaledes i Italien, England, Frankrig; i Rusland 
betydelig tidligere (fra det 18de Aar), i Tyskland noget 
senere. 

Men i disse Tal kundgjør sig just, til Forskjel.fra 
den virkelige (naturlige) Ægteskabs lyst, hin Ægteskabs- 
kraft, der overvinder Hindringerne og faktisk* lægger sig 
for Dagen, saaledes som den alene kommer i Betragtning 
for Befolkningsbevægelsens Fremskridt. Man finder saa- 
ledes, hvor mange Ægteskaber der aarlig sluttes paa hvert 
Tusinde Indbyggere. Man fastsætter for visse Perioder 
ikke blot Giftermaalsfrekvensens Højde (dens Barometer- 
stand), men ogsaa dens Kurve (dens periodiske Bevægelse). 
Man søger ligeledes at fastsætte Tallet paa dem, der leve 
i Ægteskab, og det med nøje Bestemmelse ikke blot af 

Ægtefolkenes Alder, Konfession, Kald og Civilstand, 
men ogsaa af Ægteskabernes Varighed, Frugtbarbed 
og Opløsning (ved Døden eller ved Skilsmisse). 

Hvortil denne vidtløftige aarlige Undersøgelse, dette 
møjsommelige Tællearbejde, hvilken Betydning kan det 
have for Ægteskabsindgaaelsens Theori og Praxis? Den, 
der gifter sig, bryder sig jo dog ikke om, hvorledes hint 
Barometer staar, om højt eller lavt, om rask faldende 
eller langsomt stigende. Og Giftermaalsskikkene forme 
sig dog ikke efter nogen statistisk Skabelon, men den 
tabellariske Fastsættelse er udelukkende Produkt af den 
herskende Skik og Brug og Symptom paa den faktiske 
Praxis. Ganske vist. Men for at kunne anstille den 
medicinske o: her den socialpolitiske Diagnose af Sam- 
fundslegemets Sygdomme er den iagttagne Kurve, som 
hos de syge Temperatur-Kurven, af væsenlig Betydning. 
Ellers famler man i det uvisse. 

Saaledes har den for et Statslegemes Sundhed saa 
vigtige Ægteskabs-Energi sin Gradmaaler i Overvin- 
delsen af de Vanskeligheder, som det fører med sig at 
grundlægge sin egen Arne. For den forelskede Ægteskabs- 
sværmer klinger det maaske prosaisk, naar allerede 
Montesquieu slog den Sætning fast: „Partout, ou une fa- 
mille peut vivre å Taise, il se forme un mariage". At 
grundlægge en Arne er den besindigere Ægteskabskan- 
didat kun i Stand til, naar han har noget at koge der- 
paa. Tusinde kunne — som vi se det i Proletariatet — 
ogsaa uden materiel Sikkerhed træde ind i Ægteskab 
og „sætte en Hob Tiggere i Verden". Andre Tusinder 
gifte sig kun for Pengenes Skyld og tilsigte ved Ægteskab 
kun at skafife sig Formue. Men Millionerne handle dog 
efter Motiver, der bestemt kunne beregnes, og betale der- 
ved deres regelmæssige Tribut til en bestemt Befolknings 
Giftermaalsbudget. 

Et Blik paa en større Giftermaalstabels vidunderlige, 
indviklede Maskenet giver os Beviset for, at Brudefiske- 
fangsten — hvad f. Ex. Alders- og Standskombi- 

nationen angaar ~ gaar for sig med vidunderlig Stadig- 
hed. Trods al „Valgfrihed" gjælder dog om dem, der 
gifte sig, i det hele og store den Sætning: man tror at 
skubbe, og man bliver skubbet. Undersøgelsen om Gif- 
termaalspraxisen vil vise os, hvor de egentlige 4 Hjærte- 
kamre i det sociale Legemes Blodomløb ere at søge, 
og hvorledes i Alderen af mellem 25 og 33 Aar hos 
Mændene, 20 og 25 Aar hos Kvinderne de lige gamle 
Brudgomme parre sig, stadig i 4-dobbelt Kombination, med 
de noget yngre Brude. Hine ovennævnte „Særlinge" 
kunne ikke hindre, at der saavel i Alders- som i 
Standskombinationen betales det regelmæssige Budget, 
skjønt for Øjeblikket Giftermaalsfrekvensen i de flesto 
Stater i Evropa — ikke blot i det næsten stagnerende 
Frankrig, men ogsaa i det ægteskabsrige Rusland — i 
det sidste Aarti er sunken med 1 — 2 Procent, et betæn- 
keligt Symptom for de social-politiske Fremtidsudsigter! 
Ja, Frankrig truer med at gaa til Grunde ved den med 
den sædelige Frivolitet Haand i Haand gaaende Ulyst 
til Ægteskab. Endnu nylig har en alvorlig Franskmand 
A. Dumont^) henvist til, at der i Frankrig fuldbyrder 
sig et Exempel paa „social Tæring", der maa fylde enhver 
Patriot med Skræk. Det blodsugende Spøgelse, der 
lurer i Mørket, stiger op fra Miasmerne paa den udar- 
tede Giftermaalspraxis' og de frivole Giftermaalstheo- 
riers forsumpede Jordbund, en Praxis og Theori af 
samme Art som de, der en Gang nedtrykte Græken- 
land, Rom og ogsaa Spanien fra deres verdenshistoriske 
Storhed til Svækkelse og Kraftløshed. 

Ved at se, hvorledes Giftermaalstallet vakler, hvor- 
ledes det i de enkelte Aar viser sig betinget især af 
Kornprisernes Stigen eller Synken, Høstens Slethed eller 
Godhed, ere mange komne til den næsten naturalistiske 
Opfattelse, at de menneskelige Ægteskabsindgaaelser 
udelukkende ere underkastede en Naturlov. Og det 



^) I Bibliothéque anthropoL Bd. XIII: Depopulation et civilisation. 



Giftermaalets Theori og Praxis. 13 

lader sig ikke nægte: hvert Ax, der fremkalder et Mere 
eller Mindre i Høstens Fællesresultat, bevirker ogsaa et 
Plus eller Minus i Giftermaalsfrekvensen. Kornprisens 
Minima staa i umiskjendelig Aarsagssammenhæng med 
Ægteskabets Maximum og omvendt. Ja, man kunde 
sammenligne et Lands hele Giftermaalsbevægelse, som 
den lægger sig for Dagen i de store Tabeller, med en af 
en Blomsterstøvsky dækket, sagte bølgende Rugmark, hvor 
Befrugtningen midt i Marken fuldbyrder sig saa godt 
som fuldstændig, men ved Randene mere ufuldkomment 
og sporadisk. Og en gunstig Blomstringsvind betinger 
en relativt højere Gjennemsnitshøst. 

Men hvor lidt denne Naturbetingelse virker som 
udvortes tvingende eller ubevidst nødende Naturmagt, 
hvorledes den tværtimod viser tilbage til bevidst 
Reflexion og sædeligt, alvorligt Overlæg, ser man 
deraf, at den menneskelige Parring — i Modsætning til 
de øvrige Naturanalogier i Dyre- og Planteriget — ikke 
foregaar i det blomsterrige Eoraar, men til alle Aarstider 
og fortrinsvis i det klimatisk ugunstige, raakolde, men 
Høstens Resultat opvisende Efteraar (Oktober). Er det 
ikke et Bevis paa Omtanke og fornuftig Selvbeherskelse 
hos det sociale Fælleslegeme, naar f. Ex. i Hungersaaret 
1847 Giftermaalsfrekvensen i Preussen sank med 14 ^/q, i 
Slesvig-Holsten (hvor Høsten var noget bedre) kun med 
6 % under det tiaarige Gjennemsnit? Hine Naturbe- 
givenheder virke heller aldrig umiddelbart, men først 
efter nogen Tids Forløb og ere mest bestemmende for 
det næste Aar, af fuldkomment forstaaelige Motiver. 
Folkesjælen behøver Tid til Eftertanke og herefter be- 
stemmer sig dens „tendance au mariage" under de for- 
skjellige Forhold. 

Dertil kommer, at denne Høstresultaternes Natur- 
indflydelse paa umiskjendelig Maade krydses, ja ligefrem 
skydes til Side og overvindes, naar historiske Kjends- 
gjerninger, socialpolitiske Kriser træde forstyrrende 
imellem. Trods de gunstige Høstresultater sank f. Ex. 

i Holsten under de urolige Krigsaar 1849 — 50 Gifter- 
maalsfrekvensen med næsten 15 %. medens den i Preus- 
sen, der ikke lod sig forstyrre af Krigen, steg med 
9,10%. Hvor almindelige, større Krige bryde løs, virke 
de naturligvis hæmmende eller snarere kun opdæmmende; 
Giftermaalsstrømmen bliver foreløbig dæmmet tilbage 
ved Hindringen, for saa, naar den er overvunden, i 
dobbelt Magt og Fylde at bevæge sig frem i sit vante 
Leje. Og ogsaa her kommer det an paa Folkesjælens 
Følsomhed (Sensibilitet),- paa Folkelegemets Tempera- 
mentsejendommelighed. Under Krigen 1866 viste det 
mere sensible Italien overfor det tidligere Åar (1865) 
et Minus paa 84,434 Ægteskaber; det mindre sensible 
Østerrig, som dog var stærkere optaget af Krigen, viste 
en større Sejghed (Tenacitet) derved, at Formindskel- 
serne i Giftermaalstallet det vedkommende Aar kun be- 
løb sig til 35,441. Ligesaa viste det sig under den store 
tysk-franske Krig, at i det økonomisk gunstige Aar 1871, da 
Gifter maalsfrek vensen steg betydelig i de andre Lande 
(England, Rusland, Østerrig), beløb Formindskelsen sig i 
det sensible Frankrig til over 80,000, i det sejgere 
Preussen kun til henved 35,000. Til Gjengjæld steg 
i Frankrig den opdæmmede Giftermaalsstrøm i Aaret 
1872 med omtrent 130.000, i Preussen kun med henved 
74,000 Ægteskabsindgaaelser! 

Mærkværdig, og dog fuldkomment forstaaeligt og 
motiveret, er derhos den Kjendsgjeming, at her som hist, 
i Frankrig som i Preussen, ja i alle Lande, hvor der 
foreligger Iagttagelser, det saakaldte andet Ægteskab 
(mellem Enkemænd og Jomfruer, Enker og Ungkarle, 
Enkemænd og Enker) der dog udgjør næsten Vs (19,20 %) 
af alle Ægteskaber, fuldbyrder sig langt stadigere, ogsaa 
trods de nævnte Hindringer. Saavel for Prisforandrin- 
gerne som for Krigene synes de nævnte Ægteskaber 
mindre sensible. Grunden ligger nær nok. Det drejer 
sig oftest der ikke om at grundlægge et nyt Hjem og 
Familie (hvad man jo kan vente med), men om at op- 

holde og bevare eu Familie. Ogsaa turde den gjennem- 
snitlig højere Ægteskabsalder med sit rolige Overlæg 
tilstrækkelig forklare Tallets større Stadighed. 



Af alle disse' statistiske Iagttagelser, hvor vigtige de 
end kunne være og faktisk ogsaa ere for Fastsættelsen af 
en vis empirisk og formel Lovmæssighed i Giftermaals- 
bevægelsen, lader der sig dog ikke udlede nogen saglig 
Norm for Giftermaalets Praxis, ingen sikker eller almen- 
gyldig Theori for en sund og saavel sædelig som indi- 
viduelt berettiget Maade at indgaa Ægteskab paa. Her 
maa vi allerede gribe dybere ind i det fulde Menneske- 
liv, og det skal da vise sig, hvor interessant det er, naar 
vi kun véd, hvor der skal gribes. Dette fører os til den 
methodisk vigtige Bestemmelse af Ægteskabsspørgsmaa- 
lets Stilling til Folkeslagenes sociale, ethiske og social- 
ethiske Livsbevægelse. 

At Arten og Maaden at indgaa Ægteskab paa, i 
Særdeleshed det her sig i Forgrunden trængende Kvin- 
despørgsmaal, er af afgjørende, ja symptomatisk Betyd- 
ning for det Spørgsmaal, der sætter alle tænkende Aan- 
der i Bevægelse: „det sociale Spørgsmaal", at det maaske 
er Hovedproblemet i Nutidens socialpolitiske Bevægelse, 
turde det ikke være svært at eftervise. Det viser alle- 
rede den vidt udbredte, meget læste og meget forhaanede 
Bog af Bebel: „Die Frau und der Socialismus** ^, saa 
vel som den Flod af literære socialpolitiske Broschurer, 
der berøre dette Spørgsmaal. Det ses blandt andet 



^) Ikke uden Grund siger Bebel (a. S. S. 5): „Kvindespørgs- 
maalets Løsning vil ogsaa være Vejen til Arbejderspørgsmaa- 

lets Løsning; — Kvindespørgsmaal og Arbejderspørgs- 

maal ere Spørgsmaal af første Rang. Deres Løsning betyder 
Løsningen af de nu forhaandenværende Kulturspørgsmaal over- 
hovedet." For ham er „Ægteskaberne" og „Ægteskabstilstan- 
dene" ikke vilkaarlig skabte, men „det naturlige Produkt af 
vor Samfundsudvikling." 

af Forhandlingerne paa den sidste internationale Social- 
kongres i Brysse], hvor man -— med kun 3 Stemmers 
Modsigelse — vedtog den „Resolution", ved hvilken alle 
Landes socialistiske Partier opfordres til i deres Pro- 
grammer bestemt at udtale „de to Kjøns fulde Lighed", 
eller „at fordre, at alle de borgerlige ' og politiske Ret- 
tigheder, som Manden besidder, ogsaa skal betros Kvin- 
derne". Granske vist bevæger denne Resolution sig 
nærmest om det saakaldte Kvindeemancipations-Spørgs- 
maal. Men vi skulle se, hvorledes dette Spørgsmaal i 
Giftermaalets Theori og Praxis spiller en afgjørende 
Hovedrolle. Af den vanvittige Theori om de to Kjøns 
absolute „Lighed", der slaar den ellers i disse Kredse 
saa forherligede Naturlov lige i Ansigtet og kaster Kvin- 
dekjønnet ud paa den ubegrænsede Kappestrids ødelæg- 
gende Marked, viser ogsaa Giftermaalets Theori og 
Praxis sig kjendelig paavirket, ja drevet ind i den „frie 
Kjærligheds" forsumpende Atmosfære. Det kan man 
tage og føle paa ved den mere eller mindre anbefalede 
„naturalistiske", men i Grunden naturstridige, Gifter- 
maalstheori. 

Men ogsaa bortset fra de sygelige radikal-socialistiske 
Udskejelser lader Spørgsmaalet om Giftermaalets Theori 
og Praxis sig betragte og bevise som det sociale Spørgs- 
maals Hjærte. Thi dette Spørgsmaal bevæger sig dog, 
praktisk set, væsentlig om Befolknings- og Overbefolk- 
ningsspørgsmaalet, der atter staar i nærmeste Sammen- 
hæng med Ernæringsspørgsmaalet. „Proletariatet" kom- 
mer af for megen „proles"(o:Afkom) og euRiimelinseller 
Ad. Wagners „uhyggelige Tidsbetragtnin'ger" bleve væ- 
senlig fremkaldte ved den ubesindige Giftermaalspraxis og 
falske Giftermaalstheori, der rent individualistisk har sin 
egen Lyst, sin egen Drift, sin egen „Lykke" for Øje og 
skrider til Ægteskab paa Lykke og Fromme. Saa har 
vi snart „Tiggerhoben". Og Pauperismens uhyggelige Spø- 
gelse indjager os med sin raslende Knokkelbygning en Hel- 
vedesangst. Vi mindes om Goethes profetiske Varselsraab : 

Und der Geburten zahlenlose Plage 

Droht jeden Tag als mit dem jungsten Tage! 

' Jeg er vel langt fra at stemme med i de gamle og 

nye Malthusianeres Eaab. Endnu den sidste Tælling i 
Tyskland har bevist, at Befolkningstilvæxten — hvert 
Aar med mer end 1 %; i det tætbefolkede, lille og in- 
dustrielle, Kongerige Sachsen endog med 330,000 Menne- 
i sker i de 5 Aar fra 1886 — 90! — dog bestandig er et 
f Tegn paa sund, normal Udvikling, medens, som vi 
allerede have fremhævet, i Frankrig Befolkningens Afta- 
gelse ligefrem truer med at blive skæbnesvanger for 
dette højt civiliserede Kulturlands socialpolitiske Udvik- 
ling. Der er desuden sørget godt for, at Træerne ikke 
voxe ind i Himlen. Og en Skov med fuld Træbesæt- 
ning er i al Fald bedre end en, der tyndes ud Aar 
for Aar. 

Men det lader sig ikke nægte, at megen Elendighed 
i det sociale Samfundsliv skyldes en letsindig Gifter- 
maalstheori og en ubesindig Giftermaalspraxis, og at det 
her gjælder om at overveje de Malthus'ske præventive 
Forholdsregler alvorligere^ end det oftest sker. 

Men langt dybere griber Giftermaalsspørgsmaalet 
og dets theoretiske, saavel som praktiske, Løsning ind i 
Nutidens socialpolitiske Theorier. Jeg tror at kunne 
sige, at Helhedsdommen, Helhedsanskuelsen med Hensyn 
til den individualistiske (atomistiske) og kollektivistiske 
(kommunistiske) Opfattelse af Samfundet er betinget af 
Dommen over Ægteskabsindgaaelsen og den ved Ægte- 
skabet betingede Grundlæggelse af et Hjem. Om vi 
hylde den fransk farvede individualistiske Socialisme 
eller den tyske Socialpolitik med dens mere „organiske" 
Opfattelse, afhænger hovedsagelig af, hvad vi mene om 
den ved Ægteskab grundede Enkeltfamilies Betydning, 
om det af Familieenheden fremvoxende Folkesamfund, 
ja om alle i „organiske** Led sammenvoxede Statsdan- 
nelser, til syvende og sidst om den af „det ene Par og 
det første Ægteskab" fremvoxede Menneskehedsfamilie. 

Smaaskrifter til Oplysning for Kristne. VII, 1. 2 

Al Sammenligning mellem en usund Socialisme (atter enten 
atomistisk eller kommunistisk opfattet) og en sund organisk 
Opfattelse af Socialpolitiken — hvor den organisk led- 
dede Mangfoldighed bevares i Enheden — afhænger 
af, hvorledes man opfatter Udgangspunktet, Livsspiren, 
Kilden til Menneskehedens Udvikling og anvender det i 
de socialpolitiske Spørgsmaals Tjeneste for at løse deres 
betydningsfulde Gaader. Er Ægteskabet en blot fore- 
løbig Kontrakt å la Rausseau (hvis „contrat social'* kun 
er en Følge af hans frivole Giftermaalstheori) eller en 
vilkaarlig „Kjærlighedspagt", som kan løses igjen, naar 
det skal være, å la Bebel og andre; undergraver man 
den fast begrundede Familie ved Kvindefællesskab og 
Phalansterier åla Fourier eller efter et platonisk Blan- 
dingsideal — saa falder den socialpolitiske Organisme 
fra hinanden i lige værdifulde eller værdiløse Atomer, 
Pulveriseringen af Samfundet er færdig, og den socia- 
listiske Fremtidsstats Utopier vinke i det fjærne eller 
nærme sig med uhyggelig Magt. 

Af alt dette følger den store ethiske og social- 
ethiske Interesse, som Spørgsmaalet om Giftermaalets 
Theori og Praxis skjuler i sig. Her sprudler Kilden til 
det sædelige Enkéltliv — i Familie- og Børneopdragel- 
sen — og dermed ogsaa Kilden til det hele Samfunds- 
liv. Og naar nu denne Kilde forgiftes, hvorledes skal 
det da gaa med hele Folkets Sundhed? Med Rette har 
man sagt, at Ægteskabet er Moralitetens Thermometer: 
saaledes som det staar med Ægteskabet, saaledes staar 
det ogsaa med Moralitetens Aktier. Det gamle, bekjendte 
Ord: Sig mig, hvem du omgaas o. s. v., kunde man 
ogsaa formulere saaledes: Sig mig, hvad du mener om 
Ægteskabet, særlig om Kvinden, kort sagt, hvad din 
Giftermaalstheori er, saa skal jeg sige dig, hvem du er. 

Og man tænke nu blot ikke, at det her, ved Løs- 
ningen af dette Kardinalspørgsmaal, drejer sig om en 
Sag, der kun har Interesse for virkelige Ægteskabskan- 
didater; eller at den foreliggende Undersøgelse 

kun angaar de gifte eller kun de ugifte. Nej, for alle, 
ung eller gammel, gift eller ugift, er Spørgsmaalet afgjø- 
rende: hvorledes tænker du om de tvende Kjøns For- 
hold og Bestemmelse? „Ærefrygten" for Ægteskabets 
hemmelighedsfulde Helligdom, saaledes som den skal 
voxe frem af den endnu mere hemmelighedsfulde For- 
skjel og Tiltrækning (Polaritet) mellem Kjønnene, skulde 
Goethe have taget med som den 4de mellem sine „3 
Ærefrygter". Det 6te Bud hænger saa umiddelbart 
sammen med det 4de, Ægteskabspagtens Ukrænkelighed 
og Hellighed saa direkte sammen med „Ær din Fader 
og din Moder", som jo dog kun ere blevne det ved 
Giftermaalsakten, at hvert opvoxende Barn, hver Yng- 
ling og hver Jomfru maa tage Stilling i dette Spørgs- 
maal og danne, klare og rense sin Dom. 

Ja; Giftermaalsskikkene eller -Uskikkene give hele 
Generationer deres social-ethiske Præg. Og ikke blot 
de vilde Folk, som saamange fuldstændig uberettiget i 
et vilkaarligt quid pro qvo betragte som Typer paa vore 
Urfædre og prise for deres „frie" Anskuelser om For- 
holdet mellem Kjønnene, men ogsaa de Folkeslag, der 
endnu sidde fast i „Barbariet" eller ere skredne frem 
til Civilisation, bære nøjagtig det Stempel paa sig, som 
de herskende Anskuelser om Indgaaelse og Opløsning 
af Ægteskab have paatvunget dem. Mon det ikke ogsaa 
om vor Tid og vor moderne Generation i de „kriste- 
lige" Stater kan hedde, som det hed om Jødefolket paa 
Kristi Tid, at det er en „ægteskabsbrydersk Slægt", 
som ikke kan raades og hjælpes, saa længe den pietet- 
løst drager Ægteskabets Helligdom ned i Støvet, ned i 
foreløbige Ægteskabslyster eller romantiske Lykke- 
theoriers væmmelige Smuds og tramper det med Fødder? 
Maa det ikke drive os Skamrødmen op i Ansigtet, naar 
selv det for sin „Familiesans" saa lovpriste Tyskland i 
Løbet af de sidste 10 Aar (1880—90) har forhandlet 
mere end 100,000 Skilsmisseklager for Retten, og at 
næsten Halvdelen af disse Ægteskaber virkelig ere blevne 

løste? Og kan det trøste og berolige os, at i en 
hedensk, men efter Civilisation kæmpende, Stat som 
Japan over en Tredjedel af de sluttede Ægteskaber 
atter opløstes^)? Skulde vi ikke anlægge en anden 
Maalestok paa vore kristelige Stater? 

Hvor indgribende og betydningsfuld ikke blot for 
Theologen, men for enhver alvorlig tænkende Social- 
ethiker og Socialpolitiker den bibelsk-kristelige Opfat- 
telse af det foreliggende Spørgsmaal er, og hvilken 
Bæreevne den har for Menneskehedens Lykke eller 
Ulykke, ja hvilken afgjørende Betydning der tilkommer 
den for Menneskehedens Helhedsudvikling — in bonam 
et malam partem — vil jeg tilsidst blot antyde med nogle 
Pennestrøg. Allerede af faa Strejflys vil det vise sig, at 
ogsaa det religiøst kirkelige Standpunkt, ja den hele 
kristelige Verdensanskuelse væsenlig betinges ved den 
Art og Maade, hvorpaa man betragter Ægteskabsspørgs- 
maalet og dets Konsekvenser i den hellige Skrifts Lys. 
Frem for alt er det betydningsfuldt, at i Menneskehe- 
dens Bog danner „Parret" Udgangspunktet. Og det er 
ikke saa, at det monogamiske Ægteskab blot skulde 
være ligesom et smukt forsiret Initial i denne Bog. 
Nej, Skaberen selv er Stifteren af hin Griftermaalspraxis, 
der ordnes ved Ordet: Hvad Gud har sammenføjet, 
maa Menneskene ikke adskille. Og hin ældgamle Theori : 
at Manden skal erkjende sin Hustru som en Medhjælp 
af hans eget Kjød og Ben, at Manden skal forlade sin 
Fader og sin Moder og holde sig til sin Hustru, at de 



^) De nyeste mønsterværdig ordnede Data i den japanske Stats- 
Statistik fra 1883—89 vise os tydelig med Tal Frugten af 
saadanne Folkesæder, som Bebel ønsker dem for sin Frem- 
tidsstat. Thi i Japan slutte alle 16— 17-aarige, giftefærdige 
Piger „Kjærlighedens Pagt", hvad der ikke er nogen Fare 
ved, da den stadig kan løses igjen. i Aaret 1889 blev ved 
340,445 Ægteskabsindgaaelser ikke mindre end 107,478 skilte! 
Og det var dog gunstigere end de foregaaende Aar. Thi 
1885—86 blev f. Ex. ved 259,497 Ægteskaber 113,565 løste. 

to skulle „være et Kjød", overgaar i den Grad alle de 
vilde Naturfolks matriarkalske Traditioner og alle højt- 
dannede Filosofifers platonisk farvede Idealer, at kun 
af hin Opfattelse lader sig den høje og dyrebare Sand- 
hed udlede, som Pavlus foreholder Athenienserne som 
„Humanitetens" Grundlag, naar han taler om, at Gud 
har villet, at „al Menneskens Slægt bor paa den ganske 
Jordens Kreds af eet Blod^ (Ap. Gj. 17, 26). Den 
broderlige Familieenhed og den heri begrundede mang- 
foldige Organisation, som Menneskeden i sin historiske 
Kulturudvikling er bestemt til, er ogsaa trods den ind- 
trædende Synd og i Sammenhæng med Skamfølelsen, 
der kundgjør Frelsesmuligheden og Frelsestrangen, sik- 
ret ved „Kvindens Sæd", i hvilken „alle Jordens Slæg- 
ter skulle velsignes". Saaledes forener „Moderretten" 
sig med det oprindelig patriarkalske Element. Og lige- 
som Kvindens hulde Gaade staar paa Tærskelen af 
Menneskehedens Historie, ligesom den første Kvinde 
ved Navnet „Heva" faar den Bestemmelse at være 
„Moder til alt levende'', saaledes løber Frelses- og For- 
løsningshistorien ud i det „Evig-kvindeliges" hemme- 
lighedsfulde Tanke, Menighedsbruden, der ved Kristus, 
den kvindefødte Menneskesøn, paa det inderligste skal 
forenes med Gud som sin Mand, der vil „trolove" sig 
med hende i Ret og Retfærdighed. Menneskehedens 
Fuldendelse fremstilles i „Bryllupets** Billede, og Men- 
neskene ere forenede i Gud som Brødre af den ene 
Familie, det ene Gudshus, hvor Gud er Fader, og Me- 
nigheden Moder. 

Det er det tilstræbte Ideal. Vejen til Virkelig- 
gjørelsen gaar gjennem mange Vildfarelser, som Gud 
vel ikke hindrer, men sluttelig dog regulerer og over- 
vinder, nemlig gjennem syndige og egenraadige, kjødelige, 
Giftermaalstheorier, og tilsvarende Praxis. Flerkoneriet, 
som truer med at undergrave alt sandt Ægteskabs- og 
Familieliv, begynder hos de gudfjendtlige Kainiter; det 
taales vel ogsaa hos de gammeltestamentlige Patriarker, 

men billiges aldrig og bærer sine skæbnesvangre Følger i 
sig selv. Den første Katastrofe, som udgaar over 
Menneskeheden, er Følgen af kjødelige Blandingsægte- 
skaber mellem „Guds Sønner", som kun „saa' Menneske- 
nes Døtre, at de vare skjønne", og „toge til Hustruer, 
hvilke de vilde" (1 Moseb. 6, 4 fif). Som det gik med 
disse „Mesalliancer", med den Generation, om hvilken 
det hedder „de aad, de drak, de tog til Ægte og bort- 
giftede", at det førte til Syndflodens Dom, saaledes 
førte ogsaa en forgiftet Giftermaalspraxis til en tragisk 
Slutningskatastrofe : „Sodoms Ende". Overalt en rystende 
Alvor i Betragtningsmaaden i Modsætning til den mo- 
derne, frække Leg med ægteskabsbrydende Lyster. 

Og selv om det gamle Testamente med en uforbe- 
holden A åbenhed, der ofte støder os, fremstiller Føl- 
gerne af Synden, saaledes som den viser sig ved Kræn- 
kelsen af det af Gud billigede Monogami og kyske Æg- 
teskab hos Patriarkernes Børn (Juda), som hos en David 
og Salomo, aldrig lægger den et formildende Slør der- 
over. Stedse bliver Jahves Pagt med sit Folk forher- 
liget som en hellig Ægteskabspagt og dens Fuld- 
endelse i den messianske Tid ventet med Længsel; og 
stedse paany bliver al Ugudelighed fremstillet under 
Billede af Ægteskabsbruddet, det utilladelige, afguds- 
tjenende, kjødelige Samkvem. Og hvor højt Ægteskabet, 
Manden som Hjemmets Grundlægger, og Kvinden som 
Hustru og Moder, stilles i det nye Testamente, det føl- 
ger — som Luther overfor enhver Nedsættelse af Ægte- 
skabet f. Ex. ved Forherligelse af Cølibatet aldrig blev 
træt af at fremhæve — ikke blot deraf, at Kristus 
først aabenbarede sin Herlighed ved et Bryllup, men 
ogsaa yndede at fremstille sin Forening med den frelste 
Menighed i Fuldendelsens Rige under Billedet af et 
„Bryllup". Af denne dybe Opfattelse af Sagen er ogsaa 
den Tanke født, som Pavlus udfører (Ef. 5, 23 f), at 
hvert kristeligt Ægteskab, ja det inderlige Forhold 

mellem Mand og Hustru skal være et Afbillede af For- 
holdet mellem Kristus og hans Menighed. 

Jeg har ikke her villet gaa dybere ind paa bibelsk- 
theologiske Enkeltheder, endskjønt disse ere af gjen- 
nem gribende Betydning for Spørgsmaalet om Giftermaa- 
lets Theori og Praxis. Det fremhævede er tilstrække- 
ligt til at modbevise Bebels ganske ud af Luften 
grebne Paastand ^), at Biblen og Kristendommen har 
prædiket „Foragt" for Kvinden og Ægteskabet. 

Det var mig kun om at gjøre fra alle Sider, fra 
statistisk, socialpolitisk, ethisk og til sidst kristelig-social- 
ethisk Synspunkt at belyse den uhyre Vigtighed og den, 
alle det nuværende Kulturlivs Spørgsmaal gjennemtræn- 
gende, Interesse, der knytter sig til dette, det betyde- 
ligste af alle Tidsspørgsmaal. Vi ville da i det næste 
Afsnit, efter en kritisk Bedømmelse og Afvisning af de 
falske Giftermaalstheorier, den romantiske Følelsestheori 
og den beregnende Konventionalitetstheori, de ensidig sub- 
jektive Lykketheorier og de ensidig objektive Skæbne- 
theorier, søge at begrunde den sande social-ethiske Theori. 
Og dernæst ville vi i et tredje Afsnit stille Ægteskabs- 
indgaaelsens Praxis i det rette Lys, for paa overbevi- 
sende Maade at fremstille: for det første de praktiske 
(berettigede og uberettigede) Ægteskabshindringer, eller 
den ugifte Stands Værdi eller Mangel paa Værdi, dens 
Farer og Fortrin, for det andet den rigtige Maade ved 
Valg og Forlovelse; for det tredje Formen for Ægte- 
skabsind gaael sen (borgerligt Ægteskab og Vielse) og 
den eventuelle Løsning af Ægteskabet. 



^) Se. anf. Skr. S 41 ff. I mærkværdig Selvmodsigelse betoner 
Bebel dog paa samme Tid, at de saa svært undertrykte Kvin- 
der haabede „Befrielsen^' af Kristendommen, og derfor saa 
ivrig slattede sig til den ! 

II. 

I hvor nøje Forbindelse den principielle Dom over 
Ægteskabsindgaaelsen eller — hvad der er det samme 
— Giftermaalstheorien staar med den hele Verdens- 
anskuelse, beviser et Blik paa Menneskehedens Kulturhi- 
storie. Hver Tid og hver aandelig Strømning indenfo^ 
Tiderne karakteriserer sig ved den Art og Maade, hvor. 
paa man i Sammenhæng med Ægteskabets Hensigt og 
Ide opfatter Giftermaalsmotiverne og principielt ordner 
og bestemmer Ægteskabets Fuldbyrdelse. Med Gifter- 
maalstheorien hænger dog det hele Folkevel sammen, 
som fortrinsvis beror paa en sund Familiegrundlæggelse 
og Familietradition. Lad end den faktiske Giftermaals- 
skik og den derved betingede Giftermaalspraxis være 
af indgribende Betydning. Den er dog kun Symptomet 
paa den mere eller mindre bevidst herskende Theori. 

En rent historisk Fremstilling af Giftermaalets Praxis 
og Familiegrundlæggelsen i de forskjellige Folk og Tider 
vil bestandig være mer eller mindre behersket af en 
forudgaaende Theori. Og paa den. anden Side bUver 
den historiske Betragtning i sin Anvendelse paa Nuti- 
dens sociale Problemer altid kun frugtbar derved, at vi 
stille det ejendommelige i den menneskelige Familie- 
grundlæggelse ved Ægteskabet under visse almene, prin- 
cipielt ordnende sociale og social-ethiske Synspunkter. 

Det er ikke den ubevidste Trang, der bestemmer 
den menneskelige Giftermaalsskik i dens specielle For- 
skjel fra den dyriske Parringsdrift. Det er meget mere 
Ideer, der faktisk beherske Tiderne og Folkene, eller 
ogsaa skulde beherske dem, i disse de vigtigste af alle 
Tids- og Stridsspørgsmaal, hvis man ikke vil løbe Fare 
for, at Helhedsbevægelsen, her: den for enhver Tid i god 
eller skæbnesvanger Retning afgjørende Giftermaalsbe- 
vægelse, skal ende i Fordærvelsens Sump. 

At leve hen i det blaa, at gifte sig paa Lykke 
og Fromme, dertil passer den skæbnesvangre Devise: 

aprés nous le déluge ! Hint gamle Ord : „De aad og 
drak, tog tilægte og bortgiftede sig, og de agtede det 
ikke, til Syndfloden kom og tog dem alle bort" (Matth. 
24, 38), beholder og beviser sin Sandhed til den Dag i 
Dag. Og alle Tiders Historie lærer, at hvert Folk, 
hvert Samfundsvæsen gik sin Hensygnen og sit endelige 
Forfald i Møde i samme Grad, som Familielivet viste 
sig forsømt og undergravet ved en falsk Giftermaals- 
theori. 

Saa vigtigt det altsaa end kan være at agte paa 
Historien, at mærke sig Kjendsgjerningerne og iagttage 
Massefænomenerne, afgjørende vil dog altid den theo- 
retiske og ideale Dom, som danner sig ud fra Histo- 
riens Erfaring, være for den enkelte, der indtræder i 
Ægteskab, saa vel som for Samfundet, der i sin sunde 
sædelige, civilisatoriske og religiøse Udvikling er betinget 
ved den samvittighedsfulde Giftermaalstheori, der retter 
sig efter højere universelle Synspunkter. Idet jeg saa 
vidt muligt tager Hensyn til alle historisk foreliggende 
Opfattelser, vil jeg derfor i en systematisk Inddeling 
gruppere og bedømme de forskjellige falske Theorier, 
saaledes som de dømme sig selv i deres Ensidighed, 
for til sidst at begrunde den sande social-ethiske The- 
oris Sandhed. 

De mest modsatte Verdensanskuelser — enten 
man nu karakteriserer dem som naturalistiske eller spi- 
ritualistiske, som atomistiske (individualistiske) eller uni- 
versalistiske (pantheistiske) — lade sig maaske tydeligst 
betegne derved, at de enten stille det enkelte Sub- 
jekt og dets individuelle Interesser i Forgrunden paa 
det Heles Bekostning (subjektivistisk, personal- 
ethisk Individualisme); eller betone Helhedens Inter- 
esse, Samfundets Vel, og i denne ensidig objektive 
Tendens miskjende og skade Enkeltpersonlighedens Be- 
rettigelse og Fordringer (objektivistisk, social-fysisk Uni- 
versalisme). I Grunden burde og skulde disse Betragt- 
ningsmaader slet ikke optræde som hinanden udelukkende 

Modsætninger. Thi det ligger dog saa nær for enhver 
dybere seende, at Enkeltsubjektet kun ved sin levende 
Indordning i det Hele og dettes lovmæssige Bevægelse 
kan naa til sin Sundhed, som til sin sande Lykke. Og 
paa den anden Side lader det sig ikke miskjende, at 
Helheden, og navnlig et menneskeligt Samfundsliv, kun 
kan trives sundt, naar det respekterer sine forskjellige 
Medlemmers Ejendommelighed og muliggjør dem Tje- 
nesten ved det Hele efter deres Ejendommelighed, saa- 
ledes som det alene kan ske ud fra det social-ethiske 
Synspunkt, som søger at bringe Frihed og Nødvendig- 
hed, Enkeltinteresse og Almenvel, Selvbestemmelse og 
lovmæssig Ordning i Harmoni. 

Men med den sygelige Ensidighed er nu engang 
det menneskelige Fornuftræsonnement beheftet. Det 
egenlig dybeste Problem i Verdens- og Kirkehistorien, 
i Historiens Filosofi og i Religionsfilosofien, i Stats- og 
Kirkeledelsen, for Samfundets Udvikling og Folkenes 
Vel, jeg kunde sige: Mesterspørgsmaalet for al anthro- 
pologisk og socialpolitisk, saa vel som for al ethisk og 
social-ethisk Undersøgelse tilspidser sig til den Sætning: 
hvorledes forener jeg den personlige Frihed med den 
nødvendig herskende Lov, Enkeltvæsenets Interesse med 
det Heles Vel, eller for at tale direkte : Personlighedens 
lykkelige Udvikling med den af Gud satte og ledede 
naturlige og historiske, fysiske og moralske Verdens- 
orden? 

Man gjør sig ligestrax Løsningen af dette proble- 
matiske Mesterspørgsmaal vanskelig eller umulig, naar 
man stiller det evdæmonistiske Synspunkt i Forgrunden 
o: gjør Lykken, enten den enkeltes eller Samfundets 
til Argumentationens Hovedpunkt, uden at agte paa, 
hvorledes og hvorfor just denne Lykke, der som et 
skuffende Fata morgana spejler sig for os i tusinde 
vexlende Farver, er væsenlig betinget ved. den rigtige 
Opfattelse og Forstaaelse af hint Problem, der — efter 
Goethes dybsindige Udtryk — maa forme sig for os til 

et „Postulat" o: til en praktisk sædelig Fordring, til 
en Fordring, som ikke spørger efter Graden af den 
enkeltes „Lykkefølelse", men sigter paa at befordre det 
Hele i dets ejendommelig levende Organisation. 

At hint „Mesterspørgsmaal" kun da kan besvares, 
hint Problem kun da tilnærmelsesvis løses, naar vi i 
Verdensordenen erkjende og se hin Verdensordner, 
der som den personlig frie og aandelige Villie i vis 
Selvbegrænsning tillige ordner den af ham skabte Men- 
neskeheds Frihed, idet han ved en bydende Sædelov — 
Kjærlighedens Lov — udjævner den tilsyneladende Mod- 
sigelse mellem Aand og Natur, Frihed og Nødvendighed 
Enkeltvilje og Almenvilje, individuelle Interesser og 
fælles Vel i sit Rige, det skal her kun antydes. Vi 
komme senere ved Belysningen af den sande social-ethiske 
Giftermaalstheori — som efter vor Mening kun kan 
forstaas og begrundes ud' fra en kristelig Verdensan- 
skuelse — tilbage dertil. Her gjælder det i^ærmest om 
at gjøre sig klar over, hvorledes ogsaa alle de falske 
og skæbnesvangre Giftermaalstheorier, som til de for- 
skjellige Tider have gjort sig gjældende i Historien og 
endnu den Dag i Dag hyppig herske i vore moderne 
Samfundsklasser, maa føres tilbage til en falsk Lykke- 
theori. 

Tænkt som Giftermaalstheori, er den udelukkende 
voxet frem af hin ovenfor antydede ensidige Verdens- 
anskuelse. Thi: enten tager man kun Hensyn til den 
selviske, egoistiske Interesse og Vilje hos det Enkelt- 
væsen, der skrider til Ægteskab o: Ægteskabet bliver 
subjektivistisk gjort til et rent personligt Anliggende for 
Individet i dets Søgen efter „Lykke" ; eller ogsaa ser man 
alene paa det Heles Lykke og Trivsel paa Bekostning 
af den enkelte og hans „frie** Vilje og gjør Ægteskabet 
— enten i social eller i religiøs Interesse — i Følge 
avtoritativ Vilje til et blot Udslag af en offenlig sank- 
tioneret (ren objektiv) Ordning. Hist — ved den sub- 
jektivistiske (individualistiske) Anskuelse — anser man 

det for ubetinget nødvendigt for Ægteskabernes „Lykke" at 
enhver, dreven af sin egen Lyksalighedsdrift, tager sin Gif- 
termaalsbeslutning og indgaar sit Ægteskab saa at sige 
paa sin egen Fagon; her — ved den objektivistiske 
(socialistiske) Opfattelse — anses det for ubetinget af- 
gjørende og nødvendigt for Familiernes „Lykke"^ saa 
vel som for det hele Folk, at den enkelte underordner 
sig Samfundets Skik og Brug, Forældrenes eller Statens 
Vilje, den sociale lovmæssige Nødvendighed, eller hvor- 
ledes man nu vil udtrykke det, om ellers Ægteskaberne 
skulle vise sig fremmende for Folkets Vel eller nyttige 
for den socialistiske Fremtidsstat. 

Over begge disse individualistiske og socialistiske 
Giftermaalstheorier svæver da som en uformidlet Deus 
ex machina hin snart mere subjektivt, snart mere ob- 
jektivt opfattede theistiske eller deterministiske Theori, 
hvorefter den enkelte saa vel som Samfundet viser 
sig en højere Førelse underlagt. Ud fra denne Forud- 
sætning bliver ikke blot Ægteskabsinstitutet anset for 
en guddommelig Indstiftelse, men hvert enkelt Ægte- 
skab i deterministisk eller sakramental Betydning be- 
tragtet som en guddommelig Førelse; ja, i Ordets dri- 
stigste Betydning blive da Ægteskaberne opfattede som 
„sluttede i Himlen", 

Saaledes blive de tre Faktorer, som ved enhver 
menneskelig, sædelig Handling, ja ved enhver historisk 
betydningsfuld Gjerning og Livsbevægelse, men navnlig 
ved den for det menneskelige Samfundsliv grund- 
læggende Familiebegrundelse, skulde samvirke og orga- 
nisk gribe ind i hverandre: denpersonlige, sociale og 
guddommelige Faktor, revne fra hinanden. Netop 
ved at isolere dem egenraadig og betone dem ensidig 
opstaa de falske Giftermaalstheorier, som trods deres 
fælles (evdæmonistiske) Lykketendens bringe idel Ulykke 
og Elendighed ind i Ægteskaberne og have en skæbne- 
svanger Giftermaalspraxis til Følge. 

Haandgribeligst viser den falske Lykketheori sig ved 

den indivividualistiske, rent subjektive Opfattelse af Ægte- 
skabsindgaaelsen. Ved den socialistiske og theistiske 
Theori træder mere den falske Lyksaliggjørelses-Tendens 
i Forgrunden. Men ved den individualistiske lyder De- 
visen simpelthen: „Jeg gifter mig for at blive lykkelig". 
Efter denne selviske Lykketheori gifter enhver sig saa 
at sige paa egen Haand ; de Motiver, der føre til Ægte- 
skab, opfatter han udelukkende som liggende i hans eget 
Bjærte, Vilje eller Forstand; den almenmenneskelige 
Ægteskabsdrift vinder i det enkelte Tilfælde Kjød og 
Blod ; og den enkelte søger og haaber ad denne Vej sin 
egoistiske Tilfredsstillelse. Han tænker hverken paa det 
Ansvar, som er forbundet med at grundlægge Hjem og 
Familie, eller paa den vældige Fare, som han begiver 
sig ind i ved Ægteskabets Vovestykke, for saa vidt det 
vil opfattes og vurderes som den varige og i Principet 
uopløselige Sammenføjning af to Individer af forskjelligt 
Kjøn til et fælles Liv, til aandslegemhgt Samfund, til 
fælles Husholdning og Børnopdragelse. 

Det er en ejendommelig Ting med den Lykke ! 
Hvem vil nægte, at ingen kan foretage nogensom- 
helst Handling eller beslutte sig til en følgerig Daad 
uden Haab om et lykkeligt Resultat! Ja, Styrken af 
det Motiv, som ikke ænser, eller som overvinder Hin- 
dringer, ligger væsentlig og nødvendig begrundet i hint 
mere eller mindre bevidste Haab. Jeg er langt fra med 
Schopenhauer, Pessimisten af Princip, at komme i et 
indvortes Oprør, naar jeg ser „lykkelige" eller efter 
Lykke stræbende Mennesker for mig; eller med Scho- 
penhauer, Kvindehaderen af Princip, at anse Ægteska- 
bet, saa vel som det hele Ægteskabsliv, for en Beseg- 
ling af den menneskelige Elendighed. Hvem vilde over- 
hovedet endnu beslutte sig til Ægteskab eller overtage 
al den Møje, som følger med det ægteskabelige Liv, 
de huslige Sorger, Børneopforstringen og Opdragelsen, hvis 
han, med den Fritz Reuterske „Kannedat" Gottlieb, i 
Ægteskabet kun vilde erkjende et „Stykke af den paa 

Menneskeheden hvilende Forbandelse". Det er aldeles 
„naturligt" og selv fra det højere religiøst-sædelige og 
social-ethiske Synspunkt fuldtud berettiget, at man tager 
Hensyn til Lykken som Resultat af en sund Gifter- 
maalstheori og Giftermaalspraxis; thi man gifter sig dog 
ikke for at blive „ulykkelig" eller komme ind i en „Kor- 
sets Skole!" 

Men saa vist som den sande Lykke, den fulde Til- 
fredsstillelse af den menneskelige Trang til at leve og 
elske kun kan og skal findes i det sande Ægteskab, 
som hviler paa Gjensidighed og varigt Samliv, saa vist 
er Jagten efter Lykke skæbnesvanger og den selviske 
Tilfredsstillelse af sin Lyst ganske utilstrækkelig som 
Motiv eller endog som Basis for Ægteskabet. Afset 
fra, at ikke det at ville blive lykkelig, men det at 
gjøre lykkelig maa være det afgjørende Synspunkt for 
Ægteskabets sande Velsignelse, saa ligger ved Lykke- 
theorien den Slutning kun altfor nær: „Saa længe Lyk- 
ken varer, varer ogsaa Ægteskabet! Uden Lykke har 
det hverken Maal eller Mening. Kommer Ulykken — 
DivorQons!" Saaledes lurer i Lykketheorien allerede 
den skjulte, alle social-ethiske Baand opløsende. Fami- 
lier, Folkeslag og Stater ødelæggende og fordærvende 
Skilsmissetendens. Derfor er Tendensen mod Lykke 
aldrig et fast Kit for den „Kjærlighedspagt", som to 
Hjærter slutte, ikke for at gjøre et Forsøg med Lykken, 
men for at indføje en Pille i den sociale Organismes 
fundamentale Bygning. 

For os syndige egoistiske Mennesker er og bliver 
Ægteskabet ~ i hvilket ikke to Engle sammenføjes, 
men to syndige Mennesker, der bære Bjælken i deres 
Øje — altid ogsaa en Korsets Skole, ja Selvfornæg- 
telsens og den gjensidige Opofrelses høje Skole. Saa- 
ledes vandrer Ægteskabslykken stedse tilhobe med Ægte- 
skabssorgen. Og ogsaa om denne „Sorg" gjælder det 
alvorlige Ord af Goethe: 

Den ich einmal mir besitze, 
Dem ist alle Welt nichts niitze; 

£ei YoUkommen åussern Sinnen, 
Wohnen Finsternisse drinnen; 
Und er weiss von allen Schåtzen 
Sich nicht in Besitz zu setzen! 

Ja, netop for Lykkeridderne og Lykketheoretikerne 
kan lettest og hyppigst i det ægteskabelige Livs skuf- 
fende, raa Virkelighed den „Erfaring" gjøre sig gjæl- 
dende, om hvilken Wildenbruch i sin „Christoph Marlow*' 
siger saa skjønt og dybt: „Erfaring — det er at blive 
rig ved at miste". Her ligger Løsningen paa Goethes 
Tvivl (i „Dichtung und Wahrheit") om, hvad da i Grunden 
det ofte brugte og sjælden forstaaede Ord „Erfaring" 
betyder; for Kjærligheds- og Ægteskabslykkens Ved- 
kommende have vi her et sandt og alvorligt Svar. „Ach 
davon hab' ich so viel Erfahrung", vil mangen Faust- 
discipel sige med Suk, Uden Opgivelse af Illusionerne 
vil intet -Ægteskab naa et „lykkeligt" Resultat. Og i 
Virkeligheden bliver ved en indbildt Lykketheori efter 
Skuffelsen Ægteskabet selv til et „Helvede", saaledes som 
det skildres i de fleste af de med overfladisk Lykke- 
tendens overfyldte moderne Romaner og naturalistisk- 
franske Dramaer. 

Vel værd at lægge sig paa Sinde forekommer hin 
Ytring mig af en dog saa liberal Demokrat og Men- 
neskekj ender som Mazzini at være, naar han skriver 
til sin Veninde Jane Carlyle: „Jeg gjentager ofte for 
mig selv, at der ikke gives nogen fuldkommen Lykke 
under Solen, at det hele Liv" — og da ogsaa det 
ægteskabelige — „kun er en Selvopofrelse til højere 
lykkehge Formaal." Og har ikke en Vismand 'som 
Thomas Carlyle Ret, naar han (i Brevene til sin Hu- 
stru) spotter Lykkeridderens flove Raisonnement ved 
den Klage, han lægger ham i Munden: „Hvorfor er 
jeg, dette vidunderlig udmærkede Jeg, ikke fuldkomment 
lykkelig?" Det er, som han tror at iagttage, Grund- 
tonen i de arme Menneskers umelodiske, ugudelige, 
overfladiske Præk. Ja, maa vi ikke mindes hint Ord af 

Frederik den store, som han — jeg tror før Slaget ved 
Leuthen — skal have tilraabt sine Soldater: „Vil I Ka- 
nailler da leve evig?" Skulde man ikke have Lov til 
at tilraabe hine Kanailler, der saaledes pukke paa deres 
egen Livslykke: Vil I Kanailler da være evig „lyk- 
kelige" ! 

Dertil kommer, at hin subjektivistiske Lykketheori 
paa ingen Maade principielt lader sig klart bestemme. 
Den vexler kamæleonsagtig i alle Farver. Eftersom man 
betoner Kjærlighedens romantiske Følelse eller den 
naturlige Viljes drift -eller Forstandens Beregning, 
former denne evdæmonistiske Giftermaalstheori sig paa 
tredobbelt forskjellig Maade. 

Et vist idealt Skær vinder den som romantisk Fø- 
lelsestheori. Her forvexler man Kjærligheden, der kun 
kan blive til et sundt Ægteskabsmotiv, naar den ses 
som selvfornægtende, personlig Hengivelse paa Basis af 
gjensidig individuel Tiltrækning, med hin uberegnelige 
Ildflamme, som kaldes Forelskelse, der saa let fortærer 
sig selv eller i flagrende Lidenskabelighed i Længden 
kun kan virke ødelæggende, ikke opvarmende. Da gjæl- 
der for alle, som tage og tages til Ægte, det sande Ord : 
„Den der forlader sig paa sit Hjærte" — paa sine øje- 
blikkelige og vaklende Følelser — „han er en Daare". 
Ja, denne ulutrede, i Grunden selviske, Kjærlighed er 
det, der, som Dante siger, fører til Helvede, naar den 
ikke underordner sig Aandens helliggjørende Tugt i 
opofrende Selvovervindelse. Den fremstormende Elskov, 
selv naar den er klædt i begejstrede Følelsers og svær- 
meriske Troubadoursanges skjønne Klædebon, er dog 
saa langt fra at være den sande ægte Kjærlighed, at 
den idelig staar paa Springet til at synke ned i det rent 
sanseliges Omraade. Den romantiske Følelsestheori 
gaar let og umærkelig over i den anden, lavere Form 
af den evdæmonistiske Ægteskabstheori. Den kunne vi 
betegne som den egenlige naturalistiske Lysttheori, 
i hvilken den tugtløse, selviske Vilje sdrift søger og 

finder det ægteskabelige Samfund, for eventuelt — saa 
snart hin Lystens Ud er slukket — atter at opgive det 
og søge anden Tilfredsstillelse. Bølger og bruser ikke 
allerede i denne romantiske Følelsestheori hin Tendens 
til „fri Kjærlighed**, der gjør sig bred i de moderne 
Naturalisters Giftermaalstheorier? I Schlegels Lucinde 
er den romantisk farvede Glød i den individuelle Hen- 
givelse ikke væsentlig forskjellig fra Bebels ..Kjærlig- 
hedspagt**, der — om den end er tænkt som Engifte 
(Monogami) — kun skal vare saa længe, som Sjælenes 
^Tilbøjelighed" ogSympathi varer. Er dette et virkeligt, 
varigt »Engifte**? eller indeslutter det ikke, allerede i 
Theorien, det stadige „Mangegifte**? Mindes vi ikke 
her om hint romantiske Par i Ludvig Tiecks „Ver- 
kehrte Welt**, som idet de paa Scenen slutte „Kjær- 
lighedspagten**, udgyde sig i hede Elskovseder, og hvor 
Elskeren saa, midt i den ømmeste Omfavnelse, paa 
Brudens angstfulde Spørgsmaal: „Men, naar vor Kjær- 
lighed nu hører op?** har det tørre Svar paa rede 
flaand: „Saa lade vi os skille!'* 

Saaledes udmunder den romantiske FølelseStheoris 
straalende Strøm i den naturalistiske Sammenkoblings- 
theoris Smuds, saaledes som den gjør sig bred i alle 
de moderne franske Ægteskabsdramaer og den modby- 
delige Efterabeise af dem hos de moderne, naturalistiske 
Skribenter med væmmelig Sikkerhed og kynisk Hen- 
synsløshed. Disse Mænd — Ibsen, Tolstoi — navnlig i 
hans afskylige „Kreuzersonate" — Zola og Flaubert, 
Gerhart Hauptmann og Nordau etc. — de kappes alle 
om ved deres Forherligelse af den naturalistiske Viljes- 
drift at nedværdige Ægteskabet til en vilkaarlig Akt af 
det dyriske Menneske. Og Sandheden af Faust*s Ord; 
„Geniessen macht gemein" lader sig gribe med Hæn- 
derne, overalt hvor la bete humaine gjør sig gjældende, 
og Bestialiteten sluttelig „grundig aabenbarer sig'* i Gjer- 
ning. Denne naturalistiske Giftermaalstheori ender i 
Fordærvelsens Sump, i den moralske og fysiske Udart- 

Smaaskrifter til Oplysning for Kristne. VII, 1. 3 

ning af den hele Slægt; ja den kundgjør sig paa det 
hyppigste i hin fortvivlede Selvanklage, hin Elendighed, 
hvor hvert Gran af „Lykke" er forsvundet, saaledessom 
den ikke blot i den fattiges Hytter, men lige saa meget i 
de øverste Titusindes Kredse giver sig til Kjende ved den 
frygteligste Mord- og Selvmordtendens (jeg minder 
om Helten i Tolstois „Kreuzersonate" og om den sidste 
Boulanger-Katastrofe paa hans Marguerites Grav i 
Brlissel!). Ikke blot „B,osmersholm"erne, samt alle de 
Ibsenske borgerlige „Gjengangere", vise, i Stedet for 
Tilfredsstillelse i et „lykkeligt« Ægteskab, Tilbøje- 
lighed til Dobbeltselvmord; men ogsaa i højadelige 
Kredse, ja i Fyrstehuse foregaar der — som vi nylig 
have oplevet — mangen, sensationel eause celebre, hvor 
i den frie „Kjærlighedspagt" Døden byder sig til Gjæst 
som „den tredje i Pagten". 

Overfor hin romantiske og naturalistiske Lykketheori 
synes nu som yderste Modsætning den beregnende For- 
nufttheori at stille sig. Men ogsaa her gjælder Sætnin- 
gen om Extrememe, der berøre hinanden. I Principet 
dække de hinanden. Fornufttheorien er kun en anden 
Form af de Ægteskabstheorier, som sigte paa den selviske 
Tilfredsstillelse af Lysten. „Lykken" søges her — ved 
den filistrøse Beregning — i Rigdom, Glans, Ære, 
højere Stand og Stilling i Samfundet. Og hvem vil 
sige, hvilken af de to Theorier der tæller den største 
Skare af Tilhængere? Alt gaar her ud paa at gjøre et 
„godt Parti", eller som det hedder i hint franske Drama: 
„Je me suis mariée pour me faire une position." Den 
saa vidt muligt uforstyrrede Lykke i Livsnydelsen er 
ogsaa her Maalet. Kun mangler det poetiske Drag og 
det lidenskabelige Motiv, som gjør Udslaget i den ro- 
mantiske og naturalistiske, i Følelses- eller Lysttheorien. 
Alligevel følges hin Forstandstheori i Praxis næsten 
hyppigere end denne. Bevis derfor ere de berygtede 
Ægteskabsbureauer og de Tusinder af offentlige Ægte- 
skabstilbud, som allerede udfordre Statistiken. Overalt 

bliver der her drevet et elendigt Lotterispil med det 
helligste, hvor „Lykkeloddet** som det tilstræbte Maal 
lokker Masserne i Garnet. Denne Fornufttheori har i 
og for sig kun lidt tillokkende ved sig. Den er for 
luvslidt, og den Elendighed, som venter, kigger ud af 
alle Ender og Kanter. Derfor har den heller ikke et 
saa forførerisk Præg, som Følelses- og Lysttheorien. 
Intet oprigtigt eller dybere følende Menneske vil ret- 
færdiggjøre den. Og dog har den en forførerisk og for 
mange højst farlig Baggrund; thi den fremstiller Ægte- 
skabet som noget, der kan ordnes ved en rent personlig 
Aftale. Ægteskabet er en Kontrakt, saaledes mener 
man her. Hvem vil hindre to Mennesker i, paa deres 
Maade at slutte hin „Ægteskabs-Overenskomst", ved hvil- 
ken de bedst finde deres Regning, og som forekommer 
dem at betale sig bedst? 

At den offentlige Retsform for Ægteskabets Ind- 
gaaelse i sig selv kan have Karakteren af en Ægteskabs- 
kontrakt, vil ingen bestride. Men denne Retsform maa 
dog ikke forvexles med selve Ægteskabsindgaaelsens 
Væsen. Saa lidt som Statens socialpolitiske Samfund 
hviler paa en contrat social eller staar og falder med 
saadan fri Aftale, saa lidt kan og maa Ægteskabet, 
dette vigtige socialpolitiske Fundament, opfattes som en 
vilkaarlig Overenskomst mellem Interessenter, der der- 
for hvert Øjeblik kan opløses igjen. Det vilde være at 
sætte det hele Samfund paa Spil, at atomisere og pul- 
verisere det. Hvem vilde bygge Huse paa dette Flyve- 
sand? 

Og dog er det ikke blot den forsømte offentlige 
Mening, der dømmer mere end mildt om denne bereg- 
nende Fornufttheori ; ogsaa Forældre og Formyndere 
hævde den, hvor det gjælder om at bruge Ægteskabet 
som Forsørgelsesanstalt. Selvfølgelig er den alvorlige 
Overvejelse, om og hvorledes man kan grunde et Hjem, 
fuldt berettiget. Men hvor den bærer Præget af bereg- 
nende Spekulation, vækker den i dybere Gemytter kun 

3* 

Afsky og Væmmelse. De saakaldte Stands- og Fornuft- 
ægteskaber bære mere eller mindre Præget af Prisgi- 
velse. Og med det, man i Ægteskabsstatistiken har 
kaldt „monstrøse Ægteskaber" eller „Ægteskaber til gjen- 
sidig Understøttelse", staar det i Grunden paa samme 
Maade. Ægteskabets Ære skjændes derved. I de fleste 
Tilfælde lurer Ulykken allerede paa Tærskelen, og Æg- 
teskabets udvortes Form bliver til Skalkeskjul for mod- 
bydelig hemmelig Elskov. 

Og dog har denne usle, beregnende „Fornufttheori** 
Berøringspunkter med hine Ægteskabstheorier, der i det 
sociale Samfundsvæsens Interesse ville trænge de per- 
sonlige Giftermaalsmotiver tilbage. Lyksaliggjørelses- 
Theorien opfattes her mere universelt, enten det nu sker 
i Familiens Interesse, eller i Overensstemmelse med 
herskende Sæd og Skik i Folket, eller endelig til det 
hele Statsvæsens Nytte. Faren, der lurer her, be- 
staar deri, at man miskjender og tilbagetrænger den 
nødvendige Betingelse og Forudsætning for et til sin 
Ide svarende Ægteskab: nemlig den personlige Tilbøje- 
lighed og den dermed forbundne gjensidige Udfyldning 
i naturlig og aandelig Betydning. 

Den ærværdigste Form vinder denne universalistiske 
Giftermaalstheori paa patriarkalsk Grund, hvor Foræl- 
drenes Vilje, og fremfor alt Faderens i Familieraadet 
afgjørende Stemme, afgjør Sagen. Denne Theoris ethiske 
Berettigelse hviler paa det fjerde Bud. Pieteten mod 
Forældrene optræder som Betingelse for et velsignet Gif- 
termaal. Saaledes sker det endnu i Almindelighed hos Jø- 
derne. Og det lader sig ikke eftervise, at denne Theori, naar 
den udøves indenfor visse Skranker, nødvendigvis maatte 
drage slemme Følger efter sig for Ægteskabslykken eller 
den hele Giftermaalspraxis o: naar Forældrene eller For- 
mynderne med vis Hensynsfuldhed tage Børnenes Trang 
og Tilbøjelighed med paa Raad og ikke øve nogen ud- 
vortes Tvang. I sidste Fald viser det sig som en Er- 
faringssætning for alle Tider og er bleven gjennemført i 

tusende Romaner og Dramaer med mere eller mindre 
psykologisk Sandhed, at den udvortes Tvangsform, For- 
ældrenes saa at sige døde Magtavtoritet, enten vækker 
Børnenes Modsigelse og Uvilje, eller ogsaa, i Tilfælde af 
at der vises udvortes Lydighed, fremkalder Skinforbin- 
delser, der fra Begyndelsen af allerede bære den ga- 
bende Revne i sig. „Naar en Streng spændes for højt", 
har man med Rette sagt, „saa springer den: Tvangen i 
Kjærlighed, øvet fra Forældrenes Side, frembringer det 
hemmelige Galanteri". Og dette er Ægteskabernes Pest. 
Det viser sig navnlig i Frankrig, hvor Ægteskaberne 
mest kun sluttes i Familieinteresse og faktisk blive til 
Skalkeskjul for utilladelige Forhold. Ja, det hele solide 
Familieliv viser sig fordærvet og faretruet, naar Gifter- 
maalstheorien former sig saaledes, at Ægteskabet, under 
Familiehovedernes Sanktion, bliver til et udvortes, i Sam- 
fundet anerkjendt Skærmbrædt for tøjlesløs Extrava- 
gance, navnlig hos udsvævende Mænd, men ogsaa ofte 
hos frivole Kvinder. 

Mindre farlig synes denne Familietheori, naar den 
sanktioneres ved Folkeskikken og derved Holdes in- 
denfor visse Grænser. Den i og for sig afskrækkende 
Tanke, at gjøre Ægteskabet til et Kjøb, former sig i 
Praxis ofte mildere, naar det — som hos de gamle 
Gother og Germaner til ind i Middelalderen — drejer 
sig om den Medgift, som Brudgommen maatte nedlægge 
hos Forældrene for at erhverve Bruden. Blandt de 
fleste hedenske Folk gjaldt og gjælder endnu den Dag 
i Dag denne af Folkeskikken fordrede Maade at fri paa. 
Men skæbnesvanger bliver den, naar Ægteskabet derved 
degraderes til en Forretningssag eller forvandles til en 
Kjøbekontrakt. Intet alvorligt tænkende Menneske vil 
nutildags billige en saadan Theori og Praxis. Den 
dømmer sig ved sig selv og sine sørgelige Følger. 

Men en idealere Skikkelse vinder denne ved Folke- 
vanen betingede Theori, naar den gjør sig gjældende 
som en Statstheori, der efter Foregivende skal fremme 

Folkelykken. Ser man ved Ægteskabet bort fra den 
personlige Tiltrækning mellem Nupturienteme, der dog 
betinger en velsignet Familiebegrundelse og Bømeop- 
dragelse i Hjemmet, og stiller man det udelukkende 
under Synspunktet af en Statsféranstaltning, ^ saa truer 
dets guddommelige Væsen med at gaa til Grunde. 
Utvivlsomt har Staten den Interesse og den Ret at re- 
gulere Ægteskabsordningen saaledes, at en vilkaarlig Ind- 
gaaelse og Opløsning af Ægteskaberne undgaas eller i 
det mindste begrænses. Thi det principielt fastholdte 
og lovlig foreskrevne Engifte saa vel som Ægteskabets 
varige Karakter, dets principielle Uopløselighed, er en 
Grundpille for Samfundets og Statens Existens og sunde 
Bestaaen. Men naar Staten — som det f. Ex. var 
Tilfældet i den idealistisk tilspidsede platoniske „Repu- 
blik" — stiller Giftermaalet uden Hensyn til virkelig 
varig Familiebegrundelse og Børneopdragelse under det 
universelle Folkevels Synspunkt og mener at fremme 
det Heles Gavn ved statslig ordnet „Kvalitetsvalg", ja 
endog „Kvindefællesskab", saa forstyrrer den for sin 
Del det Fundament, Familien nemlig, hvorpaa den hvi- 
ler som en retslig organiseret Folkefamilie. 

Her mødes de gamle Grækeres idealistiske Theori i 
dens umiskjendelig kyniske Karakter med St. Simoni- 
stemes og de moderne Socialdemokraters bekjendte Gif- 
termaalstheori. 

Trods denne naturalistiske Karakter ved de univer- 
salistisk-sociale Giftermaalstheorier have disse dog visse 
Berøringspunkter med det tilsyneladende modsatte Ex- 
trem: de ensidig deterministiske religiøse og kirke- 
lige Theorier. Det er den tredje og sidste Gruppe af 
de falske Giftermaalstheorier, vi nu maa fæste Blikket 
paa. Den første Gruppe — de individualistiske Lykke- 
theorier — lagde det hele Eftertryk paa de enkeltes 
Ve og Vel, der vilde gifte sig, enten med Hensyn 
til den romantiske Følelse, eller den naturlige Ægte- 
skabsdrift eller den beregnende Forstand. Den anden 

Gruppe — de sucialistisk-universalistiske Lyksaliggjørel- 
sestheorier — betoner enten mere Familieinteressen eller 
Folkeskikken eller det formentlige Statsvel. Den tredje, 
religiøs-kirkelige Theori, der nu skal belyses, gjør Gifter- 
maalet ensidig afhængigt af den „guddommelige Vilje** 
og paatrykker det sluttelig den sakramentale Karakter. 

Den almindeligste pietistisk farvede Form af denne 
tilsyneladende fromme Theori giver sig tilkjende som 
vidt udbredt overalt, hvor man enten af Medlidenhed 
eller i misforstaaet Interesse for andre eller af foregiven 
Lydighed mod den højere guddommelige Villie mener 
at maatte slutte et Ægteskab uden naturlig Tilbøjelig- 
hed eller aandelig Forstaaelse, ja endog oftere — som 
f. Ex. ved Ægteskaber i Missionens Tjeneste — uden 
at der endog blot foreligger personligt Bekjendtskab 
som Forudsætning. At gjøre en Dyd af Nødvendig- 
heden kan jo undertiden ogsaa løbe lykkelig af. Men 
det maa fra et simpelt moralsk Standpunkt betegnes 
som en skæbnesvanger Vildfarelse, naar man tyder hint 
gamle bibelske Ord: „Hvad Gud har sammenføjet" 
saaledes, at noget, der ikke hører sammen, tvinges sam- 
men ved en overtroisk Forudsætning om en „Styrelse 
af Skæbnen". Aldrig gjennembryder man ustraffet den 
Naturorden, der dog ogsaa er sat af Gud, enten man 
saa gjør det ved at hævde et tvungent Cølibat eller et 
Ægteskab, der skal være særlig aandeligt; thi Ægteska- 
bet er og bliver, som f. Ex. Luther aldrig blev træt af at 
betone, en naturlig Skabelsesorden. Mangler Kjærlig- 
hedens, den individuelle Tiltræknings, levende Pulsslag, 
saa bliver det blot kristelig motiverede Ægteskab en 
indre Usandhed, et Vrængebillede, som synes forbundet 
med den skrækkelige Fare at prisgive sig selv, navnlig 
for Kvindens Vedkommende 

En særlig modbydelig Form vinder hin Skæbne- 
theori ved den bekjendte hernnhutiske Skik, ved Loddet 
at sammenføje de vedkommende Par. Her foreligger 
ikke engang en virkelig Nødstand som paa Missions- 

marken. Det er den pure overtroiske Vilkaarlighed, der 
fører Sceptret og halvvejs mødes med og rækker Haan- 
den til den verdslige „Lykketheori". Men i besindige 
Hernnhuter-Kredse afviser man nu selv med Alvor dette 
aandelige Lotterispil i en saa hellig Sag. Brugen eller 
rettere den skæbnesvangre Misbrug forsvinder ogsaa der 
efterhaanden. 

Men videre udbredt og alvorligere forfægtet er den 
saakaldte Sakrament-Theori, som hæver Ægteskabet 
— i Kraft af den kirkelige Vielse — til en Naadeakt 
af overnaturlig Art. 

Det er jo selvfølgelig klart — og deri bestaar denne 
Anskuelse Sandhedskjærne — at det menneskelige Ægte- 
skab efter kristelig Opfattelse (se Ef. 5,30) er en stor „Hem- 
melighed", en aandslegemlig Forbindelse mellem begge 
Kjøn, der paa vidunderlig Maade afbilder Forholdet 
mellem Kristus og hans Menighed. Af Ægteskabet 
skyder der paa hemmelighedsfuld Maade bestandig nyt 
Liv frem. Af det fremgik oprindelig den hele Menne- 
skehedsfamilie; af det udleder denne sin organisk sam- 
menhængende Organisation. I det bunder Humanitetens 
høje og store Tanke o: Tanken om Folkesamfundets til 
gjensidig Kjærlighedstjeneste kaldede Enhed. Vil man 
kalde en saadan Hemmelighed — som jo alt jordisk for- 
gængeligt bærer Lignelseskarakter — et Sakrament, saa 
for os gjerne. Paa Udtrykket kommer det ikke an. 
Ogsaa Luther har i den første Tid (til 1521) hældet til 
hin Opfattelse, men kun i den almindelige Betydning^ 
at der her foreligger en hemmelighedsfuld, guddommelig 
Ordning og „Afbildning af Kristus og hans Menighed". 
Men saasnart man, saaledes som det i evangelisk-bibelsk 
Betydning alene er muligt, ved Sakrament forstaar et af 
Kristus indsat og derfor i Kirken brugt Naademiddel, saa 
er det klart, at Ægteskabet ikke kan være noget Sakra- 
ment, da efter Kristi egne Ord (Matth. 19, 4) hin gud- 
dommelige Nat ur ordning har bestaaet „fra Begyndel- 
sen". Et Naademiddel i nytestamentlig Betydning er 

det altsaa ingenlunde. Saa maatte — i Modsigelse med 
Cølibatets Helligholdelse — den ugifte anses for berøvet 
en Velsignelse, og paa den anden Side hver gift anses 
for sakramentalt helliget, hvad der staar i Modsigelse 
med Ægteskabets almindelige Udbredelse ogsaa blandt 
alle Hedningefolk. 

Eller gjør maaske den kirkelige Vielse Ægteskabet til 
et Sakrament? Det er selv efter romersk-katholsk Opfattelse 
ikke Tilfældet. Thi det faktiske ægteskabelige Samfund 
gjælder ogsaa der som det væsenlige Kjærnepunkt, det 
afgjørende Moment. At den kirkelige Vielse er og skal 
være den for den Kristne selvfølgelige, ved kirkelig 
Skik og Brug (ikke ved bibelsk Forskrift) betingede 
Form for et „kristelig" sluttet og ført Ægteskab, 
kan ikke bestrides. Men det er et Bevis paa en hierar- 
kisk tilspidset Giftermaalstheori, naar man giver den 
Tanke Eum, at det er den præstelige Nærværelse eller 
den præstelige Velsignelse, der skaber Ægteskabet. Ægte- 
skabet er og bliver en „verdslig Ting", som Luther siger, 
en almen Naturordning, som for Mennesket, og særlig 
for den Kristne, kun vinder en høj, kulturhistorisk, 
moralsk Betydning, fordi og forsaavidt ogsaa ved det 
„Guds Rige skal bygges". Derfor bliver det heller 
ikke „i Begyndelsen" indført i Historien (1 Mos. 1 27) 
uden Guds Velsignelse. Den ved Giftermaalét grund- 
lagte Familie fremstiller saa at sige (idealt betragtet) 
Guds Rige i det smaa, i dets spirende Begyndelse 
(Princip). Og just derfor vil den Kristne ikke begynde 
det uden Guds Velsignelse, saaledes som den bydes ham 
i den kirkelige „Vielse^'. 

Dette fører os nu sluttelig til den positive Begrun- 
delse og Belysning af den sande, social-ethiske kriste- 
lige Giftermaalstheori. Jeg kan her fatte mig kort og 
skal blot i faa Træk føre Beviset for, at den sunde, 
kristelige Giftermaalstheori for saa vidt svarer til det 
social-ethiske Synspunkt, som den forener de Sand- 
hedsmomenter, der i de 3 nævnte Giftermaalstheorier 

paa urigtig Maade optraadte adskilte og netop derved 
førte til Usandbed og — som vi siden skulle se — i 
Praxis maa drage betænkelige Følger efter sig, nemlig 
den ensidige Betoning af den individuelt-personlige 
eller den socialpolitiske eller den religiøs-kirke- 
lige Faktor ved Ægteskabsindgaaelsen, Om og hvor- 
ledes hine tre Faktorer lade sig levende forene i den 
social-ethiske Giftermaalstheori, skal endnu her fremstil- 
les med faa Ord. 

Først forudsætter Ægteskabet i sand Betydning o: 
det inderlige, aandslegemlige Livssamfund mellem Mand 
og Hustru til Grundlæggelse af Familie og Hjem frem- 
for alt den fri gjensidige personlige Hengivelse (Kjær- 
lighed), fordi det skal være et exklusivt og efter sit 
Væsen varigt, uopløseligt Samfund. Det kan derfor kun 
som En gifte (Monogami) svare til sin Ide. Derpaa 
tyder ogsaa den (selv af Bebel anerkjendte) Polaritet, o: 
den til gjensidig Udfyldning sigtende numeriske Lige- 
vægt mellem Kjønnene. Selv om ogsaa faktisk paa ev- 
ropæisk Grund i den giftefærdige Alder Kvindernes 
Tal overgaar Mændenes en lille Smule (1,5 %). navnlig 
i Tyskland (næsten 2 %) og England (efter den nyeste 
Tælling næsten 3 ^/q), saa er det kun en lokal (sær- 
lig ved Udvandringsbevægelsen forklarlig) foreløbig 
Forskydeise af det normale Forhold og den faktiske 
Naturordning. I Amerika f. Ex. overgaar (just paa 
Grund af Indvandringen) Mandkjønnet Kvindekjønnet 
med 5 — 6 %. Men naar Bebel, i Følge denne og andre 
Kjendsgjerninger, principielt indrømmer, at Monogamiet 
er det normale for vore moderne Kulturstater og fbr det 
„over Dyret staaende" Menneske, gjør han selv — som 
vi allerede antydede — denne Indrømmelse illusorisk, 
naar han blot anser „Kjærlighedspagten" mellem to for 
sluttet og bindende saa længe, som de selv „ville" og 
„Katurdriften" forener dem. Naar „Engiftet" opfattes 
i denne Betydning, vilde hvert Ægteskab blive til et 
successivt „Mangegifte". Thi hin vekslende „Vilje" og 

^ Naturdrift '^ kan sige: i Dag saaledes, i Morgen ander- 
ledes! i Dag denne, i Morgen hin! Nej, skal den sande 
ægteskabelige Kjærlighed, hvis Nødvendighed for Virke- 
liggjørelsen af „Ægteskabets Ide'* ogsaa de naturalistiske 
Modstandere anerkjende, have noget ethisk Indhold, saa 
maa den i hvert Fald indeslutte Tendensen mod Varig- 
hed og Exklusivitet i Forholdet, ellers vilde det hele 
menneskelige Samfund dog tidligere eller senere synke 
ned paa det dyriske Trin o : endog under det Niveau, som 
betegnes ved de polygamiske „Ægteskabssystemer" hos 
de vildeste, mest udartede Folkeslag. 

Ved den sande Giftermaalstheori gjælder just Schil- 
lers Formaning: 

Drum priife, wer sich ewig bindet, 
ob sich das Herz zum Herzen findet. 

Ikke den momentane Kjærlighed afgjør Forholdet. 
Den er kun det opslaaede Øje, hvori — foreløbig maaske 
som et Lyn — den Vished lyser frem, at to Væsener af 
forskjelligt Kjøn ere bestemte for hinanden, bestemte til 
at slutte hin „Kjærlighedspagt", ved hvilken et Hjem, 
en Familie begrundes — en i Sandhed stor Tanke af 
vældig Bærevidde! 

Men med det personlig-ethiske Synspunkt forener 
sig nødvendig hint social-ethiske, som erkjender og i 
fuldt Alvor anerkjender, at denne Pagt er af ligefrem 
grundlæggende Betydning saavel for de Børn, hvormed 
Gud maatte velsigne Ægteskabet, som for det hele 
Samfund, vi som Mennesker og Kristne tilhøre. 

Jeg indrømmer fuldtud, at hvor denne pagtsluttende 
Kjærlighed var en flygtig Pølelse, hvor den var parret 
med Egenkjærlighed, med „Havesyge" i Betydning af 
Jagten efter „Lykken", vil den kun være af kort Varig- 
hed; jeg indrømmer ogsaa fuldtud, at fra en social-ethisk 
Giftermaalstheoris Standpunkt svarer en tvungen Æg te- 
skab si ndgaa els e ikke til sin sædelige Ide, saa lidt som 
et kun med Tvang o: trods indtrædende „Kølighed" og 
ulyksalig „gjensidig Uvillie" ved udvortes Lov, enten 

Statens eller Kirkens, opretholdt Ægteskab. Men 
netop derfor skal man aldrig tvinge nogen eller lade sig 
tvinge til Ægteskab. Men hvor Ægteskabet sluttes med 
Bevidsthed om dets Uløselighed, af „fri" Kjærlighed, 
der skal man just betænke, at denne Kjærlighedspagts 
Væsen saavel som dens sociale Bestemmelse og gud- 
dommelige Ordning medfører dens Dløselighed. Med 
andre Ord: Tendensen mod eventuel eller virkelig Skils- 
misse skal betegnes og brændemærkes som stridende mod 
Ægteskabets Ide o: som Synd, som Uret, som Følge af 
den egoistiske Drift. Ellers aabner man alle Døre for 
Letsindigheden, og det „Engifte", man selv fordrer, bliver 
en Skuffelse. Hvor der — enten af Letfærdighed eller 
Fejltagelse — sluttes et forfejlet Ægteskab, der ville selv- 
følgelig de tragiske Følger ikke udeblive, saaledes som 
vi senere ville eftervise det ved den i vor Tid herskende 
Giftermaalspraxis. Men netop paa Grund af den Let- 
færdighed, som nu engang bor i dette Menneske- 
væsen af Kjød og Blod, skulde man ikke blot fra første 
Færd advare mod overilede, uoverlagte Ægteskaber, 
men ogsaa vise hen til, at ved hvert indgaaet Ægte- 
skab bærer Tanken om Skilsmisse Spiren til Familiens 
Selvtilintetgjørelse i sig, og maa altsaa fordømmes 
som en Slags Selvmord, et paatænkt eller virkelig 
indtrædende. Skilsmisse eller eventuelt foreløbig Adskil- 
lelse (hvor nyt Giftermaal er udelukket) vil jo faktisk 
indtræde eller maa indtræde, hvor „Ægteskabets sæde- 
lige Ide" ikke mere kan opretholdes paa Grund af gjen- 
sidig Uvillie, eller er forstyrret ved faktisk Ægteskabs- 
brud (eller svigagtig Bortrømning). Men fra den sunde 
social-ethiske Giftermaalstheoris Standpunkt vil man ikke 
blot før Ægteskabsindgaaelsen søge at forebygge en 
saadan Fare, men hvor den truer, give den en moralsk 
Modvægt ved Skærpelse af Samvittigheden og den ethi- 
ske Dom. Ellers vil til sidst ethvert Giftermaal have 
et letsindigt Ægteskab paa Prøve til Følge. Og Folk 
og Almenvel, Familie og Børneopdragelse, Stat og Kirke 

maatte tilsidst, som Luther vilde sige „gaa rabundus**. 
Vor forroste Civilisationsæras hele Kulturgrundlag vilde 
da' — som det allerede tegner til — forvandles til den 
pure Mosebund, ja den hele civiliserede Fremtidsstat 
blive til et stort Hittebørnshospital med 70 — 80 Dødelig- 
hedsprocent mellem de forældre- og familieløse Smaa, 
saaledes som man tildels allerede kan eftervise det ved 
Petersborgs og Moskvas store Hittebørnshospitaler og 
lignende franske „Humanitets"anstalter. 

Det er overhovedet en besynderlig Frugt, den navn- 
lig i socialdemokratiske Kredse herskende forvirrede Lyk- 
saliggjørelse og Humanitetsrus sætter! Paa den ene Side 
har man stor Medlidenhed med de „ulykkelige" Ægte- 
fæller, men tænker ikke paa at raade dem til stille at 
bære deres Ulykke eller ved sædelig Selvbeherskelse og 
Selvbekæmpelse at overvinde den for at opretholde hin 
verdensbevarende Ide og for det gode Exempels Skyld. 
Paa den anden Side prisgiver man Familieideen paa 
fuldstændig inhuman Maade. og har ingen Medlidenhed 
med den moderløst opvoxende Generation, paa hvilken 
Statens Haab beror. 

Men for den kristelig sindede maa det uden Tvivl 
staa fast, at ethvert Ægteskab ikke blot er en personlig 
Kjærlighedspagt, der saavel med Hensyn til Grundlæg- 
gelsen af Hus og Hjem, som med Hensyn til det hele 
Samfunds Vel maa være exklusiv og uopløselig, men at 
denne Pagtslutning ogsaa hviler paa en providentiel 
guddommelig Ordning, vil være bestemt og ordnet ved 
Guds hellige Vilje. Med det ethiske og sociale Ele- 
ment gaar i den sunde Giftermaalstheori det religiøse 
uden Modsigelse Haand i Haand; ja, Troen paa 
Guds hellige Ordning i Ægteskabet giver først 
hine to Elementer den fulde Indvielse, saa vel som den 
højere Borgen for deres Varighed og deres indre Sand- 
hed. Thi hverken Blikket paa Børnenes egen „Lykke" 
og Trivsel, eller Eespekten for Folkets og Familiens 
nedarvede Sæder, for Statens Lov og den bindende 

Ordning, ere tilstrækkelige til at sikre vaklende Ægteska- 
ber deres Fasthed, ødelagte og fundamentløse Familier 
deres Gjenoprejsning. „Hjærternes Haardhed" hos den 
„ægteskabsbrydende Slægt" vil dog beholde Tendensen 
mod den frivole Skiften, som er enhver sand Ægteskabs- 
ordnings Død, og langsomt, men sikkert, fuldende det 
sociale Ødelæggelsesarbejde. Kun Visheden om, at der i 
den hævdede Ægteskabsordning og i den skærpede 
Ægteskabsbedømmelse aabenbarer sig en guddommelig 
Vilje, der binder Samvittigheden og opholder Menne- 
skeheden, kan være en Dæmning herimod. Og ved en 
kristelig Giftermaalstheori bliver hverken den frie, 
personlige Ejærlighed sat til Side som „uvæsenlig", 
eller den statslige Ordning draget i Tvivlsom „verdslig". 
Den ægteskabelige Kjærlighed bliver tværtimod uddybet 
styrket og helliget derved. Thi den gjælder efter bibelsk 
Anskuelse for et Afbillede af Kristi Kjærlighed, med 
hvilken Gud Herren har elsket Verden og i den sin 
frelste Menighed (Joh. 3, 16. Ef. 5, 23. ff.). Og den 
social-politiske Ordning, som jo væsenlig beror ogsaa paa 
en solid Giftermaalstheori og -lovgivning, garanteres ved 
den kristelige Folkeskik, som anser Ægteskabet for 
helliget i den berettigede Bevidsthed, at hvad Gud har 
sammenføjet, maa Mennesker ikke adskille (Matth. 19, 5 
ff; 1 Ko. 7, 10). 

Men er denne Sjælepagt efter sit Væsen uopløselig, 
i det mindste for dette jordiske Liv, er da ikke det 
Spørgsmaal berettiget, som Jesu Disciple en Gang ret- 
tede til deres Herre, da han (Matth. 19, 9) udtalte det 
utilladelige og ugudelige i Skilsmissen, og som gjentager 
sig paany til den Dag i Dag: „Ja, staar Mandens Sag 
saaledes med Hustruen, da er det ikke godt at gifte 
sig!" Og ogsaa den Dag i Dag turde Svaret gjælde: 
„Dette Ord begribe ikke alle, men — de, som det er 
givet." 

Idet vi nu gaa over til at belyse Giftermaalets 
Praxis, ville vi se, hvorledes ved dette højvigtige og 

alvorlige Skridt ingen Eegel er saa værdifuld, som den 
i den gamle Moltkes bekj endte Løsen indeholdte: Først 
veje, saa vove! 



III. 

Ved Spørgsmaalet om Giftermaalets Praxis drejer 
det sig fra det social- ethiske og social- politiske Syns- 
punkt fremfor alt om Ordningen af den for det hele 
menneskelige Samfundsvæsen grundlæggende ægteskabs- 
indgaaende Handling i Ideens Tjeneste o: til den sunde 
Udvikling af Giftermaalsskikken. Theorien gav os den 
almengyldige Maalestok for den social- ethiske Bedøm- 
melse. Handlemaaden i det enkelte Tilfælde skal nu 
ordnes og normeres derefter, saa vidt muligt med Hensyn 
til de socialpolitiske og socialreligiøse Interesser. I 
Praxis skal Theoriens Holdbarhed og Gjennemførlighed 
prøves, hvis den skal blive andet end „graa" Theori. 

Nu foreligger der for den faktisk herskende Ægte- 
skabsindgaaelsesskik saa vel som for Ægteskabets Hi- 
storie, et vældigt, tildels endnu videnskabelig usigtet. 
Materiale. Forskere som John Lubbock, Lewis Morgan 
o. fl. have forsøgt at føre det „videnskabelige" Bevis for, 
at der oprindelig i Menneskeheden (ogsaa hos indoger- 
manske og semitiske Racer) har hersket et (polygamisk 
eller polyandrisk) „Gruppeægteskab", om ikke fuldstæn- 
digt Kvindefællesskab („Promiscuitet"), idet alle Brødre, 
Søstre og Søskendebørn saa at sige dannede et „Kom- 
munalægteskab", og just derfor „Moderfølgen" var afgjø- 
rende for, til hvilken Stamme man hørte. Deraf skulde saa 
først efterhaanden — ved indtrædende Stammeforfatning og 
for at undgaa Giftermaal indenfor samme Familie — have 
dannet sig en mere begrænset og ordnet Ægteskabsordning 
(Punalua-Familie). Saaledes skulde ogsaa det hos Naturfol- 
kene hyppig paaviselige „Moderherredømme" (Matriarkat) 

kunne forklares, og deraf skulde saa først efterhaanden 
— særlig ved Rov- eller Kjøbeægteskabets Opkomst — 
Faderretten og Faderherredømmet (Patriarkat) være 
opstaaet^). 

Vi kunde overlade denne unægtelig højst interes- 
sante Undersøgelse af de med Hensyn til Ægteskabs- 
systemerne blandt vilde Naturfolk foreliggende Fakta til 
Specialforskerne. hvis man ikke med en til fuldstæn- 
dig Kritikløshed grænsende Sikkerhed paastod Ting og 
henstillede dem som „videnskabelig beviste", der støtte 
sig til upaalidelige Rejseberetninger og højst vovede 
Slutninger. Det har f. Ex. en saa besindig Forsker som 
C. N. Starke søgt at eftervise^). Skjønt ogsaa han 
opfatter Urtilstanden som en „dyrelignende", er han 
dog af den Mening, at Morgans Slutninger ere ganske 
uvidenskabelige og kun egnede til at forvirre Spørgsmaa- 
let. Saaledes har ogsaa Dr. Westermark i sin Specialun- 
dersøgelse af dette Spørgsmaal grundig tilbagevist „Ma- 
triakats"-Hypothesen og søgt at fremstille det varige Æg- 
teskab som den naturlige og oprindelige Form for den 
menneskelige Ægteskabspraxis. 

Alligevel beraabe materialistiske , darwinistiske og 
socialistiske Forfattere, som Fr. Engels, Bebel o. a., sig 
paa hin „ældgamle Giftermaalspraxis" og undse sig 
ikke ved, med grænseløs Selvtillid dertil, at knytte et 
sandt Vildnis af uvidenskabelige Paastande. Deres ten- 
dentiøse Bestræbelser vise sig fremfor alt deri, at de, 
saavel i Undersøgelsens Methode som i den ethiske 
Slutningsrække, tillade sig Spring, som hverken lade 



^) Ogsaa Bjørnson lader sig (Engifte og Mangegifte S. 5) ved 
disse Paastande forlede til den „Tro", at Kvinden oprindelig 
dannede Familiens Overhoved, endskjønt han forsigtig selv ind- 
rømmer: „Vi kj ender intet til det omkast, som gjorde man- 
den til familens og samfundets overhoved"; thi „vi kjender 
ikke menneskehedens ældste historie", følgelig heller ikke 
dens ældste giftermaalssæder. Sapienti sat! 

2) Die primitive Familie. Leipz. 1888. 

sig forene med historisk Samvittighedsfuldhed eller med 
Logiken. 

For det første forekommer den Methode mig fuld- 
stændig at svæve i Luften, som uden videre generali- 
serer de vildeste Eolks Tilstande (der ikke engang med 
Sikkerhed kunne paavises, da der selv hos Buskmænd 
og Andamanesere findes Spor af det mest trofaste Mo- 
nogami); og i Steden for alvorlig at overveje den nærlig- 
gende Mulighed, at det skyldes Udartning (Degeneration), 
uden videre anse de vilde Tilstande for „rudimentære 
Levninger" (survivals, som Tylor siger) fra Urtiden. 
Derimod hævder Westermark og giver Beviset derfor, 
at den unægtelige Tøjlesløshed i de Vildes Giftermaals- 
praxis ofte just er Følgen af Bekjendtskab med mere 
civiliserede Folk. „Irregulære Forbindelser mellem 
Kjønnene**, siger han, „vise i Almindelighed den Ten- 
dens, at tiltage med Civilisationens Fremskridt." I vor 
Civilisation ligge llødderne til Tøjlesløsheden i Gifter« 
maalets Praxis. Og det siger en Forsker, der selv staar 
paa „Descendens^-Hypothesens Standpunkt og hylder den 
Mening, at Mennesket har faaet Ægteskabsinstitutionen 
som en naturlig Indretning fra sine „anthropoide", altsaa 
kun menneskelignende, Forfædre! Hvorfra Westermark 
veed det, er ikke godt at vide, det skulde da være, at 
han mener at kunne hæve den Darwinske Hypothese 
uden fast videnskabeligt Grundlag' til Theori. Maaske 
er det allerede lykkedes ham at udfinde hint „manglende 
Led" — missing link, som Darwin kaldte det — for at 
udfylde Kløften mellem Menneske og Abe. Muligvis 
ville de nyeste Undersøgelser af den amerikanske Professor 
Garner over „Abesproget", og de sig dertil knyttende 
Forsøg af den af Garner begejstrede rige Særling fra 
Washington paa at gjennemføre en menneskelignende 
„Giftermaalspraxis" mellem tæmmede og opdrættede 
Aber, tjene til videre Støttepunkter. Efter denne Me- 
thode kunde jo den empiriske Paavisning lykkes, hvor- 
ledes Overgangen fra det vilde Fællesægteskab til 

Smaaskrifter til Oplysning for Kristne. VII, 1. 4 

civiliseret „Individualægteskab'' ogsaa hos disse ^An* 
thropoider" fuldbyrder sig for vore Øjne! Nu — qui 
vivra, verra! 

Men den ethisk utilladelige Fejlslutning hos disse 
Sværmere for det oprindelige „Fællesægteskab** og 
„Matriarkatet" ligger deri, at ogsaa det nuværende 
menneskelige Samfund med et vist kynisk Velbe- 
hag drages ned paa hint „NMurtrin", og Giftermaals- 
praxis'en — blot med Hensyntagen til de nuværende 
Kulturformer — gjøres til et Middel for de som „natur- 
nødvendige" proklamerede Lyster. Saaledes bliver hin 
som Kjendsgjerning vel ikke beviste, men antagne Til- 
stand af Giftermaalspraxis hos de laveste og forkomneste 
folkestammer stemplet til Urtype for Menneskeværdig- 
heden med Hensyn til Forholdet mellem de to Kjøn. 
Og den vildeste Unatur, som hævner sig skæbnesvangert 
i hine Folks Helhedstilstande, bliver til sidst til det 
„naturlige" Udgangspunkt for Menneskehedens Udvikling 
og forgifter den nuværende Folkesjæl med smudsige 
Billeder af en ren vilkaarlig og ubunden Ægteskabs- 
praxis. Er det ikke at stille Sagen grundig paa Ho- 
vedet og at ville bygge hele det civiliserede Samfund, 
saa vel som den socialpolitiske Fremtidsstat paa den 
„frie Kjærligheds" Sump og paa Familieløshedens øde 
Flyvesand? 

Men det kommer altsammen deraf, at man ikke vil 
se Giftermaalspraxis'en ordnet efter den monogamiske 
Ægteskabside, som er indplantet det ædlere Menneskes 
ethiske og social-ethiske Bevidsthed og saa sandt og 
dybt bevidnet af den bibelske Urhistorie. Man vil tvært- 
imod omvendt lade den slette udartede Virkelighed af- 
give Maalestokken for, hvad der er „oprindeligt" og 
„naturligt". Saaledes bliver Giftermaalets foregivne 
„Natumødvendighed" et Fribrev for alle Extravaganser. 
Man undergraver og ødelægger Rødderne til „Menneske- 
hedens Familie"; hvorledes kan Træet saa fremdeles 
bære kjæmefulde Frugter? I Steden for skulde man ud 

fra et sundt social-ethisk eller socialpolitisk Standpunkt 
med stadigt Hensyn til Menneskets aandelige, sædelige 
og religiøse Ejendommelighed som et historisk ud- 
viklet højere Kulturvæsen ogsaa regulere Ægteskabs- 
praxis'en og om muligt lære at bedømme de enkelte i 
Praxis forefaldende Tilfælde ud fra Ægteskabets kriste- 
lig-sædelige Grundide. Det er fuldstændig sandt, hvad 
Bjørnson i denne Henseende siger (Anf. St. S. 10) 
„Hvad^ som har fæstet sig i menneskehedens samvittig- 
hed som et grundvilkår for samfundet — alene et ende- 
løst arbejde kan ændre noget enkelt i forståelsen af 
det, i synet paa opgaven; denne selv slippes ikke'**. Og 
vi bifalde af Hjærtet Robert Ingersolis Ord, af hvilke 
det — som Bjørnson siger — ryger som af en Slaglinie, 
naar han erklærer: „Af min Sjæls Dyb hader og for- 
bander jeg enhver Lære, der ikke gjør et rent og hel- 
ligt Hjem til sin Hjørnesten. Al Civilisation hviler paa 
Familielivet. Dyderne gror omkring det, sætter Klase 
og Blomst og dufter ind over Arnen der, hvor een Mand 
elsker een Kvinde. De rigeste Ord i Verden er: min 
Brud, min Hustru, Fader, Moder, mit Barn! Uden 
disse Ord — og de til Grund for dem liggende Ideer — 
er Verden kun et Lejested, og Menneskene intet andet 
end —*- Dyr!" 

For Ethnografen, Arkæologen og Kulturhistorikeren 
kan det jo være af højeste Interesse at studere de i 
Tidernes Løb hos de forskjellige Folk og Religioner 
herskende Giftermaalsskikke. Selv i æsthetisk og poetisk 
Henseende udpræger den ejendommelige Folkeindividua- 
litet sig maaske tydeligst i Bryllupsskikkene. Dér former 
der sig en mere eller mindre faststaaende, ofte sejgt op- 
retholdt Norm for Praxis o: for den udvortes Vedtægt, 
og de symbolsk betydningsfuldeste Former for Ægte- 
skaber, som i de lavere Folkeslag ofte ere dikterede af 
Overtro, ere i de højere Samfundskredse betingede ved visse 
Sædvaner og konventionelle Skikke. Ogsaa Socialethi- 
keren og Socialpolitikeren vil af disse Enkeltheder i 

Samfundets Giftermaalspraxis, som betegnende Ytringer 
af den samtidig herskende Giftermaalstheori, kunne lære 
meget og drage mangen vigtig Slutning. Men det vilde 
her føre os for vidt, og vi vilde tabe vort.Hovedformaal 
af Sigte: nemlig at prøve Rigtigheden af vor ovenfor 
fremstillede Giftermaalstheori paa Praxis o: med Hen- 
visning til den nuværende Giftermaalspraxis i de kri- 
stelige Kulturstater at føre Beviset for, at kun ud fra 
den social-ethiske Theoris Standpunkt lade de bræn- 
dende Spørgsmaal paa dette Omraade — navnlig ogsaa 
det meget omtalte „Kvindespørgsmaal** — sig løse og de 
faktiske Nødstande overvinde eller i det mindste for- 
milde. 

Det drejer sig her, hvis jeg ser ret, om tre Hoved- 
spørgsmaal. der tillige forme sig som social-ethiske og 
socialpoUtiske Problemer i Nutiden. 

1) Skal og kan overhovedet hvert Menneske gifte sig? 
eller er Giftermaalsforsagelsen — om jeg tør 
bruge det Udtryk — under givne Omstændigheder 
uundgaaelig for mange, praktisk nødvendig for utal- 
lige? Hvilke Ægteskabshindringer vise sig i Gifter- 
maalspraxis'en , og lader saa og saa manges ugifte 
Stand sig forene med Natur- og Sædeloven? Under- 
søgelsen af den ugifte Stands Værd eller Mangel 
paa Værd — særlig for det kvindelige Kjøns Ved- 
kommende, der jo i denne Henseende er lidende^ 
da det ikke er valgberettiget — maa slutte sig dertil 
for rigtig at begrænse Ejendommeligheden i den 
menneskelige Giftermaalspraxis til Forskjel fra den 
dyriske Vane. 

2) Dernæst vil det for vor Bedømmelse og Ordning af 
en sund Giftermaalspraxis dreje sig om, hvorledes 
Ægteskabs beslutningen og Ægteskabsvalget 
normalt skulle forme sig, saa vel hvad den selska- 
belige Tilnærmelse, den personlige Berøring mellem 
de tvende Kjøn angaar, som ogsaa med Hensyn 
til de personlige og sociale Betingelser for et sundt 

Valg, en normal Forlovelse og en lykkelig Forlo- 
velsesstand. 
3) Endelig maa vi fæste Blikket paa den praktiske 
Giftermaals fuldbyrdelse for at f astslaa den rette 
Maade at indgaa Ægteskab paa (med Hensyn til 
Familieskikke, statslige og kirkelige Krav), samt un- 
dersøge Spørgsraaalet om Ægteskabets eventuelle 
Adskillelse eller Indgaaelse af nyt Ægteskab i vor 
social-ethiske Giftermaalstheoris Lys. 

* 
Det synes næppe muligt at opstille almengyldige 

Regler for alle disse Punkter. Den haarde Virkelighed 
spotter den ideale Theori. Og de Kjendsgjerninger, 
som den statistisk fastslaaede Ægteskabsfrekvens udviser, 
modsige den almindelige Fordring, at hver Mand og 
hver Kvinde i den giftefærdige Alder ogsaa skulde kunne 
indtræde i Ægteskab. Selv om man efter Giftermaals- 
tabellemes Gjennemsnitstal vilde fastsætte denne Alder 
for Kvindernes Vedkommende til 21—25. for Mændenes 
til 25 — 30 Aar, altsaa forlangte af den mandlige eller 
kvindelige Ungdom, at den skulde vente til denne Alder 
og indtil da slaa alle Giftetanker af Hovedet, vilde 
det være et Slag i Luften. Thi for det første gjør 
her den trivielle Sætning sig gjældende, at til at gifte 
sig hører der altid to, som ville og kunne indgaa Ægte- 
skab. Men dernæst er Mangfoldigheden i Praxis o: i 
den virkelige Gjøren og Laden, saa rig og stor som 
Forskjelligheden i de personlige Tilbøjeligheder og Fø- 
lelser, i Karakteranlæg, Dannelse, Kald og Stand, i 
højere Førelse og guddommelig Tilskikkelse. Og fordi 
Ægteskabsindgaaelsen medfører Grundlæggelse af Hus 
og Hjem og Familie, optaarner der sig her i hvert enkelt 
Tilfælde Hindringer, der ere betingede af de socialpoli- 
tiske Forhold, Vedkommendes egne Formuesforhold o. s. v. 
I det store gj ælder det vel, at Ægteskabsindgaaelsens 
Lov og dens stadige Opfyldelse er nødvendig for Men- 

neskehedens Opholdelse, ja er en grundlæggende Existens- 
betingelse for Statsorganismerne i fysisk og moralsk Hen- 
seende; men ogsaa her virker Loven, der ikke er en 
blot Naturmagt, men et sædeligt Bud, som henvender 
sig til Viljen, ikke tvangsvis paa de enkelte Mennesker, 
tvinger de^l ikke ind i den samme Skabelon. Det vilde 
være Døden for al fri, aandelig Livsbevægelse i Ver- 
diensudviklingens Strøm. Det vilde ogsaa modsige den 
uberegnelige, i tusinde forskjellige Parver vexlende, Gif- 
termaalspraxis. 

Lighedstheorien viser sig, som overalt, saaledes 
ogsaa her afskrækkende, som den blege Moder til død- 
fødte Børn! Det vilde være at gjøre Giftermaalet, denne 
betydningsfulde Handling af ejendommelig Tilbøjelighed og 
KjærKghed, til noget rent mekanisk, at nedværdige det 
til et tørt, kedeligt Regnestykke, dersom vi f. Ex» 
(maaske i misforstå aet Interesse for det Heles Vel) med 
Paaberaabelse af en Naturnødvendighed eller socialpolitiske 
Krav ville foreskrive de enkelte, om de skulle gifte sig 
eller ikke, eiler endog med hvem de skulle slutte denne 
Pagt, der gjælder for Livet! Og dog ere saadanno 
Kvalitetsvalg-Theorier i Praxis blevne udøvede ikke blot 
af Slaveholdere og Forsvarere af Livegenskabet, idet do 
behandlede Mennesker som det kjære Kvæg, men Kvalitets- 
valgets Ide spøger ogsaa i Hovedet paa Politikere efter 
platonisk eller socialistisk Mønster. Derved er den 
Tanke fremherskende, at der for Mennesket, som for 
hvert kjønslig differentieret Naturvæsen, foreligger en 
fysisk Nødvendighed til at indgaa og leve i Ægteskab, 
medens i Giftermaalets Frekvens og Praxis den skæbne- 
svangre Kjendsgjerning kommer for Dagen, at Tusinde 
og atter Tusinde slet ikke kunne opnaa Ægteskab og, 
som Følge af manglende Tilfredsstillelse af den „natur- 
lige" Giftermaalsdrift, komme ind paa Skraaplaner, paa 
Baner, der føre til det socialpolitiske og kirkelige Sam- 
funds Ruin og lade sig forfølge i den polygamiske 
Giftermaalstendens og Korruption i hele Samfunds- 

klasser til ned i vore store Byers forpestede Til- 
stande. 

To Ting følge af de statistiske Masseiagttagelser, som 
ere betydningsfulde for Bedøm melsen af Forholdet mellem 
den naturlige Giftermaalstrang og den faktiske Indgaaelse 
af Ægteskab. For det første foreligger der her ikke en 
Naturlov, der tvinger den, enkelte — et Bevis paa, at 
Mennesket skrider til Ægteskab med Overlæg og ikke 
i vild Naturtrang 1). Endvidere følger af Tallene den 
ubestridelige Kjendsgjerning, at en ikke ubetydelig Del 
af de voxne og giftefærdige ikke opnaa Ægteskab, og 
at der derved opstaar svære Problemer for Samfundet, 
som endnu bestandig — navnlig med Hensyn til den 
gabende Afgrund, der her aabner sig i „Kvindespørgs- 
maalet" — vente paa deres Løsning. 

Vi saa^ allerede, at de statistiske Masseiagttagelser, 
der give os den empiriske Lov for den gjennemsnitlige 
Helhedsbevægelse og forbavse os ved deres Regelmæs- 



^) Smnlgn. Bjørnson: Engifte og Mangegifte. Han siger, at hvert 
Fremskridt har som første Betingelse Selvbeherskelse. Derfor 
skulde den udøves i den grundlæggende Alder (Giftermaals- 
alderen) og det stærkest i dette Punkt, o: i Giftermaalspraxis- 
en. Thi her ligger den mest 6entrale Akt for Menneskets 
Viden og Vilje. Efter Bjørnson „er det noget af det sun- 
deste i de senere tiders selvstændige tænkning, at så mange 
har opdaget, at ægteskabet ikke er alles mål, navnlig ikke 
alle kvinders, som før lærtes. Jeg tror, der er en stor, stor 
mængde, som ikke er skikket for det". (S. 36) Ja, Bjornson 
profeterer, at naar den Fordring, som maa stilles til Ung- 
dommens Sædelighed og Selvbeherskelse voxer alvorlig frem, 
saa vil det omforme vor hele Opdragelse, vor Skole og vor 
Kirke, ja forny det hele Samfund og Staten. Thi „hvad er 
et folks offentlige liv andet, end de enkelte privates engang 
til?" (S. 20). Her er der dybe Love, der maa lægges klart 
frem, om ellers Sædeli ghedsarbej det skal lykkes. — Men dette 
kan og vil efter min Formening ikke blive ydet ved Dekla- 
mationer, Demonstrationer og Agitationer af Foreninger til 
„Kamp mod Usædeligheden", men ved den stille, mere inten- 
sive Virksomhed i Familie og Skole, i Stat og Kirke. 

sighed, ikke ere i Stand til udviske den yndefulde Mang- 
foldighed i det virkelige Liv, i den faktiske Giftermaals- 
praxis. Netop Giftermaalstabellerne kunne vise os, hvor 
mangfoldig Enkeltviljen og de individuelle Motiver ere 
virksomme, selv om de ikke kunne hindre den for det 
Heles Bestaaen nødvendige og naturlige Helhedsbevæ- 
gelse. Tvang foreligger her intetsteds. Ved Siden af 
den gjennemsnitlige Sigen Ja bliver der ogsaa Plads for 
det egenraadige eller nødtvungne Nej. Saavel Alders- 
kombinationen hos dem, der gifte sig, som den til 
Ægteskabsfuldbyrdelsen valgte Aarstid beviser, at det hos 
Mennesket ikke er den naturlige Trang, der er det af- 
gjørende, men det af personlige Bevæggrunde afhængige 
Overlæg, eller Hensynet til herskende Skik og Brug, 
Stilling i Samfundet, materiel Existensbetingelse, social- 
politisk Stilling eller endelig den religiøse Verdensan- 
skuelse, den kirkelig konfessionelle Overlevering og 
Forskrift. 

At den menneskelige Giftermaalspraxis til Forskjel 
fra alle dyriske Sædvaner ikke fuldbyrder sig i nøjagtig 
Parallel med Forandringerne i Naturen, havde vi alle- 
rede ovenfor Anledning til at fremhæve. Der foreligger 
jo ogsaa hos Mennesket, som et højere Kulturvæsen, 
rent fysiologisk andre Giftermaalsbetingelser end hos 
de højest staaende Dyr. Dette, at Giftermaalsdriften 
ikke er periodisk, at Ægteskabernes Frugtbarhed er 
ganske uafhængig af Aarstiden, at Evnen og Tilbøjelig- 
heden til ægteskabelig Forbindelse gaar ud over den 
sædvanlige Giftermaalsalder — den ud over den kraftige 
Ungdomstid varende Glæde ved det personlige og 
huslige Samfund i Familielivet og endelig — last not 
least — den gyselige, om sig gribende og hele Genera- 
tioner ødelæggende Korruption, hvormed en vild poly- 
gamisk Giftermaalspraxis saa frygtelig hævner sig — det 
beviser altsammen Menneskets højere social-ethiske og 
socialpolitiske Kald. Hertil kommer Blufærdigheden, der 
kun udvikler sig hos Mennesket og kan eftervises selv 

ho9 de vildeste Folk; der som en legemlig Samyittighed 
ledsager Krænkelsen af det helligste og trods udartede 
Sæder gjør sig gjældende som en uhyggelig Advarer. 
Ubestridelig gjør her den Sætning sig gjældende: cor- 
ruptio optimi pessima, paa Dansk: den, der staar højt, 
falder desto dybere^). Netop de svære Lidelser, som 
Mennesket ved forfejlet, abnorm Giftermaalspraxis kan 
paadrage sig, og de forfærdelige Vildfarelser, det kan 
begaa i Fuldbyrdelsen af Giltermaalstendensen, stiller 
det over Dyret, der parrer sig instinktmæssig og beviser 
— om end paa tragisk Vis — sit højere, sædelige, guds- 
billedlige Værdighed og sit større Ansvar paa dette for 
dets hele Liv afgjørende Omraade. 

Hensynet til Høstresultaterne, som vi allerede oven- 
for efterviste med Tal, kan tjene os som Bevis for 
Følelsen af højere Ansvar hos menneskelige Griftermaals- 
aspiranter, hos hvilke de to mægtigste Drivfjedre til 
Forsorg for Familien - Hunger og Kjærlighed — vise sig 
stillede under Pligtbevidsthedens ordnende Magt. Derfor er 
det karakteristisk, at den menneskelige Giftermaalstendens 
ikke om Foraaret eller Højsommeren viser en stigende 
Flod, om Efteraaret eller Vinteren en aftagende Ebbe. 
Tværtimod, Højdepunktet falder aldrig, i ingen Stat, i 
den varme Tid eller Maanederne Juni til Avgust. Selv 
den „wunderschSne Monat Mai" er ikke Giftermaals- 
praxis'ens Yndlingsmaaned, men den triste Oktober til 
ind i Juletiden. 

Saaledes vise de nyeste Efterretninger i Berliner- 
Aarbogen (1890 Bd. XV) os, at naar hver Maaned 
sættes -= 100, saa kom der paa Juni færrest Ægteskabs- 



^) Det er, forekommer det mig, et Bevis for Kvindens højere 
sædelige Ejendommelighed og Bestemmelse, at hun ikke, som 
de moderne Emancipationssværmere ville, i denne Henseende 
synes ligestillet med Manden, men naar hun falder, falder dy- 
bere. Her gjælder Goethes Ord: „Und geht es zu des Bøsen 
Haus, das Weib hat tausend Schritt' voraus". Hendes Eald- 
hastighed er større. 

Indgaaelser (67 -68), medens i Oktober Frekvensen steg 
til 206, saa at altsaa Berlins Giftermaalspraxis om Efter- 
aaret opviste en tre Gange saa stærk Ægteskabstendens 
som i Sommertiden. Ligesaa staar det med smaa, ved 
Skikke og Polketemperament betingede, Afvigelser i Lon- 
don og Paris, kun at her, som Følge af kirkelig, romersk- 
katholsk Skik, Marts viser den laveste (7 %), April derfor 
en noget højere Stand (9 ^o) ^S ^^ stærkere Bevæ- 
gelse af Giftermaalsstrømmen. I Maj indtræder over 
alt en Aftagen. Og den almindelige Tendens, først i 
Oktober og November at skride til at grunde Hus og 
Hjem, viser sig stærkest i London, hos den beregnende 
Englænder. Der ere Høstægteskabeme de hyppigste. 

Men ogsaa et Blik paa Alderskombinationen i Gif- 
termaalstabellerne giver os Bevis for, hvor lidt den rene 
Naturnødvendighed formaar at bestemme den enkeltes 
Ægteskabsbeslutning. Vel staar det fast, at Kvinderne 
gjennemsnitlig gifte sig i det 21 — 25 Aar, Mændene i 
det 25 — 30; og det er vel ogsaa det normale. Men 
hvor mange Tusinder afvige ikke fra denne Gjennem- 
snitsnorm! Exempelvis findes der i Berlin — som den 
nyeste, statistiske Aarbog udviser — iblandt de der 
levende 220,484 Ægtepar ikke mindre end 57,543 Fa- 
milier, hvor Manden er yngre end Konen; nemlig 44,566 
i hvilke Konen kun er 5 Aar ældre, 10,033 hvor For- 
skj ellen er mellem 5 og 10 Aar, og næsten 3000, hvor 
Konen er indtil 15 — 20, ja flere Aar ældre end Manden. 
Hvad den faktiske Ægteskabsindgaaelse angaar, saa 
viser Berliner-Aarbogen os, at i Aaret 1888 var der, nøj- 
agtig som i det foregaaende Aar, 18,4 ^/o y^^gre Mænd 
(o: 2914 Kvinder mellem 30 og 40 Aar blandt 15,782 
ægteskabsindgaaende), medens af de ganske ungdomme- 
lige mandlige Ægteskabsaspiranter (mellem 20 og 25 
Aar) næsten Halvdelen (1723 blandt 3580) havde udsøgt 
sig ældre Koner — saare fornuftig! — som „Med- 
hjælpersker" og „Støtter". Derimellem var der mer 
end 400 Tilfælde, hvor Kvinden var over 5 Aar ældre. 

Af Kvinder paa over 40 Aar giftede der sig i Berlin 
i Aaret 1887 ikke mindre end 780 og i Aaret 1888 
endogsaa 811 - begge Gango nøjagtig 5,i ^/q. Af 377 
Kvinder, som allerede havde overskredet det 45 Aar 
forlovede i det tyske Midtpunkt for Intelligensen 4 sig 
med Ynglinge under 26 Aar, 19 med unge Folk paa 
25 — 30 Aar, 27 med kraftige Mænd paa 30 — 35 Aar, 
32 med allerede modne paa 35 — 40 Aar, 49 med Mænd 
paa 40 — 45 Aar. og 67 over 45 Aar gamle Jomfruer 
eller Enker fiskede endnu jævnaldrende Ungkarle eller 
Enkemænd, altsaa som man ser af disse Tal, i stadig 
Progression! Disse Tal kunne fortælle os om et tem- 
melig udbredt Tøfielherredømme, hvor ældre Koner 
svinge Scepteret over deres endnu uerfarne Mænd! 

Interessant er Sammenligningen med Paris og 
Wien. I Paris indtraadte i Aaret 1887 blandt de sang- 
vinske Franske 520 over 40 Aar gamle Kvinder (3 % 
mod 5% i Berlin!) i Ægteskab, deraf næsten en Tre- 
djedel (154) med yngre Mænd. Men endnu mærkvær- 
digere er det, at 766 Kvinder paa over 40 Aar skrede 
til andet Ægteskab, enten de nu selv vare Enker eller 
ægtede en Enkemand. I al Fald sluttes der i Paris 
færre saadanne Konventionsgiftermaal og „monstrøse'* 
Ægteskaber end i Berlin. 

I Wien fandtes der (1890) 554 gamle Brude paa 
over 40 Aar og 128 kvindelige Giftermaalskandidater, 
der allerede havde overskredet det 50 Aar, en ganske 
trøstefuld Statistik for vordende gamle Jomfruer! Men 
sammesteds giftede der sig ogsaa i samme Aar 561 
Ungmøer, der endnu ikke havde naaet det 20 Aar! 

I Sachsen, „wo die schonen Madchen wachsen", 
synes paa tysk Grund Giftermaalsfrekvensen ogsaa blandt 
de allerede ældre Kvinder stærkest. Blandt den over 
40 Aar gamle mandlige og kvindelige Befolkning fand- 
tes der (1887) kun 15 — 16 7o ugifte. Kigtignok er ogsaa 
Selvmordtilbøjeligheden intensivest der, om i Følge 
overilet Ægteskabsindgaaelse og stormende Giftermaals- 

praxis, skal jeg lade være usagt. Mærkværdigt er det, 
at ogsaa i det selvmordsrige Danmark gives der relativ 
flest gifte (nåBsten 83%) i den over 40 Aar gamle Be- 
folkning! I Gjennemsnit har selv de over 40 Aar 
gamle Jomfruer ved den for Øjeblikket herskende Gif- 
termaalspraxis endnu bestandig en relativ gunstig Chance 
for at faa en Mand. I Italien er denne Sandsynlighed 
omtrent 4%. i Preussen henimod 5%, i Belgien endog 
8 — 9 ®/q. Altsaa maa giftelystne gamle Damer rette 
deres Rejsers Maal mod Belgien. Dér vilde deres Gif- 
termaalsudsigter stige betydelig. Men hvad vil alt det 
sige overfor den Kjendsgjeming, at af 4 Millioner Brude 
i England og Italien ikke mindre end 821 Kvinder paa 
over 70 Aar har foretrukket Ægtesengen for Ligkisten, 
Gangen til Alteret for Gangen til Graven! 

Men Spøg til Side! Med denne Aldersstatistik 
staar en højst alvorlig og for det hele socialpolitiske 
Samfundsvæsen faretruende Kjendsgjeming i Sammen- 
hæng. Jeg mener den Kjendsgjeming, at dog en meget 
betydelig Del af den giftefærdige Befolkning ikke op- 
naar Ægteskab, altsaa er nødt til at leve udenfor 
Ægteskab. 

Vel staa Sagerne ikke saa slet, som Bebel jmder 
at fremstille det for at bevise Uholdbarheden af de 
nuværende Samfundstilstande eller begrunde Nødvendig- 
heden af en „fri" eller „mere naturlig" Gifterraaals- 
praxis. I Almindelighed bliver — for hele det civiliserede 
Europa — Resultatet, at af de giftefærdige Kvinder en 
Tredjedel (35 7o)? ^^ ^^ giftefærdige Mænd noget flere 
(omtrent 40%), til en Tid endnu lever ugift eller maa 
afvente et eventuelt Giftermaal. Af alle Lande viser 
Bayern det ugunstigste Forholdstal (44% ugifte!), Un- 
gara det relativ gunstigste (26 ^Iq). Rusland vilde sand- 
synligvis staa endnu gunstigere, hvis vi havde solide 
Data. Thi her gifte de unge Folk af begge Kjøn sig 
mest før det 20 Aar. 1 Ægteskabsfrekvensen danner 
iøvrigt paa det evropæiske Kontinent de to nu saa 



Giftermaalets Theori og Praxis. 61 

nøje forbundne Lande Rusland og Frankrig den yderste 
Kontrast, da det aarlige Giftermaalstal her stadig synker 
— (for Øjeblikket naar det næppe 7 pro Mille). Maaske 
kunde en intensivere Blanding af fransk og russisk Blod 
bevare Frankrig for det Forfald, som truer det gjen- 
nem dets Giftermaalspraxis. Den nyeste „Journal oflfi- 
ciel" viser hen til, at i Aaret 1890 Giftermaalstallet i 
Frankrig atter er sunket med 3603, medens Skils- 
missetallet i samme Aar er steget fra 4249 (i Aaret 
1886) til 5457. Dertil kommer, at Fødslerne har for- 
mindsket sig med 42,520 og Dødsfaldene overgik Føds- 
lerne med 38,446 — en ligefrem skrækkelig, og som 
„Temps" fremhæver, „ængstende" décadence! Det 
franske Blad mener, at „Vinlusen** har frembragt denne 
Formindskelse af Ægteskabsindgaaelseme, og giver det 
Raad: „Naar Franskmændene ikke selv kunne tilveje- 
bringe en normal Befolkningstilvæxt, skulde man tage 
fremmed Blod til Hjælp!** Mon ikke den Orm, der 
fordærver de oflfenlige Sæder, den „Vinlus", der graver 
paa Familielivets Bod, saaledes som den udartede of- 
fenlige Mening frembringer den i Massevis, skulde være 
Hovedaarsagen? Fæste vi Blikket paa den Aldersgruppe, 
der er fuldt moden til at grunde Hus og Hjem, og 
spørge vi, hvor mange blandt dem, som have over- 
skredet det 40de Livsaar^ der faktisk leve udenfor 
Ægteskab og uden at have kjendt og nydt Ægteskabet 
hjemfalde til Døden, saa smelter Kontingentet af dem, 
der dø i Cølibat, sammen til en ringere Procentdel. 
Selv i den store Verdensby Berlin med dens aandeløse 
Kappestrid og Konkurrence, døde af den over 16 Aar 
gamle Befolkning (efter Aarbogen af 1890) kun 15,78 ^/^ 
ugifte, medens noget over 84% levede i Ægteskab, eller 
i det mindste havde lært Ægteskabet at kjende, før de 
sank i Graven. Forholdet vanskeliggjøres ogsaa ved 
Kvindekjønnets, i de store Byer særlig stærke Over- 
vægt. Kvindeforsamlingen i Wiener-Raadhussalen (14 
Maj 91) henviste med Beklagelse til, at Kvindeover- 

riniddei i Wien beløber sig til 50.000. I Berlin angives 
det af Boeckh til 59.592. Men heri ere (sandsynligris 
ligesaa i Wien) ogsaa alle nmyndige Pigebørn med- 
regnede. I Giftermaalsalderen (£ra 25—40 Aar) beløb 
Kvindernes Overvægt over Mændene sig i Berlin kun 
til 18.820 — ganske vist et betænkeligt Tal! 

Gjennemsnitbg staar Sagen i de fleste evropæiske 
Lande saaledes, at næsten ^j^ af den giftefærdige Be- 
folkning er nødt til at leve udenfor Ægteskab; ugun- 
stigst staar i denne Henseende Irland og Schweiz; saa 
kommer Frankrig, Italien, England, Preussen, Rusland. 

Det Faktum, at Ægteskabfrekvensen ikke dækker 
sig med den berettigede Griftermaalstrang eller Gifter- 
maalsevne, giver Anledning til de alvorligste social- 
ethiske og socialpolitiske Betragtninger. Det lader sig 
ikke nægte, at der her i vore Samfundstilstande fore- 
ligger et Misforhold, som truer med at blive skæbne- 
svangert paa lignende Vis, som fordum i den romerske 
Verdensstats Undergangstid. Det er notorisk, at der 
blandt de Millioner af ugifte, som ikke have nogen Mu- 
lighed for Giftermaal, ikke blot hersker en relativ større 
. Dødelighed, men at Tilbøjeligheden til Vanvid, saavel 
som Selvmordstendensen lader sig eftervise i relativ stær- 
kere Procentforhold. Deraf følger det unaturlige, syge- 
lige og fristende i Situationen. Og dernæst, hvilke Fa- 
rer opstaar der ikke deraf for den Gjennemsnitsmængde, 
der ikke er i Stand til at beherske sig selv og vise Af- 
holdenhed! Maa ikke hin vilde, „polygame" Gifter- 
maalspraxis — som Bjørnson optimistisk kalder den — 
efterhaanden som en forpestende Strøm forgifte hele 
Samfundets Atmosfære, undergrave de „civiliserede** 
Folks fysiske og moralske Sundhed? Og bliver ikke 
ved de Hundredetusinder af uægte Bøm^), der aarlig 

1) Smnlgn. min Moralstatistik (3 Aufl. Tab. 85), hvorefter der i 
det civiliserede Evropa hvert Aar fødes noget over 700,000 
uægte Børn. Hvilken dyb Afgrund oplader der sig ikke for 
08 her! 

se Lyset i Evropa, det tragiske Bevis leveret for en 
utilstrækkelig S-iftermaalsfrekvens? I Bayern var end- 
ogsaa ved en lovmæssig Indskrænkning af Giftermaals- 
muligheden Tallet paa disse ulykkelige Samfundspariaer 
steget til over 30,000 aarlig (21%), medens det siden 
1868 ved en mildere Ægteskabslovgivning sank til 13 %. 
Og lurer ikke her den ofifenlige, dels taalte, dels legi- 
timerede og patenterede, Usædeligheds Spøgelse? Aab- 
ner man den ikke alle Døre ved den faktisk unaturlige 
Tilstand, som den saaledes begrænsede Giftermaalpraxis 
frembringer? Og bliver ikke ved de unge Mænds 
Ulyst til Ægteskab, ved den stadig stigende Vanskelig- 
hed ved at stifte Hus og Hjem og navnlig ved de mange 
ugifte og uforsørgede Kvinders vanskelige Stilling — vor 
nuværende Civilisations-Æras Existens og sunde Frem- 
skridtsud vikling ligefrem bragt i Fare? 

Nogle have endogsaa ment, at „Ungkarle ikke burde 
taales'', at der skulde paalægges dem en Skat, hvis Be- 
løb passende kunde anvendes til fattige Pigers Udstyr; 
en velment Forholdsregel, men lige saa upraktisk som 
den, der blev foreslaaet af den gamle Cato, at Staten 
skulde belønne dem, der giftede sig. Den omvendte 
Anskuelse havde derimod som bekjendt den ædle skotske 
Gejstlige og Nationaløkonom Malthus (1808), der ansaa 
en for stærk Giftermaalsfrekvens for en Ulykke (paa 
Grund af den skæbnesvangre Befolkningstilvæxt) og 
tænkte paa mor^-lske og fysiske „Hindringer** (preventive 
checks). Den nye Malthusianisme har i den Grad over- 
drevet denne Anskuelse at en sund Giftermaalspraxis 
overhovedet synes udelukket, og mange — som f. Ex. Ad. 
Wagner — have endogsaa anbefalet en almindelig For- 
højelse af den lovlige Giftermaalsalder, især for Mand- 
kjønnets Vedkommende. Efter mit Skjøn ere begge Op- 
fattelser forfejlede, selv om der i den Malthusske Theori 
om en moralsk motiveret Giftermaalsbegrænsning lig- 
ger en Sandhedskjærne, som jeg kunde ønske energisk 
betonet i Modsætning til de naturalistiske og socialistiske 

Sværmere for den almene Giftermaalsnødvendighed. 
Kun under ethiske, religiøse og socialpolitiske Syns- 
punkter kan der vindes saa stærke Motiver^ at de kunne 
være i Stand til at gjøre den ugifte Stand, hvori saa 
stor en Del af den giftefærdige Menneskehed, frivillig 
eller nødtvungent, lever, uskadelig, afvende eller i det 
mindste mildne^ dens Farer og anvende saa manges fak- 
tiske „frie", familieløse Liv til Folkets og de enkeltes 
Velfærd. 

Allerførst maa vi energisk protestere mod den vidt 
udbredte Anskuelse, som navnlig af samvittighedsløse 
Læger og radikale Naturalister stadig paany prædikes 
paa Gader og Stræder, at Giftermaalsforsagelsen i og 
for sig skader den menneskelige Natur, ja , nødvendig 
undergraver Sundheden. Denne fordærvelige Opfattelse, 
som lammer al sædelig Energi og Selvbeherskelse, ener- 
verer den unge og tilsidst degraderer ham til et Dyr, 
er nylig af mange dygtige Medicinere og Folkevenner 
bleven afvist med paaskjønnelsesværdig Energi^). Og 
dybere gaaende Ethikere og Psykologer have med Rette 
henvist til, at Menneskets aandslegemlige Ejendomme- 
lighed hæver ham over Giftermaalsnødvendigheden. Jeg 
vil ikke bestride Kants Paastand — paa hvilken nylig 
selv giftelystne Kvinder have beraabt sig — at „først 
Mand og Kvinde tilsammen fremstille det hele og fulde 
Menneske". Det gjælder for det almindelige Gjennem- 
snit og forklares af den berettigede Giftermaalsdrift, af 
den naturlige Trang til gjensidig Udfyldning, til Kjær- 



^) Særlig har Dr. Ribbing nylig indlagt sig den store Fortje- 
neste, som Mediciner, i sin Bog: Om den sexuelle Hygiejne 
S. 60 S., at have afvist den grundløse Tale af de Læger, der 
betone Giftermaalsnødvendigheden som Betingelse for Sund- 
heden og derved forføre Ungdommen til alle Slags Extra- 
vaganser. Af Ikke-Medicinere er navnlig Bjørnson (anf. 
St* S. 9 f) optraadt meget energisk mod den bestaaende 
Fordom og har derfor beraabt sig paa Mænd som Virchow 
og paa det hele medicinske Fakultet i Kristiania. 

lighed, ja af den oprindelige Skabelsesorden (1 -Mos. 
2,18). Men det er tillige Menneskets kongelige Forret 
overfor Dyret, at det ordner hin Trang og Drift, ja 
eventuelt giver Afkald paa dens Tilfredsstillelse. Det 
har en Mand som Kant selv bevist, idet han levede sit 
Liv ugift. Og ikke blot verdensbevægende Aander som 
Kant og Leibnitz, men ogsaa jævne, men ufordærvede 
Mennesker, der ikke ere trælbundne af nogen uren 
Fantasi, vide sig stærke nok til for højere sædelige For- 
maals Skyld at give Afkald paa det huslige Familieliv. 
Dertil behøvet man slet ikke at være nogen Pavlus, 
der — i Modsætning til den gifte Peter — bevarede sig 
sin Frihed for „at tjene Herren" (1 Kor. 7,29) for ved 
sit frie Missionsarbejde i Guds Riges Tjeneste at løfte 
hele den store romerske Verden af sine Hængsler. 
Ogsaa almindelige dødelige kunne hæve sig til et saadant 
Mod og ville i den stille Lydighed i deres Kald og 
aandelig Selvbeherskelse finde en større Løn og en ri- 
gere Tilfredsstillelse end i et lidenskabelig søgt og ube- 
sindig sluttet Ægteskab. Ja, man kunde sige, at der 
indenfor de mange letfærdig sluttede og pinlig udholdte 
Ægteskaber findes flere ensomme Mennesker end blandt 
dem, der leve ugift. 

Her maa nu betones, at den social-ethiske og social- 
politiske Interesse ikke er det eneste Synspunkt, hvor- 
fra man kan betragte den ugifte Stand; selv naar vi 
se ganske subjektivt paa Sagen, viser den psykologiske 
og fysiologiske Ejendommelighed hos det aandslegem- 
lige Menneske hen til, at han saa at sige formaar at 
hæve sig over Giftermaalsnødvendighedens Niveau. 

Forestille vi os det hemmelighedsfulde Baand mel- 
lem Person- og Naturliv, saaledes som det paa enestaa- 
ende Vis findes i Mennesket, denne vidunderlige For- 
ening af Aand og Natur, da se vi ganske vist, at hvert 
sundt organiseret Menneske som Naturvæsen er anlagt 
paa Ægteskab, at Menneskehedens store Kulturopgaver: 
Stat, Kirke o. s. v., kun kunne fremmes og udfoldes, 

Smaaskrifter til Oylysning for Kristne VII, 1. ^ 

naar Menneskeheden bevæger sig fremad i Ægteskabeta 
og det ordnede Familielivs Former. Og dog behøver 
den enkelte i sin Ejendommelighed slet ikke at være 
afhængig af eller nødvendig henvist til at indgaa Ægte- 
skab. Ja, han lever allerede saa at sige i et Slaga 
Ægteskab med sig selv. 

Den gamle platoniske Ide, som mange Theologer 
og Filosoflfer have hævdet, at de enkelte Sjæle skulde 
være komne fra en førtimelig Tilstand og saa først — i 
Følge et Slags Syndefald — være blevne „formælede" 
med deres Legeme, er vel i denne Form en eventyrlig 
Antagelse. Den viser sig forfejlet, fordi derved den or- 
ganiske Sammenhæng i Menneskeslægten fuldstændig 
vilde forstyrres. Men en Sandhedskjærne ligger der til 
Grund for denne Tanke. Der er ganske vist ligesom 
et hemmelighedsfuldt stærkt Kjærlighedsbaand mellem 
Aand og Natur, et for uindviede maaske uforstaaeligt^ 
men ikke desto mindre meget inderligt Stævnemøde^ 
som Legeme og Sjæl give hinanden i hvert Menneskes 
Indre. I denne Betydning er hvert Menneske allerede 
ved Fødselen ligesom formælet med sig selv. 

Dette skal ikke være et aandrigt Spil med Ord 
eller Billeder. I Virkeligheden er det kun hin gaade- 
fulde Forbindelse mellem Person- og Naturliv, aande-^ 
hgt og sjæleligt, den saa at sige mandlige Viljeskraft 
og det mere kvindelige Følelsesliv i det ene og samme 
Bryst, der kan forklare os den Mulighed, at Mennesket 
ogsaa udenfor Ægteskabet helt og fuldt kan udvikle sig 
til en Karakter. Ellers vilde alle de, der leve udenfor 
Ægteskab — Kristus, Guds og Menneskens Søn, ikke 
undtagen — kun være Krøblinger og ufuldstændige Men- 
nesker. I Modsætning til denne, i sin sidste Konsekvens 
rent materialistiske, Anskuelse maa det betones, hvor- 
ledes den hele Ethik og Socialethik samler sig i dette 
at det enkelte af Ægteskabet, af Fader og Moder, fødte. 
Menneske kan og skal bringe det til, at Aand og Natur 
i ham gjennemtrænge og inderlig forenes med hinanden. 

Saa bliver han just det, vi kalde en Karakter. Og lyk- 
kes det for ham, saa er han ikke blot et højst brugbart 
Led af det Hele, opfylder ikke blot sine social- ethiske 
og socialpolitiske Livsmaal, men lever ogsaa saa at sige 
i et lykkeligt Ægteskab. Derimod er enhver Hamlet- 
natur, der fortærer og piner sig selv, saa at sige „ulyk- 
kelig gift. " Ligesaa de Mennesker, dér drevne af indre 
Utilfredshed ligesom par force jage efter en Giftermaals- 
lejlighed eller, naar Ægteskabet viser sig forfejlet, strax 
komme paa Selvmordstanker. Hvorfor? Fordi de ikke 
nøjsomt og fordringsløst finde sig i den Skæbne, der er 
bleven dem til Del; fordi de — ofte vildledte af en 
uren, ophidset Fantasi, et forstyrret Nervesystem o. 
desl. — koste, hvad koste vil, ville storme og styrte 
ind i den, om jeg saa maa sige, altruistiske Giftermaals- 
lejlighed. Ve dem! Vi saa allerede, hvorledes den 
heraf følgende Skilsmissetendens gaar Haand i Haand 
med den voxende Selvmordtendens. Denne dunkle tru- 
ende dæmoniske Fare kaster ogsaa sine Skygger i den 
enkeltes indre Liv. Giver han efter for sine selvpla- 
gende, grublende Tanker, denne Dvælen ved utilfreds- 
stillet Længsel, der lammer Hjærte og Vilje, saa kan 
hint mellem hans eget Person- og Naturliv sluttede 
„uopløselige Ægteskab^ blive saa pinefuldt, at det ogsaa 
dér kan komme til „Skilsmisse", o: til Selvmordstanker, 
ja til den skæbnesvangre Gjerning selv. De over 30,000 
Selvmord, som notorisk aarlig forekomme i det civili- 
serede Evropa, ere i denne Henseende en vældig Præ- 
diken. Og langt over Halvdelen af dem falder paa den 
ugifte Stand. 

Saa skulde altsaa enhver. Mand eller Kvinde, i 
Fald der foreligger Ægteskabshindringer af moralsk 
eller fysisk Art, enten legemlig Sygelighed eller mang- 
lende Lejlighed, Livsgjerningens Krav eller Arbejdet 
for Guds Rige, Mangel paa Midler til at stifte Hus og 
Hjem eller svære truende Tidsforhold (som f. Ex, Pav- 

lus nævner dem 1 Ko. 7,19) ikke blot søge at trøste sig 

5* 

i forsagende Resignation, men med frejdigt Mod sige 
til sig selv: jeg kan og vil ogsaa selv vise, jeg er Mand; 
jeg vil med Guds Hjælp vise, at jeg er hævet over alle 
de giftelystne, emanciperede Kvinders Ræsonnementer^ 
der ville degradere mig til et Dyr, at jeg i Kraft af min 
Natur som Menneske, saa i Kraft af mit Sindelag som Stats- 
borger, i Kraft af min Tro som Kristen ogsaa kan vise mig 
nyttig udenfor Ægteskabet og leve maaske tusind Gange 
saa nyttig og kraftig som Millioner af forkrøblede Ægte- 
skabsexistenser , der sukke under deres Byrde eller i 
raa Vilkaarlighed unddrage sig Ægteskabets Tugt. 

Men — er ikke i denne Henseende Manden ander- 
ledes, saa at sige højere, selvstændigere, kraftige, friere 
stillet end Kvinden? Synes ikke den enkelt staaende 
Kvinde, saavel hvad Erhvervsevne, som hvad Samfunds- 
stilling angaar, uden Mandens Støtte at være prisgivet 
alle Livets Storme? 

Se vi dybere paa de tvende Kjøns Væsen, saa maa 
vi sige Nej! Faren for egoistisk Forkrøbling og mo- 
ralsk Forsømmelse i Tilfælde af ugift Stand er i en vis 
Betydning større for Manden end for Kvinden. Hint 
ældgamle Ord: „Det er ikke godt, at Mennesket er 
ene'* gjælder, ligesaavel som det andet: „Derfor skal 
Manden forlade sin Fader og Moder", ikke om Kvinden. 
Hun kan just ved sin Evne til at slutte sig til andre 
overalt lettere føje sig ind i et andet Familieliv, slutte 
sig tjenende til bestaaende huslige Samfund eller desl. 
Hvor det gjælder at hjælpe, hvor det i Arbejdet for 
indre Mission og Fattigpleje, for Nødstande af alle 
Slags fattes paa hjælpende Kræfter, der er Kvinden 
paa sin Plads som „Medhjælp", enten hun nu bliver 
Diakonisse, eller Sygeplejerske eller Lærerinde eller fin- 
der Anvendelse som god, kjærlig „Tante" eller som 
Støtte for Husmoderen. 

Ja, selv Vejen til „højere Dannelse", navnlig til 
Lægepraxis for Kvinder og Børn, ville vi ikke spærre 
for det svage Kjøn. Kun derimod maa, vi — og det i 
Kvindernes egen Interesse — nedlægge Indsigelse, at 

man ved radikale Emancipationslyster skader Kvindens 
Ejendommelighed og kaster hende ud paa Konkurren- 
cens ødelæggende, offenlige Marked. Jeg kommer se- 
nere tilbage til dette Punkt. Her, hvor der tales om 
de Kvinder, der forblive ugifte, skal vi kun bemærke 
følgende, for med et Ord at bringe den stadig stigende 
„Kamp mellem Kjønnene" til Fred, om muligt ogsaa 
bidrage til at klare Modsætningerne. Til en saadan Kla- 
ring kunne markskrigerisk lovpriste, sensationelle Aands- 
produkter af forbitrede Kvinder allermindst bidrage. 

Ved den nærværende store Kvindebevægelse, som 
truer med at oversvømme hele Evropa og for Øjeblikket 
ogsaa i Tyskland spalter Aandeme i to Lejre, der staa 
skarpt overfor hinanden, synes der mig at herske en 
dobbelt Misforstaaelse. Det ene Parti, de strænge 
Modstandere af den emancipatoriske Bevægelse, betone 
Mandens højere aandelige Begavelse og hans Ret til 
„friere" Bevægelse og give derved Emancipationssvær- 
meme Anledning til at klage over Kvindens Underku- 
else og jamre over Kvindekjønnets tvungne Inferioritet 
og uretfærdige Indskrænkning i social og politisk Hen- 
seende. De andre, de begejstrede og sværmerske For- 
fægtere af Emancipationen træde i Skranken for Kvin- 
dens „lige Ret", fordre ikke blot „lige Dannelse for 
Manden og Kvinden" men lige borgerlig, civilretlig og 
politisk Stilling, ja de, gaa saa vidt, at de selv i Gifter- 
maalspraxis'en for Kvindekjønnet fordre den „samme 
Frihed" og helt selvstændige Initiativer^). 

Se vi først paa den sidste Theori, saa maa vi 
gjøre Indsigelse i Kvindekjønnets Interesse. Ligheds- 
theorien viser sig ogsaa her naturstridig, og hvad der 
strider mod Kvindens Natur, kan ikke fremme det For- 
maal, som man har for Øje til Kvindernes Bedste. 
Allerede Kvindens legemlige Konstitution, saavel som 
hendes moderlige Kald, der dog maa ses som hendes 
Hovedbestemmelse, hæmmer den frie Bevægelse og sæt- 



1) Smlgn. Bebel S. 280 fif. 

ter hende bagud i Konkurrencen. Hvorledes skal dog 

— netop naar man beklager den ugifte Stand og vil 
befordre „Forsørgelsen" ved sund og almindelig Gifter- 
maalspraxis — den med Manden „ligestillede" Kvinde 
kunne optage Konkurrencen, naar hun som Husfrue og 
Moder (og selv i en socialdemokratisk Premtidsstat 
vilde sligt dog være nødvendigt!) skal passe Børn, pleje 
de spæde og være lidt for sin Mand? Vi tie her om 
den almindelige Værnepligt og den dog i hvert Fald 
stadige Repræsentation i et offenligt Embede eller 
paa den parlamentariske Tribune. Dér kunne vi dog 

— og ligesaa ved en varig Udøvelse af Lægens Kald — 
kun tænke os ugifte Kvinder. Saasnart de indtræde i 
Ægteskab, vilde det være forbi dermed! Og dog skal 
den højere, ens Dannelse afhjælpe den begrædte Ægte- 
skabsløshed. Her foreligger en Cirkel, en Skrue uden 
Ende. Man vilde ad denne Vej bringe Grunden for 
en sund Giftermaalspraxis til ganske at forsumpe. 

Men derfor har man dog ikke Lov til at tale 
om Kvindens „underordnede Stilling« som en „naturlig*' 
eller „gudbestemt". Bibelens Ord (1 Mos. S-^g, smnlgn. 
1 Kor. 11,3 ^ 1^^® sig ikke anvende i den Betydning, at 
Manden nu i Ægteskabets „Tvangsinstitut" eller i det 
socialborgerlige Samfundsliv vilkaarlig skulde udøve sit 
tyranniske Herredømme. — Alle Tiders og Landes Gif- 
termaalspraxis kan lære os, at først i Foreningen mel- 
lem de tvende Kjøn naa de begge deres fulde og sande 
Bestemmelse. Men saa lærer ogsaa Erfaringen, saa 
vel som alle Folks Historie, at just indenfor Ægteska- 
bet, ja maaske overhovedet indenfor Samfundet udøver 
Kvinden en afgjort større Indflydelse end Manden. 
Næsten alle Historiens store Mænd skylde betydelige 
Mødre deres Storhed. Og hvor det gjælder deri poli- 
tiske Verdensbevægelses indviklede Væv, behøver man 
ikke altid at beraabe sig paa Kvinder som den store 
Katharina^ som Maria Theresia og Elisabet o. s. v. 
for at godtgjøre Kvindernes Storhed og Evner i denne 



i 

Henseende. Bebels Register ^) over de industrielle Kvin- 
deydelser og politiske Kvindestørrelser imponerer mig 
aldeles ikke. Det er slet ikke det Omraade, hvor de 
Lave givet de betydeligste Impulser og grebet stærkest 
ind i Verdensudviklingen, og vil aldrig blive det. Nej, 
deres Hovedindflydelse ligger i den stille, kloge, fine, 
umærkelige Virken, i deres Evne til at styre Mandens 
Vilje, og selv paa Storpolitikens Felt holde de ofte forvir- 
rede Traade i deres Hænder, og ved sjælelig Indvirkning 
og umiddelbar Menneskekundskab bidrage de deres 
til at bestemme den vordende Skikkelse af disse Traades 
Væv. Ikke blot paa det kriminelle Omraade beviser 
det franske „ou est la femme" sin ubestridelige Sandhed. 
Enhver Mand, der er spændt i Ægteskabsaaget, kan 
tale med om det! 

Og naar det nu drejer sig om de ugifte Kvinder 
— som jo dog stadig mer eller mindre alle aspirere til 
Ægteskabet — kan de saa virkelig være tjent med 
„samme Dannelse"? Ville de som „lærde Kvinder" og 
Blaastrømper indvie en ny Æra for en velsignet Gifter- 
maalspraxis? Vil den finske Sam-Skola (hvor unge 
Mænd og Kvinder skulle arbejde sammen til ind i Uni- 
versitetsstudiet) eller den i Rusland, Skandinavien, 
Schweiz, Frankrig, England og navnlig i Amerika til- 
stræbte højere „akademiske" Dannelse af ^n — stadig 
dog meget ringe — Del af Kvinderne, bidrage sit dertil? 
Det maa dog betvivles. Jeg tænker ikke her paa rus- 
siske kvindelige Nihilister og dito ukvindelige Studenter 
med kort Haar og brændende Cigaretter. Jeg forestiller 
mig den alvorligste Stræben. Alt hvad Kvinden virke- 
lig har udrettet i Aandens Verden, vil jeg prise, enten 
det saa er paa Literaturens, den industrielle Opfin- 
delses, den videnskabelige Ydelses eller den poUtiske 
Stordaads Omraade. Men — det Spørgsmaal maa nød- 
vendig paatrænge sig — hvorfor er det i alle de 



1) Se Bebel S. 208 ff. 

forløbne Aartusinder saa lidt, hun har udrettet paa de 
ovennævnte Omraader, saa forsvindende lidt? Med den 
tusind Gange gjentagne, taabelige, hule Frase om Kvinde- 
kjønnets stadige „Underkuelse" lade vi os ikke afspise. 
Hvor der er et Lys, brænder det sig gjennem selv den 
tykkeste Skjæppe. Et Geni, der ikke ogsaa sejrrig over- 
vinder Hindringer, er intet virkeligt Geni. Hvor mange 
store Mænd have ikke fra det laveste Dannelsestrin 
arbejdet sig op til høj aandelig Betydning? Det kunne 
Kvinder ogsaa. Og enkelte have jo ogsaa, trods det 
store „Tryk", ydet store Ting. Men ganske umuligt er 
det at antage, at en sejgt og systematisk gjennemført 
Brutalitet fra Mændenes Side stadig paany skulde have 
holdt Kvindens „høje, aandelige Begavelse" nede med 
sit tyranniske Tryk, uden at Kjedelen var sprungen 
under dette Højtryk. Eller er det først sket i Nuti- 
den? O nej, vi ville endnu opleve, at Kvinderne under- 
grave ikke blot deres Indflydelse, men deres Gifter- 
maalsevne, naar de ved deres ukvindelige Opførsel grun- 
dig ødelægge den dygtige Mands Glæde over Kvindens 
kvindelige Sans. Hvem vil vel under Forudsætning af 
„samme" Dannelse tage en Kvinde til Ægte? Det er 
jo netop Forskj ellen, der betinger Tiltrækningen og 
frembringer Giftermaalslysten. 

Men jeg er langt fra at bestride, at i Betragtning 
af den Nødstand, hvori de ugifte Kvinder befinde sig^ 
maa man aabne dem nye Virksomhedsomraader. Det viser 
sig her ganske vist utilstrækkeligt altid at gjentage den 
gode gamle Sætning, at „Kvinden hører Hjemmet til"* 
Naar hun nu ikke selv faar noget Hjem eller kan slutte 
sig til et Hjem, maa der aabnes hende ny Erhvervs- 
grene, men saaledes at Giftermaalspraxis*en ikke lider 
derunder. Man indrette altsaa — og i denne Hense- 
ende staar Tyskland saa temmehg tilbage — specielle 
kvindelige Dannelsesanstalter med „højere Kursus" og 
uddanne dér Kvinder til videnskabelig dygtigere Lærer- 
inder, til Læger o. s. v. Kun drømme man ikke om 

derved at forbedre Forholdene paa Ægteskabsfrekvensens 
Omraade, og man undgaa fremfor alt — efter at Gifter- 
maalsalderen er indtraadt — at oplære den mandlige og 
kvindelige Ungdom sammen. Det vilde være at bringe 
Ild og Tønder sammen. Al „Ridderlighed" hos den 
mandlige Ungdom vilde ikke kunne afværge de Farer 
og Fristelser, der vilde følge af dette unaturlige Experi- 
ment. Og alle de kvindelige Studenters „Kvindelighed" 
vilde under den stadige Offentlighed og Lighed med 
Studenterne, frygter jeg, gaa til Grunde. Vestigia terrent. 
Exemplerne ere i mange Henseender afskrækkende og 
belærende. 

Men af Nutidens hele Kvindebevægelse, saavel som 
af Kvindernes ubestridelige Indflydelse i Historiens Løb, 
tror jeg at maatte drage den lærerige Slutning, at ikke 
blot Kvindens ejendommelige Begavelse, men ogsaa 
hendes Magt paa mange Omraader er intensivere, saa 
at sige kvalitativt større end Mandens. Det er en stor 
Fejltagelse, at Manden i enhver Henseende repræsenterer 
det „stærke Kjøn**. Det bibelske Ord om den „sva- 
gere Del" (1 Pet. 3,7) gaar mere paa det fysiske Anlæg 
og udelukker ikke, at Kvinden skjønt hun skal lære 
„at være underdanig" (1 Pet. 3,i) ogsaa har sin „Ære" 
og ved sin „sagtmodige og stille" Aand, som er koste- 
lig i Guds Øjne, bevarer og beviser Hjærtets skjulte 
Menneske „uforkrænkeligt" o: fast, stærkt og varigt. 
Lad ogsaa Manden, hvad abstrakt Fornuftvirksomhed 
og videnskabelig exakt Tænkning angaar, staa saare 
højt over Kvinden. Hjærnefunktionen og den relative 
fljærnestørrelse er ingenlunde ringere (kvantitativt) men 
kun af en anden Art (kvalitativt). Ved Følelsens 
fremherskende Finhed og Sjælelivets Inderlighed over- 
gaar Kvinden uendelig Manden ikke blot i Viljens 
Styrke og Sejghed men ogsaa i den kloge Doms Umid- 
delbarhed. Men hvad naturlig Takt, Bærekraft og ud- 
holdende Taalmod angaar, er det notorisk, at Kvinde- 
kjønnet overgaar det mandlige paa ligefrem forbavsende 

* 
Og ofte forbløflfende Vis. Dertil kommer den fine, mod- 
tagelige Sans, det evig-kvindeliges hemmelighedsfulde 
Kjæme, der bor i Kvindens Natur som hendes særlige 
Naadegave. Det er hende, der bærer Sæderne, saavel 
som den inderlige religiøse Følelse. Hun er Sjælen i 
Hjemmet og den, der giver Familielivet dets Præg. 
Hun forplanter de aandelige Traditioner i Børnenes Liv. 
Hun er den fødte Opdragerinde. 

Og alt dette kan og skal hun være, naar det til- 
falder hende at være en Mands Hustru eller et Hjems 
Husmoder, netop fordi Indføjelsen og Indordningen i 
andre, allerede bestaaende, sædelige Organismer, kort 
sagt „den tjenende Stilling", er hende lettere, ja burde 
komme til at staa for hende som Æressag og Kjærlig- 
hedspligt. Men den gamle Jomfru er i denne Hen- 
seende heller ikke saa ilde stillet som den gamle Ung- 
karl. Med Pebersvendevæsenet indtræder kun altfor 
let en sjælelig Forbening. Og man har ikke ganske 
med Urette sagt, at gamle Ungkarle blive som oftest 
egoistiske og ugudelige; gamle Jomfruer — trods den 
Bitterhed, der nok kan følge med — i det Hele dog 
milde og fromme. 

I al Fald skulde begge Kjøn — trods al den bitre 
Forsagelse, der ligger i at give Afkald paa Ægteskabs- 
lykken — alvorligere lægge sig den høje sædelige Værdi 
paa Sinde, som den ugifte Stand har, enten den nu er 
frivillig eller nødtvungen. Det er jo dog ogsaa et Vid- 
nesbyrd om deres højere, aandelig-sædelige Menneske- 
værd, deres friere Selvvirksomhed og Evne til at bringe 
Ofre, naar de i deres ugifte Stand erkjende en Impuls 
til Kjærlighedsarbejde for den omgivende Menneskehed 
og frejdig give sig hen dertil. Overfor den ofte saa 
lidenskabelige Ægteskabslyst hos de unge Piger og den 
umiskj endelige Gifteknivstendens fra Forældrenes Side, 
skulde især alvorlig sindede Mødre lægge sig dette paa 
Sinde. Hvor mange pine sig ikke uden Nytte med den 
Tanke, at deres Døtre til sidst kunde blive siddende 

„uforsørgede"; de kaste derfor deres Børn taktløst ud 
paa Giftermaalsmarkedet, forgifte for deres Part den 
harmløse Giftermaalspraxis, forstyrre derved ofte de 
Forhold, som danne sig frit og naturlig, og staa deres 
Døtres sande Lykke i Vejen, alt, fordi de anse den 
ugifte Stand for en skrækkelig Ulykke! Derimod skulde 
de opdrage deres Døtre saaledes, at Mændene ogsaa vir- 
kelig faa Lyst til at gifte sig med dem, at de lære at 
forestaa et Hus og forstaa deres Mand med en solid, 
ægte kvindelig Dannelse. 

Det er vel værd at lægge sig paa Sinde, hvad Prof. Zieg- 
ler^) i denne Henseende siger om vore højere Stænders 
Døtre : „Og saa slæber man dem gjennem vor saakaldte Sel- 
skabeligheds vilde Liv og flade UbetydeUghed, lader dem 
pligtløst flagre om i Verden som Sommerfugle, pynte 
sig, kokettere med Mændene, og som aandelig Næring 
giver man dem alle Slags franske og engelske Romaner 
og Sysselsættelsen med Musik, der under saadanne Om- 
stændigheder ligefrem gjør Fortræd, fordi den kun er 
Leg. Og saa undrer man sig endda over, at saa mange 
Kvinder ere forfængelige og behagesyge, smaalige og 
blottede for aandelige Interesser, ulogiske og karakter- 
løse!" Det er altsammen meget sandt, men det Hjælpe- 
middel, Ziegler anbefaler, at aabne dem Vejen til det 
akademiske Studium, vil aldrig kunne hjælpe! 

Det var et sandt Ord, som nylig i et Blad klang 
over til os fra Amerika (hvor dog Emancipationsbevæ- 
gelsens Bølger gaa allerhøjest) for at give Mødrene et 
godt Raad med Hensyn til deres Døtres Opdragelse: 
„Giv dem fremfor alt en ordenlig Dannelse, der svarer 
til den kvindelige Livsstilling. Men lær dem ogsaa at 
koge nærende Mad. Lær dem at vaske, stryge, sy 
Knapper i, lave deres egne Klæder og en ordenlig Skjorte. 
Lær dem at bage Brød, og at et godt Kjøkken sparer 
meget paa Apotheket. Lær dem, at en betalt Kattun- 



^) Die sociale Frage eine sittliche Jfrage. 3 Anfl. 1891. 

kjole klæder bedre end en Silkekjole, naar man har 
Gjæld. Sig dem, at et rundt, fuldt Ansigt er mere 
værd end 50 svindsottige Skjønheder. Lær dem at bære 
gode stærke Sko, lær dem at gjøre Indkjøb og regne 
efter, om Regningen stemmer. Sig dem, at en retskaffen 
Arbejder i Skjorteærmer, ogsaa uden Formue, er mere 
værd end et Dusin fornemme og rigtklædte Dagtyve. 
Lær dem Havearbejde (Blomsterdyrkning) og den fri 
Naturs Glæder. Lær dem, naar I har Penge dertil, 
ogsaa Musik, Maleri og Kunst, men betænk altid, at 
det kun er en Biting. Lær dem, at det er bedre at 
spadsere end at kjøre, og at de vilde Blomster ere saare 
skjønne at se paa. Lær dem at foragte det blotte Skin 
og at, naar man siger Ja eller Nej, saa skal man ogsaa 
mene det. Sig dem, at „Lykken" i Ægteskabet hverken 
afhænger af det ydre Udstyr eller af Mandens Penge, 
men ene af hans sædelige Karakter. Har I bibragt 
dem alt det, og har de forstaaet det, saa lad dem kun, 
naar Tiden kommer, trøstig gifte sig. De skulle da 
nok selv finde deres Vej." 



Dermed ere vi allerede naaede til vor Undersøgelses 
andet Punkt. Drejede det sig hidtil om den mere 
negative Giftermaalspraxis — om Ægteskabshindrin- 
gerne og den rette Stilling til den eventuelle ugifte 
Stand — saa maa vi nu fæste Blikket paa den posi- 
tive Giftermaalspraxis o: den virkelig indtrædende 
Giftermaalsbe slutning paa Grund af Tilnærmelsen 
og Berøringen mellem de tvende Kjøn for ud fra vort 
social-ethiske Princip at belyse den sunde Form for 
Frieriet og det afgjørende Valg, den virkelige Forlo- 
velse og Forlovelsesstanden. 

Her maa vi nu fremfor alt træde en fordærveUg 
Vildfarelse i Møde. Den naturlige Tilbøjelighed til 
Ægteskab, den faktiske Giftermaalsbeslutning, ja ogsaa 
den ordnede Tilfredsstillelse af den menneskelige Gifter- 

maalsdrift bliver ikke blot af afsindige Sekterere (Gich- 
telianere, den russiske Sekt Skoptserne o. a.) og af 
Sværmere å la Tolstoi fremstillet som noget uberettiget, 
som et Vidnesbyrd om lavere, ja dyrisk Lyst. Selv Re- 
præsentanter for den kirkelige Kristendom mene med 
Paaberaabelse af bibelske Ord (Mattb. 19, 22 fif; 1 Kor. 
7, 8ff.; 2 Kor. 11, 2; Joh. Aab. 14, 4 ff.) at skulle anse 
den ægteskabsløse Stand for noget højere og helligere 
end Livet i Familien og Hjemmet. Allerede fra det 
3dje og 4de Aarhundrede — især siden Hieronymus — 
gjør i den kristne Kirke den ensidige Lovprisning af 
Jomfrueligheden sig gjældende. Naar Bebel udnytter 
denne Kjendsgjerning i sin Favør i) og lægger Eftertryk 
paa, at Kristendommen, som han mener, fra først af 
«tod i Vejen for enhver sund Giftermaalspraxis og først 
den „fornuftig tænkende" Luther brød dette Tryk, saa 
tager han saare Fejl. I Hedenskabets mystisk og aske- 
tisk formede Religioner, navnlig i det buddhistiske 
Munkevæsen, er denne Opfattelse vidt udbredt. Og Ma- 
nikæismens fra Hedenskabels stammende Vildfarelse, at 
lade Synden have sit Sæde i Legemligheden og derfor 
betragte Ægteskabet som urent, har mere Slægtskab med 
denne Forherligelse af Jomfrueligheden end den bibelske 
Kristendom; thi denne betragter — som allerede oven- 
for blev eftervist — hver sand Ægtepagt som et helligt 

O Se a. S. S. 41 £F. Bebels falske Fortolkning af Bibelsteder 
har Pastor Anerswald slaaende eftervist i sit „Offener Brief 
(1891. Hinrichs, Leipzig) S. 9 ff. Navnlig skulde man dog 
snart høre op med af Matth. 19, 12 at ville slutte, at Jesus 
skulde have tilhørt en „asketisk Sekt", som afskyede 
Ægteskabet og fordrede ugift Stand. Saa havde Kristus 
sandelig ikke besøgt Brylluppet i Kana eller anerkjendt Æg- 
teskabet som en guddommelig Ordning (Matth. 19, 6 ff). Me- 
ningen af hint meget omtalte Sted Matth. 19, 12 er kun den af 
Auerswald rigtig angivne : Nogle ere af Naturen ikke skikkede 
til Ægteskab, andre ere ved Mennesker (eller menneskelige 
Forhold) hindrede i at gifte sig, andre give frivillig Afkald 
paa Ægteskabet, fordi de — som Herren selv — ville stille 
bele deres Tid og Kraft i Gudsrigets Tjeneste. 

Afbillede af Guds Forhold til sit Folk, Kristus til sin 
Menighed (Eph. 5, 23 ff.). Naar de jomfruelig ubesmit- 
tede Sjæle prises salige (Aab. 14, 4), de som i Fulden- 
delsens Rige skulle lyse som „Førstegrøden", saa kan 
dermed absolut ikke — vi minde om Kvinden med 
Stjærnekronen (Aab. 12, 1 S.\ der som Moder afspejler 
Kristi Menighed — være ment ugifte, men saadanne, 
der have bevaret sig kyske og rene, enten udenfor eller 
i Ægteskabet. Thi Ægteskabet er, som Luther siger, 
ikke blot en hellig, men naar det sluttes og føres rette- 
lig, „den mest kyske Stand". Det følger allerede af 
Fader- og Moderkaldets enestaaende Hellighed. 

Vi vide, hvilken Elendighed og hvilke Farer der 
knyttede sig til Gregor den 7des haarde Ægteskabsfor- 
bud. Og naar man ser hen til den svindende Gifter- 
maalslyst, den vaklende Giftermaalsbeslutning, som det 
aftagende Giftermaalstal udviser det, saa knytter der sig 
dertil den rigtige Iagttagelse, at jo større Pebersvendenes 
og de ugifte Kvinders Antal er, des mere truer Sam- 
fundets Helhedstype med at synke ned i Egoisme, En- 
sidighed og aandelig Armod. Den ugifte kjender ikke 
til den kjærlige Omsorg for sine og den indre Lyksalig- 
hed, som dermed følger. Det er jo dog Naturen selv, 
der har sænket hin hellige, store Længsel i Menneskets 
Hjærte, hvormed han — i Bevidstheden om sin egen 
Ufuldstændighed — ser sig om efter „sit eget Jegs 
anden Halvdel", som det hedder i det gamle Eventyr. 
Og omvendt, det apodiktisk henstillede: „Jeg vil slet 
ikke gifte mig!" er ofte kun et Skalkeskjul for alle 
Slags tilslørede Giftermaalstanker og Sirenekunster. 

Som Grundbetingelse for et velsignet Frieri, som 
for en solid Forlovelse, maa nu Forholdet og den ejendom- 
melige Berøring mellem Kjønnene ved Samfundets og 
Hjemmets Sæd og Skik være ordnet saaledes, at „det 
passende" ikke som en Mur omgiver den kvindelig© 
Ungdom, men bliver til en Bro for en ligesaa tugtig som 
aandelig levende personlig Berøring. 

Fra første Færd maa det staa fast for enhver fint- 
følende Iagttager og Kjender af de tvende Kjøns Sær- 
ejendommelighed, at Manden har at gribe Initiativet som 
den, der frier, og at den ægte Kvinde ikke vil trænge sig 
frem eller trænge sig paa, men lade sig fri til. Den af 
August Bebel o. a. forsvarede „Lighed i Rettigheder** 
ogsaa paa dette Omraade for den fineste personlige Be- 
røring vilde ødelægge hele Giftermaalets Poesi og betyde 
en naturstridig Ødelæggelse af den kvindelige Ynde. 
Den hele Samfundstype i vore Omgangsformer vilde 
forvrænges, hvis man vilde give Kvinden Initiavitet* 
Det strider mod Sæd og Skik i Folk og Familie. 

Men til personlig Berøring mellem Kjønnene gives 
der tusind forskjellige Lejligheder. Her viser selv Dan- 
sen, naar den holdes i Tømme ved Hjemmets Aand 
eller helliges ved Folke- og Familieskik, sig som en 
fuldstændig uskyldig, ja skjøn Form for Tilnærmelse^ 
medmindre de saakaldte „Baller" ved offenlige eller per- 
sonlige Extravagancer, ved fremmede Moder og alskens 
Forfængelighed, ved „Toilette" og „Koketteri", ved at 
trække Fornøjelsen ud til Morgentimerne o. s. v. udarte 
til Giftermaalsmarkeder og bidrage sit til den sunde 
Giftermaalspraxis* Ødelæggelse. Den sande mandige 
Ridderlighed voxer ikke paa Dansegulvet i offenlige 
„Saloner"; den trives kun i den aandelig og sædelig for- 
ædlede Atmosfære i et i Familier organisk leddet Sam- 
fund; og Kvindelighedens ædle Blomst udfolder ikke 
sin Duft i Balsale, endsige i offenlige „Kvindeforsam- 
linger", som efter at have ladet Snakketøjet gaa paa en 
ofte saare uparlamentarisk, kvindelig Maade, bombardere 
Rigsdagen med Petitioner om „Ligestilling mellem 
Kjønnene". 

Just paa Kjønnenes Modsætning beror Tiltræknin- 
gen. Og derfor betoner jeg endnu en Gang i Kvinde- 
kjønnets og dets Giftermaalsudsigters egen Interesse, at 
ikke blot Snærperi og Koketteri og falsk Undseelse, men 
ogsaa overdrevne Emancipationslyster, kunne reducere den 

praktiske Giftermaalsmulighed og Giftermaalssandsynlig- 
hed til et Minimum. Her gjælder et Ord af Goethe, 
som Prinsessen, Kvindelighedens Ideal udtaler, idet hun 
siger til Tasso. 

Wo Schicklichkeit regiert, regieren sie; 

Und wo die Erechheit herrscht, da sind sie nichts. 

Og for alle unge Mænd, som ville naa til en sund 
Giftermaalsbeslutning, gjælder endnu den gamle, skjønne 
Formaning, som Matthias Claudias, der Wandsbecker 
Bote, gav sin Søn med, da han rejste til Højskolen: 
„Gjør aldrig en ung Pige noget ondt og tænk paa, at 
din Moder ogsaa har været en ung Pige!" 

Endnu maa vi omtale nogle konkrete Spørgsmaal, 
som vedrører de nærmere Betingelser for, at der kan 
komme en fornuftig Forlovelse og et lykkeligt ægteskabe- 
ligt Liv i Stand: jeg mener Spørgsmaalene om nært 
Blodsslægtskab , Forskjelle i Alder, Dannelse, Stand, 
Formue og Religion, Spørgsmaal, som trods deres frem- 
ragende Vigtighed for en sund Giftermaalspraxis ofte 
letsindig sættes til Side eller besvares urigtig. 

For det første fordrer den Ide, vi have fremstillet 
om den gjensidige Udfyldning mellem de tvende -Ægte- 
folk paa Grundlag af den ejendommelige Forskjel mel- 
lem dem (Polaritet), at man undgaar Ægteskab inden- 
for nære Slægtskabsgrader. Fra Begyndelsen af maa 
vel Ægteskabet mellem Søskende, saaledes som det in- 
denfor visse Skranker endnu skal findes hos mange 
Naturfolk, have været uundgaaeligt. Den Gang var der 
— under Forudsætning af Menneskeslægtens Enhed — 
ingen anden Mulighed givet. Og Udprægningen af op- 
rindelige Karakterer og derved betingede Modsætninger 
letter os Forstaaelsen for saadanne efter vor nuværende 
Følelse utilladehge og umulige Forbindelser. Moseloven 
drager som bekjendt (4. Mos. 18) i denne Henseende 
meget snævre Grænser. Blandt de nuværende kriste- 
lige Konfessioner er særlig den græske Kirke meget 
stræng i sit Forbud mod Slægtskabsgiftermaal, ikke blot 

mellem Fætter og Kusine, men ogsaa mellem Opkel og 
Niece, mellem Tante og Neveu. Ja, den gaar saa vidt. 
at den ser en Hindring i fælles Fadderskab. Ogsaa den 
kanoniske Ret drager mange Skranker. 

Angsten for at gifte sig med blodsbeslægtede (den 
saakaldte horror propinqvi) — særlig ved Søskendebørn 
— er aabenbart fuldt berettiget og vel begrundet. Æg- 
teskabet er bestemt til ikke at danne snævre, ligesom 
koncentriske Kredse, men til at danne et Kjærligheds- 
baand, der kan blive et lykkeligt Bindemiddel mellem de 
forskjelligste Samfunds- og Folkegrupper. Allerede i 
rent fysisk Henseende lærer Erfaringen det skæbne- 
svangre i Slægtskabsgiftermaalet. Darwin fandt f. Ex., 
at i 40 Ægteskaber mellem Blodsfrænder vare langt 
over Halvdelen af Børnene Krøblinger. Den Fare, som 
Adels- og Fyrsteslægter udsætte sig for, ved stadig at 
gifte sig ind i hinanden at reducere deres Efterkommere 
baade aandelig og legemlig, er fra forskjellig Side alle- 
rede bleven statistisk belyst. Alligevel ere Ægteskaber 
mellem beslægtede ikke sjældne. I Italien talte man i 
det sidste Aarti ikke mindre end 28,654 Tilfælde af den 
Art; i Preussen forekom der (1890) 1376 Giftermaal 
mellem blodsbeslægtede. Englænderne ere her langt 
forsigtigere. I socialpolitisk Interesse skulde i det 
mindste Ægteskab mellem Søskendebørn forbydes ved 
Lov, for at forhindre de skæbnesvangre Følger af en 
saadan Giftermaalspraxis. 

Men de saakaldte Mesalliancers Omraade er endnu 
langt større. Ofte bruger man rigtignok dette Navn om 
Ægteskaber, der hverken fra Moralens eller de sociale 
Interessers Standpunkt burde betegnes saa. Hvad den 
fordomsfulde , bornerede Adelsstolthed mener dermed 
fortjener nutildags næppe nogen Imødegaaelse blandt 
dannede Mennesker, skjønt denne raadne Fordom endnu 
spiller en Rolle i Tusinder af Romaner. Hverken det 
„blaa Blod" fra 16 Ahner, eller Fordringen om „ædel" 
Byrd, der minder om Opdrætning af Dyreracer, kan 

Smaaskrifter til Oplysning for Kristne. VII, 1. 6 

være en afgjørende Grund til Ægteskab, naar Kjærlig- 
heden og den gj ensidige, aandelige Forstaaelse mangler. 
Hvor megen Elendighed og ægteskabelig Ulykke, hvor 
mange „galante* Bihensigter og modbydelige Extrava- 
ganser har ikke i Følge disse Fordomme indsneget sig i 
det høje Aristokratis saakaldte Standsægteskaber! 

Og næppe bedre staar det til med de vidt udbredte 
Giftermaal af Pengeinteresser, som ofte gaa Haand i 
Haand med aristokratiske Standshensyn. At der af 
denne Grund aarlig sluttes „monstrøse" Ægteskaber i 
Tusindvis, kan — som vi allerede saa, — et flygtigt Blik 
i Giftermaalstabelleme lære os, hvor man af den natur- 
stridige Alderdomskombination kun kan slutte til Stands- 
og Pengeinteresser. Uden „Formue" kan selvfølgelig 
ingen begrunde et Hjem og ernære en Familie „stands- 
mæssig". Men Hovedformuen ligger i Dannelseskapi- 
talen og i Arbejdskraften, forbundet med frejdig Arbejds- 
lyst. Og her burde aldrig Konens Formue gjøre den 
arbejdssky Frier sikker. Han bliver en elendig Slave og 
en ussel Døgenigt, om han forlader sig derpaa. Men 
det er heller ikke nok, at Hj ærterne finde hinanden; 
Modenhed i Alder og Dannelse er en Grundbetingelse 
for en sund Giftermaalspraxis. De „forhastede" Ægte- 
skaber spiller desværre en stor Rolle paa Giftermaalsli- 
steme. Plato fastsatte det 30te Aar, Aristoteles først 
det 35te som den Giftermaalsalder, der skulde fastslaas 
af Staten. I Rusland gifter man sig fra det 17de og 
18de Aar, og de tragiske Følger udeblive ikke. Ogsaa 
den preussiske Lov, som forbyder Ægteskab af mindre- 
aarige, o: før det 20de Aar, stiller en altfor lav Grænse. 
Det er mere end betænkeligt, naar f. Ex. i Berlin i 
Aaret 1888 ikke mindre end 3580 Ynglinge giftede sig 
før det 25de Aar. Og Tallet synes at voxe; thi 1887 
var der kun 3390. At nu næsten Halvdelen (1723) 
af disse ungdommelige Giftermaalsaspiranter, som vi 
allerede ovenfor bemærkede, tog sig ældre Koner, be- 
viser, at det vel oftest her var Bihensigter, der gjorde 

Udslaget. 1 Wien havde 561 unge Piger under 20 Aar 
allerede taget Brudesløret! Hvorledes skal der blive 
solide Mødre af disse halvt umyndige? De theologiske 
Kandidaters for tidlige Forlovelser har allerede afdøde 
Wichem betegnet som en Kræftskade ved de fremtidige 
Præsters Giftermaalspraxis. 

Ganske vist kan heller ikke Standsmodsætningen, 
naar den gaar Haand i Haand med store Forskjelle i 
Dannelse, ustraffet ignoreres. For sent har mangen 
lidenskabelig Yngling angret, at han hentede sig sin 
Brud af Folkets lavere Lag. Ikke blot den aandelige 
Forstaaelse mangler i slige Tilfælde, men Modsætningen 
i Sædvaner og selskabelig Skik og Brug frembringer let 
pinlige Kontraster, der forstyrre det huslige Samliv og 
Repræsentationen udadtil, ikke at tale om Vanskelig- 
heder ved Børneopdragelsen! Men ellers gjælder det 
for alle Stænder, at den saakaldte „Klassemodsætning^^ 
ikke maa udarte til sygelig Exklusivitet, at Grænsen 
ikke maa blive en uoverstigelig Kløft. Den intellektu- 
elle, moralske og religiøse Dannelse, saavel som den 
praktiske Evne til at kunne stifte et Hjem, er den nød- 
vendige Betingelse derfor, hvis ikke den Frygt skal stad- 
fæstes, som f. Ex. Marx udtalte i sit berømte Manifest 
(fra 1847): at, nemlig som Følge af Klassemodsætningerne 
og „den store Industri", alle Familiebaand maatte søn- 
derrives, og at navnlig for „Proletarierne" Ægteskabet 
vilde blive en Spot, og Kvinder og Børn forvandles til 
Handelsartikler eller Arbejdsinstrumenter. Ganske vist: 
i denne Sammenhæng at ville indføre „aabenhjærtigt 
Kvindefællesskab", saaledes som Marx frækt forsvarer 
det, vilde være at uddrive de aristokratiske Fordommes 
Djævel ved en demokratisk Lighedstheoris Beelzebul. 
Lad os blot — i ethisk og socialpolitisk Interesse — 
efter Evne sørge for, at det i alle Stænder, men navn- 
hg i de laveste Arbejdskredse, bliver muligt at stifte et 
Hjem paa en med god Giftermaalspraxis stemmende 

Maade, og at der, saa vidt muligt, bliver rejst en Dæm- 

6* 

ning mod aile nhnmske Skinægteskaber, saa vil Gifter- 
maalspraxis'ens Helhedsniyeau hæve sig. 

Af gjennemgribende Betydning er endelig Spørgs- 
maalet om den religiøse Tro og Bekj endelse hos dem, 
der yille indgaa Ægteskab med hinanden. Tage vi ved 
Giftermaalspraxis'en kun „Kjærlighedspagten'^ eller den 
rent personhge Interesse i Betragtning, saa kan man ved 
Blandingsægteskaber (som selv Luther sagde) med Jøder, 
Tyrker eller Hedninger ikke drage Ægteskabets Væsen 
og fulde ReaUtet i Tvivl. Thi Ægteskabet er og bliver 
en „verdslig Ting", ikke en religiøs Akt. Men fæster 
man Blikket paa det huslige Liv og Opdragelsen, paa 
de sociale og kirkelige Literesser, saa maa alle, selv 
konfessionelle. Blandingsægteskaber betegnes som mislige, 
ja som en Ulykke. Allerede den dybere gjensidige For- 
staaelse og den inderhge Tankeudvexling maa lide under 
den religiøse Modsætning, hvor meget mere Børneop- 
dragelsen og Hjemmets Aand! 

Men til en ligefrem Forai^else bliver det blandede 
Ægteskab, naar den ene eller den anden Part overtager 
Forpligtelsen til at opdrage Børnene i en fremmed 
Konfession. Det giver da evig Strid og Dissonans i 
Familien. Og det maa vække meget alvorlige Betæn- 
keligheder, naar i en By som Berlin (i Aaret 1888) 
flere kristne Kvinder (79) end kristne Mænd (71) indgik 
Blandingsægteskab med Jøder. Kvinden skulde ogsaa 
her være mere trofast til at bevare de gode Sæder og 
den nedarvede Tradition! Men ubetvingelig Giftermaals- 
lyst — saa synes det — afstumper selv den konfessio- 
nelle Bevidsthed hos Kvinderne, som dog religiøst føle 
dybere. 



Ere alle Betingelser for en normal Giftermaalsbe- 
slutning opfyldte, saa indtræder ved den virkelige Forlo- 
velse moralsk allerede hin Fuldbyrdelse af Ægte- 
skabsindgaaelsen, som vi endnu kort maa belyse 

som et tredje afsluttende Moment i Giftermaalets 
Praxis. 

Jeg adskiller Frieri og Forlovelse. Det første er en 
rent personlig Sag, og udgaar, som vi have set, nødven- 
dig fra Manden som den, der skal grunde Hjemmet. 
Ved Frieriet have de elskende kun at give hinanden Ja- 
ordet, og de binde sig ganske vist moralsk allerede 
ved Ægteskabsløftet. Det kan og skal, og det følger jo 
efter alt, hvad vi have sagt, af sig selv — ikke ske i 
Lidenskabens Tummel, men under Hensyntagen til alle 
de Betingelser, der garantere et lykkeligt Samliv. At 
fri ved andre eller gjennem Forældrene har kun Me- 
ning og relativ Berettigelse, naar det personlige Mod 
mangler, eller den personlige Forklaring besværliggjøres 
ved Omstændigheder af forskjellig Art. Men i og for 
sig skulde Frieriet gaa forud som et personligt Anlig- 
gende og tilvejebringe Vished for, at man inderlig tilhører 
hinanden, før man skrider til Forlovelsesakten (declara- 
ratio sponsalis) som den offenlige Begyndelse til den 
virkelige Ægteskabsindgaaelse (consummatio matrimonii). 

Efter gammeltysk Skik var Forlovelsen forbunden 
med Bytning af Ringe og Medgift (Brudkjøb), den faktiske 
Indgaaelse af Ægteskabet med Brudens Overgivelse fra 
Faderens eller Formynderens Side med Kappe og Sværd, 
til Sikkerhed og Forsvar. Det „hemmelige" Ægteskabs- 
løfte, saaledes som det i den kanoniske Ret skulde være 
bindende efter Juristernes Dom, og saaledes som det 
endnu var gængs paa Luthers Tid, har skaflfet Reforma- 
toren megen Fortrædelighed. Han kæmper med skarpe 
Vaaben derimod og vil, at alt „skal gaa offentlig og or- 
dentlig til", at der ikke opstaar „Vinkelægteskaber", 
og at den for Hjem, Stat og Kirke lige vigtige Gifter- 
maalspraxis ikke bliver prisgivet List og Vilkaar lighed. 
Men — som han allerede udvikler 1530 i sit Skrift 
„Von Ehesachen" — „den offentlige Forlovelse 
stifter allerede et ret, redeligt Ægteskab". Derfor er 
en offenlig forlovet Pige ham som en Ægtehustru, og 

den forlovede unge Mand „ogsaa visselig en ret Æg- 
temand". I England — og efter folkelig Opfattelse 
ogsaa hyppig i Tyskland — gjælder allerede det hem- 
melige Ægteskabsløfte for absolut bindende. Dertil 
knytter der sig dog mange slemme Følger af forhastet 
og anticiperet Ægteskabsindgaaelse. 

Selvfølgelig skulde et personligt Løfte være af mo- 
ralsk bindende Magt. Her gjælder det: en Mand et 
Ord. Men — viser det sig, at der er handlet overilet 
eller begaaet en letfærdig Fejltagelse, foreligger der 
endnu ingen Grund til, naar len roligere og klarere Er- 
kj endelse indtræder, ikke at tage det overilede Skridt 
tilbage, medmindre der aUerede er indtraadt et Forhold, 
der faktisk er det samme som Ægteskabets Indgaaelse. 
I al Fald viser Forlovelsesstanden sig ikke blot som en 
Prøvetid „for at lære hinanden nærmere at kjende". 
Dertil er Forholdet for fortroUgt og, netop paa Grund af 
sin Fortrolighed, farligt. I Forlovelsesstanden foreligger 
ikke mere de Skranker, hvorved Skik og Brug ordner 
og begrænser Samkvemmet mellem de tvende Kjøn; og 
dog er det endnu ikke den fulde Hengivelse. Saaledes 
kan den saa ofte poetisk forherligede Forlovelsesstand 
være Anledning til en vanskelig Situation, der ved lang 
Varighed og hyppigt Samvær kan blive ligefrem pinlig. 
Men samvittighedsfulde Forlovede ville ogsaa lægge Vind 
paa et kysk Maadehold i Omgang og i det sarte For- 
holds Ejendommelighed søge Lejlighed til dybere og 
inderligere aandelig Berøring og Forening. Thi Bru- 
den er dog saaledes knyttet til sin Brudgom, at en 
Løsning ikke synes mulig uden at tilføje dybe og smer- 
telige Saar. 

Men dog ere „forladte Brude" ikke saa slemt stillede 
som forladte Ægtehustruer. Den gængse, næsten van- 
vittige. Letsindighed ved Forlovelser udpræger sig ikke 
blot paa tragisk Vis i den stigende Skilsmissetendens; 
den kaster sine dybe Skygger ind i Familielivet selv. I 
hvilken Afgrund af Elendighed og Ulykke skue vi ikke 

ind, naar vi f. Ex. af den nyeste Berlinerstatistik erfare, 
at der i denne højtdannede Storstad findes ikke mindre 
«nd 9497 Ægtehustruer — o: omtrent 4,40% af alle 
„staaende Ægteskaber" — der ikke leve sammen med 
deres Mænd, men som „forladte Hustruer" maa lide 
under Følgerne af overilet Forlovelse eller Troløshed 
fra* Mandens Side^). Skulle vi nu deraf drage den 
Slutning — som Bjørnson hævder (S. 41), og som Bebel 
ikke bliver træt af at betone — at Skilsmissen skal 
,,lettes". Bjørnson motiverer det saaledes, at han ved 
Erfaringen har set, hvor „vanvittig ansvarsløst Ægte- 
skab endnu indgaas^; men det er dog at stille Sagen 
paa Hovedet og kun at forøge Ondet, i Stedet for at 
formindske det. Thi en „lettet Skilsmisse" vil dog kun 
bestyrke hin „vanvittige Ansvarsløshed", da man jo saa 
hverken behøver at frygte Forbindelsen eller overveje 
den videre, netop naar den saa let kan løses. 

Nej, Skaden stikker ogsaa her i den rent individuelle 
Giftermaalslyst. Der mangler det social-ethiske, social- 
politiske og social-kirkelige Synspunkt, som hæver den 
med Frieriet begyndende Ægteskabsindgaaelse til en al- 
vorlig Handling, hvorved et varigt Hjem skal grundes. 
Derfor kan Giftermaalsfuldbyrdelsen kun under den tre- 
dobbelte Betingelse blive velsignelsesrig, naar den (soci- 
al-ethisk) virkeliggjør sig under Forældrenes Sanktion, 
(socialpolitisk) er i Overensstemmelse med den ved den 



^) Se Berliner statist. Jahrbuch Bd. XIV. Af disse forladte 
Ægtehustruer vare 1495 uden Børn, altsaa maaske for deres 
BarnløshedGT Skyld forladte af deres troløse Mænd! Ved de 
øvrige, mer eller mindre børnerige Familier viste det sig, at 
jo flere Børn, desto hyppigere (forholdsvis) indtraadte den 
„svigagtige Bortrømning^ fra Mændenes Side. Skalaen er 
ogsaa interessant i de absolute Tal. Af de forladte Hustruer 
i Berlin havde 1071 et Barn, 905 to, 743 tre, 697 fire, 437 fem, 
351 sex, 538 syv, 218 otte, 135 ni, 83 ti, 59 elleve, 54 tolv, 
28 tretten, 17 forten, 11 femten og 10 endogsaa sexten og 
flere Børn. Skade at det ikke af Listerne lod sig fastsætte, 
hvilke Dannelses- og Kaldskredse disse ulykkelige tilhørte. 

borgerlige Lovgivning fastsatte Ordning, og (social-kir- 
kelig) svarende til den kristelig- konfessionelle Skik og 
Brug ved Vielsen. 

For vor moderne, pietetløse Slægt klinger det 
prosaisk og filistrøst, naar man gjør Forældrenes 
Indvilligelse i denne saare vigtige Familieakt til en 
conditio sine qva non for en sund Giftermaalspraxis. Og 
dog bekræfter det gamle Ord sig stadig, at „Forældre- 
nes Velsignelse bygger Børnenes Huse", og lige saa 
stadig hævner det sig tragisk at omgaa og foragte For- 
ældrenes Vilje. Selvfølgelig indrømme vi ikke Vilkaarlig- 
hed, endsige Tvang i Kjærlighedssager fra Forældrenes 
Side den mindste Ret. Paa dette Omraade øves der 
ofte nok det skrækkeligste Uvæsen af „forsørgende" For- 
ældre. Intet Barn bør lade sig tvinge til Ægteskab, 
thi det vilde stride mod Ægteskabets Ide, altsaa mod 
Sædeligheden ; det kunde altsaa kun have skæbnesvangre 
Følger. Men forsage — for en Tid eller ogsaa for stedse, 
naar Forældrenes Vilje kræver Opsættelse eller Forsa- 
gelse — det er ikke mod Moralen. Og er Myndigheds- 
alderen naaet, sørger jo Lovgivningen for at begrænse, 
ja gjennembryde, Forældrenes Egenvilje, naar denne beror 
paa Vilkaarlighed og Tyranni. Men som almindelig so- 
cial-ethisk Regel maa dog den Sætning forblive uanfæg- 
tet: at indgaa et Ægteskab uden Forældrenes eller deres 
Stedfortræderes Vidende og mod deres Vilje, er ikke en 
god, men en forkastelig Giftermaalspraxis. Alle de tusind 
romantisk forherligede Bortførelseshistorier slaa en sund 
Socialpolitik lige i Ansigtet, undergrave Familiens Fred 
og proklamere paa dette grundlæggende Omraade for 
Samfundsopbyggelsen en tøjlesløs, vilkaarlig Lykke theori, 
der altid ender i den smerteligste Tragik. „Es wuszt's 
weder Vater — noch Mutter!" Hvor dybt saa' ikke en 
Shakespeare, naar han lader en Romeos og Julies Kjær- 
lighedsglød, der bagved Forældrenes Ryg række hin- 
anden Haanden hos Broder Lorenzo, forløbe tragisk, 
saaledes at den nødvendig maa fortære sig selv; 

eller naar han lader den afsindig skinsyge Othellos Mis- 
tro til Desdemona blive afgjørende motiveret ved dette: 
„Sin ^ader bedrog hun** o. s. v! 

Ikke mindre vigtigt og betydningsfuldt er Hensynet 
til Stat og Kirke. Ganske vist, socialpolitisk set ér 
Vielsen ikke en nødvendig Betingelse for et lovlig og 
moralsk fuldgyldigt' Ægteskab. Ægteskabsindgaaelsen 
er nærmest — som vi saa — en „verdslig Ting", og 
det socialpolitiske Samfundsvæsen har at sørge for, hvor- 
ledes det skal ordnes. Tidligere gjaldt ogsaa den af 
Kirken fuldbyrdede Vielse for et Krav fra Øvrighedens 
Side. Den rent kirkelige Indvielse fordres ikke af noget 
udvortes Bud eller nogen bibelsk Forskrift, men af en 
velbegrundet, historisk opstaaet kirkelig Skik og Brug. 

En fornuftig Anskuelse giver Staten, hvad Statens 
er, og Kirken, hvad Kirkens er, uden at sammenblande 
de tvende Hensyn eller stille dem i absolut Modsæt- 
ning til hinanden. Den socialpolitiske Interesse ved 
Hjemmets Grundlæggelse falder vel ikke sammen med 
den socialkirkelige, men de udfylde hinanden. Saa 
længe den ulyksalige Sammenblanding af Stat og Kirke 
bestaar, vil ogsaa den statslige og den kirkelige Inter- 
esse ved Ægteskabsindgaaelsen ikke komme til fuld 
Klarhed. Derimod: jo klarere Interesserne afgrænses, 
desto usandsynligere vil en Kollision mellem dem være. 
Og efter min Mening skal Staten ikke blot gjøre det 
borgerlige Ægteskab frit (fakultativt), men (siaaledes 
som det ogsaa siden den 6 Febr. 1875 i Tyskland er 
foreskrevet ved Lov) fordre det af alle (obligatorisk). 
Naar det borgerlige Ægteskab kun er fakultativt, ligger 
den Fare nær, at hvert Giftermaal, der kun fuldbyrdes 
for den borgerlige Embedsmand, faar den demonstra- 
tive Karakter, at være en tilsigtet Fornægtelse af de 
kristelige og kirkelige Interesser. Staten bliver der- 
ved degraderet til, ligesom at vaske Smudsigtøjet eller 
yde Hjælp der, hvor Kirken af moralske Grunde næg- 
ter sin Tjeneste. Det svarer ikke til et socialpolitisk 

Samfundsvæsens Værdighed, der har en væsenlig Inter- 
esse af en ved Lov almengyldig fastsat Ægteskabs- 
ordning. Kun da undgaas ogsaa alle de pinlige 
Kollisioner, som kun altfor let opstaa ved at identifi- 
cere borgerligt Ægteskab og Vielse. Enten maa de enkelte 
Nupturienter mod deres personlige Overbevisning tvin- 
ges til en kirkelig Akt — som dog bærer Karak- 
teren af en Bekj endelse — eller Kirken og dens Em- 
bedsmænd se sig nødte til at nægte eller fuldbyrde Vi- 
elsen der, hvor Staten fra sit Synspunkt tilsteder eller 
forbyder den; men Kirken har andre Synspunkter 
at gjøre gjældende. I Ruslands baltiske Provinser f. 
Ex. tilspidser i Øjeblikket den hele tragiske Kollision 
sig paa dette ene Punkt. Kun Indførelsen af et obli- 
gatorisk borgerligt Ægteskab og Frigivelse af den kirke- 
lige Vielse kunde dér fjærne den pinlige Samvittigheds- 
tvang og afhjælpe den sørgelige Forvirring. 

Man behøver ikke at frygte for, at der ved Ind- 
førelsen af obligatorisk borgerligt Ægteskab, idet 
man overlader den kirkelige Vielse til den kristelige 
Folkeskik og den personlige og fælles Tros Trang, 
skulde indtræde en Forsømmelse af Giftermaalspraxis'en. 
Faren var jo i Begyndelsen (1875) stor, navnlig i de 
Egne, hvor Code Napoleon (der allerede, som f. Ex. i 
Rhinlandene, hævede det borgerlige Ægteskab til Lov) 
ikke var indført. Store Masser sprang naturligvis ved 
den Lejlighed over Bord fra Kirkeskibet, Masser, som 
aabenbart kun af Tvang eller Vane havde føjet sig efter 
dets Kurs. Men de sidste 15 Aars kirkelige Vielses- 
statistik^) beviser uimodsigelig, at denne Fare er saa 



*) I Berlin f. Ex. vare (1888) de kirkelige Vielser fra omtrent 
26o/o i Aaret 1875 i stadig Tilvæxt stegne til ^fiS% af alle 
Ægteskabsindgaaelser. Overfor det hele Lands Gjennemsnits- 
tal er dette endnu bestandig ret bedrøveligt. Thi i Berlin 
blev over ^/g af alle Ægteskaber indgaaede uden kirkelig 
Vielse. Men i hele Preussen var i samme Tid de kirkelig 
indviede Ægteskaber stegne til 93,04<^/o selv i det af Berlin. 

godt som overvunden, eller at det virkelige Deficit kun 
svarer til det faktiske^ ganske vist sørgelige Forhold, i 
hvilket Masserne afkristnes og gjøres fremmede for Kir- 
ken. Men dette Forhold vil og maa stedse give sig 
symptomatisk til Kjende i Giftermaalspraxis'en. Men 
saa maa Kirken eller den indre Mission sætte ind 
her for at hidføre en Bedring og fremme kristelig Sæd 
og Skik, 

En anden Fare vilde der ganske vist opstaa, h?is 
den lovmæssige Bundethed fra Statens Side vilde 
blive tagen mindre alvorligt og strængt end fra Kirkens, 
Det er jo selvfølgeligt, at den verdslige Retsorga- 
nisme maa tage mere Hensyn til hin „Hjærternes 
Haardhed", for hvis Skyld ogsaa den mosaiske Lov- 
givning indenfor visse Grænser tilstedte Ægteskabets 
Opløsning (se Matth. 19, 7 f . 5 Mos. 24, 1 ff ), end det kan 
og skal ske indenfor det kristehg-kirkelige Samfund. 
Men begge Samfund have hver paa sin Maade den In- 
teresse at ordne Giftermaalspraxis'en saaledes, at Ægte- 
skabets Opløsning og Fraskiltes Giftermaal vanskelig- 
gjøres saavidt muhgt. Ellers aabner man alle Døre 
for Letsindet og for „Lykketheorien" i vor ægteskabs- 
brydende Slægt, og saa vil Fundamentet for Stat og 
Kirke, den faste Husstand og det kristelige Familiehv 
undergraves. 

Med Hensyn til den anden, eller oftere gjentagne. 



paavirkede Brandenburg til 92,85o/o. I Westfalen (98,92o/o) 
Rhinlandene (98,84o/o), Hannover (99,10<>/o) er Deficit omtrent 
lig Nul; ligesaa i Sachsen og Bayern, hvor Deltagelsen i 
den kirkelige Vielse fra 92^/o ganske stadig steg til 99— lOC^/o 
Ja, den nyeste Angivelse (Statist. Mitt. aus d. deutschen 
Landeskirchen 1890, S 9) viser, at i Bayern, (100,44<*/o) lige- 
som i Pfalz (101, 17) og Wiirttemberg (100,34), fandt der flere 
Vielser end Ægteskabsindgaaelser af Evangeliske Sted, fordi 
mere end Halvdelen af alle Blandingsægteskaber bleve evan- 
gelisk indviede (i Pfalz 122,33o/o). 

Ægteskabsindgaaelse efter en ved Døden indtraadt Skils- 
misse, saa finder nutildags det gamle — i den græske 
Kirke ogsaa for Præsterne gjældende — Forbud mod 
det andet Ægteskab næppe mere Talsmænd og Forsvarere. 
Selv fra bibelsk Standpunkt kan det (trods 1 Tim. 3,2: 
en Biskop skal være en Kvindes Mand) ikke forbydes, 
da der kun foreligger den Formaning, at ogsaa det nye 
Ægteskab „skal ske i Herren^ (1 Kor. 7, 39). Men ganske 
vist fordrer Skik og Brug og en vis Finfølelse, at man 
ikke ved at gifte sig igjen bærer sig ad som en, der 
tænder sig et nyt Lys, lige saa snart det gamle er 
brændt ned. Det er et sørgeligt Symptom paa letfærdig 
Praxis i saa Henseende, at f. Ex. i Berlin (1888) før 
Sørgeaarets Udløb ikke mindre end 596 Enkemænd (af 
1582, altsaa henimod 417o) i^idgik det andet Ægteskab, 
medens — af let forstaaelige Grunde — kun 72 Enker 
(7%) besluttede sig dertil. I Paris stillede Sagen sig 
betydelig værre for Kvindernes Vedkommende. Dér gif- 
tede der sig før Sørgeaarets Udløb (1890) 732 Enke- 
mænd (32o/o) og 375 Enker (eller 21%). Man kunde 
deraf drage den Slutning, at i Berlin er Enkemands- 
sorgen, i Paris Enkesorgen mindre! 

Men langt dybere maa det bevæge Socialethikeren 
saa vel som Socialpolitikeren, naar det af de statistiske 
Tal viser sig, at ogsaa i det skæbnesvangre Gifter- 
maal af Fraskilte ere Kvinderne forholdsvis stærkere ind- 
viklede end Mændene. At den skæbnesvangre Lyst 
til Forandring er et Hovedmotiv for den voxende Skils- 
missetendens, har jeg allerede eftervist i min Moral- 
statistik. Løsner man ved tøjlesløs Giftermaalspraxis 
det ægteskabelige Baand endnu mere, saa er en almin- 
delig Demoralisation truende nær. I Preussen fandtes 
der saaledes i Løbet af et Decennium (1871 — 80), over- 
for 12,170 Mænd, ikke færre end 22,767 Kvinder, der 
lod sig skille for strax at gifte sig igjen. Det siger 
mere end mange Ord, og det giver noget at tænke paa ! 

Hvad bliver der her af det ædle, kvindelige Sandheds- 
ord: „Som lydig føler jeg mig herligst fri**, — dette 
Sandhedsord, som ogsaa skulde danne Klippegrunden 
for enhver Kvinde, der indgaar Ægteskab, og som for 
Øjeblikket af alle Emancipationssværmeme udskriges 
og trædes under Fødder som et Tegn paa Nedvær- 
digelse af Kvindekjønnet? 

et bliver i vore Dage bestandig mere fornødent 
at gjøre sig klart, hvilken Vished vi har for det, vi tro 
og leve paa. Tidernes Behov er i saa Henseende for- 
skjelligt; hvor der egentlig kun er én Religion, derbydes 
Mennesket, vil man være tilfreds med det, der bydes, 
forudsat, at man har religiøs Trang. Men hvor der 
bydes forskjelligt fra forskjellige Sider, der bliver det af 
Betydning, fra hvilken Side der tilbydes størst Vished. 
Vor Tid er i saa Henseende meget opreven, idet der 
«ker Tilbud fra de forskjelligste Sider. Den ligner vel 
nærmest den Tid, da Kristendommen blev sat ind i Ver- 
den, da der ogsaa blev udstedt Forsikringer fra mange 
Sider, og de Alvorlige maatte vælge efter, hvad der bød 
størst Vished, eller helt opgive at naa nogen Vished og 
ende i Skepsis. Man søger ikke Visheden, før man har 
Brug for den , og man har egentlig først Brug for den, 
naar man staar overfor flere Tilbud, der alle forsikre, at 
de byde det bedste. Saaledes var det jo i Romerriget 
med de mange Religioner, Mysterier, filosofiske Skoler; 
der var nok at vælge imellem, men ikke alt gav lige 
Vished, slet intet i Grunden virkelig Vished, hvorfor 
jo ogsaa de oplyste, der var i Stand til at dømme herom, 
gav Afkald paa religiøs Vished, helt opgav Religionen, 
og nøjedes med, hvad der kunde ligefrem sandses. 

En lignende Tid er vor, da man mere end nogen- 
sinde før kræver Vished for det, man antager og tør 

1* 

leve paa. Der er ogsaa nu forskjellige Religioner, der 
staa overfor hinanden, hver med sin Forsikring, sit Vidne. 
Folkeslagene er bragt hinanden nærmere, ganske som i 
Rom i gamle Dage, De forskjellige Religioner: Kri- 
stendom, Jødedom, Muhammedanisme , Buddhisme osv» 
mødes Ansigt til Ansigt. Og dertil kommer saa den 
hele moderne Filosofi, de pantheistiske , materialistiske^ 
positivistiske, evolutionistiske Systemer, ikke at tale om 
Socialisme, Spiritisme og meget andet, der jo altsammen 
er Forsøg til Religioner. Alle optræde de med For- 
sikring om at være Indehavere af Sandheden, og man 
nødes til at overveje, hvor der kan findes Vished. 

Vistnok kan et Menneske eje fuld religiøs Vished 
uden enten at kunne gjøre Rede derfor eller at være 
sig nogen Begrundelse deraf bevidst. Saaledes forholder 
det sig jo med alle dem, der ærligt bekjende sig til en 
Religion og leve derpaa, at de have den Vished, som 
de mene at behøve. Men denne Vished kan jo vær» 
mer eller mindre indbildt og vil altid være meget man- 
gelfuld, saalænge den ikke har været udsat for den Prø- 
velse, der følger med at være Gjenstand for Forsikringer 
og Angreb fra andre Sider. Først naar vor Tro bliver 
angrebet, enten saa dette Angreb kommer fra andre 
eller fra Overvejelser inde i os selv, nødes vi til at gjøre 
os klart, hvilken Vished vi har for det, vi leve paa; og^ 
det kan vise sig, at Visheden er meget ringe, i hvert 
Fald, at vi selv kun har meget maadelig Rede paa den^ 
Det, man mente, var Vished, kan vise sig kun at have 
været Uprøvethed ; men omvendt kan der ogsaa være en 
uprøvet Vished, der, selv hvor den kun er Indbildning^ 
er rent uangribelig, saaledes som den navnlig er til Stede 
i al Fanatisme, der netop er en saadan Vished, som 
ikke tør eller slet ikke kan indlade sig paa nogen 
Selvprøvelse. Visheden falder her sammen med For- 
stokkethed. 

Der er forskjellige Arter af Vished. Den mathe- 
matiske eller logiske Vished er rent formel og angaar 

kun Muligheder. * Den handler kun om, hvad der kan 
være, og naar her til fuld Vished; men den er ude af 
Stand til at give nogen Vished om, hvad der er. Det 
«r fuldkommen vist, at Summen af Vinklerne i en Tre- 
kant er 2 R. ; men denne Trekant er maaske slet ikke 
til i Virkeligheden. Den er blot en Mulighed, og Vis- 
heden er derfor kun formel. Denne Art af Vished er 
Tiden Værdi for det religiøse Behov, eller den religiøse 
Vished maa være af en helt anden Art, om den skal 
have nogen Værd. Vistnok har man tidt nok været inde 
paa denne Vej at ville føre logiske Beviser for religiøse 
Sandheder; men det har atter og atter vist sig, at Be- 
viset beror paa Skuffelse. Det logiske Bevis handler 
^lene med vore egne Forestillinger, rækker altsaa ikke 
ud over Menneskets eget Hoved. Kun om Forestillin- 
gerne i vor egen Bevidsthed kan dette Bevis afgjøre 
noget; hvis derfor de forsøgte Beviser for Guds Til- 
væren beviste noget, beviste de i hvert Fald kun, at 
Forestillingen om Gud er til. Det beror altid paa Til- 
snigelse, naar man ved logiske eller mathematiske Be- 
viser vil naa til det reelt tilværende. Det vil derfor 
ogsaa altid vise sig, at Beviser af denne Art aldeles 
ikke føre til religiøs Vished ; Tvivlen kan meget godt bo 
Side om Side med dem, de føre ikke engang i Retning 
ad Vished. For det religiøse Behov kan man spare sig 
sile logiske Beviser; men er Visheden ad anden Vej 
kommen til Stede, saa kan man ganske vist drage logi- 
ske Slutninger derfra; thi det ligger i den menneskelige 
Tankes Natur, at den tager alt, hvad Mennesket be- 
sidder, under Bearbejdelse og søger at klargjøre alt, 
hvad der deri er indeholdt. Visheden naaes ikke ad 
Tankens Vej, men Tanken gjør Rede for Vishedens 
Indhold. 

Der er en helt anden Vished, som man kunde kalde 
<ien barnlige Vished, den, der grunder i en udenfor os 
værende Avtoritet. Saaledes er det jo med alle Børn, 
at den Vished, hvorpaa de leve, grunder ganske i, hvad 

Forældre, Lærere osv. sige. Denne Vished kan længe 
være aldeles urokket, saa der er Mennesker, som hele 
deres Liv i Grunden ikke komme ud over denne Art af 
Vished. Alt, hvad de mene at vide, grunder i, hvad 
Andre, som de have ubetinget Tro til, har sagt. Der 
tales ofte med Ringeagt om denne Art af Vished; men 
det er i Grunden uberettiget. Var al Avtoritet redelig,, 
og talte den ud af solid Vished, saa er den Vishede 
som den indgiver Andre, af overmaade megen Værd. 
Af denne Art er jo nemlig al vor Vished om Alt det,, 
vi ikke selv har set; vor hele Viden paa Historiens. 
Geografiens. Naturhistoriens Omraade beror jo paa Av- 
toritetstro mer eller mindre; af Historien er kun en 
forsvindende Del selvoplevet, af Geografien kun dea 
mindre Del selvset. Men derfor kan Visheden for det 
Hele være omtrent den samme, og vor Viden her var jo- 
en Umulighed, naar man ikke turde stole paa, hvad 
Andre havde set' og vidnet. Et Kulturliv var en Umu- 
lighed, hvor man var ude af Stand til at nøjes med 
saadan Vished; Ingen turde vove til at fortsætte Andres 
Oplevelse, Alt maatte gjøres forfra af hver Enkelt som 
blandt Dyrene, hvor der ingen Overlevering er, og der- 
for heller ingen Fremgang eller Historie. 

Den Vished, der grunder i Avtoritetstro, er af over- 
ordentlig Betydning i mangfoldige Retninger. Og mange 
Mennesker leve længe paa, ja naa maaske aldrig til 
anden religiøs Vished end den, der grunder i Avtoritet, 
altsaa en Følge af, hvad Andre har sagt. Det gjælder 
uden Undtagelse om alle Børn, men mange naa ikke i 
dette Liv ud over at være som Børn. Og der kan leves 
et meget indholdsrigt Liv med denne Art af Vished, 
navnlig da, hvor der slet ikke føles Trang til nogen 
anden, idet denne fra Barndommen medbragte aldrig 
er bleven anfægtet. Det er aldeles meningsløst at regne 
denne Vished for betydningsløs, thi den allermeste Re- 
igiøsitet og, hvad derud af er handlet, blev da betydnings- 
løs. Der er Kirkesamfund som det romersk-katholske, 

der ikke kjende til nogen anden Vished end den paa 
Avtoritet. Det bliver først betænkeligt, naar man ikke 
vil vide af nogen anden at sige, ja endog gjør det til 
Pligt at nøjes med denne. Det lod sig kun tildels for- 
svare, hvis Avtoriteten var absolut redelig og fejlfri; 
men da en saadan Avtoritet nu ikke findes paa Jorden, 
saa maa Adgangen altid holdes aaben til en større Vis- 
hed for alle dem, der trænge dertil; og Trangen vil før 
eller senere komme hos Alle, naar den ikke med List 
eller Magt holdes nede. 

Den egentlige Vished er Erfaringens, Selvoplevel- 
sens Vished, og til denne maa Adgangen antages at staa 
aaben for Enhver, der vil overvinde de dermed forbundne 
Vanskeligheder. I den materielle Verden er Ingen vis 
paa Noget, før han selv har set og sandset det. Atter 
og atter maa Erfaringen gjentages, atter og atter maa 
Forsøget anstilles, mere end én Sands maa tages til 
Hjælp, før Visheden kan være fuldt begrundet. Andre 
maa kunne se og sandse det samme paa den samme 
Maade og kunne udtale ^sig derom i de samme Ord, saa 
det kan være en fælles Erfaring af Alle, der vil ulejlige 
sig med at gjøre dette; først da er Visheden fuldt be- 
grundet. Men der naaes saa ogsaa ad denne Vej den 
største Vished, der overhovedet kan opdrives; hvad En 
selv har set eller sandset, atter og atter og under al 
mulig Kontrol mod at skuffes og tage Pejl, det er han 
saa vis paa, som han i denne Verden kan blive paa 
Noget. Og denne Vished kan meddeles, ja vel i Grun- 
den paanødes enhver Anden, der har de samme Sand- 
sers Brug og formaar at gjøre de samme Porsøg eller 
Iagttagelser. Ad denne Vej naaes der en Erfaringens 
Vished, der synes at være den fuldkomneste, Mennesker 
overhovedet kan naa til. 

Og dog er der uden Tvivl en endnu større eller i 
hvert Fald mere umiddelbar Vished, den nemlig, der 
ligger i Selvoplevelse, den vedvarende, uafbrudte Selv- 
oplevelse. Hvad der nemlig er oplevet, og som forbi- 

gangent er gaaet til de Dødes Rige, giver jo nok en 
Erfaringsvished, idet man erindrer at have oplevet det; 
men dels kan en saadan Oplevelse glemmes mere eller 
mindre, den kan vige tilbage som i en Taage, dels kan 
man som Følge heraf komme i Tvivl om , hvorvidt den 
virkelig er oplevet. Selv om man er i Stand til at 
skaffe Betingelserne til Stede til den samme Oplevelse 
igjen, vil dog denne, idet den bliver forbigangen paa ny, 
efterlade Plads for Tvivl. Den fuldkomneste Vished, vi 
kan tænke os, er den ved vedvarende, permanent Op- 
levelse, hvor Oplevelsen altsaa aldrig bliver forbigangen. 
Der er intet, man har større Vished for, end at man 
lever; hvad man har oplevet, kan man komme til at 
tvivle om, men ikke saaledes om selve dette, at man 
lever. At tvivle derom er Porrykthed; thi selve det, at 
man tvivler, er jo kun et andet Udtryk for, at man lever. 
Større Vished kan ikke gives end den, der falder sam- 
men med selve vor egen Tilværelse. 

Men denne Vished, hvor stor den endogsaa er, kan 
ikke paanødes nogen anden. Muligt, at en anden, som 
er villig dertil, kan hjælpes til den samme Vished ved 
den samme Oplevelse, men Villigheden har her en gan- 
ske anden Betydning end ved enten mathematisk Vished 
eller ved den rent erfaringsmæssige', hvor der ikke kræ- 
ves anden Villighed end den at drage Slutningen eller 
gjøre Forsøget. Helt anderledes forholder det sig, hvor 
det gjælder om en vedvarende Oplevelse, thi denne Op- 
levelse vil hverken begynde eller vedvare, naar ikke den 
Villighed dertil er til Stede, som er en af Betingelserne 
derfor. Den allerstørste Vished er derfor en rent per- 
sonlig, individuel Vished, som enhver har for sig, og 
som ikke kan blive almindeligt Eje, med mindre alle 
maatte iindes villige paa samme Maade dertil. 

Af denne Art er den egentlige religiøse Vished. 
Den hviler paa personhg Selvoplevelse. Den har intet 
at gjøre med den mathematiske Vished, der er grundet 
paa Slutninger ud fra almene ForestiUinger og derfor 



Den kristelige Vished. 



heller^ ikke naar ud over Porestillingernes eller Mulig- 
hedernes Verden. Den har heller intet at gjøre med 
den Erfaringsvished, som grunder sig paa almen Sands- 
ning, thi denne Sandsning er uvilkaarlig og kun paa rent 
udvortes Maade betinget af Villighed. Den er derimod 
paa mange Maader beslægtet med Avtoritetsvished , be- 
gynder vel altid som saadan og fremgaar først af Selv- 
besindelse over det selvoplevede, hvor Avtoritetsvisheden 
af en eller anden Grund sættes paa Prøve eller anfæg- 
tes. Der kan leves religiøst i fuld Forstand paa den 
Vished, som grunder i Avtoritet; men findes denne Vis- 
hed af ydre eller indre Grunde utilstrækkelig, vil den 
højere og højest mulige Vished kun være at naa ved 
Selvbesindelse paa egen Selvoplevelse, fremfor alt ved- 
varende Oplevelse. Hvor et Menneske véd sig staae»de 
i en saadan Oplevelse, har det med det samme den ab- 
solute Vished. 

Men atter maa man nu i denne Vished skjelne 
mellem, hvad der er umiddelbar Vished, ren og bar Op- 
levelse, hvad der altsaa giver primitiv Vished, og hvad 
der som nødvendig Slutning deraf maa udledes, og der- 
for giver sekundær Vished. Men det maa være fuld- 
stændig berettiget her, som overalt, fra Virkning at slutte 
til nødvendig Aarsag. Indenfor den sandselige Erfarings 
, Omraade vil saadan Slutning altid være nødvendig, og 
al Erfaringsvished er fremkommen ved saadan Slutning. 
Det samme har sin Gyldighed indenfor den religiøse 
Erfarings Omraade; og det er ikke saaledes, at den 
sekundære Vished skulde være en ringere end den pri- 
mitive, idet den ene er givet med den anden, eftersom 
Mennesket er skabt med denne uimodstaaelige Drift til 
at slutte fra Virkning til Aarsag. Er Virkningen sikker, 
er Aarsagen netop ligesaa sikker, altid forudsat, at Slut- 
ningen drages med Retfærdighed og fornøden Omhu og 
Indsigt. Her vil altid være Anledning til fornøden Kon- 
trol, men en Slutning maa drages, hvis man ikke vil 
nøjes med at leve helt tankeløst, hvad man ligesaa lidt 

kan i det religiøse som i det sandseligt erfaringsmæssige, 
da den vedvarende Oplevelse af sig selv nøder til en 
Slutning; men denne kan paa alle Omraader drages 
b^ade med og uden Forstand, baade paa fantastisk og 
fornuftig Maade, og her kan altid den ene kontrollere 
den andens Maade at slutte paa. 

Den religiøse Vished er altsaa fra først af i Al- 
mindelighed grundet i, hvad andre vidne, altsaa — 
Avtoritetstro. Naar denne anfægtes, hvad før eller 
senere vil indtræffe, da vil enten Visheden forsvinde, 
eller ogsaa vil den søge sin Begrundelse dybere inde, 
nemlig i Selverfaring, Selvoplevelse. Den enkelte vil 
besinde sig paa, hvad han véd med Selvoplevelsens Vis- 
hed; dette vil for ham have absolut Vished, og derfra 
vih han saa med fuld Ret drage de Slutninger, som 
Mennesket efter sin Natur er nødt til at drage. Det 
staar ikke i vor Magt, om vi vil drage nogen Slutning 
af vore ydre eller indre Erfaringer; Slutningen kommer 
ganske uvilkaarligt af sig selv; men den kan være fan- 
tastisk, som naar man f. Eks. antager sygelige Virkninger 
for grundede i Forhexelse; at man søger en Grund, er 
naturligt, at man antager en saa daarlig Grund, er grun- 
det i vild, forhastet Slutning. Om al Slutning paa det 
ene som det andet Omraade maa gjælde det samme, at 
den skal gjøres paalideligt og derfor atter og atter kon- 
trolleres, til dens Paalidelighed ikke kan andet end an- 
erkj endes. Men denne Kontrol kan jo ikke øves af 
andre end dem, der selv kjende den Virkning, om hvis 
Aarsag der skal sluttes. En Blind kan ikke drage sikre 
Slutninger om Forhold, der angaa det, der kun kan ses, 
altsaa f. Ex. ikke om Farver og alt, hvad der virkeligt 
hænger sammen dermed. 

Det er selvfølgeligt, at man paa mange Steder i det 
ny Testamente vil finde Udtryk for, hvad der' hører til 
og begrunder religiøs Vished. Overhovedet vil enhver 
Religion være betænkt paa at begrunde en Vished enten 
rent avtoritetsmæssigt eller paa anden Maade. I det 

gamle Testamentes Tid har der naturligvis været Vished 
at hvile i efter den Tids Behov. Det almindelige her 
var vel nok Avtoritetstroen. Enkelte havde den primi- 
tive Vished ud af Erfaring af en Aabenbaring; dette 
er det profetiske, der forudsætter, at Gud selv forvisser 
ved en umiddelbar Meddelelse, enten denne saa foregaar 
paa rent indre Maade, i Syn, eller antages ledsaget af 
ydre, mere sandselige Fornemmelser og Oplevelser. Fra 
de profetiske Personligheder, Abraham, Mose, Præster 
og Profeter hente saa de menige deres Vished; det er 
en Vished paa Avtoritet, altsaa sekundær, paa anden 
Haand. Men se vi paa en Skikkelse som David, vil det 
erkjendes, at meget af det, han er fuldt vis paa, har han 
paa almindelig religiøs Erfarings Maade, ved Selvbesin- 
delse, ved Fordybelse i sig selv. Andre byggede saa 
deres Vished paa, hvad han udtalte som erfaret, og saa- 
ledes var det vel i det hele tilsidst hos Jødefolket, efter 
at Profetien var forstummet, at de fandt deres religiøse 
Vished i, hvad Skriften siger. 

I det ny Testamente finde vi mangfoldig saadan 
Henvisning til det gamle Testamentes Skrifter. Den 
Vished, der derpaa kan grundlægges, bliver jo ren Av- 
t9ritetsvished , i det højeste en sekundær Vished i For- 
hold til, hvad Erfaring man har gjort om Skriftens 
Paalidelighed som Grund for Vished. I Tidens Fylde 
bryder det profetiske igjennem igjen, idet der sker Aaben- 
baringer til Sakarias, Maria og Josef, Hyrderne, Simeon 
og Anna, de vise fra Østen. Her følger Visheden med 
den indre Oplevelse; men saa uvant viser det sig, at 
man er dermed, at Sakarias forlanger Bevis for det, der 
ved Engel aabenbares ham (Luk. 1, 18). Da Johannes 
selv træder frem, er det med fuld Vished om det, han 
har at sige; han, der sendte ham, har sagt ham det 
(Joh. 1, 33). Dette er jo atter gjennemgaaende i Her- 
rens eget Vidnesbyrd, at han taler det, han véd, og vid- 
ner det, han har set (Joh. 3, 11). Her er ikke Tale 
om nogen Avtoritetsvished, der hviler paa Skriften 

eller paa, hvad andre har sagt; alt grunder i egen Selv- 
oplevelse. 

Naar derfor Herren eller siden hen hans Apostle 
henvise til Skriften, saa er det for Jøder, dette gjøres, 
saadanne for hvem Skriften ellers var tilstrækkelig Av- 
toritet; og det er ikke Meningen, at dette Forhold skal 
være det normale, saa at enten det gamle Testamentes 
Skrifter skal blive ved at indtage denne Stilling, eller 
Apostelskrifterne indtage deres Plads som sidste Grund 
for Vished. Det vilde kun føre til det, som det førte 
til hos Jøderne, at det blev de Skriftlærde, der blev 
Avtoritet, og at Visheden altsaa kom til at hvile paa 
meget usikker og upaalidelig Grund, desto mere, jo mere 
uredelige og aandløse de Skriftkloge blev. 

Vi høre derfor ogsaa, at Herren henviser til egen 
Erfaring, til Selvoplevelse som den sidste Grund for 
Vished. „Min Lære er ikke min, men hans, der sendte 
mig. Hvis nogen vil gjøre hans Villie, skal han kjende 
(erfare), om Læren er af Gud, eller om jeg taler af mig 
selv" (Joh. 7, 17). Dette er en ligefrem Henvisning til 
Selvoplevelse som den sidste Visheds eneste Grund, men 
ogsaa en Hævdelse af, at der her kræves Villighed, thi 
ingen andre opleve dette end de, der ere villige til at 
gjøre hans Villie eller indstille sig til at gjøre Erfarin- 
gen. Det samme er Indholdet af Herrens Ord (Joh. 
8, 31 — 32): „Naar I blive i mine Ord, ere I sandelig 
mine Disciple, og I skulle forstaa Sandheden, og Sand- 
heden skal frigjøre eder". Dette at forstaa Sandheden 
falder sammen med selv at opleve den til indre Vished; 
men denne Oplevelse er betinget af VilUgheden til at 
blive i hans Ord eller gjøre hans Villie. Han forjætter 
fremdeles (Joh. 10, 38), at den, der tror ham eller endda 
blot tror hans Gjeminger, skal kunne kjende og tro, at 
Eaderen er i ham, og han i Paderen (jfr. Joh. 14, 7. 
17. 20). Denne Kjenden er den indre Vished, som er 
den sidste Grund for al religiøs Tro. Denne Vished 
henpeges der flere Gange til som Luk. 1, 4, Rom. 14, 5 

jfr. Ap. Gj. 26, 26; Rom. 4, 26; 8, 38; 14, 14; 2 Tim. 
1, 5. 12; det er den, der kaldes Troens fulde Forvisning 
Hebr. 10,- 22] eller en fast Overberisning om de Ting, 
der ikke ses, Hebr. 11, 1. 

At der med denne Overbevisning ikke menes en 
paa ydre, sandselig Erfaring grundet, men en indre og 
aandelig, siges med rene Ord af Herren, at det er 
Aanden, der overbeviser Verden om Synd, Setfærdighed 
og Dom (Joh. 16, 8), ligesom det er ham, der vejleder 
ind i hele Sandheden (Joh. 16, 13). Det er dette Aan- 
dens Vidnesbyrd, som Apostlene søge at bane Vejen for, 
hvorfor det hedder om Pavlus, da han kom til Rom, at 
han vidnede om Guds Rige og søgte at overbevise dem 
om Jesus, og at nogle lode sig overbevise af det, som 
blev sagt, nien andre troede ikke (Ap. Gj. 28, 23 — 24. 
1 Thess. 1, 5. Tit. 1, 9). 

Fremdeles fremgaar det klart af Herrens Ord, at 
der af Mennesket kræves en Villighed , hvis det skal 
kunne forhjælpes til denne Overbevisning. Det er det, 
der er Meningen med, at hans Røst vil kun de kunne 
høre, der er af Sandheden (Joh. 18, 37), og at kun den, 
der øver Sandheden, vil søge til Lyset, saa han kan naa 
at føle sig i Samfund med Gud (Joh. 3, 21). Derfor 
tales der om deni, der ikke vil tro, dem, der har blindet 
sig selv (Matth. 13, 15). 

Denne indre Overbevisning, „Troens fulde Forvis- 
visning", som fandtes hos de Kristne fra først af, er i 
og for sig ikke noget for dem ejendommeligt, thi den 
maa findes hos enhver, der oprigtigt tilhører et Reli- 
gionssamfund. Men den kristne Kirke vilde ikke have 
kunnet bestaa eller udbrede sig, naar den ikke havde 
været i Stand til at skjænke sine Medlemmer en saadan 
Vished. Derfor vil man ogsaa til enhver Tid i Kirkens 
Historie se, at der er lagt den allerstørste Vægt paa 
denne Troens Forvisning; men man har ingenlunde 
søgt at begrunde denne Forvisning paa samme Maade, 
og den megen Spaltning indenfor Kirken i Partier har 

ogtaa SammenhæDg med denne forskjellige Begrundelse 
af den inderste Oyerbeyisning. Er Visheden forskjellig 
begmndet, er rimeligt ogsaa dens Indhold forskjelligt, 
og hvad der her er det rimelige, vil den £eiktiske Virke- 
lighed faldt stadfæste. 

I den romerske Pavekirke grander al Vished sig i 
Pavens Vidne. Det er i Virkelighed kun for et Syns 
Skyld, at man her lader, som om Skriftens Udsagn eller 
Aandens Vidne i den enkelte har nogen Betydning. Man 
tager dette med, fordi det skal tages med; men det er 
rent til Overflod. Det er, som naar man anfører en 
fuldgyldig Grund for noget og saa dertil føjer et Par 
andre Grunde, der vise det samme. En god og til- 
strækkelig Grund er altid nok; at der skal flere Grunde 
til, gjør ikke Sagen vissere, gjør den meget mere usik- 
ker. Den papistiske Kristens Vished grunder i, hvad 
Kirken, det er Paven, siger. Man slutter her saaledes: 
Gud vil frelse Verden, og dertil har han gjort paalidelig 
Anstalt. Naar han har villet berede en Vej til Frelse, 
har han ogsaa villet sikre denne Vej saaledes, at en- 
hver, der ønsker det, kan have fuld Vished. Det er 
meningsløst, at Gud har villet aabenbare Sandheden til 
Frelse og saa ikke sørget for, at denne Sandhed til 
enhver Tid og for alle er fuldt tilgængelig. Derfor har 
han udrustet sin Kirke saaledes, at den ikke kan tage 
fejl i sit Vidne om Sandhedsvejen, fremfor alt derved, 
at der er sikret Paven Ufejlbarhed i al Oplysning, som 
behøves angaaende kristelig Tro og Liv. Den sidste 
Vished for alt bliver denne, at Kirken gjennem Pavens 
Mund har sagt det; hvad Skriften lærer, kan der tages 
fejl af, kun Kirken ved Paven kan rettelig forklare dens 
Mening. Hvad den enkelte mener at erfare i sit Guds- 
forhold, er endnu mere upaalideligt, thi Menneskehjertet 
er tilgængeligt for mere end én Aands Paavirkning; den 
fulde og trygge Vished naaes kun ved at hvile i, 
hvad Kirken siger; at stole fast paa Kirken giver fuld 
Vished. 

Det skal paa ingen Maade nægtes, at der paa denne 
Maade kan naaes en Vished, og at denne Vished aldeles 
ikke er betydningsløs. Det mislige er kun, at den ud- 
gives for at være den højeste Vished. Den er aldeles 
svarende til den Vished, som Samaritanerne i Sikar fra 
først af kom til. De sige til Kvinden, der først havde 
vidnet for dem: „nu tro vi ikke længer for din Tales 
Skyld, thi vi have selv hørt og vide, at denne er sande- 
lig Verdens Frelser, Kristus" (Joh. 4, 42). Deres første 
Overbevisning har altsaa grundet sig paa, hvad Kvinden 
vidnede om sin Oplevelse; men de var naaet til en 
højere Vished ved, hvad de selv havde oplevet. Den 
første Overbevisning er ikke urigtig, men den er kun 
foreløbig og af en lavere Art. 

Den Vished, der paa denne Maade naaes, er den 
samme som den, alle Børn leve paa, at saaledes har 
Fader, Moder eller Lærer sagt det; det lader sig utvivl- 
somt gjøre et helt Liv igjennem at finde tilstrækkelig 
Vished i en Magisters Ord. Al religiøs Overbevisning 
begynder saaledes som Følge af, at Menneskelivet er 
historisk, at ikke hver enkelt som Dyret begynder fra 
samme Punkt og ender ved samme Punkt. Menneske- 
livet er uadskilleligt fra Tradition ; den næste Slægt staar 
paa den forriges Skulder og tager Arv efter den. For- 
ældrenes religiøse Overbevisning vil avtoritetsmæssigt 
overføres paa Børnene, og Børnene vil finde tilstrækkelig 
Vished i Forældrenes Erfaring. Saaledes vil det altid 
forholde sig med Børns Vished, og mange Mennesker 
naa ikke i denne Henseende ud over det barnlige Stade. 
Og fordi det er naturligt og til at begynde med nød- 
vendigt, har det ogsaa Værdi; der kan i dette Liv leves 
derpaa. Den romerske Kirke søger at holde alle sine 
Lemmer paa dette Stade; det tillades aldeles ikke at 
gaa ud over det. Avtoriteten er Faderen og Moderen, 
Paven og Kirken; alle Lemmerne ere Børn, der for- 
synde sig, naar de ikke hvile trygt i Troen paa denne 
Avtoritet 

Denne Ordning er tilfredsstillende og berettiget, 
saalænge der ingen Prøvelse melder sig, ingen Anfæg- 
telse indtræder. Men naar det Spøi^maal opkommer, 
om Aytoriteten, man hidtil har stolet paa. nn ogsaa er 
paalidelig, saa gjør Romeridrken ikke andet end ty til 
det logiske Bevis for. hrad den maa anse for at være 
nødvendigt efter Tankens Love. Men hermed fører man 
Spørgsmaalet om Vished over paa en helt falsk Grund; 
thi religiøs Vished kan aldrig viriceligt naaes ad Slut- 
ningens Vej. Det er godt nok, at man kan bevise, at 
det nødvendigt maa være saa, at der maa være en Kirke, 
som er i Stand til at være paalidelig og ufejlbar Av- 
toritet; Spørgsmaalet er ikke, om der maa være ensaa- 
dan, men om den er det, om den faktiske Kirise med 
Paven som Hoved er paalidelig og ufejlbar. Det kan 
ikke nytte, at Paven fornuftmæssigt beviser, at han maa 
være ufejlbar; det, man trænger til, er et Erfaringsbevis 
for, at han er det, og et saadant kan ikke gives. Alle 
mulige Fomuftbeviser for, at Jorden maatte være flad, 
forslog ikke noget for Columbus, der ikke troede det. 
Der vil altid komme den Tid, da man vil forlange selv 
at er&re Sandheden af det, der er overleveret; og da 
bringer først Selvoplevelsen Vished. 

Romerkirken befinder sig her mere og mere i For- 
legenhed. Alle dens stringente Beviser for, at den maa 
være paalidelig og ufejlbar, at alt vil ende i Menings- 
løshed, hvis den ikke er ufejlbar, forslaa intet overfor 
dem, der har erfaret, oplevet, at den er netop ikke ufejl- 
bar, men har taget fejl mange Grange og paa den gro- 
veste Maade. Det er denne Erfaring, der er stærkere 
end alle dens logiske Beviser, ligesom Columbus's Aejse 
til Amerika og andres senere Rejser rundt om Jorden 
knuste alle de mathematiske Beviser for, at Jorden 
maatte være flad, fordi ingen kunde gaa med Benene 
opad og Hovedet nedad. Det er i Følelsen af denne 
truende Forlegenhed, at den romerske Kirise har grebet 
til dette at gjøre sin egen Ufejlbarhed til Trosartikel 

Og Troen derpaa til Salighedsvilkaar. De logiske Beviser 
slaa ikke længere til; man vil med Magt hævde, hvad 
der savner anden Grund. Men Erfaringen, Selvoplevelsen 
vil ogsaa her hævde sin Ret. 

Den romerske Kirkes Brøde er ikke denne, at den 
har vidnet og henvist til sin Avtoritet; men dens Brøde 
kommer, naar den formener de dertil trængende at søge 
større Vished, end denne Avtoritet giver. Var Romer- 
kirken selvsikker paa, at den vidnede Sandheden og kun 
Sandheden, saa vilde den se med Ro paa enhver Be- 
stræbelse for at naa til større Vished om Sandheden. 
Den, der er fuldvis paa, at Jorden er rund, er ikke 
bange for at lade det konstatere ved Erfaring, ved Jord- 
omsejling; men den, der usikkert holder fast paa, at Jorden 
er flad, vil søge at forhindre nogen i at sejle om den. 
Den, der er vis paa, at Jorden drejer sig, vil ingen Be- 
tænkelighed nære ved at hjælpe med til at anstille det 
bekjendte Fendulforsøg; men den, der avtoritetsmæssigt 
paastaar, at Jorden staar stille, vil være meget uvillig 
til at hjælpe med ved hint Forsøg og forhindre det, om 
han er i Stand til det. Det er med saadanne mislige 
Midler, at den romerske Kirke værger sin Ufejlbarhed; 
da de mathematiske Beviser ikke respekteres længere, 
har den grebet til at lukke Himlen for dem, der ikke 
vil modsige deres egen Erfaring, ganske som den i sin 
Tid tvang Galilæi til at afsværge sin Vished. Romer- 
kirken har vel ikke kunnet gjøre andet, end hvad den 
har gjort, men den har utvivlsomt gjort sig selv en stor 
Skade. Havde den ned gjennem Tiderne bedre vogtet 
sig for de grove Fejl, den har gjort sig skyldig i baade 
paa Lærens og Livets Omraade, saa havde den med 
anderledes Ro kunnet taale, at dens Avtoritet blev prø- 
vet af Erfaringen. Men den har i dette Stykke en daar- 
lig Samvittighed; den taaler ikke mere Lys, end den 
mener at være tjent med, den taaler i det hele ikke, at 
Mennesket selv taler med Gud og spørger ham om, 
hvad Sandheden er. Det er som med en Konges Mi- 

Smaaakrifter til Oplyaaing for Kristne. VII, 2. 2 

nister, der ikke har omgaaedes helt redeligt med Kon- 
gens Ord ; han søger at forhindre, at nogen faar Adgang 
til Kongen selv; kun gjennem ham tør man søge at faa 
Kongens Villie at vide. Der er intet, som Paven er saa 
omhyggelig for at forhindre, som dette, at nogen gaar 
udenom ham til Herren selv, eller at nogen kommer ind 
i den Forestilling, at han selv kan naa til religiøs Vis- 
hed ved Selvoplevelse* Paven kan ikke tillade det, 
ganske simpelt af den Grund, at enhver saadan Selv- 
oplevelse vil komme mere eller mindre i Strid med det, 
som Rom foreskriver, der skal leves i. Kun i rent 
Sværmeri kan nogen opleve, hvad den romerske Kirke 
fremstiller som den rette Oplevelse. Hvad der dér træ- 
der i den religiøse Selvoplevelses Sted, er Aabenbarelser 
af Maria og allehaande. foregivne Helgener, Modtagelse 
af hellige Saar o. s. v. Altsammen Ting , der høre hen 
under sygeligt Sværmeri, Hallucinationer, der kun kan 
vinde Tiltro , hvor den romerske Avtoritetsvished er 
Hvilens Skjød. Der kan siges at være noget barnligt 
ved det hele religiøse Liv, som Paven holder sine troende 
i, men man vil ogsaa der træffe alle de Abnormiteter, 
som ledsage Standsningen af en Udvikling. Der er noget 
idiotagtigt i alt det Skinvæsen, der dér gives ud for det 
religiøse Livs Blomst; det er af samme Natur som det, 
der findes i alle forstenede Religioner; de romerske 
Munke ere ikke væsensforskellige fra dem, der fylde 
hele den buddhistiske Verden. Det er det ene som det 
andet Sted slavisk Avtoritetstro og Hvile i tomme ud- 
vortes Gjerninger, sløvende Narrestreger, der ikke kan 
undlade at give Livet et idiotisk Udtryk. 

I den protestantiske Kristenhed har man brudt fuld- 
stændigt med den Vished, der grunder i Paven. Brudet 
skete ved en indre Selvoplevelse, der ikke lod sig forlige 
med det, som Paven tillod at opleve. Allevegne var det 
indre, personlige Erfaringer, der førte til Brud med den 
overleverede Avtoritet; ogsaa da den rent ydre Erfaring 
af, at det umuligt kunde forholde sig rigtigt med denne 



Den kristelige Vished. 19 

foregivne Avtoritets Ufejlbarhed. De aldeles aabenbare 
pavelige Vilfarelser og Udskejelser maatte føre dem, der 
boede saa langt fra Kom, at de ikke kunde forhindres i 
at se ved det dengang nytændte rationelle Lys, til at 
se, at den overleverede Avtoritet var upaalidelig og der- 
for beller ikke skikket 'til at garantere nogen absolut 
Vished. Luther havde tilladt sig og faaet Lov til at 
have en Selvoplevelse, der for ham medførte absolut 
Vished. Da dette oplevede meget snart førte ham ind 
i uløselig Strid med det, som Paven dengang avtori- 
serede, blev han Skridt for Skridt ført til at se de pave- 
lige Fejl. Han blev vis paa, at det var en falsk Vished, 
man ved ham bildte sig ind at naa, og det gjaldt saa 
om at aabne ny Kilder. Det er lettere at gjøre en 
enkelt Erfaring end at blive klar over og fastsætte Reg- 
ler for, hvorledes man naaer til erfaringsmæssig Vished. 
Følgen heraf var, at man endnu i lange Tider blev ved 
at vakle frem i stor Uklarhed over, hvori den egentlige 
og sidste Vished grunder. Man var sikker nok paa, at 
den grundede ikke i Paven, men man var meget usikker 
i, hvad man da vilde sætte i Pavens Sted; det varede 
længe, før man blev klar over, at en hvilkensomhelst 
anden ydre Avtoritet er slet ikke bedre, men snarere 
daarligere end Paven. 

At det var formedelst en Selvoplevelse, at Luther 
kom til sin Vished, gik i Virkeligheden i Grlemme. Man 
kan tidt nok nævne Retfærdiggjørelse af Tro, og det 
var ganske rigtigt deri, at Luthers Selvoplevelse endte; 
disse Ord faa alligevel kun et virkeligt Indhold for dem, 
der selv naa til den samme Oplevelse. Det gik som saa 
ofte i den gamle Pagt, at den enkelte, der havde havt 
Oplevelsen, kom til at staa som Profeten; de andre 
hvilede igjen i Avtoritetstro til ham. Hvad han udtalte 
at have oplevet, byggede de paa som det visse; Luther 
selv kom til at staa som Avtoriteten, eller den lutherske 
Orthodoxi optraadte med selvsamme Myndighed som den 
pavelige Orthodoxi tidligere havde gjort. Forandringen 

var i lange Tider meget mere af ydre end af indre Art; 
den menige Kristen fik istedenfor Pavens Lære Luthers 
Lære at hvile i. 

Naar man her viste hen til Skriften og Aandens 
Vidnesbyrd, saa var der jo visselig ikke stort at indvende 
herimod; den romerske Kirke gjør jo forresten det 
samme, kun at Paven der bestemmer, hvad Skriften og 
Aanden maa sige. Men det varede forresten meget 
kort, før de symbolske Bøger med de lærde Theologer 
og de orthodoxe Konger bag ved sig ganske overtog 
Pavens Rolle og bestemte, hvad der maatte læses ud af 
Skriften, og hvad Aanden maatte vidne. At henvise til 
Skriften som en Kilde til Vished er ikke uden Sandhed, 
som jo da Pavlus ogsaa henviser til det gamle Testa- 
mente til Overbevisning (2 Tim. 3, 15—16). Men Vis- 
heden, der her naaes, er den middelbare, den paa anden 
Haand; det er det, som de „hellige Guds Mænd" har 
oplevet og vidnet ud af deres Oplevelse, vi skal tro paa 
og finde Hvile i, ganske som i det gamle Testamentes 
Tid. Vel gav man i den protestantiske Kirke fuld Fri- 
hed til at læse i Skriften, ja formanede og anviste der- 
til, mens Paven gjorde det modsatte og forbød det, hvor 
han formaaede det; men denne Skriftlæsning var dog 
bestandig i Ledebaand, eftersom kun de Lærde forstod 
den i det oprindelige Sprog, og eftersom den altid skulde 
udlægges efter de symbolske Bøger. Det var en meget 
ufri Læsning, og der naaes ingen fast Vished, hvor den 
i det hele ikke maa søges i Frihed. Bedst lød det, naar 
man som den egentlige Visheds Kilde henviste til den 
Helligaands Vidnesbyrd; men det blev holdt i det 
meget uklare, saa at det, som Aanden maatte vidne, i 
Grunden kun var dette, at den maatte stadfæste det, 
der stod i Skriften. De, der havde Luthers Oplevelse 
af Retfærdiggjørelse af Naade, saa jo i Visheden derom 
den Helligaands Vidnesbyrd, men det var jo langt fra 
alle; de fleste indskrænkede vist dette Vidnesbyrd til 
den Vished, de følte i deres Skriftfortolkning. Den 

Helligaands Vidnesbyrd blev til noget uklart, mystisk, 
som man ikke var i Stand til at give nogen' fast, kj ende- 
lig Form; alt muligt Sværmeri kunde gjøre Brug af 
dette Udtryk, thi det blev til noget indre, uudsigeligt. 
Det faktiske blev, at den kristelige Vished kom til at 
hvile i noget ligesaa udvortes som i Pavekirken, i de 
symbolske Bøgers Forstaaelse af Skriften, i den ortho- 
doxe Dogmatiks logiske Bevisrække ; Visheden blev hoved- 
sagelig en Vished ud af Avtoritet eller den i Kraft af 
det strænge Bevis. Men Visheden ud af Bevis er min- 
dre værd end den ud af Avtoritet. Der kan bevises, 
hvad det skal være, hvad Erfaringen noksom viser. Er 
vor Vished ud af Bevis, saa bliver Følgen, at hvor Be- 
viset mangler eller glipper, der ender det i Uvished. 
Og Sandheden er, at Virkeligheden lader sig slet ikke 
fremskaffe ved Bevis. Kristendom ligger paa hin Side 
Bevisets Verden. Saa galt som med Beviset kan det 
aldrig gaa med Avtoriteten, thi i den kristne Menighed 
vil der altid være en Tradition med sand Avtoritet, hvor 
mange skjæve Udvæxter der end kan følge med. Men 
den Vished, der ene og alene er af Avtoritet, vil altid 
kun være foreløbig og være udsat for at mistes i An- 
fægtelsen; og Vished blot ud af Skriften er Avtoritets- 
vished. Her er i Skriftforstaaelsen Plads for Vilkaarlig- 
hed og Fejlgreb, ganske som hvor Paven er Avtoriteten. 
Og rokkes der ved Avtoriteten, vil man paa begge Steder 
gjøre Springet over i det historiske eller det logiske Be- 
vis, for Skriftavtoritetens Vedkommende derved, at man 
skal bevise Skriftens Paalidelighed og Ægthed, Avtenti 
og Integritet, hvad man jo vitterligt i den protestantiske 
Kirke var ligesaa stærk optaget af som i den pavelige 
af det logiske Bevis ^r Pavens Nødvendighed og Ufejl- 
barhed. 

Den moderne Lutherdom søger sin Vished fra alle 
Sider; snart slaar den om sig med „de evangeliske Prin- 
ciper", snart er det Kirken og Skriften, snart Embedet 
og Videnskaben, snart Spekulationen, snart Mystiken. 

Man kan bruge alt og hænger sig ved ethvert Halmstraa; 
thi man er i Vinden. Alt ender i den blakkede Uvis- 
hed, og de, der søge Vished, afleveres i Hobetal til den 
romerske Pave. 

Da man i forrige Aarhundrede i den protestantiske 
Kirke begyndte at undergrave Skriftens Avtoritet — og 
enhver Theolog, der vilde anses for noget dengang, 
maatte jo vise sin Dygtighed ved at rive i det mindste 
et Blad ud af Bibelen, helst af det ny Testamente — 
underminerede man jo med det samme den skrøbelige 
Vished, man raadte over. Den eneste Avtoritet, man 
havde forbeholdt sig, slog man selv Støtterne fra, og alt 
endte i den grænseløseste Usikkerhed. Kationalismen er 
Udtrykket derfor ; man havde intet at støtte sig til, uden 
hvad den kritiske Filosofi garanterede „Gud, Sjælens 
Udødelighed og Menneskets Frihed". Der blev kun lidt 
moralsk Afstivelse tilbage; den religiøse Vished var tabt. 
Kristendommen laa paa Sottesengen og i Krampetræk- 
ninger; man saa sig til alle Sider om efter noget nyt, 
thi paa det gamle lod der sig ikke leve længere. Enhver 
søgte som i et Skibbrud at redde sig paa sin Vragstump 
for at naa nyt Land. 

I dette grænseløse Virvar søgte nogle at redde sig 
tilbage til det, man havde forladt. En Del greb efter 
Skriften, og et ihærdigt Arbejde blev udført for at til- 
bagekaste alle Angrebene paa den ; man mente her atter 
at have fast Grund under Fødderne, og man forsøgte at 
tale med samme Sikkerhed igjen som de gamle ortho- 
doxe Lutheranere. Man naaede under alle Omstændig- 
heder kun at faa den gamle Avtoritet paa Fode igjen 
og endnu mere vakkelvorn end nogensinde, da den gan- 
ske var prisgivet de Lærdes Fortolkninger. Dette er 
det theologiske Pavedømme, som det i dette Aarhundrede 
holdt Indtog fra Tydskland med sit Skriftprincip. Det 
har jo ogsaa en Tid hos os svømmet ovenpaa; men jo 
mere usikkert det under den seneste Tids Bibelkritik 
begynder at stille sig med hellige Skrifter, jo mere lav- 

mælet er man fra denne Side bleven. Man sidder selv 
i videnskabelige Tvivl til alle Sider og tør ikke tale højt 
om Sikkerheden. Det er saa naturligt, at, naar man 
ikke selv længer stoler paa en Avtoritet, saa vil man 
heller ikke med nogen sær Tillid henvise andre til at 
bygge paa den; og medens man dog før trøstede sig 
ved, at Skriften var at stole paa i alt „det, der angik 
Guds Rige", saa tillader Videnskaben jo nu ikke længer 
denne Antagelse, der tilvisse endda var alt andet end 
betryggende at hvile i; thi hvem skulde sættes til at 
drage Grændsen mellem „det, der angaar Guds Rige", 
og der ikke gjør det. Det var jo egentlig ikke værd 
at medtage andet i vore Bibler end det, man med fuld 
Sikkerhed turde sige om, at det angaar Guds Rige og 
er til at stole paa. Men, som sagt, Videnskaben for- 
byder nu at gjøre denne Adskillelse og sparer altsaa 
for Ulejligheden med at drage Grændsen, som da nok 
heller slet ikke lod sig drage. Man kan paa Nyrationa- 
listerne se, hvordan en Bibel kommer til at se ud, som 
er renset for det, der ikke har Betydning for Guds 
Rige. 

Under det skrifttheologiske Virvar saa man sig baade 
her og der om efter noget, der kunde afgive en sikrere 
Grund at bygge paa og hvile i. Her var det, at hos os 
Grundtvig viste hen til Herrens eget vedvarende Ord til 
os ved Daab og Nadver, altsaa til Menighedens eget 
levende Vidne gjennem alle Tider om, hvad der er at 
stole paa og bygge paa. Trods al taabelig Skrigen op 
om, at dette kun er en Anvisning paa at søge tilbage 
til Paven, har man, uden at ville være det bekjendt, fra 
alle Sider gjort Brug af denne Anvisning. Alle Præster 
i Danmark røbe med deres Tale, at de er født i det 
Land, hvor Grundtvig levede; og det vilde jo ogsaa 
være unaturligt og meget sørgeligt, om det ikke var saa. 
Man vil i Danmark høre en Henvisning til Sakramen- 
terne, som der ikke vil findes Sidestykke til andensteds 
i Kristenheden, hvad jo ogsaa har givet Anledning til 

Advarsel mod en blot og bar Sakramentkirke. Afskræk- 
kende Navne er jo altid lette at overkomme; men sandt 
er det, at de øvrige protestantiske Kirkesamfund vil se 
meget betænkelige paa vor ejendommelige Fremhævelse 
af Sakramenternes Betydning i Naadens Husholdning. 

Er der nu imidlertid her nogen Vished at finde, 
som har mere Værd, end hvad der fra anden Side gives 
Anvisning paa? Visheden skal jo være at søge i, hvad 
den hele Menighed meddeler som det grundvæsentlige i 
Kristendommen. Ingen kan jo se eller udvortes erfare, 
at det er Herren selv, der her er til Stede og taler paa 
særegen Maade. Dette er jo Grundtvigs og hans Me- 
ningsfællers Mening, at her lyder et „levende Ord" fra 
Herren selv; men dels kan dette ikke sandses, og dels 
siger Menigheden ikke noget udtrykkeligt derom. Por- 
saavidt her skal være noget umiddelbart overbevisende, 
noget, man kan finde Hvile i som en sidste, tilstrækkelig 
Grund, da maa det være dette, at det er Menighedens, 
den historiske kristne Menigheds, vedvarende Vidnesbyrd 
om, hvad der er Kristendommens Kjæme, hvad der er 
det overleverede paalidelige Udtryk for den fælles Tro. 
Vistnok kan der her peges paa Vanskeligheder, idet der 
Kristenheden over finder meget betydelige Forskjellig- 
heder Sted i, som Ordet lyder baade ved Daab og 
Nadver ; og man har anvendt en Flid paa at opspore og 
uddybe disse Forskjelligheder, som vist var en bedre Sag 
værdig. Men al denne Anstrængelse kan nu ikke af- 
kræfte, at der her er noget for den hele Menighed fæl- 
les midt i al den ofte uforklarlige Forskjellighed i 
Enkeltheder; hvor man helt har sagt sig løs fra dette 
fælles, har man meget snart vist sig at være kommen 
udenfor Menigheden, ud i det rene og vilde Sektvæsen. 
Det vil nok blive ved at staa fast og vinde større og 
videre Anerkjendelse, at ved Sakramenterne aflægger 
Menigheden et Fællesvidne om sin Tro, sit Haab og 
sin Kjærlighed. Men hvad Vished giver nu dette 
Vidne? 

Det kan ikke nytte at overse, at den Vished, der 
her kan være Tale om, atter kun er en Avtoritetsvished. 
Avtoriteten er den hele Menighed. Ikke saaledes at 
forstaa, at denne Vished ingen Betydning har, thi som 
før bemærket kan et religiøst Liv utvivlsomt leves rigt 
i den Vished, som Avtoritet giver, og kristelig talt er 
den største jordiske Avtoritet Menigheden. Den er en 
anderledes Avtoritet end alle Kirkeforsaralinger og Pa- 
ver. Med sit Vidne, Liv og Virksomhed i Verden er 
Menigheden virkelig en Avtoritet. Man kan se paa For- 
skjellighederne saaledes, at Avtoriteten opløser sig i 
intet; men naar man overser Forskjellighederne og faar 
Øje for det fælles Vidne, saa voxer Avtoriteten frem. 
Saalænge man derfor kan hvile i den Avtoritet, som her 
møder os, er der altsaa ogsaa derved en betryggende 
Vished at naa. Men Muligheden er der altid for, at 
Avtoriteten bliver tvivlsom for os, og det er ingenlunde 
altid et Fald, at man ikke længere kan nøjes med den 
Vished, Avtoriteten giver. Thi Avtoriteten kan gjøre 
sig selv tvivlsom ved sin usikre Optræden saavelsom ved 
at modsige sig selv. Naar Forældre overfor deres Børn 
blive usikre, idet de ikke véd, hvad de skal svare eller 
gjøre, eller naar de sige et idag og et andet imorgen, 
eller naar en Lærer optræder paa denne Maade overfor 
sine Lærlinge, eller en Øvrighed saaledes overfor Under- 
saatter, saa udergraves Avtoriteten. Der har jo været 
de Tider, da Menigheden var ligesom søvndrukken, da 
den var meget vanskelig at kjende som de Floder, der 
i Spanien en Tid skjule sig under Jorden; saa er Av- 
toriteten i Fare. Og de Tider er jo heller ikke ukjendte, 
da Menigheden paa uheldig Maade kan modsige sig selv, 
kan selv sige ét ved Sakramenterne, men lade sine Ord- 
førere sige et andet fra Prædikestolene. Herved under- 
graves Avtoriteten, og de, der søge Vished og kan ikke 
nøjes med mindre, kan ikke finde Hvile længer i det, 
de før vare rolige ved. 

Saaledes er jo i Virkeligheden Forholdene, nu, at 

Menighedens Avtoritet er knn ringe overfor dem^ der er 
kommen nd over det rent barnlige Stade. Ikke aaaledes 
at forstaa. at en Ejristen nogensinde kan opgiye Troen 
paa den hellige almindelige £irke nden med det samme 
at ndsætte sig for at lide Skibbrud paa sin Tro, men 
til en Tid, onder en Krisis og Orei^ang, nnder en An- 
fægtelse kan det være Liret om at gjøre at finde en 
Vished over al den, som en hyilkensomhelst Aytoritet, 
ogsaa Yor Moder £[irkens, kan give. Og de naværende 
Tilstande er netop saadanne, da MenighedsliTet er syge- 
ligt i mange Maader. Der bliyer af adskillige talt for- 
underligt om de nuværende blomstrende Menighedstil- 
stande; man mener at sidde saa meget bedre i det end 
de nærmeste Slægter før os. Det er nu aldrig meget 
tillidindgjdende. naar Forsikringerne om Velbefindendet 
og Sundheden komme fra vedkommende selv; det har 
ikke saa meget at sige, at en Krigshær selv har store 
Tanker om sin Forfatning og Dygtighed : det havde ikke 
saa lidt mere at sige, naar det var Modstanderen, der 
afgav denne Kj endelse. Men medens man som sagt 
hører mange selvtilfredse Udtalelser ved kirkelige Møder, 
Taksigelser for^ at det nu er ganske anderledes, end det 
var før. Taksigelser navnlig paa vore stakkels Fædres 
Bekostning. Taksigelser, der saa paafaldende ligne Fari- 
sæerens i Templet, — saa hører man ikke noget fra den 
anden Side, at Verden er imponeret eller uroliget af 
disse samme Tilstande. Det ser nærmest ud, som man 
ser tværs igjennem det hele og har grumme ringe Tan- 
ker om deL Kirken anses for og behandles som noget 
aflægs, som en gammel en, man intet Hensyn tager til 
og da ikke kunde falde paa at forfølge. Det kan derfor 
ikke forundre, at naar nogen kommer i Anfægtelse, hvad 
Visheden angaar. saa vil Kirkens Avtoritet meget let 
komme til at vise sig vakkelvorn. Det er derfor en 
Fejltagelse, hvis nogen mener, at man med den kirke- 
lige Anskuelse har naaet saa fast Grund, at der ikke 
kan være Tale om Uvished mere. Ja det forstaar sig, 

at hvor der er fuld Tro paa Kirken, der er der ogsaa 
fuld Vished om, hvad denne vidner. Men hvor er den 
fulde Tro? Det er jo netop for at naa til „Troens 
fulde JForvisning", at der ledes efter Vished at støtte 
sig til. Det er derfor, man prøver paa at føre Beviser, 
derfor man henviser til Avtoriteter; og selv om den so- 
lideste af disse er selve Kirkens Avtoritet, saa giver den 
dog kun Avtoritetsvished. Er denne Avtoritet bleven 
usikker, saa gjælder det, som før vist, at det nytter ikke 
noget at begynde paa den mathematiske Bevisførelse for, 
at der maa være en Menighed, der er sat til at vidne 
Sandheden, og som ikke kan undlade det, uden at Hel- 
vedes Porte faar Magt med den; at Menigheden derfor 
altid og allevegne maa have vidnet, hvad den troede og 
døbte paa; alt dette er kun en Bevisførelse rundt i en 
Kreds, der løber tilbage i sig selv; thi man gaar stedse 
ud fra, at der er en Menighed, som er Sandhedens fødte 
Vidne, men det er jo netop derom, Tvivlen er. Netop 
ligesaa er det med at indlade sig paa en historisk Be- 
visførelse for, at Menigheden altid og allevegne har 
vidnet det samme ved Sakramenterne; historisk Bevis- 
førelse medfører kun større eller mindre Sandsynlighed, 
men netop ikke Vished. I Pavedømmet ser man, hvad 
det fører til med logiske og historiske Beviser for Av- 
toritetens Nødvendighed og Paalidelighed ; der er det 
vist gjort saa suffisant, som det kan gjøres; men det er 
ikke værd at slaa ind paa den Vej, thi man ser der, 
hvor den fører hen. Avtoriteten er god nok, saa længe 
der er Tro til den, og denne ikke anfægtes. Men sker 
dette, saa er det som at slukke Ild med Olie, naar man 
vil støtte den med logiske og historiske Beviser. Man 
vil saa støtte den vaklende Vished med det, der er endnu 
mere uvist; det stærkere kan ikke støttes med det sva- 
gere, og Avtoriteten giver meget mere Vished af den 
Art, der her er Tale om, end noget logisk eller historisk 
Bevis kan give. Man bærer Solskin ind i Huset med 
et Sold. 

Det synes at følge af sig selv, at er der et umiddel- 
bart Gudsforhold, maa der ogsaa gives. en umiddelbar 
Vished om dette Forhold og Forholdets Beskaffenhed. 
Det er f orstaaeligt , at i den romerske Kirke, hvor man 
i Virkeligheden nægter dette umiddelbare Forhold, spær- 
res ogsaa Vejen til umiddelbar Vished. Paven og Præ- 
sterne eller Maria og Helgenerne træde mellem den 
enkelte og Gud; det tillades ikke at gaa udenom disse 
Melleminstanser; det dømmes som Dødssynd. Præsterne 
og Paven skal være Avtoriteten, ud over hvilken der 
ikke behøves nogen Vished. At forlange en større Vis- 
hed, en umiddelbar Vished i Gud, er ikke blot at for- 
lange det unyttige og overflødige, det er Dødssynd. 
Noget lignende var sagtens Tilfældet med de ordinære 
Jøder, der ikke løftedes til at være Profeter, og det fin- 
des jo alle Vegne, hvor der er eller har været et Præste- 
skab, der har tiltaget sig Ret og Magt til at danne en 
Midlerstand foran Gud* Det er tilbage i dette gamle 
Uføre, at Romerkirken har forvildet sig, og deraf er 
den ude af Stand til atter at komme ud. Vi kan ikke 
opgive denne Ret til den fri, umiddelbare Adgang til 
Gud, til at være et Folk af Præster, der hver for sig 
har fri Adgang til Helligdommen. Gud har selv gjort 
Pagt med os, vi er kaldede til at bede til ham som til 
vor Fader, vi er indbudte som lovlige Gjæster til hans 
Søns Bord. Har vi gjort Brug af denne Børneret og 
erfaret, at vi ikke vises tilbage, saa kan vi heller ikke 
atter lade os gjøre umyndige, som de er, der staa under 
et Præsteskabs Værgemaal. Vi kan saa heller ikke søge 
vor Vished i noget andet end i selve vort Gudsforhold; 
vi maa naa frem til dette, at Guds Aand vidner med 
vor Aand. 

Som i denne Verden den sidste Vished grunder i 
egen Erfaring, Selvoplevelse, saa at hvor et Menneske 
ikke tør stole paa den, er han nødt til at give Afkald 
paa Vished og maa ende i Skepsis, i Tvivl om alt. Tvivl 
om sin egen Tilværelse, medens han dog ikke hører op 

at være tvi viende, altsaa at være til midt i sin egen 
Tvivl, — saaledes gives der heller ikke i Aandens Ver- 
den, i det religiøse, nogen større Vished end Selvop- 
levelsens. Tvivles der om Selvoplevelse, hvad der er 
ligesaa unaturligt som at tvivle om sin egen Tilværelse, 
saa er det kun et andet Udtryk for, at Evnen til at tro 
er helt udslukket. (Men medens Skeptikeren ikke hører 
op med at være til, fordi han gjenstridigt tvivler om sin 
Tilværen, er det ikke at antage, at den, hos hvem Tros- 
evnen helt er tabt, skulde have religiøse Selvoplevelser; 
i hvert JFald kan det da kun være som ufrugtbare 
Begyndelser, der kvæles og standses med det samme, de 
indtræde. 

Den, der først her forsøgte i sin egen Erfaring at 
finde Grrunden for sin Vished, er uden Tvivl Sohleier- 
macher; men det er sært nok, at hans Navn skulde være 
betegnende for, hvad han i det hele har virket for kri- 
stelig Livsoplysning, idet han paa alle Omraader mere 
har tilsløret Sandheden end klaret den. Som bekjendt 
lærte nu Schleiermacher, at Mennesket maa fordybe sig i sin 
egen religiøse Trang; hvad han har Trang til, tør han slutte, 
ogsaa er. At han trænger dertil, giver ham Vished for, 
at det ogsaa maa gives. Som man fra en Støbeform 
kan slutte sig til, hvordan den Model har været, som 
Formen er dannet over, saaledes kan man fra Menne- 
skets Trang til Grud og Frelse fra ham, slutte sig til, 
baade hvordan Grud og Frelsen er; thi der kan ikke 
gives os andet end det, vi trænge til. Vi har egentlig 
ingen anden Vejvisning til, hvorhen vi skal vende os og 
hvad vi skal belave os til at tage mod; end dette at 
fordybe os i v6r Trang; den siger os, hvad der vil 
komme ; vi véd intet andet med Vished om Gud og hans 
Frelse end dette, hvorledes vi trænge dertil; vi faa, 
som vi trænge, og vi lære at kjende Grud gjennem Op- 
levelsen af Trangen og dens Stillelse. At der er noget 
sandt heri, er utvivlsomt. Han har Bet i, at den umid- 
delbare religiøse Følelse væsentlig er en Trang; at der 

i denne Trang maa være noget, der vejleder til Pore- 
stilling om det, vi trænge til. Vi kan ikke modtage 
andet end det, vi trænge til; vi har ikke Sted til at 
tage mod andet; men jo mere levende Trangen er, eller 
jo mere vi fordybe os i den, des mere klarer det sig for 
08, hvem han er, vi trænge til. Dette er utvivlsomt rig- 
tigt tænkt: naar man ser Aftrykket af en Mønt, kan 
man deraf slutte sig til, hvordan den har været; rigtig- 
nok ikke, hvad den har været af, men hvad Form den 
har haft, altsammen i Forhold til, hvor nøjagtigt Af- 
trykket har været, og hvor uforandret det er konser- 
veret. Men noget negativt bliver der dog altid ved 
denne Slutten fra Tomhed til Fylde, fra det, som mang- 
ler, til det, som skulde være. At der er en Trang til 
noget i alle, er utvivlsomt; vi er her aldeles paa Almen- 
erfaringens Grund; at der trænges til noget, er en Selv- 
oplevelse; men om denne Trang er den samme hos alle, 
om den ikke undergaar store Omskiftelser, om den i det 
hele selv kan rekonstruere sin Fylde, er en anden Sag; 
og her vil Erfaringen meget snart lære os, at vi er ude 
paa gyngende Grund. 

Det bliver jo nemlig her et Spørgsmaal, om denne 
medfødte Trang er normal eller abnorm. Der er jo dog 
saa meget i denne Verden, der er abnormt, saa man er 
nødt til ogsaa at nære Mistanke til den menneskelige 
Trang. Selv om den var netop ens hos alle, saa lod 
der sig endda ikke deraf slutte, at den var aldeles nor- 
mal; men nu er Sagen desværre den, at den er meget 
forskjellig hos de forskjellige, saa alt tyder hen paa, at 
der her er en Forstyrrelse til Stede i større eller mindre 
Grad. Og selv om den ved Sammenligning mellem dens 
forskjellige Udtryk lod sig nogenlunde rekonstruere, saa 
naa vi dog altid kun til noget negativt, til Følelse af, 
hvad vi synes, der burde være, men ingenlunde til Vis- 
hed om, hvad der virkeligt er. Vi ende ved en Fore- 
stilling om, hvad der kunde stille vor Trang, men ikke 
ved en Realitet, der virkeligt fylder den; vi ende ved 

noget negativt, og naa ad denne Vej aldrig frem til det 
positive. Den tomme Form vilde vise os Formen af 
det, der engang har været, men ikke det reale, der 
er tabt. 

Sult er en Følelse, der svarer til den religiøse Trang, 
hvorfra Schleiermacher vil gaa ud, og Sult er utvivlsomt 
en almindelig Følelse, som ethvert Menneske er i Stand 
til at erfare. Men dels kan denne Sult være meget ab- 
norm, til Kridt, Sod osv., til Brændevin og lignende, saa 
man slet ikke med Sikkerhed kan slutte derfra til, hvad 
sund Føde er. Dels fører Sulten som saadan ikke til 
Mættelse; den stærkeste Hunger kan ikke skabe Mad, 
men den er ganske vist et gyldigt Vidne om, at der 
maa være noget, der kan spises; den siger kun ikke, 
hvilken Maden er, hvoraf den bestaar, skaffer den endnu 
mindre til Veje. Man naaer i Virkeligheden, naar man 
vil indskrænke sig til at udgrave sin egen Trang og 
imedens aflukke sig fra, hvad der bydes os, kun til selv 
at konstruere sig en Gud og en Frelser i Indbildningen. 
Den Gud, man mener at være vis paa, er vor egen 
Forestilling, men ikke den levende Gud. At det er en 
Indbildningens Verden, man her svæver rundt i, er uden 
Tvivl ogsaa umiddelbart erkjendeligt, idet den Vished, 
man mener at have naaet, ikke er Erfaringens solide 
Vished, men en Vished, der meget mere er den samme 
som den mathematiske, idet det er sine egne Forestil- 
linger, man hele Tiden bevæger sig mellem, man svæver 
i Luften, i Drømmenes vidtstrakte, luftige Rige. 

Schleiermachers Fordybelse i sin religiøse Trang bragte 
ham da ogsaa til at begynde at bygge i Luften, idet han helt 
slap udenom Erfaringen af, at han er en Synder, og alt 
hvad der hænger sammen dermed. Han gik ud fra, at 
hans Trang var normal, medens Sandheden er, at den 
efter et Fald er abnorm. Her er den Grund, hvorfra 
der altid maa gaaes ud; springes dette over, saa er man 
borte fra Jorden og ude i Luften. Den Forestilling om 
Gud, man der møder, er ikke om en Gud, der er naadig 



32 Otto Møller. 

mod Syndere, og altsaa er det ikke den virkelige Grud. 
Den Frelser, man konstruerer efter sin egen Trang, er 
ikke Frelseren fra Synden, som man ikke ved noget om^ 
og altsaa ikke ham, der var paa Jorden. Det er ikke 
den kristne Gud eller den historiske Frelser, Schleiermacher 
naar Hvile bos. Er det Sandhed, han er naaet til, saa er 
det i hvert Fald ikke Kristendom, men en ny Raligion. 
Visselig sneg der sig for ham vel ubevidst saa mange 
kristelige Elementer med ind i denne ny Religion, saa- 
danne som ban umuligt kunde have skaffet frem af sin 
egen religiøse Bevidsthed; og det førte jo ogsaa til, at 
godvillige Sjæle ogsaa her tillands, som Mynster og hele 
hans Følgeskab, følte sig hjemme hos ham, idet de over- 
alt hørte kristelige Klange. Det er beller ikke godt 
tænkeligt, at nogen i det 19. Aarhundrede skulde kunne 
konstruere en ny Religion, der ikke overalt mindede om 
Kristendom. Da man nu tillige i sin egen reducerede 
Tilstand trængte saa haardt til Støtte, saa greb man 
med begge Hænder efter ham, der lovede ny og urokke- 
lig Vished, og først efterhaanden blev man klog over, 
at hvad man havde grebet efter og favnet, var den 
vaade Sky. Det er en ny Religion, man her stilles An- 
sigt til Ansigt med; naar de fra Kristendommen laante 
Talemaader tages fra, saa bliver der noget meget tyndt 
tilbage: en evig Fader og et menneskeligt Ideal. Der 
er ingen positiv Synd at frelses fra, saa vi trænge ikke 
til nogen Frelser. Vi behøve blot et Ideal at samle vor 
Stræben efter, saa nærme vi os lidt efter lidt Fuld- 
kommenheden. Det er ikke væsensforskjelligt fra det 
gamle ciceronianske Hedenskab eller fra den øvrige mo- 
derne Nyrationalisme. Visheden, der her gives, er, at 
det hele er fornuftigt; det er dette, der ender med at 
være Meningen af, at det er Menneskets Trang, der 
gaaes ud fra. Trangen ender i dette, at have en for- 
nuftig Religion, der imødekommer vore Ønsker og ikke 
kommer i Strid med vore øvrige Forestillinger. Men 
Visheden, her naaes, er derefter; det er den selvsamme, 



Den kristelige Vished. 33 

som ethvert filosofisk System ender i, den mathematiske 
eller logiske. Schleiermachers Religion er Filosofi og 
ikke andet. De, der jubilerede ved dens Afsløring i sin 
Tid, har enten ganske stille forladt det synkende Luft- 
skib og søgt deres Vished paa fastere Grund, eller de 
har endt i ganske anderledes utilsløret Hedenskab. De 
store Fanfarer, der i sin Tid ledsagede Schleiermachers 
Ascension, ere helt forstummede, hans luftige Kirke har 
tømt sig, og hans Aktier ere nu uden al Værdi. For 
de alvorlige var der for lidt Indhold, for de jagende for 
mange kristelige Talemaader. Naar Talemaaderne tages 
bort, kan det, der bliver tilbage, faaes for langt billigere 
Kjøb andensteds, samles op paa enhver klassisk Jord- 
bund. Det er ikke ad denne Vej, der naaes til nogen 
bedre Vished end den. Fortiden kjendte; det endte i den 
meget ringere, nemlig den filosofiske. 

Erfaringsmæssigt begynder ethvert religiøst Forhold 
som Avtoritétstro. Det kan nu engang ikke være ander- 
ledes, da ingen fødes til Verden som voxen, og alle Børn 
leve paa Avtoritet. Det er i Overensstemmelse hermed, 
at det hedder, at „Troen kommer ved, at man hører", 
og „hvordan skulde nogen tro, naar der ikke blev præ- 
diket" (Rom. 10, 14—17). Dette er ikke blot det na- 
turlige og nødvendige, men er fra først af ogsaa det 
tilstrækkelige; den Tro, der grunder i det, som er hørt, 
maa paa ingen Maade anses for en ringere Tro eller af 
en ringere Art end den, der har sin Vished ikke blot i 
det, som er hørt, men i indre Selvoplevelse. Troen 
kommer altid af at høre, saa der er slet ingen anden 
Tro end den, der er kommen ved at høre. Der er her 
noget, som helt unddrager sig menneskelig Iagttagelse, 
hvorledes Troen kommer ved Høren, hvorfor to kan 
høre netop det samme, men kun den ene tro det, eller 
hvorfor det samme kan høres af to forskjellige Munde, 
og kun af den ene kan det lyde troværdigt, saa det 
bliver troet. Det lader sig ikke forklare rent mekanisk, 
thi saa gjaldt det jo blot om, at Sandheden blev talt og 

Ører hørte det; men det er ingenlunde sagt, at deraf 
kommer Tro. Den, der taler, maa selv tro, thi det er 
vistnok uden Exempel, at den, der ikke selv tror, har 
talt nogen anden til Tro. Men heller ikke det gjør 
Sagen ud, at den talende selv tror det, han taler; der 
kræves ogsaa en særegen Skikkethed hos den, der hører, 
en egen Modtagelighed, en Trang, der ligesom venter 
paa det, der gives. Her er en hemmeUghedsfuld For- 
bindelse mellem den troende Tale og den modtagende 
Høren. Der maa være et Slægtskab mellem de to Hjer- 
ter, det, der tales ud af, og det, der tales til. Den, der 
taler, maa tale Sandheden ogsaa saaledes forstaaet, at 
han selv tror det, han vidner som Sandhed. Er det 
ikke Sandhed for ham selv, saa er hans Vidne usandt, 
hvor sandt i sig selv det end er, han vidner. Men den, 
der hører, maa der være noget hos, der er beslægtet 
med Sandheden; han maa, som Herren siger, „være af 
Sandheden" (Joh. 18, 37); han maa „øve Sandheden" 
(Joh. 3, 21). Dette at „være af Sandheden**, at „øve 
Sandheden" er ikke det samme som at være sandfærdig 
i ligefrem Porstand; det er en bestemt Sandhed, „Sand- 
heden", der her er Tale om. Forholdet til Gud maa 
være sandt, hvad det altid kan vfere, hvor ilde faren og 
hvor ilde medtaget et Menneske end maatte være. Men- 
nesket kan overfor Gud være, hvad det i Sandhed er, 
og derfor falder dette at „være af Sandheden" paa det 
nærmeste sammen med at være sig selv, at kjende sig 
selv, at være for ham en Synder, at fornedre sig selv. 
Her er det, der fordres af enhver, det, som et Menneske 
kan og skal give Møde med; det skal fornedre sig selv 
til at være en Synder; thi den aabenbarede Sandhed er 
en Sandhed for Syndere alene, kan hverken høres eller 
troes af andre; kun den, der er af Sandheden, kan høre 
hans Røst, saa det bliver til Tro. 

Der maa altsaa være et Slægtskab mellem den, der 
taler af Tro, og den, der hører til Tro, saaledes som 
der er Slægtskab mellem Lyden og Øret, mellem Lyset 

Og Øjet; det ene er afpasset efter det andet. Var der 
ingen, der trængte til at tro, kunde det ikke virke noget, 
at der blev talt til Tro; det kan ikke nytte, der bydes 
Gaver, hvor der ingen Hænder er at lægge dem i. 
Dette Slægtskab, der er mellem den talende og hørende, 
betinger en Vexelvirkning j som er mere end mekanisk; 
det er Betingelse for en Overførelse af Indhold fra den 
ene Sjæl til den anden. Det maa antages, at der virke- 
ligt finder en Livsoverførelse Sted. Det kan ikke nytte 
noget at indvende, at vi hermed kommer ind paa ei 
helt mystisk Omraade, paa noget af samme Art som 
den Suggestion, der finder Sted under de hypnotiske 
Tilstande. Det synes meget rimeligt, at her er noget 
nær beslægtet, og hvor mystisk den hypnotiske Sugge- 
stion end før saa ud, er den jo nu en fuldt konstateret 
Virkelighed, som det aldeles ikke kan nytte at nægte, 
men som visselig kan gjøre Tjeneste til langt højere 
Formaals Fremme end til at vække Nysgjerriges For- 
bavselse. Al Børneopdragelse er jo kun en Form af 
Suggestion, der foregaar med særegen Lethed paa Grund 
af det inderlige Tillidsforhold, det hele Livsfællesskab, 
der her finder Sted. Al Paavirkning af Tro til Tro er 
af samme Art; et inderligt Tillidsforhold er den væsent- 
ligste Betingelse, saa hvor dette Forhold af en eller 
anden Aarsag er til Stede, og hvor der paa den ene Side 
er Tro og paa den anden Trang til, Anlæg til Tro, der 
vil Livsoverførelsen finde Sted. Derfor vil man jo og- 
saa se, at det troende Discipelforhold atter og atter 
gaar ind under Forholdet af Fader til Børn, af Moderen, 
der føder sine Børn. Forholdet mellem Forældre og 
Børn og mellem den, der taler af Tro, og dem, der 
høre og hjælpes til Tro, er nemhg væsentlig af samme 
Art, ikke blot et ydre, men et indre. 

Den religiøse Tro begynder altsaa som en Med- 
delelse fra andre, som en Leven paa og i, hvad de sige. 
Det er en Betagelse, hvorunder man blot er receptiv. 
Det naturiigste er, at Børn her modtage alt fra deres 

Forældre, hvis de da ere troende. Vel er Tro ikke af 
de Ting, der ligefrem gaa i Arv som en Sygelighed, en 
Begavelse; men da dog alle Børn fødes med en Evne 
til at tro, idet de ellers ikke var Menneskebørn, vilde 
det være naturstridigt, om troende Forældres Børn ikke 
troede paa Forældrenes Ord, der ikke vil kunne mangle, 
naar deres Tro da ikke er saa sygelig, at den forholder 
sig stum ogsaa overfor deres egne Børn. Hvor derimod 
Forældrene ikke ere troende og altsaa ikke tage Bør- 
nenes Trosevne i Brug, der vil det jo bero paa, om de 
mødes med et troende Vidne under saadanne Forhold, 
at det kan indvirke paa dem; fomemlig, om de komme 
i et saadant Tillidsforhold eller Kjærlighedsforhold til 
nogen anden, at sammes Ord kan blive en Avtoritet; 
thi fra først af er al Tro utvivlsomt Avtoritetstro ; den 
furplantes mere eller mindre ubevidst fra Sjæl til Sjæl i 
Lighed med, som Varme gaar fra det ene Legeme over 
i det andet. Det Overmod, der vilde anse en Tro, der 
er modtaget paa denne Maade, for værdiløs, er ganske 
uden Forstaaelse af de mange Maader, hvorpaa aandelig 
Livspaavirkning foregaar. Et historisk Liv, hvor der 
meddeles noget fra Slægt til Slægt, saa det bliver til en 
virkelig Udvikling, foregaar altid ved Overlevering, der 
støtter sig til Avtoritet. 

En saadan modtaget Tro, enten den saa er mod- 
taget af et Barn fra Forældre eller af en Voxen fra et 
Vidne, er jo ubefæstet og vil ikke kunne undgaa at 
komme ind i Prøvelser. Tro er jo en Overbevisning om 
Ting, der ikke ses; men en saadan Overbevisning maa 
opøves gjennem Prøvelser. Det er dette, vi kalde An- 
fægtelser, der enten kan komme paa den Maade, at 
Overbevisningen lidt efter lidt blegner, visner som det, 
der glemmes, eller paa den Maade, at den mødes med 
Overbevisning af modsat Art, der angriber med Grunde 
og søger at vise, at det kan ikke forholde sig som af os 
hidtil antaget. Troen kan visne hen under smertelig 
Følelse af at miste, hvad man hidtil mente at eje som 

en Skat; men den kan ogsaa opgives med en Slags Be- 
frielsens Glæde, idet man løses fra noget, der lagde 
Baand paa en og holdt igjen. Og er det kun Avtori- 
tetstro, saa gjæl^er det jo kun om, at Avtoriteten rok- 
kes, og at det gjøres klart, at det i saadanne Ting i det 
hele er uværdigt at leve paa Avtoritet. 

Det viser sig imidlertid i mangfoldige Tilfælde, at 
den Anfægtede finder ny Støtte ved at henfly til Avto- 
riteten. Børn ty til deres Forældre og komme til Hvile 
igjen, naar de høre deres Røst trofast sige det samme, 
som man havde gjort vaklende for dem. Hvormange 
har ikke i Anfægtelse søgt Hjælp hos en Præst, til 
hvem de havde særlig Tillid; sagt af ham blev det tro- 
ligt for dem, som de tvivlede om, naar Andre modsagde 
det eller vel endog sagde det. Det er Avtoritetens 
hemmelighedsfulde Indflydelse, der atter her gjør sig 
gjældende. Ansigt til Ansigt kan et Ord her virke det 
vidunderlige, hvor Tillidsforholdet er til Stede; den 
Grund, der er magtesløs, naar den meddeles skriftlig, 
bliver fuldt beroligende, naar den høres med den tro- 
værdige B;øst; det bliver ikke blot Grunde, der gives, 
men Overbevisning, der overføres fra Sjæl til Sjæl. Og 
hvor mangen en anfægtet har ikke fundet ny Støtte for 
sin vaklende Overbevisning ved at læse i Bibelen? Det 
er atter Avtoriteten, der støtter den svigtende Avtori- 
tetstro; ny Støtte erstatter den utilstrækkelige. Det kan 
paa denne Maade gaa meget længe, ja mangfoldige leve 
og dø i Tro paa denne Grund, til de hisset gaa fra Tro 
over til Skuen. Og denne Tro er fuldt tilstrækkelig til 
Frelse, thi der kræves kun Tro og tales intet om, hvori 
Troen skal have sin Vished, 

Men Tiden kan komme, da det ikke mere forslaar, 
hvad de bedste Mennesker sige, eller hvad der er skre- 
vet i Alverdens Bøger, da der trænges til en Vished af 
samme Art som den, vi har for det, vi sandse, eller for, 
at vi leve, altsaa den Vished, som Selvoplevelsen netop 
giver. Det forslaar ikke, hvad andre sige, at de har 

oplevet; det kan give Sandsynlighed, eftersom de ere 
troværdige og ædruelige til, meji det kan ikke give Vis- 
bed. Thomas kunde ikke tro, fordi de andre Apostle 
havde oplevet Herrens Opstandelse, han krævede Selv- 
oplevelse; og hans Fejl var vist ikke den, at han kræ- 
vede Selvoplevelse, men dels at han selv havde unddraget 
sig denne, dels at han selv vilde foreskrive, hvordan den 
skulde være, at det skulde være en Seen og Sandsen af 
haandgribeligste Art. At et Menneske trænger til Selv- 
oplevelse, kan hænge sammen med mange Fejlgreb af 
ham selv; men er ban virkelig trængende dertil, saa er 
Lægedommen ikke den at gaa af Vejen derfor, thi det 
fører rimeligt kun til at lide Skibbrud paa Troen. Og- 
saa Thomas var der jo tiltænkt og tilsagt en Selvoplevelse 
i (jralilæa, naar han vilde rejse efter den. 

Men som der derfor er dem, der ikke kan hjælpes 
ved, hvad andre har oplevet og kan vidne om, saa er 
der ogsaa dem, der ikke kan hjælpes ved Mindet om, 
hvad de selv have oplevet. Det er jo ellers for mange 
en stor Støtte, at de har en Oplevelse at se tilbage paa. 
Vi se Apostlene saa ofte gaa ud fra, hvad de og mange 
med dem har oplevet f. Ex. af Herrens Opstandelsesliv. 
Det har aabenbart for dem været af meget stor Betyd- 
ning; vi høre paa samme Maade Peter vise hen til, hvad 
han oplevede paa Forklarelsens Bjerg, og Johannes til, 
hvad de i det hele har hørt og set og taget paa med 
deres Hænder. Og dog vilde det heller ikke slaaet til 
for dem, naar de ikke havde ejet den Aand. hvorom det 
hedder: ,,denne Aand vidner med vor Aand, at vi ere 
Guds Børn ; men ere vi Børn, ere vi jo ogsaa Arvinger, 
Guds Arvinger og Kristi Medarvinger". Den stadige 
Oplevelse er noget meget mere end et Minde. Et Men- 
neske kan mindes en særlig opløftende Stund i sit Liv, 
eller en øjensynlig Bønhørelse fordum i Nød; men jo 
mere en saadan Oplevelse bliver forbigangen, des mere 
taber den sig i en Taage ; istedenfor at støtte og forvisse 
kan den ende med at urolige som noget, der var, men 

er taget bort, som det, der ikke blev rettelig brugt. En 
tidligere trøstefuld Oplevelse kan, naar den staar alene, 
ligesaavel virke uroligende som forvissende. 

Den Oplevelse, der for et Menneske skal afgive den 
fulde Vished, maa være en Oplevelse, der er nærværende 
til enhver Tid, en permanent Oplevelse. Vistnok maa 
der kunne tænkes delvise Afbrydelser i denne Oplevelse, 
da der ellers ikke kunde være Trang til Forvisning, thi 
i den fulde Oplevelse er den fulde Vished. Men disse 
Standsninger å Oplevelsen, dem vi kalde Anfægtelser, 
ere at ligne ved det døde Punkt ved en Krumtaps Om- 
drejning; det er en Revne i Jorden, som det gjælder 
om at komme over ; det er en Prøvelse, men aldrig over 
vor Formue; det er en Foranledning til at jage efter at 
gribe ham, af hvem vi er grebne. Oplevelsen er altsaa 
vedvarende, idet enhver Standsning overvindes, idet Traa- 
den, som vil briste, bestandig knyttes paa ny. Ander- 
ledes kan jo Livet ikke leves her, end at^ Aandedraget 
stedse maa gjentages, Hjærteslaget bestandigt fornyes; 
kun ved den idelige Gjentagelse fremkommer det ved- 
varende og ikke ved, at der aldrig er Tilløb til Afbry- 
delser, thi det er der uafbrudt, saalænge der leves i Tro 
og ikke i Skuen. Det hedder: „grib det evige Liv, 
som Du er kaldet til"; men at gribe Livet er jo at 
hente Oplevelsen som i bestandigt nyt Aandedræt. 

Livets Vished ligger i den stadige Gjenoplevelse, og 
denne Vished er af en anden Art end den mathematiske 
Vished; denne kan være fuldstændig uafbrudt, men den 
angaar kun det mulige. Oplevelsens Vished angaar det 
virkelige; men den er kun vedvarende, idet det bestan- 
digt gjenopleves. Der er Forskjel paa Menneskenaturer 
i saa Henseende; nogle anse den mathematiske Vished 
for den højeste; men religiøse Naturer vil aldrig kunne 
nøjes med den. Vi har for Skik, naar vi vil angive 
noget som fuldstændigt vist, at sige: det er saa vist, 
som at to og to er fire. Det er den mathematiske Vis- 
hed, man her ser hen til som den absolute. Men saa- 

ledes vil den religiøse Natur ikke tale; for den er For- 
standsvished ikke den største. Hos det, mest religiøst 
anlagte Folk, Jøderne, vilde man ikke udtrykke sin Yis- 
hed paa denne Maade; man vilde der sige: saa sandt 
min Sjæl lever, eller saa vist som Herren lever. Og det 
er ikke en ligegyldig Forskjel i Udtryksmaade, men det 
er Vidnesbyrd om en helt anden Opfattelse af, hvad 
der er vist. Religiøst er den mathematiske Vished 
værdiløs, thi der søges her Vished for Virkelighed og 
ikke blot for Mulighed. Den religiøse Vished skal være 
af samme Art som den, at min Sjæl lever, altsaa Selv- 
oplevelse, der giver den mest umiddelbare, men ogsaa 
den fuldeste Vished, som overhovedet er mulig eller 
tænkelig, i alt Fald under de Forhold, Mennesket her 
lever under. 

Hvor altsaa det religiøse Behov kræver en Vished 
ud over den, som Avtoriteten kan give, der er det saa, 
at Selvoplevelsen skal indtræde. Egentlig maa vi jo 
sige, at Selvoplevelsen har fundet Sted hele Tiden fra 
det religiøse Forholds allerførste Begyndelse, saa hvad 
det gjælder om, er kun at besinde sig derpaa, gjøre sig 
det selv klart. Det Barn, der er født til Verden, lever 
jo, saalænge det aander osv.; men der kommer en Dag, 
da det kommer til Selvbesindelse paa, at det lever, da 
det naar til Reflektion, Der er jo de Skabninger, der 
aldrig naa til reflekteret Liv; de leve Livet ganske umid- 
delbart uden at være i Stand til at reflektere derover, 
at betænke deres egen Leven. Der er utvivlsomt Menne- 
sker, som det samme er Tilfældet med ; ikke blot er det 
nødvendigt, saaledes med alle Børn indtil Skjelsalderen; 
men mange naa aldrig videre uden i taagede Glimt. 
De have ikke Tid til at tænke over, at de leve, have 
ingen Interesse derfor. Men der er atter dem, for hvem 
denne Reflekteren over Livet kommer tidligt, enten den 
saa, hvad der er det almindelige, sættes i Gang ved 
Stød fra andre, der leve i Reflektion, eller den af sig 
selv kommer i Gang og selv bryder sig sine Veje i det 

ny, hidtil uopdagede Land. Men Mennesket begynder 
ikke først da at leve, naar dets Reflektion over Livet 
begynder; det umiddelbare, ureflekterede Liv kan i andre 
Henseender være det fyldigste. Paa samme Maade for- 
holder det sig med det religiøse Liv, at det begynder 
ikke med Selvbesindelsen; det er til Stede i Forvejen 
som umiddelbart Liv, som levet paa Avtoritet. Men 
naar dets Behov kræver det, indtræder Reflektionen, 
Selvbesindelsen enten under Vejledning af andre, idet 
der virkelig kan gives Regler derfor, eller paa egen 
Haand, som Fuglen vover til at flyve. 

Der er uden Tvivl noget her, der hedder Tidens 
Fylde, den belejlige Tid, saa at det altsaa her baade 
kan komme for tidligt og for sent. Som der er Børn, 
vi kan sige om, at Reflektionen er vakt eller vaagnet 
altfor tidligt hos dem; og som der er gamle Mennesker, 
hos hvem den ikke lader sig vække mere, da de have 
tabt Evnen til at bevæge sig, — saaledes ogsaa paa det 
religiøse Omraade. Reflektionen , Selvbesindelsen kan 
fremkaldes, hvor der ingen Brug er for den endnu, hel- 
ler ikke Betingelserne modnede; men den kan atter und- 
lades saa længe, til Betingelserne for den ere visnede. 
Her er noget, der er den belejlige Tid, og det maa vist 
i det hele siges at være da, naar der er Brug for den, 
naar der trænges til den. Slet intet kommer jo belej- 
ligt, hvor der ikke trænges til det; gives det, før Tran- 
gen dertil er til Stede, kan det gjøre mere Skade end 
Gravn. Den Føde, der ikke trænges til, vil i Alminde- 
lighed spildes, den vil mødes med Afsmag, Uvillie. Der 
er saaledes i det religiøse Liv en Tilstand, da Selv- 
besindelsen er forberedt, da den tiltrænges, da den kom- 
mer til Velsignelse, og da det er gavnhgt, at den frem- 
hjælpes og vejledes. Den kan og bør ikke fremtvinges, 
hvor Betingelsen for den mangler; og denne Betingelse 
kan ikke ved nogen Kunst fremdrives. Men der er 
Regler for, hvorledes Selvbesindelsen naturligt vil skride 
frem, og ved at fare frem udenfor disse prøvede Veje 

kan det hele forplumres, saa det ender i allehaande 
Hallucinationer istedenfor i virkelige Oplevelser. Der er 
saa uendelig meget, der gives ud for religiøs Oplevelse, 
og er alligevel kun hallucinerende Indbildninger. Der 
er noget, der her som overalt hedder det normale, og 
derfor kan der efter gjentagen Erfaring drages Linier. 
Det behøves ikke, at enhver gjør alle Erfaringer selv, 
udsætter sig for al den Fare og Skuffelse, som følger 
dermed. Den, der kan svømme, kan hjælpe en anden 
til denne Færdighed lettere, end han selv naar den; 
den, der har sejlet til Amerika, kan vise andre Vej, 
lægge Kaart til Rette for dem, spare dem for megen 
unyttig Møje og for mange Skjær. Som saaledes al Er- 
faring letter og retleder Oplevelserne for dem, der følge 
efter, saaledes er der ogsaa Erfaring for, hvordan sund 
religiøs Selvoplevelse vil blive, om den ellers skal føre 
til det, som Selvbesindelsen søger. Og aldrig er der 
Udsigt til nogen frugtbar Oplevelse, naar ikke den virke- 
lige Trang dertil er til Stede. Det er der viseligt sørget 
for, at disse Oplevelser kun ere tilgængelige for dem, 
der trænge til dem; og den sande og sunde Trang er 
denne at naa den fornødne Vished, som Avtoriteten ikke 
længer formaar at give. Her som overalt gjælder det, 
at kun den, der beder, faar, kun den, der leder, finder, 
kun den, der banker paa, bliver der lukket op for. Det 
hele kan vel nok forsøgsvis overjadskes, det kan doceres 
og tages Examen i; men opleves til egen Vished kan 
det kun af den, der trænger til denne Vished, den alt- 
saa, der er stedt i religiøs Alvor. Som man her raaber 
i Skoven, faar man Svar. 

Men den, der nu i Alvor søger Vished i det største, 
et Menneske kan søge og faa Vished i, i det personlige 
Forhold til Gud, som altsaa ikke her kan finde Hvile i, 
hvad andre, selv de største har sagt, at de har oplevet, 
men maa selv søge fuld Vished, han maa nu altsaa for- 
dybe sig i sig selv, besinde sig paa, hvad han veed, at 
han har oplevet med samme Vished, som han veed, at 

han lever. At det her vil være til Hjælp for ham, at 
andre, der har været stedt, som han selv er, pege for 
ham paa det, de har oplevet og til enhver Tid er i 
Stand til at opleve, er indlysende, saafremt man da tør 
antage, at der heri er noget alment, noget, der kan kal- 
des det normale. Er der intet, som flere kan være fælles 
om at opleve, og som de altsaa kan naa til fælles For- 
staaelse i, saa kan der heller ingen fuld Vished naaes. 
Hvad kun en ser og andre ikke kan se, maa han, hvor 
overbevist han end er om, at han ser det, dog, hvis han 
ikke vil blive gal, anse for en Indbildning. Hvad der 
er virkeligt, maa kunne godtgjøre sin Virkelighed netop 
derved, at det er virkeligt for alle, der stille sig i samme 
Forhold til det. Netop dette, at mange opleve det 
samme og er i Stand til at forstaa hinanden i deres 
Udtalelser om det Oplevede, netop dette begrunder Over- 
bevisningen om, at det er virkeligt. Hvis alle var blinde 
undtagen en, saa vilde denne enkelte vanskelig naa til 
Vished om Virkeligbeden af sit Syn. For at den reli- 
giøse Selvoplevelse skal kunne faa den fulde Virkeligheds 
Karakter, maa der altsaa være noget almengyldigt ved 
den, der maa være noget her, som er det normale at 
opleve, som alle, der gaa til det paa samme Maade, og- 
saa opleve paa samme Maade, saa de kan forstaa hin- 
andens Tale derom. Men naar her altsaa er noget, der 
kan opleves væsentlig paa samme Maade af alle, der 
har Betingelserne derfor, saa er ikke blot dermed dets 
Virkelighed givet, — thi flere vil ved nøjere Eftersyn 
ikke stemme overens i Indbildninger, — men det er til- 
lige indlysende, at saa maa de, der har oplevet dette, 
kunne vejvise dem, der skal til at opleve det. Her er 
en Rækkefølge i Oplevelsen, som er fast; noget er det 
første, andet det næste. Hvor det første ikke er, vil 
det næste ikke komme i fuld og sand Skikkelse. Men 
ogsaa heri er noget trøsteligt og overbevisende, at andre 
kan forudsige, hvorledes Oplevelsen vil komme, hvad man 
først vil faa Øje paa. Dette, at Vejen er kjendt af 

andre, giver Betryggelse for, at den fører til det, den 
siges at gjøre, og giver Mod og Villighed til at vove sig 
ind paa den; og Villighed skal der altid til, ligesaavel 
til sande Oplevelser som til Skuffelser. 

Den første Oplevelse, som den, der religiøst besin- 
der sig, kommer til, er da denne, at han er en Synder, 
at han er i afgjort Uoverensstemmelse med sit Ideal. 
Det maa siges at gjælde om hvert eneste Menneske, der 
har aandet udenfor Edens Have, at naar det besinder 
sig paa sit eget Liv, er den første Selvoplevelse denne, 
at det er en Synder. Det er saa overalt i Yerden, og- 
saa hos alle Hedningefolk, at den, der overhovedet kjen- 
der til religiøs Selvbesindelse, møder med denne Op- 
levelse. Visselig er der Mennesker, der har ingen Anelse 
derom, Mennesker, der ikke er i Stand til at nævne en 
Synd, de har begaaet; men det vil saa kun sige, at de 
er uden al Religiøsitet, nedsunkne i Sløvhed. Der er 
overalt Enkeltmennesker med denne sørgelige Sløvelse, 
og der er hele Folkefærd, hvor det er det almindelige. 
Men det forhindrer ikke, at det er abnormt; selv Fri- 
tænkeren er ikke helt blottet for denne Bevidsthed om, 
at han er en Synder, eller ukjendt med Anger. Naar 
det i den senere Tid siges om Hinduerne, at de er 
uden Syndsbevidsthed, saa er det en vildledende Tale, 
thi et Folk, der ofrer til sine vrede Guder og paalægger 
sig selv allehaande udsøgte Lidelser for at forsone dem, 
kan umuligt være uden Syndsbevidsthed. Bevidstheden 
kan være skejet ud i Forvrængelse , men Boden til den 
kan ikke mangle. Naar det med maaske mere Grund 
siges om Kineserne, at det almindehge hos dem er, at 
der er slet ingen Syndsbevidsthed, saa er det tænkeligt, 
at den hos dem gjennemgaaende Flid, Nøjsomhed, 
Skikkelighed i det hele har sløvet Følelsen af Synd; 
men det er umuligt, at der ikke ogsaa hos dem skulde 
kunne findes Anger, Skam og Frygt, og det er jo lige- 
saa mange Vidnesbyrd om, at der er Bevidsthed om 
Synd. Et Menneske, der er helt blottet for Følelse ai, 

at det er en Synder, er et Umenneske, er en Djævel; 
selv de højere Dyr er ikke helt blottede for denne Fø- 
lelse i sin mest rudimentære Skikkelse. 

Ethvert Menneske véd noget om, at det er en Syn- 
der; men der er en overordentlig lang Række af Trin i 
denne Viden. Den kan være til Stede som Anger over 
en enkelt syndig Handling, og den kan udvikles til Er- 
kjendelse af gjennemgaaende syndig Tilstand. Saa længe 
det kun er Smerte over en eller mange syndige Hand- 
linger, saa er det mangelfuld Syndsbevidsthed. Saa kan 
den ogsaa igjen forsvinde, det forbrudte kan glemmes, 
Angeren dø bort. Saaledes med saa mangfoldige reli- 
giøst sløvede Mennesker; de se deres Handlinger som 
løsrevne Uheldigheder, uden Sammenhæng med deres 
dybeste Grundvæsen. Hvordan dette er, naa de ikke til 
Besindelse paa; men den enkelte uheldbringende Hand- 
ling, der bringer Smerte for dem selv eller andre, kan 
de angre. De kan dybt beklage, at de kom saa ilde 
afsted; men Virkningen skrider forbi. Grunden bliver 
ved at være skjult for dem; de har vel havt en Op- 
levelse, men ingen vedvarende Oplevelse. De løsrevne 
Oplevelser glemmes, og det forstaaes, at de kan ende i 
Uvidenhed om, at de er Syndere. De har en taaget 
Erindring om, at de ofte har fejlet, — og hvem har 
ikke sine Pejl, sige de, — men Synd véd de ikke af at 
sige. Denne Bevidsthedstilstand er almindelig nok, men 
det er ligesaa afgjort, at det er et lavt Trin at staa 
paa, og at der ikke her kan være Tale om virkelig 
Eeligiøsitet. 

For den, der ikke engang er saa megen Alvor hos, 
at han kan erkjende sin egen Afstand fra Idealet, sit 
Affald fra, sin Afstand fra, hvad han skulde være, for 
ham har det endnu slet ingen Interesse at naa til reli- 
giøs Vished; han er ikke mellem dem, der spørge, alt- 
saa heller ikke mellem dem, der kan modtage Svar. 
Det er alene den, der føler sig som Synder, der beder, 
leder og banker paa. Men naar han fordyber sig i sin 

Syndsbevidsthed, naar han kommer til virkelig Selv- 
besindelse deri, da vil hans Synd ikke vise sig for ham 
som flere eller færre syndige Handlinger, men som en 
gjennemgaaende Tilstand, som en Gjennembesmittelse, 
en gjennemgaaende Afmagt, en Uformuenhed til alt det, 
han alligevel føler sig dybest forpligtet til. Og dette 
Misforhold til Idealet føles som en Brøde og ingenlunde 
blot som en Ulykke. Det hele Liv i alle sine Ytringer 
og i sin Rod bliver mærket af Brøde, ledsaget af Smerte. 
Det er ikke i det og det, at det tyngende ligger, men 
det er i alt. Dette er at føle sig som Synder, og der- 
fra er Forestillingen om Fald uadskillelig, ikke blot et 
eget Liv i gjentagne Fald, hvorom der haves mere eller 
mindre klar Erindring, men et Liv, der har et Fald 
forud for sig som sin Grund. Hvor det religiøse Liv er 
brudt igjennem til Modenhed og Klaring, der er denne 
Syndsbevidsthed den dybe, fælles Baggrund derfor; alle 
religiøse Mennesker ere enige med hinanden herom; 
deres syndige Handlinger kan være meget forskjellige i 
Art og Størrelse; men der en almindelig fælles Følelse 
af en syndig Tilstand. Hos alle Folk er den ført til- 
bage til et Fald, der er sket i Tidens Morgen, men 
gjentaget af hver enkelt; de enkeltes Oplevelser pege 
her tilbage til samme Udgangspunkt; det er som uende- 
ligt mange Radier, der alle pege paa det samme Cen- 
trum. Hvis Slægten ikke førte med sig Beretningen 
eller Sagnet om et første Syndefald, vilde dettes Skik- 
kelse kunne konstrueres ud af hver enkelts Oplevelse, 
thi alle er faldet paa samme Maade, som det berettes 
om de første. Denne Beretnings Paalidelighed har hver 
enkelt Beviset for i sit eget Fald, thi saaledes er det 
altid begyndt. Fortsættelsen kan have været forskjellig, 
men Begyndelsen var den samme, og Resultatet, Følel- 
sen af den almindelige Syndighed, var den samme. Det 
er aldeles ikke en sygelig Særhed hos hver enkelt paa 
sin Maade; den er den selvsamme Erfaring. Naar David 
taler om sin Synd for Aartusinder siden, saa taler han 

ganske, som ethvert alvorligt religiøst Menneske taler 
nu. Han har følt og oplevet det ganske som vi, saa vi 
forstaa ham* saa fuldstændigt, som om han havde staaet 
ved vor Side og medoplevet ganske det samme som vi. 
Forskj ellen i Tid og Udtryksmaade er her helt forsvun- 
den. Dette, at man er en Synder, er den religiøse 
Grundoplevelse. Hvor den ikke er kommen til Bevidst- 
hed, er der intet religiøst Liv; hvor Bevidstheden derom 
vaagner, vil den munde ud i den almene Syndsbevidsthed 
saa vist som en Vandstrøm, der bliver ved at løbe, vil 
ende i Havet. 

Hvorledes nu denne Bevidsthed vaagner og klares, 
er det uendeligt forskjellige; det, den ender i, er det 
fælles, almene. Og er det først oplevet, saa er det en 
vedvarende Oplevelse; det vides til enhver Tid, altid lige 
nyt og lige friskt; og det vides med den fuldeste Vis- 
hed. Er der noget, jeg véd saa vist, som at jeg lever, 
saa er det dette, at jeg er en Synder. Om jeg end 
tvivlede om alt andet, saa kan jeg ikke tvivle derom, 
thi jeg har ikke andet Liv end dette syndige Liv. Og 
denne Vished om at leve et syndigt Liv, er ikke en 
Oplevelse, som den enkelte gaar om med for sig alene, 
men det er en almen Vished, hvori alle forstaa hin- 
anden, eller da kan tale sig til fuld Forstaalse med 
hinanden. Der er saa uendelig meget, hvorom der kan 
være forskjellig Mening, og som der kan ses forskjelligt 
paa; men om dette ene er der samme Mening. Som 
alle, der har Øjne, har samme Mening om, naar Solen 
gaar ned, og Lyset skifter med Mørket, saaledes er der 
samme Mening om dette, at vi er Syndere, at vi i ingen 
Henseende er det, vi skulde være, og at dette ikke blot 
er en Elendighed, men en Brøde. Dette er derfor en 
Grundoplevelse; de, der ikke have gjort den, kan ikke 
erkjendes for vidende og seende af dem, der har det. 

At Menneskene naa til denne Vished om, at de er 
Syndere, Syndere væsentlig paa samme Maade, sker 
ikke uden ved Lov, som det ogsaa hedder, at „ved 

Loven kommer Syndens Erkj endelse" (Rom. 3, 20; 7,7). 
Og her maa det erindres, at der er skrevet Lov inde i 
ethvert Menneske; men at denne indre Lov kan bringes 
til at lyde stærkere og stærkere, og at jo mere et Men- 
neske hører efter den, des stærkere lyder den. Høre vi 
den kun dunkelt og usikkert, saa er der ogsaa her en 
Brøde ; vi véd det dunkelt med os selv, at der er noget, 
vi overhører for at blive fri for deii brødefulde Bevidst- 
hed om Synd. Hvor der paa en eller anden Maade er 
aabenbaret en Lov ud over det, som enhver, der vil, 
kan læse i sit eget Indre (Rom. 2, 14 — 15), der bliver 
som den nødvendige Følge Syndens Erkj endelse større. 
Derfor var der før Kristus ingensteds saadan Synds- 
bevidsthed som hos Jøderne; hos David og Profeterne 
er den naaet til en Udvikling og Klarhed, som næppe 
kan overgaaes. Men ogsaa Hedninger kan ved Selv- 
besindelse komme til dyb Syndserkj endelse, hvad An- 
gesten og de rygende Ofre talte højt om. Det er nu 
ikke til at oprede, hvad de rundt om i Verden spredte 

^ Jøder har bidraget dertil; thi den, der selv er kommen 
til Syndsbevidsthed, gjør Tjeneste som Aabenbaring for 
andre. En andens Oplevelse kan bringe den Streng 
inde i mig til at klinge, som hidtil ikke har givet nogen 
hørlig Tone. Ganske som den ene Streng sætter den 
dermed ligestemte i Bevægelse, saaledes vil en betynget 
Samvittighed hos det ene Menneske med Nødvendighed 

. vække beslægtet Følelse hos andre. Med andre Ord: 
Følelsen af Synd er absolut smitsom; den kan ikke 
komme frem hos en enkelt i et Samfund, uden at den 
breder sig til mange. Deraf forklares Fællesskabet i 
Religion og religiøse Øvelser. Hedningene gaa ikke den 
Vej, at de hver danne sig sin Religion, som de hver 
søge at have sit Familieliv; nej her om ellers nogen- 
steds er alt fælles; hvad den ene føler, føler efterhaan- 
den alle. 

Men det vil nu vist ogsaa vise sig, at hvor Synds- 
bevidstheden ad en eller anden Vej er vakt, der begynder 

der ogsaa at iværksættes en Restavrering af Loven. Bag 
ved de omstændelig udførte Lovarbejder rundt i Verden 
ligger der vist altid en Oplevelse af Syndighed; thi som 
Loven skærper Følelsen af Synd, saa vil ogsaa den af 
Synd betyngede Bevidsthed forsøge at udtale Loven 
tydeligere, end den før lød. Et i det enkelte udført 
Lovværk er derfor neppe ren Aabenbaring — Liv og 
Synd staa i et Gjensidighedsforhold til hinanden, saa at 
som det ene voxer i Klarhed, saa ogsaa det andet; de 
ere ligefrem proportionale. 

Hvor ensartet end Syndsfølelsen er hos alle rundt 
paa den hele Jord, vil det dog vise sig, at den i sin 
Udfoldelse vil skeje vidt ud, naar her ikke er en regu- 
lerende Lov. Selve Følelsen af Skyld kan være lige 
stor, men Forskj ellen viser sig i, hvad det er, der anses 
for Synd. Angesten, Følelsen af Brøde hænger natur- 
ligvis overalt i Verden sammen med Lidelse og Død. 
Var Lidelsen og navnlig Døden ikke, som den jo vist 
kun højst uegentlig er for Dyret, da kunde Følelsen af 
Brøde heller ikke være saa almindelig og saa ensartet. 
Det er overalt Døden, der taler det samme Sprog og 
indskærper det, at der er syndet; intet Menneske kan 
se Døden og holde sig fri for Følelsen af Synd, af 
Elendighed, Angest og Brøde. Men den tungeste Skyld- 
følelse er ikke det samme som klar Syndsbevidsthed, og 
denne vil ikke komme frem uden ved Lov. Derfor var 
der en i Klarhed enestaaende Syndsbevidsthed hos Jø- 
derne, fordi der hos dem var Lov i større Renhed end 
andensteds. Og dog var det først ved Kristus, at den 
almenmenneskelige Lov blev fuldkommet (Matth. 5, 17). 
Der kan rundt i hele Verden være dyb Syndsfølelse, 
men kun hvor Kristendommens Lys kommer til at skinne, 
kan den komme til Selvbesindelse som klar Syndsbevidst- 
hed. Og her er det, der kræves en Villighed til at 
„komme til Lyset" (Joh. 3, 20 — 21). Et Menneske, som 
vil det, kan unddrage sig dette Lys og Virkningen af 
det. Han kan vanskeligt unddrage sig Følelsen af Skyld 

Smaaskrifter til Oplosning for Kristne. VII, 2. 4 



50 



Otto Møller. 



Og Angest for Død; men han kan unddrage sig dette 
at komme til klar Syndsbevidsthed, eller som Herren 
siger, at „hans 6jeminger aabenbares^, at hans Liv 
kommer til at ligge for ham under Dom. Det er ikke 
saa, at Udtalelsen af den almene Syndsbevidsthed er 
ham en fremmed, uforstaaelig Tale, men det er en Tale, 
der er ham imod, fordi han forstaar den altfor godt, og 
føler, at den vil bryde frem og gjentage sig inde i ham 
selv, hvis han ikke paa alle Maader unddrager sig fra 
at høre den. Det Had, der kan være til Lyset, som 
vidner om vor Synd, er ikke grundet i, at dette Lys er 
08 fremmed; det er os tvertimod saa beslægtet, at det 
vil fænge inde i os. Vi ved det alle altfor godt, at vi 
bære paa meget brandfarlige Sager. Derfor er det alt- 
saa, at der er Sky for Lyset; man søger ikke paa den 
Maade det, man slet ikke kjender; Sandheden er meget 
mere, at man fra en Side kjender det altfor godt. 

Men da nu Lyset er kommet til Verden, saa er og- 
saa overalt, hvor dets Straaler naa hen, Adgangen 
aaben til at naa fuld Syndserkj endelse. Indenfor Kri- 
stenheden, som man da vist fra alle Sider vil kalde den 
forholdsvis bedst oplyste Del af Jorden, kan enhver, der 
vil det, naa frem til Delagtighed i almindelig, normal 
Syndsbevidsthed. Enhver kan komme til her at se gan- 
ske som enhver anden seende. Han kan faa det kon- 
stateret, at han ser ganske det samme som andre, og 
det, han ser, er dette, at han er en Synder i alt, er i 
alle Henseender i uhyre Afstand fra Idealet. Denne 
Bevidsthed er af samme Almengyldighed som den, der 
naaes ved Sandsning, f. Ex. at man ser Solen rund, Træet 
grønt osv. Det er en Oplevelse, man her er naaet til, 
som ikke atter bliver forbigangen; thi engang oplevet 
vil den indfinde sig til bestandig fornyet Oplevelse. Man 
kan sove ind og derunder ligesom glemme det; men 
man vaagner og tager fat der, hvor man slap. Som den, 
der lever, vel kan undlade at betænke dette, uden at 
Livet derfor gaar i Staa; han kan til enhver Tid finde 

sig igjen deri; saaledes kan den, der engang er kommen 
til Syndsbevidsthed, vel blunde deri; men at denne Be- 
vidsthed ikke er tabt, ses af, at han til enhver Tid fin- 
der sig selv igjen som den samme deri. Bevidstheden 
kan uddybes, saa han smerteligere end nogensinde før 
føler sig som „en syndig Mand"; men det er ikke en 
Oplevelse af anden Art end den, han ogsaa før havde. 

Dette at vide sig som Synder, at føle sit Liv som 
et syndigt Liv, er den religiøse Grundoplevelse. Uden 
denne vilde der i det hele slet ikke findes Beligion, som 
vi maa forstaa dette Ord. Hvordan et religiøst Livs- 
forhold vilde være, hvor Synd ikke indgik deri som en 
Grundfaktor, er vi ganske ude af Stand til at have en 
Mening om; thi i et hvilketsomhelst religiøst Forhold, 
vi mødes med, er Synden en Grundfaktor, Derfor vil 
det ogsaa vise sig, at hvor man nægter Synden, med 
Flid ser bort fra den eller dog kun anser det, der for- 
hen kaldtes saa, for en uforskyldt Ufuldkommenhed, der 
bliver Religion en Umulighed. Man har prøvet paa og 
prøver den Dag idag paa at danne ny Religion paa 
denne rensede Grund; men der gror slet intet, man 
svæver bort i Skyerne. Overalt, hvor der er Religion, 
er der Adgang til denne Oplevelse; men kun hvor Kri- 
stendommens Lys skinner, bliver Oplevelsen dyb og ens- 
artet, altid forudsat, at der er Villighed til at komme 
til Lyset. Det er slet ikke andet end det ganske almin- 
delige, at kun den, der vil gaa hen til Lyset, kan se at 
læse i en Bog; i en mørk Krog lader det sig kun van- 
skeligt og meget ufuldkomment gjøre. 

Da der imidlertid kun kan være Tale om at vejvise 
til kristelig Vished for Kristne, kan man gaa ud fra 
som givet, at den normale Syndsbevidsthed her er til 
Stede ; hvad det gjælder om, er at besinde sig paa, hvad 
Vished der dermed er givet. Altsaa staar det nu aller- 
først fast, at der er intet, vi véd vissere, end dette, at 
vi er Syndere; vi véd, at vi leve, men vi véd det 
med det samme, at vi leve i Synd. Vi forstaa hinandens 

4* 

Tale herom, at det er ikke blot en Tid af vort Liv, 
men hele vort Liv, der er syndigt, at det er ikke blot 
flere eller færre syndige Handlinger, vi har begaaet, men 
at vi er Syndere i alt, er gjennemsmittede, aflfaldne i 
alle Henseender, fuldkommen udygtige til det, vi skulde. 
Herom er vi alle enige med hinanden, kan forstaa hin- 
anden, som naar vi ellers tale om alt det, der kan sand- 
ses. Vi føle os som Syndere ogsaa saaledes, at vi føle 
os dødsens. Vi har alle den samme Gru for Døden, 
skjønt ingen kj ender den af egen Erfaring. Alt hvad 
der er spundet op om, at den er kun et forklædt Gode, 
at det er vor bedste Ven og største Velgjører, kun bag 
en underlig grim Maske, det tro vi ikke; vi véd, at den 
hænger sammen med dette, at vi er Syndere. Angesten 
for den, Afskyen for den er os Vidne om, at den hæn- 
ger sammen med vor Synd, er dens nødvendige Eølge. 
Og ogsaa deri viser sig vor gjennemgaaende Syndighed, 
at vi vil unddrage os vor Synds Følge; Synden vil vi, 
Straffen vil vi ikke. Og Adgangen til at vide alt dette, 
og vide det med den fuldeste Vished, staar aaben for 
alle. De, der ikke véd dette, er dem, der ikke vil vide 
det. Vistnok er dette en Slutning, vi drage fra os selv 
idet der altid er noget i os, der helst ikke vilde vide 
det, helst vilde lukke Øjet derfor. Men vi er nødt til 
at antage, naar vi ikke udelukkende skal holde os til os 
selv, at hvis alle var villige dertil, saa vilde de her alle 
vide det samme med samme Vished. Thi her er fuld 
Vished i denne Oplevelse; som den, der slaar sine Øjne 
op, med det samme ser; det at se falder sammen med 
dette at aabne Øjnene, saa at hvad der afhænger af 
Villigheden, er kun dette, om man ikke vil holde for 
sine Øjne, — saaledes i alle Maader med dette at vide 
sig som Synder. I samme Øjebhk man overvinder sig 
eller lader sig overvinde til at komme ind i Lyset, saa er 
ogsaa Oplevelsens Vished til Stede; den er der og kan 
ikke igjen ræsonneres bort; den er der med hele Op- 
levelsens Vished. Og midt i alt, hvad der er uvist og 

vaklende, staar nu denne Vished som en Klippe i de 
urolige Vande. Véd vi ikke andet med egen Oplevelses 
Vished, saa véd vi dette, at vi er Syndere, der se den 
kommende Død imøde med Gru. Her er vi ligesom 
paa vor egen Grund, hvor lidet hyggelig den end er at 
være paa. Vi er hjemme i vort eget sørgelige Hjem, 
thi vor Synd er vor egen Ejendom; alt andet, ogsaa 
Livet, kan tages fra os, men vor Synd kan ingen tage 
fra os. Den er ikke blot det, vi har arvet, men 
den er vort eget Værk, her er vi fuldt hjemme i 
vort eget. 

Hvad man ellers vil gaa ud fra som Aksiom, som 
det, der er umiddelbart indlysende ved sig selv, det er 
der noget tomt og fremmed ved; at a er -= a, er jo 
vel sandt, men det er en fremmed, os uvedkommende 
Sandhed. At jeg er en Synder, det er en Sandhed som 
af mit eget Kjød og Blod; saa sandt jeg lever, lever jeg 
som en Synder. Kun ved at holde mig dertil er jeg 
paa min egen Grund, kun heri har jeg en Vished, hvori 
der er Spirer til nogen anden Livsvished for mig. Den, 
der derfor skyer denne Vished, unddrager sig den, han 
unddrager sig med det samme det eneste hjemlige, hvor- 
fra han kunde skue ud over de urolige Vande. Han 
skyer det Punkt, hvorfra han kunde bevæge Verden; 
det er det eneste lovlige „pu sto". AlUvished hidrører 
fra, at der er intet urokkeligt at gaa ud fra, intet da, 
hvorom vi kan sige, at det er vort, at her staar jeg med 
Rette, her staar jeg paa mit eget. Det gjælder ikke 
om dette, at jeg lever, at jeg er til; „cogito, ergo sum" 
holder ikke Stik, naar alt vakler; thi min Tænken og 
Væren er ikke af mig selv, er ikke mit eget. Der- 
imod er min Synd i alleregentligste Forstand mit eget. 
Ikke saaledes, at det onde er mit eget; thi det er, som 
vel er, en andens; men dette, at jeg har gjort det onde, 
har taget Part med i det, og har ladet det tage Part i 
mig, dette er mit eget, heri er jeg aldeles paa min egen 
Grund; her er det, jeg skal være, naar jeg skal „være af 

Sandheden". Sandheden her er ikke den, hvormed jeg 
slutter mig frem, men den, hvorfra jeg gaar ud, hvori 
jeg har mit egentlige Fodfæste, og denne Sandhed er 
og bliver denne, at jeg er en Synder, ikke i Sammen- 
ligning med den og den, men overfor mig selv, overfor 
det Ideal, jeg bærer i mig selv. Jeg véd egentlig kun 
Besked om en Synder, og denne ene er mig selv. Her 
er den første, dybeste, visseste Grundoplevelse ; hvor den 
endnu ikke er, er der intet Udgangspunkt. 

Nu kan der ganske vist være en sygelig Forelskelse 
i denne egne Viden om sin Synd; man kan sænke sig 
ned deri, svælge deri; og det maa ende i alt andet end 
Vished til at leve paa, nemlig i Fortvivlelse. Men det 
vil saa ogsaa vise sig, at det er egentlig ikke Synden, 
man er kommen til Viden om, eller man har ikke kjendt 
den som Synd. Den har ligesom slugt Idealet, den har 
sat sig i dettes Sted. Det er umuligt at forsone sig 
med, forelske sig i sin egen Synd, saalænge Idealet ikke 
er brændt ud. Men at det kan lade sig gjøre paa den 
uhyggeligste Maade, saa at et Menneske digterisk for- 
elsker sig i, udbytter og udmaaler sin egen Synds Dyb- 
heder og da ogsaa forstenes overfor det Medusahoved, 
det stirrer paa, det viser sig i al Fortvivlelse og For- 
hærdelse. Paa en vis Maade er her jo nok Viden om 
og Vished i Synden, men det er dog egentlig ikke sin 
egen Synd, vedkommende tilegner sig, men det er meget 
mere det onde selv i den; og dermed er Mennesket 
heller ikke længere paa sit eget, hvor der dog er Grund 
at staa paa, men ovre i det fremmede, hvor der er al- 
deles bundløst. Det viser sig atter her, hvor fornødent 
det er for et Menneske at holde sig paa sin egen Grund, 
som en Synder sammen med sit eget Ideal; forlader det 
denne Grund til den ene Side. saa dømmes det, forlader 
det den til den anden Side, saa sluges det. Ovenover 
sin egen Grund er det i den kolde tomme Luft, hvor 
det ikke kan leve; nedenunder falder det i den for- 
tærende Ild. Kun et Sted er Mennesket „ved sig selv", 

paa sit eget; det er ikke i det gode, heller ikke i det 
onde, men i sin Synd. Det er Sandheden, og deri er 
der Vished,- Oplevelsens Vished, forskjellig fra Mulig- 
hedens og Dødens Vished. 

Den Vished, som der er i Syndsbevidsthed, er en 
Oplevelsens Vished. Det er ikke den tunge, dræbende 
Eugen over den enkelte grufulde Synd, men der er 
Oplevelse af Vished deri. Der er nemlig flere Visheder 
gjemt i denne ene; den, der bliver hjemme deri, finder 
dem. Den, der vissest af alt véd sig at være en Syn- 
der, véd sig jo altsaa ogsaa i Forhold til ham, han har 
syndet mod. Det er jo en Umulighed at vedkjende sig 
sin egen Synd uden med det samme at være forvisset 
om hans Nærværelse, som der er syndet mod, og det er 
jo ham, vi kalde Gud. Saa vis, som jeg derfor er paa, 
at jeg er en Synder, saa vis er jeg ogsaa paa, at der er 
en, jeg har syndet imod. Jeg har syndet mod en, mod 
nogen, ikke mod noget; thi Mennesket er ikke en Ting, 
men en Person; Idealet er ikke en Ting, men en Per- 
son. Man kan ikke blive staaende ved, at der er syndet 
mod en Lov; thi enhver Lov forudsætter en Lovgiver 
og en, der hævder Loven. Synden er en syndig Villie 
og forudsætter derfor en anden Villie, som der er syn- 
det mod. Medens Verden staar grublende og stirrende 
for om muligt at opdage en Gud og finder ham hverken 
levende i sin egen Grublens Dyb eller gjennem Kik- 
kerten i Universets Endeløshed, saa staar Synderen An- 
sigt til Ansigt med ham; men det er kun som Synder. 
Saasnart Mennesket forvilder sig fra denne sin lovlige 
Grund, saa er Gud ogsaa borte. Med sin Forstand kan 
Mennesket tumle med Forestillingen om en Gud; men 
det kan ikke ad denne Vej naa den levende Gud selv, 
thi det vilde jo saa ligesom have ham i sin Magt. Med 
sin Sandsning kan det iagttage hans Gjerninger, men 
ikke ham selv; han bor i et Lys, der ikke kan ses ind 
i. Det er ikke ad disse Veje, at Mennesket naar til at 
„føle og finde" Gud, hvorfor vi jo ogsaa se, at saavel 

Filosofien som Natoriagttagelsen ender i U Tished og 
Uyidenhed om Gad. Tegn staar imod Tegn, der er 
ligesaa meget, der vidner imod som for. Ad Tænknin- 
gens og Sandsningens Yej vilde Mennesket aldrig have 
fondet Gud; det er ad helt anden Vej, at han er kom- 
men det nær, og saa forsøger Mennesket at tænke ham 
eller iagttage ham og erfarer, at det lader sig ikke 
gjøre. Bevidstheden om Gud hører sammen med Synds- 
heridstheden; derfira hidrører Forestillingen om Gud, 
som Forstanden og Iagttagelsen saa paa røverisk Tis 
kaster sig over. Aldrig vilde Mennesket have grublet 
sig til Gud eller opdaget ham i den sandselige Natur; 
det er fi*a helt anden Side, han har givet sig tilkjende 
for 08. Men efterat saa det store Ord er udtalt, efterat 
det første Suk er sendt til ham, efter at hans Navn er 
hørt, saa søger Forstanden og Sandsningen at gribe ham, 
at tage ham med Yold, at faa ham i sin Magt, hvad 
atter kun er Udtryk for den menneskelige Forvildelse 
og Synd. Nej, det er fra ganske anden Side, at vi skal 
„søge Herren, om vi dog kunne føle og finde ham; 
enddog han er sandelig ikke langt fra enhver af os; thi 
i ham leve og røres og ere vi" (Ap. Gj. 17, 27 — 28). 
Det er ene og alene gjennem vor Syndsbevidsthed, at 
vi „føle og finde Gud" ; og det er af den mere end til- 
strækkelige Grund, at han er Sandheds Gud og den 
levende, almægtige Skaber; han findes kun af dem, der 
er af Sandheden, men vi er aldrig i Sandheden, naar vi 
er udenfor Syndserkjendelsen, og vi er aldrig mere af 
Sandheden, end naar vi er midt i vor Syndsbevidsthed. 
Dette er nu selvfølgeligt ikke at forstaa paa den 
taabelige og formastelige Maade, at vi kun kunde naa 
til at kjende Gud ved at synde. Ja, det er jo gammel 
Tale, at ved at synde skal vi naa til at blive som Gud 
til at kjende godt og ondt; men det er ligesaa gammel 
Løgn. Hvorledes Mennesket uden Synd vilde været i 
Stand til at føle og finde Gud, véd vi ikke mere. Vi 
skal vel engang lære at vide det igjen; men nu véd vi 

det ikke, thi alt, hvad vi nu véd, det véd vi som Syn- 
dere og kun som saadanne. Men udenfor Syndsbevidst- 
heden kan vi nu hverken føle eller finde Gud, thi han 
findes og føles kun af dem, der staa paa Sandhedens 
Grund, og vi har ikke noget Sted, hvor vi kan staa 
indenfor Sandheden uden netop i vor Syndserkj endelse. 
Om Løgnens Fader hedder det, at „han staar ikke i 
Sandheden, og der er ikke Sandhed i ham" (Joh. 8, 44). 
Om det syndige Menneske, der bliver i sin Syndserkjen- 
delse, gjælder det derimod, at det deri staar i Sand- 
heden. Og i denne sin eneste Sandhedsstilling vil Men- 
nesket føle og finde Gud, thi der er han nær hos enhver 
af os. Vi kan jo nemlig ikke være vis paa, at vi er 
Syndere, uden med det samme at være netop ligesaa 
sikre paa, at der en, vi har syndet mod. Men det er i 
Sandhed ikke for vor Dyds Skyld, vi føle og finde ham; 
det er netop for vor Synds Skyld. Og saasnart vi 
glemme denne vor Synd eller forsøge at lyve os fra den, 
saa er han borte for os igjen, vi kan hverken føle eller 
finde ham. Dette viser sig ogsaa deri, at forsaavidt en 
Tænker har ment at kunne finde Gud, eller en Natur- 
forsker har ment at se Spor af hans Haand, saa har de 
været medvidende om Synden; det er i Virkeligheden 
derfra, at de véd om ham, hvad de véd, og uden 
denne Bevidsthed véd de slet intet om ham, han er 
ikke til for dem, end sige at de skulde leve, røres eller 
være i ham. 

Dette er nu altsaa den første evige Vished, der er 
givet 08 i vor Syndsbevidsthed, at der er en levende 
Gud, vi har syndet imod; det ene er netop hgesaa vist 
som det andet, og det ene som det andet er saa vist, 
som at vi leve, thi vi leve kun som Syndere for Gad. 
Der er i al Syndsbevidsthed skjult en Gudsbevidsthed, 
og var der ikke det, kunde vi heller aldrig naa til enten 
at føle eller finde Gud; thi ad Granskningens og Forsk- 
ningens Vej findes han ikke. Og Adgangen til denne 
Bevidsthed om Gud og vort Forhold til ham i Syud 

staar nu aaben for alle, efter at, vel at mærke, Lyset er 
kommet til Verden. „Lyset skinnede i Mørket, og Mør- 
ket fattede det ikke; — han var i Verden, og Verden 
er skabt ved ham, og Verden kjendte ham ikke" (Joh. 
1, 5. 9). Men nu, da Lyset er kommet og staar ikke 
under en Skjæppe, men er sat paa en Stage, nu er der 
virkelig Adgang til at komme til Lyset og ved dette Lys 
naa til denne Vished, der overgaar al anden Vished, 
fordi den er Livsvisheden selv. Med andre Ord vil 
dette sige, at der er Adgang til sammen med alle dem, 
der selv har erfaret og oplevet dette at finde sig selv 
som Syndere i den almene Syndsbevidsthed, at opleve 
det samme paa den samme Maade. Betingelsen herfor 
er for alle den samme: Villighed til at komme til Lyset, 
Villighed til at lukke Øjet op og se det, som alle kan 
se. Der er ikke en, som ikke kan forhjælpes dertil, 
forudsat at Villigheden er der, hvad jo atter kun vil 
sige: Villigheden til at „leve og se gode Dage" (1 Pet. 

3, 10). Hver der ikke oplever at naa til denne Vis- 
hed, maa vide med sig selv, at han har ikke villet det. 

Det er noget meget stort dette, at Mennesket i sig 
selv kan have en Bevidsthed om Gud saa vis, som Men- 
nesket er paa sin egen Leven. Men hvad er saa Ind- 
holdet af denne umiddelbare Gudsbevidsthed? Indholdet 
er, som naturligt er, ikke det mangfoldige, ikke hele det 
Komplex af Fuldkommenheder, som den theologiske 
Viden udstyrer Gud med, og som allerede Oldtidens 
ethiske Værker kjendte noget til. Den Gud, som vi 
har syndet imod, og som vi derfor véd os i et Misfor- 
hold til, det er hovedsagelig og fremfor alt ham, om 
hvem den hele Skabning „uden at hvile Dag eller Nat, 
siger: hellig, hellig, hellig er Herren, Gud den almæg- 
tige, han, som var og som er og som kommer" (Aab. 

4, 8). Saaledes kj ender Synderen Gud som den hellige, 
som den, for hvem Synden er det fremmede, det, hans 
Øjne ikke kan taale at se. Dette er Hovedindholdet af 
vor umiddelbare Gudsbevidsthed; men dermed følger jo 

saa Erkjendelsen af, at han er vor Herre og Skaber, 
thi vi kunde ikke føle os i et saadant Skyldforhold til 
nogen anden end den, hvem vi skylde vort Ophav, og 
som vi derfor ogsaa skyldte Lydighed i alt. Og derfor 
vide vi da ogsaa umiddelbart, at han er den absolut 
overmægtige, overfor hvem vi har absolut Uret og er 
absolut Afmagt. Dette er imidlertid det mindre, hvad 
vi véd om Gud, Hovedsagen er, at vi véd med evig 
Vished, at vi er kun ved ham, skjønt vi er i et Misfor- 
hold til ham. Det vil nu bero paa, som vi stille os 
eller lade os stille i dette Forhold, hvorledes vi videre 
vil lære ham at kjende, eller det vil bero paa, hvorledes 
han selv i dette Forhold vil aabenbare sig for os. Vi 
aftvinge ikke Gud nogen Bekjendelse ; det kan ikke 
nytte, at vi vil anstille Forhør over ham. Hvad der 
kommer ud deraf, se vi i de hedenske Gudsbegreber, 
alle lige døde, kolde og urimelige. Jo dybere vi bøje 
os som Syndere for ham, der er „hellig, hellig, hellig", 
jo mere kan han aabenbare sig for os, som han er, og 
som vi paa vort nærværende Stade kan være tjent med 
at kjende ham. Men Hovedsagen er, at vi har den 
evige Vished for, at han er eller endnu mere, at vi 
er i Forhold til ham. Og det er et helt andet For- 
hold, end hvad der af Schleiermacher blev følt som 
et „Afhængighedsforhold" ; det er et uendeligt Skyld- 
forhold. 

Herren har fremstillet for os et Menneske, der lige- 
som danner Paradigma for enhver i dette umiddelbare 
Grundforhold. Det er ham, der udtalte sit Forhold til 
Gud i disse Ord: Gud, vær mig Synderen naadig! Saa 
vis som han er paa, at han er en Synder og ikke andet 
end en Synder, saa vis er han paa sit Forhold til ham, 
han har syndet mod. Han vilde sige som David: „mod 
dig, mod dig alene har jeg syndet" (Ps. 51, 6). Men 
af denne Vished voxer saa ogsaa Trangen og Bønnen 
frem om Naade. Den kommer af sig selv, den kommer 
med Nødvendighed. Hvor dyb Syndserkj endelsen har 

været, kan ses af, hvor stærk Trangen er til Naade. Thi 
baade er det umuligt at være hos den Gud, der er syn- 
det mod, hvis der ikke var Haab om Naade, og ikke 
heller er der nogen Mening i, at Gud fremkalder Synds- 
erkjendelse, hvis han ikke vidste et Eaad til Frelse. 
Det er nemlig Gud selv, der virker Sy ndserkj endelsen 
med sin hellige Nærværelse. Vel ses det ikke umiddel- 
bart fra først af, at det er Gud, der her virker. Vi se 
vor Synd, og den skjuler alt andet; men bag derved ses 
den hellige, som der er syndet mod, og det erkj endes, 
at det nu som fordum i Edens Have er ham, der spør- 
ger, ham, der kalder os ind i sit Lys. Men der var jo 
ingen Mening heri, naar denne Kaldelse da ikke er til 
Dommen, hvis han ikke vidste Raad til en Frelse. Vi 
kan ikke skride ind i hans Lys. uden at med det samme 
Trangen til og Bønnen om Naade bryder frem. Det ene 
er her med det andet: Gud, vær mig Synder naadig — 
kan Syndserkjendelsen ikke komme saaledes til Verden, 
saa er det heller ikke en Syndsbevidsthed for Guds An- 
sigt. Saa fører den tvertimod til at „gaa ud fra Her- 
rens Ansigt" med den Erkjendelse, at „Misgjemingen er 
større, end at den kan bæres"; men det er jo saa det 
samme som at „hade Lyset og ikke komme ind i Ly- 
set", eller det er Fortvivlelse og Forhærdelse. Det er 
set lige fra først af i Kains Flugt fra Guds Lys, og det 
er saa sandt, som al senere Erfaring stadfæster. Den, 
der ikke vil blive for Guds Ansigt og for ham bekjende 
sin Synd, han kommer heller ikke til at opleve hans 
Løfte om Frelse. Han vil enten lyve sig fra sin Synd 
eller tage Fodfæste udenfor den, altsaa udenfor Sand- 
heden, flytte ud til ham, der ikke staar i Sandheden og 
i hvem der ikke er Levning af Sandhed, men som er 
Løgner og al Løgns Fader. Blives der i Sandheden, saa 
kommer Sandheden om Naade ogsaa frem, selv om det 
kun sker i Bøn om Naade. 

Dette er altsaa den første evige og umistelige Vis- 
hed, som et Menneske naar i Selvoplevelse, at det er en 

Synder, at der er en hellig Gud, som det har syndet 
mod og staar i Misforhold til, og at den samme Gud 
maa vide Raad, som ingen anden kan vide, saa det med 
Nødvendighedens hele Magt bryder frem: Gud, vær mig 
Synder naadig. Denne Oplevelse er af stor og evig Be- 
tydning. Det er ikke som en Aabenbaring, et Syn, der 
atter udslukkes, men det er en vedvarende Oplevelse, 
som der bestandigt aandes i, som der leves i, ogsaa i 
Ubevidsthed, som der bestandigt paa ny vaagnes i; og 
den er lige ny, lige sand, lige virkelig. Dette er det 
første Trin i religiøs Selvoplevelse; et Trin, der alligevel 
aldrig bliver forbigangent, men som tages med ind i og 
danner Underlaget for al anden Oplevelse. Og denne 
Oplevelse har ethvert Menneske, der er kommen til 
Skjelsalder, Adgang til; der kræves ikke her noget sær- 
egent Dannelsestrin, nogen særegen Kundskab, end ikke 
nogen særegen Moralitet, men kun Villighed eller dette: 
ikke at hade og sky Lyset. Det kunde maaske menes, 
at denne Oplevelse især egnede sig for Forbrydere og 
kun ringe for ædle Mennesker; men det er slet ikke saa; 
den ligger netop lige nær og lige tilgængelig for alle; 
den kunde haves blandt Jøderne for 3000 Aar sidesji 
aldeles som nu blandt Kristne; thi det er en i Sandhed 
almenmenneskelig Oplevelse. Der er en eneste Hindring 
derfor: at Mennesket selv unddrager sig denne Op- 
levelse eller dog jadsker saadan dermed, at det bliver 
som uoplevet. Det er en alvorlig Oplevelse, som man 
ikke leger sig fra, som man ikke digterisk gjennemlever 
for at finde det interessante ogsaa derved. Det er en 
Sag af evig Alvor, og vi Mennesker har nu engang en 
sørgelig Utilbøjelighed til at have med det evige og al- 
vorlige at skaffe. 

Men paa denne Vished kan der leves i et stort 
Haab. Der kan jo ikke leves evigt derpaa, thi Haabet 
vil nærme sig til Opfyldelse; men der kan leves derpaa 
i lange Tider, som det hedder om dem under den gamle 
Pagt: „i Tro døde alle disse uden at have naaet For- 

jættelserne, men saa dem langt borte og lode sig over- 
bevise og hilsede dem" (Hebr. 11, 13). Her er en Over- 
bevisning, som der kan leves paa, og hvori der ogsaa 
kan ses ud over Død til et Fædreland, hvor der kan 
haabes Løsning paa dette Livs mørke Gaade. Det staar 
ikke i vor Magt at afgjøre, om der ikke har rundt i 
Hedenskabets Nat været mange, der har naaet denne 
Oplevelse om end i megen Dunkelhed; thi ingensteds 
var Mennesket jo helt uden Lys; ligefra den første be- 
drøvelige Morgen har Lyset skinnet i det fjærne fra 
Slangeknuseren ; allevegne har der været dem, der anede, 
at der kom Raad. Ingensteds har Samvittigheden været 
helt forstummet, men der har været Lov, som talte om 
et Affald til dem, der vilde høre det. Var det i Jøde- 
dommen saaledes, at der skinnede en Maane, snart med 
fuldt Lys, snart i Ny og snart i Næ, saa var der dog i 
Hedenskabet altid Stjerner paa Nathimlen. Derfor høres 
der jo ogsaa fra Hedninger dybe Ord om Syndefald og 
Haab om Oprejsning i Naade; der var ogsaa der en 
Oplevelsens Vished, hvor skrøbelig den nu end var, thi 
der var ogsaa der ydmyge og sandhedskj ærlige Naturer. 
Der kunde ikke i Hedenskabet vedvare en saa urokkelig 
Overbevisning om en hellig Gud; der kunde ikke ved- 
varende være bragt saa store Ofre for at naa Fred med 
ham, hvis der ikke laa en Syndserkjendelse bag ved. 
Men at denne Syndserkjendelse, maaske især hos de 
lyseste Aander, kun naaede til at se Synden som Uvi- 
denhed, som intellektuel Mangel, førte jo vel saa ogsaia 
til det mørke, forvrængede Gudsbegreb. Thi som den 
naadige Fader ses Gud kun af de Øjne, der har set 
egen Synd som noget meget mere end Uvidenhed, som 
Brøde, som Affald og Fjendskab. Men ingensteds lod 
Gud sig helt uden Vidnesbyrd, om end Menneskene kun 
mangelfuldt forstod det. 

Medens det ligesom staar til Mennesket selv, naar 
det vil have den første Oplevelse, dog at det altid allige- 
vel er Gud, der kalder ind i Lyset, saa det er altid 

ham, der kommer os tilforn med sin Naade, ham, i hvem 
vi ene „leve, røres og ere", saa er det anderledes med 
den næste Oplevelse, den særligt kristelige. Her staar 
det slet ikke til den, der vil, eller til den, der løber, 
men til Gud, der viser Naade (Rom. 9, 16). Denne 
anden, den særlig kristelige Oplevelse er denne, at Gud 
tager os til Naade ved Jesus Kristus, at han ved ham 
antager os som sine Børn med Arveret, at han ved 
ham og i ham skjænker os Syndernes Forladelse. Der 
kan ikke være Tale om denne anden Oplevelse som be- 
vidst Selvoplevelse, uden hvor den første Oplevelse er 
til Stede forud. Hvor Synden ikke er erkjendt og be- 
kjendt, kan den heller ikke opleves forladt. Dette er 
indlysende ved sig selv og da ogsaa en almen Erfaring, 
at ingen véd noget om Syndsforladelse, der ikke har 
vidst noget om Synd; der vilde i saa Fald slet ikke 
være nogen Mening i at tale om Syndsforladelse, thi det, 
som ikke er, kan jo endnu mindre tilgives. Den anden 
Oplevelse kommer derfor aldrig uden paa Grundlag af 
den første. 

Men denne, den store kristelige Oplevelse kommer 
kun ved Jesus Kristus, thi der er intet andet Navn givet, 
hvori Mennesker kan frelses. Dette at opleve, ikke i 
sværmerisk Indbildning, men i sand og frugtbar Virke- 
lighed, at vi er antagne som Børn af Naade og har al 
vor Synd forladt, det er kun muligt ved Jesus Kristus. 
Denne Oplevelse indbefatter ikke blot dette, atAngesten 
dæmpes ved, at Synden sones; thi en saadan Følelse 
kunde vel ogsaa naaes i hedensk Indbildning. I hvert 
Fald er det utvivlsomt, at hos Jøderne kjendtes Synds- 
forladelse af Erfaring; men det er dog ogsaa der kun 
den eller de enkelte begaaede Synder, der forlades; det 
er ikke en almengyldig Syndsforladelse, der dér gives; 
den gives kun indtil videre og for bestemte Synder. 
Men Oplevelsen indbefatter mere end dette blot nega- 
tive, at Synden slettes ud; den indeholder en Oprejsning, 
en Adoption til Børnekaar og Arveret, en Overgang fra 



64 Otto Møller. 

Død til Liv (Joh. 5, 24), en Overflyttelse fra Mørkets 
Magt til Guds elskede Søns Rige (Col. 1, 13). Var der 
end Syndsforladelse at faa i den gamle Pagt, og dog 
altid kun i Tro til Guds kommende Frelse, der var ikke 
dette positive, som vi med ét Ord kalde Retfærdig- 
gjørelse, Indsættelse i den Retfærdiges Kaar. Dette er 
kun muligt ved Jesus Kristus alene; det er dette. Her- 
ren selv fortrinsvis kalder at arve evigt Liv, at have 
Livet. Og herom tør det nu siges, at der aldrig har 
været nogen anden i Verden, der har tilbudt evigt Liv 
end han alene. Det er ikke opkommet i noget Menne- 
skes Hjerte, der er ingen Religion, der har vovet at 
love det. Kun en eneste i Verden har udtalt det, at 
den, der tror paa ham, skal ikke fortabes, men have et 
evigt Liv. Oplevelsen heraf er derfor kun mulig ved 
Jesus Kristus, ved det Evangelium, han prædiker og 
lader prædike for fattige. Denne Guds Naadegave, som 
er evigt Liv i Kristus Jesus vor Herre, faaes kun ved 
hans Evangelium og hans Naademidler, ikke ved noget- 
somhelst andet, ad nogensomhelst anden Vej. Den er 
i den Grad hans Særrettighed, om man saa kan sige: 
hans Monopol, at der end ikke har været drømt derom 
eller talt derom udenfor ham. Derfor siges det med 
fuld Ret, at denne Oplevelse faaes kun ved ham. 

Som det nu er saa, at et Menneske kan have en 
virkelig Oplevelse uden at være sig den bevidst, at man 
kan være født og leve i flere Aar uden at være kommen 
til Selvbevidsthed deri, saaledes er det ogsaa med Frelsens, 
Naadens Oplevelse. Mennesket kan være taget til Naade, 
være i Naadestand, være af Naade ved Kristus retfær- 
diggjort, være indsat i Arven og være i Tilegnelse af 
denne, uden endnu at have bevidst oplevet det med alt, 
hvad dertil hører. Vi maa jo nemlig sige, at ved Daa- 
ben er Overgangen sket. Overgangen fra Død til Liv, 
fra Mørkets Magt til Guds elskede Søns Rige, saafremt 
Daaben virkeligt skal være Gjenfødelsens Bad. Men det 
har sig med alle evige Oplevelser saaledes, at de er sket, 

som de vedblive at ske; Begyndelsen er kun Begyndelsen 
ved, at der kommer en Fortsættelse og en Fuldendelse. 
Udebliver dette sidste, saa viser det sig, at det første 
var heller ingen Begyndelse; en Fødsel er kun det, der 
er Indgang til et Liv; dødfødt er det samme som ikke 
født. Det er den stadige Tilegnelse, den vedvarende 
Oplevelse, der her er det afgjørende. Livet i Naade- 
stand er en vedvarende Oplevelse af Naade og Frelse, 
og engang maa det komme til Selvoplevelse, til fuld Be- 
vidsthed, at „GudsAand vidner med vor Aand, at vi er 
Guds Børn". 

Denne store Oplevelse har man givet forskjellige 
Navne. Man har indenfor en vis Kreds kaldt det Op- 
vækkelse, og dog derved ligesaa meget tænkt paa den 
første Oplevelse, den bevidste Syndserkjendelse. Opvæk- 
kelse forudsætter, at Tilstanden forud har været sovende, 
og der er unægteligt Tilstande nok, hvorom dette passer, 
at den hele Leven er som i Søvne. Men der kan dog 
ogsaa foran Selvoplevelse ligge det, der er et vaagent 
Liv, et virkeligt religiøst Liv, et Liv i Naadestand, kun 
at det ikke er naaet til Selvforstaaelse. Det leves og 
bæres af andre, af et Samfund, uden at den enkelte er 
bleven ene for Gud, er kommen til Selvbesindelse paa, 
hvad der er vederfaret ham af Gud. Denne Oplevelse 
er meget mere end Opvækkelse, som altid er noget 
uklart og tvetydigt noget. Opvækkelse er Udgang af en 
sovende Tilstand; men hvad den er Indgang til, er ikke 
givet; den kan blive Indgang til et Liv i Naade, men 
den kan ogsaa blive Indgang til Sværmeri og Galskab. 
Andensteds har man havt for Skik at kalde den store 
kristelige Oplevelse Gjenfødelse. Man vil egentlig 
kun derfra tale om et nyt Liv, og vil kalde den første 
Selvoplevelse deraf Gjenfødelse. Der maatte paa denne 
Maade være Tale om flere Gjenfødelser, thi i Skriften 
er Gjenfødelsen afgjort sat i Sammenhæng med Daaben. 
Men ligesom der jo har været dem, der først vilde anse 
et Barn for Menneske, for fuldt født, fra den Dag, det 

kunde sige „jeg" om sig selv, saaledes kunde det vel 
ogsaa lade sig sige, at Grjenfødelsen kom først til sit 
fulde Gjennembrud, naar den døbte, troende naar frem 
til Selvoplevelse af sin Frelse ved Kiistus, saa han kan 
sige, „ikke jeg lever, men Kristus lever i mig, det gamle 
er forbigangent, alt er blevet nyt". 

Det er det mindre, hvad Navn man finder for godt 
at give Oplevelsen, denne Oplevelse, som Herren har 
skildret i den tabte, men gjenfundne Søns Hjemkomst 
og Gjenoptagelse i Faderhuset. Det var denne vældige 
Oplevelse, som Luther havde sit Fodfæste i, og hvorfra 
han udtalte sit mægtige Vidnesbyrd. Han havde her sin 
faste Borg, sin Klippegrund, sit „pu sto", hvorfra han 
viste sig i Stand til at bevæge Verden. Han kaldte det 
Oplevelse af „Retfærdiggjørelse uforskyldt af 
Guds Naade ved Troen paa Kristus Jesus." 
Retfærdiggjørelse af Tro, slet ikke Læren derom, men 
Oplevelsen deraf; det er det, som Luther vidnede ud af. 
Han er i dette Stykke første Mand indenfor hele den 
Kirkeafdeling, der kaldes den evangeliske; han har op- 
levet det først og oprindeligst, at en Synder tages helt 
til Naade ved i Tro at overgive sig til Gud. Det er jo 
paa ingen Maade Meningen, at ingen har oplevet det 
før ham; thi det har jo alle, som tro og frelses, op- 
levet; -det er visselig oplevet uafbrudt ligefra den første 
Pinsedag. Men det, der er det ny og betydningsfulde 
ved Luther, er den Selvoplevelsens Vished, som han 
derom naaede. Der, hvor han stod og var voxet op, 
der var denne Oplevelse paa alle Maader vanskeliggjort, 
og Selvoplevelsens Vished deri var ligefrem forment. Der 
var ingen anden Vished, det her var tilladt at naa til, 
end den. Præsteskabet vilde og kunde give. 

Nu er det jo vel nok altid saa, at jo alvorligere og 
dybere et Menneske har erfaret den første Oplevelse, 
oplevet sin egen Synd, des mere og stærkere Trang maa 
det ogsaa føle til den anden Oplevelse, at det tages til 
Naade. Og vel er vi ude af Stand til at dokumentere, 

at Luther oplevede sin Synd dybere end andre før ham ; 
men vi véd, at han oplevede den i en Styrke, som var 
ukjendt for dem, han levede sammen med. Det var der- 
for gjennem en særegen voldsom Kamp, at han brød 
igjennem alle opstillede Forhindringer og naaede til den 
Selvoplevelse, han trængte til, saa det tør nok siges, at 
i hans Tid var der ingen, der med den Sikkerhed som 
han oplevede sin Synds Forladelse og sin Naadestand 
hos Gud. Denne hans Oplevelse havde for ham en Vis- 
hed, ved Siden af hvilken alt andet i Verden blegnede. 
Forhen havde ogsaa for ham Pavens og Kirkens Vidne 
været det visseste; men nu traadte denne hans Oplevelse 
frem i første Række ; og da Paven ikke vilde respektere 
denne Oplevelse, men fordømte den, saa blev Følgen 
kun, at Luther tabte Troen til alt, hvad der ingen anden 
Garanti var for end Pavens Ord. Nu var for ham det 
visseste af alt dette , at han havde fundet Naade alene 
ved Troen; og derfor anerkj endte han Skriftens Avtori- 
tet, fordi den stemmede dermed, men gjorde indenfor 
selve Skriften Skjel mellem de enkelte Bøger og deres 
Værd, alt eftersom de lærte og indskærpede dette, at 
Frelsen er alene ved Tro paa Kristus. Det var aldeles 
ikke et dogmatisk System, en konsekvent Anskuelse, der 
her ledte og drev ham; det var en Oplevelse, hvis over- 
mægtige Vished skød alt andet tilside. 

Det er ud af denne Vished, at hele Luthers Gjer- 
ning foregaar; det er udaf den, han prædikede, saa den 
halve Kristenhed lyttede til hans Ord, udaf den, han 
omstødte de pavelige Ordninger og virkelig rokkede ved 
hele den kristelige Verden. Hans uhyre Dristighed til 
at vende op og ned paa det bestaaende, til at staa imod 
Anklager baade fra oven og fra neden, den grundede i 
denne hans urokkelige Vished. Saaledes tales og hand- 
les der ikke uden ud af en mægtig Vished, en Vished, 
der langt overgaar den, som fremgaar af Sandsning og 
timelig Oplevelse. Og han blev derved Avtoritet for 
mangfoldige; hans Vished gav dem en Vished, der i 

ri* 

Grunden ikke var selvoplevet, fordi de bavde ikke de 
samme Betingelser for at opleve den, som Luther havde. 
Det var naturligvis ikke hans Mening at ville være Av- 
toritet istedenfor den, han omstødte; det var hans Haab, 
at han kunde vise andre Vej til at naa den samme Op- 
levelse og derved den samme salige Vished; og det er 
jo ogsaa det, der bliver ved at være Maalet for al evan- 
gelisk Kristendom , at hver enkelt Kristen skal naa til 
Kristi Fyldes voxne Alder, saa han selv kan fyldes med 
al Fylde. Men det er ikke gjort med det, at det er 
lært; det kan ikke indøves paa enten jesuitisk eller me- 
thodistisk Vis; det skal af hver enkelt opleves paa egen 
Maade i Tidens Fylde. Og mindst af alt gaar det saa- 
ledes til, at det kommer med at paastaa, at nu er det 
i Orden. Og dog er det dette, som den lutherske Or- 
thodoxi saa ofte er ved at forvilde sig ind i, at naar 
der tales om Retfærdiggjørelse af Tro, saa vil det 
sige: at tro, at man er retfærdiggjort, altsaa skoleret og 
haardnakket at paastaa det. Man gjør ikke blot Eet- 
færdiggjørelsen til en formel Domsakt fra Guds Side, 
men man ender med at gjøre den til en Domsakt ogsaa 
fra vor Side, saa kun vi driste os til at anse os og paa- 
staa os retfærdige for Kristi Skyld, saa er vi det. Troen 
bliver til en Paastand, ikke til en Lydighedshengivelse, 
en Livstilegnelse. Det er herfra, at de meget brugte 
Talemaader stamme, at iføre sig Kristi Retfærdigheds 
Klædning, at skjule sig i hans Retfærdighed. Kan end 
denne Talebrug holdes gaaende i lang Tid og navnlig 
gjøre god Virkning i Opvækkelsesprædikener for andre, 
saa er det vist ligesaa sikkert, at Visheden naaes ikke 
ad denne Vej. Paastaaeligheden er ikke det samme som 
Vished; Retfærdigheden kan ikke saaledes tages med 
en Trumf. Vi komme til at leve os til den, vi komme 
til at tilegne os den med Frygt og Bæven. Der er en 
Vej her, der fører gjennem at kjende, beskikke, kalde, 
retfærdiggjøre til herUggjøre (Rom. 8, 29. 30); vi kan 
ikke her rive Retfærdiggjørelsen ud som det, der sker 

blot ved et Spring. Kristus er bleven os „Visdom fra 
Gud og Retfærdighed og Helliggjørelse og Forløsning^' 
(l.Kor. 1, 30); men man kan ikke rive det ene ud som 
det, der sker, blot man paastaar, at nu skal det være 
sket. Troen, hvorved vi retfærdiggjøres, er den hele 
kristne Tro , og slet ikke denne Antagelse , at nu skal 
det gjælde for at være sket. Der er visseligt mange, 
der har erfaret dette, at det var en Skuffelse med denne 
Retfærdiggj øreise, man ligesom selv besørgede blot ved 
at dekretere den ; det var ingen Oplevelse, men nærmest 
at ligne ved en Leg med store Navne. 

Hvad Luther angaar, saa er det vel bekjendt, at 
hans store Oplevelse hængte paa det nøjeste sammen 
med den Tro, vi fæstes til i Daaben. Det er denne 
Tro, han i Katekismen kalder Troen. Det maa være 
ved et Ord af Herren selv til os selv, at det skal 
ske, som i det hele skal kunne bære til nogen Vished. 
Har vi her ikke andet at holde os til, end hvad en Præst 
har sagt, eller hvad vi selv har sluttet, eller hvad der 
staar skrevet, saa er vi ikke kommen et Skridt videre 
end til menneskelig Avtoritet. Selvoplevelsens Vished 
kommer først ved det personlige Møde med Herren selv, 
ved Pagtsforholdet til ham, ved Pagtslivet med ham 
baade i dets Oprettelse, Fortsættelse og Fuldendelse. 
Hvor stor eller lille Klarhed nu Luther havde herover, 
er det mindre; selve Oplevelsen er Hovedsagen; og som 
han selv naaede sin Oplevelse ved hjertelig Hengivelse 
til Daabens Tro, og anviste til hver Morgen og Aften 
at forny Hengivelsen i denne Tro, saa er det selvfølgelig 
den samme Tro, han viser hen til ved Nadverbordet, 
hvor dér kræves „idel troende Hjerter" ; Luther tog al- 
drig saadan fejl, at han satte en Paastand med Munden 
istedenfor Troen med Hjertet, eller svømmede saadan 
ud i Almindelighed, at han ikke til enhver Tid var sig 
bevidst, hvad det var, han troede. I denne den almen- 
kirkelige Tro ved Daab og Nadver var det, han havde 
sin mægtige Oplevelse, at være taget til Naade hos Gud. 

Saaledes var det, ban oplevede Retfærdiggjørelse ved 
Tro, og det var visselig aldrig i hans Tanker, at det var 
ved en anden Tro end den, han bekjendte Morgen og 
Aften. Han havde da ellers været i den forunderligste 
Modsigelse med sig selv i denne Bekjendelse. Men efter 
den senere Dogmatik skulde hans Bekjendelse egentlig 
have lydt: jeg tror, at jeg er retfærdiggjort uforskyldt af 
Guds Naade ved Kristus. 

Hvad den store Frelsesoplevelse angaar, er der ikke 
sket nogensomhelst Forandring siden den første Dag her 
paa Jorden, da den traadte i Kraft. Apostelen Peter har 
derom sagt, hvad Luther har sagt, og hvad der vil være 
at sige indtil Enden. Han stod paa Pinsedagen overfor 
„gudfrygtige Mænd af alle Folkeslag under Himlen** 
(Ap. Gj. 2, 5). Hvad han havde talt til dem om Menig- 
hedens Oplevelse, „gik dem gjennem Hjertet, saa de 
sagde til Peter og de andre Apostle: I Mænd, Brødre, 
hvad skulle vi gjøre" (Ap. Gj. 2, 37). De stod her med 
den første Oplevelse, som Syndere overfor den levende 
Gud og med Trang til Frelse fra ham; de stod med 
levende Trang til den anden Oplevelse, den de hørte 
om, at Menigheden havde naaet. Her skal saa nu An- 
visningen gives dem til Retfærdiggjørelse, til Naade- 
standens Vished; og saa er det da Peters Ord, ikke, at 
de nu skal tro sig retfærdige og uforsagte paastaa det 
trods alle Ypperstepræster og Paver, — men: „omvender 
eder, og hver af eder lade sig døbe i Jesu Kristi Navn 
til Syndernes Forladelse, og I skulle faa den Helhg- 
aands Gave" (Ap. Gj. 2, 38). Der er ingen Forandring 
sket heri, der er intet her at tage fra eller føje til. Der 
skal allerførst vendes om fra den Synd, der er erkjendt, 
eller der skal siges Farvel til Djævelen og alt, der kom- 
mer fra ham, og dernæst skal Naaden modtages som 
Syndsforladelse ved Daaben i Jesu Kristi Navn, som 
han har indstiftet den, hvad Peter ikke kan antages at 
have glemt i Løbet af en halv Snes Dage. Og naar 
denne Daab modtages, som den gives, redeligt, saa den 

ikke anses for Vadskevand, men for en god Samvittigheds 
Pagt med Gud ved Jesu Kristi Opstandelse (1 Pet. 3, 
21), — saa kommer Visheden som den Helligaands Gave. 
Heri er der ingen Forandring sket, og det vil heller ikke 
ske, saalænge den kristne Kirke bestaar. 

Ganske vist ej: der jo en udvortes Porskjel nu, da 
de, der søge Oplevelsens Vished, er døbte med den 
Daab, der ikke skal gjentages. Nu vil Vejen være denne 
at vende tilbage til Daaben og dens Pagt. Det er for 
saa vidt med en vis Ret, at i de protestantiske Kirke* 
samfund Konfirmationen har faaet en saa fremskudt 
Plads. Det er naturligvis forkasteligt, naar den stiller 
Daaben i Skygge, idet den jo kun er, hvad den er, i 
Sammenhæng med Daaben. Men Meningen med dens 
Hævdelse har dog været, at den er Udtryk for den be- 
vidste Vedkjendelse af og Tilegnelse af Naadepagten. 
At den kun meget mangelfuldt kan være dette, naar den 
som hos os bindes til en bestemt Aldersgrænse og læn- 
kes sammen med Udskrivning af Skolen, er noget, enhver 
burde kunne se. Men det er lige sikkert, at hvor Daa- 
ben er modtaget som Barnedaab, maa der bydes Hjælp 
og Lejlighed til selv at blive hjemme i Daabens Pagt 
Der er i det ny Testament Udtryk, der meget vel kan 
rumme, hvad der her tør ventes. 2 Kor. 1, 21. 22 hed- 
der det: „den, der holder os med eder faste ved Kri- 
stus, og som salvede os, er Gud, der ogsaa beseglede os 
og gav 08 Aanden til Pant i vore Hjerter". Ef. 1, 13: 
„i ham (Gud) ere ogsaa I, da I troede, blevne beseglede 
med Forjættelsens Helligaand"; og 4, 30: „bedrøv ikke 
Guds Helligaand, som I ere beseglede med til Forløs- 
ningens Dag". Denne Besegling, her er Tale om, vil i 
det væsentlige svare til, hvad vi forstaa ved Selvbekræf- 
telsen i Naadepagten. Og atter er det væsentligt det 
samme, der menes med, at vi salves af Gud; med denne 
Salvelse følger Visheden, Selvoplevelsen; 1 Joh. 2, 20: 
„I have Salvelsen af den Hellige og vide alt"; 27: „og 
den Salvelse, som I modtog af ham, bliver i eder, og I 

have ikke behov, at nogen skal lære eder; men ligesom 
denne Salvelse lærer eder alt og er Sandhed og ingen- 
lunde Løgn, saa bliver i ham, som har lært eder den". 
Her er saa aabenbart Tale om Selvbekræftelsen og Vis- 
heden i Naade, og den gives af Gud ved Aanden, er 
altsaa, hvad Peter kaldte „den Helligaands Gave", som 
følger med den oprigtige Tilegnelse af Daaben og det, 
som der med den aabnes os Adgang til. 

Naar derfor den døbte efter sin første Oplevelse af 
sin Synd og Trang til Frelse vender om til Daabens 
Naade og fornyes i sin Pagt med Gud, da foregaar Be- 
seglingen, og da meddeles Salvelsen, og da er der naaet 
til den anden Oplevelse, den særligt kristelige. 

Der er ikke Tvivl om, at der er en lang Bække af 
Trin i denne Oplevelses Vished. Guds Aand formaar 
ikke med samme Styrke at vidne med enhver Aand. 
Der er en Sammenhæng mellem Dybden og Alvoren i 
den første Oplevelse og Visheden og Freden i den anden. 
Er den første Oplevelse gjort i gjennemtrængende Alvor, 
saa det er ikke blot Erkjendelsen og Følelsen, men Vil- 
lien, der er vakt, saa vil den anden kunne komme med 
den mægtige Vished, som f. Ex. Pavlus udtaler Rom. 8, 
38. 39; han er vis paa, at intet kan skille ham ved Guds 
Naade i Kristus. Men i samme Forhold som den første 
Oplevelse er overfladisk, fantastisk, forjaget, delt, vil og- 
saa den anden vise sig sygelig og vaklende. Der er her 
Forhold, som intet Menneskeøje kan finde Rede i, hvor 
kun Guds Aand kan afmaale det ene efter det andet; 
thi intet Menneske kan mættes med mere, end det har 
Trang til. Men selv en fattig Oplevelse, fattig paa 
Grund af de fattige Betingelser for den, har alligevel i 
sig en Vished, der er af evig Natur, en Vished, der har 
sit Udtryk i dette at være „grebet af Kristus" (Fil. 3, 
12). Denne Følelse kan være meget stærk og umistelig, 
selv om det staar meget fattigt til med selv „at have 
grebet det eller allerede være fuldkommen". Det kan 
staa meget uklart, at det er i Daaben, at Herren har 

grebet os, og i Nadveren, at han holder os fast; raen 
Klarheden er her altid det mindre, selve Oplevelsen Ho- 
vedsagen. Og medens der er de Samfund indenfor Kri- 
stenheden, der lægge meget ringe Vægt paa baade Daab 
og Nadver, maa det gjælde, at hvor Daab og Nadver 
helt faldt bort, der hører Kristendommen ogsaa op, der 
vil der ikke mere gjøres nogen Erfaring af at være gre- 
bet af Kristus. 

Hvor nu imidlertid Oplevelsen er til Stede, idet Men- 
nesket er kommet til Troen, enten saa Oplevelsen er 
mere eller mindre normal (og Herren kan nu som i 
hans Kjøds Dage vidunderligt læmpe sig efter menne- 
skelig Skrøbelighed, kun det i al Skrøbeligheden er ær- 
ligt ment), hvor altsaa Oplevelsen er indtraadt, denne: 
at være grebet af Kristus, der gjælder det nu at 
analysere denne Oplevelse, saa vi besinde os paa, hvad 
det er, vi deri har Vished om. Som det gjaldt om den 
første Oplevelse, at den kan haves i saa stor Umiddel- 
barhed og Uklarhed, at man ingen Selvoplevelsens Vished 
kan have deraf, saa gjælder det om muligt endnu mere 
her. Et Menneske kan være grebet af Kristus, uden 
selv at være i Forstaaelse af, hvad der dermed er op- 
levet. En Oplevelse kan være til Stede uden nogensom- 
helst Forstaaelse deraf; Liv er i det hele aldeles ikke 
betinget af, at det er forstaaet; men Livets Rigdom og 
Velsignelse forholder sig altid til Selvforstaaelsen af det. 
Og den evige Vished, som Oplevelsen skal give, holder 
Ugefrem Skridt med Besindelsen paa, hvad der er op- 
levet og dermed erfaret. 

Det er ikke dette, at der er en almægtig Gud, at 
vi har syndet mod ham, og at der kan ikke være Raad 
uden hos ham alene, det er ikke dette, der her opleves 
eller faaes Vished for, thi det vides forud, er selve Be- 
tingelsen for at kunne naa til den kristelige Oplevelse. 
Denne Oplevelse fører videre, og Indholdet af Visheden 
er dette: Først, at det er ved den historiske Jesus 
fra Nasaret, ved at høre hans Ord og sættes i troende 

Livsforhold til ham, at Oplevelsen kommer. Ikke ved 
nogen Lære, noget System, noget Kursus af nogen Art, 
at det sker, men ved Møde med denne historiske Per- 
son, der led Korsets Død under Pontius Pilatus. Der 
er intet Sidestykke hertil i andre Religioner, saa at det 
altsaa lod sig sige, at vi opleve ved Jesus, hvad andre 
opleve ved at høre om Muhammed eller Buddha. Nej, 
det, vi opleve, opleves kun ved Jesus Kristus; i hvert 
Fald aflægges der ikke fra nogen anden Religions Dyr- 
kere en Bekjendelse, der har nogen Lighed med den, vi 
enstemmigt er nødt til at aflægge. Vor Oplevelse er 
ved den historiske Jesus Kristus og ikke ved nogen 
somhelst anden. Vi kjende ingen anden Jesus end ham, 
vort Trosord nævner, og som vore Evangelier berette 
om. Det er denne Jesus, som den kristne Kirke be- 
kjender, vi opleve os grebne af. Det er ikke en saadan 
Sagnfigur, som ham, Nyrationalisterne mene at have op- 
daget og fremdraget. Der er visselig ikke en, der nogen- 
sinde har følt sig grebet af dette taagede, blodløse Dyds- 
mønster. Man forstaar saa godt, at Strauss, da han 
prøvede at være med til en Koncert til denne Dukkes 
Ære, følte Vammelhed og bad om hellere at høre de 
gamle evangeliske Myther. Altsaa vor Oplevelse sker 
ved den historiske Kristus, ved Ordet, der er udgaaet 
fra ham. Vi véd, at han lever, thi vi er grebne af ham, 
og man kan kun rent fantastisk gribes af den, der ikke 
er til; saadant finder Sted ved Romanlæsning og paa 
Theatret. 

Men dernæst vil det almindelige være, at det per- 
sonlige Møde med Herren fører til en dybere og smerte- 
ligere Følelse af Synden, end der før er kjendt. 
Han er jo Lyset, der er kommet til Verden, han er 
Verdens Lys, og det erfares ved, at Mødet med ham er 
uadskillehgt fra dette at komme ind i Lyset og gjennem- 
lyses af det. Exempler fra Evangeliet herpaa er Peter 
(Luk. 5, 8) og den værkbrudne (Matth. 9, 5), samt mange 
andre. Det maa saaledes være, naar han er Lyset, og 

det beviser sig at være saa med hvert Menneske, der 
kommer til ham. Men som Herren sagde til den værk- 
brudne: vær frimodig, din Synd er dig forladt, saaledes 
siger han det, som kun han kan sige det. Og Synder- 
nes Forladelse er Midtpunktet i den kristelige Op- 
levelse, hvad ingen har oplevet fuldere end Luther, der 
siger, at „hvor Syndernes Forladelse er, der er ogsaa 
Liv og Salighed". 

Hvorledes Gud ved Jesus kan forlade Synd, det 
kan vi ikke erfare. Menneskene har gjort sig deres 
Tanker derom og derom lavet Dogmer; men de ligge 
ganske udenfor vor Erfaring. Vi véd kun, at det er ved 
den korsfæstede, eller som Skriften siger: ved hans Blod, 
at vore Synder forlades. Men vor Erfaring er, at de 
forlades, og slet ikke, hvorledes Gud kan det. At man 
har sagt, det sker ved, at Gud ved Jesu Blod forsones, 
er noget, man helt ud har tænkt sig til' Skriften siger 
slet ikke dette, og ikke en eneste har erfaret noget 
derom; men det er kun det selverfarede, vi kan have 
Vished om. Altsaa: hvorledes Gud er i Stand til det, 
det bliver Guds egen Sag, som vi ikke skal i Indbild- 
ningen give ham Forskrifter for. Vi har dette at holde 
os til, at erfare, at vi ved Jesum har en naadig Gud og 
Fader. Det er sagt paa saa mangfoldige Maader i det 
ny Testament; det har været en saa gjennemgribende 
Erfaring, denne, at Gud, som vi frygtede for og dog 
tyede hen til som den eneste, der er Frelse at vente 
fra, at han tager mod os som en Fader mod sit Barn. 
Det er saa gjennemgaaende dette, at vi erfare, at vi har 
en naadig Fader, at „vi fik ikke en Trældoms Aand til 
Frygt igjen, men en sønlig Udkaarelses Aand, ved hvil- 
ken vi raabe Abba, Fader". „Denne Aand vidner med 
vor Aand, at vi er Guds Børn; men er vi Børn, da er 
vi ogsaa Arvinger, Guds Arvinger og Kristi Medarvin- 
ger, saafremt vi lide med ham, at vi da ogsaa skulle 
herliggjøres med ham" (Rom. 8, 15—17). Dette er det, 
der er Midtpunktet i den kristelige Erfaring, at Gud er 

vor Fader og har antaget os som sine Børn, alt ved 
Kristus, som er den, ved hvem vi føres tilbage til ham. 
Det kan ikke nytte, at vi selv vil tage Gud til Fader; 
der er aldrig i Verden et Barn, der selv antager sig en 
Fader; men der er den Fader, der antager sig et Barn. 
Og Gud antager sig os ved Jesus Kristus, naar vi 
i Tro overgive os til ham. Dette er en Erfaringssag, og 
det skal vi blive ved, thi det kan virkeligt opleves. Men 
vi skal vogte os for Fantasier om: hvorfor, hvorledes; 
thi vi komme saa ud i Hjæmespind, der ikke kan er- 
fares, og som der ikke kan leves paa. Det er af Naade, 
og derved maa vi blive, ikke af nogensomhelst Fortje- 
neste, men af Naade alene; og Naaden som Sandheden 
er bleven ved Jesus Kristus. Dette er den gjennem- 
gaaende Erfaring, at al Naade er ved Jesus og kun ved 
ham; men hvorledes den er mulig ved ham, kan ikke 
erfares, som det heller ikke er aabenbaret. I det hele 
er det utidigt at blande dette Spørgsmaal om „hvor- 
ledes" ind; den hele Oplevelse gaar derved i Staa. Det 
gjælder herom i alle Henseender, hvad Herren sagde til 
Nikodemus: „vi tale det, vi vide, og vidne det, vi have 
set; — naar jeg siger eder de jordiske Ting, og I ikke 
tro, hvordan skulde I saa tro, om jeg sagde eder de 
himmelske; ingen farer op til Himlen uden han, der for 
ned fra Himlen, Menneskens Søn, som er i Himlen" 
(Joh. 3, 11 — 13). Der er det, man kan i Tro erfare, 
og her paa Jorden er det jordiske Ting; derved maa vi 
blive. Vi kan alle erfare, at Føde mætter og holder i 
Live ; men hvorledes den gjør det, er en helt anden Sag, 
som i hvert Fald hidtil ingen kan rede fuldt op. Vi 
undergrave al vor Vished, naar vi ikke vil nøjes med at 
vide det, som kan opleves, men lade os friste til ogsaa 
at forlange at vide det, som ikke kan opleves af os, 
men opleves af Gud. Vi kan opleve, at Gud tager os 
til Naade, at „vi benaades i den elskede" (Ef. 1, 6); 
men vi kan ikke opleve, hvorledes Gud kan gjøre det, 
det er hans eget skjulte Raad, det er de himmelske Ting. 

Vor Erfaring er denne, at vi benaades i Jesus Kri- 
stus, ved Tro paa ham; „i ham have vi Forløsningen 
ved hans Blod, nemlig Syndernes Forladelse" (Kol. 1, 
14. Ef. 1, 7); vi er i Naadestand hos Gud, vi har en 
Fader at ty ind til. Dette er en Erfaring af evig 
Rækkevidde, og den har sit Udtryk ikke blot i den Be- 
kjendelse. vi nu maa aflægge, i „det Troens Ord, der er 
os nær i Mund og Hjerte", men ganske særligt i den 
Bøn, som er os givet at bede sammen med den enbaarne. 
„Fadervor" kan i Virkeligheden kun bedes af dem, der 
med Jesus Kristus er Guds Arvinger, dem, der har 
faaet den sønlige Udkaarelses Aand, der alene sætter os 
i Stand til at sige Abba, Fader. Denne Bøn er det 
rette kristelige Livselement, er det Aandedræt, hvori 
Naadelivet bestandigt opholdes. Naar det er sagt os, at 
„vi bør altid bede", saa vil dette sige, at vi bør altid 
sige: „Fader vor**, vi bør leve for hans Ansigt, vi bør 
modtage alt af hans Haand. Alt, hvad vi er, det er vi 
af hans Naade alene, i ham leve og røres og er vi. 
Dette er et „nyt Liv", som Apostelen siger (Rom. 6, 4), 
vi er fliyttet over fra Mørkets Magt til Guds elskede 
Søns Rige (Kol. 1, 13), vi er gaaet over fra Død til Liv 
(Joh. 5, 24). 

Herren har i Lignelsen betegnet denne Oplevelse 
som Sønnens Hjemkomst og Gjenindsættelse i Sønne- 
kaaret. Han betegner det som et Gjæstebud, hvor Ven- 
ner og Naboer er samlede for at glæde sig over, at den, 
der var tabt, er funden igjen. Atter og atter vil denne 
Oplevelse spejle sig i dette lyse Billede, der rækker ind 
i Evigheden. Men vi vilde dog fejle, hvis vi antog, at 
denne Søn, der er kommen hjem, nu ikke vilde opleve 
andet end dette at sidde tilbords, hvor alt er Lystighed. 
At der er Glæde i Himlen over en Synder, der omvender 
sig, er ikke det samme som, at denne Synder selv uaf- 
brudt hviler i uforstyrret Glæde. Visselig er der Glæde 
i deres Hjerte, der er taget til Naade; visselig er der 
Grund til Apostelens Formaning: „glæder eder, og atter 

siger jeg: glæder eder" (Fil. 4, 4). Men at der for- 
manes hertil, siger dog, at det er en Glæde, der atter 
og atter maa optændes og ellers stadigt truer med at 
skulle gaa ud. Derfor siger Pavlus samme Sted: „i 
øvrigt, mine Brødre, glæder eder i Herren! At skrive 
det samme til eder, er mig ikke til Besvær, men eder 
til Bestyrkelse" (Fil. 3, 1). Det er jo rietop dermed 
sagt, at der maa uafladeligt heldes Olie i. denne Lampe, 
om den skal blive ved at lyse, at dette, der her er op- 
levet, skal bestandigt gribes i ny Oplevelse, at dette at 
være grebet af Kristus medfører dette: at jage efter at 
gribe, ligesom vi er grebne. Det er ikke en Hvile, men 
den gode Strid. Det kan ikke være andet, end at den 
Søn, der er kommen hjem, erfarer mangfoldige Efter- 
virkninger fra den Rejse, han er kommen fra. Der kan 
naturligvis være Forskjel paa, som de forskjellige her 
har det; men det forbigangne er ikke saaledes begravet, 
at der ikke er smertelige Eftervirkninger deraf. Det var 
ikke godt, om det ikke var tilladt; at det maatte saa 
være, thi dét hører da vist med til de allerflestes Er- 
faring, er et altfor kj endeligt Stykke i deres kristelige 
Oplevelse. Erindringen om det, som er levet ude i det 
fremmede, og de onde Vaner, som der er erhvervede, 
Saarene, som der er slaaede. Tabene, som der er lidt, 
det smøges ikke af, som man affører sig en pjaltet Klæd- 
ning. Den Søn, der sad tilbords, var vel iført den bed- 
ste Klædning, men indenfor var det trætte Legeme; der 
var ømme Fødder i de ny Sko, der var Slappelse i den 
Haand, som var prydet med Guldringen. Der var i 
hans Sjæl et bedrøveligt Minde om alt det, han havde 
forødt, og atter og atter maa hans Øje have søgt Fa- 
derens Ansigt for at trøstes med, at det virkeligt alt 
var tilgivet. Det har Apostelen Pavlus kjendt saa fuldt 
som nogen; han er det utidige Foster, den ringeste af 
Apostlene, som er ikke værd at kaldes Apostel, fordi 
han har forfulgt Guds Menighed (1 Kor. 15, 7). Han 
ved det af egen Erfaring, at Glæden maa stedse hentes 

paa ny, og derfor bliver han ikke træt af at skrive det 
samme til dem, han ved det om, at de er stedte som 
han. Men det hører med til vor egen kristelige Er- 
faring, at den store Oplevelse af Naaden har i sig Op- 
levelsen af saare meget, der bliver ved at gjøre ondt. 
Visheden her er ikke en saadan^ der sætter os til Hvile, 
men meget mere en saadan, der jager os frem i Uro, 
driver os ind i Løbet efter Klenodiet. „Der er en Hvile 
tilbage for Guds Folk; thi hvo som er indgaaet til hans 
Hvile, ogsaa han hviler fra sine Gjeminger, ligesom Gud 
fra sine; lad os derfor beslutte os paa at komme ind til 
denne Hvile" (Hebr. 4, 9 — 11). Men denne „Hvile" er 
tilkommende; her er Striden, her er Freden altid i 
I^rygt og Bæven; vi ere „som bedrøvede dog altid glade" 
(2 Kor. 6, 10), eller vor Glæde er i den Bedrøvelse, der 
bhver til Glæde (Joh. 16, 20), som Kingo har oplevet 
det efter Sangen: „Aldrig er jeg uden Vaade". Saa- 
dan er Tor Oplevelse, og det er godt, at den har Lov 
til at være saa. 

Men midt i al den timelige Uro er det en evig Op- 
levelse af Guds Naade, en vedvarende Oplevelse netop 
derved, at den gribes atter og atter, og kun haves, som 
den modtages. Ligesom den, der drager Åande, med 
hvert Aandedræt opholdes i Live, lever, som han aander, 
saaledes er Naaden, vi er flyttet ind i, gjenfødte til, en 
saadan, vi uafbrudt maa selv modtage. Det er en Ad- 
gang, der er aabnet os til Livets Kilde ; men ikke denne 
selv, der er flyttet ind i os. Kun Gud har Liv i sig 
selv (Joh. 5, 26); men Naaden er ikke denne, at det 
saaledes er givet os at have Liv i os selv. „Deri er 
Guds Kjærlighed aabenbaret iblandt os, at Gud har 
sendt sin enbaame Søn til Verden, at vi skulle leve ved 
ham"; „og dette er Vidnesbyrdet, at Gud har givet os 
det evige Liv, og dette Liv er i hans Søn" (1 Joh. 4, 9 ; 
5, 11), Vi har Naadelivet i Sønnen og kun i ham, vi 
har det, som vi atter og atter modtage det af ham. Vi 
har det ikke i os selv, men i ham ; som vi i Troen slutte 

os til ham, leve vi det evige Lir; han har ikke blot Li- 
vet i sig selv, men han er givet os som den, i hvem Ti 
kan have Livet. 

Idet vi altsaa ved ham opleve evigt Liv, erfare vi, 
at han, vi har overgivet os til, er Opstandelsen og Livet 
Vi véd, at han døde; men naar vi nu opleve, at ban 
lever, saa opleve vi dermed, at han er den Opstandne. 
Jesu Kristi Opstandelse er medindfattet i vor kri- 
stelige Oplevelse, hører med til det, hvorom vi har den 
evige Vished. Vi har jo ikke medoplevet den historiske 
Begivenhed, at han opstod paa hin tredieDag; egentligt ^ 
har jo intet Menneske været Vidne dertil; men hans 
Disciple var Vidner derom , fordi de oplevede , at han 
var opstanden, idet de saa ham og hørte ham. Yi er 
paa samme Maade Medvidner om hans Opstandelse, idet 
vi har oplevet, at han lever og ogsaa for os er Dødens 
Overvinder. Vi slutte jo her fra Virkning til Aarsag, 
men saaledes har vi ikke blot Lov til at slutte, men vi 
er nødt til at slutte saa. Enten er vor hele kristelige 
Oplevelse en Illusion, eller ogsaa lever han, ved hvem 
vi har det altsammen; men lever han og er for os Li- 
vets Kilde, da lever han som opstanden ; som den afdøde 
kan han ikke være det mere end enhver anden afdød. 
Nyrationalismen, der ogsaa vil anerkjende ham som Re- 
ligionsstifter, men som den store afdøde, har derfor hel- 
ler ingen anden Oplevelse fra ham end fra enhver afdød 
Lærer: Læren ogExemplet;.og det er rigtigt, at er han 
død, saa har han intet andet kunnet give os. Men det 
kristne Livsvidnesbyrd, den hele Menighedsoplevelse, er 
en Indsigelse herimod. Vi er ved Naadesoplevelsen fra 
ham visse paa, at han lever ; og lever han, da lever han 
som Dødens Overvinder. Han vilde uden dette heller 
ikke være vor Frelser. 

Alt beror jo her paa, hvad vi vente og forlange af 
en Frelser, og det beror atter paa, hvad vi har erfaret 
om Synd og Syndens Sold. Den, der ikke bryder sig 
om at dø, anser Døden for noget naturligt, noget, en 

Mand ikke maa være bange for, det er kun en Over- 
gang, — han trænger naturligvis heller ikke til nogen 
Frelser fra Døden, eller han kan nøjes med en Frelser, 
der ikke har besejret Døden. Det er bekjendt, at den 
Frelser, som Scbleiermacher mente at behøve og derfor 
antog, han var ikke Opstanden. Han var død og var 
snart mere end død, thi han var slet ikke mere til, alt- 
m,a, ikke engang,^ hvad Hedningene mente, udødelig i et 
Skyggerige; han var død, og hans Åand var nu gaaet 
over i Menigheden; som Person var han opløst og for- 
svunden. Saaledes var nu Schleiermachers Frelser be- 
skaffen, han var død stærkere end nogen anden; han 
havde mindst af alt besejret Døden. At der har været 
en saadan til, og at det skulde være ham, der historisk 
bed Jesus Kristus, det er Schleiermachers Paastatid og 
ikke andet; men det visse, man faar ud heraf, det er, 
ftt Scbleiermacher i sine Velmagts Dage ikke agtede 
Døden for noget, saa' bort fra den som fra det temmelig 
ligegyldige. Og i Velmagts Dage er der flere end han, 
der gjør det. Det er derfor ikke blot Erkj endelsen af 
vor Synd, dér er Betingelse for at kunne naa til den 
kristelige Oplevelse; men det er ligesaa meget Erkjen- 
delsen af Døden som Syndens forfærdelige Følge. Det 
er Letsindighed, naar Synden overses, saa den kun bli- 
ver en medskabt, uforskyldt Ufuldkommenhed; men det 
er d«n selvsamme Letsindighed, der overser Døden, som 
var den en normal Overgang til et andet Liv; det ene 
er ikke en Smule bedre end det andet; det sidste er 
om muligt endda mere selvmodsigende; thi Synden har 
dog i Almindelighed fra først af en tillokkende Skikkelse, 
men Døden er altid lige hæslig og afskrækkende. 

Den, der forsoner sig med Døden, afskjærer sig selv 
fra at opleve, at Kristus har sejret over Døden. Han 
véd ikke, hvad Gavn han skal have deraf. Den ortho- 
doxe Dogmatik har sin store Skyld i denne Sygelighed 
og Skjævhed ved den kristelige Oplevelse. Det bliver 
bestandigt raabt ud, at Kristi Død har raadet Bod paa 

alt; dermed er Synden sonet og udslettet, og det at op- 
leve Syndernes Forladelse ved Jesu Blod er et og alt. 
Hans Opstandelse er i Dogmatiken uden Betydning, den 
er aldeles opslugt af hans Død; og Følgen deraf blev, 
at saa mangfoldige heller ikke oplevede nogen Virkning 
deraf, idet de lærtes til ikke at trænge til den. De or- 
thodoxe nutildags vil jo ikke høre Tale herom; det maa 
ikke siges, at Dogmatiken her har en Misgjeming paa 
sin Begning. Men om der ties nok saa stille dermed, 
saa taler Dogmatiken højt nok ved sin Tavshed om Kri- 
sti Opstandelse og dens Betydning; thi det skal jo der 
ties ibjel, at Kristus er oprejst til vor Betfærdiggjørelse 
(Rom. 4, 25); det skal trumfes igjennem, at det er sket 
ved hans Død og ikke ved hans Opstandelse. 

Er det derimod, som det maa være, at vi med Selv- 
oplevelsen har ikke blot oplevet vor Synd som en Ulykke, 
men den Død, der truer os, som den største Elendighed, 
— og det er noget urimeligt noget at ville skille Døden 
ad i to Dele, den timelige, der ikke har stort at sige, 
kan endogsaa kaldes et Gode, og den evige, der er et 
og alt, istedenfor at lade den være, hvad den er, den 
ene og hele Syndens Sold, idet det ene fører lige ind i 
det andet, og er der ingen Frelse derfra, saa er den 
timelige Død den uafvendelige Indgang til den evige, — 
har vi altsaa erfaret, at vor dybeste Fornødenhed er 
Frelse fra Døden, og saa opleve, at vi mødes med den 
fra Gud sendte Frelser, saa opleve vi ogsaa dermed, at 
han har sejret over Døden eller er opstanden fra de 
Døde. Som Frelser var han os aldeles unyttig, naar 
han ikke var det, thi at blive tilsagt Frelse, uden at der 
deri er indbefattet Frelse fra Døden, det er for den, der 
tænker sig om, en intetsigende Tomhed. Det saa man 
allerede i den gamle Pagt, at „hos Herren vor Herre er 
der Udgang fra Døden" (Ps. 68, 21). 

Men som vi nu opleve, at den Frelser, Gud har, 
givet os, han er den mægtige, hvem al Magt er given, 
Magten til at lægge alle Fjender under sin Fod, saa 

opleve vi da ikke mindre, at han er en Herre til Gud- 
Faders Ære ogsaa saaledes, at han vil lydes og følges. 
Er han vor Herre, og mødes vi med ham som saadan, 
saa opleve vi, at han har Myndigheden og vil ikke være 
Frelser for andre end dem, han maa være Herre over. 
Han har efterladt os et Exempel, at vi skal træde i 
hans Fodspor. Vor Frelsesoplevelse er derfor uadskille- 
lig fra dette, at vi hengive os til ham i Efterfølgelse. 
Hengivelsen er vedvarende, saa det gj ælder ligesaa meget 
om at blive hos ham som om at komme til ham. Det 
er denne Oplevelse, Pavlus har betegnet ved, at han 
„jager efter at gribe det, ligesom han er grebet af Kri- 
stus" (Fil. 3, 12). Den, der ikke føler sig saaledes gre- 
bet af Kristus, at han maa følge ham, har ikke oplevet 
det store. Det kan med alle være fattigt nok, siden 
Pavlus maa erklære, at han har endnu ikke grebet det 
eller er endnu ikke fuldkommen; men hvor der ingen 
Villie er dertil, ingen Iver derfor, ingen Bøn derom, der 
er Mødet med Herren væsentligt i Fantasien. Det er 
Tilfældet, hvor man er inde paa den Afvej, at hvad man 
søger ved ham , er Fritagelse for Straf, men ikke frem- 
for alt dette at blive retfærdige og fuldkomne; thi dette 
sidste naaes kun ved at efterfølge ham. Der var i hans 
Kjøds Dage nok, der søgte hos ham det mindre og vra- 
gede det store; det kaldte han Forsøg paa at „voldtage 
Himmeriges Rige" (Matth. 11, 12). Det er det samme, 
naar Mennesker nu vil hos ham naa Hjælp til timelige 
Goder og Fritagelse for timelige og evige Onder, men 
vil ikke følge ham, ogsaa lide med ham, at de da kunne 
herliggjøres med ham. Det er en Under kj endelse af 
dette, at han er Herren til Gud-Faders Ære. »Det hører 
derfor med til den kristelige Oplevelse, at han, ved hvem 
vi naa Syndernes Forladelse, Fred med og Børnekaar 
hos Faderen, Udgang fra Døden og fra alt det onde, 
han er Herren, der vil følges i alt; han kalder os ud 
ved Navn; „og naar han har lukket sine egne Faar ud, 

gaar han foran dem, og Faarene følge ham, fordi de 

6* 

kjende hans Eøst" (Joh. 10, 3. 4). Som ?i opleve denne 
vor Følgen i hans Spor^ saa opleve vi alt det andet, der 
hører til Retfærdiggjørelse af Tro; og som der er Mang- 
ler i det ene, er dér Svækkelse i alt det andet. 

Hele denne Frelsesoplevelse er en Oplevelse i den 
kristne Kirke, ved dens Daab og Nadver, og ingenlunde 
uden derfor. Det er en Samfundsoplevelse om Synds- 
forladelse, Opstandelse og evigt Liv. Men det er ikke 
saaledes, at det ene opleves uden det andet; det ene be- 
tinger gjensidig det andet; Trang til Frelse fta Synd 
kan ikke skilles fra Trang til Frelse fra Død; Børne- 
kaar h6s Gud kan ikke skilles fra Følgeskab med 
Jesus. ■ 

Hos ingen er dette Vel i den Harmoni, som det 
skal være; Guds Kraft maa fuldkommes i Skrøbelighed 
hos alle. Men midt i Skrøbeligheden kan Visheden i 
Oplevelsen haves, Livsvisheden, den store Selvoplevelsens 
Vished. Visheden er i al Almindelighed denne, at „Guds 
Aand vidner med vor Aand, at vi er Guds Børn**; vi 
har faaet den Aand , der lærer os at sige ■ Fader vor. 
Børnekaaret er jo dette, at vi kan bede til Gud som til 
en naadig Fader og erfare, at han hører os. Dette kan 
vel nok gjørés paa Prøve og atter opgives, naar Prøven 
mislykkes; men der kan ikke leves i Bøn, naar der ikke 
er Oplevelsens Vished for, at Bønnen bliver hørt. I 
det hele er et Ttoens Liv et saadant, som føres for 
Guds Ansigt; det har hele Tiden sin egen Forvisning 
deri, at vi leve med Gud, eller maaske endnu merie 
dette, at vi leve med hinanden for hans Ansigt. Apo- 
stelen Johannes (1 Joh. 3, 14 — 24) hår fremsat, hvori 
den almindelige Frelsesvished grunder. „Vi vide, at vi 
ere gaaede over fra Døden til Livet, thi vi elske Brø- 
drene". Det er jo ikke hans Mening, at vor Kjærlighed 
til hinanden er Grund til, at vi er flyttede fra Mørkets 
til Lysets Rige. Det er jo sket alene af Guds Naade 
ved Troen (Joh. 5, 24). Men dette, at vi kan elske hin- 
anden, er for ham Beviset for, at vi er gaaet over. Vi 

vil i denne Ejærlighed, i 'dette Samfundsliv, have et Be- 
vis, have detii trøatelige Vished for, at det er i Gang, og 
at vi vandre med Herren i et nyt Liv, 

Dette at elske Brødrene er et særegent kristeligt 
Tegn. Det har Herren selv vist hen til; „derpaa skal 
alle kjende, at I ere mine Disciple^ naar I have ind- 
byrdes Kjærlighed" (Joh. 13, 35), Det naturligste er 
dette, si, man elsker sit eget, sine Børn, sin Ægtefælle, 
sine Sødskende, sin Slægt; her hliver Baandet tyndere 
og tyndere; men paa Bunden heraf ligger dette: at elske 
sig selv. Men i Opofrelsen for sine egne er der ogsaa 
noget , som er smukt , enten det saa ses hos Dyr eller 
Mennesker, og det er det samme begge Steder. Den 
næste Art af Kjærlighed er denne, at vi elske det, vi 
iinde Behag i, saalænge vi finde Behag deri. Det er jo 
atter os selv, vi elske, thi vi elske det, der forvolder. os 
det behagelige. Men naar det nu erfares, at vi kan 
ikke andet end elske dem, der dele Troen paa Jesus 
med os; er det Alvor for os selv med denne Tro, og 
mødes vi med dem, for hvem det er lige- Alvor eller vel 
endog mere, saa drages vi sammen som det, der hører 
sammen; da er dette jo Vidne om, at vi høre hjemme i 
den Verden, som aabner sig for troende. Det er jo vel 
nok saa, at vi ogsaa i dette Tilfælde i Grunden elske 
vort eget, det som volder os Behag; men deri har vi 
saa ogsaa Beviset for, hvad der nu er blevet vort eget, 
hvad det er, vi nu har vort Liv i, at det er det Sam- 
fund, som Jesus har samlet om sig i sin Tro, i sin 
Kjærlighed. Kan vi ikke føle os som Brødre knyttede 
til de troende og elske dem som Sødskende, saa maa 
det ligge i et af to: enten kan vi ikke faa Følelse af, 
at det er Sandhed med deres Tro, og det kan desværre 
være altfor blakket og usikkert med de fleste i saa Hen- 
seende; eller ogsaa, hvad vi snarest burde frygte for, er 
Grunden den, at det ikke staar sig rigtigt med vor egen 
Tro. Men hvor denne uvilkaarlige Dragelse til Broder- 
skabet i den fælles Tro er, der er det ogsaa Vidnesbyrd 

om, at vi er flyttet over; thi det er ikke de almindelige 
naturlige Baand, der nu binde sammen; vort eget er nu 
blevet det, som Herrens Menighed er fælles om; deri 
er det nu, at vi finde vort egentlige Velbehag, hvor- 
megen Vaklen der end længe er. 

Det samme vil vise sig deri, at naar vi føle Trang 
til at forvisses om, at vi er i Naadestand, har det evige 
Liv, er gaaet over den store, afgjørende Grændse, saa 
finde vi denne Forvisning i Brodersamfundet; der er in- 
tet, der udvortes forvisser os saaledes om Guds Kjær- 
lighed som dette, at Guds Børn elske os, og vi elske 
dem; deri finde vi i Virkeligheden vor bedste Trøst; vi 
finde den ikke i det afsluttede Eneboerliv, men i Sam- 
fundet om Herrens Ord og Naademidler. Derfor siger 
Apostelen, at „paa dette, at vi elske Brødrene, kjende 
vi, at vi ere af Sandheden, og da kunne vi stille vore 
Hjerter tilfreds for hans Aasyn"; dette vil jo sige, at 
heri have vi den trøstelige Forvisning, heri „have vi 
Frimodighed til Gud". Og han er saa vis paa, at „hvad 
vi bede om, skal vi faa af ham, thi vi holde hans Bud 
og gjøre det, som er behageligt for ham. Og dette er 
hans Bud, at vi skulle tro paa hans Søn Jesu Kristi 
Navn og elske hverandre efter det Bud, han gav os. 
Og hvo, som holder hans Bud (bliver i hans Kjærlighed), 
han bliver i Gud og Gud i ham; og derpaa kjende vi, 
at han bliver i os, af den Aand, som han har givet os'* 
(1 Joh. 3, 19 — 24). Det er ud af Kjærligheden, at han 
hele Tiden slutter til Naadestanden hos Gud ; men denne 
Forvisning ud af den indbyrdes Kjærlighed er atter 
Aandens Vidnesbyrd, den Aand, der vidner med vor 
Aand, at vi er Guds Børn. Hovedsummen af hans Ord 
er denne, at Visheden haves kun i den kristne Kirke, i 
Menighedssamfundet; kun der findes Evangeliet, Daaben 
og Nadveren; kun der er Herren med sine alle Dage 
til Verdens Ende. Al kristelig Oplevelse er Menigheds- 
oplevelse; den haves i Fællesskab, den enes Oplevelse 
deles med den anden, den ene Oplevelse støtter den 

anden. Visheden ligger ikke mindst deri, at der er 
mange, der er ^isse paa det samme. 

Har vi nu Erfaringens Vished for, at vor Frelser 
lever, og at vi leve ved ham. Erfaringen af, at vi er i 
Naadestand ved Jesus Kristus, saa kommer i anden 
Række Yisheden om alt det, han bar sagt og lovet. 
Vi har en Prøvesten i os selv, hvorefter vi kan afgjøre, 
om det, der er os overleveret som hans Ord, ogsaa er 
det. Vi tør godt høre paa, hvad der videnskabeligt kan 
siges baade for og imod Troværdigheden af de aposto- 
liske Meddelelser om Herrens Ord og Gjerninger. Men 
det videnskabelige Bevis vil ikke for os faa nogen af- 
gjørende Betydning. Den, der nøje kjendte en Mand, 
vilde langt sikrere end den omhyggeligste diplomatiske 
Undersøgelse kunne afgjøre, om et Skrift, der tillagdes 
ham, var ægte eller ikke. . Hvad Evangelierne berette 
som Herrens Ord og Gjeminger, derom kan vi, og vi 
alene, dømme, om det er saa; der er ogsaa i dette 
Spørgsmaal en Aand, der vidner med vor Aand. Der 
var intet Overgreb i og for sig i, at Luther tiltog sig 
Skjøn over Vægten af Skrifterne i det ny Testament; 
han dømte efter dette, om de „Christum treiben", om 
de forkynde ham og Frelse kun ved ham. Men den 
samme Ket til at dømme har enhver Kristen, og den 
Indflydelse, vi indrømme disse Skrifter over vor Tanke 
og vort Liv, staar altid i Forhold til, hvad Aanden vid- 
ner med vor Aand, at de er værd. Vi veje dem, før vi 
lade os vejlede af dem; men i det hele og store vil vi 
finde, at Menigheden i dette Stykke har dømt rigtigt; 
den har vedkjendt sig det ægte; det mindre ægte og rent 
uægte har den vejet og fundet det for let. 

Denne os overleverede Skrift, som vi er i Stand til 
at kjende som givet ved den samme Aand, der er givet 
os, den er fuld af Vejledning og Forjættelse, og vi er 
visse paa, at den leder os ikke vild hverken i det ene 
eller det andet. Som et paalideligt Kaart over Landet 
eller Havet er af største Værdi for den, der skal færdes 

der,; saaledes er den hellige Skrift. af si^rate Værdi ifor 
os til at vejlede os frem i alt det, vi skal opleve. Det, 
vi trænge til at opleve, er jo det samme, som Herren 
selv oplevede og hans Apostle i hans Fodspoj:. Det 
evige Liv er det samme for alle, for den sidfete som £m 
den første. Der er neppe noget, der i den Grad tjener 
til at forvisse os om, at vor Oplevelse er sand og ikke 
en tom Indbildning, gom at vi høre, at den falder sam* 
meii med andres Oplevelse, fremfor alt nied deres,, hvem 
vi se op til som de største. Som vi ved at sammenligne 
vor egen Iagttagelse med Kaartet forvisse os om, at vi 
er paa den rette Vej, saaledes forvisse vi os ved at læse 
i Skriften om, at vi er paa den rette Oplevelsens Vej. 
Og den virker regulerende paa os, vi lære at gjøre det 
om, som er urigtigt gjort, og vi anvises til at belave 06 
paa og vente det, som vil komme. Der kan ikke være 
Tvivl om, at Luthers store Oplevelse paa mange Maader 
støttedes og reguleredes ved det, han læste i Skriften. 
Hans egen Oplevelse godkj endte Skriften for ham; men 
Skriften tjente atter til at forvisse ham i hans Oplevelse; 
den ene Vished støttede den anden. Og dette Vexel* 
forhold vil der blive ved at være mellem, hvad Kristne 
selv opleve, og hvad de i Skriften læse om, at der regel- 
ret bør opleves. Al Regel er afledt af Livet, men virker 
dog regulerende tilbage paa det. Det er dette, der i 
den protestantiske Kirke forstaaes ved Skriftens norma* 
tive Betydning. Hver enkelt Kristen, som tillægger den 
denne Betydning, har selv tillagt den den; han har er- 
faret, at den er skrevet ud af de Erfaringer, han selv er 
i Færd med at gjøre; han vil raadføre sig med den og 
atter erfare, at den afgiver paalidelig Norm. 

Ganske særligt vil Skriften gjøre os Tjeneste ved at 
vejlede vor Forventning i det rigtige Spor. Om Livet 
paa denne Side Døden kan vi faa Vejledning fra Men- 
nesker, der har levet det. Den gamle kan berede den 
unge paa, hvad der forestaar ham. Vel forstaa vi det 
ikke tilfulde, før vi selv opleve det; vi kan mene at for- 

staa, k?ad de gamle sige os. om deres Opleveleer, men 
naar vi selv biive gamle, se vi, at nu først forstaa vi det, 
da vi selv opleve det. Men derfor er andres Erfaring 
før os alligevel af den største Betydning; hvad vi vente, 
er vi heller ikke helt uforberedte til at tage imod. Men 
hvad angaar Livet hinsides Døden, da vilde vi staa over- 
for det helt mørke, hvis ikke Herrens Lys i Forjættelsen 
her skinnede frem foran os. Fra Herren selv maa her 
Lyset komme, thi han er den eneste, der her kan sige, 
;;vi tale det, vi vide, og vidne det, vi have set". Men 
naar vi har faaet Yished for, at han er Sandheden i 
alt andet, saa stole vi ogsaa paa ham i det, vi endnu 
ikke selv har kunnet gjøre Erfaring om. Vel er hans 
Ord om Livet hisset saa dunkle, at vi ikke kan indbilde 
os at have set det; det ligger visselig« ikke i, at han 
forholder os en Vished, vi kunde naa til; men i, at vi 
med denne vor Erfaring kan ikke fatte det. Det har jo 
Pavlus sagt os med rene Ord, at det har været ham 
forundt at se det, som det er umuligt at udtale med 
dette Livs Sprog (2 Kor. 12, 4). Men det, der kan si- 
ges os, maa vi antage, at Herren har ladet os sige. og 
vi har den samme Vished om, at han taler sandt i dette 
som i alt andet* Engang vil vi opleve det og vel ogsaa 
saa se, at det var helt anderledes, end vi havde kunnet 
forestille os det, men visselig ikke anderledes, end Her* 
ren har sagt os det. 

Herhen hører alt, hvad han har lovet os om at 
komme hjem til ham i de evige Boliger, i de mange 
Boliger i hans Faders Hus; om at leve trods Døden, 
om at samles paa den ny Jord og der skinne som Solen 
i Gud-Faders Rige. Der er lovet os uendelig meget; 
Glimt deraf lyse frem fra saa at sige alt, hvad Herren 
har talt. Altid er det som under et Slør, som gjennem 
et dunkelt Glar, saa vi kan ikke fristes til den Indbild- 
ning, at vi har grebet det. Men i al Dunkelheden er 
det alligevel saa dragende, saa fuldt af glædelig Forjæt- 
telse, at det holder Haabet friskt ogsaa i senest Aften, 

ja ganske særligt, naar Løvet her falder, og de kolde 
Vindstød melde Vinterens Komme; da skinner Lysene 
fra Herrens Forjættelser som Stjerner i en mørk Nat. 
Vi vente det bedste, skjønt vi ikke kjende detj og 
dette Haab beskæmmer ikke. Dette store Haab kan vel 
ikke udtales simplere, end det er gjort af Apostelen Jo- 
hannes (1 Joh. 3, 2. 3): „I elskede, nu ere vi Guds 
Børn, og det er endnu ikke aabenbaret, hvad vi skulle 
vorde; men vi vide, at naar han aabenbares, vi da skulle 
vorde ham lige^ thi vi skulle se ham, som han er. Og 
hver, som har dette Haab til ham, renser sig selv, lige- 
som ban er ren''. Hans og alle hans elskede Brødres 
Vished er denne, at vi er Guds Børn, er i Naadestand 
ved Kristus. Den store Fremtid ligger i det dunkle, 
men paa ingen Maader i det uvisse. Vi ved, at han 
kommer, at han vil aabenbares, og at naar vi se ham, 
som han er, naar vi er beredte og rensede dertil, saa vil 
ogsaa den store Forvandling fuldendes, at vi blive ham 
lige. „Alle vi, som med ubedækket Aasjn skue Herrens 
Herlighed som i Spejl, vi forvandles efter det samme 
Billede fra Herlighed til Herlighed, og det af Herren, 
som er Aanden" (2 Kor. 3, 18); „vort Borgerskab er i 
Himlene, hvorfra vi ogsaa vente Frelseren, Herren Je- 
sus Kristus, der vil forvandle vort Fornedrelses Legeme 
til at blive ligedannet med hans Herligheds Legeme 
efter den Kraft, hvormed han ogsaa kan underlægge sig 
alle Ting" (Fil. 3, 20. 21). Dette Haab er alle Krist- 
nes Haab, og som vi forvisses om, at vi er Guds Børn, 
voxer Visheden frem om, at vi gaa dette store, herlige 
i Møde. 

Hele denne Naadesoplevelse sker i Menigheden og 
ved dens Naademidler; og alt, hvad der er betroet Me- 
nigheden at være fælles om og leve ved, er Naademiddel. 
Det er ikke saa, at Mennesket grubler sig dertil; Grub- 
leri fører meget mere til Død end til Liv, til Tvivl end 
til Vished. Det sker heller ikke ved Prædiken alene, 
men ved alle Naademidler, som er os betroede; fremfor 

alt ved Bøn og Nadver. Men ikke ved at tale om Bøn 
og Nadver eller ved at prise og lovsynge dem; kun ved 
at øve og bruge dem opleves deres Virkninger. Men 
Grundoplevelsen her er den af Synd og Naade; i Op- 
levelsen deraf bestaar det kristelige Liv, ikke i en af 
Delene, men i dem begge. Det er ikke den sygelige 
Forelskelse i Rugen over sin egen Synd; her er jo nok 
en Vished, men den tager let Skikkelse af Vished om 
Fortabelse ; og Synden er ikke erkjendt i Sandhed, naar 
der ikke dermed følger Hungeren efter Naade ; den rette 
Syndsoplevelse er den, der siger: „Gud, vær mig Synder 
naadig*^. Men atter er Oplevelsen ikke den svælgende 
Følelse af Naade og Naade alene; det bliver til Føleri 
og til en næsvis Kammeratlighed overfor Gud, en Kjæp- 
højhed, der ender i Søvn eller i grove kjødelige Fald. 
Naaden fører tværtimod til dybere Sy ndserkj endelse; den 
mørke Baggrund bliver ved at staa der; der er et Uvejr 
i Ryggen. Synd og Naade støtte hinanden til dybere 
og dybere Oplevelse, og danne i deres rette Forening 
det dybe Indhold af det kristelige Liv, Derom haves 
den fulde Vished, men Visheden om det ene er betinget 
af Visheden om det andet. Alt hvad der gaar ud over 
Synd og Naade er Haab; men det kristelige Haab er 
et uforkrænkeligt Haab, og som der er Vished i Troen, 
er der ogsaa Vished i Haabet. Og den hele kristelige 
Oplevelse er i Tro og Haab, ikke i Skuen uden enten i 
Aabenbaring eller i Fantasteri og Forskruethed. 

Den kristelige Vished er væsensbeslægtet med Er- 
faringsvished. I den materielle Verden gjøres Erfaringen 
ved Sandsning ; vi tro paa vor Sandsnings Paalidelighed, 
vi lade den ene Sands kontrollere og støtte den anden. 
Vi sammenligne vor egen Sandsning med andres, og hvad 
der saaledes iagttages ved almenmenneskelig Sandsning, 
anse vi for vist. Vi er her naaet til den største Vished, 
der er mulig om sandselige Ting. Det er den selvsamme 
Vej, ad hvilken der naaes Vished i den aandelige Ver- 
den; hvad der her opleves, konstatere vi ved Sammen- 

ligning med andries OpleyQlse«, og hvad to og tre eller 
mange er iælles om at have oplevet, anse vi for vist. 
Méii man maa naturligvis ikke gaa lidenom Lejlighed til 
saadån Oplevelse. Ben, tier vil lukke sine Øjne og Øren, 
kan jo benægte, at han har set eller hørt, hvad andre 
se og høre. Man oplever intet uden Villighed dertil. 
Her er det, at det dybe Skjel drager sig mellem Menne- 
sker, at. alle møde ikke til den aandelige Oplevelse med 
samme Villighed , nogle med absolut Uvillighed. Og i 
aandelige Tiog er der en ganske særdeles Fristelse til 
at undslaa sig for Oplevelser, der ikke behage. Der er 
en ond Magt, der søger at drage bort derfra, eller som 
Herren siger: „Menneskerie elske mere Mørket end Ly- 
set^. Deraf kommer det, at saa mange med Sandhed 
kan sige, at de ere helt fremmede for de Oplevelser, 
hvori andre ere vel hjemme; de har ikke villet opleve 
det, som der var fri Adgang til for dem, hvis de vilde^ 
Det er derfor kun de dertil villige , der opleve alt 
det, der her er Tale om; man kan sige, at det er Op- 
levelser, som alle kan naa, men ingenlunde indestaa for, 
at de saa ogsaa vil naa dem paa den lykkelige Maade, 
saa at det fører til Frelse. Men søges de paa rette 
Maade, saa kan man angive Rækkefølgen, hvori de vil 
komme; der er Lov herfor som for alt andet. Og Loven 
herfor er ikke blot en saadan, der udledes ved at sammen- 
holde de forskjelliges Oplevelser og deraf slutte sig til 
det fælles, men det er en Lov, der ligger i selve Op- 
levelsen. Her maa begyndes med Begyndelsen, med at 
komme til Selverkj endelse, til Selvoplevelse af sin Til- 
stand som Synder. Det er en stor Urimelighed at for- 
lange alt paa en Gang eller det sidste først; og det er 
da ogsaa en Umulighed, der ikke kan trodses igjennem. 
Og det vil altid vise sig, hvor der føres Klage over, at 
man saa gjeme vilde naa til Troens Vished, men kan 
det ikke, at det har sin ligefremme Grund deri, at man 
vil udenom Begyndelsen. Man vil ikke opleve sin egen 
Synd med Bevidsthed, eller man vil ikke blive paa dette 

Stade, der ex et Mennesker eneste lovlige Opholdssted. 
Hvo der fornedrer sig selv, vil Gud ophøje; dette har 
Herren og hans Apostel paa det nøjeste indskærpet 
(Luk. 14, 11; 18, 14. 1 Pet> 5, 6). Det er Menneskets 
Grundfristelse, at det vil ophøje sig selv, og det vil atter 
sige, at det vil bort, fra sit eneste berettigede Stade, der, 
hvor det kan staa og være i Sandheden. Gud vil i sin 
Tid ophøje enhver, naar han ser, at Tiden er dertil; og 
Mennesket forgriber sig ved alle Forsøg paa at gjøre 
det selv, thi det forgriber sig paa Sandheden. Ingen 
kan ophøjes uden ved Jesus Kristus, ved at blive ham 
lig; men denne Lighed naaes kun ved at fornedre sig 
med ham, ved. at naa det „samme Sind", som var i 
ham. Ligheden maa være naaet i det indre, før den 
kan gives i det ydre. 

I Selvfornedrelsen maa. vi lade os finde, og i den 
maa vi blive, til Guds Time er til at ophøje os sammen 
med hans Søns Åabenbarelse. At ville ud af den, før 
Gud selv fører ud , er det samme som at ville ud af 
Sandheden og dermed ud af Liv og Oplevelse. Saa 
hører Oplevelsen op, og Vilddrømmen begynder. Men 
det er en Fordring, der ofte nok stilles af urimelige 
Mennesker^ at i Steden for at begynde med Begyndelsen 
og voxe fra den, vil de have alt paa en Gang og helst 
det allersidste først. De vil begynde med at naa Vis- 
heden om det evige, salige Liv; de vil høre de himmel- 
ske Ting, før de har hørt og troet de jordiske; men det 
vil sige, at de vil ?let ikke begynde, thi Begyndelsen 
er denne at se sin egen Synd og fornedre sig i den. 
Begynderstadet er en Gang for alle betegnet i den Tol- 
der, der stod paa det lille Sted: „mig Synder". Han 
synes ikke at kunne se ret meget der, han, der ikke tør 
se op til Himlen; saa er der anderledes vid Udsigt for 
Farisæeren, der kan overse alle andre Mennesker og se 
5in Dyd overstraale dem, ja se Guds tilfredse Ansigt 
lyse over sig. Men det er vilde Drømmesyner; der er 
ikke mere Sandhed i dem, end om han med Fritænkerne 

havde set- ind i det store tomme Rum. Derimod staar 
Tolderen paa sin lovlige Grund og derfra ser han, hvad 
der er Sandhed: en hellig Gud, der alligevel véd Raad, 
og som indgiver Frimodighed til at bede om Waade. 
Dette er den eneste Begyndelse, der fører til at „gaa 
retfærdiggjort hjem til sit Hus", thi det er den Selv- 
fornedrelse, hvorfra Guds Ophøjelse begynder. Men i 
dette Liv kommer Mennesket ikke ud af denne Selv- 
fornedrelse; som Herrens egen Fornedrelse gik til Dø- 
den og først derfra vendtes til Ophøjelse, saa faa ogsaa 
vi at forlige os med det. 

Dette er at opleve Frelsen, ikke at høre om den 
som noget forbigangent, der er sket, saa der kan hviles 
derpaa, men selv at opleve den som skeende, som vor- 
dende; og af denne Beskaffenhed er al Vished her, at 
den ligger i, at det opleves atter og atter. Vi har det 
ikke bag ved os, men vi er midt i det; vi opleve, at vi 
frelses, men ikke, at vi er frelst. Vor Vished er netop 
i, at det altid er nærværende. Her i Timeligheden er 
kun det nærværende beslægtet med Evigheden ; det forbi- 
gangne er altsammen gaaet til de dødes Rige. Men 
netop deri er det, at Sandsningens og Troens Oplevelser 
ere beslægtede, at Visheden grunder i den vedvarende 
Oplevelse, som atter og atter gjentager sig, ens for alle 
og ens til enhver Tid. 

Ligesom vi nu maa sige, at den Vished, der haves 
i Troen, er af samme Væsen som den, der haves ved 
Sandsning, maa vi dog fastholde, at Troens Vished er 
større; vel ikke af en anden Art, men saa meget højere, 
som Himlen er højere end Jorden, det aandelige højere 
end det legemlige. Alt er jo skabt, og det skabte er af 
samme Væsen; men der er mange Lag og Regioner i 
Skabningens store Rige. Hvad der opleves i Troens 
Verden, har større Vished end det, der udvortes sand- 
ses. Man kan se fejl, høre fejl; vor Sandsning kan skuf- 
fes; men i Aandens Verden tager man ikke fejl, altid 
forudsat, at man holder sig paa den lovlige Grund, bliver 

i Sandheden. De sidste 1800 Aar har vist paa mang- 
foldige Maader, at Mennesker kan se fejl, selv hvor der 
er set med meget øvede og opmærksomme Øjne; Viden- 
skaben vil her rette Fejl efter Fejl, og aldrig stole paa, 
at Fortiden saa rigtigt. Men de samme 1800 Aar vise 
ogsaa, at de, der stille sig paa det lovlige Stade, stille 
sig midt i Sandheden, de se netop det samme; vi se og 
erfare netop det selvsamme som Apostlene Peter og 
Pavlus. Her er intet at rette; vi naa i det allerhøjeste 
kun til at konstatere, at de har set aldeles rigtigt. 
Vi opdage ingen Stjerner, som de ikke saa, og dem, 
de saa og beskrev, ånde vi siddende, ganske som de 
saa dem. 

Visheden her, den aandelige Erfaringsvished er saa 
stor, som den under disse Forhold kan være. Den har 
hele Oplevelsens Vished. Det er en Vished, der er ab- 
solut forskjellig fra den, man naar til ved Fornuftslut- 
ninger ud fra en eller anden Grundsætning. Erfaringen 
har vist, at hvad der bygges op af den ene med stor 
Møje, rives med stor Lethed ned af en anden. Den ene 
Slægt bygger her bestandigt nyt op paa den forrige 
Slægts Ruiner. Alt foregaar indenfor ForestiUingens 
Grændser, i det menneskelige Hoved. Al saadan Tanke- 
konstruktion har ikke mere Værdi paa det ene end paa 
det andet Omraade. Der har været en Tid, da Naturen 
og Historien blev konstrueret paa samme Maade. Astro- 
nomi, Fysik, Kemi, Geografi, alt blev konstrueret i Ho- 
vedet; Historien tildels paa samme Maade. Nu anses 
alt dette for Misgreb; man gaar Erfaringens møjsomme- 
lige Vej, og af det, som den bygger op, bliver dog noget 
staaende, hvor vakkelvornt det end staar. Den kon- 
struerende Spekulation har tabt al Kredit undtagen i 
halvvidenskabelige Morskabsbøger, der vel endnu mis- 
forstaaes af ukyndige Læsere. Men den samme Udrens- 
ning maa ske paa det religiøse Omraade. Forholdet til 
det evige kan vel ordnes for Tanken, som vi synes, det 
bør være; men denne Ordning er uden al Værdi. Der 

er heller ikke her nogen anden Vej at gaa end Er- 
faringens. > 

Men fra hvad der er oplevet og altsaa konstateret 
som almen Erfaring, draget man fuldt berettigede Slut- 
ninger, nemlig om alt det, som Oplevelsen nødvendigt 
forudsætter. Loven om Aarsag og Virkning gjælder 
overalt; er der en sikker Virkning, gaa slutte vi tit den 
dertil svarende Aarsag; der kan overhovedet ikke leves, 
hvor man ikke tør slutte saaledes. Vi kan ikke ud af 
eget Hoved konstruere en Verden uden i Forestilling og 
i Indbildning; men den Verden, som er, har vi Ret til 
at antage om, at Aarsagsloven bjælder i alle de Re- 
gioner, der komme indenfor vor Iagttagelses Omraade. 
Vi er nødte til her at slutte os frem; vi kan drage mer 
og mindre rigtige Slutninger; men vi er nødte til at 
slutte; og efterhaanden vil Slutningen vinde i Fasthed, 
jo nærmere man holder sig til det sikkert erfarede og 
ikke lader nogen anden Avtoritet være medbestemmende. 
Indskrænkes end derved vor Vished til et mindre Om- 
raade, saa vinder den i samme Forhold i Fasthed. Cet 
er unægteligt, at Paven mener at have Vished tor meget 
mere, end en evangelisk Kristen tør udtale som sikkert; 
men Visheden er derefter; den kan kun bevares ved' at 
lukke baade Øjne og Øren, og grunder mere og mere i 
den rene Paastand. Det, som alle kan naa fuld Vished 
i, er det ene fornødne, det Stykke om Synd og Naade, 
og det er heri, at alle, smaa som store, trænge til 
Vished. 

Det er jo i og for sig en Urimelighed at tænke sig, 
at der er en Gud, og at han ikke skulde kunne give sig 
tilkjende, at han skulde være ligesaa hjælpeløs stillet som 
vi Mennesker i Forhold til de formodede Beboere paa 
Planeten Mars* Er der en Grud, der har skabt os, og 
har vi Evne til at kunne spørge efter ham , maa han 
ogsaa kunne give sig tilkjende og svare os, altid forud- 
sat, at vi vil stille os der, hvor hans Svar kan naa os. 
Han taler Sandhed og kan kun tale til dem, der vil 

stille sig i Sandheden. Derfor siger Apostlen om ham, 
at „han har ikke ladet sig sek uden Vidnesbyrd" (Ap. 
Gj. 14, 17); og atter: „det, som man kan vide om Gud, 
er dem aabenbaret, thi Gud har aabenbaret dem det. 
Thi hans usynlige Væsen, hans evige Kraft og Gud- 
dommelighed skues fra Verdens Skabelse af og forstaaes 
af hans Gjerninger" (Rom. 1, 19. 20). Det er Gud selv, 
der taler til os, inde i vort Hjerte og ude i Naturen 
uden om os; den særegne Vished ligger netop i, at det 
er Gud, der taler. Staa vi kun saaledes, at vi kan høre 
hans Røst, saa taler han med absolut Myndighed. Som 
det blev sagt om Herren, at han talte med Myndighed 
og ikke som de skriftkloge (Matth. 7, 29), saaledes gj æl- 
der det om ham altid. Myndigheden laa ikke i den 
myndige Tone, men den laa deri, at de, som hørte ham, 
blev saaledes grebne af hans Ord, at de maatte tro dem 
og gjøre derefter. Hvor højt han end stillede Maalet 
for dem, saa fik de Mod til at ile efter det. Saaledes 
taler han endnu med absolut Myndighed i dem, der staa 
saaledes, at de kan høre ham. Visselig kan den troende 
tale „i hans Navn**, „i hans Sted**, tale baade til Synds- 
erkjendelse og tilTrostrøst; der kan dermed følge megen 
Overbevisning, men den egentlige Vished kommer først 
med Selvoplevelsen. 

Apostelen Thomas staar som etExempel blandt sine 
Meddisciple paa, hvad Selvoplevelse har at sige. Hvad 
Apostlene i det hele oplevede i hine Paaskedage i Jeru- 
salem, det falder ind under den almindelige kristelige 
Trosoplevelse. Det er ikke blot Sandsning, thi med den 
alene se vi, at de ikke naaede til nogen Vished; Troen 
til ham maatte først vækkes i deres Hjerter (Joh. 20, 
15. 16. Luk. 24, 16. 31. Joh. 21, 7. fif. Matth. 28, 
17. 18). De, som ikke troede paa ham, var heller ikke 
i Stand til at opleve hans Opstandelse. Det berettes da 
ikke, at han har vist sig for nogen saadan. Men det 
synes, at han har forundt alle, som havde troet paa ham 
før og kunde vækkes til Tro igjen, en Oplevelse, der for 

dem blev af største Betydning i deres Tjeneste som Vid- 
ner. Kun for en ganske enkelt som Pavlus fandt han 
det tjenligt at vise sig som opstanden, skjønt han ikke 
havde troet paa ham, om end kjendt ham før (1 Kor. 
15, 7. 9. 2 Kor. 5, 16). At se ham opstanden med 
disse Øjne kunde jo i det hele kun have Betydning og 
Beviskraft for dem, der før havde set og kjendt ham. 
Da de 10 Apostle paa selve Opstandelsens Dag havde 
medoplevet hans Opstandelse, er Thomas den eneste, 
der ikke har naaet det. fian havde skilt sig fra de an- 
dre og led derved Tab af Fællesskab med dem. Da de 
nu siden atter fik ham i Tale og vidnede for ham om, 
hvad de havde oplevet, saa er det, at Thomas er ude af 
Stand til at tro derpaa. Der er vist ikke noget forset 
i, at han forlanger en Selvoplevelse; thi Vished naaes i 
det hele kun derved. Det var ham jo ogsaa lovet med 
alle de andre i Galilæa (Matth. 28, 7. 10). Han havde 
selv unddraget sig det, som allerede blev skjænket i 
Jerusalem. Men det, han forser sig med, er, at han 
selv vil foreskrive, hvordan Oplevelsen skal være og for- 
langer den af helt sandselig Beskaffenhed (Joh. 20, 25. 
27). Han oplever, at Visheden kommer paa en ganske 
egen Maade, ved et Syn, der er uadskilleligt fra Tro, 
som Herren siger det (Joh. 20. 29). Det er for alle 
fornødent, at der før Enden kommer en Selvoplevelse, 
men Herren raader for, hvorledes den kommer. Den er 
af større Styrke end al sandselig Erfaring, hvad Thomas 
er Vidne for, idet han med Oplevelsen giver Afkald paa 
de Sikkerhedstegn, han forud havde forlangt (Joh. 20, 
28). Nu er han vissere i Troen, end nogen Sandsning 
kunde have gjort ham; han kunde se fejl, men ikke her 
tage fejl. 

Hvad nu den almindelige kristelige Trosoplevelse 
angaar, da maa vi sige, at Rækkefølgen af de forskjel- 
lige Trin i Oplevelsen er fast.- Der kan være en uendelig 
Eorskjellighed i de forskjellige Oplevelser, i Tid, i Styrke, 
i Klarhed; men ligesom Visheden, der vindes, er den 

samme i Indhold, saaledes er Rækkefølgen fast og ens 
for alle. Den begynder med at træde ind paa Tolderens 
Stade og opleve det, som ban oplevede der, og den 
ender med at mødes med Herren i hans Gjenkomst og 
blive ham lig ved at se ham, som han er. Her er en 
lang Række af Trin fra det første Skridt ind i Lyset til 
det sidste i Herlighed. Men i al Almindelighed maa 
det vist siges, at de pludselige Overgange er ikke sunde, 
i det mindste langt fra for alle. Helst maa det gaa 
stille og jævnt som ved alle normale Helbredelser. Det 
ene maa her forberede og tjene -det andet, saaledes som 
Tilfældet er ved enhver lykkelig Fødsel. Naar alt faar 
Lov at gaa sin jævne naturlige Gang, saa vil det fore- 
gaaende berede Vej for det kommende. Det er altid 
betænkeligt at fremskynde en Fødsel og i det hele at 
forcere en Udvikling. Vistnok kan den foregaa saa lang- 
somt, at den truer med helt at gaa i Staa; der kan 
være Grund til megen Frygt, men der udrettes sjældent 
noget godt ved at ville gribe ind med plump Haand. 
Der er paa denne Maade øvet saare megen Vold. Man 
bar villet fremtvinge en Syndserkjendelse, før alt endnu 
var modnet dertil, og man har villet fremkunstle en 
større Syndserkjendelse, end Udviklingen i det hele til- 
lod Og man har villet fremdrive en Naadesoplevelse 
og Bekjendelse deraf, før den kunde være sand og grun- 
det i Selvoplevelse. Det kan altsammen tillæres og efter- 
gjøres, men er saa den allerstørste Hindring for 
Oplevelsen i Virkelighed. Det er det methodistiske 
Parforceværk, der her er saa fristende at komme ind i; 
det gaar i Grunden let, rent fabrikmæseigt, den ene 
ligesom smitter den anden, den ene river den anden 
med; alt opleves i Flok, hvad i Almindelighed vil sige 
overfladisk og halvt. Det gjælder ogsaa her om at se 
paa, om det er Tidens Fylde og den belejlige Stund; 
enhver har sin Besøgelsestid. Den gjælder det om at 
kjende, men ikke om selv at skaffe til Veje. Det er en 
gjennemgaaende Erfaring i det religiøse Liv. at der skal 

bies paa Herrens Time, paa hans Frelse (Ps. 25, 3. 5 
27, 14; 33, 20; 37, 9. 34; 38, 16; 40, 2. 6. 12; 43, 5 
52, 11; 130, 5; Ordspr. 20, 22; Jesaj. 8, 17; 33, 2 
Jerem. Begr; 3, 25. Dan. 12, 12. Mik. 7, 7. Zef. 3,8). 
Det er det ejendommelige ved de saa lovpriste Vækkel- 
sestider, at der kan ikke bies paa Herren. Der drives 
paa i Utaalmodighed,- der bruges alle Midler, ogsaa rent 
utilladelige, blot for at faa den Bevægelse i Gang, man 
saa slet ikke er mægtig for at lede i et frugtbart Spor. 
At der ovenpaa de store Vækkelser følger Slappelses og 
Skuffelses Tider, er ikke mindst grundet i, at der er 
drevet noget frem, som ikke var sandt; det er Drivhus- 
plantninger, man ser visne i Livets virkelige Prøver. 
Hvor meget der end derfor strides for at faa Vandene 
rørt, hvor utaalmodigt der end bedes til Gud om, at 
han vil hjælpe til dermed, og hvor højt der end synges, 
naar det synes at lykkes, saa er det dog lige vist, at 
Skuffelse og Anger vil ledsage saadan utaalmodig Tje- 
neste. Gud véd alle Dage ligesaa godt som vi, naar 
den belejlige Tid er; og det viser sig ikke saa sjældent, 
at den, der sukkede efter at komme i Gang, var allige- 
vel slet ikke beredt, da Budet kom (Luk. 14, 15. 18). 
Det gjælder meget mere om at bie paa Herrens Time 
end at klage og skjænde over, at den lader vente 
paa sig. 

Selvoplevelsens Vished er det, det gjælder om at 
berede sig til at modtage. Den kommer, naar vi trænge 
til den og har lært at gjøre ret Brug af den. Thi Vis- 
hed kan bruges og misbruges som alt andet i Verden, 
og der er dem, for hvem Uvisheden indtil videre maa 
antages at være det bedste. Under alle Omstændigheder 
skal vi aldrig vente en tryg Vished, der frister til at 
sove ind. Meget Klagemaal over Mangel paa Vished er 
kun Forlangende om denne usunde Tryghed. Oplevel- 
sens Vished haves kun, som den stadigt erhverves, sta- 
digt tilleves; thi Oplevelser opleves og haves ikke paa 
Lager. Den romerske Kirke har i denne Henseende 

samlet sig godt til Forraad for mange Aar; den har 
opsamlet Vished for alle kommende Slægter. Men Vis- 
heden er derefter, som alt det hengjemte er. Den evan- 
geliske Kristen maa ogsaa i denne Henseende dagligt 
tilbede sig og nøjes med det daglige Brød ; han har kun 
Vished, som han hver Dag indsamler den paany som 
Mannaen i Ørken. Som denne ikke taalte at hen- 
gjemmes, saa ikke heller Visheden; den er det strøm- 
mende Vand, der ikke bliver stillestaaende uden at for- 
dærves; eller den kristelige Vished haves kun i megen 
Frygt og Bæven. 

Vilde man endelig spørge, hvad Forhold den almene 
kristelige Oplevelse staar i til Aabenbaring, da er der 
vist ingen Væsensforskjel her. I den egentlige Aaben- 
baring, enten den saa er i Legemet eller udenfor det 
(2 Kor. 12, 2. 3), er der jo ogsaa absolut Vished; men 
Visheden kan ikke være større end al anden Selv- 
oplevelses. Men medens den almene Selvoplevelse an- 
gaar det store almene: Synd og Naade, saa drejer 
Aabenbaring sig om noget særegent. Den er ikke det 
regelrette, som alle kan vente eller fordre; den er det 
overordentlige, som der hverken kan stilles Fordring om 
eller gives Regler for. Derimod kan der gives sikre 
Regler for de almindelige religiøse Oplevelser, og dem 
tør alle vente, der vil bie paa Herrens Time og stille 
sig paa det Stade, hvor han har stævnet os til at mødes 
med ham. 

er gives fremfor alt to Spørgsmaal, af hvis Be- 
svarelse den Stilling afhænger, som man indtager dels 
til de moderne Fremstillinger af Jesu Liv og dels til 
den saakaldte kirkelige Opfattelse, nemlig først Spørgs- 
maalet angaaende Kilderne - hvorvidt vi i de nytesta- 
menthge Skrifter, fornemmelig Evangelierne, virkelig eje 
troværdige historiske Kilder til Jesu Liv ? — og dernæst 
Spørgsmaalet om Underne — om der gives Undere? 
De moderne Fremstillinger af Jesu Liv hvile paa For- 
nægtelsen af det sidste Spørgsmaal og forudsætte, at 
Evangelierne ved Siden af noget ægte historisk indeholde 
saare meget sagnagtigt. Begge Spørgsmaal gribe visse- 
lig ind i hinanden. Thi blandt de Hovedgrunde, som man 
plejer at anføre for, at vore Evangelier ikke ere tro- 
værdige historiske Kilder, hører ogsaa den, at de berette 
Ting, som ligefrem ere utroværdige, som ikke kunne være 
skete paa den Maade, nemlig Underne; og omvendt, 
ville vi beraabe os paa Evangelierne til Fordel for, at 
Undere virkelig forekomme, saa vilde man vise en saa- 
dan Paaberaabelse tilbage ved at sige, at Evangelierne 
ikke indeholde ren Historie, men ere mere eller mindre 
blandede og udsmykkede med Sagn og Digtning. Dog 
udbeder jeg mig forud Lov til ikke blot helt og holdent 
at skille det første Spørgsmaal fra det andet, men ogsaa 

til at holde begge Spørgsmaalene ude fra hinanden, ellers 

1* 

er det ikke muligt at prøve det første Spørgsmaal paa 
en uhildet Maade. Gaar man til Evangelierne med den 
Forudsætning, at der ikke kan gives Undere, saa er deres 
Dom paa Porhaand udtalt, thi de ere fulde af Under- 
fortællinger — og saa er enhver yderligere Undersøgelse 
fuldstændig overflødig. Om der gives og kan gives Un- 
dere? Det Spørgsmaal skal saa, vil Gud, næste Gang 
sysselsætte os; nu lade vi det helt ude af Betragtning 
og prøve kun Kilderne til Jesu Historie paa en lige saa 
uhildet Maade, som en Biograf prøver de Kilder, hvoraf 
han vil øse, før han skrider til at beskrive en Mands Liv. — 

Med Hensyn til Kundskaben om Jesu Liv ere vi 
nu udelukkende henviste til det nye Testamentes Skrif- 
ter. Selv om det ogsaa vilde være meget interessant at 
vide, hvad jødiske og hedenske Tidsfæller mulig kunne 
have fortalt og dømt om ham, maa vi dog give Af- 
kald derpaa. Hvad der i saa Henseende findes, er gan- 
ske uden Betydning og uden Værdi. Et Sted hos den 
jødiske Historieskriver Josefus, som levede samtidig 
med Jerusalems Ødelæggelse og i den jødiske Krig selv 
førte en Kommando imod Romerne, er saa usikkert 
i selve Teksten, at det derved taber al Værdi. Hvad 
den jødiske Tradition byder, er usikkert, hvad Alderen 
angaar, og alt for meget farvet af Had mod Jesus til 
at fortjene videre Opmærksomhed. Vel bringes der fra 
Tid til anden Bøger i Handelen som „Essæeren Jesus", 
„Breve fra en Essæer angaaende Jesus" og lign., hvori man 
skulde vente at finde samtidige Efterretninger om Jesus; 
men det er det rene Bedrag. Hedningerne tie saa godt 
som aldeles, og dér, hvor de begynde at tale, ere deres 
Efterretninger paavirkede af de Kristne. Paa den Maade 
blive kun de nytestamentlige Skrifter tilbage. Først vil 
det dog være af Betydning at komme med nogle ganske 
almindelige Bemærkninger, for idetmindste foreløbig at 
orientere os over, hvad vi kunne vente. 

Vi spørge da først: Befinde vi os overhovedet paa 
en Grund, hvor vi tør vente virkelig Historie? Svaret 

lyder: Ja! vi staa i en fuldkommen historisk Tid, som 
med hele sit Liv ellers er os saa klar og gennemsigtig, 
som det er muligt, at den kan være paa et saa langt 
tilbage liggende Tidspunkt. Det er af Vigtighed at have 
dette for Øje, thi i Virkeligheden vilde Sagen stille sig 
ganske anderledes, hvis Kristendommens Begyndelse faldt 
i en Tid, hvor der slet ikke endnu kan være Tale om 
paalidelig Historie. De Kendsgerninger, som Kristen- 
dommen begynder med, ere jo heller ikke skete i Hemme- 
lighed eller i en Afkrog, men aabenlyst for et helt Folks 
Øjne, og dets Øvrighed selv, det høje Raad og den ro- 
merske Landshøvding, have været delagtige deri. 

Vi ville dernæst spørge: Fandtes der i de første 
Kristnes Kredse Interesse for denne Historie, Interesse 
for at faa nøjagtig Kundskab om den og overlevere den 
paa sikker Maade? Svaret herpaa maa lyde: I høj Grad! 
Evangeliets Prædiken var og maatte nærmest være Hi- 
storiefortælling. Naar Apostlene gik ud og prædikede: 
Jesus er Kristus! saa vidste jo endnu ingen, hvem denne 
Jesus var. De maatte altsaa begynde med at for- 
tælle deres Tilhørere Jesu Historie. Uden Historie- 
fortælling kunde de ikke gøre noget Skridt fremad. Saa 
vigtig var Historiefortællingen for Kirkens Udbredelse, 
at Paulus blandt de Embeder, hvormed Kirken blev ud- 
rustet, ogsaa nævner et Evangelistembede. Jesu Histo- 
rie, hans Gernings Historie, er i ret egentlig Forstand 
Genstand for den kristelige Tro. Evangeliet er ikke et 
Læresystem, som man kain foredrage uden at meddele 
noget om ham, som har opstillet det; dets Indhold er 
Historie, vor Forløsnings Historie. Aldrig har i Virke- 
ligheden noget Religionssamfund vist en større Interesse 
for deres Skrifters Historie end den kristne Kirke. Hvor 
staar ikke Islam i den Henseende paa en ganske anden 
Maade til sin Stifter, og dog iSndes ogsaa allerede tid- 
lig dér ivrige Bestræbelser for at stille Traditionen om 
Muhammed og Islams Stiftelse paa sikker Grund. Det er 
aldeles utænkeligt, at den ældste Kirke ikke ogsaa i den 

Retning skulde have gjort, hvad den kunde; man har 
ondt ved at tro, at den aldeles uden Undersøgelse skulde 
have taget Sagn for Historie. Sikre Spor vise ogsaa det 
modsatte. Jeg minder kun om, hvor omhyggelig Paulus 
i sit første Korinthierbrev navngiver Vidnerne til Her- 
rens Opstandelse. Vi maa ingenlunde forestille os, at 
han kun har prædiket: Kristus er opstanden. Ligesaa 
lidt vilde nogen den Gang have troet dette hans blotte 
og bare Udsagn, som nogen nu til Dags vilde tro, naar 
det hed : den eller den er opstanden fra de døde. Tvært- 
imod anfører han netop de Vidner, som have set ham, 
for at bekræfte sin Tales Rigtighed (1 Kor. 15). — Man 
har rigtignok, for paa Forhaand at gøre hele Grrunden 
usikker, sagt, at hin Tid, i det mindste i de kriste- 
lige Kredse, ikke har øvet nogen Kritik, men været en 
fuldstændig ukritisk Tid, hvorfor man slet ikke af en 
saadan Tid kan vente nogen paalidelig Dom om, hvilke 
Kilder der var troværdige, og hvilke ikke. Nu velan, 
den kendte maaske lidet til det, som man nu kalder 
Kritik; men netop derfor besad den i høj Grad den 
rette Sans for Sandheden, hvad der den Gang saa vel 
som nu til Dags maa være Hovedsagen ved al Kritik. 
Det drejede sig desuden om en Historie, hvis Bekendelse 
medførte hele Verdens Had, ja Haan og Spot og selve 
Døden — ikke sandt, saa spørger man dog vel først 
om, paa hvilken Grund da en saadan Historie hviler? 
At Kirken derimod skulde være gaaet saa ganske ukri- 
tisk til Værks, saa den blot skulde have taget imod, 
hvad der syntes opbyggeligt, ubekymret for, om det og- 
saa var sandt — imod en saadan Antagelse taler alt, 
hvad der foreligger. Tertullian fortæller et Sted 
lejlighedsvis om en Presbyter, som lavede en Historie 
om Paulus og Thekla og udgav den for ægte. Da Sagen 
blev opdaget, blev han til Straf afsat fra sit Embede. 
Det passer ikke med den Antagelse, at Tiden var fuld- 
stændig kritikløs. Ved Evangelierne har Kirken for- 

øvrigt øvet saglig Kritik, idet den har udvalgt vore fire 
Evangelier ud af det store Tal, der fandtes. 

Dog vil jeg ikke straks gaa til Evangelierne, thi det 
er en altfor omstridt Grund at gaa ud fra. Vi ville 
hellere tage vort Udgangspunkt fra en Grund, hvorom 
der hersker fuld Enighed — fra Paulus' fire Breve, som 
selv den mest yderliggaaende Kritik har maattet lade 
staa. Det er Romerbrevet, de to Korinthierbreve og 
Galaterbrevet. At disse Skrifter virkelig ere ægte og 
forfattede af Apostelen Paulus, er vel i den nyeste Tid 
blevet bestridt af hollandske Teologer, efter hvis An- 
skuelse vi overhovedet ikke eje et eneste Skrift fra den 
apostolske Tid; men i Tyskland har denne Anskuelse 
endnu ikke fundet nogen Talsmand. Lad os da se, hvad 
der indeholdes i disse Breve af Jesu Historie! 

Det kunde nu maaske undre os, at det er saa lidt. 
Sjelden fortæller Apostlen om Jesus, ligesom han ogsaa 
kun sjelden anfører et Ord af ham. Ved nærmere Efter- 
tanke forstaas dette imidlertid let. Brevene ere jo ikke 
skrevne for først at vinde Jøder eller Hedninger for 
Kristus, men for at styrke og befæste de allerede vundne 
i deres Tro. Ser man nøjere efter, saa forudsætter Pau- 
lus overalt et historisk Grundlag; Jesu Liv er hans Læ- 
sere bekendt, der er øjensynlig gaaet en udførlig histo- 
risk Meddelelse forud. Derom minder Paulus kun, naar 
det er nødvendigt. Hvor ofte viser han ikke tilbage til 
det, som han har sagt dem derom, „til sit Evangelium" 
(Rom. 2, 16). Hvor der er en Lejlighed dertil, frem- 
hæves ogsaa enkelte Ting, og nu og da gentages noget 
paa udførligere Maade, som Indstiftelsen af den hellige 
Nadver og Opstandelseshistorien. 

Lægger man nu sammen, hvad Brevene paa den 
Maade give os, saa have vi Hovedpunkterne i Jesu Liv 
for os: Hans Nedstamning fra Davids Slægt (Rom. 1, 3), 
hans Fødsel af en Kvinde (Gal. 4,4), Indstiftelsen af 
Nadveren (1 Kor. .11, 23 flg.), hans Korsfæstelse, Død, 
Begravelse og Opstandelse (1 Kor. 15, 1 flg.). Andet 

kunne vi med fuld Sikkerhed slutte os til. Saaledes 
kunne vi af den Maade, hvorpaa Paulus taler om Daaben 
(Rom. 6, 4; 1 Kor. 12, 13; 1 Kor. 1, 17; Gal. 3, 27 
o. s. V.), med Sikkerhed slutte, at han betragter den som 
indstiftet af Kristus; og naar Paulus fører Apostlenes 
Udrustelse med Undergaver tilbage til Herren (1 Kor. 
12, 7 o. a. St.), maa han nødvendigvis have anset Her- 
ren selv som den oprindelige og rigeste Ejer af 
samme. Enkeltheder indlader Paulus sig kun lidt paa; 
vi have set af hvad Grund; men hvor han gør det, stem- 
mer det ganske med de evangeliske FortælHnger, saa- 
ledes f. Eks., at de Øverste i Israel vare Skyld i Jesu 
Død (1 Kor. 2, 8), at han blev forraadt (1 Kor. 11, 23), 
at ban opstod den tredje Dag (1 Kor. 15,5). — Og 
nu, hvad der er Hovedsagen, det hele Billede, som Pau- 
lus har af Jesus, er akkurat det samme, som vi kende 
fra Evangelierne. Jesus er ikke blot for ham det synd- 
fri, hellige Menneske (2 Kor. 5, 21 ; Rom. 5, 19), han er 
ham mere end et Menneske, han er Guds Søn (Rom. 
1,4; Gal. 4,4 o. a. St.) og Davids Søn, som for vor Skyld 
blev fattig, da han var rig (2 Kor. 8,9), han er ham 
Mellemmand ved Verdensskabelsen (1 Kor. 8, 6), Menne- 
sket fra Himlen (1 Kor. 15, 47), som nu sidder ved Guds 
højre Haand (Rom. 8, 34) og engang vil komme igen 
som Dommer (Rom. 2, 16), han er Herren i eminent 
Forstand, Troena og Tilbedelsens Genstand og Indhold. 
I Virkehgheden behøver man kun at læse disse fire Breve 
af Paulus for at overbevise sig om, at Paulus' Kristus 
har været en anden end den, som Renan, Strauss og 
Schenkel, ja Keim, byde os som den sande historiske. 
Og ikke blot Paulus havde denne Kristus. Sammen- 
ligne vi Paulus' Breve med Peters første Brev, saa træder 
ogsaa her det samme Kristusbillede os i Møde. Lad os 
til Slutning se paa Johannes' A åbenbaring. Hvad enten 
nu denne Bog har Apostlen eller en anden Johannes til 
Forfatter (derom er der forskellige Anskuelser), saa er 
den i hvert Fald et Skrift fra den apostolske Tid. 

Heller ikke den Bog lærer anderledes om Kristus. Han er 
den første og sidste, den levende, A og (Joh. Aab. 
1, 8. 11), Grenstand for guddommelig Tilbedelse (1, 17 
o. a. St). Kirken kan altsaa trøste sig med, at dens Kri- 
stusbillede stemmer ganske med den apostolske Tids, 
med det Billede, som Paulus, Peter og Forfatteren af 
Johannes' Aabenbaring give os. 

Hvis man siger, at dette Billede er falsk, saa bør 
man vel betænke, hvad man dermed udtaler. Man siger 
da intet ringere , end at allerede den apostolske Tid , de 
Mænd, som dels selv havde været Øjenvidner, delsomgaae- 
des med Øjenvidner, have dannet sig et falsk Billede 
af Herren. Siger man, at Kirken paa et senere Tids- 
punkt og paa en vildledende Maade har gjort Mennesket 
Jesus til Gud, og at det er den Vildfarelse, som Kri- 
stendommen maa renses for, for at kunne føres .tilbage 
til sin oprindelige Renhed, nu velan, saa er denne an- 
tagne Vildledelse i det mindste begyndt meget tidlig, 
saa tidlig, at man egentlig maa sige, at ren Kristendom 
i den Forstand aldrig har eksisteret. Man kan jo for- 
kaste Peters og Paulus' Kristusbillede; men saa maa man 
ogsaa være saa ærlig at sige det. Man kan sætte et 
andet i Stedet for; men saa maa man ikke bære sig ad, 
som om man kunde beraabe sig paa den apostolske Tid 
som Vidne derfor. Saa maa man sige rent ud, at man 
selv har lavet dette Kristusbillede, 

Gaa vi nu til Evangelierne, saa miaa vi forestille 
os deres Fremkomst saa simpelt og naturligt som mu- 
ligt. Vel raader jo over alt og i alt Hellig-Aanden, som 
hvis Opgave Herren udtrykkelig opstiller: at minde Di- 
sciplene om alt, hvad han havde sagt dem, og som der- 
for drog Omsorg for, at Kirken fremtidig ikke skulde 
mangle et sikkert, til dens Tro og Liv svarende. Livs- 
billede af sin Stifter; men overalt er det Aandens Frem- 
gangsmaade, ikke at undertrykke det naturlige, men at 
rense det, og det er med denne menneskelige, naturlige 
Side af Evangeliedannelsen, at vi her have at gøre. Det 

forstaar sig egentlig talt af sig selv, at den mundtlige 
Fortælling af Herrens Gerninger og Taler var det første, 
og ikke den skriftlige Optegnelse, tilmed da de første 
Kristnes Tanker endnu slet ikke vare rettede mod Kir- 
kens fjerne Fremtid paa Jorden, idet de meget snarere 
levede i Haabet om Herrens nære Genkomst. Den skrift- 
lige Optegnelse er kun en Fastslaaen af denne mundtlige 
Fortælling* 

Enhver fortalte nu de nærmeste, hvad han havde 
iagttaget som Øjen- og Ørenvidne, og naar Apostlene, 
der havde ledsaget Jesus under hele hans offentlige 
Virksomhed, derved vare satte i Stand til at levere de 
rigeste og fuldstændigste Meddelelser om hans Liv, slut- 
tede snart andre sig til dem, som, foruden hvad de 
selv havde set, samlede andet sammen, som andre havde 
været Vidner til. Der dannede sig Grupper og Rækker 
af Fortællinger og Taler af Herren. Man satte sikkert 
en Glæde i at kunne fortælle og høre saa meget som 
muligt af, hvad Herren havde sagt og gjort; men man 
havde ikke særlig Interesse for, netop nu at samle hans 
Ord eller fortælle alle hans Undergerninger. Fra først 
af have vi snarere kun et Udvalg af Stoffet for os, og 
paa dette Udvalg kunne ogsaa — menneskelig talt — 
alle Slags tilfældige Omstændigheder have indvirket. 
Fortællere fra Galilæa have vel sagtens især meddelt 
Fortællinger fra Herrens galilæiske Virksomhed, og da 
de fleste af hans første Tilhængere vare Galilæere, ind- 
tog ganske naturlig fra først af det galilæiske Fortæl- 
lingsstof den største Plads i den mundtlige Overlevering. 
Hvis én af dem, som Herren havde helbredet, mulig 
senere blev et levende Medlem af Menigheden, knyt- 
tede der sig en særlig Interesse til denne Helbre- 
delseshistorie. Man havde jo det levende Vidne midt 
iblandt sig. Saaledes ligger det f. Eks. meget nær at 
formode, at vi have en lignende Omstændighed at takke 
for. at Navnet paa den blinde Eartimæus, Timæus' 
Søn (Mark. 10,46) er nævnet, — ligesom Navnet paa 

Simon af Kyrene, Alexanders og Rufus' Fader (Mark. 
15, 21). 

Bartimæus, Alexander, Rufus vare kendte Medlem- 
mer af Menigheden, og ganske naturlig fortalte man 
Historien med de kendte Navne, medens Navnene om- 
vendt paa mange Steder hurtig gik af Glemme, saadan 
som det sker ved enhver folkelig Fortælling, saa der kun 
blev fortalt om en spedalsk eller om en værkbrudden uden 
Navns Nævnelse. Paa lignende Maade gik det med 
Steds- og Tidsangivelser. For dem kunde der jo ej 
heller være særlig Interesse. Hovedsagen var, at Herren 
havde helbredet denne eller hin syge og havde talet dette 
eller hint Ord; men naar og hvor det skete, derpaa laa 
der mindre Vægt. Derfor maa vi ikke forestille os disse 
mundtlige Fortællinger fra Herrens Liv som en alt om- 
fattende, næsten fuldstændig kronologisk ordnet. Biografi 
af Herren, selv om ogsaa Hovedkendsgerningeme, især 
hans Død og Opstandelse, ikke kunde mangle i nogen 
Fortælling. 

Snart vaagnede nu ogsaa Interessen for at fastholde, 
hvad der hidtil kun havde været fortalt mundtlig. Det 
laa nær nok at optegne, hvad man havde hørt, ligesom 
man ogsaa ved sine Optegnelser blev sat i Stand til at 
meddele det til bortrejste Brødre, som bad derom. Saa- 
ledes opstod ganske naturlig de første Optegnelser, idet 
disse dog ikke straks vare fuldstændige og alt med- 
tagende, men nærmest en simpel Gengivelse af den 
mundtlige Fortælling. Jo mere Kirken udbredte sig, jo' 
mere Tiden rykkede frem, des mere maatte Interessen 
vokse for skriftlige Optegnelser, og bortset fra andre 
Spor viser Forordet til det tredje Evangelium tydelig 
nok, at der foruden vore Evangelier var endnu et stort 
Antal Skrifter, som mere eller mindre fuldstændig for- 
talte Herrens Liv og Virken. — Det fuldkomneste, og 
derfor ogsaa af Kirken anerkendte, Produkt af denne 
Proces udgøre vore 3 første Evangelier. 

Disse betragte vi derfor først uden at medtage det 

fjerde Evangelium; thi dette staar ganske for sig selv, 
hvad ogsaa straks fremgaar deraf, at Stoffet for største 
Delen er et helt andet; det fortæller andre Undere, 
andre Taler end de tre første Evangelier, medens disse, 
— hvad der bliver klart for enhver, der blot én Gang 
har læst dem — paa det nøjeste hænge sammen ind- 
byrdes, saa at de ikke blot i det væsentlige give det 
samme Stof, men ogsaa mange Gange i Maaden at for- 
tælle paa udvise en ordlydende Samstemning. Det er 
let at jævnføre dem saaledes, at man kan parallelisere 
det ene Evangeliums Portælling med det andet Evan- 
geliums eller med begge de andres. En saadan Over- 
ensstemmelse kalder man med det græske Ord „Synopse", 
og derfor kalder man de tre første Evangelier for „synop- 
tiske Evangelier". 

At forklare dette Slægtskabsforhold hører til et af 
de vanskeligste Problemer for den nytestamentlige Viden- 
skab. Dets Løsning er lige siden dette Aarhundredes 
Begyndelse, hvor man først alvorlig gik til Sagen, bleven 
forsøgt ved talrige Hypoteser, hvoraf den ene bestandig 
har fortrængt den anden; men at gaa nøjere ind herpaa 
vilde her føre altfor vidt. Størst Samstemning finder for 
Øjeblikket den Antagelse, at der ligger to Hovedkilde- 
skrifter til Grund for Evangelierne, en Samling af Her- 
rens Taler, som Matthæus ordnede, og Markus' Evan- 
gelium væsentlig i den Skikkelse , hvori vi have det nu. 
Paa Grundlag af disse Kildeskrifter, og med tilbørligt 
Hensyn til den endnu løbende mundtlige Overlevering, ere 
saa Matthæus' Evangelium i sin nuværende Skikkelse og 
Lukas' Evangelium opstaaede. Dog maa man aldeles 
ikke betragte hele dette Problem som endelig og sik- 
kert løst. Der er endnu den Dag i Dag ikke faa Lærde 
af de forskelligste Retninger, som fastholde og forsvare 
andre Anskuelser, eller ogsaa tilbagevise enhver Benyt- 
telse af det ene Evangelium af Forfatterne til de andre 
og anse dem alle tre som kun stammende fra den mundt- 
lige Overlevering. 

Hele Spørgsmaalet er ikke saa vigtigt som dette: 
naar ere vore Evangelier opstaaede? Thi derpaa vil 
det især komme an med Hensyn til Bedømmelsen af 
deres Troværdighed. Jo nærmere de selv staa de Be- 
givenheder, som de fortælle, des sikrere maa vi vente 
i dem at se virkelig troværdige Vidner for disse; om- 
vendt, jo fjernere fra den apostolske Tid de ere op- 
staaede, des snarere er det saa idetmindste muligt, at 
noget sagnagtigt kan have indsneget sig i dem. I den 
Hensigt søgte TUbingerskolen saa vidt muligt at rykke 
Evangelierne ned i det andet Aarhundrede. 

Efter Baur skulde Matthæusevangeliet først være 
skrevet 130 — 134, og Lukas endog først 150. Men vi 
finde utvivlsomt de synoptiske Evangelier allerede 140 — 
150 i almindelig anerkendt kristelig Brug. Allerede ved 
Midten af andet Aarhundrede se vi en hedensk Mod- 
stander af Kristendommen, C el sus, hente sine Efter- 
retninger om Jesu Person og Gerning fra Evangelierne 
som fra almindelig anerkendte Bøger. Endnu tidligere 
130 — 140 finde vi dem hos de gnostiske Vranglærere. 
En af dem, Marcion, bearbejdede Lukasevangeliet i 
sit Øjemed, et fuldstændig uomstødeligt Bevis for, at 
dette den Gang var anerkendt fra alle Sider. Men saa 
kan man heller ikke tvivle om, at Evangelierne maa 
være opstaaede allerede en rum Tid forud. Selv i Tii- 
bingerskolen begyndte derfor snart en tilbagegaaende 
Bevægelse. Baur s Disciple satte Evangelierne bestandig 
højere op. Allerede Z eller lod Lukas være skreven 
omkring Aaret 130; Volkmar Markus c. 80, Lukas 
100, Matthæus 110; Hilgenfeld Matthæus og Markus 
henimod Slutningen af første Aarhundrede og Lukas i 
Begyndelsen af andet Aarhundrede. Selv om vi derved 
allerede i det væsentlige ere komne tilbage til det første 
Aarhundrede, gaa dog de nyere Bearbejdere af Evan- 
geliespørgsmaalet endnu længere tilbage. 

Holtzmann angiver som Tidspunkt de fla viske 
Kejseres Regering (69 — 96), Weiss sætter det ældste 

Kildeskrift, Talesamlingen, til 65 — 68, Markusevangeliet 
til 69, vort nuværende Matthæusevangelium c. 70 og Lu- 
kasevangeliet i Begyndelsen af 80. Beyschlag an- 
sætter Markus og Talesamlingen til c. 66, Matthæus til 
Tiden kort før 70 og Lukas til omtrent Aar 80. 

En besindig, ikke forud indtagen. Videnskab vil i 
Virkeligheden ikke kunne komme til andre Resultater. 
Afset fra alt andet tilstede allerede de ydre Vidnesbyrd 
det ikke. Disse ere saa gode og sikre, som vi over- 
hovedet kunne forlange af en Tid, som skrev lidet, og 
af hvis Skrifter endnu mindre er naaet til os. Alt, hvad 
vi eje fra Slutningen af den apostolske Tid indtil andet 
Aarhundredes Midte, lader sig let samle i et almindeligt 
Bind. Og dog fattes ikke ét af de tre Evangelier til- 
strækkelig Bevidnelse. 

Begynde vi med Markus, saa bevidner den ældste 
Overlevering os enstemmig, at han har forfattet sit Evan- 
gelium under Peters særlige Indflydelse, hvis Tolk han 
var. I Særdeleshed siger Pap i as ^), en Mand, der rager 
op i den apostolske Tid, med Paaberaabelse af et endnu 
ældre Vidne, Presbyteren Johannes: „Markus, Peters 
Tolk, har nøjagtig opskrevet, hvad der af Peters Fore- 
drag kom ham i Hu af Herrens Ord og Gerninger." Ja, 
den kristelige Oldtid gaar endog saa-vidt, at den bcr 
tragter Markus' Evangelium ganske som et Evangelium 
af Peter. Efter ydre og indre Grunde maa det være 
forfattet ifør 70. 

For Lukas evangeliet have vi det nærmeste Vidnes- 
byrd i Apostlenes Gerninger. Det er aldeles utvivlsomt, 
at ligesom begge Skrifterne danne et Hele, saaledes have 
de ogsaa én Forfatter. Men Forfatteren til Apostlenes 
Gerninger optræder selv i Skriftet som en JEtejsefælle af 
Paulus 2), og skønt han intetsteds nævner sig ved Navn, 
bevidner dog Oldtiden enstemmig, at det er Lukas. 
Dermed stemmer ogsaa Evangeliets paulinske Præg helt 
igennem. Efter mange Tegn at dømme er Evangeliet 
først skrevet efter Jerusalems Ødelæggelse. Noget ander- 

ledes har det sig med Matthæuseyangeliet. Efter den 
kirkelige Overlevering^) skrev Matthæus oprindelig ikke 
Græsk, men Hebraisk eller nøjagtigere Aramaisk. Højst 
sandsynlig omfattede nu dette aramaiske Skrift af Apost- 
len ikke hele vort nuværende første Evangelium, men det 
var snarere en Samling af Herrens Taler, maaske ogsaa 
ledsaget af enkelte historiske Notitser. Denne Talesam- 
ling blev da oversat paa Græsk og udvidet til et fuld- 
stændigt Evangelium. Hvad Affattelsestiden angaar, 
maa Talesamlingen være opstaaet allerede meget tidlig, 
da vi maa sætte selve Evangeliet endog til før Jerusa- 
lems Ødelæggelse. 

Lægge vi disse Resultater sammen, saa ere vore 
synoptiske Evangelier affattede i den apostolske Tid mel- 
lem 60—75, og selv om intet af dem, saaledes som de 
foreligge, er et Værk af en umiddelbar Discipel af Je- 
sus, vise de dog umiddelbart tilbage til saadanne, i 
Særdeleshed det første til Matthæus og det andet til 
Peter. 

Lad os nu lægge Mærke til, hvad der følger heraf. 
Naar nogen paastaar, at vore Evangelier ikke indeholde 
Historie, men Sagn eller idetmindste sagnagtig omdannet, 
sagnagtig udsmykket. Historie, saa maa han bestemt 
kunne paavise os Muligheden til en saadan omfattende 
Sagndannelse. Men enhver Sagndannelse udkræver, afset 
fra alt andet, først og fornemmelig en vis Tid. Først 
naar det virkelige Billede af en historisk Person er blevet 
formørket ved en lang mellemliggende Tid, og der kun 
er blevet et almindeligt Indtryk tilbage af hans Eksi- 
stens, først da er der Mulighed for en Sagndannelse i 
større Maalestok. Hvor findes nu Tiden for en saadan? 
Imellem Herrens Død og Markusevangeliets Affattelse er 
der ikke stort mere end 30 Aar. Endnu levede et stort 
Antal af dem, som havde set Herren og oplevet denne 
Historie med. Paulus kan endnu beraabe sig paa Hun- 
dreder af Øjenvidner til Opstandelsen (IKor. 15, 7). Er 
her Plads til en omfattende Sagndannelse? Kald tilbage 

i Erindringen, hvad jeg forud bemærkede, at vi staa i 
en ren og klar historisk Tid. Tiden er efter sin Karakter 
meget snarere en Vantroens Tid end den naive Tros Tid. 
En saadan Tid kan vel skabe bevidst religiøs Digtning 
eller ogsaa al Slags fantastisk Dannelse af Overtro, som 
altid gaar Side om Side med Vantroen, men til naiv 
Sagndannelse er den ikke skikket. Og hvorledes stillede 
Apostlene sig til denne Sagndannelse, som ikke alene 
maatte være begyndt paa deres Tid, men som allerede 
den Gang i Hovedsagen maatte have udfoldet sin Virk- 
somhed? — Naar vi se hen til Apostlenes sædelig rene, 
helt igennem sanddru, Karakter, er det utænkeligt, at de 
selv skulde have haft Del deri eller blot have fortalt i 
Menighederne disse Sagn, der havde dannet sig uden 
deres Medvirkning, som om de vare Historie. Men naar 
dette ikke er Tilfældet, hvorledes skulle vi da forestille 
os, at disse Sagn uden Apostlenes Medvirkning, og endog 
under Modsigelse fra deres Side, fandt Modtagelse og 
Tiltro i Menighederne, som dog i alle Henseender vare 
vante til afse op til Apostlene som til Herrens beskik- 
kede Vidner? Dog er den Antagelse, at meget i Evan- 
gelierne tilhører det ubevidst digtende Sagn, som Strauss 
fornemmelig har gjort sig til Talsmand for, ikke mere 
den herskende nu til Dags. Der er sket en mærkværdig 
Forvandling. Man taler nu hellere om bevidst Digtning 
og laver en Række af de evangehske Fortællinger om til 
Allegorier, hvori en eller anden almindelig Sandhed er 
bleven legemliggjort i en Histories Skikkelse, eller et 
Udsagn af Herren er blevet omdigtet til en udvortes Be- 
givenhed. Saaledes opstod af den Sandhed, at Jesus er 
Livets Brød, under Indvirkning af Historien om Ørke- 
nens Manna, Bespisningshistorien, og af Herrens Ord om 
Menneskefangsten Historien om den vidunderlige Fiske- 
dræt. Men afset fra, at Antagelsen af bevidst Digtning 
medfører den samme Vanskelighed som Antagelsen af en 
ubevidst Sagndannelse, lader den sig slet ikke gennem- 
føre uden sædelig at plette Herren og hans Apostle. 

Renan mener, at der allerede i Jesu Levetid har 
dannet sig en Legende om ham, og selv om Weiz- 
såcker ikke gaar saa vidt, paastaar han dog, at Øjen- 
vidnerne til Jesu Liv slet ikke vare i Stand til at op- 
fatte Begivenhederne rigtig, fordi den Begejstring for 
Jesus, som de delte med Folket, har hindret dem deri. 
Forholdt det sig saaledes, vilde det rigtignok kaste 
et meget betænkeligt Lys over Herren og hans Disciple. 
Vil man ikke antage, at Herrens opdragende Gerning 
lige over for Disciplene har været aldeles forgæves, 
maa dog deres Omgang med ham, som selv kalder sig 
Sandheden, have lutret og styrket deres Sandhedssans. 
Havde han kaldet dem til sine Vidner og netop uddannet 
dem til, at de. skulde overlevere et rigtigt Billede af ham 
og hans Gerning, saa maa vi dog vel ogsaa antage — 
hvis han skal gaa fri for sædelig Bebrejdelse — at 
han har gjort alt for at skafife dem et rigtigt Billede og 
bevare dem for Blusioner og Bedragerier. Ligesaa lidt 
som han selv fandt sig i den usande Glans, som Folke- 
massernes Begejstring kastede over ham, ligesaa lidt 
er det tænkeligt, at han ikke skulde have hindret det, 
hvis hans Disciple betragtede ham gennem dette uklare 
Slør, fordi det smigrede deres Forfængelighed at have 
en saa berømt Mester. Er det fremdeles tænkeligt, at 
Underne kunde blive opdigtede saa snart efter hans Død, 
hvis hans Liv ikke i sig selv indeholdt saa meget under- 
fuldt, at Underet ligesom viste sig som .det naturlige 
og selvforstaaelige? Og nu det allerværste. Selv om 
Evangelisterne meddelte Fortællingerne som Allegorier, 
saa kunde man endda finde sig deri. Men nu meddele 
de Underberetningerne som Historie, Underne skulle 
være „Tegn" for Troen. Dette er ikke mere Digtning, 
det er Falskneri og Løgn. Hvilken Forestilling maa 
man dog have om den apostolske Tid, naar man anser 
det for muligt! 

Endelig endnu ét, som jeg beder om at mærke 
vel. At der allerede i de faa Aartier, som ligge 

Smaaskrifter til Oplysning for Kristne. VII, 8. 2 

imellem Herrens Død og vore Evangeliers Affattelse, i 
Stedet for det ægte Ejistusbillede skulde have trængt 
sig et uhistorisk og sagnagtigt Billede ind, maa anses 
for umuligt, naar Disciplene, der vare Øj en- og Øren- 
vidner, havde modtaget et blot nogenlunde dybt gaaende 
Indtryk af ham og bevaret et blot nogenlunde levende 
Billede af ham. Siger inan, at Evangeliernes Kristus- 
billede ikke mere er det sande historiske, saa maa man 
ogsaa bestemme sig til at sige, at Disciplene slet ikke 
have faaet noget sikkert Billede af Herren ved deres 
Omgang med ham, saa at der let kunde danne sig et 
falskt Billede for dem, eller med andre Ord, man maa 
bestemme sig til at sige, at Jesu Person, hans Ord og 
Gerninger egentlig intet Indtryk have gjort. Men hvor- 
ledes vil man da forklare, at hele den store Verdens- 
bevægelse fremstilles som en, der er udgaaet fra Jesu 
Person! Hvis overhovedet noget staar fast, saa er det 
dette, at Jesus har gjort et Indtryk paa sine Tidsfæller 
med Hensyn tii Dybde, Liv og Varighed, som aldrig 
nogen anden. Men saa maa der virkelig ogsaa 
30 — 40 Aar efter hans Død endnu have eksi- 
steret et levende, ægte og sandt Billede af 
ham hos dem, der havde omgaaedes ham, og 
forudsat, at de synoptiske Evangelier — hvad 
der efter Videnskabens nuværende Stilling maa 
anses for sikkert — omend kun efter deres væ- 
sentlige Indhold ere opstaaede ved denne Tid, 
saa maa det Kristusbillede, som de give os, 
være dette ægte historiske*). 

Dog, vi have endnu et umiddelbart Vidnesbyrd i det 
fjerde Evangelium. Er det virkelig forfattet af Jo- 
hannes, saa foreligger der for os i det en Beretning om 
Jesu Liv, som ikke kan gives bedre af nogen anden, en 
Beretning af en af hans egne Disciple, ja en af hans 
fortroligste Disciple. Fra alle Sider har man da ogsaa er- 
kendt Vigtigheden af Spørgsmaalet om Johannesevangeliets 
Ægthed, og Forhandlingerne derom ere i de sidste Aar 

blevne saa levende, at Literaturen herom allerede udgør 
et lille Bibliotek. Saa meget des mere føler jeg det 
vanskelige ved at give Dem endog blot et nogenlunde 
tilsvarende Billede af samme. Jeg bliver nødt til at ind- 
føre Dem i mange Enkeltheder, selv om ogsaa Grænserne 
for et Foredrag nødvendiggøre en Indskrænkning til 
Horedsagen. 

Det drejer sig nærmest om de ydre Vidnesbyrd for 
det fjerde Evangelium. Hvem kender det og borger os 
for dets johanneiske Oprindelse? Lad os gaa ud fra 
det Tidspunkt, hvori det almindelig er anerkendt og i 
Brug i Kirken som apostolsk^ Skrift. Det er ved Aaret 
180. Ved det Tidspunkt forudsætter Irenæus vore fire 
Evangelier afsluttede. Menigheden i Lyon citerer Jo- 
hannesevangeliet i et Brev, som den skrev i Anledning 
af den i Aaret 177 udstaaede store Forfølgelse. Lige- 
ledes findes det at være i Brug i den romerske Kirke, som 
et gammelt Skriftkatalog godtgør, og ogsaa i den aleks- 
andrinske og syriske Kirke, saaledes som vi for den før- 
stes Vedkommende kunne se det af Klemens Aleksan- 
driners' Skrifter, og for den sidstes Vedkommende af den 
syriske Bibeloversættelse. Selv Hæretikerne benytte det, 
et tydeligt Tegn paa dets almindelige Anerkendelse, 
flerakleon, en Discipel af Gnostikeren Valentin, skrev 
allerede senest 170 en Kommentar til Evangeliet; de 
saakaldte klementinske Homilier, en kristelig Roman, 
som opstod i hæretiske Kredse c. 160 — 160, citerer et 
Afsnit deraf. Modsigelse finder det ingensteds. Kun en 
UUe Sekt, Alogerne, forkastede det, men deres For- 
kastelse af Evangeliet bliver til et Vidnesbyrd for samme. 
De forkastede det udelukkende, fordi det ikke tiltalte 
dem. Hvis man dengang blot havde haft den fjerneste 
Erindring om dette Evangeliums senere Oprindelse, saa 
vilde de sikkert have gjort den gældende. Men deraf 
findes intet Spor. 

Særdeles vigtigt er Irenæus' forhen nævnte Vid- 
nesbyrd. Han havde tidligere levet i Lilleasien og var 

2* 

en Discipel af Polykarp i Smyrna, der selv havde kendt 
Johannes. Irenæus' Vidnesbyrd^) viser altsaa netop til- 
bage til den Kreds, hvor Evangeliet er opstaaet. Er 
det nu tænkeligt, at Irenæus skulde have antaget et 
Evangelium som stammende fra Johannes, naar han af 
Mænd, der stod Johannes nær, aldrig havde hørt noget 
om et saadant Evangelium? Derfor have Baurs Di- 
sciple ogsaa været nødte til at rykke Evangeliet nogle 
Aartier tilbage i Tiden. 

Medens Mesteren selv satte det til 160 — 170, antog 
Volkmarl66, Zeller og Scholten 160, Hilgenfeld 
130—140, Pfleiderer 135—160. 

Dog, vi gaa længere tilbage. Det næste Vidne, som 
vi støde paa, er Justinus Martyr, af hvem vi eje en 
Række Skrifter fra Aarene 138—160. Ganske vist har 
Justin endnu ikke det afsluttede Firtal paa vore Evan- 
gelier, men han bruger ogsaa saadanne, som senere ikke ere 
anerkendte af Kirken. Han kalder dem tilsammen „Apost- 
lenes Mindeskrifter". Men sikkert bruger han og- 
saa Johannesevangeliet. Ikke blot citerer han nogle 
Steder, som kun findes i dette; men hvad der er endnu 
vigtigere, han har i sit eget Sprog en Mængde johan- 
neiske Udtryk, og hans hele Læremaade kan kun for- 
staas under Forudsætning af Johannesevangeliet. 

Man har ganske vist forsøgt at svække dette Vidnesbyrd 
ved at vise hen til, at Justin dog kun sparsomt bruger 
det fjerde Evangelium, og ved at hævde, at han ikke 
regner det med til „Mindeskrifterne", ligesom han ej 
heller tillægger det den samme Autoritet som de øv- 
rige. Det faar staa hen. For os er det nok, at han har 
benyttet det samme, som nu er almindelig anerkendt, og 
derfor kan man ej heller fastholde, at det først er op- 
staaet 140 — 150; thi et Evangelium, der er opstaaet i 
Lilleasien ved den Tid, kan umulig, da Justin skrev, 
allerede' have haft en saadan Stilling i Menighederne, 
hvad ogsaa dets Benyttelse af Apologeterne forudsætter. 

Det for nogle Aar tilbage fundne Skrift af Hip- 

polyt „Mod alle Kætterier"^) har yderligere bragt et 
endnu ældre Vidnesbyrd. Deri findes nemlig nøjagtige 
Efterretninger om mange af Tidens gnostiske Sekter og, 
hvad der især er vigtigt, det indeholder mange Udtryk af 
deres tabte Skrifter. Man finder saaledes, at det gnost- 
iske Partis Hovedmænd Basilides og Valentin have 
brugt Johannesevangeliet allerede i Aarene 130 — 140. 
Lægge vi nu Mærke til, hvor langsomt Bøger dengang 
udbredte sig, kunne vi med Vished sige: Blev Evan- 
geliet allerede brugt 130 — 140 af Gnostikerne, som dog 
kun tilegnede sig, hvad de forefandt som anerkendt i 
Kirken, saa maa det idetraindste være opstaaet c. 110 — 120. 

Til det Tidspunkt gaa da ogsaa Schenkel, Weiz- 
såcker, Beuss o. a. tilbage. Men er man først nødt 
til at lægge det fjerde Evangeliums Affattelsestid saa 
tidlig, saa er Antagelsen af en fuldstændig Uægthed i 
Grunden med det samme umuliggjort. Schenkel anser 
det da heller ikke mere for fuldstæudig uægte, og 
Weizsåcker fører det tilbage til en Discipel af Jo- 
hannes. Erindre vi nemlig, at efter alle Vidnesbyrd har 
Johannes endnu levet indtil Begyndelsen af det andet 
Aarhundrede, saa lader det sig maaske forstaa, at der 
kan underskydes ham et Evangelium c. 140 — 150;. men 
at dette skulde være sket omtrent 10 Aar efter hans 
Død, og at et saadant Evangelium uden Betænkelighed 
skulde være antaget for ægte, det er aldeles ikke til at 
forstaa. 

Vi have Vidnesbyrd, som naa endnu højere op, vel 
kun middelbare, men derfor ikke mindre vigtige. Pa- 
pias og Polykarp kende nemlig første Johannesbrev. 
Særlig Polykarp citerer et Sted af det. Men nu er det 
sikkert, at Forfatteren til det første Brev ogsaa er For- 
fatter til Evangeliet. Vi have altsaa her om end kun 
et middelbart Vidnesbyrd fra en Mand, der har om- 
gaaedes Johannes. Man har vel forsøgt at imødegaa 
dette afgørende Vidnesbyrd* paa forskellig Maade; men 
aUe disse Forsøg ere mislykkede. Man har benægtet. 

at Evangeliet og Brevet have en og samme Forfatter. 
Baur erklærer Brevet for en aandløs Efterabeise af 
Evangeliet, og Hilgenfeld vender Forholdet om og 
lader Brevet være det oprindelige. Jeg er overbevist 
om, at den, der kun én Gang uden Fordom læser Brev 
og Evangelium, ikke mere vil nægte, at en og samme 
Mand maa have skrevet dem begge. Man har sagt, at 
det, at der forekommer enkelte Sentenser, endnu ikke 
beviser hele Brevets Tilstedeværelse; men dermed siger 
man kun, at man i Virkeligheden intet har at sige. Man 
har erklæret selve Polykarps Brev for uægte; men det 
er simpelthen at øve Vold. For Polykarps Brev have 
vi Irenæus', hans Discipels, sikre Vidnesbyrd. Her stemme 
Vidnesbyrdene helt overens. Irenæus, der nøje har kendt 
Polykarp, bevidner, at denne har skrevet det Brev, som 
bærer hans Navn. I dette Brev citerer Polykarp, der 
personlig har kendt Johannes, dennes første Brev. Men 
er Brevet johanneisk, saa maa Evangeliet ogsaa være 
det. Jeg skønner ikke, hvorledes man vil blive dette 
Vidnesbyrd kvit. 

Til Slutning endnu kun selve Evangeliets Vidnes- 
byrd. Ganske vist nævnes Johannes' Navn aldrig direkte 
i samme, men indirekte udgiver det sig som forfattet af 
ham, thi Forfatteren fremstiller sig som Øjenvidne (1, 14), 
og den Discipel, som aldrig nævnes ved Navn, men be- 
tegnes som den „anden Discipel" eller som „den Disci- 
pel, Herren elskede", og dermed kan kun være ment 
Johannes, er just Forfatteren selv, der ikke direkte vil 
nævne sig, ligesaa lidt som han nævner sin Broder Jakob 
og sin Moder Salome, men indfører sig selv paa en saa 
ejendommelig tilsløret Maade. Deri har man nu netop 
villet opdage et Tegn paa Uægthed. Keim o. a. se 
deri en „modbydelig Selvros", som man umulig kan an- 
tage hos en Apostel. Men er det Selvros, naar Apost- 
len minder sig selv om, at Herren har elsket ham? 
Ligesaa forfejlet er det, naar man har forsøgt at ad- 
skille Forfatteren fra Yndlingsdisciplen, saa at han ikke 

skal identificeres med denne, men kun beraaber sig paa 
ham som et Vidne. En uhildet Fortolkning vil ikke faa 
andet Indtryk end det, som alle indtil vore Dage have 
haft, at Forfatteren er Apostlen Johannes. Som saadan 
faar han da ogsaa Vidnesbyrd i Tillægget til Evangeliet 
(21,24). „Denne er den Discipel, som vidner om disse 
Ting og har skrevet dette; og vi vide, at hans Vidnes- 
byrd er sandt." Vidnesbyrdet er ældgammelt og stam- 
mer uden Tvivl fra Apostlens Omgivelse i Efesus. Var 
virkelig en Vildfarelse mulig, som Reuss antager, 
eller er Vidnesbyrdet, saa vel som Apostlens antydede 
Forfatterskab, overhovedet kun Fiktion? Det vilde rig- 
tignok være en i høj Grad raffineret Fiktion, for ikke 
at sige Forfalskning. Var det muligt i den første Kirke? 
og har Kirken virkelig ladet sig saaledes narre? 

Dog, dette maa være nok om de ydre Vidnesbyrd. I 
dem ligger Afgørelsen ikke. Ogsaa Modstandere af den 
johanneiske Affattelse tilstaa, at Evangeliet er lige saa 
godt bevidnet som overhovedet nogetsomhelst andet 
Skrift i det nye Testamente. Saa meget des mere 
lægge de Vægt paa indre Vidnesbyrd og mene, at Evan- 
geliet efter hele dets Karakter og Indhold ikke kan hid- 
røre fra Apostlen Johannes. 

Først paastaar man, at efter alt, hvad vi ellers 
kende til Johannes, er det umuligt i ham at se For- 
fatteren til Evangeliet. Mangt og meget af det, som 
tidligere blev gjort gældende for at begrunde denne Paa- 
stand , kan man nu til Dags helt gaa hen over, da det 
er opgiyet som uholdbart af Modstanderne selv. Naar 
man tidligere f. Eks. opregnede en hel Række af geo- 
grafiske og historiske Vildfarelser, som man foregav, 
skulde findes i Evangeliet, og som skulde bevise, at For- 
fatteren ikke kendte det jødiske Land og de jødiske 
Skikke, og derfor ikke kunde være nog^n Palæstinenser, 
altsaa ikke Johannes — saa har intet af alt dette vist 
sig som begrundet. 

Nu om Stunder bliver det almindelig indrømmet. 

at Forfatteren er godt hjemme i Palæstina, at han nøje 
kender de stedlige Forhold og skildrer dem saa anskue- 
ligt (f. Eks. Scenen for Samtalen med den samaritanske 
Kvinde) ) som kun én formaar det, som har set dem 
med egne Øjne. Ogsaa er han ellers vel bevandret i 
jødisk Sæd, selv i Betegnelsen af Kajafas med de Ord, 
„han var det Aars Ypperstepræst" — hvoraf Baur 
sluttede, at Forfatteren har ment, at den jødiske Yp- 
perstepræst blev valgt hvert Aar, omtrent som Kon- 
sulerne i Rom — saa ubekendt skulde han være med 
jødiske Forhold; men af en saadan Paastand tager næppe 
nogen nu til Dags Anstød. Den Omstændighed, at denne 
Bemærkning gøres der, hvor der er Tale om .Kajafas' 
Spaadom, som fremkom mod hans Vilje, viser tydelig 
nok, hvad Johannes vil sige dermed. Det ligger ham 
paa Sinde at fremhæve, at Kajafas just var Ypperste- 
præst i dette mærkelige Aar. 

Men kan den galilæiske Fisker, den fødte Jøde 
uden lærd Dannelse, „Tordensønjien", hvis Kristendom, 
saa vidt vi vide, havde et jødisk Anstrøg, have skrevet 
dette græske Evangelium, som ikke blot viser hellenisk- 
filosofisk Dannelse, men. ogsaa en Anti- Judaisme, der er 
endnu skarpere end den i de paulinske Breve, et Evan- 
gelium, hvori Modsætningen til Jødedommen viser sig 
som en, der allerede tilhører Fortiden? Nu vel, jeg 
skulde mene, at den fødte Jøde kommer frem allevegne 
i Evangeliet. Ja, Sproget er græsk, men Grundlaget er 
dog hebraisk, som Godet siger, „kun Klædebonnet er 
græsk^ Legemet er hebraisk". 

Saaledes skriver én, hvis Modersmaal og hele Tænke- 
maade er hebraisk, men som har tilegnet sig det græske 
i græsktalende Omgivelser, saaledes som det hovedsage- 
lig var Tilfældet med Johannes. Evangeliets Forfatter 
kendte ikke blot det gamle Testamente grundigt, og det 
i Grundsproget, men hans Anskuelse, hans Billeder, hele 
haifs Fremstillingsmaade har overalt sin Rod i det gamle 
Testamente. Hvorledes kan man vedblive at kalde et 

Skrift antijødisk, hvori Herrens Ord findes: „Vi (vi 
Jøder) vide, hvad vi tilbede, thi Frelsen kommer fra 
Jøderne" (4,22), og ligeledes Ordet: „Dersom I troede 
Moses, troede I vel mig; thi han har skrevet om mig" 
(5,46), — et Skrift, hvori det gælder som en høj Ros 
at være en „ret Israelit" (1,48)? Vistnok taler For- 
fatteren af det fjerde Evangelium ganske objektivt om 
Jøderne og deres Lov; man føler det paa ham, at han 
er inderlig og fuldstændig frigjort derfra. Men er det 
da saa umuligt for en Apostel omtrent 20 Aar efter 
Jerusalems Ødelæggelse, for en Apostel, der havde op- 
levet denne Gudsdom over det vantro Israel, og som 
siden hen i Aartier havde levet i hedningekristelig, græsk 
Omgivelse? eller er det ikke snarere ganske naturligt, 
at den kristne Menigheds iværksatte Frigørelse fra Jøde- 
dommen ogsaa har afspejlet sig i det dengang forfat- 
tede Skrift. 

Thi det kan anses for sikkert, ja for autentisk be- 
vist, at Johannes har levet og virket iEfesus i de sidste 
Aartier af det første Aarbundrede. Her er Forandringen 
fuldbyrdet, her er „Tordensønnen" (Mark. 3, 17) bleven 
forklaret til Kærlighedens Apostel, saadan som den lille- 
asiatiske Kirkes Tradition kender ham, som fortæller om 
ham, at han i sin høje Alder ikke sagde andet og mere 
i Menighedsforsamlingerne end dette ene Ord: „Børn- 
lille, elsker hverandre!" At han selv her er vedbleven 
at være en snæverhjertet Jødekristen, ja har blandet sig 
i Paulus' Virkekreds og igen forstyrret dennes Arbejde, 
er ren og skær Fantasi. Derom véd den lilleasiatiske 
Kirkes Erindring intet. Den betragter snarere begge 
Apostlene, Paulus og Johannes, som sine Støtter og har 
ingen Anelse om nogen Modsætning mellem de to. Tid- 
ligere beraabte man sig til Bevis for, at Johannes var 
en snæverhjertet Jødekristen, paa Aabenbaringen, som 
skulde karakterisere ham saaledes. Det gjaldt som en 
uomstødelig Følgeslutning : Den, som har skrevet Aaben- 
baringen, kan ikke have skreyet Evangeliet — og nu er 

Aabenbaringen et ægte Værk af Johannes, derfor kan 
han ikke være Forfatter til Evangeliet. Denne Stil- 
ling er forlængst opgiven; Evangeliets Modstandere be- 
nægte nu ogsaa, at Aabenbaringen er forfattet af Johannes. 
Jeg for min Del holder ogsaa fast derved, men tror, 
at begge Bøger meget vel kunne have samme Forfatter. 
De ere visselig meget forskellige, men ogsaa meget be- 
slægtede. Selv Baur har dog en Gang kaldt Evan- 
geliet „den aandeliggjorte Aabenbaring". Først ved at 
tage Hensyn til Aabenbaringen som Mellemled vinder 
man et fuldstændigt Indblik i Apostlens Udvikling, som 
fra „Tordensønnen" er bleven Kærlighedens Apostel, fra 
den simple galilæiske Fisker er bleven Forfatter til „det 
rette, inderlige, milde Hovedevangelium", som Luther 
kalder det; og dog er han ogsaa her vedbleven at være 
den enfoldige Sjæl, som gengiver saa uendelig rigt, og 
dog saa uendelig simpelt og jævnt, hvad han har skuet 
af den Enbaarnes Herlighed, ja han er ogsaa her ved- 
bleven at være „Tordensønnen", som ikke kender til 
nogen Mægling mellem Godt og Ondt, Lys og Mørke, 
Tro og Vantro, Guds Børn og Djævelens Børn. 

Men hvorfra har Johannes da den filosofiske Dan- 
nelse, som aabenbarer sig i det fjerde Evangelium? Jeg 
tilstaar aabent, at jeg ikke kan gaa ind paa nogetsom- 
helst Tegn paa filosofisk Dannelse i Evangeliet. Det er 
ikke filosofiske Spekulationer, som Johannes byder i Pro- 
logen, men teologiske Overvejelser, og at han bruger 
et Udtryk (Logos = Ordet) om Kristus, hvilket ogsaa 
forekommer i den aleksandrinske Religionsfilosofi hos 
Fil o, gør ham endnu ikke til Filosof. Han bruger Ud- 
trykket i en fra Fil o s Tanker saa fuldstændig afvigende 
Mening, at et Laan idetmindste er usandsynligt, tilmed 
da Udtrykket ogsaa lader sig tilstrækkelig forklare af 
det gamle Testamente. Men ellers indeholder Evan- 
geliet intet af filosofiske Spekulationer. Logos-Ideen ven- 
der ikke nogetsteds tilbage, og dér, hvor Johannes selv 
til Slutning drager Resultatet (20, 31), siger han ikke : 

Dette er skrevet, „at I skulle tro, at Jesus er Logos", 
men: „at Jesus er Kristus, GudsSøn^; han bevæger sig 
altsaa ganske i de samme Begreber og Udtryk som de 
andre Evangelister. 

Dermed komme vi til det egentlig afgørende Punkt, 
som ligger i det fjerde Evangeliums Forhold til de tre 
første. Fremstillingen af Jesu Person, Liv og Virken 
begge Steder, siger man, er saa fuldstændig forskellig, 
at kun ét af Skrifterne kan være historisk. Nu er det 
afgjort, at Kristusbilledet i de første Evangelier i det 
hele og store maa gælde for ægte — følgelig er det 
fjerde Evangeliums Kristusbillede uægte. Hvad dette 
byder os, er slet ikke virkelig Historie, men ideel Hi- 
storie, filosofiske og teologiske Spekulationer i historisk 
Ramme — altsaa kan Bogen ikke hidrøre fra et Øjen- 
vidne, ikke være forfattet af Apostlen Johannes. Der 
behøves visselig kun en simpel Sammenligning for at se, 
at skønt det fjerde Evangelium i mange Henseender 
stemmer overens med de tre første, giver det dog ogsaa paa 
den anden Side meget ejendommeligt Stof og fortæller 
Undere, beretter Taler af Herren, som de andre Evan- 
gelier ikke have. Men det synes mig netop at være et 
af de stærkeste Vidnesbyrd for dets Ægthed, at her 
taler et Øjenvidne, der af egen Erindring kunde tage 
en Mængde nyt Stof frem. Lad os engang vende Sagen 
om og spørge: Hvis det nu ikke var noget Øjenvidne, 
der talte, men en eller anden ubestemt fra det andet 
Aarhundrede, hvorfra har han da dette rige Stof? Fra den 
mundtlige Overlevering? Den flød en4nu kun sparsomt 
allerede i Begyndelsen af det andet Aarhundrede. Fra 
den fortsatte Sagndannelse? Hvor i det andet Aar- 
hundrede findes blot de svageste Spor af, at Sagnet har 
dannet saadanne fiUstorier som Brylluppet i Kana og 
Lazarus^ Opvækkelse? Man bliver nødt til at paastaa: 
Han har opdigtet det altsammen. Det er da ogsaa den 
Hypotese, som opstilles af Modstanderne, at Evangeliet 
slet ikke indeholder historiske Erindringer, men er frem- 



28 G. Uhlhorn. 

staaet af omdigtede Beretninger i de første Evangelier 
eller ogsaa af ganske fri Digtning. Forfatteren læste 
f. Eks. i Lignelsen om den rige Mand og den fattige 
Lazarus, at den rige Mand beder om, at Lazarus atter 
maa blive sendt til Jorden for at prædike Bod for hans 
Brødre. Saaledes kom ban paa den Tanke, virkelig at 
lade Lazarus komme frem af Graven igen. Hermed for- 
enede han saa, hvad Lukas fortæller om Søsterparret i 
Bethania, gjorde Lazarus til Marthas og Marias Broder 
og dannede saaledes Historien om Lazarus' Opvækkelse. 

Eller for at give et andet Eksempel. Det var hans 
Hensigt at fremstille Kristus som det sande Paaskelam. 
For at opnaa det lod han Kristus dø ikke den 15de 
^]isan, men den 14de, paa den Dag, da Paaskelammet 
slagtes — og digtede dertil andre Smaatræk, som Spyd- 
stikket, for dermed at betegne Jesus som Paaskelammet. 
Saadan er det alle Vegne, det er altsammen ideel Hi- 
storie, Allegori. Først naar man forstaar det saaledes, 
bliver Evangeliet det sande, aandelige Evangelium. 

Jeg skulde mene, at et Blik paa Evangeliet 
maatte vise denne Hypotese som fuldstændig uholdbar. 
Thi det ser man dog straks, at Forfatteren grunder 
Troen paa Kendsgerninger. Da Disciplene saa Tegnet 
ved Brylluppet i Kana, hedder det: de troede paa hana 
(2, 11). — Og saa erklærer han til Slutning, at han har 
nedskrevet alle disse Tegn, „at I skulle tro, at Jesus er 
Kristus" (20, 31). Deri ser han Toppunktet af Jødernes 
Vantro, at de ikke troede paa Jesus, skønt han gjorde 
saadanne Tegn for deres Øjne (12, 37). Og nu skulle 
alle disse Tegn slet ikke være skete, blot være Digt- 
ning! Kan man da grunde Troen paa opdigtede Tegn? 

Men, vilde man maaske sige, Forfatteren er naaet 
til en Tro, som ikke mere trænger til sanselige Tegn. 
Hvorfor opdigter han da Tegn for sine Læsere i Stedet 
for at sige dem, at der slet ingen Tegn behøves, i Ste- 
det for uden Tegn ogsaa at hæve dem op til denne 
Troens Højde? Evangelisten ser i mange Smaatræk, 

f. Eks. Spydstikket i Stedet for Sønderbrydeise af Benene, 
en Opfyldelse af en gammeltestamentlig Spaadom — er 
det da psykologisk tænkeligt, at han først opdigter disse 
og saa fremstiller dem som Opfyldelse af en Spaadom? 
Er det overhoTedet tænkeligt, at en Mand, hvis Tro saa 
ganske og aldeles hænger fast ved historiske Realiteter, 
som i Jesu Livs Kendsgerninger ser Frelseskends- 
gerninger, skulde omgaas saa vilkaarligt med disse Kends- 
gerninger, forandre dem og tildigte noget? Maatte han 
dog ikke skræmmes tilbage for en saadan Forfalskning 
af det, hvorpaa hans Tro hviler? — Hvis overhovedet 
noget staar fast, saa er det dette, at Forfatteren til det 
^erde Evangelium vil give Historie, virkelig Historie, og 
ikke blotte Ideer under Historiens Dække. Hermed 
stemmer det umiddelbare Indtryk, som Evangeliet frem- 
kalder hos Læseren, Fortællingens Anskueligbed, de nøj- 
agtige Steds- og Tidsangivelser ofte i tilsyneladende 
ganske ubetydelige Sager, øjensynlig gjorte uden Hensigt 
ud af egen Erindrings Livlighed, den skarpe Tegning af 
enkelte Karakterer f. Eks. af Maria og Martha, enkelte 
Disciple, Pilatus osv., som tegnede med faa Træk træde 
saa legemligt og levende frem for os — alt dette gør 
bestandig fremdeles det Indtryk paa Mænd af de for- 
skelligste Retninger, ogsaa paa kritisk anlagte som 
Weizsftcker, Schttrer, Harnack o. a.: Her er Hi- 
storie og ingen Digtning. Selv Holtzmann udtaler den 
Dom, at meget i Evangeliet ser ud „som Historiens 
Virkelighed, der er haard og ubøjelig over for Ideen". 
Men er nu ikke det, som det fjerde Evangelium 
fortæller om Jesus, saa forskelligt fra de tre Evangeliers 
Beretning, at dets Uhistoriskhed maa blive en Følge 
deraf? Der er ganske vist en Forskellighed, og det 
ikke alene en Forskellighed i Stoffets Udvalg, men ogsaa 
i Fremstillingsmaaden , om jeg maa bruge dette Udtryk, 
i Billedets Kolorit. Men Forskellighed er endnu ikke 
Modsigelse. Naar allerede en betydelig Mands Liv er 
rigt nok til af forskellige Biografer at blive betragtet og 

fremstillet fra forskellige Standpunkter, hvor meget mere 
gælder det da ikke Jesu Livs uendelig rigere Fylde, 
hvoraf der jo overhovedet ubestridelig kun er overleveret 
os lidet. Vi maa dog nødvendigvis antage, at Jesus har 
talt og udrettet langt mere, end der berettes os i Evan- 
gelierne. Særlig gøre Talerne i de første Evangelier 
ofte mere det Indtryk, som vare de kun Talens Tema 
og ikke denne selv i hele sin Udførelse. 

Jo nøjere man ser efter, des flere Berøringspunkter 
finder man mellem Synoptikeme og Johannes. — Johan- 
nes fortæller lidet om Jesu galilæiske Ophold; men han 
kender meget vel flere længere Ophold af Jesus i disse 
Egne; Synoptikerne fortælle intet om en tidligere Virk- 
somhed af Jesus i Judæa og Jerusalem; men der findes 
oftere Hentydninger til samme. Jesus har ogsaa dér 
Venner og Tilhængere, som Ejeren af Nadversalen og 
Josef fra Arimathæa. Ganske særhg vægtfuldt er det 
Ord: „Jerusalem! Jerusalem! hvor ofte vilde jeg for- 
samle dine Børn, ligesom en Høne forsamler sine Kyl- 
linger", et Ord, der øjensynlig forudsætter et hyppigere 
Ophold af Jesus i Jerusalem. Synoptikerne fortælle vel 
ikke Lazarus' Opvækkelse ; men Lukas kender meget godt 
Søsterparret i Bethanien, og deres Karakter, der er skil- 
dret med faa Træk, stemmer forbavsende overens med 
det, som Johannes fortæller om deres Adfærd ved Bro- 
derens Død. Dog ikke alene i det rent faktiske, men 
ogsaa i Henseende til mange brugte Ord, er der Be- 
røringspunkter. Tage vi f. Eks. saadant et Ord hos 
Matthæus (11,27 jfr. Luk. 10,22): „Alle Ting ere mig 
overgivne af min Fader, og ingen kender Sønnen uden 
Faderen, og in^en kender Faderen uden Sønnen og den, 
som Sønnen vil aabenbare det", maa vi saa ikke sige, 
at det Ord har ligesom johanneisk Kolorit? Hvis det 
Ord havde staaet hos Johannes i Stedet for hos Synop- 
tikerne, vilde man uden Tvivl ogsaa benytte dette Ord 
for at bevise os, at Jesus her taler paa en anden 
Maade end hist. 

Lad os nu gaa et Skridt videre. Baade Synopti- 
keme og Johannes berøre ikke blot hinanden paa mang- 
foldig Vis, de udfylde hinanden. Det fjerde Evangelium 
forudsætter dé tre første, forudsætter idetmindste det 
Stof, som de meddele. Eller vil man maaske sige, at 
Johannes ikke har kendt, hvad han ikke har meddelt? 
Han fortæller heller ikke den hellige Nadvers Indstif- 
telse, mon han ej heller skulde have kendt den? Det 
er ganske sandt, at Synoptikeme fortrinsvis fortælle Her- 
rens Vidnesbyrd i Galilæa, og Johannes dem i Judæa 
og Jerusalem. Men udelukke de to Ting da hinanden? 
Jesu Livs Katastrofe kan jo slet ikke forstaas uden 
baade en længere galilæisk Virksomhed og et hyppigere 
Ophold i Jerusalem. Ogsaa den Kendsgerning, at den 
første kristne Menighed, Modermenigheden, opstaar i 
Jerusalem, kan kun forklares under den Forudsætning, 
at Herren har virket der i længere Tid (jfr. ogsaa Apostl. 
Gem. 10, 39). Ganske vist have Herrens Taler hos Syn- 
optikeme en anden Karakter end hos Johannes — hos 
dem populære, klare og gennemsigtige, ordsprogsagtige, 
fulde af træflFende Sentenser — hos Johannes dybe, snild- 
rige, mystiske, men vanskelige at forstaa, ofte talte mere 
som for en snævrere Kreds. 

Men udelukker da det ene det andet? Kan den, 
der har talet saaledes som hos Synoptikerne, ikke ogsaa 
tale saadan som hos Johannes? Er Herren saa ensidig 
eller saa fattig, at han ikke ogsaa raader over en for- 
skellig Maade at tale paa, hvor Forhold og Omstændig- 
heder fordre det? Herrens Virksomhed kan slet ikke 
forstaas uden begge disse Maader at tale paa. Baade 
hos Synoptikeme og hos Johannes finde vi Herren om- 
given af store Folkeskarer, og intet er sikrere, end at 
han ogsaa har gjort et dybt Indtryk paa Folkemængden. 
Hvormed da? Hvorledes skulde han kunne vinde 
disse Folkeskarer for sig og fængsle dem til sig, hvis 
han kun havde talt, saadan som Johannes har det, og 
ikke tillige saa populært, som Synoptikerne berette? Og 

hvorfra kommer paa den anden Side den Kundskabs- 
fylde, som lever i den apostolske Kirke, hvorfra kommer 
hele den dybe Anskuelse af det guddommelige i Jesus^ 
hvis Herren ikke tillige har talt saaledes som hos Jo- 
hannes? Ganske vist lade Synoptikeme — for ogsaa at 
tage det med — det menneskelige hos Jesus træde mere 
frem, det er Menneskesønnen, Davids Søn, som de stille 
os for Øje, medens Johannes derimod mere fremhæver 
det guddommehge og lader os skue Guds Søn, den En- 
baame fra Faderen fuld af Naade og Sandhed. Men det 
er ikke sandt, at det guddommehge mangler hos Syn- 
optikerne og det menneskelige hos Johannes. Menneske- 
sønnen er ogsaa i de tre første Evangelier Guds Søn, 
hvem al Magt er given i Himlen og paa Jorden, og 
Guds Søn er hos Johannes tillige sandt Menneske, der 
deltager i en Bryllupsfest, venskabelig tager ind i Hjem- 
met i Bethanien, der græder ved Lazarus* Grav; ja vi 
føle næppe i noget andet Evangelium Jesu menneske- 
lige Hjerte slaa saadan som hos Johannes. 

Her staa vi nu ved det Punkt, hvor i dybeste For- 
stand Afgørelsen ligger. — Alt andet, siger Weizsåcker, 
er underordnet. Men han erklærer det for umuligt, at 
Apostlen, som laa til Bords ved Siden af Jesus, skulde 
have anset og fremstillet alt, hvad han én Gang havde 
oplevet, som Samlivet med det kødblevne Ord. „Ingen 
Troens og Filosofiens Magt kan tænkes stor nok til saa- 
ledes at udslukke det virkelige Livs Erindring og i Ste- 
det for at sætte et guddommehgt Livs TJnderbillede." 
Men saa falde ogsaa de tre andre Evangelier, ja hele 
den evangeliske Historie med- det fjerde Evangelium. 
Thi det er ikke rigtigt, at det Kristusbillede, som 
indeholdes i de synoptiske Evangelier, skulde have en 
anden „Høj degrad", saaledes som man nu til Dags hol- 
der af at udtrykke sig. Den johanneiske Kristus siger 
vistnok om sig selv : „Før Abraham blev, er jeg" (8, 58), 
og Johannes fremstiller ham som den énbaarne Søn, 
som fra Evighed af var i Faderens Skød, som er kommen 

ned paa Jorden fra Himlen. Paa den Maade tale de 
tre første Evangelier ikke. Men i dem forkynder Jesus 
sin synlige Genkomst i Herlighed paa Himlens Skyer til 
Verdens Dom. At han har sagt dette, lader sig absolut 
ikke nægte — ikke blot Evangelierne, ikke blot de øv- 
rige nytestamentlige Skrifter, men ogsaa det Haab, som 
den gamle Kirke levede og aandede i, og som ellers 
slet ikke er til at forstaa, hæver det over al Tvivl. Der 
bliver saaledes ikke andet Valg end enten at erklære 
ham for en mageløs Sværmer, eller ogsaa at lade staa, 
hvad Johannes siger om hans fortidige Væren hos Paderen. 
Kun den, der er kommen fra Himlen, kan udgive sig 
for at være den, der igen vil komme fra Himlen. £aade 
Johannes og Synoptikerne sige det samme, idet den før- 
ste kun skuer tilbage, og de sidste fremad. Ogsaa i den 
Henseende udfylde de hinanden. Ja, vi sige med god 
Samvittighed: de kræve hinanden. Dersom vi kun havde 
de tre første EvangeHer eller det fjerde Evangelium 
alene, saa vilde vi i hvert af disse to Tilfælde kun have 
et ufuldstændigt Billede af Herren. Lad os engang 
tænke os, at vi kun ejede Johannesevangeliet, saa vilde 
vi ikke besidde nogen klar Anskuelse af Herrens Liv. 
Vi fik da nok Kendskab til enkelte store Gerninger, 
men intet Billede af hans daglige Liv og Virken blandt 
Folket. Vi besad da et ophøjet Billede af vor Herre, 
men man kan i saa Fald ikke fordølge, at dette Billede 
manglede bestemte Omrids. Det vilde ikke mangle 
Dybde, men Klarhed. Omvendt, dersom vi kun ejede 
de tre første Evangelier, saa vilde vi ubestridelig have 
et meget levende og anskueligt Billede af Herren, men 
ikke blot vilde der mangle mange Steds- og Tidsangivel- 
ser, mange af hans Livs Højdepunkter; men Billedet 
vilde — deri har Schenkel Ret — ogsaa mangle den 
uudgrundelige Dybde og uopnaaelige Højhed; vi vilde da 
mere kun kunne ane end skue Jesu Storhed. 

Dog, før jeg endnu til Slutning siger et Par Ord 
om de fire Evangeliers Forhold til hinanden overhovedet, 

Sraaaskrifter til Oplysning for Kristne. VII, 3. 3 

vil jeg vise hen til de Vanskeligheder, som man vik- 
ler sig ind i, naar man sætter det fjerde Evangelium 
til det andet Aarhundrede* I . hvert Fald maa dog den 
Mand, der var i Stand til at skrive eller, om man vil, 
opdigte et saadant Evangelium, have været en meget 
betydelig Mand. Hvor i det andet Aarhundrede findes 
da nu en saadan Mand? Man kan gennemsøge hele 
Aarhundredet, hyor uendelig langt tilbage staar da ikke 
alt, hvad man finder. Klemens* Brev, Brevet tilDiognet, 
denne Perle af gammelkristeUg Literatur, Justins' Skrif- 
ter, eller hvad vi nu vil nævne — hvilken Kløft er der 
dog ikke mellem dem og saa Johannesevangeliet. Skulde 
da saadan en Mand, der kunde skrive dette Evangelium, 
saa fuldstændig være forsvunden, skønt vi have Efter- 
retninger om langt ubetydeligere Forfattere? 

Eller hvis man antager — hvad mange nu til Dags 
gøre — at en Discipel af Johannes har forfattet det, 
mon da ikke Disciplen stod over Mesteren? Man kan 
sikkert sige: Alle de Vanskeligheder, som ere gjorte 
gældende mod Evangeliets Ægthed, ere for intet at regne 
mod den Vanskelighed, man kommer i, hvis man nægter 
Ægtheden og saa maa anbringe Evangeliet i det andet 
Aarhundrede. I denne Henseende maa det være nok 
at anføre Bitsch Is Dom, som vist maa anses for upar- 
tisk. Denne Mand bevidner, at han anser Evangeliet for 
ægte, blandt andet ogsaa af den Grund, „at Benæg- 
telsen af dets Ægthed fremkalder større Vanskeligheder 
end Anerkendelsen af samme." 

Og nu, som sagt, endnu et Ord angaaende de fire 
Evangeliers Forhold til hinanden overhovedet. Modstan- 
derne bruge den Taktik at opsøge saa mange Modsigelser 
som muligt mellem Evangelierne for derved at bevise 
deres Utroværdighed. Man bærer sig ad, som om man 
i dem havde protokoUariske Optegnelser om Jesu Liv 
for sig, man underkaster dem saa et Kriminalforhør, og 
enhver Modsigelse, som man har skaffet til Veje ved 
Spørgsmaal paa Kryds og paa tværs, maa tjene til at 

godtgøre Utroværdigheden af det ene Evangelium eller 
sluttelig konsekvent af dem alle fire. Desuden gaar 
man ud fra en fuldstændig falsk Anskuelse. 

Min Mening vil jeg søge at gøre tydelig ved en Lig- 
nelse. Der er en stor Forskel mellem et Fotografi og 
et Maleri. Et Fotografi er kun en Kopi af Virkelig- 
heden, leveret af en død Maskine og derfor i én For- 
stand selv dødt. Et Maleri er en levende Reproduktion; 
Billedet er gaaet gennem Kunstneren, han har optaget 
det i sig, bearbejdet det i sig og gengiver nu, hvad han \ 
har skuet. Fire Fotografier af én Person maa ligne 
hinanden til Punkt og Prikke; afviger ét, er det falsk. 
Men tænke vi os fire Malerier af en Person, malet af 
fire forskellige Kunstnere, saa ville vi have fire Billeder 
for os, hvoraf vel intet paa ethvert Punkt stemmer over- 
ens med de andre, hvoraf snarere ét fremhæver én Side, 
et andet en anden Side hos Personen, og de ere dog 
allesammen fire ægte og sande Billeder af den samme 
Person, ja alle fire tilsammen give først det fulde 
Billede. 

Jeg mener ikke, at denne Lignelse rammer til alle 
Sider; den vil komme til i saa Henseende at dele Skæbne 
med alle Lignelser; men jeg antager dog, at den vil 
tydeliggøre, hvad jeg mener. Evangelierne ere ikke fire 
Fotografier, 4hi saa vilde de have Bet, derud af ethvert 
afvigende Træk mene at kunne bevise deres Uægthed og 
Uhistoriskhed. De ere snarere fire levende Reproduk- 
tioner af Jesu Billede. Ikke en død Maskine har givet 
os en Kopi af Jesu Billede, men levende Mennesker 
have fortalt os, hvad de have hørt og set af Livets Ord. 
Disse Mennesker ere forskellige efter deres Ejendomme- 
lighed, og selv om Helligaanden, der virkede i dem, 
ogsaa har renset denne Ejendommelighed, saa har han 
dog ikke trælbundet den. Matthæus er vedbleven at 
være Matthæus, og Johannes Johannes. Alt efter deres 
Ejendommelighed afspejler sig nu ogsaa i dem Herrens 

Billede, og fordi intet Menneske formaar at optage i sig 

3* 

Og gengire hele den LiTBfyldey der er i Jesns 
derfor bar Forsynet, der styrede Kirk^ giret den i] 
ét ETangefiom, men fire, eller for at tale i nøjere Orer- 
ensstemmelse med den gamle Kiike, det ene Eyangeliani 
i firefoldig Skikkelse. 

Kliken behøvede for sit Liv et a^te Billede af sin 
Herre. Oden dette vilde den hveriLen have kunnet op- 
staa eller bestaa. At nægte, at den har haft og endnn 
har et saadant, er det samme som at foma^te Kristen- 
dommen. I den apostolske Tid ejede den et saadant i 
den almindelige mundtlige Oyerlereiing og i de person- 
lige, forud valgte. Vidner, som vare gaaede ud og ind 
med Jesus. Skulde den vedblive at bestaa, maatte der 
drages Omsorg for, at den beholdt, hvad den ejede 
i den £qK>8tolske Tid, og vi have det virkelig i vore fire 
Evangelier. I de synoptiske Evangelier have vi nærmest 
den tro Kopi af den mundtlige Overlevering — vi have 
nu i dem, hvad der dengang blev fortalt i Menig- 
hederne, hvad EvangeUsteme fortalte paa Missionsrejser 
og ved Menighedens Gudstjeneste; simplest i Markus- 
evangeliet — hos Matthæus saaledes, at Herrens Taler 
især træde frem, medens allerede Lukas danner Over- 
gangen fra Evangelist til Historieskriver. Hans Opgave 
er at samle sammen, før den mundtlige Overlevering 
hendør, alt eftersom Tiden skrider frem. Og naar den 
apostolske Kirke bestod af to store Dele, Jødekristne og 
Hedningkristne, og en forhenværende Jøde ganske natur- 
lig maatte betragte Kristus anderledes end en tidligere 
Hedning, saa have vi ogsaa denne Forskel for os i vore 
Evangelier — i Matthæusevangeliet hans Billede, som det 
fremstillede sig for en Jødekristen, der i Jesus frem for 
alt saa Opfyldelsen af de gammeltestamentlige Spaa- 
domme — i Lukasevangeliet derimod hans Billede saa- 
ledes som det afspejlede sig i en Hedningkristen som 
Billedet af den anden Adam, for at vi paa den Maade 
kunde have hans Billede som den, der paa én GaBg 
skulde være Hedningenes Lys og Israels Pris. 

Dertil kommer saa endnu det Qerde Evangelium — 
ikke en Kopi af Traditionen, men en enkelt Mands 
Værk — ja den Discipels Værk, der havde ligget ved 
Herrens Bryst, der dybest havde skuet ind i hans Væ- 
sens Dybder og derfor kunde gengive os hans Billede 
som Billedet af den enbaarne Guds Søn, hvis Herlighed 
han havde skuet. 

Men fordi Kirken saaledes ejer et firefoldigt Evan- 
gelium, faar den den Opgave at skue de fire Billeder, 
som dog kun ere ét, paa én Gang, for saa først at vinde 
det hele og fulde Billede af sin Herre. Skal jeg sige? 
at denne Opgave allerede er løst? Nej og Ja! Begge 
Dele. Nej! thi det er en Opgave, paa hvis Løsning 
Kirken stedse maa arbejde ikke blot i sin Videnskab, 
men i hele sit Liv, bestandig fuldere at erkende den 
Naadens og Livets Fylde, der findes i Kristus Jesus. 
Dog løses Opgaven ikke ved, at man lægger alle hans 
Billedes Træk sammen, eller paa udvortes Maade ordner, 
hvad han har gjort. Saaledes faar man ikke engang 
Billedet af et sædvanligt Menneske, end sige da Kristi 
Billede. Snarere er det en sædelig Opgave, thi kun de, 
der lukke deres Hjerte op for ham og optage hans Liv 
i sig, kunne erkende ham, og kun i samme Grad som 
hans Liv udgyder sig i hans Kirke og vinder Skikkelse i 
den, kan hin Opgave løses. 

Og dog Ja! enhver enfoldig Kristensjæl løser daglig 
denne Opgave. Uden Lærdom og Kundskab læser en 
saadan Evangelierne i Tro og skuer i dem alle fire det 
samme Billede af den, der ogsaa er hans Liv og har 
vundet Skikkelse i ham, det ægte historiske Billede af 
den Person, der har boet og virket iblandt os, en histo- 
risk Person, og dog ophøjet over al Tid, igaar og idag, 
ja til evig Tid den samme. 



Anmærkninger. 



1) Til S. 14. Papias' Ord lyde hos Eusebius (Kirkehisto- 
rien III, 39): „Markus opskrev nøje, efter at han var bleven 
Peters Tolk, hvad han kom ihu af Herrens Taler og Gerninger, 
dog ikke i historisk Tidsfølge, thi han havde ikke selv hørt Her- 
ren og havde heller ikke fulgt ham, men senere Peter, som lærte 
efter Tilhørernes Behov, men ikke som den, der vilde give en 
ordnet Sammenstilling af Herrens Taler. Derfor har Markus ikke 
begaaet nogen Fejl ved, at han har skrevet det, saadan som det 
randt ham ihu; thi han lod sig det alene være magtpaaliggende 
ikke at udelade eller forfalske noget af det, som han havde hørt." 
Uden Grund har man nu og da paastaaet, at dette Vidnesbyrd 
ikke angaar vort andet Evangelium, for saaledes at skyde det til 
Side. Atter i vore Dage er det blevet anerkendt som et vægtigt 
Vidnesbyrd. Det Forsøg, der er blevet gjort paa at adskille en 
ældre Skikkelse af Markusevangeliet fra det nuværende og kun 
føre dette gamle Evangelium tilbage til Markus, er nu opgivet af 
de fleste som uholdbart, idetmindste for saa vidt som det paa en 
eller anden Maade angaar betydelige Forskelle mellem den fore- 
givne Ur-Markus og vort nuværende andet Evangelium. 

^) Til S. 14. At Bejseberetningen stammer fra Lukas, antage 
ogsaa de, der mene, at Apostlenes Gerninger ere skrevne af en 
senere Mand, der kun benyttede Kejseberetningen. Men Weiss 
(Jesu Liv I, 67) siger med Rette: „Det er ikke lykkedes Kri- 
tiken med nogensomhelst rimelig Grund at forklare den Maade, 
hvorpaa Fortælleren tager sig selv med blandt de handlende Per- 
soner, uden at antage et forsætligt Bedrag." At Forfatteren kun 
af Kejtethed skal have ladet dette „vi" blive staaende, er ganske 
utænkeligt hos en saa øvet Skribent. 

^) Til S. 15. Om Matthæusevangeliet siger Papias (hos 
Eusebius III, ?9): „Matthæus affattede sit Skrift om Herrens- 

Guddomsord i det hebraiske Sprog, og det blev saaledes enhvers 
Sag at tyde og forklare det, som han bedst kunde." At der lig- 
ger et hebraisk Urskrift til Grund for det græske Evangelium, 
bevidne ogsaa Irenæus, O ri genes o. a. Ellers naa ogsaa Vid- 
nesbyrdene for den græske Matthæus langt op. Allerede i det 
Brev, som tilskrives Barnabas, og som i det seneste er forfattet i 
Begyndelsen af andet Aarhundrede, bliver der anført et Sted af 
Matthæusevangeliet som taget af Skriftet. Da vi tidligere kun 
besad denne Del af Brevet i latinsk Oversættelse^ kunde det sy- 
nes tvivlsomt, om det oprindelig har staaet i Originalen eller 
er tilføjet af den latinske Oversætter. Det var derfor af Betyd- 
ning, at i den afTisohendorf fundne græske Original findes 
Citatet netop som i den latinske Oversættelse. 

*) Til S. 18. For at faa et umiddelbart Indtryk af vore 
Evangeliers historiske Karakter er det saare lærerigt at sammen- 
ligne dem med de apokryfe Evangelier. Dér mangler al Kend- 
skab til den Lokalitet, hvor Fortællingerne foregaa, og til de 
historiske Forhold, hvorunder det fortalte skal være sket, me- 
dens en saadan Kendskab møder os ved ethvert Skridt i vore Evan- 
gelier. Dér er alt i højeste Grad fantastisk, og de mest umulige 
Forhold, stridende mod al Historie, forudsættes som selvforstaae- 
lige. I Stedet for Undere træde aldeles umotiverede Tryllekun- 
ster. Jesusbarnet gør allerede i Ægypten de sælsomste Undere, 
skaber en Kilde, hvori Maria vasker Klæderne, og giver atter en 
Mand, der er forvandlet til et Mulæsel, menneskelig Skikkelse. Det 
er ikke noget Barn, der modtager Undervisning, som i vore Evan- 
gelier, men Jesus véd alt paa Forhaand. Og hvad der er endnu 
værre, det er et pralende Barn, som forherliger sig selv ved sine 
Undere. Jesusbarnet viser sig som et vredagtigt, hævnsygt Barn, 
som hersker over sine Kammerater og spiller dem et JSkælms- 
stykke med sine Undere. Han kaster hos en Farver alt Tøj i én 
Farverkedel og mager det saaledes, at eftersom Farveren træk- 
ker det forskellige Tøj op, er det netop farvet med den Farve, 
som det skulde have; han forvandler sine Legefæller til Gede- 
bukke o. lign. Skulde vi i vore Evangelier have Begyndelse til 
Sagndannelse og Digtning, og i de apokryfe de sidste Udløbere 
af sligt, saa maatte der dog kunne lade sig paavise en eller anden 
Overgang fra hine til disse. Hvad man bliver var, er netop en 
dyb Kløft, der adskiller begge. Man faar umiddelbart et Ind- 
tryk af, hvor stor Forskel der dog er mellem historisk Overlevering 
og sagnagtig Digtning. 

'^) Til S. 20. Irenæus siger i et Brev til sin senere fra- 
faldne Ungdomsven Florinus: „Da jeg endnu var Dreng, saa 
jeg dig i Lilleasien hos Polykarp. Jeg kan nemlig bedre mindes. 

hvad der hændte den Gang, end hvad der hændes nu. Hvad vi 
have lært i Barndommen, det vokser sammen med Sjælen og bli* 
ver ét med den, saa at jeg kan beskrive det Sted, hvor den salige 
Polykarp sad og talte, hvorledes han gik ud og ind^ hvorledes 
han levede, og hvorledes han saa ud, hvilke Taler han holdt til 
Menigheden, hvorledes han fortalte om sin hjertelige Omgang 
med Johannes og de andre, som havde set Herren; hvorledes han 
gengav deres Ord til os, hvorledes han fortalte os det, som han 
havde hørt om Herren og om hans Undergerninger og hans Lære 
af dem, som med egne Øine havde skuet Livsens Lys, 
alt i Samklang med Skrifterne. Alt dette hørte jeg den 
Gang paa med største Opmærksomhed, efter den Naade, Gud 
havde ladet mig blive til Del, og nedskrev det ikke paa Papiret, 
men i mit Hjerte, og bestandig genkalder jeg det ved Guds Naade 
i min Erindring." 

^) Til S. 21. Det fortjener særlig Opmærksomhed, at alle i 
nyere Tid opdagede Kilder tale til Gunst for den kirkelige An- 
skuelse af Evangelierne. Man maatte bestemt vente det modsatte, 
hvis denne Anskuelse var fejlagtig. 

') Til S. 29. Det Indtryk, at ikke alt i Evangeliet kan være 
uhistorisk, har nødt mange i Nutiden, der ikke mene at kunne 
anerkende dets fulde Ægthed, til at indtage en Mellemstilling, 
saaledes som nu f. Eks. Schiirer i sit klare, overskuelige og al- 
deles objektivt holdte Foredrag „Om det johanneiske Spørgsmaals 
nuværende Stilling" (Giessen, 1889). Vel er det tidligere, af 
Weisse, Schweizer o. a. gjorte. Forsøg paaat adskille en ægte 
Kerne fra senere Tilsætninger nu fornyet af Wendt. Men det 
strander bestandig paany paa Evangeliets konsekvente Karakter. 
Derimod tilstaa andre i større eller mindre Grad, at der virkelig 
findes historiske, men ganske frit behandlede Erindringer i Evan- 
geliet, og tilskrive det saa en Discipel af Apostlen eller i Almin- 
delighed den johanneiske Kreds. Efter min Mening strander 
denne Hypotese aldeles afgjort paa den Omstændighed, at For- 
fatteren fremstiller sig som Øjenvidne. Man kan indrømme, og 
jeg tror, man maa det, at Johannes, som Luthardt udtrykker 
det, „ikke kopierer den ydre historiske Virkelighed, men paa 
Grund af det Indtryk, som Jesu Person og Historie har gjort 
paa ham, gengiver Billedet, saaledes som han inderlig har an- 
nammet det, og saaledes som det inderlig har dannet sig hos 
ham i Løbet af et langt Liv og er blevet til hans inderste aande- 
lige Ejendom." 



Underne. 



Da yi anstillede vore Betragtninger angaaende Evan- 
geliernes Troværdighed, lod vi foreløbig Underspørgs- 
maalet ligge, og vi ere kun naaede til det Eesultat, at 
vi virkelig i de nytestamentlige Skrifter, fornemmelig 
Evangelierne, eje troværdige Efterretninger om Jesu Liv, 
under den foreløbige Forudsætning, at ikke det, at der 
findes Underfortællinger i Evangelierne, paa Porhaand 
skal karakterisere dem som utroværdige; med andre Ord: 
under den Forudsætning, at der gives Undere. Nu skal 
det Spørgsmaal sysselsætte os, om denne Forudsætning 
var rigtig: Spørgsmaalet om Underet. 

Det er nemlig Nutidens egentlig brændende Spørgs- 
maaL Underet er for mange Mennesker den store Hin- 
dring, Anstødsstenen, som de ikke kunne komme over. 
Naar der . kun ikke var Undere , siges der, vilde vi 
gerne antage Biblens øvrige Indhold. Men det er ikke 
længer muligt at tro paa Underne, naar vi se hen til 
Videnskabernes, særlig Naturvidenskabens, nuværende 
Stilling. Og de opgive hellere al Tro, end de bestemme 
sig til at tro Undere. 

Denne Vanskelighed kan man ikke gaa udenom. 
Underne kan man nu én Gang ikke skafife bort af Biblen, 
hverken ved naturlig Forklaring eller ved billedlig Ud- 
tydning. Det hjælper heller ikke nu, og da at slaa noget 
af, fuldstændig at skaffe et eller andet Under bort eller 

at opfatte det underfulde deri mindre underfuldt. Thi 
det mindste Under (om det overhovedet er muligt og til- 
stedehgt her at skelne mellem smaat og stort) er til syvende 
og sidst lige saa ubegribeligt som det største. Det For- 
søg er ogsaa forgæves: at skille Underne ad, at rive deqi 
løs fra deres Forbindelse ligesom døde Stene og saa kun 
beholde, hvad der bliver tilbage; thi hele Kristendommen 
hviler tilsidst paa Kristi Fødsels Under, og den, der for- 
kaster Underne, maa ogsaa forkaste Kristendommens 
Grundkendsgeminger, den kristne Tros Hovedartikler. 
Ja, han maa endog forkaste al Aabenbaring, thi Aaben- 
baring og Under høre uadskillelig sammen. Selve Aaben- 
baringen er — Ordet taget i egentlig Forstand — et Under. 
Hvis nogen derfor maaske vilde trøste sig med, at han 
jo dog beholder den naturlige Religion, saa beror i Virke- 
ligheden ogsaa den Trøst paa Skuffelse. Lad os sige 
det rent ud : Den, der fornægter Underne, han kan ikke 
mere have nogen Gud. Han kan gerne blot af instinkt- 
mæssig Frygt for Ateisme holde fast ved, at der gives 
en Gud, men det er og bliver kun et dødt Ord, et Navn ; 
thi denne Gud staar ikke i nogen levende Berøring med 
Verden, han er ikke længer vor Gud, man har intet at 
haabe, intet at frygte af ham. £øn er umulig, thi al 
Beden hviler paa den Overbevisning, at Gud kan og vil 
gøre, hvad vi bede om. Men gør Gud ingen Undere, og 
kan han ikke gøre saadanne, eller med andre Ord, griber 
han aldrig mere ind i denne Verden, er den lukket for 
ham, tillader Naturens Sammenhæng det ikke, er alt, 
hvad dér sker, kun en uafbrudt Kæde af endelige Aar- 
sager og Virkninger, saa hviler Bønnen paa en Illusion, 
og denne Illusion maa tidlig eller silde blive aabenbar 
for Mennesket, om han ogsaa selv gruede for denne 
Konsekvens af sin egen Tænkning. 

Lad os straks fra Begyndelsen af stille os hele dette 
Spørgsmaals Rækkevidde klar. Strauss har fuldstændig 
Ret, naar han behandler Underspørgsmaalet som Kristen- 
dommens Eksistensspørgsmaal. Den, der skaffer Onderet 

bort, han skaffer ikke blot. som han siger, Præsterne ud 
af Kirken, han skaffer selve Kirken bort og Kristen- 
dommen og den levende Gud med. Jeg siger det ikke 
for at indgyde Dem Frygt eller for ved den saakaldte 
Mirakeltro at holde fast paa Dem ved at gøre Dem bange 
for. at eUer8 alt det yU styrte sammen, som vi fra Barn- 
dommen af have været vante til Hvad skulde det 
hjælpe? For Livet vilde det jo dog ingen Betydning og 
ingen Velsignelse have. Er det en Indbildning, saa skaf 
den af Vejen, ubekymret for, hvad der falder sammen 
med den. Der kan da kun komme Velsignelse ud deraf, 
selv om ogsaa mangt et ængsteligt Menneskehjerte skulde 
briste derved, thi Sandheden bringer altid Velsignelse. 
Jeg siger det kun, for at De kan se, hvad det gælder om, 
og for at advare mod saadanne Menneskers usalige og i 
Grunden ogsaa usande Halvhed, som mene, at de kunne 
ofre Underet for Videnskabens formentlige Fordringer 
uden samtidig at ofre selve Kristendommen. 

Hvad er da et Under? Lad os først og fornemmelig 
slaa Underbegrebet fast, thi ikke alt, hvad vi kalde 
Under, er et Under i den Forstand, hvori vi her tale 
om Undere. Vi pleje at bruge Ordet Under i en meget 
rummelig Forstand og maa derfor tage adskilligt bort, 
før vi komme til Underet i egentlig Forstand. 

Naar Sæden spirer paa Marken, og der af Sæde- 
kornet vokser en Plante op, saa kalde vi ogsaa dette for 
et Under. Vi tale om Guds Undere i Naturen. Vi 
kunne tale saaledes, thi alt dette sker jo ikke uden Gud; 
han har skabt de Kræfter, som virke dér, han har givet de 
Love, som raade dér. Men det er klart, at et Under i 
egentlig Forstand have vi ikke for os her; det er lutter 
naturlige Aarsager, som virke dér; thi Sædens Spiring 
og Vækst følger af naturlige Kræfter, efter de Naturen 
iboende Love, uden en overnaturlig Aarsags Indgriben. 
Det gør intet til Sagen, om Naturens Kræfter og Love, 
som raade dér, i Forvejen ere os bekendte, eller om vi 
endnu ikke kende noget til dem. Thi ogsaa hvor der i 

Naturen sker Ting og frembringes Virkninger, som vi 
endnu ikke ere i Stand til at forklare ud af de os kendte 
Kræfter og Love, kunne vi vistnok sige, at det for os 
er et Under, men det er ikke et Under i og for sig. 
Saasnart en videre gaaende Forskning fører os til Kund- 
skab om hine Kræfter og Love, hører Underet op med 
at være Under. Yi have altsaa ogsaa her kun uegentlig 
at gøre med Undere. 

Anderledes forholder det sig derimod med Tildra- 
gelser, som vel ogsaa blot ere en Følge af naturlige Aar- 
sager ; men deri, at disse naturlige Aarsager netop træffe 
saadan sammen , at just dette og intet andet Resultat 
fremkommer, maa vi erkende Guds Haand, Guds særlige 
Ledelse og Forsyn. Her kunne vi i Virkeligheden alle- 
rede tale om et Under. Lad mig som Eksempel bruge 
^ en Historie af A. H. Franck es Liv, ham, der stiftede 
Vajsenhuset i Halle. En Dag, medens Vajsenhuset blev 
bygget, kom hans Forretningsfører og forlangte en be- 
stemt Sum^ som straks skulde betales. Franckes 
Kasse var tom; han gik ind i sit Kammer og vendte 
sig i Bøn til Gud, og se, just da han igen traadte ud af 
sit Kammer, blev der bragt ham et Brev, hvori den nød- 
vendige Sum laa. Her have vi lutter endelige Aarsager; 
men i deres Sammentræf, saa det Resultat fremkommer, 
at Pengene netop bringes i det Øjeblik, da Bønnen op- 
fyldes, have vi en Førelse af Guds særlige Forsyn, en 
Indgriben fra Guds Side, der vel ikke skaber Pengene 
paa overnaturlig Maade, men leder alt saaledes, at de ere 
til Stede i det bestemte Øjeblik, for at Franckes Bøn kan 
blive opfyldt. Her have vi altsaa allerede en Guds Ind- 
griben, et Under af den guddommelige Ledelse, et 
Forsynsunder, men endnu ikke et Under i snævreste 
Forstand. 

Et Under i egentlig Forstand have vi først, naar 
noget sker, som ikke vilde være sket, hvis Naturlovene 
alene skulde have raådet, men som kun sker paa Grund 
af en særegen Indgriben af Gud. For saaledes kun at 

nævne nogle Eksempler, hvor Begivenhedens vidunder- 
lige Karakter umiddelbart springer i Øjnene — naar 
Herren forvandler Vand til Vin, mangfoldiggør Brødet i 
Ørkenen, opvækker en død. Det er Undere i egentligste 
og snævreste Forstand, og med dem have vi her først 
og fornemmelig at gøre. 

Alle de Grunde, som anføres mod Underes Fore- 
komst, lade sig føre tilbage til to, en historisk og en 
filosofisk, udsprungne af den fornuftige Tænkning. Man 
siger nemlig for det første, at Underes virkelige Forekomst 
er ikke historisk paaviselig, og dernæst, at Underet er 
utænkeligt og uforeneligt med fornuftig Tænkning. Begge 
Grunde støtte hinanden, og man er i nogen Forlegenhed 
med, hvorledes man skal gribe Sagen an. Søger man 
ad historisk Vej at paavise Underne, saa hedder det: 
Alle Beretninger om skete Undere ere paa Forhaand 
utroværdige, thi Undere ere utænkelige. Gaar man den 
anden Vej og søger at paavise deres Berettigelse for 
Tænkningen, saa hedder det: Hvad hjælper det alt- 
sammen? de kunne gerne være mulige for Tanken, men 
deres virkelige Forekomst er ikke godtgjort, ikke histo- 
risk paavist. 

Man maa dog vel gribe Sagen an enten ad den ene 
eller den anden Vej. Vi begynde da med det historiske Be- 
vis. Det er i og for sig den rigtigste Vej ; thi i Stedet 
for at gøre sig alle Slags Tanker om Mulighed eller 
Umulighed, gør man uden Tvivl bedre i at følge Kends- 
gerningerne med sin Tænkning. Det er da ogsaa den 
Vej, som de Modstandere vise os, der udtrykkelig paa- 
staa, at de paa ingen Maade benægte Undernes Mulig- 
hed, men kun deres virkelige Forekomst. „Det er ikke 
i denne eller hin Filosofis Navn", siger Ren an, „det er 
i en konstant Erfarings Navn, at vi banlyse Underet af 
Historien. Vi sige ikke: Underet er umuligt, men: Intet 
Under er godtgjort indtil den Dag i Dag". Lad os da 
nu se efter, om der dog ikke nogetsteds lader sig paa- 
vise Undere ad sikker historisk Vej! 

Her maa vi dog paa det bestemteste tilbagevise de 
Fordringer, som Renan stiller til et saadant Bevis. 
Han siger: „Hvis der i Morgen kom en Mirakelmager 
og tilbød sig — lad os antage — at opvække en død, 
hvad vilde man da gøre? Man vilde udnævne en Kom- 
mission af Fysiologer, Læger^ Kemikere og Mænd, der 
ere øvede i historisk Kritik. Denne Kommission skulde 
da udvælge Liget for at overbevise sig om, at det virke- 
lig var dødt, udpege den Sal, hvor Eksperimentet skulde 
gaa for sig, og anordne alle mulige Forsigtighedsregler, 
som maatte være nødvendige for at fjerne enhver Tvivl. 
Naar saa den døde blev opvakt under saadanne Omstæn- 
digheder, var der en Sandsynlighed til Stede, og hvis 
Mirakelmageren nogle Gange gentog Forsøget med et 
andet Lig under andre Omstændigheder for andre Per- 
soner, saa kunde man anse et Under for bevist." Hvis 
disse Fordringer vare berettigede, vilde vi rigtignok 
paa Forhaand være slaaede af Marken; thi en saadan 
Kommission af Pariser-Akademikere har nu én Gang 
ikke eksisteret i Judæa, og Herrens Undere have ogsaa 
været noget andet end saadanne Eksperimenter, der 
gøres paa Forlangende af en Kommission. Men sUge 
Fordringer ere ogsaa aldeles uberettigede. Hvad vilde 
en Historiker sige , hvis man forlangte af ham , at han 
paa den Vis skulde bevise de fortalte Kendsgerninger? 
Saa kan De godt slaa en Streg over hele Historien, thi 
ingen Kendsgerninger lade sig bevise paa den Maade. 
Allerede Lessing har vist hen til, at man dog ikke 
betvivler den historiske Troværdighed af et Slag og dets 
Udfald, som berettes af ærlige Historieskrivere, selv om 
ogsaa Udsagn fra Øjenvidner føre til uopløselige Mod- 
sigelser angaaende det, som de have skuet i stor Be- 
gejstring. „Naar nu Livius og Polybius behandles af os 
paa en saa aaben og ædel Maade, hvorfor da ikke ogsaa 
behandle Matthæus og Markus og Lukas og Johannes 
saaledes?" Vi betragte nærmest Underne som historiske 
Kendsgerninger, og mere kan man ikke forlange, end at 

Ti bevise dem lige som alle andre historiske 
Kendsgerninger ved tilforladelige Vidner, der kunne 
og ville sige Sandheden. Den, der forlanger mere end 
et simpelt historisk Bevis, giver til Kende, at han staar 
paa det Standpunkt, som Voltaire udtrykker ved at 
sige, at han ikke vilde tro et Under, selv om det skete 
aabenlyst for hans Øjne, med andre Ord, at han rent ud 
ikke vil tro paa Undere. 

For at bevise Underes historiske Forekomst kunne 
vi nu rigtignok ikke straks paaberaabe os Evangelierne, 
thi vi huske jo, at vi kun under den Forudsætning, at 
der findes Undere, have godtgjort deres Troværdighed, 
og vi kunne derfor ikke omvendt forudsætte deres Tro- 
værdighed for deraf at bevise Underne. Ellers vilde 
vi jo kun bevæge os i en Cirkel. Lad os derfor ogsaa 
her gaa ud fra Paulus' uomtvistede Breve, hvori vi have 
et uanfægtet historisk Dokument. 

Deraf fremgaar nu som en JP^endsgerning, at Apost- 
len Paulus var overbevist om, at der den Gang forekom 
Undere i den kristne Menighed; thi blandt Hellig- Aandens 
Gaver nævner han (1 Kor. 12, 9) udtrykkelig Helbredel- 
sens Gave, Gaven til paa underfuld Maade at helbrede 
syge. Ja, han var overbevist om selv at eje Undergaven. 
Han beraaber sig derpaa (2 Kor. 12, 12) som et Tegn 
paa sit Apostelembede. Paulus siger dér : „EnApostels 
Tegn bleve jo gjorte iblandt eder med al Taal- 
modighed, ved Tegn og Undere og kraftige 
Gerninger." Hvis De nu vil sige, at der ikke ligger 
nogen Virkelighed til Grund for denne Apostlens Over- 
bevisning, han har ikke virkelig gjort Undere, saa staar 
der ikke anden Udvej aaben end at anse ham for en 
Sværmer eller en Bedrager. Ja, i Grunden have de 
ikke engang den første Udvej; thi det kan ikke ske 
uden sædelig at plette ham grundig. Thi De maa vel 
lægge Mærke til, at det gælder Undere, som Paulus selv 
mener at have gjort. Et er det, paa kritikløs Maade at 
tage fremmede Undere for gode Varer, noget ganske 

andet er det, højtidelig at beraabe sig paa egne Undere. 
Det sidste er, hyis Underne virkelig ikke ere skete, et 
Tegn paa stor Mangel paa Selvkritik, det er Selvfor- 
gudelse af værste Slags. At antage sligt hos Paulas er 
psykologisk og historisk, ja til syvende og sidst sædelig, 
umuligt. Jeg vil slet ikke tale om, at Apostlen ikke 
alene havde hengivne fenner omkring sig, som i deres 
Begejstring for ham ansaa alt for muligt. Men netop i 
Korinth havde han sine bitreste Fjender, og just lige 
overfor disse beraaber han sig med fuldkommen Ro og 
største Sikkerhed paa de Undere, som han har gjort i 
deres Midte. Det er let nok at sige: han har skuffet sig 
selv ; men gør saa en Gang et Forsøg paa psykologisk at 
forstaa Paulus' Karakter, saaledes som den ligger klar for 
os i hans Breve! Ellers se vi ham som en Mand med 
skarp Forstand, ædruelig, sand, ydmyg, og i dette ene 
Punkt skulde han være indskrænket, beherket af Illu- 
sioner, og, hvad værre ^, utrolig hovmodig og indbildsk? 
Er det til at forstaa? Forsøg saa engang paa at for- 
staa hele hans Virksomhed. Tror De, at Illusion og 
Løgn har udrettet saa store, ja velsignelsesrige , Ting i 
Verden (vi selv staa jo efter 1800 Aars Forløb midt i 
denne Velsignelse, som Paulus* Virksomhed har bragt 
over vor Verdensdel)? Tror De det — nu velan, saa 
vil jeg ikke spilde et eneste Ord mere derpaa. Men 
tror De, saaledes som De ogsaa ellers maa betragte Ver- 
den, at sædelige Magter regere i den, at Illusion og Løgn 
vel til en Tid kan fejre en kort Triumf, men dog tilsidst 
dømmes af Sandheden, saa maa De indrømme mig, at her 
ikke kan være Tale om nogen Illusion og noget Bedrag, 
men kun om Sandhed, om historiske Kendsgerninger. 

Men maaske vil man svare, at Apostlen Paulus* Ud- 
sagn ere for ubestemte. Der kan kun være Tale om 
Undere overhovedet, medens der ikke bliver nævnet eller 
fortalt et eneste. Er da intet ganske bestemt Under 
historisk paaviseligt? Jeg svarer fortrøstningsfuldt: Jo! 
det største af aUe, Jesu Opstandelses Under. Det 

er aabenbart, at skulde det lykkes os at godtgøre dette 
som historisk sikkert, saa vilde vi have tilfredsstillet et- 
hvert Krav. Der har da ogsaa i den nyeste Tid været 
ført en levende Forhandling om denne for Kristen- 
dommen grundlæggende Kendsgerning. Fra den ene Side 
er der opbudt alt for at skaffe den bort, og fra den anden 
Side alt for at bevare den. 

Lad os da ogsaa her gaa ud fra en Kendsgerning, 
som ikke er betvivlet fra nogen Side og fornuftigvis ej 
heller kan betvivles — jeg mener den Kendsgerning, at 
Disciplene og de ældste Kristne troede, og det med den 
fuldeste Overbevisning, at Jesus, den Jesus, der var død, 
igen var opstanden fra de døde. Paa denne Tro hviler 
hele Kirken, ved denne Tro bleve Disciplene igen rejste 
op af deres dybe Bedrøvelse, denne Tro er Indholdet af 
deres Præ£ken, den træder os imøde i alle Tidens Do- 
kumenter med aldeles fuldkommen Sikkerhed. Dermed 
er nu ganske vist ikke bevist, at Opstandelsens Kends- 
gerning stemmer overens med denne Tro, Troen kan jo 
muligvis være til Stede uden tilsvarende Virkelighed, den 
kan hvile paa Bedrag. Men i hvert Fald er Troen paa 
Jesu Opstandelse en Kendsgerning, og det en Kends- 
gerning af saare stor, ja verdenshistorisk Betydning, som 
man altsaa ikke saadan uden videre Forklaring kan 
komme udenom, dersom man overhovedet vil forstaa vor 
Slægts Historie. Den, der nu vægrer sig ved saa- 
ledes rent ud at erklære: „Disciplene troede, at Je- 
sus var opstanden, fordi han virkelig var opstanden", 
han paatager sig samtidig den Opgave at forklare os, 
hvorledes denne Tro kunde fremstaa og fastholdes, naar 
der ingen virkelig Opstandelse er sket. 

Jeg kan vel nok gaa ud fra, at den Antagelse for 
længst er opgiven, at Jesus kun har været skindød og 
er kommen til sig selv igen af en dødlignende Afmagt, 
og at saa Disciplene skulde have troet, at han var op- 
standen. Denne gamle rationalistiske Anskuelse behøver 
ikke længer at gendrives, selv om den maaske endnu kan 

findes hist og her som en Levning fra henfarne Ti- 
der. Den herskende nugældende Anskuelse er snarere 
den, at der tun ligger Visioner, indre Syner, til Grund 
for Disciplenes Tro — og Anskuelserne afvige for saa 
vidt kun fra hinanden, som nogle blot antage subjektive 
Visioner, d. v. s. saadanne, som ere opstaaede i Disciplene 
selv, og altsaa ene og alene ere at forklare ad psykologisk 
Vej, andre antage objektive Visioner, d. v. s. saadanne, 
som ere tilvejebragte af Gud eller af den levende, op- 
højede Kristus selv. 

Overveje vi, om denne Antagelse slaar til, og gaa vi 
nærmest ud fra den Antagelse, at det kun var subjektive 
Visioner, saa er det allerede særdeles vanskeligt at for- 
staa, hvorledes saadanne kunde opstaa hos Disciplene i 
deres daværende Stilling. Man har gjort sig megen 
Ulejlighed med at forklare, hvorledes saadanne Visioner 
opstaa. Man taler om en „ekstatisk Atmosfære" i Ori- 
enten og i Særdeleshed i Syrien, om en personlig Dis- 
position hos Disciplene til at se Syner — man viser hen 
til den frygtelige Bevægelse, Disciplene kom i ved Ka- 
tastrofen paa Golgata, som truede med at tilintetgøre 
alle deres Forhaabninger, medens dog paa den anden 
Side det Indtryk, de havde faaet af Herrens Person 
under deres Omgang med ham , vedblev at leve , ja i 
Erindringen steg til den faste Overbevisning, at denne 
Jesus ikke uden videre kan være bukket under for sine 
Fjender, og at den har fremkaldt en „brændende Længsel" 
efter ham; dertil kommer Erindringen om gammeltesta- 
mentlige Udsagn, vel ogsaa nogen Overtro, at Disciplene 
havde anset en Genkomst af Graven for mulig, ligesom 
Herodes troede, at Johannes Døber var opstanden fra 
de døde: og alt dette skal saa tilsidst hos Disciplene 
være endt med, at de have set Syner. Men hele denne 
Skildring steiimer rigtignok kun lidet overens med det, 
vi ellers kende til Disciplene. Overalt møde vi dem 
som meget besindige Mennesker — ikke Spor af denne 
„aandelige Gæring", hvori de skulle have befundet sig — 

eller af denne ^^brændende Længsel" — snarere ere alle 
Beretninger enige om, at den dybeste Bedrøvelse havde 
bemægtiget sig dem, en Stemning, hvoraf der ellers ikke 
plejer at opstaa Visioner. 

Endnu vanskeligere bliver det at forstaa, at ikke 
blot enkelte Personer have saadanne Visioner, men mange, 
paa én Gang 500 Brødre, som tro at se den opstandne 
(1 Kor. 15,6). Man beraaber sig paa, at der er en 
smittende Magt i saadanne visionære Tilstande, og sligt 
kan man ganske vist ogsaa ellers iagttage. Men man 
faar dog paa denne Maade et sælsomt Billede af den 
ældste Menighed, som om den har bestaaet af en Hob 
nervøse, overspændte Sværmere, hvad der er imod al 
historisk Overlevering. Desuden er det vel værd at agte 
paa, at det er et Grundtræk i Opstandelsesfortællingerne, 
at Disciplene i Begyndelsen ikke kende Herren, der viser 
sig for dem, at de have ondt ved at tro, at det er ham, 
som de se. Det kan umulig først være sat til senere, 
og er aldeles uforeneligt med at se Syner. 

Dog, selv om man nu ogsaa vilde finde alt dette 
forstaaeligt, ét bliver aldeles uforklarligt, og det er det 
pludselige Ophør af Visionerne, at de indskrænkes til et 
forholdsvist kort Tidsrum. Denne Indskrænkning er 
godtgjort ved Apostlen Paulus* Udsagn 1 Kor. 15. Thi 
dér karakteriserer han den Aabenbarelse af Herren, der 
blev ham til Del, som noget overordentligt, som noget, 
der stod i Forbindelse med hans Kald som Hedninge- 
apostel, og godtgør dermed, at Aabenbarelser af den op- 
standne Herre ellers ikke mere forekom i Menigheden, 
saaledes som det var sket i den første Tid efter Kri- 
sti Død. 

Vel forekommer der Visioner, som udtrykkelig be- 
tegnes som „Syner^; men Aabenbarelser, saadanne som 
Peter og de andre Disciple havde oplevet dem, fore- 
komme ikke mere. Men nu er det noget, som Erfaringen 
stadfæster, at, naar visionære Tilstande én Gang optræde 
i en bestemt Kreds, blive de ved at forøges, indtil de 

tilsidst udarte i vild Entusiasme. Hvis den opstandnes 
Aabenbarelser kun vare subjektive Visioner, hvorledes er 
det da at forstaa, at de tværtimod kun vare kort Tid og 
pludselig høre op? Her staa vi foran en fuldstændig 
uløselig Gaade. 

Denne Overvejelse har ogsaa været afgørende for 
Keim, saa at han opgiver Hypotesen om blot subjektive 
Visioner og snarere antager objektive Visioner, saadanne, 
der ere virkede af Gud eller af Kristus selv, og denne 
Antagelse er vel nu den almindeligste. Dermed er Stil- 
lingen bleven en hel anden. Vi have nu — det indrømme 
vi — et virkeligt Under, vel intet udvortes, men et Under, 
der gaar for sig i Disciplenes Indre, en Gudsgerning 
eller en ISelvaabenbaring af den levende Existus, som 
bekræfter for os, at han ikke er bleven i Døden, men 
lever. Det er noget stort, og det være langt fra mig at 
frakende dem, der staa paa det Standpunkt, Troen 
paa den levende Kristus. Men det er rigtignok ikke 
Kristi legemlige Opstandelse af Graven. Man kan nok 
prædike: Kristus lever! men ikke: Han er sandelig 
opstanden! Jeg kan for min Part ikke bestemme det 
Standpunkt anderledes end en betænkelig Svækkelse af 
den kristne Tro, som maaske nok hos den enkelte kan 
være forenet med et kraftigt Kristenliv (derover udtaler 
jeg ingen Dom), men for Kirken fører det konsekvent 
til en Undergravelse af Troen, hvorpaa den hviler; thi 
den hviler paa den Vished, at Kristus ikke blot lever, 
men er opstanden fra de døde. 

Lad os nu se, om denne Stilling er holdbar. Ganske 
vist falde de Betænkeligheder bort, som ere rejste mod 
Visionshypotesen. Naar Visionerne ere virkede af Gud, 
kan man let forklare baade deres Fremstaaen og Op- 
hør. Men derimod opkommer der et andet Spørgs- 
maal, og til dette have i Virkeligheden Forhandlingerne 
om Opstandelsen tilspidset sig i den senere Tid: Naar 
Disciplene blot havde en Vision, hvor Kristus viste sig 
for dem som den levende, hvorledes naaede de da til at 



Underne. 53 

tro paa en legemlig Opstandelse af Graven? Laa det 
da ikke nærmere at drage den Slutning: Han er ophøjet 
til Himlen og lever, end at tænke paa, at han legemlig 
er opstanden af Graven? 

Den Erkendelse, at Troen paa en legemlig Opstan- 
delse ikke godt kan forklares ud af en blot visionær 
Skuen af den herliggjorte Herre, have heller ikke de 
kunnet unddrage sig, som vægre sig ved at anerkende 
en saadan Opstandelse som historisk Kendsgerning. De 
have derfor gjort Forsøg paa at vise, at Troen paa en 
legemlig Opstandelse af Graven slet ikke var Disciplenes 
oprindelige Tro, men at denne Form for Opstandelses- 
troen var en senere sagnagtig Omdannelse. Efter Paulus' 
Udsagn Fil. 3, 21 — siger man — har Herren et Herlig- 
heds-Legeme, et Lyslegeme, og ogsaa de hensovede, hvis 
Førstegrøde han er, skulle opstaa med et ganske nyt 
aandeligt Legeme (1 Kor. 15, 42 flg.). Naar Paulus saa' 
Herren, kunde han kun se ham iAanden; thi han er et 
Aandevæsen. Den sanselige Realitet, hans jordiske Le- 
gemlighed, altsaa enhver Henførelse af Kristi paa den 
Maade aabenbarede himmelske Liv til det i Graven lagte 
Jesu Legeme, er her aldeles udelukket. Da nu Paulus 
stiller sin Kristusaabenbarelse ganske paa lige Trin med 
de andre Disciples, saa følger deraf, at han ogsaa vil 
have sin Aabenbarelse af Kristus tænkt som en Aaben- 
barelse, ikke af det genoplivede jordiske Legeme, men af 
Kristi himmelske Aand for den skuende Aand. Men 
dette tilfredsstillede ikke mere en senere Tid. Den 
bragte Aabenbarelseme i lokal Forbindelse med Gra- 
ven, idet den henlagde dem til Jerusalem, skønt de 
første Aabenbarelser hovedsagelig ikke havde fundet Sted 
dér, men i Galilæa, hvorhen Disciplene havde taget deres 
Tilflugt straks efter Herrens Tilfangetagelse. Alle disse 
Fortællinger om Aabenbarelser af den opstandne ved 
den aabne Grav tilhøre Sagnet og ikke Historien, ja 
selve den aabnede Grav staar paa Sagnets Begning, 
idet dette skal have dannet sig i apologetisk Hensigt, 

— Og selv den højtidelige Gravlæggelse er underkastet 
de mest grundede Tvivl. 

Nu trænges der visselig ikke mere til nogen For- 
klaring af, hvorledes Disciplene kom til at tro paa en 
legemlig Opstandelse af Graven. De have slet ikke troet 
derpaa. Tillige er den meget vægtige Indvending mod 
Visionshypotesen , som man har fremsat paa Grund af 
Kendsgerningen med den tomme Grav, grundig skaffet 
ud af Verden. Graven spørges der slet ikke om, ingen 
har tænkt paa det i Graven hvilende Legeme. 

Skade kun, at hele denne kunstige Bygning, som 
Sagnet har vedblevet at danne, idet dette først bringer 
Opstandelsen i Forbindelse med Graven, bliver til intet 
lige overfor Kendsgerninger, som nu én Gang ikke lade 
sig skaffe bort med hele deres haarde, historiske Virke- 
lighed. Uden Tvivl — og det er den første Kendsgerning 

— hører det til den ældste Overlevering, at HeiTen er 
opstanden „den tredje Dag". Men naar Disciplene straks 
efter Jesu Tilfangetagelse vare flyede til Galilæa, saa 
kunde de endnu den tredje Dag derefter ikke engang 
have faaet Efterretning om deres Mesters Død. Men 
dernæst er Antagelsen af en blot subjektiv Vision rent 
ud psykologisk umulig; thi en saadan Vision kunde dog 
først opstaa, naar de vare visse paa deres Mesters Død. 
Men en objektiv Vision, det Keimske „Telegram fra 
Himlen", vilde have været forhastet, ja maatte være dem 
ganske uforstaaelig, før de vidste Besked med Jesu Død. 
Den anden Kendsgerning er den første Menigheds Stif- 
telse i Jerusalem, som bliver ganske uforklarlig, hvis den 
store Forandring i Disciplenes Trosliv ikke er sket i Jeru- 
salem, men i Galilæa, og hvis Disciplene have samlet 
de første troende her og ikke i Hovedstaden, saaledes 
som man vil faa os til at tro. 

Dog ville vi lade dette ligge; thi det er kun Biting i 
Sammenligning med Hovedsagen, at hele denne Hypo- 
teses Begrundelse er uholdbar ifølge de pauUnske Breve, 
idet Apostlens Udsagn snarere gaa ud paa det stik mod- 

satte. — Enhver Henførelse af Ejisti aabenbarede him- 
melske Liv til det i Graven lagte Legeme skal være 
udelukket hos Paulus. Men hvorledes gaar det da til, 
at han dér, hvor han kortelig sammenfatter Hoved- 
punkterne i det af ham forkyndte Evangelium (1 Kor. 
15, 1 flg.), indskyder mellem Ordene „at Kristus er død" 
og „at han er opstanden" — „og at han er begraven", 
hvis Opstandelsen ikke havde mindste Berøringspunkt 
med det gravlagte Legeme? — Det er, som har Apostlen 
forudset denne Omtydning af sit Evangelium, og derfor, 
for at imødegaa dette, har han indskudt Ordene „og at 
han er begraven". 

Apostlen tildeler ganske rigtig den opstandne et 
aandeligt Legeme, men ing§n Forklaring kan bortskaffe 
Henførelsen af dette aandeUge'Legeme til det begravne, 
hvilket allerede ligger i Billedet af Sædekornet. Oden 
denne Henførelse kunde der jo slet ikke være Tale om 
en Opstandelse. Ligesaa vist som Apostlen nu grunder 
de troendes Opstandelse paa Kristi Opstandelse, lige saa 
vist maa han ogsaa ved denne have tænkt paa en virkelig 
Opstandelse af det begravne Legeme og paa dettes For- 
klarelse til et Herlighedens Legeme. Det samme ses 
endnu mere slaaende af Stedet i Romerbrevet (8, 11), 
hvor Apostlen siger: „Men om hans Aand, der oprejste 
Jesus fra de døde, bor i eder, da skal han, som oprejste 
Kristus fra de døde, levendegøre ogsaa eders dødelige 
Legemer formedelst sin Aand, der boer i eder." Saa- 
ledes kunde Apostlen dog kun skrive, hvis han troede, 
at ogsaa Kristi dødelige Legeme var gjort levende og 
opstaaet af Graven. Men i saa Tilfælde ere kun to Ting 
mulige, enten var den Aabenbarelse, som Apostlen havde, 
af den Art, at den umiddelbart nødte ham til den An- 
tagelse, at den døde og begravne Jesus var legemlig 
staaet op igen, eller han maa have gjort den Slutning 
paa Grund af og i Forbindelse med de Meddelelser, 
som de andre Apostle gjorde ham. I begge Tilfælde 
komme vi bort fra en blot visionær Skuen. Ogsaa de 

Aabenbarelser, som bleve de første Disciple til Del, maa 
have været mere end et Syn, der belærte dem om, at 
Herren lever! De maa have erfaret noget, som gjorde 
dem aldeles visse paa, at deres Herre og Mester var 
staaet levende op af Graven. 

Og hertil kommer endnu et Spørgsmaal, som, efter 
at det er godtgjort, at Paulus og de gamle Apostle have 
troet og forkyndt Herrens virkelige Opstandelse af Gra- 
ven, træder os i Møde med hele sin Vægt: Hvad er 
der blevet af Jesu Lig? Vi ville ikke lade os afvise 
med alle Slags Talemaader om, at det har intet at sige, at 
det kan man nu én Gang ikke vide Besked om mere. 
Disciplene kunde dog umulig blot tilnærmelsesvis komme 
paa den Tanke, at Herren var opstanden, hvis Graven 
endnu var lukket, og hans Legeme laa i Graven. Og 
endvidere: Hvis han forblev i Graven, saa forklar mig, 
hvorfor hans Fjender da ikke ganske simpelt viste hen 
til Graven og Liget deri og dermed gjorde en Ende 
paa alt Sværmeri og alle Visioner? Kan man tænke 
sig, at Kristendommens Fjender ikke skulde have be- 
nyttet dette saare simple Middel til at tilintetgøre hele 
Kristendommen? Havde de maaske ingen Interesse 
deraf? OpstandelsensPrædiken var jo ligefrem et Angreb 
paa det højeSaad, paa Jødernes Øverster, og den indeholdt 
den sværeste Bebrejdelse, man kunde rette mod en Jøde, 
den Bebrejdelse: at have dræbt Messias; og de skulde 
have tiet stille eller nøjedes med at sige, det er ikke 
sandt, eller gribe til slige uholdbare Svar, at hans Di- 
sciple havde stjaalet ham — hvis det allersimpleste Mid- 
del til at retfærdiggøre sig selv stod til deres Raadighed, 
nemlig Gravens Aabning og Fremvisning af Liget?! 

Det er rent ud umuligt. Graven maa have været 
tom. Men saa spørge vi videre: Hvem har da taget 
Liget bort af Graven? Jeg lader mig heller ikke her 
nøjes med al Slags Hvisken og Tisken om Hemmelig- 
heder og andet sligt. Der gives kun tre Muligheder; 
enten er det hans Fjender eller hans Venner eller én 

eller anden tredje ubekendt Person. Hans Fjender? det 
er umuligt, thi de vilde have sagt det. Hans Venner? 
det er ligeledes umuligt, thi saa vilde de være Bedragere 
af den frækkeste Slags, og jeg haaber ikke, at jeg be- 
høver at vise, at det ere de ikke. Altsaa maa det være 
en tredje ubekendt Person, der, uden at Disciplene er- 
farede det, af en eller anden ubekendt Grund har fjernet 
Jesu Lig af Graven, og saa af en eller anden ubekendt 
Grund har tiet stille dermed. Hvis nu Personen ikke 
havde gjort det? eller ikke havde tiet stille? saa vilde 
Troen paa Opstandelsen ikke have kunnet fremstaa. Et 
Ord af denne ubekendte Person — saa vilde Troen paa 
Opstandelsen have været umulig. Kristendommen vilde 
ikke være opstaaet; hele Verdensløbet, vor Slægts hele 
Historie, vilde være bleven en anden. Det beror alt- 
sammen paa det Tilfælde, at den mysteriøse ubekendte 
Person kommer paa den Tanke, man véd ikke hvorfor, 
at tage Jesu Lig ud af Graven — ja, paa det endnu 
mærkværdigere Tilfælde, at han ogsaa tier fuldstændig 
stille dermed. Kan De tænke Dem det, kan De paa 
den Maade knytte den betydeligste Vending i vor Slægts 
Historie, knytte hele Verdensløbet til et Tilfælde, saa se 
De til, hvorledes De kommer ud af det med en saadan 
Verdensanskuelse. Hele denne Sag er ikke et Ord 
mere værd. 

De maa dog ikke tro, at jeg formente ved denne 
Bevisførelse med Nødvendighed at kunne faa en eller 
anden til at anerkende Kristi Opstandelse som historisk 
Kendsgerning. Hvis ellers nogetsteds, gælder det her, 
hvad jeg nylig sagde, at allerede den blotte Holden for 
sandt af de Kendsgerninger, der berettes i Evangelierne, 
afhænger ikke alene af Eorstandsoperationer, men tillige 
af sædelige Faktorer. Om nogen ad denne Vej tilsidst 
ser sig nødsaget til at indrømme Opstandelsens Virke- 
lighed, vilde det dog ikke være frelsende Tro, Tro paa 
Opstandelsen som Frelseskendsgerning. Den findes kun, 
hvor man erfarer Virkningen af den levende Kristus i 

sit eget Hjerte. Men jeg tror at have godtgjort for Dem, 
at det slet ikke er saa simpelt og let, som mange tro, 
at nægte Opstandelsens Kendsgerning lige overfor godt- 
gjorte historiske Kendsgerninger, og at det indtil Dato ikke 
er lykkedes at forklare den Kendsgerning, at Disciplene 
troede paa deres Herres Opstandelse, paa anden Maade 
end ved, at Opstandelsen selv er en Kendsgerning, ved 
at de virkelig med egne Øjne have set den legemlig af 
Graven opstandne Herre. 

Rigtignok staar den Udvej aaben at imødegaa det 
altsammen ved at sige, at det kan ikke være rigtigt! 
Formaar man end ikke at forklare, hvorledes Paulus er 
kommen til den Overbevisning, at han kunde gøre Un- 
dere, eller hvorledes Disciplene ere komne til den Tro, 
at Jesus var opstanden — der kan alligevel ikke være sket 
noget virkeligt Under; thi Undere ere umulige^ de ere 
nu engang uforeneUge med fornuftig Tænkning. Men 
saa staar man paa det Standpunkt, at man ikke bøjer 
sine Tanker for Kendsgerningerne, men gør sig til Herre 
over dem, ikke retter sin Tænkning efter Kendsgerning- 
erne, men forlanger, at Kendsgerningerne skulle rette 
sig efter ens Tænkning, og man er da ikke langt fra Vol- - 
t air es Standpunkt: Jeg vil ikke tro noget Under. 
Men saa hører rigtignok al Forhandling op. Saa meget 
skulde man dog idetmindste have lært af Nutidens Na- 
turvidenskab, at vor Tænkning maa rette sig efter Kends- 
gerninger, ja, at den egentlig kun er en Overvejelse af Kends- 
gerningerne. Kun er den Fordring berettiget, at Undere 
nu ogsaa indrangeres i vor Tænkning, og at det paavises, 
hvorledes de ikke modsige en rigtig Tænkning angaaende 
Gud og Verden. — Thi naar Underspørgsmaalet be- 
handles, vil det komme an paa, hvilken Forestilling vi 
have om Gud og Verden og om Guds Forhold til 
Verden. 

Ateisten,- der ikke tror paa nogen Gud, kan selv- 
følgelig heller ikke tro paa noget Under. Uden Gud gives 
der ingen Undere. For Materialisten, der kun kender Stof, 

endelig Materie, ingen Aand i Verden og over Verden, 
er Underet ganske naturligt ude af Verden. Ligesaa 
umuligt er det at tænke sig Undere ud fra et panteistisk 
Standpunkt. Er Gud og Naturen ét og det samme, saa 
er Underbegrebet i og for sig en Modsigelse; thi Gud 
gør, hvad der efter Naturlovene ikke kan ske ved Na- 
turens egne Kræfter, hvilket efter denne sidste Anskuelse 
er ligt med: Gud gør noget, som ikke kan ske efter 
hans egne Love. Og ligesom man, ved helt og holdent 
at ophæve Forskellen mellem Gud og Verden, med det 
samme har afskaffet Underet, saaledes har man ogsaa 
handlet, naar man skiller Gud og Verden saa meget fra 
hinanden, at Gud ikke staar i Qerneste Forbindelse eller 
Berøring med Verden ; Verdensudviklingen løber ud som 
et Spilleværk, der aflirer sin Melodi. Underet kræver 
en fri personlig Gud, der hersker over Verden 
og dog virker i Verden, ja forudsætter fra 
Guds Side en vis relativ Selvstændighed og 
dog tillige en Afhængighed af Verden. 

Foreløbig kun dette. Lad os først høre, hvorledes 
man netop ud fra Naturvidenskabens Standpunkt mener 
at kunne godtgøre Underets Umulighed. Hele Verdens- 
altet, siger man, er et organiseret Hele med bestemte 
Love. Disse Love herske ikke blot paa vor Jord, men 
saa langt vore Iagttagelser overhovedet kunne naa. Vore 
Kikkerter vise os, at den samme Tyngdelov, der her paa 
Jorden betinger en Stens Fald, ogsaa regulerer den 
fjerneste Stjernes Løb. Spektralanalysen har leveret Be- 
vis for, at de samme kemiske Love, der gælde her paa 
Jorden, ogsaa gælde for Solen og Stjernerne. Disse 
Love have ogsaa hersket fra Arilds Tid af. Jordens 
Form og Stenenes Lag vidne om en Tid, længe før en 
Menneskefod betraadte Jorden. Overalt, hvor vi vende 
vort Blik hen, se vi for os en fastsluttet Kæde af ende- 
lige, af bestemte Love beherskede Aarsager og Virk- 
ninger. Saa længe Mennesket endnu ikke havde nogen 
Anelse om det lovmæssige i Naturen, kunde man paa 

naiv Maade forestille sig, at Gud greb ind hist og her, 
at Gud gjorde Undere. Men efter at Mennesket nu véd 
Besked dermed paa Grund af Naturvidenskabernes Frem- 
skridt, er det umuligt at tænke paa Undere. Et Under 
vilde set fra Guds Standpunkt være ren Vilkaarlighed, 
naar han gav Love for saa igen vilkaarlig at ophæve 
dem, og set fra Verdens Standpunkt vilde det være en 
Forstyrrelse af dens lovmæssige Gang. 

Denne Slutning kan man bedst imødegaa, synes 
nogle, naar man overhovedet nægter, at der eksisterer 
Naturlove, som det f. Eks. er sket i den romerske Teo- 
log Perrones ultramontane Dogmatik. Efter Perro- 
nes Opfattelse er alt, hvad der sker, kun en Følge af 
en speciel Viljesakt fra Guds Side. At der eksisterer 
Naturlove, er kun et Skin; de findes kun i vore Tanker. 
At der f. Eks. af Bug igen kommer Bug og ikke Tidsler, 
det er ikke en Følge af en eller anden Naturlov, men i 
hvert enkelt Tilfælde en Følge af en guddommelig Viljes- 
akt. Saaledes er det ogsaa kun et Skin at tro, at der 
eksisterer Arter og Slægter. Der findes i Virkeligheden 
kun Individer, som Gud i hvert enkelt Tilfælde styrer 
og leder efter sin specielle Vilje. Ved første Øjekast 
kunde det maaske se ud, som om denne Verdensanslmelse 
var den sande religiøse, thi her gøre Underne jo slet 
ingen Vanskelighed. De ere netop Virkninger af den 
guddommelige Vilje, lige som alt andet, der sker. Alt er 
Under, alt sker i Følge en umiddelbar Indgriben fra 
Guds Side. Men lad os ikke overse Beversen ! Hvor alt 
er Under, gives der intet Under længer. Forskellen mel- 
lem Under og Ikke- Under er hørt op. Naar fra denne 
Side set en saadan Nægtelse af Naturlovene netop bliver 
betænkelig paa et religiøst Standpunkt, saa bliver det 
samme Tilfældet set fra andre Sider. Det er en ren 
Skuffelse at mene, at vi skulde have nogensomhelst In- 
teresse ved at nægte Naturlovenes Eksistens. Skulde da 
Guds Magt og Visdom ikke vise sig lige saa stor, ja 
endnu større, for os, naar vi erkende de Love, som han 

har givet Verden, og hvorefter Stjernerne vandre ad 
deres Baner, og Ormen i Støvet fører sit Liv, end hvis 
vi i ethvert enkelt Tilfælde skulde føre alt, hvad der 
sker, tilbage til en særegen Viljesakt fra Guds Side? 
Ja, naar en sædelig Handling kun er mulig i en Verden, 
der bevæges efter bestemte Love, have vi da ikke om- 
vendt endog en sædelig-religiøs Interesse i at indrømme 
Naturlovenes Eksistens ? 

Men fordi vi uden Betænkning indrømme Rigtig- 
heden af den Sætning: Verdensaltet er et organiseret 
Hele, som bevæges efter bestemte Love, skal der saa absolut 
deraf følge, at ethvert Under, enhver Indgriben af den 
guddommelige Vilje i dette organiserede Hele, er en For- 
styrrelse? Ingenlunde. Lad os betragte et analogt Til- 
fælde. Menneskets frie Vilje griber ogsaa ind i Naturen, 
er det en Forstyrrelse? En Kugle maa efter Tyngde- 
loven løbe ned ad en Skraaplan. Hvis jeg nu med fri 
Vilje greb ind og standsede den, er det saa en Forstyr- 
relse af Naturlovene. Afset fra den frie Viljes Ind- 
griben forløber jo alt efter Naturloven, ja selve den 
Virkning, som Viljeshandlingen har frembragt, er med 
alle sine Følger undergiven Naturlovens Herredømme. 
Paa en udyrket Mark vil der efter Naturens Love, efter 
Jordbundens, Klimaets og Egnens Beskaffenhed udvikle 
sig en bestemt Vegetation. Hvis nu Mennesket griber 
ind, pløjer Jorden og saar Kom deri, saa at der nu 
fremstaar en Sædemark, hvor der ellers vilde have vokset 
Tome og Tidsler, hvor sker der saa en Forstyrrelse af 
den lovmæssige Gang? Og dog vilde det, som skete, 
ikke være sket uden denne Menneskets frie Handling, 
der ikke med Nødvendighed laa i Naturlovene. Hvorfor 
skal saa det være en Forstyrrelse, naar Guds frie Vilje 
griber ind ét eller andet Sted? Ogsaa paa det Punkt 
staar jo Produktet af denne Indgriben helt under Natur- 
loven, hvad R.Rothe med Rette har lagt stort Eftertryk 
paa. Den Vin, som Herren skaber ved Brylluppet i 
Kana, forholder sig efter Naturlovene ganske som enhver 

anden Vin, Brødet, som han uddeler i Ørkenen, ganske 
som andet Brød. Er det da saa en Forstyrrelse, at der 
ved den Lejlighed findes Vin, der ikke blev perset af 
Druer, som have vokset paa en Vinstok? — eller Brød, 
som Bageren ikke har bagt af Mel? Lige saa lidt er 
det en Forstyrrelse, at Kuglen, som jeg standser, ikke 
løber ned, eller at der opstaar en Sædemark i Stedet for 
et Tjørnekrat dér, hvor Mennesket arbejder. Hvor findes 
der saa en Forstyrrelse? 

Der kunde jo dog kun være Tale om en Forstyr- 
relse, naar Underet medførte en vilkaarlig Ophævelse af 
Naturlovene, saa at Gud efter Forgodtbefindende satte 
Love ud af Kraft, som han selv havde givet. Men det 
vilde være en fejlagtig Forestilling om Guds Undervirken, 
naar vi tænkte os den som en midlertidig Ophævelse af 
Naturlovene, saa at ethvert Under egentlig talt indeholdt 
to Handlinger af Gud — én, hvorved Naturloven op- 
hæves, og en anden, hvorved den atter sættes i Kraft. 
Lad os gøre os dette endnu klarere ved at knytte det 
til det tidligere omtalte Eksempel. En Naturlov betegner 
en Sætning, der angiver, hvad der altid og uden Und- 
tagelse finder Sted paa visse Betingelser. Hvad gør nu 
Mennesket, naar han standser den rullende Kugle eller 
opdyrker Jorden til en Sædemark? Forandrer han Natur- 
lovene eller ophæver han dem? Ingenlunde, men han 
forandrer ganske vist de Betingelser, hvorunder de virke, 
og saaledes fremkommer der efter de samme Naturlove 
noget andet end det, som ellers vilde være sket, hvis 
Mennesket ikke havde grebet ind. Og han kan gribe 
ind, fordi han er mere end Natur, fordi han er et Aande- 
væsen, som har sin frie Vilje. Skulde Gud da ikke 
ogsaa kunne gøre det? Skulde han, der er Skaberen, 
være lukket ude fra den Natur, han selv har givet Til- 
værelse, saa at han ikke kunde virke ind paa den? 
„Hvad vilde det være for en Verdensbygmester", siger 
Beyschlag med Rette, „som lukkede Døren til for sig 
selv paa sit eget færdige Hus, og saa maatte sidde 

udenfor og lade de Aander, han selv har kaldt frem til 
Tilværelsen, spille uindskrænkede Herrer derinde?" 

Dog indrømmer man maaske Undernes Mulighed for 
derpaa saa meget kraftigere at benægte deres Hensigts- 
mæssighed; man indrømmer, at Gud kan gøre Undere, 
men paastaar paa det bestemteste, at det er ham uvær- 
digt, virkelig at gøre saadanne. Er da hans Værk, Skab- 
ningen, saa ufuldkomment, spørger man, at han, for at 
holde det vedlige, bestandig hist og her maa gribe ind? 
Eller er han saadan en lunefuld Gud, at han ikke lader 
de af ham selv givne Naturlove arbejde og virke, men 
snart paa ét Sted og snart paa et andet Sted foretager 
Forandringer i dem. Hverken det ene eller det andet 
er Tilfældet. Underne kunne kun tænkes som havende et 
Formaal; netop derved adskille de sig fra de hensigtsløse 
Mirakler, saaledes som Romerkirken skatter dem saa 
højt hos deres Helgener. Netop denne voksende Mirakel- 
mani, der ikke kan. faa nok af saadanne hensigtsløse og 
meningsløse Undertegn, som f. Eks. Overførelsen af Marias 
Hus til Loretto — bidrager desværre saare meget til 
at vække og nære Fordomme imod de virkelige Guds- 
undere. Det vil altsaa komme an paa at vise klart og 
tydeligt, at Underne have et Formaal, netop svarende 
til den guddommelige Hensigt, ja ligefrem nødvendige 
for at virkeliggøre Guds Tanker med Menneskeslægten. 

Lad os stille et Spørgsmaal, et Spørgsmaal, som vil 
bringe os nærmere til Afgørelsen: Har Menneskeheden 
en Bestemmelse, et Maal, som den stræber efter under 
sin Udvikling, eller er hele den Udvikling uden Maal, 
altsaa i Grunden slet ingen Udvikling, ingen Historie, 
men* kun en hensigtsløs Tildragelse, som der ikke kom- 
mer noget ud af? Den, der antager det sidste, ligesom 
Strauss, der kun imødeser en Opløsning af vore Pla- 
neter, hvori alt, hvad der her paa Jord er tilstræbt og 
erhvervet, gaar til Grunde uden at efterlade sig noget 
Spor eller nogen Erindring, for et saadant Menneske er 
Underet visselig Vanvid. — Men deuj der tror, at Men- 

Erfaring. Allerede for Åartusiiider siden 
Homer: 

„Af alt, hvad der leyer og aander paa Jordes, er 
intet mere opfyldt af Jammer og Nød end MmmfAeC* 
Og for at tilføje et nyere Vidnesbyrd, Binder jeg 
om et Ord af Goethe, der dog i høj Grad rsr orer- 
læsset med alt, hvad denne Verden kan byde. Han bar 
engang sagt henimod Slutningen af ui Lir: .Naar }^ 
gennemregner hele mit Liv og tæller aUe de Dage sam- 
men, da jeg har nydt ren, ublandet Lykke, taa £aar jeg 
ikke mere end én Maaned ud.' Vil De lige OTerfbr 
. saadanne Bekendelser, lige OTerfor al den Nød. Fattig- 
I dom, Sygdom, Jammer, Elendigbed og Død fremdeles 
paastaa: Denne Verden er faldkommen? For en Teoris 
Skyld maaske! — ja, hvad siger ikke et Menneske for 
at redde en Teori! Men Erfaringen siger: Nq! Naar 
Verden altsaa er ufuldkommen, men naar Gud ikke kaa 
have skabt den ufuldkommen, saa maa den rære bier en 
ufoldkommen. Hvorved da? Jeg kommer nu til d^t 
afgørende Spørgsmaal, et Spørgsmaal. som rigtignok 
mere rettes til Samvittigheden end til Forstanden. Gives 
der Synd? eller er det ogsaa en barnlig Forestiuiftg, 
som det nittende Aarhundredes bøjt dannede Mennesker 
forlængst ere komne ud over? Skriften vidner om Hynden, 
at den er en Kendsgerning, og Yor egen SamTittigbed 
siger Ja! dertil, enten vi ville eller ej. Der er altsaa 
kommet en Forstyrrelse ind i Verden , en Standsning og 
Fordærvelse i dens Udvikling^, og skal nn Fuldendel- 
sens Maal, som Gud har sat for Verden, alligevel naas, 
saa maa Gud gribe ind med et Genoprettelsesunder, et 
Porløsningsunder. Det er Kristenhedens Grundbeken- 
delse, at dette Genoprettelsesnnder er sket, da iimln 
Søn blev Menneske og forløste os. Alle andre lJnder<5, 
som berettes i Skriften, kunne kun forstaas i Hammt^it' 
hæng med dette Under. De gammeltestamentlige ' 
vise hen til dette Under, og alle Jesu Undcrg- 
ere kun enkelte Virkninger af det samme IJndøi 

neskeheden har et Maal, der er sat af Gud, han vil 
heller ikke kalde den Tanke for ufornuftig, at Gud op- 
drager Menneskeheden til det Maal, at han selv griber 
ind i Udviklingen, naar det fordres, og atter bringer alt 
i Orden igen, naar det er nødvendigt. Lotze, der var 
lige saa meget Naturforsker som Filosof, siger træffende : 
„Kun naar man ensidig har givet sig hen til Natur- 
betragtning, kan man give Tanken om en én Gang for 
alle fastsat Verdensorden, efter hvis konstante Betingel- 
ser Fænomenernes i sig selv tilbage vendende Kredsløb 
alene vilde være muligt. Fortrinet for Begrebet af en 
Verdenshistorie, i hvis enkelte Øjeblikke Gud ikke vir- 
ker paa samme Maade, men ved en virkelig Handling 
føjer nyt — noget, der forhen ikke var — til det, der alt i 
Forvejen eksisterede i Verden."^) 

Dér ligger det egenthge Skillepunkt. Den, for hvem 
Naturen er noget for sig bestaaende, et Væsen, som kun 
fuldbyrder sine egne Love, den, som kun kender en 
Naturorden, hvor Fænomenerne skride frem i et kort 
Kredsløb efter én Gang for alle bestemte Love, for kun 
at eksistere en Tid lang og saa forsvinde sporløst, for at 
afgive Stof til nye Dannelser, for et saadant Menneske 
maa enhver Indgriben fra Guds Side, ethvert Under vise 
sig uden Hensigt og derfor ufornuftigt. Men den, for ' 
hvem Naturen er det af Gud ordnede Grundlag for et 
Åandens Liv, den, som véd af en Verdenshistorie at 
sige, der afspejler sig paa Naturens Grund, den, for 
hvem Menneskeslægtens Historie ikke er en hensigtsløs Op- 
hobning af Tilfældigheder, men en Udvikling hen imod 
et Maal, et saadant Menneske vil ogsaa være rede til at 
anerkende Underet som fornuftigt og hensigtsmæssigt, ja 
tjenende hele denne Udvikling, og den, som véd — idet 
vi tilføje dette ene — at denne UdvikUng ikke er for- 
løbet normalt, men forstyrret ved Underne, han maa 
anerkende Underet som nødvendigt. 

Mon da denne nuværende Verden er fuldkommen? 
Svar mig ikke ud fra en eller anden Teori, men af 

Erfaring. Allerede for Aartusinder siden sang gamle 
Homer: 

„Af alt, hvad der lever og aander paa Jorden, er 
intet mere opfyldt af Jammer og Nød end Mennesket." 

Og for at tilføje et nyere Vidnesbyrd, minder jeg 
om et Ord af Goethe, der dog i høj Grad var over- 
læsset med alt, hvad denne Verden kan byde. Han har 
engang sagt henimod Slutningen af sit Liv: „Naar jeg 
gennemregner hele mit Liv og tæller alle de Dage sam- 
men, da jeg har nydt ren, ublandet Lykke, saa faar jeg 
ikke mere end én Maaned ud." Vil De lige overfor 
saadanne Bekendelser, lige overfor al den Nød, Fattig- 
dom, Sygdom, Jammer, Elendighed og Død fremdeles 
paastaa: Denne Verden er fuldkommen? For en Teoris 
Skyld maaske! — ja, hvad siger ikke et Menneske for 
at redde en Teori! Men Erfaringen siger: Nej! Naar 
Verden altsaa er ufuldkommen, men naar Gud ikke kan 
have skabt den ufuldkommen, saa maa den være bleven 
ufuldkommen. Hvorved da? Jeg kommer nu til det 
afgørende Spørgsmaal, et Spørgsmaal, som rigtignok 
mere rettes til Samvittigheden end til Forstanden. Gives 
der Synd? eller er det ogsaa en barnlig Forestilling, 
som det nittende Aarhundredes højt dannede Mennesker 
forlængst ere komne ud over? Skriften vidner om Synden, 
at den er en Kendsgerning, og vor egen Samvittighed 
siger Ja! dertil, enten vi ville eller ej. Der er altsaa 
kommet en Forstyrrelse ind i Verden, en Standsning og 
Fordærvelse i dens Udvikling^), og skal nu Fuldendel- 
sens Maal, som Gud har sat for Verden, alligevel naas, 
saa maa Gud gribe ind med et Genoprettelsesunder, et 
Forløsningsunder. Det er Kristenhedens Grundbeken- 
delse, at dette Genoprettelsesunder er sket, da Guds 
Søn blev Menneske og forløste os. Alle andre Undere, 
som berettes i Skriften, kunne kun forstaas i Sammen- 
hæng med dette Under. De gammeltestamentlige Undere 
vise hen til dette Under, og alle Jesu Undergerninger 
ere kun enkelte Virkninger af det samme Under. Han, 

som kom for at tilintetgøre Synden og med den alt ondt, 
ogsaa Sygdom og Død som Syndens Følger, han hel- 
breder ogsaa syge og opvækker døde; han, som kom for 
at genoprette den forstyrrede Udvikling, han øver ogsaa 
Magt over Naturen, forvandler Vand til Vin og stiller 
Stormen. Hans Undere ere tillige Forjættelser om Fuld- 
endelsen, om det, der vil ske ved Dagenes Ende, naar 
Forløsningsunderet gaar helt i Opfyldelse, og alt bliver nyt. 

Og nu maa jeg maaske endnu engang spørge, om 
det er Forstyrrelse? Mener De da ogsaa, at det er en 
Forstyrrelse af Livet, naar Lægen helbreder den syge 
Organisme? Anser De det virkeligt for Gud uværdigt 
at gribe ind i Verden helbredende og frelsende? Men 
saa er det vel ogsaa klart, hvor grundløs den Bebrej- 
delse er, naar Underne betegnes som Vilkaarlighed fra 
Guds Side. Det er et fuldstændigt Vrængebillede, man 
laver, men ikke Underets bibelske Begreb, naar man 
tænker sig dem som Guds vilkaarlige Indgreb i Naturen, 
som vilkaarlige Magtbe visninger uden andet Øjemed end 
netop at vise sin Magt. Ja, det ere de ganske vist og- 
saa, den levende Guds Magtbevisninger, hans, som hersker 
over Verden — saa ogsaa paa det Punkt have de deres 
Øjemed: at stille Mennesket rigtigt for Øje, at der gives 
en levende Gud, der gør Undere (Ps. 77,15). Men i 
højeste Forstand ere de dog Beviser paa hans Kærlig- 
hed, denne forbarmende, forløsende og frelsende Kær- 
lighed, som ikke vil lade den i Synden faldne Verden 
gaa til Grunde deri, men vil føre denne Verden, der er 
kommen ind paa falske Veje, Fuldendelsens Maal i Møde. 
Saaledes ere de netop det modsatte af Vilkaarlighed; de 
ere i højeste Forstand hensigtsmæssige. 

Idet vi saaledes betragte Underne i Lyset af den 
guddommelige Frelsesraadslutning, ja anse dem som Guds 
Gerninger til vor Forløsning, føle vi os selv stillede 
midt i disse Undere. Forløsningsunderet virker endnu 
bestandig iblandt os i de høje aandelige Undere, Naadens 
Undere. I Omvendelsens, Genfødelsens og Helliggørel- 

sens Undere have vi saadanne Undere, der ikke ere skete 
i de forbigangne Tider, men ske den Dag i Dag; og den, 
der har erfaret noget af disse Undere i sit eget Hjerte, 
han har i sig selv, i den Fred, han nyder, i den Trøst, 
der vederkvæger ham, i det Haab, som løfter ham op 
over det altsammen .— det faktiske Bevis for, at der 
gives Undere. Dette Bevis kan jeg ganske vist ikke føre 
for nogen, det maa en anden gøre, Aanden, der vidner 
med vor Aand, at vi ere Guds Børn. 

Nu ere vi da altsaa igen komne til d^n Tanke, hvorfra 
vi gik ud. Troen lader sig ikke paatvinge nogen , men 
rydde Hindringer bort, det kan man idetmindste, og det 
skal man forsøge. Jeg har, saa godt jeg har formaaet, 
forsøgt derpaa, og gid det maa være lykkedes mig — 
idetmindste paa enkelte Punkter — at have vist, at vor 
Tro endnu ikke er overvunden af den moderne Viden- 
skab! Gid jeg maa have styrket én og anden i hans Tro 
og skærmet ham for fremtrængende Tvivl, eller gid jeg 
ogsaa maa have tilskyndet én eller anden til ikke længer 
at staa ligegyldig overfor disse Spørgsmaal med den 
Undskyldning, at alt dette jo forlængst er afgjort og ikke 
længer værd at tænke paa — ja, gid kun noget af dette 
maa være lykkedes mig, det er den Velsignelse, som jeg 
nedbeder over disse Foredrag! 

Lad mig have Lov til at sige et Ord endnu. Mange 
ere af den Formening, at Kristendommen og Kirken kun 
kan reddes, naar den forliger sig med Nutidens Kultur- 
elementer, som .den er alt for meget fremmedgjort for. 
Man maa bestemme sig til at opgive en Del af den 
gamle Tro, forlade nogle uholdbare Positioner lige over- 
for Videnskabens Fremtrængen, for saa des sikrere at 
holde fast ved Kernen — og blandt det, der maa op- 
gives, ere allerførst Underne : Kristendommens overnatur- 
lige Oprindelse og Karakter. At det virkelig er mange 
af den Slags Mennesker redeligt og oprigtigt om at gøre 
at bevare Kristendommen og Kirken, betvivler jeg ikke; 

men jeg er lige saa vis paa, at den Vej, som de slaa 

ind paa, ikke kan være den rigtige. De give nemlig 
ikke uvæsentlige Biting, men selve Kristendommens Væsen 
til Pris, ikke midlertidige Former, men dens umiste- 
lige Indhold — og deres Arbejde vil kun bidrage til 
at bane Vej for andre, der komme efter dem, og som 
fuldstændig ville forflygtige den. . 

Det er ganske vist Kirkens Opgave at sætte sig i 
levende Forbindelse med Nutidens Kulturudvikling, men 
ikke paa den Maade, at den viger Pladsen for den, men 
saaledes, at den gennemtrænger den med Kristendommens 
Aand. Dertil hører, at den hverken maa foragte eller 
sky Videnskab og Dannelse. Vel er ikke alt, hvad der 
nu til Dags udgives for Videnskab og Dannelse, virkelig 
sand Videnskab og ægte Dannelse; men sand Videnskab 
tør ingen Kristen foragte, thi den er en Gudsgave, og 
den store Hedningeapostel siger: Alt er eders! Men 
Kristendommen behøver heller ikke at sky nogen Viden- 
skab, hverken Historie og Kritik, ej heller Naturviden- 
skaberne. De kunne vel ikke give os det højeste og 
bedste; men vi leve i den Overbevisning, at de ej heller 
kunne tage det fra os, og vi ere i saa Fald ogsaa rede 
til at forsvare os for enhver, der kræver Grunde for det 
Haab, som boir i os. Men det sidste, afgørende og 
hjertevindende Bevis for den kristne Tros Sandhed, det 
maa vi dog føre med vort eget Liv. 

Med det Ord vil jeg da slutte: Den bedste Apo- 
logi for Jesu Liv er en Kristens Liv, hvori Je- 
sus lever. Lad os alle arbejde^ med paa den Apologi! 



Anmærkninger. 



^) Til Side 64. For at vise, at Naturvidenskaben ikke fører 
bort fra Gud, og at En godt kan være en stor Naturforsker uden 
at miste Troen, vil jeg blot anføre nogle Bekendelser fra store 
Naturforskere. K ep ler ender sit Værk om Verdensharmonien 
med de Ord: „Jeg takker dig, min Skaber og Herre, at du har 
givet mig denne Glæde over din Skabning, denne Henrykkelse 
over dine Hænders Gerning. Jeg har kundgjort dine Gerningers 
Herlighed for Menneskene, for saa vidt min endelige Aand for- 
maaede at fatte din Uendelighed. Dersom jeg har sagt noget, der 
er dig uværdigt eller har eftertragtet egen Ære, da tilgiv mig det 
af Naade." Newton siger: „Vi have Moses, Profeterne og Apost- 
lene, ja selve Jesu Ord. Ville vi ikke høre dem, have vi lige saa 
lidt nogen Undskyldning som Jøderne." Ritter, der har grund- 
lagt den nyere geografiske Videnskab, siger: „Videnskabernes 
prægtige Bygning, som Mennesket tilegner sig som sit Værk, ja 
selv dens højeste Trin, Filosofien, er ingenlunde derfor hans egen 
Skabning, saaledes som han bilder sig ind og stolt hovmoder sig 
af. Det er jo kun Afsløringen af Mesterens Gerninger, af den 
uendelige Skat af Sandheder, som ligge skjulte i ham, og som det 
delvis i jordisk Tilhylling forundes Skabningen at se ved en sær- 
egen Naade fra oven og forstaa ved Hjælp af de ham indaandede 
guddommelige Gnister. Enhver Videnskabsgren vil altsaa kun 
være en blomstrende, ægte Gren, naar den, fri for blot menne- 
skelige Opdigtelser, stammer fra den fælles dybeste Rod og der- 
ved bestandig først og fremmest bliver til en Lovsang til Gud. 
Tusinde Grene ville spire frem af dette Livets, Uendelighedens 
og Alvidenhedens Træ, naar Aandens Øjne blot blive opladte, og 
Ransagelsens Iver bliver opflammet ved Længslen efter det her- 
oventil. Verden er overalt opfyldt af sin Skabers Herlighed. 
Hvor Kundskab og Viden ikke strække til, dér lukker Aaben- 
baringen sine Porte op til et Indblik i Tid og Evighed." Agas- 
siz: „Enhver Aand, der er dygtig og skikket til Overvejelse, maa 
ved at studere Naturen vinde den Overbevisning, at de gensidige 
Forbindelser, der findes ved saa mange Ejendommeligheder i Byg- 

ning, i Dyrerigets embryoniske, geologiske og geografiske Forhold, 
ere dannede af en overlegen Forstand. Ud af den uorganiske Na- 
turs Fænomener og deres Vekselforhold til den organiske lader 
sig ligeledes godtgøre, at alt dette hidrører fra en overlegen Aand, 
der omspænder alle Rum- og Tidsforhold i Fortid, Nutid og Frem- 
tid. — Derfor bryde vi for bestandig med den trøstesløse Teori, 
som kun viser os hen til Materiens Love, som uden Gud vil gøre 
Regnskab for alle Skabningens Undere og binde os til en uund- 
gaaelig Skæbne." Botanikeren Martins: „Spørger De mig, hvil- 
ken Frugt jeg har indhøstet i et halvtredsindstyveaarigt Liv, der 
har været viet Naturfbrskninger? Vor Tid er alt for tilbøjelig til 
at antage, at de Mænd, som give sig af med Naturvidenskaberne, 
skulle have vendt sig bort fra Troen paa det, der ligger hinsides 
den sanselige Iagttagelse, saa at de ikke ville høre paa de Min- 
delser, de faa ved Tingenes aandelige Underlag. Og dog, hvem 
kunde og maatte vel tydeligere iagttage dem end netop den Na- 
turforsker, der ikke staar ved Fænomenernes Rand, men midt i 
Livets Strøm? Den Erkendelse kommer han visselig til, at dette 
store Hele kun er skabt af en Gud, men tiUige, at noget andet 
end blot den synlige Verdens Love raader deri. Dem søger han, 
og dem finder han mere eller mindre, og hans Forstand begriber 
deres harmoniske Samvirken som et Udtryk for en højeste, en 
guddommelig Hensigtsmæssighed. Men han formaar ikke at 
trænge igennem til selve Aarsagen, og i fuld Frkendelse af 
menneskelig Utilstrækkelighed bliver han ydmyg. — Vi 
føre Fænomenerne tilbage til lovmæssige Rækker og Betingelser, 
men vi forstaa dem ikke efter deres Væsen. Fjernt i inkommen- 
surabel Afstand ligger deres Urgrund, og Platos „thaumazein", at 
forundres, er ikke blot Indgangen til, men ogsaa Udgangen af 
vor Forskning." Overser man en saadan Række af store Natur- 
forskeres Bekendelser, saa lyder det lidt løjerligt bestandig at 
maatte høre, at det at tro paa „Gud Fader, almægtigste, Himlens 
og Jordens Skaber" er uforeneligt med Naturvidenskabernes nu- 
værende Standpunkt. 

*) Til Side 65. Endnu et Par Vidnesbyrd fra Mænd, som 
man sikkert ikke vil mistænke for Ortodoksi. Schopenhauer 
siger et Sted: „Hvis noget skulde kunne forsone mig med det 
gamle Testamente, vilde det være Myten om Syndefaldet Thi i 
Virkeligheden ligner Verdens Tilstand ganske nøje den Tilstand, 
der medføres ved Straf for en begaaet stor Forbrydelse." „Verden 
er i Grunden kun indrettet saa godt, som det er nødvendigt for 
dens Bestaaen. Hvis dens Indretning var en Smule slettere, vilde 
den slet ikke kunne bestaa." 

osephineE. Butler er Datter af John Grey af Dilston, 
en meget fremragende Mand, som har indtaget en ud- 
præget Plads mellem det 19de Aarhundredes Reform- 
Politikere. Han nedstammede fra Familien Lecroix, hvis 
Navn var blevet forandret til Grey, og udmærkede sig 
især ved den Del, han tog i Kampen for Reform-Billen 
1832 og i Bevægelsen mod Slavehandelen. Han helligede 
hele sit Liv til Politiken, til Velgørenheden, til Ager- 
dyrkningen, hvis Fremskridt i Grevskabet Norfolk væ- 
sentlig skyldes hans Arbejde. Hans brændende Iver for 
Slaveriets Ophævelse indgav tidlig hans Børn Rædsel 
for al Undertrykkelse og Uretfærdighed; de voksede op 
under denne Indflydelse og styrkedes til de Kampe, 
hvortil han forberedte dem i Tro paa Gud og Agtelse 
for Menneskeheden. 

Hver Søndag Eftermiddag tog han sin gamle Fa- 
miljebibel, fordybede sig i flere Timer i dens hellige 
Ord og læste ofte sine Yndlingssteder højt for sine 
Børn. Han havde særlig Forkærlighed for Profeten 
Esaias, og de følgende Ord, som han elskede at frem- 
sige, viser os, hvilke Tanker han daglig sysselsatte sig 
med: „Er ikke dette den Faste, jeg finder Behag i, at 
I løser Ugudelighedens Lænker, sprænger Aagets Baand 
og slipper Fortrykte fri og sønderbryder hvert et Aag." 

1* 

Josephine Butler har arvet sin Faders brændende 
Aand, denne Tørst efter Retfærdighed, som er saa be- 
tegnende for den Bevægelse, hun har vakt. 

Hendes Moder, Mrs. Grey, nedstammede fra en 
landflygtig Hugenot-Pamilie, som var 'kommen til Eng- 
land efter Ophævelsen af det nautiske Edikt. En af 
hendes tidligste Erindringer var at have siddet paa John 
Wesleys Knæ. Denne Olding med det sølvgraa Haar 
og det elskelige Smil havde lagt sine foldede Hænder 
paa hendes lyse Hoved og udtalt en højtidelig Velsig- 
nelse over hende. Opdraget hos Familien Morave i 
Fulneck fik hun i sin tidlige Barndom Kærlighed til Mu- 
sik og lærte i dette Hjem patriarkalsk Tarvelighed og 
sand Menneskekærlighed. 

Opdraget af saadanne Forældre havde Josephine 
Grey en lykkelig Barndom. Hendes Forældres Herre- 
sæde i Milfield laa ved Bredden af Floden Tweed, i Ly 
af en af Northumberlands mest malerisk« Fjeldskraanin- 
ger, en Mils Vej fra Flodden-Field. Omgivet af Alt, 
hvad Historien og Naturen kan give af skønne og stor- 
artede Indtryk, blev John Greys Børn opdragne i en 
Kreds, som havde bevaret det gamle Ridderskabs ædle 
Aand, hvoraf Walter Scott har været inspireret, og som 
giver hans Værker saa stor Tiltrækning. 

Familien Greys halvt patriarkalske, frie landlige 
Liv, hele Dage tilbragte paa Hesteryggen, baade Som- 
mer og Vinter — kort sagt, alt i Josephine Greys Op- 
dragelse forklarer os baade den inderlige Deltagelse for 
Almuen og den store Energi og Virksomhed, som senere 
udmærkede Mrs. Butler. Disse ejendommelige Forhold 
begunstigede ogsaa den unge Piges legemlige Udvikling 
og gjorde hende stærk og elastisk nok til at udholde de 
Snjerter og Prøvelser, som det senere blev hende givet 
at gennemgaa. 



Mrs. Josephine Butler. 



n. 



Josephine Grey ægtede Pastor George Butler, senere 
Domprovst i Winchester. Deres Familie bestod af 3 
Sønner og en Datter, Evangeline, et ualmindelig livligt, 
yndigt og elskeligt Barn, som var hele Hjemmets Glæde 
og Solstraale. 

I Aaret 1864 kom Mrs. Butler tilbage fra en Rejse. 
Lykkelig over at komme hjem efter 3 Ugers Fraværelse 
glædede hun sig til at tage sin elskede Datter i sine 
Arme. Barnet, som var meget utaalmodigt efter at om- 
favne sin Moder, rev sig løs fra sin Barnepige, og idet 
hun bøjede sig over Trapperækværket, tabte hun Lige- 
vægten og styrtede hed for sin Faders Fødder paa det 
kolde, haarde Marmorgulv. Et sønderrivende Skrig gen- 
lød, det bevidstløse Barn blev lagt paa sin Seng, hendes 
smukke gyldne Lokker var plettede af Blod, og hendes 
stakkels lille Legeme rystede af voldsomme Krampeanfald. 
Dødskampen varede til KL 2 om Morgenen, og da var 
alt forbi. 

Dette var Guds store Kald til Mrs. Butler, der 
tvang hende til at handle. Det var uforstaaeligt og 
hjerteskærende nok, og i flere Maaneder forekom det 
hende alt andet end guddommeligt — det var ikke desto 
mindre Herrens egen Røst, og vi skal nu vise, hvorledes 
hun svarede derpaa. 

Da hendes elskede Barn udaandede for hendes Øjne,, 
og hun følte den frygtelige Tomhed, som Barnets pludse- 
lige og gruelige Død efterlod i hendes Liv, fyldte Mør- 
ket hendes Sjæl, og det guddommelige Lys slukkedes i 
Dødens Skygger. Hun faldt aldeles sammen, og i Uger, 
ja Maaneder, følte hun sig som død. Pilgrimsgangen 
gennem Dødens Skyggedal kan bæres, thi det er en Pil- 
grimsgang; der, hvor der er Bevægelse, er der Haab. 
Men denne Forstenelse var værre end Døden, Gud selv 
syntes død for hende. De Forjættelser, hvortil hun 
havde støttet sig i lykkelige Dage, forekom hende nu at 

ligne disse Æbler fra det døde Hav, som forvandles til 
Aske, naar man vil gribe dem. Og i dette dybe Mørke, 
da hun tabte Følelsen af Guds Nærhed, blev hun knu- 
get til Jorden af Bevidstheden om sin Synd. Det var 
den Time, hvor denne Verdens Fyrste finder en Streng, 
han kan anslaa i hver eneste Menneskesjæl, undtagen i 
Hans, som har kunnet sige: „Denne Verdens Fyrste 
kommer, men har slet ingen Del i mig." 

Hvem af Hans Disciple kan kalde sig fuldkommen 
for Ham, som har altfor rene Øjne til at taale det Onde, 
og som dømmer Hjerternes skjulte Raad? Det er aldeles 
ikke ved Bevidstheden om en fuldkommen Hellighed, 
men snarere ved Bevidstheden om Roden til alt Ondt i 
vort eget Hjerte, at de nidkæreste Sjæle iblandt os har 
været drevne til Handling. Det er netop denne mørke 
Tid, fuld af dyb Sjælekval, som har baaret saadan Frugt 
i Mrs. Butlers Liv. 

Vi have et meget gribende Vidnesbyrd herom i det 
lille Hefte „Før Dagningen", enestaaende i vort Aar- 
hundredes Literatur ved det vide Syn, det brændende 
Hjertelag og den profetiske Beaandelse, det aabenbarer. 
„Denne Bog", siger hun i sin Indledning, „udtaler, hvad 
den føler, der græder over Synden." „Jeg kommer til 
eder", udraaber Forfatterinden, idet hun henvender sig 
til de mest nedværdigede Syndere, „til eder, hvis Blod 
er blevet forgiftet ved Berørelsen med det' Onde, til eder, 
som er stegne ned i de dybeste Afgrunde af Elendig- 
hed og Synd — jeg taler til eder som til mine lige- 
stillede, ikke som til mine underordnede. Det er ikke 
forgæves, at jeg har levet i Dødens Skyggers Dal, og 
jeg har lært at kende det menneskelige Hjerte, men 
ogsaa den guddommelige Kærlighed, godt nok for at 
sige eder, at jeg vilde elske eder, selv om eders Synder 
var endnu sortere, end de er." Uden selv at have 
lidt, kan vi ikke føle inderlig Medlidenhed ; vi er stærke 
i Forhold til, hvor meget vi har lidt. I sin dybe Sorg 
troede Mrs. Butler sig forladt af alle Mennesker, ja selv 

af Gud, hun var nær ved at miste sin Forstand under 
det voldsomme Slag og kunde blot sukke: „Min Gud, 
min Gud, hvorfor har Du forladt mig?" 

En Dag, da Byrden af denne haabløse Sorg fore- 
kom hende uudholdelig, gik hun ud og ilede gennem 
Gaderne uden Maal; endelig tyede hun ind til en gam- 
mel Veninde, en ydmyg Sjæl af Kvækernes Sekt, for 
hvem hun udøste al sin Sorg. Denne fromme Kvinde 
hørte taalmodig paa hendes voldsomme Smertensudbrud, 
og idet hun kærlig lagde sin Haand paa Mrs. Butlers 
bøjede Hoved, sagde hun: „Gud har taget til sig hende, 
som du elskede, men her lever forladte Skabninger, som 
behøver den Moderkærlighed, hvoraf dit Hjerte er fuldt; 
gaa hen i den Gade, i det Hus og bank paa/ 

Mrs. Butler adlød og gik til et Hjem, hvor hendes 
Veninde havde samlet nogle ulykkelige, forladte Kvinder. 
Hun var selv for svag til at besøge dem. Mrs. Butler 
paatog sig denne Gerning, og fra den Dag af ofrede 
hun sig i en altid voksende Virksomhed for alle unge 
Hjerter, som behøver en Moders Kærlighed. Lyset 
havde skinnet i Mørket, og en stor Kærlighed for andre 
Mødres fortabte Døtre fyldte den sorgfulde Moders 
Hjerte. Hun tog imod Guds Kald, og i sine Besøg i 
Hospitalerne og i Lastens Huler fik hun Brug for den 
Erfaring, hun havde faaet ved selv at lide, den Hemme- 
lighed at bringe Trøst og Oprejsning til andre. Hun 
vandt de mest forhærdede Synderinders Tillid og Kær- 
lighed. Hun sejrede, fordi hun havde elsket, hun elskede, 
fordi hun havde lidt. Ingen Kvinde var saa nedværdiget 
for hende, at hun ikke kunde trykke hende til sit Hjerte. 
Hun talte til disse Kvinder, ikke som en Helgeninde, 
men som en Synderinde, der selv, i aandelig Forstand, 
havde levet i det Mørke, hvori de tilbragte deres Liv. 
Hun forstod deres Fortvivlelse og Trods og lærte dem, 
hvad hun selv havde erfaret, at der ogsaa for dem var 
Naade og Frelse at faa hos Gud. Naar disse stakkels 
Slaver ønskede at bUve fri, gav hun dem et Tilflugtssted 

i sit eget Hjem, — og hun har aldrig opgivet at arbejde 
i denne Kærlighedsgeming. 

Naar Mrs. Butler har arbejdet med saa stort Held 
paa Oprejsningen af Lastens ulykkelige Ofre, er det, 
fordi hun søgte at beklæde dem med en dobbelt Vær- 
dighed. Den ene er Moderens, som tvinger dem til 
fromt at hellige deres Barn al deres Kærlighed, al deres 
Omhu, og saaledes med et Slag river dem ud af Syn- 
dens Slaveri. Den anden er Kvindens, som paa den 
ene Side vil hindre Fornedrelsen og Faldet, og som paa 
den anden Side vil udvikle en vidunderlig Kraft til at 
stanse paa Lastens Vej og oprejse selv den mest faldne 
Kvinde, som har lært at forstaa Kvindens sande Vær- 
dighed. Fordringerne paa de almindelige Menneske- 
rettigheder har for Mandens Vedkommende for et Aar- 
hundrede siden fundet sit Udtryk i de amerikanske 
Frihedsbevægelser og i den franske konstituerende For- 
samlings berømte Erklæringer, men den har endnu ikke 
fundet sit Sidestykke for Kvindens Vedkommende. 

Mrs. Butler har været en af de første Kvinder, som 
har fremholdt, at enhver Fornærmelse, som en Mand 
viser selv den usleste Kvinde, rammer alle Kvinder, og 
den fordrer at udsones ligesaa vel som alle de Uretfær- 
digheder, der fremkaldte den franske Revolution. Mrs. 
Butler fremholder stadig, at Kvinden, ligesaa vel som 
Manden, er en selvstændig, uafhængig Personlighed. 
Enhver Kvinde, hvor nedværdiget, hvor sunken hun end 
maa være i Mændenes Øjne, som B-edskab for deres 
Lidenskab og Slave af deres Laster, tilhører ikke desto 
mindre den Type af Menneskeheden, hvis Ideal har et 
særlig helliget Præg. Derfor betragter Mrs. Butler alle 
de Handlinger, som man samler under det almindelige 
Navn „Laster", ikke alene som skyldige og skammelige 
Handlinger i sig selv, men som en Fornærmelse mod 
hele Kvindeslægten, som enhver Mand, født af en Kvinde, 
har den hellige Pligt at agte og beskytte. Følelsen af 
deres Køns Værdighed maa ofte skabes hos Kvinderne, 

medens .mange Mænd, i selve Følelsen af deres Værdig- 
hed som Mænd, finder en forholdsvis heldbringende 
Beskyttelse. 

Mrs. Butler blev engang nødt til offentlig at prote- 
stere mod de utallige Anklager og uværdige Bagvaskel- 
ser, hvormed hun overvældedes af dem, som næsten følte 
det som en personlig Fornærmelse, at der paastodes, at 
ingen Kvinde, hvor lavt hun end var sunket, kunde be- 
røves Retten til personlig Frihed eller til den Agtelse, 
der tilkom hende som Kvinde. 

„Det koster mig stor Overvindelse at forsvare mig", 
skriver hun, „men jeg er tvunget dertil, og jeg véd, at 
idet jeg taler om mig selv, berører jeg kun, hvad andre 
før mig har gjort i langt større Maalestok. Jeg har kun 
et lidet Værelse at tilbyde i mit Hjem; dér modtager 
jeg dem af mine faldne Søstre, som behøver et Tilflugts- 
sted, og min Mand samtykker med Glæde heri. I Til- 
fælde af Sygdom og Død har vi givet dem det bedste, 
vi havde, og vi har bedet vore bedre stillede Venner, 
som kom for at besøge os, om at bo paa et Hotel. 
I dette lille Værelse har jeg plejet og vaaget over flere 
stakkels, faldne Kvinder, jeg har elsket dem som Søstre. 
Mange er udaandede i mine Arme. Senere lejede vi 
et lidet Hus for at kunne modtage alle de ulykkelige, 
som kom til os. Paa vor Kirkegaard er der en Række 
beskedne Kors, som betegner det sidste Hvilested for 
mange af vore arme Gæster. De hviler nu hos sin Frel- 
ser, som er kommen for at søge og frelse de rortabte, 
thi de fik alle fuld Fred med Gud, før de vandrede 
bort, og en lykkelig Fortrøstning til Hans syndsforladende 
Naade. Det er ikke alene de fattigste, vi har modtaget, 
nej, vi har søgt at føre tilbage til Samfundet mangen 
ung, elendig Kvinde, forladt af den rige Verdensmand, 
mangen fortvivlet Moder, hvis Barn var fornægtet af sin 
Fader. Vi har ogsaa forsøgt at redde elendige Mænd, 
stakkels Søfolk, som led af de værste Sygdomme, Nor- 
mænd, Spaniere, Grækere, som kom til vor Havn, og vi 

har forsøgt at bringe dem til at forstaa, at det var 
muligt at begynde et nyt Liv, hvorom de havde opgivet 
alt Haab. Hverken jeg eller andre Kvinder har nogen- 
sinde ladet os afskrække fra at udføre dette Kærligheds- 
arbejde. Saa tungt det har været at se mig nødsaget 
til at forsvare mig, er det mig dog endnu tungere, at 
en engelsk Gentleman har kunnet ville tvinge en engelsk 
Dame til at forsvare sig, som jeg har maattet gøre, og 
saaledes udtale, hvad vi havde foretrukket at holde 
hemmeligt, da vi kun har gjort vor Pligt mod ulykkelige 
og Syndere." 

Mrs. Butlers Fremgangsmaade i Kampen fox den 
store Sag, hun var kaldet til, var ligesaa vekslende som 
uforudset. Følgende Tildragelse er et Eksempel herpaa. 
Mrs. Butler skriver i et af sine Breve: „.... Jeg fandt 
en Dag et stakkels lidet forsultent Barn, hvis blege, 
Syge Moder syede Nat og Dag. For at faa sit Barn til 
at sove, forsøgte hun at synge med bristefærdigt Hjerte, 
men den lille, som laa paa hendes Skød, hindrede ide- 
lig hendes Arbejde — jeg tog ham i mine Arme og bar 
ham til Hotellet, hvor hans Fader boede i Jagtsæsonen. 
„Se vel paa dette Barn," sagde jeg til ham, „han ligner 
Dem, det er Deres Søn, se paa ham idag, thi De gen- 
ser ham næppe før paa Dommens store Dag." For 
at blive fri for den uvelkomne Gæst kastede Manden 
en. Sum Penge hen til mig, og idet han sprang op i sin 
Vogn med Cigaren i Munden, piskede han paa Hestene 
og drof afsted til sit Jagtparti. Samme Aften skrev 
han til sit Barns Moder: „Hvis Du endnu engang plager 
mig med dette Barn, skal Du komme til at angre det." 
Hun kom ikke til at plage ham mere, thi den føl- 
gende Nat døde Barnet, uden Tvivl til Faderens store 
Glæde." — Det var under disse, forholdsvis rolige For- 
hold i Liverpool, at Mrs. Butler pludselig kaldtes til en 
ny, langt større Arbejdsmark. 

III. 



Den faldne Kvindes Stilling ligner en Slavindes, 
selv i vore civiliserede Lande. Udelukket fra Menneske- 
heden, bliver hun Medlem af en Trællekaste, som det er 
tilladt at fornærme, at bagvaske som en anden Vare. I 
mange Lande er et stort A.ntal af disse Skabninger uden- 
for Lovens Beskyttelse, bevogtede under Laas og Slaa, 
og fuldkommen berøvede Friheden, den elfendiges sidste 
Trøst. Prostitutionen er i Almindelighed anerkendt, be- 
skyttet, oprettet af Staten til Fordel for usædelige Mænd. 
For de Kvinder, som er opførte paa Skænselens Lister, 
ophører aldrig de sanitære Forholdsregler, som de maa 
underkaste sig, at være en Rædsel; men hvad betyder 
det! De er viljeløse ligeoverfor Politiets vilkaarlige 
Autoritet. De tilhørerikke længer sig selv, de bliver Ad- 
ministrationens Ejendom. De bliver ikke alene udelukkede 
fra Samfundet, men Himlen, Haabet, Muligheden til Anger 
bliver taget fra dem. Netop saaledes udtrykker en fransk 
Afhandling sig, som særlig anbefaler denne Institution; 
den udkom i Paris hos Masson 1876. Saaledes er den 
nye Form for kvindeligt Slaveri, som blev indført i 
Frankrig 1802, og som gjorde Rejsen Jorden rundt før 
Slutningen af dette A århundrede. 

Det er ikke ligegyldigt at vide, hvor store Vanske- 
ligheder en saadan Lovgivning har haft at kæmpe med, 
før den kunde indføres i England under en Kvindes Re- 
gering, og desuden, hvorledes de engelske Kvinder blev 
kaldte til at spille en fremragende Rolle i Korstoget 
mod „lovbeskyttet Usædelighed" — ligefra den første 
Protest mod Parlamentets Love i Anledning af „de 
smitsomme Sygdomme". 

Den 20de Januar 1837 kom Viktoria, født den 24de 
Maj 1819, paa Tronen efter Vilhelm den Fjerde. Hen- 
des Kroning fandt Sted den 20de Juni 1838; to Aar 
efter ægtede hun Prins Albert, lOde Februar 1840. 

Statens øverste Administration sysselsatte sig med at 

indføre adskillige Forandringer med Hensyn til Sund- 
hedsvæsenet i Hæren, i Flaaden og i Kolonierne. Paa 
denne Tid var nemlig Sundhedspolitiet en fuldkommen 
ukendt Institution i Storbritannien og Irland, og nogle 
Stemmer havde allerede anbefalet at undersøge, om Ord- 
ningen af det franske Sundhedspoliti ikke til en vis Grad 
kunde tjene til Model. Alle Porslag i den Retning faldt 
imidlertid bort ved Viktorias Tronbestigelse, ved den af- 
gørende Betragtning , at det ikke var passende at an- 
mode en ung, ugift Dronning paa 18 Aar om at under- 
tegne Parlam en tsakter, som behandlede et saadant Emne. 

Senere, da der efter hendes Giftermaal var Tale 
om en Forandring i Hovedstadens Politivedtægter, blev 
man overbevist om, at Prins Albert vilde vise sig i høj 
Grad ugunstig stemt mod det franske Sundhedspolitis 
Ordning. Prinsen glemte aldrig, at Dronningen var hans 
Herskerinde, og han var klog nok til at undgaa endog 
Skinnet af at misbruge sin kongelige Forrettighed, men 
man frygtede alvorlig den Indflydelse, han kunde udøve 
ad Paa virkningens Vej. I hans Levetid blev intet For- 
søg gjort paa at fremføre for Parlamentet det tvetydige 
Spørgsmaal om Statens Indblanding i Ordningen af den 
lovbeskyttede Usædelighed. 

Imidlertid fandt man dog et Middel til at komme 
ud af Vanskeligheden. 

Da Prins Albert døde Ilte December 1861, havde 
den tvungne Politiundersøgelse været praktiseret i 4 Aar, 
uden at være indført ved nogen Lov, og efter al Sand- 
synlighed uden Dronningens Vidende. Takket være de 
britiske Koloniers civile og militære Myndigheder, havde 
det været muligt for Hr. John Bowring, Guvernør og 
Vice- Admiral i Hongkong og tilhørende Distrikt, at ind- 
føre de omtalte Politivedtægter den 24de Novbr. 1857. 

Denne fremragende Mand har gjort sig bekendt som 
Statsøkonom og som Forfatter af flere mærkelige Trak- 
tater og Rapporter, hvoraf en angaar Schweiz, hvori 
han fremholder de store Fordele ved Frihandelen. Som 

Rejsende og Digter har han udgivet flere Samlinger af 
Romancer og Sange. Vi vil ikke følge ham paa hans 
glimrende politiske Løbebane. Efter at have vundet Er- 
faring erj^endte han som Mand af Ære, at hans For- 
ordning havde været en sørgelig Fejltagelse og en Kilde 
til store Skuffelser, hvorover han græd bitre Taarer. 

Det Eksempel, som var givet i Hongkong, blev 
efterfulgt paa Malta, hvor Guvernøren Le Marchant ud- 
stedte en Forordning om „tvungen Politiundersøgelse" 
den 13de Juni 1861. Opmuntret dertil af de militære 
Autoriteter vilde nu Regeringen ogsaa indføre denne 
Politivedtægt i Ostindiens fornemste Byer. Førstemini- 
steren troede dog, ganske privat at burde raadspørge i 
denne Anledning en Kvinde, som var berømt for sin 
Lærddom, sine Rejser og sine Skrifter, nemlig Miss Har- 
riet Martineau, der havde besøgt Indien og udgivet 
en Bog af stort Værd med Titlen ^Orienten før og 
nu", 1848: 

Hun opponerede paa det bestemteste mod Indførel- 
sen af den omtalte Forordning i Kolonierne. 

Imidlertid bestræbte den engelske Administration 
sig for at finde de virksomste Midler til at indskrænke 
de Udgifter og Vanskeligheder, som var Resultatet af 
Soldaternes og Søfolkenes Sygdomme. Officielle Korre- 
spondancer, personlige Skridt og Forespørgsler, som 
havde det Maal at studere Sædelighedspolitiets Virksom- 
hed i Paris, fremskyndede Krigsdepartementets Plan om 
at efterligne den franske Institution. I 1863 var en 
Kommission dannet i Overhuset for at undersøge den 
sanitære Tilstand i Armeen i Ostindien, og den be- 
stemte sig til at søge Raad hos Miss Florence H. Night- 
ingale, hvis store Erfaring just paa dette Omraade var 
almindelig anerkendt. 

Denne heltemodige Kvinde, født 1823, havde op- 
naaet en stor moralsk Autoritet ved den umaadelige 
Hjælp, hun havde ydet i Krimkrigen ved at lede og 
danne et Korps af Sygeplejersker, knyttet til den engelske 

Ambulance. Hun forenede i sin Personlighed en beun- 
dringsværdig Evne til at lede og styre med en sjelden 
øm, sympatisk, kvindelig Virksomhed, der gjorde hende 
til en trøstende Engel midt i Krigens blodige Rædsler. 
Hendes Vidnesbyrd var en energisk Protest, som blev 
støttet af General Jacob. Regeringen tog dog ingen 
Notits af de to fremragende Kvinders Protest. Par- 
lamentets Kommissioner gav sig til at udarbejde Lov- 
forslag vedkommende „forebyggende Forholdsregler, som 
maatte tages imod de smitsomme Sygdomme". Allerede 
før disse Lovforslag blev forelagte Kamrene, angreb 
Miss Martineau dem i den store Avis „Daily News** i 
en Række Artikler, hvor hun viste sig lige fremragende 
som politisk, videnskabelig og statsøkonomisk Skribent. 

Imidlertid var Sagen sat i Gang. Det nye System 
blev indført ved en Parlamentsakt 21de Juli 1861, som 
kun omfattede 11 Stationer for Flaaden og Hæren. Dette 
Forsøg varede omtrent 2 Aar. I dets Sted indførtes 
nye „Akter" i 1866, 1868, 1869. Det var altsaa ikke 
uden Vanskelighed, at det lykkedes Parlamentet at ind- 
pode Pariserpolitiets giftige Grene i den engelske Lov- 
givnings kraftige Stamme. Denne Lovgivning døde dog 
ikke deraf, men endte tvertimod med at dræbe disse gif- 
tige Grene efter 17 Aars Anstrengelser. 

Fra Begyndelsen af, i 1869, var dette nye System, 
„den lovbeskyttede Last", udbredt over 15 Stationer i 
England og 3 Stationer i Irland og samtidig over 70 af 
de engelske Besiddelser i Indien. 

En mandig Protest i Form af et Flyveskrift, som 
blev udspredt i Massevis, forkyndte det engelske Folk 
den skæbnesvangre Alvor ved den Begivenhed, som netop 
var fuldbyrdet. Den kom fra to modige Repræsentanter 
for det bekendte Redningsselskab i London („Rescue 
Society"), Mr. Daniel Cooper og Mr. R. B. Williams. 
Deres varme Opraab sluttede med en Henvendelse til 
alle engelske Kirkesamfund, „bønfaldende dem om at 
rejse sig for at ansøge om Tilbagekaldelsen af denne 

umoralske Lovgivning, førend den fik Tid til at udbrede 
sig i hele det britiske Kongedømme. Gejstligheden var 
imidlertid døv for denne Røst fra den kristelige Menneske- 
kærlighed. 

I Bombay nægtede Øvrigbeden at indføre Loven. 
Den kom først til at træde i Kraft efter en lang Kamp 
med de indfødte Autoriteter og Englands Regering. I 
Kalkutta blev Lord Ripon efter gentagne Anmodninger 
bemyndiget til at opsætte Akternes Indførelse i hele 
Bengalen. Det næste Skridt, som blev forsøgt i det 
Felttog, som saaledes var begyndt, af Mr. Daniel Cooper 
og Mr. Williams, bestod i Offentliggørelsen af en Bro- 
chure paa 60 Sider med Titel: „Et Hjelpemiddel, som er 
værre end selve Ondet." Den bragte det gode Resultat 
at skaffe dem værdifuld Medvirken af to bekendte 
Kirurger, boende i Nottingham, Lægerne Oh. Bell. Tay- 
lor og Worth, hvortil sluttede sig M. B. Carlton fra 
Bristol, Medlem af „Vennernes Samfund," og et Med- 
lem af den engelske Gejstlighed, Pastor Hooppell, en 
dygtig Statistiker. Denne lovede kritisk at gennemgaa 
de „Akter", som vedkom de smitsomme Sygdomme i 
»Selskabet for socialvidenskab,« som snart skulde samles 
i Bristol. Ikke desto mindre troede han, at Jordbunden 
endnu ikke var tilstrækkelig forberedt, og hans to Venner 
tilføjede, at efter deres Mening vilde enhver Agitation 
forblive frugtesløs, saa længe som Kvinderne selv ikke 
tog aktiv Del i Kampen. Men til hvem kunde man vel 
henvende et Opraab af saa betydelig Rækkevidde? Hvor 
fandtes den Kvinde, som var saaledes udrustet, at hun 
offentlig kunde hæve Røsten til Forsvar for sit Køn? 
De to Læger bestemte sig til at raadføre sig med Mrs, 
Josephine Butler, som de kendte gennem det Rednings- 
arbejde, hun i al Stilhed havde optaget efter sit Gifter- 
maal. Hun var begyndt dermed i Oxford, hvor hendes 
Mand i 6 Aar havde en Post ved Universitetet. Stor- 
britanniens aristokratiske Ungdom strømmede til denne 

gamle berømte By, men den største Usædelighed opslugte 
just dér i den Tid mangfoldige Ofre. 

Skønt Miss Martineau var 67 Aar, meget svagelig 
og udenfor al Virksomhed som Skribent, tog hun ,dog 
virksom Del i denne Bevægelse og var med i Bedaktio- 
nen og Underskriften af det første „Manifest" i December 
1869 og støttede Sagen ved en Bække Breve, som hun 
skrev i „Daily News" under Mærket „En engelsk Kvinde". 
Der var 20 Underskrifter, deriblandt flere fremragende 
Navne. 

En Maaned efter Udsendelsen af Manifestet havde 
det 250 Underskrifter, og før Aarets Slutning var An- 
tallet steget til 2000. 

Da Pastor George Butler blev kaldet til Rektor ved 
den lærde Skole i Liverpool, fandt Mrs. Butler mellem 
de elendige og faldne i denne umaadelige Handelsby 
rig Anledning til at forberede og væbne sig til den 
Kamp, hun var kaldet til at gaa ud i mod Samfundets 
største Afskyligheder. 

Lægerne Ch. Bell Taylors og Worth's Brev naaede 
hende først ved Hjemkomsten efter en Rejse til Fast- 
landet i August Maaned 1869. De bønfaldt hende om 
at rejse en stor Kvindehær for at frelse Landet, hvis 
moralske Liv cg konstitutionelle Frihed var truet. 

Efter en Tid, tilbragt i stille Tilbagetrukkenhed, som 
vel behøvedes med en saa kolossal Plan i Udsigt, be- 
gyndte Mrs. Butler dette Kæmpeværk, først ved Korre- 
spondance, senere ved fortroligt Samraad med 2 — 3 Ven- 
inder, som var villige til at række hende en hjælpsom 
Haand. 

Denne lille Gruppe, som havde en Forudfølelse af 
at skulle danne Fortroppen til en betydeUg Hær, blev 
naturligvis støttet af Veteranerne i Sagen. Miss Nigth- 
ingale var endnu kun 46 Aar, men hun havde sat sine 
Kræfter til og levede aldeles tilbagetrukket fra Verden. 
Mrs. Butler raadspurgte hende angaaende den Protest, 
som skulde forelægges Offentligheden i de engelske Kvin- 

ders Navn, og hun fik gode Raad af hende, baadé med 
Hensyn til Manifestets Form og Indhold, og desuden 
Løftet om hendes Underskrift. 

Man kan læse i Oversættelse i det første Bind af 
„Akterne" fra Kongressen i Genf et længere Citat af 
denne Protest, som blev trykt i „Daily News" den 1ste 
Januar 1870. Mrs. Butlers Underskrift er den sidste 
med hendes Titel „Æressekretær", som Heltinden i 
dette Korstog har baaret siden den Dag og skal ved- 
blive at bære, indtil hun har opnaaet Retfærdighed for 
Kvinden. 

Ingen ussel Følelse af Bitterhed, ingen egoistisk 
Bevæggrund kunde have været i Stand til at frembringe 
en saa højtidelig Handling som denne pludselige Rejs- 
ning af opofrende Kvinder, alle villige til at overvinde 
sin naturlige Modbydelighed for at beskæftige sig med 
en saadan Sag. 

Intet kan være mere gribende end denne Slutning paa 
deres første Opraab: „Vi beder indstændig vore Lands- 
mænd, vore Søstre af alle Klasser og alle Stillinger, at 
understøtte os i det pinlige og vanskelige Hverv, der er 
paalagt os, som en dybtfølt Pligt. .Vi har begyndt dette 
Arbejde efter moden Overvejelse, vi vil fortsætte det 
med Taalmodighed og Udholdenhed, thi vi tror, at Fri- 
hed for Kvinden i hendes personlige Rettigheder og vor 
Nations sædelige Renhed i Fremtiden afhænger af vort 
Foretagendes heldige Resultat." 

Lykkelig det Folk, hvor slige Følelser kommer frem 
og begejstrer Sindene til en stor moralsk Rejsning! 
Kvinden repræsenterer Idealet. Hendes Fornedrelse an- 
giver Maalestokken for Mændenes Udartning. Naar 
Kvinden er fornedret, lider Familjen og Samfundet sam- 
men med hende. Den, som arbejder for Kvindens 
Rejsning, virker samtidig for hele Nationens Velfærd 
og Lykke. 

Den kvindelige Protests Fremkomst vakte stor Be- 
vægelse over hele det forenede Kongerige. Telegrafen 

Smaaskrifter til Oplysning for Kristne. VII, 4. 2 

bragte først Bud derom; de engelske Damer havde des- 
uden sendt sit Manifest som Cirkulære til alle bekendte 
Personligheder, til alle fremragende Mænd paa de bri- 
tiske Øer. Efter en temmelig stor Overraskelse og en 
Del ængstelig Bevægelse bestræbte man sig for at kvæle 
den hele Bevægelse ved Tavshed. Næsten alle Mænd 
af høj Rang sendte Opraabet tilbage eller undlod at 
tale derom. De fornemme Damer lod, som om de ikke 
kendte dertil. Hele Pressen tav som efter Overens- 
komst. Bevægelsen gik dog fremad mellem Kvinder af 
alle Aldere og i alle Samfundsstillinger, kun med Und- 
tagelse af Aristokratiet. 

Imidlertid behøvede man i denne Kamp en An- 
fører, som var villig til at gaa i Breschen , som kunde 
fængsle Publikums Opmærksomhed og tvinge Nationen 
til at tilbagekalde disse umoralske Love, som man havde 
paalagt den ved en Overraskelse. Man fandt det rettest, 
at den første, som skulde kaldes til at tale for Kvin- 
dens Rettigheder og forsvare denne hellige Sag, maatte 
være gift og eje Ægtefællens og Moderens Erfaring. 
Ingen af disse Kvinder var saa skikket dertil som Mrs. 
Butler; hun var midt i Ungdommens Kraft og mindst 
bundet af huslige Pligter. Hun alene var i Stand til at 
hellige sig til det utnaadelige Hverv at føre dette store 
Korstog. 

Og dog havde hidtil Ingen tænkt paa hende; hvem 
vilde falde paa at opsøge hende i hendes stille Liv, op- 
taget med at redde de stakkels faldne Kvinder? I den 
Maade, hvorpaa hun blev trukket ind i Kampen, er det 
let for Troen at se Guds Finger. Fra den Stund af, at 
hun stod i Spidsen for Kampen, tvivlede ingen paa, at 
hun var den rette, og fra mange Kanter fik hun levende 
Beviser herpaa. Mrs. Butler havde desuden et uvurder- 
ligt Fortrin i den Virksomhed, hun skulde udvikle: hun 
ejede en hjemlig Arne, hvor der raadede en uforstyrrelig 
Fred. Hendes Mand var en sjelden ædel Personlighed; 
han var stor nok til at glæde sig over at se sin højt- 

elskede Hustru ofre sig for en saa lidelsesfuld Mission, 
og hans Hjerte var varmt nok til at støtte og opmuntre 
hende under Verdens Foragt og Miskendelse. Mrs. But- 
ler hjemsøgtes visselig af den Slags Prøvelser, og hendes 
Mand maatte betale med Tabet af store timelige For- 
dele den trofaste Sympati, hvormed han aldrig ophørte 
at omgive sin modige Ægtefælle. 

Det var intet let Hverv, hun havde paataget sig. 
Man kendte faa Kvinder, som var i Stand til at tale 
offentlig. Mrs. Butler havde aldrig gjort det; hvorledes 
turde hun begynde at berøre et Emne, som Verden 
havde omgivet med den dybeste Tavshed? Kan det for- 
bavse os, at hun nølede i Bæven og Frygt? Men uaf- 
ladelig genlød i hendes Øren det guddommelige Ord: 
„Sig ikke: Jeg er ung! Men til alle dem, jeg sender 
dig til, skal du gaa, og Alt hvad jeg byder dig, skal 
du tale. Frygt ikke for dem, thi jeg er med dig for at 
redde dig, siger Herren!« 

Mrs. Butler adlød, og med ydmygt Hjerte stiftede 
hun Forbund med Hærskarernes Gud, thi hun troede 
paa en særegen Maade — som næsten alle de har gjort, 
der har gjort et Skridt for Menneskeslægtens Vel — at 
det ringeste Menneske kan træde i virkelig Forbindelse 
med den levende Gud. Derfor følte hun sig ikke alene 
ligeoverfor sin Opgave, hun følte, at Gud var med 
hende, og at han gennem hende vilde fuldbyrde et 
Befrielsesværk for Verden. Hun følte ogsaa, at her ikke 
blot var Tale om at kuldkaste de skamløse Love, som 
beskytter Lasten, men at det gjaldt derved at hjælpe 
til Fuldbyrdelsen af denne Forjættelse: „Jordens Konge- 
riger er blevne Guds og hans Søns Kongeriger.'* 

Efter hendes Mening maatte denne offentlige Be- 
skyttelse af Lasten først falde, og Gud vilde da føre sin 
Sag videre frem; thi for Mrs. Butler er Guds Styrelse 
og Ledelse Begyndelsen og Enden paa alle Ting. Hvis 
det var Hans Vilje, vilde hun tage sit Kors op og følge 
Ham, og Han vilde lede, inspirere, styrke hende. Sagen 

2* 

var Guds, ikke hendes ^en. Følgende Forsikring af 
Luther, synes hun, maa inspirere enhver ædel Hand- 
ling: „Vi siger til Herren, vor Grud, at hvis han vil eje 
en Kirke, maa han selv drage Omsorg for den. Vi kan 
ikke holde den oppe, og om vi kunde det, vilde vi blive 
saa forfængelige deraf, at vi blev de hovmodigste Æsler 
under Solen." 

Der var ogsaa en anden Bevæggrund tU Mrs. But- 
lers Fremtræden. Hun var fuld af Begejstring for 
Menneskeslægten, og som Datter af det fri Norden var 
alle hendes Sympatier demokratiske, og denne Del- 
tagelse for Folket, for det fattige Folk, og især den 
svageste Del af dette Folk, havde allerede været en 
stor Grund til at drive hende fremad. Foruden disse 
to Bevæggrunde var der en tredje, som man sjeldnere 
finder hos en Kvinde, nemlig en medfødt, stærk Retfær- 
dighedsfølelse. I 1883 skrev hun: „Forstaaelsen af Ret- 
færdigheden er ikke de fleste Mennesker givet. England 
har til en vis Grad glemt de sunde Traditioner, som 
har lært os at anvende paa alle, uden Forskel, de 
store Frinciper for almindelig Lov og Ret. Tørsten 
efter Retfærdighed er en mægtig Trang i det menneske- 
lige Hjerte; den taler højere end den materielle Trang, 
højere end Familjekærligheden, end Kærligbeden til Fæ- 
drelandet, ja selv til Friheden.'* Men alle Principer for 
Retfærdigheden er krænkede ved Systemet for „Tvun- 
gen Politiundersøgelse", der, som Mazzini siger, har 
indført hos os de frygteligste Sider af det afrikanske 
Slaveri. Er ikke det Toppunktet af al Nedrighed at 
proklamere en Klasse af Pariaer^ som sælges vilkaarlig, 
ikke paa Grund af deres Strafskyldighed, men til For- 
del for deres Medskyldige, som dog er langt mere 
strafskyldige — er det dog ikke den allerhøjeste Grad 
af Uretfærdighed? Hvor frastødende det end var for 
Mrs. Butler offentlig at angribe de Love, som beskyttede 
Lasten, vidste hun dog, at det var det eneste Middel, 
som kunde forslaa. Hvad kunde det hjælpe, at disse 

opofrende Kvinder frelste nogle af sine Søstre, medens 
Masser af Mænd daglig fortsatte med at sende ny Ofre 
til Hospitalerne og Asylerne? Mrs. Butler skriver herom 
saaledes: „St. Augustin fortæller os. at da han en Dag 
gik ved Havets Bred, saa han et lidet Barn, som havde 
gjort en Fordybning i Sandet. Med en Skaal i Haan- 
den løb han til Stranden for at fylde den med Vand. 
St. Augustiu spurgte ham, hvorfor han gjorde dette. 
„Jeg vil", sagde Barnet, „tømme hele Havet i dette 
Hul." Et saadant Forsøg er ligesaa frugtesløst som at 
indskrænke dette Samfundsonde, dette Ocean af menne- 
skelig Elendighed, ved den enkeltes Redningsarbejde. 
Tror dog ikke, at jeg ikke sætter disse Anstrengelser 
saare højt; de er velsignede, tre Gange velsignede, 
ligesaa meget for Velgøreren som for hende, der er 
Genstand derfor. Men det er Køberne, som er de 
mest interesserede. Det er denne Forretning, som vi 
først skal omstjrrte, hvis vi ikke vil oversvømmes af den 
Flom af Last, som truer med at kvæle os aldeles. Det 
gælder først og fremmest at skabe en højere moralsk 
Opfattelse blandt Mændene. 



IV. 

Mrs. Butler begyndte med at skrive Breve til ind- 
flydelsesrige Mænd, til Rigets Adel, Dronningens Mini- 
stre, de højeste Gejstlige, Journalister og Parlaments- 
medlemmer. Disse kastede Brevene i Papirkurven, uden 
at bryde sig mer om dette Skrig fra et Kvindehjerte, 
end om Høstvindens Tuden. Af de 300 mere bekendte 
Mænd, til hvem hun skrev, svarede næppe flere end 6 
med nogle opmuntrende Ord. Andre overøste hende 
med Spot og haarde Ord, man forestillede hende høj- 
tidelig, hvor galt det var at sysselsætte sig med saa- 
danne Ting: „Det var et lidet passende Emne." Som 

om hun ikke følte det, hendes Hjerte var jo nær ved at 
briste under Vægten af denne Byrde. 

I 1870 udkom Mrs. Butlers første „Opraab til det 
engelske Folk". Det var undertegnet ;,en engelsk Mo- 
der". Alle hendes Yndlingstanker er fremsatte her. 
Hun paastaar, at Følelsen for det gode kan eksistere 
selv hos den mest nedværdigede Kvinde, og at intet 
giver Manden Ret til at betragte hende som et usselt 
Kvæg. Hun protesterer paa det kraftigste mod den 
tvungne Politiundersøgelses Tortur, som krænker de mest 
rodfæstede Instinkter i den kvindelige Natur; hun for- 
langer Rettighed for enhver Kvinde til at bestemme 
over sin egen Person. Dette veltalende Manifest vrimler 
af rørende Træk^ tagne ud af Livet. Vi skal anføre 
nogle Eksempler heraf: 

„En stakkels angerfuld Pige sagde en Dag til mig: 
„Véd De, hvad der først aabnede mit Hjerte, som ind- 
til da havde trodset alle Prædikener og været ufølsomt 
for alle Bønner? Det var, da De nærmede Dem til 
min Seng paa Hospitalet, lagde Haanden paa mit Hoved 
og kyssede mig flere Gange paa Panden; jeg sagde intet, 
men jeg græd hele Natten, idet jeg uafladelig tænkte: 
„Ak! om jeg kunde opnaa at blive elsket med en ren 
Kærlighed før min Død!" Følelsen af en saadan Læng- 
sel, det er Frelsen for disse arme Skabninger." 

Et andet Eksempel til Svar paa den Paastand, at 
den faldne Kvinde ej er i Stand til at nære ædle og 
dydige Følelser. „Jeg har kendt en stakkels ung Pige, 
hvis Fader var dødssyg; deres Nød var saa stor, at de 
hverken havde et Lys til at oplyse den mørke Kælder, 
hvor den syge laa, eller Brændsel til at opvarme den. 
Ude af sig selv af Fortvivlelse gik Datteren en Dag ud 
paa Gaden. Da hun kom hjem, medbragte hun Brændsel, 
Lys, Næringsmidler og svarede sorgfuldt paa Faderens 
Spørgsmaal: „Spørg mig ikke, hvorfra jeg har faaet alt 
dette!" Hun sørgede for, at den syge fik alt, hvad 
han behøvede, til sit sidste Suk; hun købte Ligkisten og 

en Buket Violer, som hun lagde i den dødes foldede 
Hænder, ak! for hvilken Pris? Det var ikke Forfænge- 
lighed, ikke Smag for Lasten, som havde styrtet hende 
i Fortabelsen, men kun Kærlighed, den medlidende Kær- 
lighed til en døende Fader. ** 

„En Moder, som jeg bønfaldt om ikke at synde 
mer. sagde smertelig, idet hun betragtede det sygelige 
Barn, som laa paa hendes Skød: „O! jeg vilde gerne 
slutte mit Syndeliv, men hvad skal der blive af mit 
Barn? Hvorledes skal jeg skaffe det, hvad det behøver?" 

„En Arbejderske, som jeg talte med i samme Hen- 
sigt, svarede, idet hun saa paa mig med et hjerte- 
skærende Blik: „Jeg har aldrig elsket Synden, men det 
har været mig umuligt at faa Arbejde; siden igaar har 
min Moder og jeg intet spist." Hendes blinde, gamle 
Moder havde kun sin Datter til at understøtte sig. 
Dette er ikke opdigtede Historier, men virkelige Til- 
dragelser. 

En Dame, som besøgte en Havnestad, vovede sig 
ind i et Hus, fuldt af saadanne ulykkelige Kvinder. 
Hun satte sig ned iblandt dem og læste det 14de Kap. 
i Joh. Ev.: „Eders Hjerter forfærdes ikke, og frygte sig 
ikke. Tror paa Gud og tror paa mig. I min Faders 
Hus er mange Boliger" etc. De lyttede alle med Tak- 
nemlighed, dybt grebne ; da Læsningen var sluttet, rejste 
en af de mest bevægede Kvinder sig og sagde til en 
anden: „Jeg vil idag gaa til et „Hjem", Lizzie, vil du 
gaa med mig?" Lizzie var straks villig, en tredje fulgte 
med, og i flere Aar blev de i Redningshjemmet den 
Beslutning tro, som de havde fattet i hin Stund. 
De Hjerter, som er i Stand til at blive saa stærkt 
dragne af det Guds Ord, som saa mange af dets stadige 
Tilhørere modtager med Iskulde, er dog ikke udeluk- 
kede fra ethvert Haab om Oprejsning. Det er Bekræf- 
telsen af den Sandhed, 43om Evangeliet fordum fremholdt 
for Jødelands Farisæere: „Toldere og Skøger skal gaa 
før eder ind i Himmeriges Rige.'' 

Mrs. Butler anvendte ogsaa en anden af Bibelens 
Lærdomme i sit tunge Arbejde. Hun havde henvendt 
sig til Jordens Mægtige, uden at finde Forstaaelse eller 
Hjælp. Hun besluttede da at vende sig til Folket. Det 
var i Newark, midt under en stor „Strike**, at Josephine 
Butler for første Gang talte offentlig. Solen var for 
længe siden gaaet ned, men i Maaneskinnet førtes der 
livlige Samtaler paa Torvet, som var fuldt af Bønder 
fra de nærliggende Landsbyer. Pludselig gik der en 
Bevægelse gennem Mængden, en sølvklar Røst hævede 
sig. Det var en Kvindérøst. Staaende i en Kærre, be- 
lyst af Fakler, som holdtes i Vejret af to Mænd, be- 
gyndte Josephine Butler med at fortælle, at hun var en 
Datter af John Grey fra Dilston, hvis opofrende Del- 
tagelse for Landbefolkningen var almindelig bekendt 
overalt paa den Kant. Hun begyndte med at lykønske 
sine Tilhørere til den Forbedring i deres Stilling, som 
nu syntes at være dem sikret, og derpaa fortalte hun 
dem, at der var undertrykte Skabninger, som var langt, 
mere at beklage end de selv, og at deres Døtre, deres 
Søstre kunde blive underlagte denne ny Lov, som nu 
var traadt i Kraft i Garnisonsbyerne. Faklernes røde 
Skin oplyste de Ansigter, som omgav hende; medens 
bag de forreste Rækker Maanens blege Straaler svagt 
tegnede den opmærksomme, bølgende Mængde, der altid 
trængte sig nærmere frem, tiltrukket og fængslet ved 
hendes store Veltalenhed. Hun talte med gribende Al- 
vor og Harme om den vilkaarlige og fornærmelige Be- 
handling, som uretfærdige Love paalagde de elendigste 
af alle Kvinder. 

I alle disse Tilhøreres enfoldige Hjerter vaktes den 
mest levende Deltagelse. Den Begejstring og den Smerte, 
som disse simple Folk viste ved Fortællingen om deres 
Søstres Lidelser, og den Iver, hvormed de svarede paa 
dette Opraab, var som en Aabenbaring for Mrs. Butler. 

Det skulde blive hendes Opgave, istedetfor til Jor- 
dens Mægtige, at henvende sig til de Fattige, de For- 

agtede, til dem, som fordum med Glæde modtog Frel- 
serens Budskab. Ingen kan saa godt som den Fattige 
sætte sig i den Fattiges Sted og forstaa hans Nød. 
Det var til Arbejdsklassen, at man nu satte sit Haab 
om fremtidig Sejr. 

Efter dette første Møde paa Torvet i Newark 
vedblev Mrs. Butler at tale offentlig saa ofte, som Lej- 
lighed dertil gaves. Omkring den første store, nationale 
Forening dannede sig hurtig omtrent 30 andre Forenin- 
ger med forskellige Navne, som alle arbejdede til samme 
Maal. Alle inspireredes af Mrs. Butlers brændende Iver, 
og Alle saa hen til hende. Vi vil her anføre et Uddrag 
af en af hendes mangfoldige Taler. Det var i Oroydon 
den 3dje JuU 1871; 

„Det er over Midnat, det sydlige Kors synker!" 
Saaledes lyder Sømandens Raab i de sydlige Farvande, 
naar han ved Synet af dette pragtfulde Stjernebillede 
forstaar, at Morgenrøden snart bryder frem, og hans 
Nattevagt snart er forbi. Ofte i den sidste Tid har jeg 
tænkt paa disse Ord. Vi har baaret et tungt Kors 
under Kampen mod Indførelsen i vort Land af den 
skændigste af Frankrigs umoralske Institutioner. Det er 
en Byrde, hvis hele Tyngde vi først tilfulde fatter ved 
Morgenrødens Frembrud. Ja, vi kan allerede sige med 
fast Tillid, at „Midnat er forbi, og Korset synker"; men 
naar vi har opnaaet Afskaffelsen af disse uretfærdige 
Love, da er vort Arbejde først begyndt. 

„Den Kamp, hvortil det guddommelige Forsyn har 
kaldt os, viser os ret vort store Ansvar. Den har an- 
sporet vor Viljekraft, den har knyttet stærke og hellige 
Venskabsbaand, den aabner os i Fremtiden en umaade- 
lig Arbejdsmark. Hvis jeg var Prædikant, vilde jeg 
vælge disse Ord til Dagens Tekst: „Denne Verdens 
Kongeriger skal blive vor Guds og hans Søns Konge- 
riger." 

„Jeg tror derpaa af hele mit Hjerte, af hele min 
Sjæl. Saa længe som de Kristne tvivler paa, at dette 

Samfundsonde kan bekæmpes ved hellige Principer, saa 
længe vil Satan holde dem i Lænker, thi det skal ske 
eder efter eders Tro. Vor Tro maa fornys, maa blive 
levende. Den Tro, hvorom jeg taler, betyder Haab, 
Tillid og Forventelse af Opfyldelsen af dette Løfte: 
„Jordens Kongeriger skal blive Guds og hans Søns 
Kongeriger." Det er vor Mangel paa Tro, som er Skyld i 
vor Mangel paa Fremgang. Lad os sørge over vor 
Vantro, kaste langt fra os vor usle Sneverhed, og lad 
os iagttage med Haab Morgenrøden, som skal bryde 
frem. Selv i den nuværende Krise af vor Historie tør 
jeg forudsige en gunstig Udgang; jeg vover at tale om 
Guds usvigelige Løfter, som endnu ikke er fuldbyrdede, 
men som skal fuldbyrdes. 

„Hvor rosværdige end de personlige Anstrengelser 
er, kan de aldrig fuldbyrde det Værk, hvortil vi er 
kaldte, thi det gælder intet mindre end en stor national 
Renselse; de personlige Aostrengelser vil ikke strække 
til, vil ikke engang hindre Ondet^i at udbrede sig. Man 
siger os, at Kvinder skal iagttage Tavshed ligeoverfor 
dette Spørgsmaal. Kan min Søsters Sjæl tilsmudses, 
uden at min egen Sjæl lider derunder? Det er ikke 
muligt, jeg maa bønfalde om hendes Oprejsning, jeg 
maa give min egen Sjæl hen for hendes ved mit eget 
Livs Smerte og Sjælekval. 

„Er det muligt, at kristne Kvinder uden Bevægelse 
kan betragte disse umaadelige Sjæleofringer blandt deres 
Søstre, denne fuldkomne Ødelæggelse af Tusinder af 
Kvinder, skabte som vi for et hæderligt Liv og en lyk- 
salig Evighed. Det maa ikke være saa; den Dag vil 
komme, da de skal rejse sig i tusindvis, ikke længer for 
at protestere passivt, men for at trænge ind til Ondets 
dybeste Aarsag og for at løfte Mandens moralske Niveau. 

„Vi ligner Passagererne paa et synkefærdigt Skib, 
alle Hænder kaldes til Pumperne. Det gælder fremfor 
alt at frelse vort Land. 

„Vor første Pligt er at fremkalde Afskaffelsen af 

en hel Række uretfærdige, partiske, undertrykkende 
Love, som smeder Umoralskhedens Slavelænker; men 
det vigtigste er dog, at vi hæver Mændenes moralske 
Niveau ved at fordre af dem den samme Sædernes Ren- 
hed, som de forlanger af Kvinden.** 

„I den første Tid af vort Korstog**, siger Mr. Stead, 
„saa vi ofte overraskende Resultater af Mrs. Butlers ind- 
gribende Virksomhed. En ung Mand, hvis politiske 
Løbebane er meget lovende, skrev en Dag til mig: „Jeg 
vilde ønske, at De særskilt vilde anmelde Mrs. Butlers 
Bog nFøT Dagningen". Man gav mig den i Harrow 
Skole, da jeg var sytten Aar; den har frembragt en 
grundig Omvæltning i min Tilværelse saavel som i mange 
andre unge Menneskers Liv. hvilke jeg har faaet til at 
læse den. Følgende Uddrag gjorde især stærkt Indtryk 
paa mig: 

„Jeg vender mig til eder, som efter at have levet 
i Aarevis et skamløst Syndeliv, nu nyder et fredet Hjems 
lykkehge Tilværelse; I som lovprises af Mænd, tilsmiles 
af rene Kvinder og omfavnes af yndige Smaabørn; I, 
som først har drukket i fulde Drag af alle ulovlige Glæ- 
der og, efter at have forladt dem af Selvopholdelsesdrift, 
har vendt eder til de lovlige, bestemt paa at suge ud af 
Tilværelsen alt, hvad I formaaede; jeg beder eder følge 
med mig og se paa denne udstødte Kvinde, som med 
knust t Hjerte gaar sin Død imøde i en Krog af Lock- 
Hospitalet, fuldstændig ødelagt af Sygdom og Elendighed. 
Hvorledes var hendes Liv, og hvorledes var dit? Hun 
faldt kanske for sit Hjertes bedste Følelser. Hendes 
første Skridt til Fortabelse var kanske just Hengivelsen 
til den, hun elskede; og hvem tør sige, at Galskaben af 
den Kærlighed i en Kvindes Hjerte, som driver hende 
til at kaste sig bort for den Mand, hun elsker, er al- 
deles uden Spor af den Selvfornægtelse, som Mændene 
burde agte og beskytte og selv udøve i deres Liv? 
Hvad gør en saadan Kvinde til en større Synder end 
du selv er? Vær retfærdig! Hun er udstødt af Sam- 

fundet, du er hædret og forkælet, hun er dræbt af den 
samme Gift, som du taalte at drikke. Ingen Sødhed 
efter Bitterheden, ingen Trøst af et Hjems eller af 
Børns Kærlighed staar tilbage for hende. Hun dør en 
for tidlig Død, og „hendes Sted findes ikke mer". Dit 
eget forgangne Liv aabenbarer Synder, ligesaa store for 
Gud, som hendes har været, og du er — jeg vil ikke 
sige lykkelig, thi lidt Kendskab til Hjertets hemmelige 
Dybder forbyder mig at bruge det Ord — men du er 
ikke i din Kiste i en vanæret, ukendt Grav, du lever og 
nyder din trygge Lykke omkring dig, og du rækkes dag- 
lig Haanden af det Samfund, af hvilket du tilsidst tror 
dig at være et agtet og værdigt Medlem. Det vilde 
være unyttigt at sige til dig: Giv fra dig alle disse 
Velsignelser, kom ned i Støvet og bekend, hvem du 
end er. 

„Det er mere praktisk at sige, hvad jeg nu vil sige 
med Sorg og Skamfølelse ved Tanken paa dig: nyd, om 
du vil, alle Livets Glæder, men nyd dem med Afsky for 
dig selv og med bævende Taknemlighed mod Gud, som 
saa længe har baaret over med dig. Nyd dem, men 
frygt. Den Medgang, du nu har, er ikke et Tegn paa 
Guds Velbehag, tvertimod. Hvor som helst du er, 
alene eller i Selskab, der er en usynlig, ubøjelig Pinger, 
som peger paa dig, og en Stemme, endnu forfærdehgere 
end Seeren i Israel, siger til dig: du er Manden! Hvor 
er deres Sjæle, som du har saaret eller forgiftet, eller 
kanske dræbt? Hvor? Gud spørger dig derom." 

Mrs. Butlers Henvendelser til Regeringen udmærker 
sig ved stor Aabenhed og Klarhed. Et Uddrag af en 
Protest fra den nationale Kvindeforening, undertegnet 
af Mrs. Butler og dateret 19de Juli 1871, maa her 
anføres : 

„Vi anser Mr. Gladstone personlig ansvarlig for 
Administrationens Handlemaade i dette Tilfælde, for 
hver Krænkelse mod hvilken som helst Kvinde, som 
Eølge af en Lov, han har stadfæstet. Paa 16 Millioner 

"Dndersaatters Vegne, der nægtes Beskyttelse af den 
konstitutionelle Regering, forlanger vi af Førsteministeren 
en øjeblikkelig og fuldstændig Ophævelse af den nylig 
indførte Parlam entsakt." Til denne Protest blev der 
intet Hensyn taget. Først tolv Aar efter samtykkede 
Regeringen i at ophæve den tvungne Politiundersøgelse. 
„Akterne" ophævedes først 1886. 

Følgende statistiske Opgave kan give en Forestilling 
om den Virksomhed, som udfoldedes vedkommende 
denne Sag fra 1870—1881. 766 offentlige Møder, 91 
Konferencer, 9.667 Petitioner, undertegnede af 2,150.911 
Personer. 



V. 

Siden Cromwell's Tid har de engelske Kvinder altid 
taget aktiv Del i Valgbevægelsen, skønt politisk Stemme* 
ret er dem nægtet. Deres Opdragelse, deres Karakter, 
deres nationale Traditioner tillader dem ikke at adskille 
de moralske og sociale Reformer fra de politiske. Der 
var derfor intet forunderligt i, at Mrs. Butler mødte 
frem i det eller det Møde, bestemt paa at udøve nogen 
Indflydelse paa Valget af et eller andet Parlaments- 
medlem. 

Nogle faa forkortede Uddrag af Mrs. Butlers Dag- 
bog har kun det Maal at give en Forestilling om den 
Modstand og de Farer, som mødte de modige Kæmpere 
i Abolitionistfelttoget. I enkelte Tilfælde mindes vi paa 
en slaaende Maade om den store Bevægelse for Neger- 
slaveriets Afskaffelse i Amerika. 

I 1870, da en Plads var bleven ledig i Parlamentet 
for en Repræsentant for Colchester, erfor Abolitionisterne 
med Skræk, at Sir Henry Stork stillede sig som liberal 
Kandidat for dette Sted. De besluttede at kæmpe af 

alle Kræfter mod denne Mand. der i Egenskab af Gu- 
vernør med drakonisk Strenghed havde genindført den 
tvungne Politiundersøgelse paa Malta. Desuden havde 
han offentlig erklæret, at Prostitutionen var en Nødven- 
dighed, og han forlangte, at Soldaternes Hustruer, lige- 
saavel som de indskrevne Kvinder, skulde underkastes 
den tvungne Politiundersøgelse. 

Mrs. Butler og nogle andre Medlemmer af den na- 
tionale Kvindeforening blev sendte som Delegerede til 
Scenen for denne Valgkamp. De begav sig til sin Post, 
ledsagede af Professor James Stuart, som da var 27 
Aar gammel. Deres Ankomst til Colchester opvakte en 
levende Forbitrelse hos Mr. Storks Tilhængere. De 
ophidsede især Befolkningen mod Mrs. Butler, og den 
var desuden i Forvejen hemmelig paavirket af Værterne 
i Byens Bordeller. 

En Aften, skriver Mrs. Butler, da vi var samlede 
i et lidet Hotel, kom Værten pludselig ind, slukkede 
Gassen og bad os om at tale sagte, da Mængden be- 
gyndte at belejre Huset. Da Mr. Stuart og nogle Her- 
rer, som gik alene til Mødet, blev tildelte Slag og For- 
nærmelser, blev Hotelværten nødt til at lade sit Hus 
undersøge af en Deputation fra den rasende Folkehob, 
men han tog iforvejen den Forsigtighedsregel at inde- 
lukke Mrs. Butler i et Loftsværelse. En anden Gang, 
under et Bønnemøde for Kvinder, da Tummelen udenfor 
var saa stor, at man næppe kunde høre hinandens 
Stemme, var Mrs. Butler udsat for en endnu større Fare. 
Hun siger selv om denne Begivenhed: „Da vort Møde 
var sluttet, underrettede man os om, at den rasende 
Hob havde svoret, at jeg ikke skulde komme levende ud 
af Salen. Mrs. Hampson hjalp mig med at komme ud 
af et Vindu, som vendte til Gaarden. Derpaa kom vi 
ud i et trangt Stræde; det var Nat, vi fortsatte Vejen 
gennem en Labyrint af Gader, forfulgte af Folkemassens 
Hylen, som vi stræbte at fjerne os fra. Mrs. Hampson 
sagde mig, at hun vilde forsøge at skaffe mig et Til- 

flugtssted, thi hun troede ikke, jeg var i Sikkerhed i 
den Bolig, hvor jeg havde boet Dagen før. Hun forlod 
mig ved Døren til en stor Mineralvandsfabrik; alle Ar- 
bejderne var gaaet hjem. Jeg krøb ind i en mørk Krog 
i Gaarden og lænede mig mod Muren. I det fjerne 
hørte jeg endnu den rasende Hobs Brølen ; uvilkaarlig 
gik mine Tanker til en lignende Scene i Jødeland, hvor 
Folkemassen udstødte sine Forbandelser mod „Synderens 
og den Fattiges ømme Ven". Lidt efter lidt blev det 
stille. En Skikkelse kom hen imod mig, og jeg hørte 
en Kvinde grædende sige: „Er det Dem, som disse 
Mænd leder efter? O! hvilken Skam at forfølge Dem, 
som er saa god mod os stakkels foragtede Skabninger." 
Det var virkelig en af disse elendige Kvinder i denne 
By; hun og hendes Søstre havde med Taknemmelighed 
modtaget vort Budskab, skønt de ikke havde hørt det 
med deres egne Øren. De tilbød at føre mig til et 
sikkert Sted. 

„Mrs. Hampson var kommen til, de førte os til en 
simpel Butik, hvor der endnu var Lys. Købmanden, 
som var en retskaflFen Metodist, modtog os med Venlig- 
hed og indbød os til at tage Plads ved Ilden. Jeg er- 
indrer, at denne Butik forekom mig at være et sandt 
Paradis, saa godt blev vi der modtagne." 

Ved en anden Anledning fortæller hun saaledes: 
„Vi var blevne forfulgte fra Hotel til Hotel, Ingen 
vilde længer modtage os; endelig fandt mine Venner et 
Værelse, som blev lejet til mig under Navn af Mrs. 
Grey. Det var sent, da jeg kom, og jeg gik stille op i 
mit Værelse. Næppe var jeg kommen til Ro, før jeg 
hørte, der blev banket paa min Dør. Hotelværten 
raabte meget forskrækket: „Frue, det gør mig ondt at 
høre. at De er Mrs. Butler." — « Ja", svarede jeg, „des- 
værre er det sandt." — „Naar saa er, maa De klæde 
Dem paa saa snart som muligt; en Folkemasse samler 
sig foran Hotellet, man slaar Vinduerne itu og truer 
med at brænde Huset af, hvis jeg ikke udleverer Dem." 

Han rar høflig og Tenlig. men raadede mig at skynde 
mig. — »Bryd Dem ikke om Deres Sager," sagde han, 
„Jeg skal passe paa dem. Skynd Dem, De kan komme 
ned ad en hemmelig Trappe.^ 

„Han sendte en af sine Tjenestepiger med mig, og 
hun fulgte mig til et tarreligt Hus. hyor jeg fik et Til- 
flugtssted for Natten. Hotellets Vinduer blev tildels 
knuste, men da man forstod, at jeg ikke længer var 
der, adspredte Mængden sig!" 

Al Modgang, alle Hindringer og Skuffelser tjente 
kun til at oplive Mrs. Butlers Mod, istedenfor at gøre 
hende nedslaaet og forsagt. 

I et Opraab, henvendt til „Kvinder med Hjertet 
paa rette Sted", (1872) skriver hun: 

..Hvilken Skam at tale om Træthed! Vi er alle 
trætte paa en Maade. fulde af Smerte og Afsky; men 
vi har ikke glemt Reformatorerne, Martyrerne gennem 
alle Tider, vi turde ikke sammenligne os med de mind- 
ste af dem, hvis vi gav efter for Træthed. Der er kun 
Hvile i et uafladeligt Arbejde, helliget til at lindre 
Menneskeslægtens Smerter. Hvad mig selv angaar, be- 
der jeg Gud om aldrig at give os Ro, saa længe det 
paa engelsk Grund findes en eneste Kvinde, som efter 
Loven, mod sin Vilje, kan pines til Fordel for Lasten. ** 

I Sommeren 1872 foretog Mrs. Butler et nyt Valg- 
felttog, hvorfra vi vil fortælle følgende Begivenhed: 
„Vore Kvindemøder blev forbudte eller umuliggjorte; 
en Eftermiddag besluttede imidlertid mine Venner og 
jeg 08 til at mødes, idet vi haabede at faa være i Fred. 
Vi havde meget ondt for at finde et Lokale; endelig 
samtykkede man i at leje os en Lade i en af Byens 
Forstæder. Man kunde ikke komme derop uden ved 
Hjælp af en Stige. Nedenunder fandtes et tomt Værelse, 
som stod i Forbindelse med Kornloftet ved en Lem i 
Taget. Mr. Stuart, som havde lejet Loftet i sit eget 
Navn, gik for at undersøge det. Han fandt Gulvet over- 
saaet med Cayennepeber og lagde Mærke til flere Halm- 

knipper i Værelset nedenunder. En fattig Kone hjalp 
ham med at oversprøjte Gulvet med Vand, hvorpaa han 
gik til det offentlige Valgmøde. 

„Vi paa vor Side begyndte vort Møde med Bøn; 
Forsamlingen var talrig og meget stille; da hører vi 
pludselig en Knitren af Ild nedenunder, og Røglugt 
trænger op til os. Under vor eneste Nedgang, ved Fo- 
den af Stigen, havde man tændt Halmknipperne; vi be- 
mærkede en Skare Mænd med kynisk Udseende, som 
snart opfyldte hele Rummet, og vi var som en Faare- 
hjord, belejret af Ulve. Det, som nu tildrog sig, er 
vanskeligt at beskrive. Mrs. Wilson, som stod ved min 
Side, sagde til mig: „Nu gælder det helt at betro sig 
til Herren, vi vil ikke frygte for noget." — Vi frygtede 
ikke saa meget Slagene, som vi frygtede Fornærmelser, 
der var værre end Døden; thi disse Mænds Bevægelser, 
deres Trusler, de uanstændige Ord, de udslyngede mod 
08, gav os Grund til at frygte det Værste. Deres Raseri 
vendte sig især mod mig; de truede mig med knyttede 
Næver og udstødte de groveste Forhaanelser mod mig. 
Vi sagde intet, vi ventede ganske stille; det var, som 
om en usynlig Engel hindrede disse Mænd fra at komme 
os nærmere. Pludselig styrter en ung, kraftig Kvinde 
sig ned ad Stigen, gennem Mængden og ud paa Gaden. 
Snart naar hun Mødet, hvor Mr. Stuart befinder sig, og 
raaber til ham: „Kom hastig, man dræber Mrs. Butler." 
Da vore Forfølgere saa' ham komme, kastede de sig 
over ham. En stærk Mand greb ham, aabnede etVindu 
og vilde kaste ham ud paa Gaden, da jeg traadte imel- 
lem. Det gav ham Tid til at rive sig løs fra Manden 
og stille sig ved Siden af os. Derpaa bad han, at 
man vilde lytte til ham. Han sagde, at det var ham, 
som havde lejet Lokalet, og at, hvis man vilde tillade 
Kvinderne at gaa, var han viUig til at imødegaa Mæn- 
denes Klager. 

„Et voldsomt Ordskifte begyndte, medens Stene 
fløj omkring sammen med Glasskaar. Endelig troede vi, 

Smaaskrifter til Oplysning for Kristne. VII 4. 3 

at Hjælpen kom i Skikkelse af to eller tre Politimænd; 
men nej, disse Begeringens betalte Haandlangere kom 
kun af Nysgerrighed for at betragte Spektaklet; de trak 
sig snart tilbage med et baanligt Smil. Stillingen be- 
gyndte at blive fortvivlet: „Lad os raabe til Herren om 
Hjælp," sagde jeg til Mrs. Wilson, „og saa styrte frem." 
Tre stærke Kvinder af Arbejdsklassen banede os en 
Vej til Stigen, medens jeg kastede mig ned gennem den 
aabne Lem i Rummet nedenunder; det var et stort 
Spring, men takket være min Lethed, tog jeg ingen 
Skade og naaede lykkelig Gaden. Der turde ikke disse 
Uslinge længer forfølge os, vi naaede endelig vort Hotel 
og fik der et velsignet Møde tilsidst. 



VI. 

Medens Prostitutionen listelig indførtes i England 
ved Hjælp af Krigs- og Marinedepartementet, skrev 
Victor Hugo i sin Bog „Les Miserables": „Kristi hel- 
lige Lov behersker vor Civilisation, men den har endnu 
ikke gennemtrængt den. Man forsikrer, at Slaveriet er 
forsvundet fra den europæiske Civilisation, det er en 
Fejltagelse. Det eksisterer endnu, men det underkuer 
kun Kvinden, det kaldes Prostitutionen. ** 

Et Eksemplar af de engelske Kvinders Manifest af 
1ste Januar 1870 var blevet sendt til den store Digter. 
Han svarede saaledes herpaa: „Jeg er med eder, mine 
Damer, jeg er med eder af hele min Sjæl. England har 
antaget det afskyelige franske System, ved hvilket Politiet 
sætter Kvinden udenfor Lovens Beskyttelse. Protestér! 
Sætter eder til Modværge! Lad eders retfærdige Vrede 
bryde løs! Alle ædle, alle højsindede Mennesker vil 
være paa eders Side. Negerslaveriet er afskaffet i Ame- 
rika, men den hvide Slavehandel fortsættes i Europa, og 

Lovene er stiftede af Mændene for at tyrannisere 
Kvinderne. Vi er her Vidner til det mest oprørende 
Slcuespil.** 

Den første Fremgang, som Mrs. Butlers Mission 
havde paa engelsk Grund, afholdt hende ikke fra at se 
længer frem end den Verden, som omgav hende. De 
umoralske og ukonstitutionelle Love, som det gjaldt at 
afskaffe, var indførte fra Udlandet. Man stod ligeover- 
for en Verdensplage , og det saa ikke ud til, at noget 
kunde stanse den. I et intimt Møde af nogle Abolitio- 
nister, som mødtes fra forskellige Dele af England i 
York den 25de Juni 1874, vedtog Forsamlingen et For- 
slag af Mrs. Butler om at udstede et Opraab for at 
vække Deltagelse hos alle dem paa Kontinentet, der 
ønskede Afskaffelsen af al Lovbeskyttelse af Lasten. 

Den nationale Forening af engelske Kvinder paatog 
sig at foretage de nødvendige indledende Skridt ved 
Hjælp af et litograferet Cirkulære, som, undertegnet af 
Æressekretæren Mrs. Josephine Butler, blev sendt til 
omtrent 100 Adresser, som man havde samlet med stor 
Anstrengelse. Man benyttede ogsaa „Kristelig Rejse- 
haandbog paa Kontinentet". I Kapitlet om Schweiz 
fandt man der Medlemmerne af den Komité i Neu- 
chatel, som arbejdede for Protestantismens Udbredelse i 
Frankrig, og det var til en af disse, den engelske Eks- 
peditør troede at sende Cirkulæret ved kun at adressere 
det til Hr. Humbert, Neuchatel. Postkontoret i denne 
By sendte det til Eektoren ved Akademiet, Hr. Aimé 
Humbert. Denne, som selv endnu slet ikke kendte 
Mrs. Butler, tvivlede ikke paa, at han var blevet an- 
befalet til hende af en af sine engelske Korrespon- 
denter fra den Tid, han var ansat i Japan i sit Lands 
Tjeneste. 

Takket være denne Misforstaaelse , som man tilfæl- 
digvis opdagede det følgende Aar, fik Mrs. Butler føl- 
gelide Svar, det eneste, som kom efter hendes Cirkulære 
til Kontinentet: 

3* 

^Madame, allerede i lang Tid har jeg brændende 
ønsket Dannelsen af en international Forening mod den 
Landeplage, som Deres modige Kvindeforening har be- 
gyndt at bekæmpe i England. Efter min Mening er 
det med megen Takt. ja. jeg kan sige med stor For- 
staaelse af Spørgsmaalets hemmelige Dybder, at den 
engelske Forening bestemmer sig til at række fi[aanden 
til de Personer paa Kontinentet, der er tilbøjelige til 
at rise sin Sympati for dens Arbejde. England kunde 
begynde alene, men kan kun naa Maalet ved at drage 
Andre med. 

„Da den nu yil give Signalet, skal dens B.aab blive 
hørt; man maa imidlertid ikke glemme, at det er et 
kæmpemæssigt Arbejde, vi tager fat paa. Jeg anser det 
for langt vanskeligere end Afskaffelsen af Negerslaveriet, 
men hvorledes det end skal gaa, beder jeg Dem være 
forvisset om min inderligste, ærbødigste Sympati." — 

Dette Brev var Begyndelsen til en livlig Korrespon- 
dance, som lidt efter lidt havde til Besultat en Udsen- 
delse af engelske Abolitionister til Frankrig, Schweiz 
og Italien. Mrs. Butler fik stor Opmuntring af Bh*. Jules 
Favre og Hr. Decoppet, Præst i Paris, ligesom af Pro- 
fessor Joseph Hornung fra Genf, som selv, fra et juridisk 
Standpunkt, havde begyndt en lignende Kamp i sin 
Kanton 1873. 

Blandt Mrs. Butlers Medarbejdersker blev det snart 
enstemmig besluttet at anmode hende om at overtage 
det vanskelige og ansvarsfulde Hverv at arbejde for 
Sagen paa Kontinentet. Pastor, Dr. Duff fra Eding- 
burg sendte hende en almindelig Introduktion til alle 
Medlemmer af den skotske Frikirke. 

Den nødvendige Pengehjælp blev hende tilbudt af 
Kvækernes Selskab, hvis Komité desuden sendte hende 
en Anbefalingsskrivelse, undertegnet af alle dens Med- 
lemmer. Den var adresseret til alle Kristne i Frankrig, 
Italien og andre Lande, og dens mest karakteristiske 
Punkter fortjener at anføres her. 

„Josephine E. Butler fra Liverpool, gift med George 
Butler, Pastor i den engelske Kirke og Overhoved for 
den lærde Skole i Liverpool, har ofret sit Liv til den 
store Sag at gøre vor Nation opmærksom paa den umo- 
ralske Retning og de sørgelige Resultater, som de Love, 
der har sat den offentlige Prostitution i Scene, har 
bragt vort Folk. 

„I nogle Aar har denne Dame haft meget faa Med- 
arbejdere, men nu har Mænd af forskellig Trosbeken- 
delse sluttet sig til hende i det Arbejde, hun saa modig 
har begyndt, og der har dannet sig indtil 8 Foreninger 
af Mænd og Kvinder, foruden dem, som kun bestaar af 
Kvinder, alle lige ivrige i Arbejdet for Afskaffelsen af 
enhver „Reglementering" af Lasten. Derfor anbefaler 
vi Dem særlig varmt Josephine Butler i det Haab, at 
Fremgang og Velsignelse maa følge hende i de Uger, 
hun har tænkt at tilbringe paa Fastlandet; thi det Maal, 
hun har sat sig, er at tale til retskafne Menneskers 
Samvittighed og sunde Sans, for at overbevise dem om, 
at der kun kan komme onde Resultater af ethvert Politi- 
system, som giver Usædeligheden Lovens Beskyttelse. 

„Maatte dette blive erkendt fra Land til Land, og 
maatte det tillige forstaas, hvorledes denne Samfundets 
Kræftskade stadig forværres ved de umaadelige Troppe- 
forsamlinger, som idelig vokser og truer med at knuse 
Europas Befolkninger!" — 

Mod Slutningen af November Maaned 1874 var alt 
færdigt til det store Foretagende. Mrs. Butler var ind- 
buden til et Kvindemøde, som hendes Venner havde 
sammenkaldt i Birmingham, og blev der under fælles 
Bøn overgivet til Herrens Varetægt. Ingen af de Til- 
stedeværende vil nogensinde glemme denne gribende 
højtidelige Stund. Oplæsningen af Davids 91de Salme, 
som giver det højeste Udtryk for fuldkommen Tillid til 
Gud, gav hele Forsamlingen sit Præg. Et andet Sted i 
Biblen kom ogsaa stadig til Mrs. Butler: „Jeg har 
aabnet en Dør for dig, som ingen kan lukke." 

Hun fik mange dyrebare Beviser paa Deltagelse paa 
Vejen fra Liverpool til Dover,^ især i London. Mrs. 
Butler blev ledsaget af en af sine Sønner til Paris. 
Tre Præster af forskellige Trosbekendelser, Decop- 
pet, Lepoids og Appia, aabnede hende Vejen til pri- 
vate Konferencer ved at indbyde hende til sine Hjem, 
hvor „alle frit kunde udtale sig om den Sag, som saa 
længe havde ligget dem paa Hjertet". 

Nu kommer vi til en Side af Mrs. Butlers Mission, 
som hun. aldrig har veget tilbage for, hverken i Paris 
eller andensteds, til Trods for den Modbydelighed, hun 
maatte føle derved, og alle de Lidelser, den paaførte 
hende. Hun maatte besøge Politikamret, træde ind i 
nogle af Reglementeringens offentlige Fæstninger, gen- 
nemgaa det afskyehge Fængsel St. Lazare og Hospitalet 
Laurcine osv. Hr. Lecour, Chefen for Sædeligheds- 
politiet i Paris, modtog Mrs. Butler i sit Kontor. Det 
maatte være et mærkeligt Syn, siger Mr. Stead, at se 
denne rørende Repræsentant for sit undertrykte Køn 
fremstille sig som den modig kæmpende ligeoverfor 
den fornemste Fangevogter for Kvindens moderne Hel- 
vede. Han rakte hende velvillig det Pas, hun behøvede, 
og svarede paa hendes Spørgsmaal med Klager over, 
hvor utilstrækkelige de Midler var, som Autoriteterne 
raadede over for at kunne kæmpe mod Lastens Over- 
greb. Denne Hr. Lecour arresterede omtrent 1500 Kvin- 
der aarlig. Arrestationerne foretoges kun efter en simpel 
Mistanke, der var aldrig Tale om Undersøgelse eller For- 
svar, kun om Ofrenes uoprettelige Ødelæggelse. „Det ene- 
ste, det kommer an paa, sagde han, er at vi faar arre- 
steret saa mange som muligt, det er vort eneste Haab." 

Mrs. Butler fortsatte sin Rejse til Italien, mer end 
nogensinde styrket i sin Overbevisning, ikke alene om 
det umoralske, men ogsaa om det aldeles unyttige Sy- 
stem, hvorefter Sædelighedspolitiet var ordnet. 

Fra Paris blev hun ledsaget af sin Mand, som af 
den Grund havde faaet Tjenestefrihed for en Tid. Saa- 

snart de var komne til Rom, lod de sig forestille for 
Fru Sarina Nathan og for hendes Søn Joseph, til hvem 
de var blevne anbefalede ved et Brev fra Fru Ashurst 
Venturi fra London, den forrige Minister, James Stans- 
felds Svigerinde. 

„Forsøg*', skrev hun, „at interessere Hr. Joseph Na- 
than for vor Sag. De vil finde ham nedsunken i den 
dybeste Sorg. Denne ædle, unge Mand har været saa 
ulykkelig, efter nogle Maaneders Ægteskab at miste en 
Hustru, som han elskede, og hvis Død var saa pludselig, 
at han ikke engang fik Trøsten af et Ord til Farvel. 
Det er at befrygte, at Hr. Nathan aldrig fuldkommen 
vil rejse sig efter en saa grusom Prøvelse; hvis De 
imidlertid kan overbevise ham om, at han nu er kaldet 
til at søge Erstatning for sit Tab ved at ofre sit Liv til 
Arbejdet for Folkets Vel og Moralens Fremme i Ita- 
lien, vil De i ham faa en Medhjælper af iivurderlig Be- 
tydning ved sine Talenter, sine Arbejder og sin Offer- 
villighed." 

Joseph Nathan svarede Mrs. Butler ved aldeles at 
hellige sig til den Sag, hun fremstillede for ham. I de 
fire Aar, som det endnu var ham forundt at leve, var 
han Sjælen i den store Abolitionistbevægelse i Italien. 

Ved hans Bestræbelser blev en raadgivende Forsam- 
ling dannet i Bom, bestaaende af baade Damer og Her- 
rer. Den samlede sig om Mrs. Butler hos Fru Bibetti 
og raadslog med ligesaa megen Frihed som praktisk 
Sans om de bed§te Midler, hvormed man kunde arbejde 
paa Afskaffelsen af den lovbeskyttede Prostitution. Mrs, 
Butler blev præsenteret for ny og gamle politiske Stør- 
relser, hvoriblandt flere Parlamentsmedlemmer. Den 
ærværdige Maurice Quadrio og den Deputerede Asproni 
viste sig især velvillige og imødekommende. Man sam- 
lede paa Listerne Deputerede, Embedsmænd, Læger, 
Advokater, med hvilke Mrs. Butler og hendes Venner 
altid skulde staa i Forbindelse. Florents, Milano, Turin 

blev nævnte som de Byer, hvor man især burde søge at 
virke for Bevægelsen. 

Det var i Milano, at det afgørende Slag stod: 
Konferencen i Albergo Reale 27de Januar 1875 var det 
egentlige Udgangspunkt for Abolitionistbevægelsen i Ita- 
lien. Vi vil her anføre et Uddrag af Mrs. Butlers Slut- 
ningstale ved denne Anledning: „Vor Pligt, mine Herrer, 
maa være at erklære Krig paa Liv og Død til alt det, som 
vil svække den moralske Sans hos Mennesket; thi jo mere 
den svækkes, des hurtigere vil Slægten gaa tilgrunde. 

„For os er Videnskaben, under hvilken Form den 
end viser sig, ikke Livets Maal; vi betragter den som 
et Middel, som et helligt, uundværligt Middel for at naa 
til Maalet. Vi forlanger, at alle en Regerings Love 
skal have Borgerens moralske Fremskridt for Øje, og 
at det er mod dette Maal, at alle Videnskabens Frem- 
skridt skal styre hen. 

„Endnu kan vi ikke have nogen partiel Statistik; 
thi intet Land har endnu vist os Resultaterne af en 
Lovgivning, grundet paa Pligten og med Moralen til 
Maal, medens den gradvise, men sikre Udarten af Slæg- 
ten, der er Resultatet af den fortsatte Krænkelse af 
den moralske Lov, fortsætter sig skæbnesvangert fra 
Generation til Generation. 

„Maatte da alle eders Forstands og Viljes Kræfter 
samle sig paa dette Punkt: at opnaa en Lovgivning, 
grundet paa Pligten og med Moralens Fremgang til 
Maal! Vi haaber, mine Herrer, at De sikrer os Deres 
Bistand og vil danne et helt Net af Foreninger, som kan 
sætte sig i Forbindelse med vor Centralkomite i London." 

Næppe havde Mrs. Butler atter optaget sin Rejse- 
rute, før Schweiz tilbød hende det gunstigste Terræn 
til at organisere, paa Grundlag af en international For- 
ening, Forbundet for den offentlige Morals Løftelse og 
Fremskridt, begyndt ved den Bevægelse, som var frem- 
kaldt i England ved Afskaffelsen af Lovene, som ved- 
kom de smitsomme Sygdomme. 

VII. 

Den Iste Februar 1875 kom Mrs. Butler til Genf; 
hun fandt der en trofast, hengiven Medhjælper i Pastor 
Kim ond og tog den Beslutning at sammenkalde i Hotel 
„Métropole", hvor hun boede, en talrig Forsamling, hvis 
Præsident var den højtagtede Pastor Theodore Borel, 
Direktør for et „Hjem", han havde grundet i Jargonnant 
Iste Oktober 1862. 

Skønt Modstanderne havde indtaget en passiv Rolle, 
blev Mødet fuldt af Interesse og Bevægelse, takket være 
de mange Beviser paa varm Deltagelse fra de forskellig- 
ste Kanter. 

Som en af Veteranerne i Kampen for denne Sag 
i Genf bemærkede man især Mr. Joseph Hornung, ju- 
ridisk Professor; han fremholdt klart og fyndig fra sit 
juridiske Standpunkt Rigtigheden af de Principer, for 
hvilke Mrs. Butlers Mission var en saa veltalende Tolk: 
nemlig Fordring paa de samme Rettigheder og den 
samme Agtelse for Mennesket som Personlighed, Lighed 
for Loven, uden Forskel paa 'Køn, Nationalitet eller 
Religion. 

Efter dette mærkelige Møde sendte Pater Hyacinthe 
Mrs. Butler nogle Linjer, hvoraf vi her anfører det væ- 
sentUgste: „Jeg er meget bevæget over de kristelige og 
menneskekærlige Ord, De har ladet os høre. Man føler, 
at Gud er med Dem i det heltemodige Korstog mod 
den Synd, som De saa rigtig har kaldet den typiske i 
vor Slægts kolossale Uretfærdighed." 

Mrs. Butler blev indbuden af Madame Bridel og 
Mr. Buscarlet, Pastor i Lausanne, til at komme nogle 
Dage til denne By. Hun troede det dog rettest at rejse 
til Neuchatel, for der at tale med Hr. Aimé Humbert 
om sin Plan at grunde et Verdensforbund. Han var ved 
sit Arbejde i forskellige Missionsgrene i sit Fødeland og 
i andre Lande, forekom det hende, særlig skikket til at 
staa hende bi i et saadant Foretagende. 

Pamiljen Humbert havde lidt et smerteligt Tab i 
1871 ved den ældste Søns Død. Han var blandt de 
ulykkelige Soldater, der faldt som Ofre for trofast 
Tjeneste i Bourbakis Armé. Fru Humbert blev stærkt 
grebet ved at høre om Mrs. Butlers Ankomst. De 
to Kvinder blev ved deres første Møde overvældede 
af Bevægelse, baade ved Erindringen om den store 
Sorg, de begge havde gennemgaaet, og det alvorlige, 
ansvarsfulde Arbejde, som laa foran dem. 

Det var den 5te Februar. Hr. Humbert sammen- 
kaldte to Møder til den følgende Dag i Hotel Bellevue, 
et for Damer om Formiddagen, et for Herrer om Af- 
tenen. Da Mrs. Butler havde endt sin gribende Tale i 
det sidste Møde, fik hun en varm Tak af Pastor Du 
Bois, og der blev straks dannet en midlertidig Komité. 
Den 8de Februar fulgte Fru Humbert Mrs. Butler til 
Chaux-de-Fonds. Herom skriver denne sidste: „Jeg 
skal aldrig glemme denne Slædetur, som vi gjorde sam- 
men i bidende Kulde og gennem sibiriske Snemasser, 
for at naa frem til Industriens centrale Punkt i Jura- 
bjergene, hvor vort første Møde skulde finde Sted. 
Dagen forud havde Fru Humbert følt denne aandelige 
Bæven, som gaar forud for de store Afgørelser i Livet. 
Vort Besøg ved hendes Søns Grav forvissede mig om, 
at hendes Hjerte gav sig helt hen til den Sag, scJm var 
lagt for hende." 

Mrs. Butlers andet Ophold i Paris fra 13de — 18de 
Februar, var saa optaget med Arbejde, at hun maatte 
kalde Hr. Aimé Humbert til Hjælp. De traadte i For- 
bindelse med Jules Favre, Jules Simon, Acollas, Louis 
Blanc og nogle andre Deputerede. Med Hensyn til den 
videnskabelige Side af Sagen støttedes de af nogle 
bekendte Læger, især af Doktor Armand Després. 
Lad os ogsaa nævne de gavnlige Konferencer, som or- 
ganiseredes af Mr. Leon Richter og af en Kreds af pro- 
testantiske Præster, hvoriblandt den fremragende og høj- 
agtede Dr. Gustave Monod og Mr. Edmond de Pressensé. 

Den 3die Marts gav Mrs. Butler i London Rapport 
om Resultatet af sit Arbejde til Hovedkomitéen for de 
nationale engelske Foreninger, og den følgende Dag, ved 
en Konference af de Delegerede i Westminster, stemte 
Forsamlingen, efter Komitéens Forslag, enstemmig og 
med Ytringer af sin dybe Taknemlighed for Mrs. Butler, 
for Dannelsen af en international Forening under Tit- 
len: „Engelsk og Kontinental Forening for Afskaffelsen 

« 

af Prostitutionen, betragtet som lovlig eller taalt In- 
stitution**. 

Efter moden Overvejelse blev det bestemt at betro 
Foreningens Administration til et „Conseil general" (Ho- 
vedbestyrelse) og en „Comité-Exécutif". 

Alle Abolitionistforeninger, som bidrog med £ 1 
i det Mindste til Foreningens Udgifter, havde Ret til at 
repræsenteres i „Conseil general". Hvert Aar skulde der 
vælges ny Medlemmer i begge Komitéer. 

I September Maaned samme Aar gik Mr. James 
Stuart, Professor ved Universitetet i Cambridge, ind i 
„Comité-Exécutif" som Æressekretær. Han havde i 
mere end 6 Aar delt alle Farer og Vanskeligheder og 
Arbejder, hvorfor de mest fremragende Forkæmpere 
blandt Abolitionisteme maatte være udsatte. Han bragte 
Foreningen, foruden Ungdommens hele Energi, Viden- 
skabsmandens fremragende Egenskaber og en Hengiven- 
hed for Sagen, som ingen personlige Hensyn formaaede 
at rokke. Hans Anseelse som Professor og Lærd har 
kun tiltaget siden den Tid. 

Den 18de Maj 1876, ved Foreningens Aarsmøde i 
London, viste det sig ved Indberetninger fra de for- 
enede Stater i Amerika, fra Kap-Kolonien og fra Syd- 
Australien, at Foreningen havde udbredt sig langt videre 
end til Europas Kontinent, og at den uden Tvivl 
vilde komme til at strække sig over alle Verdensdele, 
hvorfor man bestemte at fuldstændiggøre med Ordet 
„almindelig" Foreningens officielle Titel, som hidtil efter 
de gode, gamle Firmaers Eksempel uforandret fortsætter 

sin Kamp under Navn af: „Federation Britan- 
nique, Continentale et Générale**. 



VIII. 

Skønt Mrs. Butler var opmærksom paa de mindste 
Enkeltheder af det* Organisationsarbejde, som udgik fra 
Poreningens Centrum til dens fjerneste Forgreninger, 
tog hun altid Tid til det alvorligste Studium af Sagen. 
Sine Notitser, Erindringer og Rejseindtryk har hun ud- 
givet i to, højst forskellige Brochurer. 

Den første, „De ny Abolitionister^, var et Kamp- 
skrift, fuldt af Fakta, gribende Afsløringer og Opraab 
til Almenheden, fremkaldt dels af Medlidenhed og dels 
af Indignation. 

Mr. Stead var saa grebet deraf, at han, skønt den- 
gang fremmed for Mrs. Butler, skrev hende til, for at 
bønfalde hende om at benytte de Rædsler, hun havde 
været Vidne til, ved Udgivelsen af en Bog, som kunde 
virke til Afskaffelsen af den „Hvide Slavehandel", lige- 
som i sin Tid „Onkel Toms Hytte" talte for Neger- 
slaveriets Afskaffelse. 

Mrs. Butler svarede ham: „Ak! jeg har en Over- 
flod af Stof til en saadan Bog, men hvorledes kan jeg 
fremlægge for Offentligheden saa gruopvækkende Afslø- 
ringer? Imidlertid skal nok Mørkets Gerninger komme 
for Dagen. Gud alene tilkommer Hævnen over sine 
arme, plagede, mishandlede Skabninger." 

Den anden Brochure, Mrs. Butler offentliggjorde, er 
det uforlignelige Opraab, som har genlydt fra Folk til 
Folk: „En Røst i Ørkenen". Originalen er paa Fransk; 
den eksisterer ikke paa Engelsk; men hurtig efter hin- 
anden er der udkommet Oversættelser paa Tysk, Italiensk, 
Hollandsk, Dansk'*'), Svensk, Spansk, Portugisisk, Russisk. 

♦) Kbhyn. 1876 (K. Schønbergs Forlag). 

Det internationale Korstog fik sit Manifest, Kampen 
begyndte i alle Retninger. 

Det er ikke Meningen her at skrive Føderationens 
Historie; her skal kun gives en kort Oversigt over dens 
Virksomhed fra 19de Marts 1875, da den blev stiftet, 
og indtil nu. Den har haft 16 almindelige Aarsmøder. 
I Reglen hvert Aar en „Konference" og hvert 3dje Aar 
en Kongres, paa følgende Steder: Den første Konfe- 
rence i London 18 — 19de Maj 1876. Derefter i Genf, 
Paris, Liége, Genua, London, Neuchatel, Haag, Basel, 
Antwerpen, London, Lausanne, København, Genf, Stock- 
holm (forud for denne Konference et Møde i Kristiania 
Sept. 1890) og tilsidst Kongres i Bryssel Sept. 1891. 

Mrs. Butler har altid taget en fremragende virksom 
Del i disse Konferencer og har været tilstede, naar 
undtages i Genf, da hendes Mand var dødssyg, og i 
Stockholm, da hun efter hans Død var altfor nedbrudt 
paa Sjæl og Legeme til at være i Stand til at foretage 
en saadan Rejse. Den, som har været saa lykkelig at 
lære hende at kende ved disse Møder, véd alene, hvor 
stort et Savn huti efterlader, og hvilken særlig Naade- 
gave hun har faaet til at lede og inspirere de forskel- 
lige Elementer, hvilken Visdom og Takt hun viser i 
vanskelige Forviklinger, og derfor har hun ogsaa ført sin 
' Armé fra Sejr til Sejr. 

Men, siger de Blinde og Døve af Samfundets ledende 
Klasser, hvilke er de virkelige Resultater af Føderatio- 
nens Felttog? 

Vi skal svare med nogle Fakta, som tilhører Hi- 
storien : 

I 1877 blev „Politiundersøgelsen" ophævet i Neu- 
chatel. 

I Skotland var der i 1870 — 79 en stor Bevægelse 
blandt Folket i Anledning af den samme Sag; man 
forlanger Loven, som var gaaet af Brug, genindført, og 
i Glasgow synker Antallet af „Ofi'entlige Huse" fra 204 
til 22. 

I 1882 bliver alle den Slags Huse lukkede i Oolmar. 

I 1883 bliver efter Forslag af James Stansfield, 
fordum Præsident for Føderationen, i Parlamentet den 
tvungne Politiundersøgelse af Kvinder afskaffet. 

I 1885 stemmer det engelske Parlament for „Cri- 
minal Law Amendment Bill", som forbedrer og bestyrker 
allerede tagne Forholdsregler for at beskytte unge, 
mindreaarige Piger. 

I 1886, 17de og 20de Marts, inddrager det samme 
Parlament „Akterne vedkommende de smitsomme Syg- 
domme". 

I 1888, den 5te Juni, stemmer det for Afskaffelsen 
af Sædelighedspolitiets civile eller militære Forordninger 
i det engelske Indien og i andre engelske Kolonier, 
hvor de udbredtes til Trods for Parlamentets Abolitio- 
nistdekreter. 

Det samme Aar, 15de Febr., blev alle „Offentlige 
Huse" i Kristiania lukkede. 

Dog, til Trods for det indre Liv, ja selv den ydre 
Virksomhed, som Konferencerne, Pressen og Fødera- 
tionens offentlige Manifestationer aabenbarer, har den 
uden Tvivl meget liden Indflydelse ved de mægtiges 
Raadslagninger i vort Aarhundrede. Hvori bestaar da i 
Virkeligheden dens indre Værd? Den tæller omtrent 
2000 aktive Medlemmer, som betaler et Kontingent af 
10 Francs aarlig. Den har hverken Anseelse eller Magt 
og besidder hverken Ejendomme eller Kapitaler, men 
den har gennem sin Virksomhed fremkaldt en stor 
Kreds af Foreninger, hvoraf især „L'Union internationale 
des Amies de la jeune fille" (International Forening af 
unge Pigers Veninder) er bekendt over hele Verden. 

Da Kirken og Gejstligheden havde indtaget en al- 
deles passiv Stilling ligeoverfor Mrs. Butlers mest ind- 
trængende Opraab, opgav Føderationens Ledere omsider 
al Tanke om Støtte i den Retning. Imidlertid blev det 
officielt tilkendegivet ved en af Føderationens sidste 
Kongresser, at de mest fremragende Ledere af den 

Wesleyanske, metodistiske Kirke over hele Verden havde 
udtalt sig enstemmig til Gunst for Mrs. Butlers Arbejde, 
hvilket disse Mænd var bemyndigede til at proklamere 
som Repræsentanter for 25 Millioner Trosfæller. En 
lignende Overraskelse fik Føderationen ved Konferencen 
i København 1888. 

Domprovst George Butler foredrog et Skrift fra en 
Synode, som var samlet i London i Juli samme Åar. 
Den bestod ikke alene af Repræsentanter for den engel- 
ske Kirke i Storbritannien , men af alle de engelske Bi- 
skopper fra alle de engelske Kolonier i Amerika, Au- 
stralien og Ny-Seeland, fra Øerne i Middelhavet og det 
Stille Hav, hvortil kommer Biskopperne i Indien og 
Ceylon og de indfødte Biskopper i Afrika. 

Denne Forsamling proklamerede en hel Række Be- 
stemmelser, hvoraf man tydelig ser en fuld Sanktion af 
Føderationens Principer. Blandt andre Udtalelser vil vi 
anføre følgende: „Vi erklærer, at der ér ingen Forskel 
mellem Mand og Kvinde med Hensyn til Urenheds- 
synder. Vi erklærer, at Manden har det største 

Ansvar, fordi Gud har givet ham den største Styrke. — 
Overbevist om dette Spørgsmaals store Vigtighed, og 
forvissede om, at der tiltrænges en almindelig Rejsning 
blandt alle kristne Folk for at bekæmpe dette Onde, 
har vi taget den Beslutning at konferere med Gejstlige 
og Lægmænd i vore forskellige Sogne for at afgøre, 
hvilke Skridt det er rettest at tage i denne Sag." 

Man kan forestille sig, hvilket Indtryk Oplæsningen 
af denne Adresse maatte gøre ved Konferencen i Køben- 
havn paa Føderationens Veteraner, samlede omkring 
Mrs. Butler, idet man betragtede hendes Ægtefælles 
straalende Ansigt. Denne trofaste Deltager i alle hendes 
Kampe var særlig skikket til at være den triumferende 
Herold for Budskabet om sin Kirkes ny Stilling. 

Med hvilken Bevægelse erindrede man ikke, hvor- 
ledes den engelske Kirke, 18 Aar i Forvejen, kun havde 
udtalt fordømmende Ord over Mrs. Butlers Arbejde; 

hun udtalte selv i den Anledning: „Hvor er det ikke 
nødvendigt, at der engang imellem fremstaar „Rebeller*' 
for at minde Menneskene om Kristi rene Lære." 

Føderationen har sét sit Program styrkes mere end 
nogensinde ved Stødet af Modstanderes Meninger, og 
ofte har den fra Publikums Side faaet Beviser paa Sym- 
pati, som i højeste Grad var skikkede til at oplyse den 
om de Reformers umaadelig store, sociale Rækkevidde, 
hvis Talsmand den er. 

Proklamationen af Resolutionerne ved Kongressen i 
Genua 1880 var en herlig Begivenhed for Føderationen. 
Aurelio Saffi, den sidste tilbagelevende af den romerske 
Republiks Triumvirer, var Præsident ved denne Kongres. 
Fra Højden af Terrassen ved Teatret Carlo Félice talte 
flere, først og fremmest Mrs. Butler, til Folket, som var 
samlet i god Orden paa Pladsen, enhver Forening med 
sin Anfører og sin Fane. Toget var ved Afskeden i 
højeste Grad imponerende. Joseph Nathan underrettede 
sine Kolleger af andre Nationer om, at det havde lyk- 
kedes ham at vinde for Føderationens Sag ikke alene 
Klubberne, de politiske Kredse, men mere end 1600 
kooperative eller Arbejderforeninger i Italien, hvoriblandt 
enkelte tæller 30—40.000 Medlemmer. 

Dette er nogle af Føderationens mærkelige Resultater. 



IX. 

Ved Parlamentsvalget 1885, det første, som fandt 
Sted, efterat almindelig Stemmeret var indført, henvendte 
Mrs, Butler en direkte Opfordring til Valgmændene om 
at protestere mod det forrige System, som havde givet 
lovlig Stadfæstelse til den største af alle Prostitutionens 
Vederstyggeligheder. Af hendes Opraab til Valgmæn- 
dene, som blev trykt i Tusindvis af Eksemplarer, vil vi 
anføre følgende: 

„Af hvem skal vi styres i Fremtiden? Kvinder gør 
dette Spørgsmaal Aftenen før det forestaaende Valg, jeg 
tror sikkert med større Bæven, end de fleste Mænd. 
Med større Bæven, fordi de fremdeles er nægtede Ret- 
ten til ved sine Stemmer at udtrykke sin Mening om 
de Kandidater, som trænger sig frem for at faa Tilladelse 
til at repræsentere dem i Parlamentet, og for at være 
med at stifte de Love, hvorved de selv, deres Børn, 
deres Familjer for Fremtiden skal paavirkes til det 
Gode eller det Onde. 

„Som Kvinde er jeg inderlig taknemlig for, at 
Spørgsmaalet om et Menneskes Karakter og private For- 
hold endelig engang bliver taget i Betragtning med 
Hensyn til Valget af dem, som skal repræsentere os. 
Jeg haaber, den Dag er forbi, da det var muligt at sige 
eller tro, at en Mand, hvis private Liv var usædeligt 
eller fordærvet, kunde være et nyttigt, retfærdigt og 
godt Medlem af Parlamentet. 

„Hvem kan opregne al den Elendighed, al den Uret- 
færdighed, alle de Sjælemord, som er begaaet, hvem kan 
beregne, hvor mange unge Liv, der er blevne ødelagte 
i de svundne Aar? Og alt dette kommer for en stor 
Del af de Loves elendige Beskaffenhed, som behandler 
Forbrydelser mod Sædeligheden. Denne skammelige Til- 
stand er alligevel blevet haardnakket forsvaret i Parla- 
mentet af Mænd , som , alene ved sin Nærværelse der, 
hindrer alle gode og retfærdige Reformer. Tiden er nu 
kommen til at tale rent ud. Kvinder, der, ligesom jeg, 
har forsøgt at redde nogle af de Fortabte, har i Parla- 
mentet hørt saadanne Mænd paa det ivrigste forsvare 
„Akterne" samt modsætte sig enhver foreslaaet Lov- 
forandring, sigtende til at beskytte unge Piger. Og 
disse Kvinder har været syge om Hjertet af Vrede og 
Sorg, fordi de har kendt til Fakta, som det ikke kunde 
nytte dem at tale om, fordi Ingen vilde tro dem eller 
tage Hensyn til deres Ord. Vi har hørt disse uretfær- 
dige Lovbestemmelser forsvares i Underhuset med kyniske 

Argumenter af Mænd, hvis uægte Børn og forskudte 
Elskerinder vi har beskyttet og plejet i deres Sygdom, 
Fattigdom og Forladthed, hvis Ofre vi med Smerte og 
Møje har søgt at føre tilbage til nyt Liv og nyt Haab. 

„Naar vi fra Damernes Loge har lyttet til saadanne 
Argumenter, eller bagefter forgæves har søgt at over- 
bevise vore Modstandere, og atter har begyndt vort 
næsten haabløse Arbejde blandt disse Mænds Ofre, har 
vi i et ØjebKk af Fortvivlelse været fristede til at gøre 
det Spørgsmaal: „Er der virkelig en Gud i Himlen?** 
Jeg har sét en Moder, aldeles fortvivlet i sin Sorg, 
knælende ved sin unge Datters Lig, i mit eget Hjem, 
hvor min Mand og jeg havde modtaget den døende^ 
forskudte Skabning, og jeg har hørt hende udraabe 
Navnet paa den Gentleman, det agtede Parlaments- 
medlem, som havde ødelagt hendes Barn. „Ak! om den 
Mand saa hende nu!'' skreg hun. „O Gud, tag fra mig 
disse Tanker om Hævn og Blod!" 

„Hvor besynderligt, at mange ellers retsindige og 
gode Mennesker ikke kan fatte eller forstaa Kvindernes 
Fordring paa samme Stemmeret som den fattige Jord- 
bruger. De taler vidt og bredt om, at Kvinderne tørster 
efter Magten, at de vil gaa bort fra sin egen Virkekreds 
o. s. V., medens det Eneste, vi med blødende Hjerter 
begærer, er at være i Stand til at beskytte os selv og 
vore Børn mod Mændenes Ødelæggelse, ikke alene mod 
deres skammelige Handlinger, men ogsaa mod deres 
daarlige Indflydelse paa Lovgivningen. Et fransk Ord- 
sprog siger: „Det er Kvinderne, som skaber et Lands 
Moral". Dette er ikke sandt, det kan ikke være sandt, 
saa længe det kun er Mænd, som stifter Lovene. Thi 
Loven er en mægtig Prædikant, enten det gælder Sæde- 
lighed eller Usædelighed, Retfærdighed eller Uretfærdig- 
hed. I dette afgørende Øjeblik sørger Tusinder af 
Kvinder over sin Mangel paa Evne til at øve nogen 
direkte Indflydelse ved Sammensætningen af det ny Par- 
lament, og desto mere inderlig beder de, at Valgmændene, 

— idetmindste de, som frygter Gud og elsker Retfærdig- 
heden — maatte drage Fordel af den nuværende Be- 
vægelse blandt Almenheden, at de maatte drage Fordel 
deraf til Befordring af Retfærdigheden. Vi haaber mere 
af et nyt, et mere folkeligt Parlament, end vi nogensinde 
har kunnet vente i svundne Tider. Det gode, vi hidtil 
har kunnet udvirke, er kommet i Stand gennem en 
Haandfuld ærlige, retskafne Mænds Anstrengelser, som 
har forstaaet at gribe et gunstigt Øjeblik og saa kæmpet 
en blodig Kamp for et lidet Maal af Retfærdighed, som 
de dog ikke havde opnaaet, hvis de ikke var blevne 
understøttede af en stærk, almindelig Opinion, som til- 
sidst er bleven vakt ved en trykkende Følelse af Fare 
og Uretfærdighed. Hvorvidt den gamle Partiinddeling 
vil vedblive, er uvist, men en Ting forekommer os idet- 
mindste at være klar, nemlig, at Medlemmerne af det 
ny Parlament maa være sandere Repræsentanter for 
den almindelige Retsbevidsthed, end hvad før har været 
Tilfældet, samt, at de bedre maa opfatte og klarere 
gengive Folkets Røst. Snart vil Folket kun have fuld 
Tillid til de Mænd, som har Mod til at protestere mod 
al Slags Uretfærdighed. Nationen har idetmindste del- 
vis faaet Øjnene op for den store moralske Fordærvelse, 
hvori den har levet. Hidtil har vort Lands Indvaanere 
kun haft Følelsen af den Uretfærdighed, som nærmest 
har hvilet trykkende over dem selv eller deres egen 
Samfundsklasse; først nu er den store Masse af Sam- 
fundssynder blevne afslørede for dem. I Folkets Hjerte 
vaagner nu et Skrig efter Retfærdighed, som mere eller 
mindre tydelig udtrykker den Tanke: „Siden Gud har 
skabt os til at være Brødre, lad os da gøre Ende paa 
denne Menneskehandel, denne Sammensværgelse mellem 
Begærlighed og kødelig Lyst, som ødelægger Folkets 
Døtre; vi forlanger Oprejsning og Retfærdighed!" De 
Ledere af Folkets Anliggender, enten i eller udenfor 
Parlamentet, som ønsker at udrette et virkelig frugt- 
bærende Arbejde for Nationen, som kan bestaa — ikke 

en snart omstyrtet Bygning, opført paa de Ruiner, hvor- 
med vor Vej er bestrøet — maa hæve sig over de al- 
mindelige middelmaadige Retsbegreber hos en Politiker 
til en ædel Opfatning af Retfærdigheden. De, som be- 
kender Jesu Kristi Lære, maa i det offentlige Liv og i 
Lovgivningen anvende den praktiske, sociale, reelle Side 
af Evangeliet. Kristi Lære maa atter blive, hvad den 
var, da Han selv vandrede hernede iblandt os. 

„Prøvespørgsmaal ved Valgene er gavnlige, de giver 
tildels Valgmændene Anledning til, i en sammentrukken 
og konkret Form, at faa et almindeligt Begreb om Valg- 
kandidatens Anskuelser med Hensyn til de store, moral- 
ske Spørgsmaal, som nu foreligger i vort Land, og man 
kan trygt sige det, i alle Lande. Jeg overlader til de 
Personer, som er mere dygtige dertil end jeg, at opstille 
den Slags Spørgsmaal. Men jeg vil foreslaa, at til hver 
Kandidat burde først og fremmest det Spørgsmaal stilles : 
„Vil De stemme for „Akternes" fuldstændige Afskaffelse?"* 

„Et oprigtigt Svar paa dette Spørgsmaal vil bidrage 
til at rive Masken af Demokratiets falske Venner, som 
i al Hemmelighed er Frihedens Fjender, hvor meget de 
end vil give sig Skin af at være Radikale og Folkets 
Venner. Saadanne Mænd har altid store Fraser ved 
Haanden, men henvend kun til dem et Par simple, lige 
paa Sagen gaaende Spørgsmaal, vedkommende visse 
„Fakta", som tilsyneladende er uden Betydning, men 
som har en egen Evne til at afsløre deres inderste Tan- 
ker. Spørg dem for Eksempel: „Hvad er Deres Mening 
om „Akternes" Ophævelse?" 

„Læg fremdeles nøje Mærke til dem. Nogle vil 
gøre sit Bedste for at undgaa Spørgsmaalet, eller de vil 
svare eder, at de ikke kan fatte, hvorfor I viser saa 
megen Iver i en Sag, som kun er af underordnet Be- 
tydning, et Spørgsmaal, som vedkommer Sandheden, 
Anstændigheden, Ordenen paa Graderne eller et af de 
mange Forsøg paa, idetmindste for en Del, at under- 
trykke Lasten o. s. v. Men man maa vel lægge Mærke 

til, at dette Spørgsmaal, mere end nogen anden af de 
Opgaver, som foreligger i vor Tid, indeslutter i sig det 
store Spørgsæaal angaaende Individets Frihed. Enten 
Tilhængeren af Voldgiftssystemet kalder sig Radikal eller 
Konservativ, lægger han ved sit Forsvar af „Akterne" 
den Foragt for Dagen, som han føler for Individet, saa 
længe det indtager en ubemærket Plads eller staar alene. 
En saadan Stortaler, som er fuld af vidt svævende Pla- 
ner og højttravende Talemaader om at indvirke paa 
„Masserne**, synes ej, han behøver at befatte sig med 
saadanne enkelte, som hverken har Magt eller Indfly- 
delse. Det er kun Kvinderne, som lider ved disse 
skammelige „Akter". Og Forsvarerne af disse Akter, 
som kynisk viser sin Foragt for Kvinden, fordi hun er 
et svagt Yæsen, hvis Vrede ikke er farlig, og hvis Skrig 
let neddysses, erkender, uden at vide det, sin Foragt 
for Individet, ja selv for den personlige Frihed. Hvis 
saadanne Mænd kommer til Magten, er det ikke vanske- 
ligt at se, at en langsom, men sikker Reaktion vil finde 
Sted i vore sociale Forhold. Selv om der er en folke- 
venlig Regering, vil Loven efterhaanden blive erstattet 
af Politivedtægter og Politiforordninger. Historien lærer 
os, at enhver Voldshandling, som sættes igennem ved at 
trampe den enkeltes Rettigheder i Støvet, altid har 
fundet sin Fordel i at tilsidesætte Loven for at blive 
befriet fra alt, som vil hindre dens Maal og Virksom- 
hed. Dette er Grunden til, at paa den ene Side over- 
fladiske, raa og ubetænksomme , og paa den anden Side 
egenkærlige og tyranniske, Politikere kappes om at ud- 
vide Politiets Magt. Juristerne, som er Lovens Vog- 
tere og Fortolkere, bliver fordærvede, naar Politiet sættes 
over Loven. Allerede nu forstaar vi meget tydeUg Be- 
gyndelsen hertil. Hvorledes har vel Politiet optraadt, 
hvilken Stilling har det indtaget ligeoverfor visse nylig 
oplevede Begivenheder. Vi vil her anføre et eneste 
Eksempel: 

„Allerede i mange Aar er unge engelske Piger 



54 Ida Welhaven. 

blevne lokkede over til Kontinentet til Undergang og 
Død i Lastens Huler. Nogle af Englands Kvinder 
hævede sin Røst i denne Anledning, men Politiet er- 
klærede alt for Løgn efter at have undersøgt Sagen. 
Den Komité, som Overhuset nedsatte, bekræftede dog 
Sandheden af den Paastand, at hele Skarer af unge 
Piger paa denne Maade var blevne bedragne og for- 
dærvede, og dog har ikke Politiet i et eneste Tilfælde 
forsøgt at føre disse unge Piger tilbage til deres Hjem, 
heller ikke har Regeringen gjort noget Skridt for at 
forebygge denne ulovlige Trafik, den hvide Slavehandel. 

„Vi maa være meget taknemlige for, at den ny, for- 
bedrede Straffelov ikke giver Politiet større Magt, men 
snarere lægger et vist Ansvar paa hver enkelt Med- 
borger. Spørgsmaalet vedrørende Grænsen for Politiets 
Magt til at have Opsigt med Kvinden eller den offent- 
lige Sædelighed, er just et af vor Tids brændende 
Spørgsmaal. 

„Kristne Valgmænd har Ret til, ligesom deres gud- 
dommelige Mester at prøve dem, som søger deres For- 
troUghed: Vi vil dømme om Oprigtigheden af den 
Bekendelse, I har gjort for os, efter den Holdning, 1 
kommer til at indtage ligeoverfor de ringeste, de mest 
foragtede Medlemmer i Samfundet. 

„Ved eders Opførsel ligeoverfor den elendigste af 
menneskelige Skabninger, den faldne Kvinde, skal vi 
gøre os en Forestilling om, hvad Slags Inflydelse I kom- 
mer til at øve i Parlamentet. 

„Kun faa Menn-esker i England har nogen Fore- 
stilling om de Vanskeligheder, som møder os paa Kon- 
tinentet, medens vi kæmper mod den lobeskyttede Last, 

„En Rejsning som den, der nu har fundet Sted, en 
saadan Bevægelse hen imod en Omdannelse af det be- 
staaende Forhold, er næsten en Umulighed i et Land^ 
hvor Systemet er rodfæstet. Det sér ud, som om ingen 
Reform i denne Retning kunde udføres paa Kontinentet 
uden ved en politisk Revolution. Vi har lykkeligvis ej 

baft dette modbydelige System længe nok iblandt os til 
at se dets forfærdelige Frugter i sin fulde Udvikling. 
Alligevel har disse Frugter stadig tiltaget, indtil Vo- 
teringen i April lamslog Systemets Virksomhed. Dog 
staar det endnu i vor Forfatning som Lov for visse Di- 
strikter og kan i en Fart atter blive indført. Det ny 
Parlament maa aldeles befri os derfor. Vi maa grundig 
renses fra al saadan modbydelig, fra Kontinentet ind- 
ført Besmittelse. 

Vi har store Begivenheder i Vente; vi er alle- 
rede midt i en stor moralsk Konflikts Ild, og Kampen 
vil blive hedere og hedere. Vi er kun ved Begyndelsen 
af den Tid, da vi skal anklages og forfølges for Retfær- 
digheds Skyld. Vi kan haabe, og vi haaber i Sandhed 
at faa et renere Parlament, hvis Vælgerne vil vaagne 
op til Forstaaelse af de umaadelig vigtige Spørgsmaal, 
som foreligger, langt vigtigere Spørgsmaal end det ene 
eller det andet Partis Sejr. Men naar vi har faaet et 
renere Parlament, begynder først for Alvor Kampen for 
en renset Nation, et frelst Folk. Hvis ikke Gud ved 
sin Helligaands Kraft virker mægtig og overalt i vort 
Folks Hjerter, i hvert eneste af vore egne Hjerter, skal 
vi ikke som et Folk blive frelste i de voldsomme Rystel- 
ser, som nu hjemsøger Nationerne. De Sygdomme, 
hvoraf vore egne Hjerter og vort Samfund er angrebne, 
vil atter komme til at udbryde, hvis de kun helbredes 
paa en udvortes Maade, og den moralske Fordærvelse 
vil da komme til at stige som Havet i Flodtiden. 
Dagens ædle Løsen skal imorgen være tilsmudset og 
ødelagt: vi skal have „Navn af at leve, skønt vi er 
døde". Hvad mig angaar, har jeg ikke den mindste 
Tro paa nogen moralsk, social eller politisk Reform, 
som ikke er grundet paa en dyb og virkelig sand Anger. 
Det er unyttigt at forsøge at reformere et Samfund, 
saafremt ikke Individet uden Skaansel banlyser fra sit 
Hjerte det, som gør Modstand mod Retfærdighed, Ren- 
hed og Hellighed, og lader Sjælens Kræfter styrkes af 

Guds Aands Paavirkning. Kristne Fædrelandsvenner, 
lad os, medens vi arbejder, bede, sammen bede Gud om, 
at Han vil rejse sig, at Han selv vil styre vort Folk, 
tugte, opdrage det og gøre det i Stand til i kommende 
Tider at udføre Hans hellige Vilje!" — 

Der fremkom en Reaktion til Fordel for Abolitio- 
nistemes Sag ved Afsløringerne i „Pall Mali Gazette-* 
og Fængslingen af dette Blads Redaktør og af Rebekka 
Jarret. Midt under den almindelige Uro og Ophidselse 
i Sindene, som gik forud for Yalget, foretoges energiske 
Foranstaltninger for at faa de Fængslede frikendte. Alt 
dette bidrog til at forøge Almenhedens Modvilje mod 
„Akterne", og da det ny Parlament sammentraadte, var 
Mr. Stansfeld og andre Veteraner i Arbejdet for første 
Gang i et Parlament, som, hvad dette Spørgsmaal an- 
gaar, havde en sand moralsk Opfatning. Forskellen 
mellem dette Parlament og det foregaaende var umaade- 
lig stor. I de foregaaende Aar havde Parlamentsmed- 
lemmerne haanet den moralske Følelse, som havde givet 
Stødet til det ny Korstog. Nu derimod blev det allerede 
klart ved de første Sammenkomster, at den store Majo- 
ritet var fuldkommen enig med Mrs. Butler med Hensyn 
til Uretfærdigheden i den Lovgivning, der saa længe lig 
et uhyggeligt Mareridt havde knuget Nationens Sam- 
vittighed. Dette var saa meget mærkeligere, fordi de 
Liberale, som altid havde været Abolitionisternes var- 
meste Venner, aldeles ikke havde den samme Overvægt 
i det ny Parlament som i det gamle. Den sædelige 
Atmosfære var aldeles forandret. Selv da det gamle 
Parlament stemte for Professor Stuart, raabte det allige- 
vel Bravo for Mr. Bentinok, en af hans ivrigste Mod- 
standere. I det ny Parlament vakte Mr. Bentincks 
Lære ingen Sympati, men kun Uvilje. 

Stemningen blandt Parlamentsmedlemmerne kom før- 
ste Gang frem den 16de Marts 1886, da Mr. Stansfeld 
fremlagde en Resolution af følgende Indhold: „Efter 
Parlamentets enstemmige Mening bør „Akterne" op- 

hæves." Denne Resolution forkastedes ikke, men man 
foreslog et Tillæg, ifølge hvilket passende Forholdsregler 
og Skridt med Hensyn til Sygehusene burde foretages, 
samt nødvendig Lægehjælp skafiPes de Kvinder, som fri- 
villig søger Plads i Sygehusene. 131 Stemmer gaves for 
denne Forandring mod 245, som stemte for Mr. Stans- 
felds Forslag, 114 Stemmer var mod Tillæget. Resolu- 
tionen var saaledes antaget. Denne bekræftede blot det 
Princip, som var blevet anerkendt af det foregaaende 
Parlament gennem „Akternes" Ophævelse den 20de 
April 1883. Alligevel syntes det at være i høj Grad 
tvivlsomt, hvorvidt „Akternes" Afskaffelse skulde kunne 
gennemføres. Takket være Mr. Stuarts Energi — Mr. 
Stansfeld var ved Sygdom hindret i at være tilstede — 
formaaedes dog Regeringen til at gennemføre en saadan 
„bill". Den oplæstes for anden Gang den 26de Marts, 
gik igennem i Over- og Underhuset og fik Regeringens 
Stadfæstelse den 16de April 1886. Vi meddeler her den 
Parlamentsakt, hvorved 17 Aars uafbrudt Arbejde ende- 
lig kronedes med Sejr. 

„Parlamentsakt for Afskaffelsen af „Akterne" an- 
gaaende smitsomme Sygdomme". Ved Beslutning af 
Hds, Maj. Dronningen, og med Bifald af de i det nu- 
værende Parlament forsamlede Lorder samt Medlemmer 
af Underhuset, bestemmes følgende: 1) At man ved 
enhver forekommende Anledning paaberaaber sig og an- 
fører denne Parlamentsakt under Navn af „Akt for 
Afskaffelse af „Akterne" angaaende smitsomme Syg- 
ijomm". 2) Herved erklæres „Akterne" angaaende smit- 
somme Sygdomme af 1866—69 for ophævede. — 

Hvem kan opregne alle de Taarer, som var udgydte^ 
alle de Bønner, som var opsendte til Naadens Trone, 
hvem kan beskrive den Angst, som havde gennembævet 
mangfoldige Hjerter, inden denne Resolution endelig 
kom i Stand? Først efter 17 Aars Forløb blev endelig 
Roden til dette stadfæstede Onde oprykket. Det er 
saare let at stadfæste Uretfærdigheden ved en Lov, men 

saare vanskeligt at gøre denne Uret god igen. Dagen 
efter, at Dronningen havde givet sit Bifald til den 
^,Akt", som borttog en sørgelig Skamplet fra hendes 
Regering, blev Rebekka Jarret, som sandsynligvis ikke 
havde bidraget lidt til Abolitionisternes endelige Sejr, 
sat i Frihed. Da Rebekka kom ud af Fængslet, var 
Mrs. Butler udenlands. Hendes Helbred var nedbrudt 
af den Sjælespænding, hvori hun saa længe havde levet 
paa Grund af Sorg over Samfundets sørgelige Tilstand, 
og desuden ogsaa af private Sorger. Hun skrev fra Ita- 
lien: „I er glade over vor Sejr. Hvad mig selv an- 
gaar, var jeg næsten ligegyldig, da Stuarts Telegram 
meldte mig, at „Akterne" ikke længer eksisterede. Vi 
havde kæmpet saa længe, og nu, da Sejren endelig er 
vunden, forekommer det mig, at en Del af Glæden der- 
over er gaaet tabt i den lange Ventetid." 

Denne Nedslaaethed i Sejrens Time er gribende og 
ikke ualmindelig. Det hænder ofte, at den med Saar 
bedækkede Sejrvinder ved Stridens Slutning ikke engang 
har tilstrækkeUgt Blod til at rødme af Stolthed, naar 
Raabet om Sejr endelig lyder. Den Sjælespænding, som 
har holdt ham oppe under Kampen, er forbi, og et øde- 
lagt Nervesystem er det eneste, som er tilbage for at 
minde Sejrherren om, for hvilken høj Pris Sejren er 
vunden. 

Men det var ikke Mrs. Butlers Natur at være mod- 
løs i mange Dage. I England havde man vundet Sejr, 
Striden maatte fortsættes paa Kontinentet. Hvor meget 
man end havde længtes efter „Akternes" Ophævelse, 
vilde det dog være frygteligt, om den vundne Sejr havde 
fremkaldt Ligegyldighed hos det engelske Folk for det 
Korstog, som i Udlandet førtes mod den lovbeskyttede 
Usædelighed. Denne ny Fare opfordrede til ny Kraft- 
anstrengelser, og saa snart Mrs. Butler kom tilbage til 
England, satte hun sig energisk i Spidsen for Sagen. 

Hun skrev i Maj samme Aar: „Det ligger mig 
meget paa Hjertet, at den Føderationskongres, som 

snart skal træde sammen, kommer til at svare til Nu- 
tidens Krav. Vi har nylig vundet en stor Sejr. Men 
det staar endnu tilbage for os at udrydde d^t uretfær- 
dige System i Englands Stater udenfor Europa samt 
hjælpe vore Naboer paa Kontinentet. Saalænge Staten 
beskytter Prostitutionen, kommer denne forskrækkelige 
internationale Slavehandel til at vedblive, og den engel- 
ske Nation kommer til at lide derunder. Yore Aboli- 
tionister er tildels blevne beroligede ved „Akternes" 
Ophævelse, og det er ikke saa let at vække dem til ny 
Anstrengelser," Paa denne Tid blev Canon Butler farlig 
syg, og Mrs. Butler, hvis hele Tid var optagen af at 
pleje ham, var ikke i Stand til at tage aktiv Del i den 
Kongres, som traadte sammen den Sommer. Men skønt 
hun var saa alvorlig optaget, fandt hun dog en Time til 
at tale til de Delegerede, som var samlede i Exeter 
Hall i London fra alle Dele af Europa og Amerika. 
Hendes Poredrag, som aldrig er blevet trykt, lyder saa- 
ledes: „Vi har vundet megen og dyb Erfaring i disse 
lange Aar i en Kamp, som tilsidst er bleven kronet 
med Sejr. 

Vi har lært at tro, ikke paa os selv, men paa Sand- 
hedens Magt. Da jeg nu staar ved Slutningen af et 
Kapitel i vor store Sags Historie og skal begynde et 
nyt, erindrer jeg en ædel Udtalelse af John Stuart Mill: 
„Frygter ikke", siger han, „naar man bebrejder eder 
Fanatisme eller overspændte Anskuelser, gaar modig 
fremad efter moden Overvejelse, naar I først er over- 
bevist om at handle ret. Fremad! selv om I udsætter 
eder for at blive revet i Stykker just af de Mænd, gen- 
nem hvis forandrede Hjerter vort Maal engang skal 
naas." John Stuart Mill havde Menneskekundskab nok 
til at forstaa, hvad der er den rette Kilde til den Kraft, 
som frembringer Reformer — Hjerteforandringen hos et 
Menneske. Jeg erindrer ogsaa William Lloyd Garri- 
sons Ord: „Naar den nødvendige Revolution er fore- 
gaaet i Folket, vil den efterfølges af Reformer i Landets 

Institutioner, ligesaa vist som Dagen følger efter Natten* 
Vi er dybt taknemlige for at være Vidner til en saa 
storartet Begivenhed. Villig maa vi taale Verdens Haan 
og Kirkens Banstraale, villig maa vi ofre alt det i Ver- 
den, som tilfredsstiller vor Ærgerrighed. Ja, jeg gen- 
tager det, vi maa udholde alt dette, naar det gælder 
Fremgangen af en Sag, hvis Maal er at frigøre Slaven, 
rense Folket og adle Slægten. 

„Vi staar idag imellem en vunden Sejr paa den ene 
og Føderationens Fremtid paa den anden Side. Fra 
dette fordelagtige Standpunkt kan vi tage en god Over- 
sigt over Udsigterne for vort fremtidige Arbejde, som 
vi maa erkende, ved første Blik ser temmelig svært og 
indviklet ud. Den første Opgave, som foreligger os, er» 
som Garrison siger, at søge at frembringe den nødven- 
dige Hjerteforandring hos Folkene i hele den civiliserede 
Verden. Det er med dette Maal for Øje og i fuld For- 
staaelse af, hvor usigelig * stort det sociale Onde er^ 
som vi maa angribe, at vi har forenet os til en Fø- 
deration. 

„Men det er ikke let praktisk at gennemføre Føde- 
rationens Princip. De forskellige Sprog, nationale og 
sociale Traditioner, de forskellige Love og Anskuelser 
— og fremfor alt Kvindens forskellige Stilling i de 
forskellige Nationer, hvoraf Føderationen bestaar — gør 
det vanskeligt sammen at gaa fremad i samme Retning. 
Imidlertid kan vi formindske vore Vanskeligheder ved 
nøje at fastholde Hovedpunktet i vor Kamp. Skønt vi 
har haft Fremgang, maa vi dog spørge, hvor langt er vi 
i Virkeligheden kommet? Dette System, med al dets 
Vederstyggelighed og fordærvelige Indflydelse paa Sam- 
fundet, hersker næsten i hver Hovedstad i Europa, i 
vore Kolonier og afhængige Stater. I Sandhed, vort 
Arbejde er langtfra færdigt, det er kun begyndt. — Jeg 
siger ikke, at dette Maal bør være det eneste, vi har at 
kæmpe for som Medborgere, som Menneskevenner. 
Langt derfra! Jeg udtrykker blot mine egne og en 

stor Del af mine Venners Tanker, naar jeg siger, at 
vort Maal er at rense Samfundet ved at stride mod, 
hvad Victor Hugo kalder „det moderne, endnu ikke af- 
skaffede Slaveri**, selve Prostitutionen. 

„Det har allerede været bevist utallige Gange, at vi, 
ved at angribe Myndighedernes Holdning ligeoverfor 
Prostitutionen saa offentlig som muligt, har paakaldt 
Samfundets, Menneskeslægtens Ansvarsfølelse med Hen- 
syn til denne Sag. Og dette offentlige Angreb er nød- 
vendigt for at frembringe den Omvæltning i den offent- 
lige Mening, jeg netop har hentydet til, og som aldrig 
vilde være bleven fremmet i samme Grad ved den en- 
keltes Virksomhed, Hjemmenes Indflydelse eller andre, 
mere passive end agressive Forholdsregler. 

Jeg har sagt, at Fremtiden vil give os mange van- 
skelige Problemer at løse. Jeg taler ikke om vore 
Grundprinciper, men om Føderationens Organisation og 
praktiske Administration i vor daglige Kamp. 

Paa dette Omraade ønsker jeg ikke for stor Ens- 
formighed. Man staar ofte i Fare for at ofre Aandens 
Enhed for denne store ydre Ensformighed. Jeg vil 
heller se hver Nation frit organisere sin Virksomhed 
efter sin Ejendommelighed. Selv om Fejltagelser imel- 
lem finder Sted, kan det være gavnligt at blive nødt 
til at begynde paa Nyt og da kanske paa en bedre 
Maade. 

„Naar jeg taler om Organisation, maa jeg faa Lov 
at sige eder et Ord til Advarsel. Under mit eget Livs 
daglige Erfaring har jeg ofte oplevet, at Livet, den 
indre Kraft, ofres under Forsøget paa at skabe en fuld- 
kommen Organisation. Eders Organisation kan være saa 
fuldkommen, den være vil, hvis den ikke er fyldt med 
og gennemtrængt af Liv, kan den ej frembringe en 
eneste virkelig Reform eller bringe eder et Skridt nær- 
mere til den nødvendige Revolution, Menneskehjertets 
Forandring, hvorom Stuart Mill taler. Den er et vel 
sammenføjet Alter, hvor Brændet er ordentlig oplagt, men 

hvorfra ingen klar Lue hæver sig, fordi ingen livgivende 
Gnist har antændt Brændet. Og selv om der var en Lue, 
kunde den ej vedligeholdes, fordi intet levende Aande- 
drag holdt den i Live. 

„Jeg har næsten Rædsel for alt, hvad der hedder 
Organisation. Vi har altfor let for at beskæftige os 
dermed, og naar vi har faaet alt sat i Gang, betragter 
vi det med Tilfredsstillelse og bliver fristede til at tro, 
at vi har gjort et godt Stykke Arbejde, medens vi i 
Virkeligheden intet væsentligt har udrettet. 

„Der er nylig talt om den apostoUske Ordning, som 
hersker i Udviklingen af store Reformer. Først gav 
Herren dem Apostle og Profeter, siden Lærere og 
Evangelister. Lad os nøje undersøge, om vi ikke i nogle 
Afdelinger af vor Forening arbejder frugtesløst i modsat 
Retning, idet vi begynder paa den gale Kant og over- 
vurderer Maskineriets Nytte, medens vi kanske glemmer 
det væsentlige. Kraften af Herrens Aand. Lad os lytte 
til denne usynlige Aand, der blæser, hvor den vil, som 
Himlens Vind, men som vi ikke kan binde eller styre; 
hvis Natur er saaledes. at den, fra at være en liflig 
Sommervind i en stille Lund, bliver til den stærke Storm, 
som med uimodstaaelig Magt farer hen over den hele 
Jord og renser Luften for al Urenhed. 

„Søg først og fremmest Mænd og Kvinder, før I 
danner noget Maskineri. Og hvis I ikke finder dem, 
saa søg det Aandens Vejr, som blæser Liv i de døde 
Ben, saa de staar op, — da først vil de stille sig i vor 
Hærs Rækker, da er der Tid til at organisere, men det 
nytter intet at eksercere Marionetter. Naar Tiden er 
kommen for Evangelisternes og Lærernes Virksomhed, 
da er Organisation nødvendig. Orden, den Guds Kraft, 
som holder Verden sammen, maa være der, men vogter 
eder for at anse Organisation for det første og vigtig- 
ste. Vogter eder for at tro, at gode Soldater, en god 
finansiel Stilling, en regelmæssig Indtægt er det vigtigste. 

Intet af dette kan hjælpe eder til at foretage et kraftigt 
Anfald paa en Fjende, som daglig, ja i denne Stund, 
dræber baade Sjæl og Legeme. 

„Vor Fader i Himlen véd, at vi behøver timelig 
Hjælp, og han skal visselig ej lade vor Tro beskæmmes, 
naar vi gaar fremad i hans Navn." - 

Den Fredens og Enighedens Aand, som i Mrs. But- 
ler fandt en saa mægtig Talsmand, afvendte alle Farer, 
som truede Kongressens Enhed. Hr. de Laveleye var 
Præsident, og Forhandlingerne bar Præget af Samdræg- 
tighed og Begejstring. Selv ikke Mrs. Butlers Fra- 
værelse og den triste Grund dertil, som kastede en 
Skygge over Kongressen, kunde indvirke forstyrrende 
paa det endelige gode Resultat. Mrs. Butlers Ønske 
gik i Opfyldelse, da Kongressen forpligtede sig til at 
fortsætte Kampen over hele Verden mod den af Staten 
tolererede Prostitution. 

Vi er nu ved Slutningen af vor Skildring. Det til- 
kommer ikke Nutiden at bedømme det Arbejde, Mrs* 
Butler har begyndt. Næste Generation eller næste Aar- 
hundrede skal bedre kunne skatte den Vækkelse, hun 
har fremkaldt, og maale Styrken af de Angreb, hun har 
rettet mod Mandens Egenkærlighed og Kvindens Lige- 
gyldighed. Denne' korte Livsskildring gør ikke Fordring 
paa at bedømme Mrs. Butlers Karakter, heller ikke har 
vi omtalt hendes Bog „Katarina af Siena", kanske det 
værdifuldeste af Mrs. Butlers Arbejder. Vi har kun 
forsøgt i svage Omrids at tegne den Kvindes Liv og 
Karakter, som hos saa mange paany har vakt og opret- 
holdt Troen paa det Ideal af en Kvinde, som vi fra 
Barndommen af har lært at højagte. Hun blev kaldet 
af Herren i en Tid, der særlig behøvede hende, og den 
Gæld, vi staar i til hende, kan vi aldrig betale. 

Vi vil slutte med et Uddrag af Mrs. Butlers mærke- 
lige Bog „Timen før Dagningen", som blev skrevet 1882. 
Dette er et af Mrs. Butlers bedste Arbejder, fordi det 
er det mest karakteristiske. Hun aabenbarer her, mere 

end i noget andet af sine Skrifter, den profetiske Gave, 
som er hende givet, hvorved hun er i Stand til at se 
det liflige Fremtidssyn, som troende Hjerter saa inderlig 
længes efter. Hun taler ikke om Fred, men om Sværd, 
hun fremstiller for os et Syn, som visselig har noget af 
det tusindaarige Riges Harmoni, men vi skimter det kun 
gennem Røgen fra den bundløse Afgrund, hvorved Solen 
og hele Luften formørkes: 

„Profetiens Aand lever endnu idag iblandt os. Der 
er ubevidste Profeter iblandt os, som, idet de udtaler 
sine egne Erfaringer, kun udtaler, hvad hele Verden 
trænger til, og hvis Haab om en bedre Fremtid kun er 
deres Hjertes Ekko af Guds egne Forjættelser. Rundt 
om os begynder man at blive træt til Døden af Verdens 
Ugudelighed, at føle Rædsel og Modbydelighed for al 
dens Ondskab. Fra mangt et Hjerte raabes der: „Hvem 
vil vise 08 noget Godt? Herre, lad dit Aasyns Lys 
skinne over os!" Og der findes Profeter blandt os, hvis 
Tro mægtig styrkes i Forventning af de store Ting, som 
skal ske, salvede Øjne, som sér Guds Rige komme, 
aabne Øren, som er i Stand til at høre nogle Toner af 
den sidste store Højsang, og Lyden af glade, til Hjem- 
met hastende Fjed. I lange og mørke Timer har vi 
saaet med Taarer, men just i den iskolde Time før 
Dagningen stirrer Millioner Øjne fremad, og Millioner 
Tunger spørger: „Vægter, hvor langt er Natten skreden 
frem?" og Svaret skal ikke udeblive: „Natten er langt 
fremskreden, og Dagen er for Haanden." 

„Det hellige Oprør, som viser sig overalt i vore Dage, 
det Oprørsskrig, som Kvinden løfter mod Slaveriet under 
Mandens Udsvævelser og mod den Falskhed, som under- 
støtter den største af alle Samfundssynder, har, mere 
end noget Opraab i Kristendommens Historie (?), vakt 
Genklang fra alle Jordens Kanter, rystet den privile- 
gerede Lasts stærke Fæstning og vakt Kirkernes sovende 
Samvittighed. Dette Oprørsskrig er Forløberen for en 
Renselsesstrid. Herren har Kasteskovlen i sin Haand 

Og skal rense sin Lade. Gennem hele Europa høres en 
Raslen af længe baarne Lænker. Og aldrig bliver Na- 
tionerne rystede i deres dybeste Grundvold, som nu er 
Tilfældet, uden at mangfoldige Frugter viser sig deraf. 
Den forvirrede Knurren og indre Bevægelse blandt de 
vakte Folkeslag er Forbudet paa den Storm, som snart 
skal gaa over de skælvende _ Masser. Værer rede, thi 
Timen nærmer sig. Ja, en Storm nærmer sig, thi Dag- 
ningen bryder ikke ind som et mildt Lys over et roligt 
Hav og en fredelig Jord. Alle Tegn tyder hen til, at 
vi maa berede os paa en skarp og bitter Strid. Der vil 
blive en voksende Kamp mellem stridende Principer, en 
stigende Bevægelse mellem gode og onde Magter. De 
klare Straaler af Betfærdighedens Sol vil drage frem i 
Lyset den menneskelige Naturs hemmeligste Synder, 
Hovmod, Grusomhed, Sanselighed, Hævnlyst og Had. 
Dette Had til Lyset er ikke opstaaet ved Forstand eller 
Indsigt, men ved Lidenskabens Bitterhed, paavirket af 
en overnaturlig Magt, nemlig af Guds og Menneskers 
store Fjende, Mørkets Magt, „Anklageren" og „Sjæle- 
fordærveren". 

„Grusomheden tiltager, og hidtil utænkelige Skænsels- 
gerninger begaas. Just nu sér vi Begyndelsen til en 
unaturlig Udvikling af Menneskets afskyligste Drifter og 
Tilbøjeligheder, hvorved Livet forbitres for dem, som 
arbejder og er besværede. Endnu staa vi kun ved Be- 
gyndelsen af de Vederstyggeligheder, som skal aaben- 
bares. Det synes, som om de onde Magter i Timen før 
Dagningen sammen&værger sig for ved en sidste kæmpe- 
mæssig Anstrengelse at gøre Guds skønne Jord til et 
Helvede, som, idet de gør fælles Sag med Mørkets 
Magter, vælger Mørket og højt udraaber: „Synd, vær 
du min Del!" Disse ulykkelige har selv skabt sin 
mørke og elendige Tilværelse midt i Straaleglansen af 
den gryende Dag. 

„Det er altsaa intet Fredsbudskab, som forkynder 
den ny Dags Frembrud, det er snarere en Proklamation 

til helligt Oprør mod Materialismens og Sanselighedens 
Herredømme — mod den Materialisme, som, idet den 
lister sig ind i Menneskets Indre, har fortørret alt, hvad 
der var tilbage af Tro, indtil Sanseligheden tilsidst har 
antændt det længe sammenhobede Stof. Og herved er 
opstaaet en Verdensbrand , mere ødelæggende og mere 
hærjende for Jordens Nationer, end Ildens og Sværdets 
ydre Hærjninger. Vi lever nu i Krigens Tid. Søvn 
eller Ligegyldighed bringer os sikker Undergang, I den 
Strid, som føres af Kød og Blod, kan Livet skaanes, 
men i Striden for Grundsætninger kan der ingen Naade 
vises. Vi er JRebeller for Guds Lov. Lad os derfor 
gaa modig fremad, selv om vi slides i Stykker af de 
Mænd, gennem hvis omdannede Hjerter vort Maal en 
Dag skal naas. Thi Gud kan omskabe Hjerter. Lad 
os altid erindre dette, og medens Kærligheden er det 
faste Foreningsbaand mellem alle dem, som nu med 
uimodstaaelig Kraft arbejder for den ny Dags Frem- 
brud, lad os altid være fyldte med en hellig Barmhjertig- 
hed mod vore Modstandere, ja, mod dem, som hader os 
mest. Vi fører ikke Krig mod enkelte Mennesker, men 
imod alt, som har bedraget, forført og bragt Forban- 
delse over Samfundet, løgnagtige Dogmer, urene Grund- 
sætninger og gudløse Institutioner. Vi vil anvende den 
højeste Grad af Kærlighed, naar alle andre Kræfter er 
udtømte, og da skal vi ved Guds Naade haabe at se 
angerfulde Skarer forlade Fjendens Lejr og gaa over til 
os med de Ord: „ Vi vil gaa med eder, thi Herren er 
med eder!^ Da skal vi se de fjendtlige Hære adspredes, 
ligesom Taagen bortjages af Morgenens klare Straaler, 
og se dem, som om Natten har været vore Fjender, ved 
Dagens Frembrud forvandles til vore Brødre." 

„„Da skal Bjergene bringe Fred til Folkene, og de 
smaa Høje Retfærdighed." Skabningen, som sakker og 
ængstes, skal befris af Fangenskabet, og Undertrykkernes 
Jemspir skal knuses. Den ene Verdensdel skal ej læn- 
ger bruge sin Intelligens og Civilisation til at smede 

Lænker for den anden. Dagens klare Lys skal oplyse 
Jordens mørkeste (Trakter, og paa Befrierens Kald skal 
komme frem Tusinder af Jordens Døtre, som nu er 
Slaver af Grusomhed og Sanselighed. 'Samfundet skal 
ikke længer dølge sine Forbrydelser under et falsk Skin 
af Dyd, det ene Menneske skal ikke mere glæde sig paa 
det andets Bekostning eller vinde Rigdom ved at ud- 
presse sin Næstes Blod og Taarer, men „Herrens JRige 
skal'fremstaa i sin fulde Kraft, skal befæstes og udvides 
ligesaa meget, som Synden nu udbreder sin Gift," og 
paa den Tid, da Frelseren skal fremstaa i sin fulde 
Herlighed, naar alle Knæ skal bøjes for ham, da skal 
alle Folkeslags Ønsker samles i dette Ene, Fuldbyrdelsen 
-af vor velsignede Frelsers Kærlighedsbud. „Han skal 
hjælpe den Fattige, som raaber, og den Elendige, som 
ingen Hjælper har."" 

'e tre Strømninger, der i en bestandig Skiften af- 
løse hverandre i det kirkelige Liv i England, have hver 
især haft sin Periode i den nyeste Tid. Slutningen af 
forrige og de første Aartier af dette Aarhundrede var 
den lavkirkelige Retnings Tidsalder; derefter fulgte den 
anglokatolske Bevægelse, der førte Udviklingen i høj- 
kirkelig Retning, og efter Midten af Aarhundredet er der 
ved Siden af den ritualistiske Strømning, der er udgaaet 
fra Anglokatolicismen, en stærk Tendens til bredkirkelig 
Side. Ethvert af de tre kirkelige Hovedpartier har ud- 
viklet sine yderste Konsekvenser, har saaledes udtømt sin 
Kraft og nødvendiggjort en Svingning i Udviklingen. 
Fremskridtet i det kirkelige Liv sker ikke jævnt, lige 
ud, men foregaar som i Zigzag, fra den ene Side til 
den anden. 

Gennem den Bølgebevægelse, der rejses af de skif- 
tende Tidsretninger, føres den kirkelige Udvikling fremad. 
Det er ikke vanskeligt at paavise, hvorledes hvert af de 
tre Partier i vort Aarhundrede har afgivet sit Bidrag 
til Fremme af det kirkelige Liv. Det lavkirkelige Parti 
har vakt og fornyet Livet i vide Kredse; det har kaldt 
den personlige, praktiske Kristendom til Live. Det har 
skabt den nyere Tids indre Mission og givet Stødet til 
Hedningemissionens mægtige Opsving. I denne Retnings 
Tidsalder bleve de store kirkelige Foreninger til. Kraf- 

tige Livsytringer udgik fra dette Parti og spores endnu 
indenfor alle Afskygninger i den anglikanske Kirke. Det 
højkirkelige Parti afsatte ogsaa gode Frugter i den kirke- 
lige Udvikling. Det løftede Kirketanken, som det saa- 
kaldte „evangeliske" Parti ikke kunde bære. Det ledede 
Fornyelsen ind i et mere kirkeligt Spor: i Stedet for 
Konventikellivet traadte der nu et kraftigt Arbejde for 
at reformere Statskirken og levendegøre dens gamle 
Former; nye Kirker rejste sig og gamle bleve restaure- 
rede; Kirkemusiken og Korsangen blev forbedret, Guds- 
tjenesten blev rigere og fyldigere; det Indre-Missions- 
arbejde, det lavkirkelige Parti havde sat i Gang, blev 
kirkeligt organiseret som Led i Sogneordningens System ; 
nye Bispesæder bleve oprettede i Kolonierne og paa 
Missionsmarken, og der blev udnævnt Suffraganbiskopper 
i nogle af de engelske Stifter. Det bredkirkelige Parti 
supplerede de to Strømninger, der vare gaaede forud. Det 
betonede det universelle i Kristendommen, Statskirkens 
sociale Opgaver, den kristelige Humanitet. Det søgte at 
gøre Kristendommens Tanker og dens Krav gældende 
paa alle Menneskelivets Omraaden Det søgte, med andre 
Ord, at lede den kirkelige Fornyelse ind i et bredere 
Spor. 

De tre Retninger have stærkt frastødt hverandre. 
De have mangen Gang vendt deres Kanter mod hver- 
andre, Kanter slebne saa skarpe som Knive. Men Bryd- 
ningen mellem Partierne har øvet sin Virkning, har brudt 
det ensidige og yderlige og udjævnet mangen Modsætning. 
Kirkens Angribere blotte sig selv slemt, naar de fortælle, 
at Kirkelivet kun er en Skueplads for Partiernes Kiv og 
Kævl; de røbe, at de kun have betragtet Tingene paa 
Overfladen. Den, der kan se lidt ind i Sammenhængen, 
iagttager, at i de stærke Brydninger, under hvilke den 
ene Strømning afløser den anden, vinder Udviklingen 
fremad; Partierne lære af hverandre; de supplere, paa- 
virke og berige hverandre, og saaledes bliver den 

kirkelige Spaltning dog til syvende og sidst en Vinding. 
Den, der vil prøve paa at anbringe de ledende Mænd i 
den anglikanske Kirke i den nyeste Tid under de tre 
gamle Rubriker, vil i mange Tilfælde komme tilkort; thi 
i mangt og meget glide Partierne over i hverandre, og 
de stærke kirkelige Konflikter i de sidste to Menneske- 
aldre have udviklet Personligheder, der ere altfor sammen- 
satte til at mærkes med en af de gamle Etiketter. Hos 
de fleste Højkirkemænd er der nutildags baade „evange- 
liske" Elementer og „brede" Synsmaader; hos de Evan- 
geliske spores der baade højkirkelig og bredkirkelig Ind- 
flydelse, og de positive Bredkirkemænd staa kendelig 
nok paa det Grundlag, som det evangeliske Parti og det 
anglokatolske Parti have lagt i den første Halvdel af 
Aarhundredet. Og denne Konfluks mellem de kirkelige 
Strømninger har da skabt en ny Type: kirkelige Person- 
ligheder, der staa midt i Kirkens Grerning som praktiske 
Mænd, som nidkære Arbejdere, der tage billigt Hensyn 
til alle Sider og respektere alle de forskellige kirkelige 
Standpunkter, naar de ikke ere altfor yderlige, men selv 
staa udenfor eller, om man vil, ovenover alt Partivæsen. 
Der er i Englands nyeste Kirkehistorie maaske ikke 
nogen mere tiltalende Skikkelse af denne Art end Ærke- 
biskop Tait. Han opnaaede den højeste Værdighed i 
den engelske Statskirke — han er den eneste Skotte, 
der har siddet paa Ærkebispestolen i Canterbury — , 
men følte sig dog altid mere som Presbyter, som Præst, 
end som Prælat; han synes at have bevaret stærke Re- 
miniscenser fra det Kirkesamfund, han fra Barndommen 
af havde tilhørt. Som Anglikaner blev han paavirket 
fra de forskellige Sider, men sluttede sig aldrig helt til 
noget Parti. Han stod fra Begyndelsen af helt og fuldt 
udenfor Partierne, tildels vel fordi han først i Studenter- 
aarene lod sig optage i den anglikanske Kirke, og han 
bevarede gennem hele Livet denne sin Uafhængighed, 
som kom ham tilgode, da han som Biskop og Ærkebiskop 

kom til at staa midt i de stærke Konflikter mellem de 
modsatte Yderligheder. Betydningsfulde ere de Blade 
i den engelske Kirkes Historie, der fortælle om hans 
Bispegeming. Han var en ægte evangelisk Biskop, der 
selv levede og virkede som Præst og saaledes gav Præ- 
sterne et Forbillede og som Præsternes Tilsynsmand be- 
nyttede sin Myndighed til upartisk at mægle og øve Tugt 
til alle Sider. 



I. 

Arehibald Campbell Tait blev født i Edinburgh den 
22. December 1811. Hans Moder døde tidlig, men han 
fik en trofast Plejemoder i Betty Morton, som han gen- 
nem hele sit Liv mindedes med dyb Taknemmelighed. 
I sit trettende Aar blev han anbragt i det da nylig op- 
rettede Edinburgh Academy, hvor han opnaaede 
flere Prisbelønninger og vakte store Porhaabninger. Det 
maa ogsaa tidlig have vist sig, paa hvilket Felt hans 
særlige Begavelse laa; thi Drengen gik under Navnet „den 
lille Biskop". I 1827 blev han indskreven ved Univer- 
sitetet i Glasgow, hvor han studerede meget flittigt. Han 
stod op før Kl. 5 om Morgenen og vænnede sig til den 
Arbejdsomhed, som er karakteristisk for ham i hans senere 
Liv. Efter et Par Aars Ophold ved den skotske Høj- 
skole skaflfede hans Flid og Dygtighed ham imidlertid 
et Stipendium, der forpligtede ham til at studere i Bal- 
liol College i Oxford. Han rejste til det berømte gamle 
Universitet og blev immatrikuleret der, hvorefter han 
foreløbig vendte tilbage til Glasgow. Undervejs besøgte 
han sin ældste Søster, Lady Sitwell, og holdt en Søndag 
Aften i hendes Hjem en Husgudstjeneste for en større 
Kreds, der var forsamlet dér. Alle lyttede opmærksomt 
til den attenaarige Students Prædiken, og der synes at 

have været dem, der gjorde sig mange Tanker om hans 
Fremtid. 

I Oktober 1830 indtraadte han saa i Kollegiet i 
Oxford og vandt der et scholarship. Det er ikke 
uden Interesse at se, at den vordende Primas i den 
engelske Kirke i et Brev bl. a. skriver: „Naar jeg skal 
være ærlig, er jeg led og ked af Lykønskningsbreve, der 
ere skrevne i saa højtflyvende en Stil, som om jeg allerede 
var bleven udnævnt til Ærkebiskop af Canterbury." Der 
haves flere Vidnesbyrd om den stærke Higen, der ytrede 
sig i Ynglingens stolte Fremtidsdrømme. Han var døbt 
i den presbyterianske Kirke i Skotland, men allerede i 
Skoletiden havde han jævnlig sammen med en Kamme- 
rats Familie været i anglikanske Kirker, og Gudstjenesten 
dér havde øvet en stærk Tiltrækning paa ham. Da 
han kom til Oxford, lod han sig konfirmere af Biskoppen 
og blev saaledes optaget i den engelske Statskirke. Efter 
tre Aars Studier i Balliol College tog han i Slutningen 
af 1833 med Udmærkelse den første Grad, hvorefter han 
tilbragte Julen i Skotland, som han hængte ved med 
Kærlighed i hele sit Liv. Aaret i Forvejen havde han 
mistet sin Fader, hvilket havde været et meget haardt 
Slag for ham, og under sit Ferieophold lukkede han nu 
sin Plejemoders Øjne tidlig Nytaarsmorgen 1834. Snart 
efter blev han Fellow og Tutor i Kollegiet, og han til- 
bragte saa endnu en Række Aar ved Universitetet. I 
Sommerferien rejste han i disse Aar i Reglen til Fast- 
landet sammen med Venner og besøgte Holland, Belgien, 
Frankrig, Tyskland, Schweiz og Italien. I 1839 tilbragte 
han tre Maaneder ved Universitetet i Bonn, hvor Dr. 
Pusey en Del Aar i Forvejen havde studeret. 

Taits Ophold i Oxford falder sammen med den ang- 
lokatolske Bevægelse. Den tidligere Presbyterianer mødte 
her en kirkelig Anskuelse, der var helt modsat den, i 
hvilken han var vokset op. Han blev heller ikke reven 

med af denne Strømning, hvis Indflydelse kun faa af de 
Studerende kunde modstaa. Men han havde her god 
Lejlighed til at følge Begivenhedernes Gang, saa meget 
mere som han stod i Venskabsforhold til nogle af de 
Mænd, der bleve hvirvlede ind under Dr. Newmans for- 
tryllende Paavirkning. Den ti Aar ældre Frederik 
Oakeley, der blev Anglokatolik og senere romersk-katolsk 
Præst, var en af hans nærmeste Venner; sammen med 
ham foretog han sin første Udenlandsrejse. W.G.Ward, 
der bidrog meget til at styre Anglokatolicismen i romersk- 
katolsk Retning og selv ligeledes traadte over til Romer- 
kirken, blev samtidig med ham Tutor i Balliol College. 
Han var derimod ikke i nogen nærmere Forbindelse med 
Newman og Pusey. Helt upaavirket af den ny Skole 
var han dog ikke; i 1834 skriver han i et Brev: „Jeg 
haaber, at jeg ikke er bigot, men jeg tilstaar, at jeg er 
meget mere af en Højkirkemand end jeg har været." 
Han var med sine presbyterianske Synsmaader traadt 
over til den anglikanske Kirke, og den højkirkelige At- 
mosfære, hvori han nu levede, øvede i det mindste den 
Virkning paa ham at bringe ham i nærmere Overens- 
stemmelse med det Kirkesamfund, han nu tilhørte. Men 
den evangeliske Kristendomsopfattelse, han i sin tidligste 
Ungdom havde tilegnet sig, forblev han tro imod, og den 
tog han med sig ind i sin Præstegerning, da han i 1836 
blev ordineret og derefter i Nærheden af Oxford overtog 
et Kapellani, hvilket Embede han besørgede samtidig 
med, at han fortsatte sin Virksomhed i Kollegiet, og den 
fastholdt han ogsaa senere som Biskop og Ærkebiskop, 
uden at han dog ligefrem kan henregnes til detsaakaldte 
evangeliske Parti. 

Var der noget i den højkirkelige Anskuelse, der 
tiltalte Tait, var det i ethvert Tilfælde ikke de romersk- 
katolske Tendenser, der i Slutningen af Trediverne og 
Begyndelsen af Fyrrerne mere og mere kom for Dagens 
Lys. Oakeley og Ward vare paa Vejen til Rom og tog 

Syvmileskridt, medens den tænksomme Newman mod- 
stræbende fulgte efter i deres Spor. I Samlingsværelset 
i Balliol College havde Tait ofte om Aftenen heftige 
Disputer med Ward, der fra en vidtgaaende Skepticisme 
pludselig var slaaet over i et lidenskabeligt Sværmeri 
for Katolicismen. Saa kom en Lørdag Morgen, den 
27. Februar 1841, den entusiastiske Ward styrtende ind 
til Tait, der rolig sad over sine Bøger, og kastede en 
Piece paa Bordet med de Ord: „Her er noget, der er 
værd at læse." Han kom farende som et Vindstød; den 
lille Bog, han bragte, betød ogsaa Storm. Det var det 
sidste Nummer af Tracts for the Times (Nr. 90), 
Newmans Skrift om den engelske Kirkes 39 Artikler. 
Det var et Forsøg paa at bringe den anglikanske Lære 
i Samklang med den romerske Katolicisme. Det Uvejr, 
der længe havde truet, brød nu løs, en voldsom .Konflikt 
mellem protestantiske og katolske Sympatier, og Resul- 
tatet blev tilsidst, at Ward, Oakeley, Newman og mange 
andre traadte over til Romerkirken. Det er længe siden, 
at Stormen bar lagt sig; men de Skrifter, der fremkom 
for og imod den famøse Traktat, udgøre et helt lille 
Bibliotek, der endnu kan give Kirkehistorikeren et Ind- 
tryk af Stormens Raseri. 

Saa snart Tait havde læst Traktaten, var han paa det 
rene med, at der maatte nedlægges en offentlig Protest. 
Imellem hans Papirer fandt man efter hans Død en 
Kladde til et Brev, stilet til Traktaternes anonyme Ud- 
giver; men det Brev blev aldrig sendt. Han besluttede 
at opfordre andre til i Forening med ham at offentlig- 
gøre en Fællesudtalelse, og en saadan fremkom da og- 
saa, undertegnet af fire Tutors, blandt hvilke Tait var 
den ene. ^r. Arnold, den berømte Forstander for Skolen 
i Rugby, en af Anglokatolicismens bitreste Modstandere, 
skrev til ham og bevidnede ham sin Glæde over Pro- 
testen. Og Tait fortrød aldrig dette Skridt; i 1880 sagde 
han: „Om alt dette skete anden Gang, tænker jeg, at 

jeg — i samme Situation — vilde handle nøjagtigt som 
jeg dengang gjorde." Han beundrede som alle andre 
Newmans udmærkede Egenskaber, baade hans glimrende 
Intelligens og hans rene Karakter, men saa ogsaa den 
underlige Dobbelthed i hans aandelige Natur, der staar 
som en psykologisk Gaade for Filosoferne. Mange Aar 
efter hint Sammenstød i Oxford siger Tait: „Jeg har 
altid anset Newman for at have en besynderlig Dobbelt- 
hed i sin Aand. Paa den ene Side har han en vidunder- 
ligt stærk og fintmærkende Tænkeevne, paa den anden 
Side en blind Tro, der er fremkaldt næsten udelukkende 
af hans umiddelbare Følelser. Det forekommer mig, at 
i alle Trossager handler han først efter sine Følelser, 
og saa bringer han sin gennemtrængende Tanke i An- 
vendelse, indtil han sindrigt har overbevist sig selv om, 
at han logisk har Ret. Resultatet er en Tilstand, i 
hvilken han praktisk er ude af Stand til at skelne mel- 
lem det sande og det falske". 

Som Docent vandt Tait sine Tilhøreres Hengiven- 
hed ved sit frie Syn og sin milde Dom, og han var og- 
saa veltalende, især naar han talte ex tempore. At han 
saaledes havde Ordet i sin Magt kom ham senere til- 
gode, da han som Biskop af London fik Lejlighed til at 
tale meget under meget forskellige Forhold. Adskillige 
af hans Disciple bleve siden bekendte Mænd, saaledes 
Arthur Stanley, Goulbourn, Jowett, Matthew Arnold, 
Teraple. Efter dem at dømme har hans kirkelige An- 
skuelse nærmest været „bred", og han blev da ogsaa den- 
gang ligesom senere i Reglen henregnet til det bred- 
kirkelige Parti. Unægteligt havde han stærke Sympatier 
i den Retning, men i mangt og meget skilte han sig dog 
derfra; han var mere uafhængig end de fleste, hvilket 
han maaske paa Grund af sin skotsk-presbyterianske 
Herkomst havde saa let ved som de færreste. I et 
haardt Sammenstød mellem de Højkirkelige og de Bred- 

kirkelige tog han Parti for de sidste, men forøvrigt gik 
han i det Hele taget sine egne Veje. Da han forlod 
Oxford for at træde ind i en stor og ansvarsfuld Stilling, 
var han en selvstændig og moden Personlighed. 



II. 

Den 12. Juni 1842 døde Dr. Thomas Arnold, den 
navnkundige Porstander for den store Latinskole i Rugby, 
og nogle af Taits Venner, deriblandt Stanley, opfordrede 
ham til at søge den Plads, der saaledes var bleven 
ledig. 

Det var voveligt for den trediveaarige Præst at melde 
sig til denne Post. Dr. Arnold var sin Tids største 
Skolemand i England, og det var ingen let Sag at følge 
efter den berømte Pædagog, der ved sin Anseelse havde 
hævet Rugby Skolen til en saadan Rang, at det var den 
almindelige Mening, at kun et Qeni som han kunde 
styre den. Det er i den Henseende karakteristisk, at 
Stanley, der selv havde tilskyndet Tait, saa snart denne 
var udnævnt, sendte ham Breve, der ere dikterede af 
en vis Ængstelse for Skolens Fremtid. Og naar For- 
gængerens Ry maatte vække Betænkeligheder, var det 
ogsaa et Spørgsmaal, om Tait overhovedet havde Forud- 
sætninger for at overtage hans Gerning. Han havde 
ikke selv gennemgaaet nogen af de engelske Latinskoler 
og havde heller ikke været Lærer ved en saadan. Des- 
uden synes han at have haft bedre Anlæg for at under- 
vise Ynglinge end Drenge. Imidlertid meldte han sig 
som Ansøger, og den 28. Juli blev han udnævnt til 
Head- master. I hans Dagbog findes under den føl- 
gende Dags Dato følgende skønne Bøn: „Giv mig. Herre, 
hver Dag at leve saaledes, som jeg vilde ønske at dø. 

Lad mig se paa denne Begivenhed, ikke som en Lykke, 
men som Aabningen af en ny Arbejdsmark i Din Vin- 
gaard. Nu maa jeg se til at vie hele mit Liv til ét 
Formaal — den kristelige Opdragelses store Værk. Lad 
mig aldrig glemme, at den første Forudsætning for dette 
er, at jeg selv er en sand Kristen. Giv mig et helligt 
Hjerte. Giv mig Frimodighed og Fasthed i Din Tjeneste. 
Giv mig en vedvarende Udholdenhed. Uddriv al Lad- 
hed. Befri mig fra al verdslig Ærgerrighed. O Herre, 
jeg har meget Arbejde foran mig — meget at gøre, som 
er af timelig Natur. Giv, at dette aldrig maa drage mig 
bort fra en regelmæssig Hengivelse i Gudsfrygt, uden 
hvilken det kristelige Liv ikke kan bevares i mig." 

Det følgende Aar ægtede Tait Catharine Spooner, 
der var Datter af en Ærkediakon, som hørte til det 
evangeliske Parti; selv var hun en begejstret Tilhænger 
af Newman. Da det blev bekendt, at Tait var Ansøger 
til Forstanderembedet, var hun blandt dem, der ønskede, 
at denne Tutor, der havde vovet at protestere mod New- 
mans Traktat, ikke maatte blive udnævnt. Da hun blev 
hans Hustru, kom han altsaa under højkirkelig Paavirk- 
niug, ligesom han i det Hele taget i de Aar, han til- 
bragte i Rugby, havde megen Omgang med Venner af 
den Retning; men han ændrede aldrig væsentlig sine 
kirkelige Anskuelser. 

Aaret efter at han var bleven gift optraadte .han 
igen mod Anglokatolicismen, men med den Besindighed, 
der var en af de mest fremtrædende Egenskaber i hans 
Karakter. I 1844 udkom nemlig Wards Bog The Ideal 
of a Christian Church, en Gennemførelse af de 
Principer, Newman havde udtalt i den sidste Traktat. 
Det var Stormen, der tog fat igen med fornyet Styrke; 
den rystede det gamle Universitet til dets Grundvolde, 
og dens Brag hørtes vidt og bredt. Striden om den for- 
kætrede Bog var en af de vigtigste Episoder i den Storm- 
og Trængselsperiode. som Aandslivet i England gennemgik 

i Fyrrerne, og som førte mange over i Romerkirken, 
adskillige ud i Skepticismens øde Egne. Tait udgav 
en Piece mod Ward, og trods den afgjorte Modsætning 
mellem de to fordums Studiefæller var den holdt i en 
Baa behersket Form, at hans Modstander bevæget takkede 
ham for den ridderlige Kampmaade. 

Tait tog Parti imod Anglokatolikerne for de Bred- 
kirkelige. I 1847 førtes der en heftig Strid, fordi Dr. 
Hampden var udset til at være Biskop af Hereford ; 
allerede elleve Aar i Forvejen, da han blev udnævnt til 
Professor i Oxford, havde der været et stærkt Røre paa 
Grund af hans bredkirkelige Anskuelser. Tretten Bi- 
skopper og et stort Antal Præster protesterede imod hans 
Udnævnelse til Biskop; men en Modadresse, der var 
undertegnet af 250 Medlemmer af Oxforder Synoden, 
blev indsendt til Regeringen, og Dr. Hampden blev 
Biskop. Blandt dem, der underskrev Adressen, var 
Skoleforstanderen i Rugby. Derfor havde de Lavkirke- 
lige ikke ret Tillid til ham, ligesom de ogsaa fandt, at 
han optraadte altfor mildt overfor Anglokatolikerne. 

Som Skolemand var Tait Genstand for streng Kri- 
tik, hvilket ikke var underligt, da alle naturligvis sam- 
menlignede ham med hans berømte Forgænger. Arnold 
havde uddannet en dygtig Stab af Lærere, for hvem det 
ikke var vanskeligt at se Afstanden mellem de to. Skole- 
gerningen var ikke Taits Kald. Han beklædte dog sin 
Post med Ære og gjorde den uretfærdige Dom til Skamme. 
Vel var han ikke nogen fremragende Pædagog, men han 
røgtede sin Gerning med stor Nidkærhed og Troskab. 
Der var Disciplin i Skolen som i hans Hus. Han mod- 
arbejdede med Held de daarlige Skikke, som f. Eks. 
den, at de ældre Elever revsede de yngre. Han var en 
mild Skolemand, der ikke gerne straffede. Naar han 
havde irettesat en Elev for en Forseelse, endte det i 
Reglen med, at han med et Blink i Øjet sagde: „Lad 
det ikke ske igen." 

I Februar 1848 fik han en rheumatisk Peber, der 
angreb baade Hjerte og Lunge saa alvorligt, at hans 
Tilstand i nogle Dage syntes haabløs. Hans Søskende 
bleve tilkaldte, og han tog Afsked raed dem og gav dem 
denne Hilsen til en Ven: „Sig ham, at jeg har fuldkom- 
men Fred i Troen paa den enfoldigste af alle Sandheder, 
at Kristus døde for de Ugudelige." Hans unge Hustru 
plejede ham trofast og øvedes i Prøvelsernes Skole; hun 
skulde en Del Aar efter dele tunge Sorger med ham. 
Hele Skolen var under Sorgens og Bekymringens Tryk, 
og Tait viste Eleverne, at de ikke vare ude af hans 
Tanker. Han dikterede et Brev til dem, hvori han gay 
dem en døende Mands Formaninger og især lagde dem 
paa Sinde, at de ikke maatte gaa tilsengs uden at have 
læst i den hellige Skrift. Denne Hilsen fra hans ISyge- 
leje gjorde et dybt Indtryk, som bevaredes længe; om 
Aftenen varder stille paa Skolen og to og tre sad Dren- 
gene sammen og læste i Bibelen. 

Tait kom sig og begyndte atter samvittighedsfuldt 
at varetage sin Gerning; men Sygdommen havde svækket 
hans Kræfter, og hans Venner vare ængstelige for ham. 
De skaflfede ham da et Embede, i hvilket han kunde 
have meget Otium; i Efteraaret 1849 tilbød Førstemi- 
nisteren ham Stillingen som Domprovst af Carlisle, og 
han modtog Tilbudet. Dengang havde en Domprovst 
ikke mange Embedspligter, hvorfor et deanery i Reglen 
blev givet en Mand som en Retræte fra det praktiske 
Liv eller som et Otium til literær Virksomhed — nu er 
det anderledes — , hvorfor ogsaa en Ven straks skrev til 
Tait: „Jeg ønsker, at du vil skrive en stor Bog om et 
godt Emne." En anden Ven skrev imidlertid til ham, 
at han i den nye Stilling kunde gøre noget for at fremme 
Kirkens Arbejde iblandt de Fattige og for at forbedre 
den lavere, slet lønnede Gejstligheds Kaar. Og disse 
sidste Raad ramte langt bedre end det første hans Til- 

bøjeligheder; thi han var mere anlagt for praktisk end for 
literær Virksombed. 

Først i Maj 1850 flyttede Tait med sin Familie til 
Carlisle, men førend han forlod Rugby, blev der i The 
Guardian, det højkirkelige Partis Organ, rettet et 
heftigt Angreb imod ham, idet en anonym Indsender 
beskyldte ham for at have bragt Kætterier og altfor 
bredkirkelige Synsmaader ind i Skolen. Tait havde be- 
kæmpet Anglokatolicismen ; nu vendte denne Retnings 
Tilhængere sig imod ham. Han tilsendte Bladet en Ar- 
tikel, hvori han retfærdiggjorde sig, og Redaktionen viste 
ham ogsaa i en ledende Artikel Imødekommen, men 
fastholdt dog, at det System, Arnold og han havde fulgt, 
havde en Tendens til en falsk Liberalisme.. Det var 
nedslaaende for ham at møde en saadan Kritik af den 
Gerning, han nu skulde forlade ; men han fik Oprejsning, 
da det ved Afskeden viste sig, hvor afholdt han var af 
Eleverne; de trak hans Vogn, da han rejste fra Rugby. 



III. 



1 Carlisle kom Tait hurtig til Kræfter, men fik da 
ogsaa snart efter sin Ankomst dertil et Hverv, der ved 
Siden af hans Embedsgerning lagde Beslag paa en stor 
Del af hans Tid. Som Whig blev han begunstiget af 
Lord Russell, der havde udnævnt ham til Domprovst og 
nu opfordrede ham til at indtræde i den Kommission, 
der i 1850 blev nedsat for at forberede en Reform af de 
gamle Universiteter. Han fulgte Opfordringen og deltog 
med stor Lyst og Iver i Kommissionens Arbejder, hvis 
Resultater i 1852 bleve forelagte i en Betænkning, der 
foreslog en Række Reformer, som bl. a. gik ud paa at 
løsne mange gamle Baand, der hæmmede Universiteternes 

frie Virksomhed, Edsaflæggelser o. desL, med andre Ord 
Reformer, der skulde frigøre de videnskabelige Institu- 
tioner for nogle af de Tryk, der kom af deres helt 
igennem klerikale Ordning. Straks var der ikke Udsigt 
til at faa Sagen gennemført ; men da Gladstone indtraadte 
i Lord Aberdeens Ministerium, blev han Reformens Tals- 
mand i Underhuset, og et Forslag, der var baseret paa 
Kommissionens Betænkning, blev til Lov den 7. Åug. 1854. 
Tait havde i denne Sag vist, at han havde et friere Blik 
end de to modsatte Partier, det højkirkelige og det lav- 
kirkelige, der endnu vare de mest fremtrædende og begge 
vare sneversynede, hvert paa sin Maade. Det var netop 
ved denne Tid, at et nyt bredkirkeligt Parti begyndte at 
træde frem i Forgrunden, 

Tait tog ivrig fat paa at ophjælpe de kirkelige For- 
hold i Carlisle og ofrede sig helt for denne Virksomhed, 
da den omtalte Kommission, der nødsagede ham til 
hyppige Rejser til London, havde endt sit Hverv, flan 
havde særlig Opmærksomheden henvendt paa de Fattige 
og Kirkens Opgaver overfor dem. For at udvide Kir- 
kens Arbejde fik han bl. a. under nogen Modstand sat 
igennem, at der i Domkirken blev holdt en Eftermiddags- 
gudstjeneste om Søndagen. I den Retning gik altid 
hans Bestræbelser, og da han kom til London, fik han 
Lejlighed til som Biskop i dette umaadelige Stift at 
udføre et saadant Arbejde efter en langt større Maale- 
stok. 

I Februar 1866 døde den gamle Biskop af Carlisle, 
og dersom Lord Russell endnu havde staaet i Spidsen 
for Regeringen, vilde utvivlsomt det ledige Embede være 
bleven tilbudt Tait. Lord Palmerston, der nu var 
Premierminister, udnævnte en Sognepræst i London af 
det evangeliske Parti, og det var paa Lord Shaftesburys 
Anbefaling, at Bispestolen blev tilbudt denne Mand. 
Skønt Tait ved sin hele Aandsretning stod det evange- 
liske Parti temmelig nær, vistnok nærmere end nogen 

Mand af de andre kirkelige Grupper, kunde dette Parti 
dog ikke rigtig forlige sig med ham« Man betragtede 
ham som Bredkirkemand og nærede Mistillid til ham. 
Det evangeliske Parti var paa den Tid stagneret i yder- 
ligt ensidige Anskuelser, og de betydelige Personligheder, 
der i den første Del af Aarhundredet havde staaet i 
Spidsen for det, vare for længe siden borte. Det var 
nu ved enhver Lejlighed Lord Shaftesbury, der repræ- 
senterede de Lavkirkelige, og han var, som Tait engang 
sagde, „en god Mand, men en fuldendt Fanatiker." Tait 
var maaske ikke mindre evangelisk end det Parti, der 
gav sig selv dette Navn, men skyede Partivæsenet med 
al dets Sneverhed. Han afslog en Opfordring til at 
træde ind i The Protestant Alliance og vægrede 
sig ligeledes ved at blive Medlem af The Sabbath 
Observance Society. Hans Ven Domprovst Lake 
har karakteriseret ham saaledes: „Sandheden er, han 
var aldrig i Ordets fulde Betydning en „Evangelisk". 
Han var Protestant, om man vil, og det med et stærkt 
Præg af Presbyterianeren, indtil det sidste. Men, naar 
det undtages, at han mente, at de tidligere Evangeliske 
i høj Grad havde genoplivet Kristendommens Aand i 
den engelske Kirke, og at han havde en varm Sympati 
for de bedste Medlemmer, var der iøvrigt meget lidt hos 
ham af det evangeliske Partis særlige Meninger." Det 
lader dog til, at Lord Shaftesbury har haft Øje for 
noget af det, der skilte Tait fra de Bredkirkelige; thi 
han sagde om ham, at han paa mange Maader var den 
bedste af Arnolds Skole. 

I Marts og April 1856 mistede Tait og hans Hu- 
stru fem Smaapiger, der blev revne bort af Skarlagens- 
feber. I en yndefuld UUe Bog har Fru Tait skildret den 
tunge Prøvelsens Tid.^) Man faar Indblik i et lykkeligt 



^) Ved fem Børns Død. Af Katharine Tait, Erkebispinde af 
Canterbury. Med Vedkommendes Tilladelse oversat af J. Vahl. 
Andet Oplag. Kjøbenhavn 1883. 

engelsk Præstehjem, i hvilket en betydeUg Kvinde var 
Sjælen; man glæder sig over Børnene og beundrer den 
Finhed, hvormed deres elskelige Moder opfattede deres 
Ejendommeligheder, og den Forstand, hvormed hun op- 
drog dem i Gudsfrygt, og man gribes af den vemodige 
Skildring af, hvorledes hun og hendes Mand, som hun 
siger, „bleve kaldede til at skilles fra disse saa velsignede 
fem smaa Døtre, af hvilke enhver var bleven annammet 
i Bøn, baaret i Bøn, opdraget med Bøn og nu hengivet, 
skønt med bitter Smerte, dog med Bøn og Taksigelse". 

Samme Aar resignerede Biskoppen af London, 
Blomfield, efter at have været Biskop i 33 Aar; i 28 
Aar havde han siddet paa Bispestolen i den store Me- 
tropolis. Samtidig tog ogsaa en anden Biskop sin Af- 
sked. Det er ikke Skik i England, at Biskopper gaa af, 
selv om de ere gamle, hvorfor man i Anledning af denne 
Afgang maatte tilvejebringe en Pensionslov, som kun 
under stærk Opposition fra forskellige Sider blev ved- 
taget i Parlamentet. Hvem skulde være Blomfields Efter- 
følger i det uhyre Stift, i hvilket Befolkningen Aar 
for Aar voksede stærkt? Man plejede at vælge en Bi- 
skop fra et andet Stift ; i de sidste 200 Aar var det kun 
én Gang forekommet, at der til Bispesædet i London 
var kaldet en Mand, der ikke først havde styret et af 
de mindre Stifter. Imidlertid skrev Viscount Palmerston 
til Tait og tilbød ham denne Stilling, som han ogsaa 
modtog. Søndagen den 23. November blev han bispeviet, 
og den 4. December blev han indsat i sin Værdighed 
(enthroned) i St. Pauls Domkirke. 

Der var mange, der misbilligede hans Udnævnelse. 
De Stillinger, han hidtil havde beklædt, kvalificerede 
ham ikke særlig til at blive Biskop i Rigets største 
Stift, og det kunde ikke være andet, end at man stillede 
store Krav til Blomfields Eftermand. Der skulde meget 
til for at erstatte denne Mand, der ved sin overlegne 

Intelligens, sin ubetvingelige Energi, sin sjeldne Vel- 
talenhed og sit organisatoriske Talent var bleven en af 
den nyere Tids mest storslaaede Bispeskikkelser. Fra 
visse Sider mødte man ogsaa den nye Biskop med 
Uvillie, fordi han altid havde hængt sammen med Whig- 
gerne. Det er dog tvivlsomt, om Biskop Blomfield kunde 
bave faaet en bedre Efterfølger; i ethvert Tilfælde ville 
vist nu alle indrømme, at Taits Bispegerning i London 
var al Ære værd. 



IV. 

Allerede Søndagen efter Bispevielsen prædikede Tait 
i en af Londons Sognekirker, og Lord Shaftesbury, der 
overværede Gudstjenesten, skrev Dagen efter til hans 
Søster, Lady Wake: „Jeg hørte igaar hans første Præ- 
diken, og den glædede mig meget. Jeg havde ikke 
ventet at høre vor velsignede Herres andet personlige 
Komme prædiket af Metropolitanbiskoppen fra St. James^ 
Prædikestol.'^ Der var sørget for 150 aabne Siddepladser, 
og det var symbolsk: der var intet, Tait som Biskop 
arbejdede mere for, end at Evangeliet skulde naa ud til 
de Fattige. Biskop Blomfield havde gjort et stort Ar- 
bejde for at- fremme Kirkens Liv og Virksomhed paa 
lignende Maade som Samuel Wilberforce, den udmærkede 
Biskop af Oxford (f 1873) ; men der trængtes i London 
mere end noget andet Sted til en Missionsvirksomhed, 
om Kirkens Arbejde skulde bære Frugt, og i denne 
indre Mission viste Tait Vejen, idet han selv gik i 
Spidsen. 

Under den store Ildebrand i London i September 
1666 nedbrændte 89 Kirker, og Arbejdet med Opførelsen 
af nye Kirker gik langsomt, indtil det tilsidst helt gik 
istaa, saa at der under de fire Georg'er omtrent ingen 

2* 

Kirker byggedes. Men da Blomfield blev Biskop af 
London 1828, var Bevidstheden om Kirkenøden i den 
store Stad ved at vaagne hos mange, og han tog Sagen 
op med en saadan Energi, at han i Løbet af 28 Aar 
indviede 107 nye Kirker i London. Det aandelige Ar- 
bejde, der maatte til som det nødvendige Supplement, 
kunde Blomtield ikke sætte i Gang; mange af de nye 
Kirker stod tomme ; han ønskede dem fyldte, men kunde 
ikke forlige den frie Missionsvirksomhed med sine kirke- 
lige Principer. Skønt han var en Modstander af den 
nye højkirkelige Skole i Oxford, var han dog for høj- 
kirkelijg til at kunne støtte en uregelret Evangelistvirk- 
somhed. Hans Eftermand havde en anden Opfattelse; 
Tait var ikke for intet født i Skotland og opvokset under 
presbyteriansk Indflydelse. Da han holdt sin første 
Prædiken, betonede han Nødvendigheden af en Evange- 
lisation, og, da han kort efter afholdt Ordination, præ- 
dikede han selv og lagde de unge Præster det samme 
paa Sinde, idet han sagde til dem, at de skulde „gaa ud 
paa Vejene og ved Gærderne og med de enfoldigste 
Ord, de havde til Raadighed, forkynde Evangeliet om 
en levende Frelser." Han havde endnu ikke været en 
Maaned i London, før han præsiderede ved et Møde i 
Islington angaaende Opførelse af tolv nye Kirker i dette 
udstrakte, fattige Kvarter i den nordlige Del af Byen. 
Selv tegnede han sig for 600 Pund Sterling, men han 
forsømte ikke Lejligheden til at minde om det aandelige 
Arbejde, der ogsaa var nødvendigt. Han sagde: „Det 
bliver ofte gjort gældende, og det med megen Sandhed, 
at Opførelsen af Kirker over hele Riget er noget lig- 
nende som Okkupationen af et erobret Land; og d^r er 
et Eksempel lige for Haanden i Forholdene i Irland. 
Der blev i tidligere Tid lagt Garnisoner i visse Af- 
stande fra hinanden over hele dette Land, og der blev 
bygget Forter for dem til at opholde sig i, men dog 
fandt der ingen virkelig Erobring Sted, thi Indbyggerne 

trak sig kun tilbage til deres sikre Steder og forblev der 
ubetvungne. Og saaledes kunde det være med Kirken; 
det kunde være, at nye Kirker kun ere Fæstninger, der 
indeholde Garnisonen, og Folket, som vi ønske at bringe 
indenfor dens Omraade, forbliver maaske paa Afstand. 
Det vil derfor være urigtigt, om vi tage Opførelsen af 
Kirker for Evangeliets Udbredelse over Landet. Det 
vil fremfor alt være nødvendigt i Kirkerne at sætte 
fuldtro Tjenere til at forkynde Guds Ord. Og vi maa 
stræbe at bruge ethvert Middel til at bringe de Fattige 
ind. Det er de bøjere Klasser og Mellemklasserne, der 
udgøre Kirkegængerne overalt hertillands, og en stor 
Mængde af Befolkningen er fremmedgjort, ikke alene for 
den engelske Kirke, men for selve Evangeliet. Baade i 
vore tætbefolkede Byer og i vore afsides Landdistrikter 
er der en meget talrig Klasse af Fattige, som ikke kan, 
og en anden, som ikke vil komme i Kirkerne. Under 
disse Omstændigheder opstillede jeg, da jeg blev anmodet 
om at præsidere ved dette Møde, først og fremmest de 
Spørgsmaal, om der drages saa megen Nytte ud af Kir- 
kerne som muligt, om der er saa mange Gudstjenester 
i dem, som der paa nogen Maade kan afholdes, og og- 
«aa, om der er gjort Forsøg paa at opbygge Kirken 
aandeligt ligesaa vel som materielt." 

Tait nøjedes ikke med at opfordre sine Præster til at 
gaa ud paa Vejene og ved Gærderne, men han gik selv; 
han prædikede i Foraaret og Sommeren 1857 ofte under 
^uiben Himmel og gav dem saaledes et Forbillede. Han 
havde mange Embedspligter: at konfirmere, at ordinere, 
at visitere, at ordne og styre, at være tilstede ved mange 
Møder, en omfattende Gerning, som vilde være umulig 
for en Mand i det monstrøse Stift uden Hjælp af 
den Stab af Kapellaner, som Londons Biskop har til sin 
Haadighed. De tyve tusind Breve, der fandtes imellem 
hans Efterladenskaber, vise, hvor omfattende en Korre- 
spondance hans Gerning førte med sig. Og Parlaments- 

virksomheden lagde Beslag paa en ikke ringe Del af 
hans Tid; han deltog i mange vigtige Forhandlinger i 
Overhuset og øvede en betydelig Indflydelse. Men fra 
Forhandlingerne i Parlamentet eller fra den kirkelige 
Synode kunde Lord-Biskoppen begive sig ud til Dokkerne 
og dér prædike Evangeliet for en Flok Emigranter eller 
gaa ind i en af de saakaldte Fjalteskoler og holde en 
lille Tale til de fattige Børn eller i den store Omnibus- 
gaard i Islington prædike for Kuskene og Konduk- 
tørerne; paa det store Frugt- og Blomstertorv, Covent 
Garden Market, midt i Byen, fik Frugtsælgerne ham 
at høre, ved en Jernbanestation stod han op paa et 
Lokomotiv og talte fra denne Prædikestol til Jernbane- 
arbejderne, og til en Koloni af Zigeunere i en Udkant 
af London bragte han Livets Ord. 

Det ser ud til, at Taits energiske Virksomhed blev 
en Impuls for det evangeliske Parti, der ikke længere 
havde sin oprindelige Livskraft. Lord Shaftesbury og 
hans Venner satte i 1867 en Gudstjeneste i Gang hver 
Søndag Aften i den store Sal i ExeterHall, der tilhører 
„Kristelig Forening for unge Mænd". Biskoppen tillod 
disse Forsamlinger og overværede selv en af dem. Piere 
af Lavkirkens betydeligste Præster prædikede dér, og 
Tusinder af Mennesker fyldte hver Gang det rummelige 
Lokale. Fra højkirkelig Side rejste der sig imidlertid 
et Forargelsens Skrig; man sagde, at Forsamlingerne i 
Exeter Hall drog Folk bort fra Kirkerne, og Sogne- 
præsten i det Sogn, hvori dette Missionshus ligger, skrev 
til Biskoppen og klagede over det formentlige Brud 
paa den kirkelige Orden. Tait anordnede da, at Exeter 
Hall-Gudstjenesten foreløbig skulde indstilles. Lord 
Shaftesbury indbragte derpaa i Parlamentet et Forslag, 
der skulde berøve Sognepræsten Ret til at gøre Indsi- 
gelse, men tog det dog tilbage til Fordel for et mere 
læmpeligt Forslag, der udgik fra Ærkebiskoppen af 
Canterbury og blev støttet af Biskoppen af London, men 

alligeyel ikke blev vedtaget. Imidlertid blev Striden gen- 
optaget, idet Lord Shaftesbury satte Gudstjenesten i 
Gang igen og Præsten atter klagede til Biskoppen; men 
Tait tillod Forsamlingerne, og Modstanden imod dem 
faldt saa bort af sig selv. 

Denne opsigtvækkende Sag indgav den nidkære 
Biskop en ny Idé: i Londons to Hovedkirker var der 
ikke Gudstjeneste Søndag Aften; kunde man ikke aabne 
St. Paul's og Westminster Abbedi for Folket? Ved Hjælp 
af Domprovst Trench fik han uden Vanskelighed West- 
minster Abbedi aabnet til Aftengudstjeneste første Gang 
den 31. Januar 1858; men Domprovst Milman gjorde 
Indvendinger for St. Paulskirkes Vedkommende: det var 
tvivlsomt, mente han, om der vilde komme saa mange, 
at det var værd at afholde de store Udgifter, der vilde 
være forbundne dermed. Biskoppen svarede med at sætte 
en Subskription i Gang og at tegne sig selv øverst paa 
Listen for 100 Pund Sterling. Første Søndag i Advent 
1858 blev den første Aftengudstjeneste holdt i Dom- 
kirken; Biskoppen prædikede selv, og allerede en Time 
før Gudstjenestens Begyndelse var Kirken, den tredie- 
største i Verden, overfyldt, medens Tusinder forgæves 
søgte at komme ind. 

Derefter søgte Tait at faa flere Aftengudstjenester 
indførte, især i de store Fattigkvarterer i den nordlige 
og østlige Del af London. Evangelisationen i den store 
Stad, der udgjorde hans Stift, laa ham mere end noget 
andet paa Hjerte; dels tog han selv Initiativet, dels støt- 
tede han enhver Bestræbelse i den Retning, som han 
fandt forsvarlig og formaalstjenlig. I sit første Hyrde- 
brev udtalte han i 1858 sine Grundsætninger i den Hen- 
seende. Han sagde deri, at, naar nogen kom til ham 
med et Forslag om et kirkeligt Arbejde i Stiftet, som 
havde fundet Bifald hos et større Antal alvorlige Med- 
lemmer af Kirken og forekom ham at kunne fremme 
Kristi Gerning, havde han ikke tøvet med at give det 

sin Sanktion, selv om Planen og Fremgangsmaaden var 
meget forskellig fra det, han selv kunde have ønsket; 
naar nogen, der i Anskuelser afveg fra ham, af Ærbødig- 
hed for hans Embede havde ønsket at stille sig under 
hans Protektion, havde han ikke anset sig for berettiget 
til at afslaa det, men kun taget Forbehold overfor 
deres individuelle Synsmaader. „Dette Uovedstads-Stift — 
sagde han — er en Verden for sig, og dets Planer for 
kristelig Virksomhed maa læmpe sig efter den forkel- 
lige Smag. Lad alle nidkære Bestræbelser, der redelig 
tages op med det Formaal at anvende vor Kirkes Midler 
til at naa til Sjælene, blive aabent prøvede. Naar der 
tilbørligt vaages over dem og haves Øje med dem, vil 
det snart vise sig, om der er Sandsynlighed for, at de 
ville fremme Guds Ære eller ikke. Vi kunne gøre, hvad vi 
ville; der er Ting, vi personlig ikke synes om, der ikke 
kunne standses i deres UdvikUng, og de maatte da helst 
udvikle sig under tilbørlig Kontrol. De ville maaske 
blive velsignede af Gud; dersom de ikke ere fra ham, 
ville de blive til intet." Disse Udtalelser ere saa almind- 
elige, at de i og for sig kunne gælde hvilkesomhelst af 
de hinanden mest modsatte Bestræbelser i Kirkelivet: 
Ritualistemes kirkelige Organisationer, der voldte Biskop- 
pen mange Bryderier, eller det evangeliske Partis indre 
Mission, hvis Fremgangsmaade han ikke altid billigede; 
men det er sandsynligst, at han sigtede til 'de lavkirkelige 
Fænomener. Han kunde ikke slutte sig til noget af 
Partierne, men strakte sin Sympati saa langt som muligt 
til begge Sider, dog kendeligt længst i lavkirkelig Ret- 
ning. Hans Optræden ved en bestemt Lejlighed kan 
tjene som Illustration til de anførte Udtalelser af hans 
Hyrdebrev. Nogle af „de Evangeliske" havde sammen 
med nogle Dissenters faaet syv Teatre til deres Baadig- 
hed om Søndagen og afholdt dér Gudstjeneste. Mange 
betragtede det som en Skandale, Sagen blev forhandlet 
i Parlamentet, og i Overhuset var der dem, der mente, 

at det ikke kunde gaa an, at der blev prædiket i Teatre. 
Tait tog ogsaa Ordet og udtalte som sin Mening, at 
Teatrene ikke kunde tage Skade af det, men at tvert- 
imod nogle af dem maaske kunde have Gavn af det. 
Han ansaa det for en Uregelmæssighed, men anerkendte 
den praktiske Methode. 

Man regner i England, at et Sogn ikke maa tælle 
mere end højest 6000 Mennesker, og Maalet for de Be- 
stræbelser, der nu i omtrent tre Fjerdedele af et Aar- 
hundrede have været i Gang i London, har været at faa 
de store Sogne delte i mindre, saa at saa vidt muligt 
intet oversteg dette Maximum. Der er arbejdet energisk 
for denne Eirkesag i Verdens største By; men samtidig 
med, at man skal indhente, hvad der tidligere er for- 
sømt, skal man holde Skridt med Befolkningens stærkt 
stigende Tilvækst, som nu er 70,000 Mennesker om Aaret 
I et Hyrdebrev, som vi om lidt ville komme tilbage til, 
skildrede Biskop Tait i 1862 den store aandelige Nød i 
den vældige Hovedstad. Han mindede om, at Byen havde 
en aarlig Tilvækst af 40,000 Mennesker, at der var tre 
Sogne, der hvert talte mere end 30,000 Mennesker, elleve 
paa over 20,000 og fjorten paa over 15,000. I 1870 
siger J. Ewing Ritchie : „I nogle Dele af London er der 
Sogne, der indbefatte fra 15,000 til 30,000 Mennesker, 
og i saadanne er en Præst næsten ude af Stand til at 
gøre sin Pligt, om han ogsaa har Kapellan og lønnede 
læge Medhjælpere." 

Tait var betænkt paa at skaffe Midler til at afhjælpe 
denne f^irkenød. Han sammenkaldte et Møde af ansete 
Mænd den 29de April 1862 og foreslog Oprettelsen af 
en Fond, „The Bishop of London's Pund", til Fremme 
af det kirkelige Arbejde i Stiftet. Forslaget ansatte 
Fondens Størrelse til en halv Million Pund Sterling, men 
det blev saa gunstigt modtaget, at Forsamlingen vedtog 
at ville forsøge i Løbet af ti Aar at rejse en Kapital 
paa en hel Million. Tait tegnede sig for 2000 Pund og 

lovede at udsende et Hyrdebrev til Kirkens Lægfolk i 
London. Den 20de Juni udkom det. Han opfordrede 
deri Kirkens Medlemmer til at tilvejebringe den fore- 
slaaede Fond, idet han appellerede til den fælles Be- 
vidsthed om Londons Betydning for hele Landet: „Be- 
tænk, hvad vor Hovedstad er — dens uhyre Befolkning 
— dens uberegnelige Indflydelse paa hele Riget — den 
Kendsgerning, at, som Ondt avler Ondt overalt hvor 
Folk ophobes, maa en saadan Massebefolkning demora- 
lisere Landet og forstyrre hele vort sociale System, med 
mindre den gennemtrænges af en civiliserende kristelig 
Indflydelse." Er der noget hos Tait, der minder os om 
den tidligere Presbyterianer, noget, der knytter ham til 
det evangeliske Parti, har paa den anden Side hans 
statskirkelige Tænkemaade et vist bredkirkeligt Tilsnit, 
som præger denne Henvendelse til Stiftets Lægfolk. Men 
han appellerede ikke forgæves til dem; inden et Aars 
Forløb var der indkommet mere end 100,000 Pund Ster- 
ling og tegnet næsten ligesaa meget til. Senere blev 
det en permanent Fond, der nu har en aarlig Indtægt 
af omtrent 23,000 Pund, og som er en vigtig Hjælpe- 
kilde for Londons Biskop paa hans store Arbejdsmark 
for indre Mission. 

Under det store Arbejde for Evangelisationen i 
London fik Tait som Biskop ogsaa en Del at gøre med 
en Retning, som paa den Tid var i stærk Udvikling. 
Den anglokatolske Bevægelse i Oxford fik en vis Af- 
slutning, da Nev^man i 1845 traadte over til Romer- 
kirken, men den viste sig derefter i noget ændret Form 
i London, nemlig som Ritualisme. Der var for meget 
af en skotsk Presbyterianer i Tait til, at han kunde for- 
lige sig med en Retning af den Art, og han fik ved sin 
Optræden imod den god Brug for den Besindighed, der 
udmærkede ham i hans Bispegeming. 

Ritualismen er, som det ligger i Navnet, den kirke- 

lige Retning, der lægger en overdreven Vægt paa de kirke- 
lige Former (ritus). Den har i Liturgien indført Skikke, 
som ikke ere lovlige i den engelske Statskirke, og tildels 
efterlignet den romersk-katolske Gudstjeneste, hvorfor 
ogsaa Parlamentet i 1874 vedtog en Lov, der skulde 
gøre en Ende paa Partiets Vilkaarligheder, hvilket imid- 
lertid kun tildels er lykkedes. Da Porslaget til denne 
Lov blev forhandlet, skrev Gladstone i et af de store 
Tidsskrifter en fortrinlig Afhandling om Sagen. Han 
gaar deri ud fra, at Ritualet er Indbegrebet af de ydre 
Former, hvori Gudstjenestens aandelige Indhold udtrykker 
sig, og han spørger, om det aandelige, det indre ikke 
vilde være tilstrækkeligt, saa at man kunde undvære de 
ydre Former. Han svarer, at Menneskenaturen er saa- 
ledes, at vi ikke kunne undvære de ydre Former, men 
det ydre maa svare til det indre, og han føjer til, at 
hans Iagttagelser gennem hele hans Liv har paanødet 
ham den Tro, at med Hensyn til Forstaaelsen af denne 
Harmoni staa Englænderne som Folk i Reglen langt 
tilbage. Han belyser ved Eksempler fra Livet, hvorledes 
Englænderne have svært ved at finde den rette Skøn- 
hedsgrænse, og saa anvender han sin almindelige Be- 
tragtning paa den kirkelige Retning, som han kritiserer. 
Hvad er Ritualismen? spørger han, og han svarer: „Det er 
en uforstandig, ubehersket Reaktion mod det fattige, det 
kolde, det bare, det nøgterne." Og saaledes var virke- 
lig denne Bevægelse en Modvirken mod en tidligere Tids 
Mangel paa æstetisk Sans. Men Ritualismen overdriver, 
„den er det Skønnes Karikatur." Han spørger, om det 
aandelige Livs Fremgang staar i Forhold til den stærke 
Udvikling af det Rituelle i Gudstjenesten, og han tvivler 
aabenbart selv derom. „Dersom Ritualet — siger han 
— er ved at blive udvidet iblandt os, burde det saa ikke 
med det samme have sit Supplement og (i en vis For- 
stand) sin Modvægt i en større Omhu, brændende Iver 

Og Kraft i Forkyndelsen? Intet har efter min Mening 
en mere bedragerisk Tendens end et højtstræbende Ritual 
med en lav Vurdering af den kristelige Lære." 

Man kan i den ritualistiske Bevægelse tydelig skelne 
to Strømninger. Disse havde begge deres Udspring i 
Romantikens Periode; Bevægelsen modtog Impulser fra 
de Idealer, der fik Udtryk i Søskolens Digtning og i den 
præ-rafaelistiske Malerkunst ; men den ene Strømning holdt 
sig fri for de middelalderlig-katolske Sympatier, medens 
den anden netop blev præget stærkt deraf. Den ene 
Form af Ritualismen er en rent æstetisk Bestræbelse, 
der gaar ud paa at forskønne Gudstjenesten og at gøre 
den saa højtidelig som mulig, men intet har at gøre med 
Tidens katoliserende Tendenser, hvorfor der ogsaa uden- 
for det højkirkelige Parti, baade hos de Bredkirkelige og 
hos de Lavkirkelige, ja endogsaa hos Dissenters, spores 
Paavirkning fra den Side, hvorimod den anden, videre 
gaaende, Form hviler paa Anglokatolicismen og har op- 
taget romersk-katolske Elementer. Flere engelske For- 
fattere have skarpt udsondret de to Strømninger fra hin- 
anden; Gladstone, der kun vil ramme det ritualistiske 
Princip, ser derimod hele Bevægelsen under ét. 

Naar den berømte Statsmand, en Højkirkemand af 
den ældre Skole, saaledes afgjort stillede sig i Modsæt- 
ning til Ritualismen og istedetfor Ceremonivæsenet kræ- 
vede en bedre Prædiken, maatte naturligvis en Mand 
med Taits lavkirkelige, evangeliske Synsmaader endnu 
mere gøre det. Men det maa vistnok betragtes som en 
Lykke, at London paa en Tid, da Ritualismen var en stærk 
Bevægelse og fremkaldte alvorlige Uroligheder, havde en 
mild og besindig Biskop. Tait kom ofte til at staa An- 
sigt til Ansigt med Ritualisterne og søgte saa vidt muligt 
^t stifte Fred, men kunde ogsaa optræde med Myndighed, 
naar det var nødvendigt. Ritualistiske Præster spurgte 
ham, om de maatte anvende disse eller hine Skikke; 
en Præst skrev til ham, om han maatte indføre Korset 

i Kirken — det var bleven trængt ud at Puritanerne — , 
en anden, om han maatte have tændte Lys paa Kom- 
munionsbordet. Tait holdt saa meget som muligt igen 
overfor Reformiveren paa dette Omraade, men hans 
Svarskrivelser vare altid holdte i den mildeste Tone. 
Men da en Præst havde indført en Skriftestol efter 
romersk Forbillede i Kirken, mente Biskoppen, at han 
maatte meddele ham, at han vilde faa sin Afsked; dog 
bevarede han den Sagtmodighed, som aldrig synes at 
have svigtet ham. 

I Østenden af London forefaldt der nogle Urolig- 
heder, der var saa alvorlige, at de vistnok altid ville 
mindes som en Episode af Ritualismens Historie og i 
Forbindelse med Taits Bispegerning. Sognepræsten ved 
St. George*s in the East, Bryan King, var ritualistisk 
sindet og indførte forskellige nye Skikke, som vakte An- 
stød hos mange i det store Sogn. Saaledes rejste der sig 
en stærk Modstand, da han i 1856 vilde indføre de 
gamle Messeklæder, der ikke. bruges i den engelske 
Kirke, men som Ritualisterne paa egen Haand have 
gjort til Skik og Brug i deres Kirker. Først i 1858 
blev Biskoppens Opmærksomhed henledet paa Forhol- 
dene, og baado mundtligt og skriftligt viste han paa 
den mildeste Maade Præsten til Rette. Men saa opstod 
der en ny Anledning til Splid i den urolige Sogne- 
menighed derude ved Dokkerne. Kirkestyrelsen kunde 
ifølge en Parlamentsakt udnævne en saakaldt lecturer^ 
en Hjælpepræst, der har Adgang til Prædikestolen, og 
benyttede sig af sin Ret, men valgte for at trodse Sog- 
nepræsten en Lavkirkemand, Rev. Hugh Allen, der blev 
udnævnt i Maj 1859. Søndag efter Søndag forefaldt der 
nu i Kirken de mest stormende Demonstrationer imod 
Sognepræsten; Gudstjenesten blev forstyrret, der blev 
gjort de mest skandaløse Spektakler, kastet med Sten 
o. desl. I et halvt Aar vedvarede de forargelige Op- 
trin; Biskoppen forsøgte at stifte Fred, men forgæves. 

Saa blev der rejst en Forhandling om Sagen i Parla- 
mentet, og Biskoppen fremstillede dens Vanskelighed: 
Sognepræsten vilde ikke opgive sine Skikke, og Politiet 
vilde ikke hindre Spektaklerne. Der blev vel stillet en 
Politistyrke udenfor Kirken, men der forefaldt alligevel 
Nytaarsdag 1860 den vildeste Tumult under Gudstje- 
nesten. Biskoppen fik saa Assistance af andre. Kapel- 
lanenj Charles Lowder, der iøvrigt ogsaa var højkirkeligt 
sindet, drev en virksom indre Mission ved Dokkerne og 
blev en Tid i disse Bestræbelser støttet af de to be- 
kendte Mænd, F. D. Maurice og A. P. Stanley. Denne 
sidste og nogle andre Mænd traadte til for at bringe 
Forlig, og det lykkedes dem at bevæge Sognepræsten 
til at rejse bort for et Aar. I denne Tid skulde hans 
Embede varetages af Rev. Septimus Hansard, en Mand, 
om hvem det er bleven sagt, at han ikke havde sin 
Ligemand i Behandlingen af den raaeste Del af en 
londonsk Befolkning. King krævede imidlertid, at hans 
Stedfortræder skulde bevare det Ritual, han havde ind- 
ført, men Hansard tillæmpede det efter Menighedens 
Ønsker, og King, der levede i Briigge, nødte ham saa 
til at opgive sin Stilling. Nu stod Biskoppen igen 
overfor del vanskelige Dilemma, men greb da endelig 
til et virksommere Middel, idet han udvirkede, at King 
blev forflyttet til et Landsogn og en ny Sognepræst ud- 
nævnt, hvorefter Gudstjenesten ordnedes som i de andre 
Kirker i London. De Højkirkelige yndede ikke Tait, 
mep kunde da ikke godt beskylde ham for at gaa for 
strengt frem imod Ritualismen. Hvis han fejlede i 
denne Sag, var han snarere for eftergivende og læmpe- 
lig. Hans Optræden ved denne Lejlighed viser os, hvor 
sindigt og nølende han gik tilværks, og man forstaar, 
hvorfor der mangen Gang blev hvisket bag hans Ryg, at 
han var en svag Karakter. 

Der var en anden Side af Ritualismen, der nødte 
Biskop Tait til at træde op imod denne Retning. Dens 

katolske Tilbøjeligheder viste sig paa andre Omraader 
€nd det liturgiske; den organiserede bl. a. religiøse 
Ordener, der søgte deres Forbilleder i Romerkirken. 
Hvad Tait især absolut misbilligede hos dem var Aflæg- 
gelsen af Eder eller Løfter, og om det Punkt blev der 
ført en livlig Forhandling. I et Brev af 1865 siger han: 
,,I alle de Søsterskaber eller Foreninger af Damer, 
hørende til den engelske Kirke, til hvilke jeg har givet 
min Billigelse, har jeg været saa omhyggelig som muligt 
for at indprente Medlemmerne, at der hverken maa af- 
lægges Ed eller uden Ed paalægges nogen Art af For- 
pligtelse, der er bindende for Samvittigheden, til at 
vie længere Tid, end der passende kan forenes med 
andre Pligter, til det Værk, som Søsterskabet eller 
Foreningen virker for". Ligeledes sagde han det føl- 
gende Aar i et Hyrdebrev: „Familiebaand ere paalagte 
umiddelbart af Gud. Dersom Familiepligter ringeagtes, 
kan Guds Velsignelse aldrig ventes til nogen Bestræ- 
belse, som vi gøre os for hans Kirke. Derfor bør et- 
hvert Samfund af Søstre eller Diakonisser bestaa af 
saadanne, der fuldt ud have gjort alle Familieforpligtel- 
ser Fyldest, Fremdeles, alle, der indtræde i saadanne 
Samfund, maa have fuld Frihed til at forlade dem, saa 
snart Guds Forsynsstyrelse udpeger et andet Omraade 
af kristelige Pligter. Alle Løfter om at forblive i Sam- 
fundet, enten formeligt aflagte eller stiltiende forudsatte, 
ere derfor forkastelige". I denne Sammenhæng kan 
ogsaa omtales, hvorledes Tait stillede sig til Father Ig- 
natius. Denne mærkehge Mand hed egenlig J. L. Lyne 
og var ordineret som Diakon; han optraadte i London 
som Prædikant og vakte stor Opsigt, men ogsaa Anstød 
hos mange, da han ved sin Dragt og sin hele Optræden 
mere mindede om en Munk end om en engelsk Præst. 
Da han var en betydelig Prædikant i sin Art, vilde Tait 
ikke hindre hans Virksomhed, men paa den anden Side 
vilde han heller ikke give ham Præstevielsen. 

Ved Siden af Arbejdet for Evangelisationen støt- 
tede den virksomme Biskop ogsaa mange Kærligheds- 
gerninger, men han kæmpede altid for, at saadanne 
skulde udføres i evangelisk Aand, og modsatte sig be- 
stemt det katolske Væsen, som Ritualisteme indførte 
ogsaa paa dette Omraade. Og han fandt en god Med- 
hjælp i sin Hustru, der baade kunde tage Initiativet og 
med Dygtighed lede det Arbejde, han fik sat i Gang^). 
Hun var arbejdsom som han og forstod den Kunst, som 
Biskop Martensen har kaldt at etisere Tiden. Hendes 
Personlighed var ualmindelig tiltalende, hele hendes 
Væsen vindende, og hun fandt derfor let Indgang hos 
alle Mennesker. I Aarenes Løb voksede hendes Indsigt 
og Erfaring, og der var stadig nye Opgaver, der lagde 
Beslag paa hendes Kræfter. Hun havde i Bugby Skole 
været en Moder for mange af Drengene og havde iCarl- 
isle taget sig af Fattige og Syge iblandt de mange Arbej- 
dere, der snart lærte, at de ikke forgæves søgte Hjælp 
hos Fruen i Domprovstegaarden. I London fandt hun 
et større Felt for sin Virkelyst. Hun holdt ugentlige 
Bibellæsninger i Brompton Hospital og gav Idéen til 
The Ladies' Diocean Association, hvis Medlemmer af- 
lagde Fattig- og Sygebesøg i alle Kvarterer af London. 
Under Koleraepidemien i 1866 besøgte hun sammen med 
sin Mand Hospitalerne og opmuntrede de Damer, der 
virkede som Sygeplejersker. Biskoppen og hans Hustru 
medvirkede ved Organisationen af Søsterforeninger, der 
havde lignende Formaal som de ritualistiske, men fulgte 
andre Grundsætninger. Fru Tait, der levede i Mindet 
om de fem Smaapiger, hun havde mistet, var ogsaa op- 
fyldt af Kærlighed til Børn. „De tre Cathariner", Fru 
Gladstone, Frk. March og Fru Tait, forenede sig for 
at skaffe Hjem til Forældreløse. Medens Fru Glad- 

é 

^) Jvf. Ny kristelig Samler (udg. af Provst J. Vahl), Aarg. 
1880. 

stone tog sig af Drengene, laa det nærmest for Fru Tait 
at virke for Pigerne; i St. Peters Børnehjem, som hun 
oprettede, havde hun en af sine kæreste Virksomheder. 
Naar hun færdedes dér mellem Børnene og tænkte paa 
sin egen Catty, May, Chatty, Frances og Susan, følte de 
forældreløse Smaapiger noget af en Moders Kærlighed. 

Fru Tait, der spredte Lys og Glæde i mange 
„Hjem", som hun havde været med til at berede for 
andre, forstod ogsaa at gøre sit eget Hjem til et Sted, 
hvor der var godt at være. Efter sin Forgængers Eksem- 
pel aabnede Biskoppen sit Hus for Stiftets Præster, saa 
at de i Aarets Løb alle fik Lejlighed til at deltage i de 
selskabelige Sammenkomster i Fulham Palace (Bispe- 
gaarden). Og Præster fra alle Dele af London kunde 
da her faa et Indtryk af, at deres elskværdige Værtinde 
opmærksomt fulgte Arbejdet i deres Sogne. Da den 
første Lambeth Konference i 1867 samlede 76 angli- 
kanske Biskopper fra alle Egne af Jorden, stod Biskop- 
pens Hus hver Aften aabent for dem, og de fredelige 
Sammenkomster her efter Dagens Turnering øvede sin 
forsonende Virkning paa dem, der havde krydset deres 
Klinger. Og da mangfoldige Mennesker af de højeste 
Samfundsklasser paa Grund af hendes Mands Stilling^ 
mødtes i hendes Hus, kunde det af Guds Aand prægede 
Hjem ved det gode Exempels Magt udøve sin Indfly- 
delse i vide Kredse. 

Samtidig med Ritualismens Udvikling opstod et 
nyt bredkirkeligt Parti, der var væsentlig forskelligt 
fra det attende Aarhundredes latitudinariske Retning, 
idet det paa mange Maader havde sine Forudsætninger 
i de to Strømninger, der vare gaaede forud, den evange- 
liske Bevægelse i x\arhundredets Begyndelse og den høj- 
kirkelige, der fulgte derefter. Det Parti, der repræ- 
senteredes af Mænd som Charles Kingsley, Frederik 
Denison Maurice, Julius Hare og Arthur Stanley, stod 
paa positiv Grund og havde faaet Impulser fra de to 

Smaaskrifter til Oplysning for Kristne, VII, 5, 3 

andre Retninger. Men det var frastødt af de skarpe 
Modsætninger og vilde udjævne dem; det vilde gøre en 
bredere kristelig og kirkelig Opfattelse gældende. Dets 
Tendens kan vel let blive misvisende, men er i og for 
sig berettiget, saa vist som Anglikanismen er anlagt paa 
Bredde. Principet ligger i den anglikanske Kirkes 
Kompromis mellem lavkirkelige og højkirkelige Grund- 
sætninger; Statskirken kan ikke holde disse Modsæt- 
ninger sammen uden ved en vis Liberalisme. Det bred- 
kirkelige Princip udtrykker netop den anglikanske Kir- 
kes Rummelighed; det er som det Kit, der holder de 
forskelligartede Elementer sammen indenfor den Ramme, 
som de ofte er nær ved at sprænge. Stanley har Ret, 
naar han siger: „Den engelske Kirke er hverken høj 
eller lav, men bred." 

De samme Indflydelser, som skabte det bredkirke- 
lige Parti, havde udviklet Tait og givet ham det vide, 
frie Syn, der udmærkede ham. Han havde meget til- 
fælles med den Retning: hans strengt statskirkelige Be- 
tragtning, hans Fremhævelse af Kristendommens civili- 
satoriske Opgave, hans liberale Hensyntagen til alle 
Sider, alt dette gav ham noget af det „brede" Præg. 
Men der var og blev paa den anden Side et Stykke af 

* 

en Presbyterianer i ham, et stærkt lavkirkeligt Element, 
der adskiller ham fra de sædvanlige bredkirkelige Typer, 
som iøvrigt kunne være meget forskellige fra hverandre. 
Tait kunde ikke andet end at stille sig venligt til en 
Retning, med hvilken han havde saa meget tilfælles, men 
han tog bestemt Afstand fra de rationalistiske Tendenser 
indenfor den. Overfor den bredkirkelige Retning indtog 
han et mæglende Standpunkt som overfor de andre kir- 
kelige Partier, men fik ogsaa den Løn, som han var 
vant til at faa. Dadel og Bebrejdelser baade fra den 
ene og den anden Side. Hans Holdning viste sig i 
Striden om den meget omstridte Bog, der i 1860 udkom 
under Titelen „Essays and Reviews". 

Denne Bog bestod af syv Afhandlinger, der vare 
skrevne af syv Forfattere, unge Teologer, der vilde fri- 
gøre Teologien fra Anglokatolicismens hæmmende Ind- 
flydelse; den var fremgaaet af den bredkirkelige Strøm- 
ning, der i Halvtredserne blev mere og mere kendelig, 
og viste mange Spor af tysk Paavirkning. Det var et 
Indlæg for en ny videnskabelig Teologi, en Protest mod 
den aandelige Ufrihed, der raadede hos den anglokatol- 
ske Skole. Men Forfatterne havde i Fortalen ønsket, 
at hver især kun blev ansvarlig for sit Bidrag, og der 
var ogsaa en betydelig Forskel paa deres Afhandlinger; 
der var i nogle af dem rationalistiske Tendenser, som 
ikke fandtes i andre, f. Eks. ikke i det Essay, der var 
skreven af Dr. Temple. Biskop Tait saa Forskellen, 
men da Bogen blev behandlet under ét og Biskopperne 
vare enige om at domfælde den som Helhed, sluttede 
han sig til dem. I et privat Memorandum udtaler han 
sit Standpunkt saaledes: „Den store Ulykke er, at de 
Liberale komme tilkort m. H. t. Religionen, og de Religiøse 

komme tilkort m. H. t. Liberaliteten. Jeg føler min 

Opgave klar: skønt jeg i høj Grad sympatiserer med 
de Evangeliske, ikke at tillade dem at tyrannisere de 
Bredkirkelige'*. Men da han sluttede sig til de andre 
Biskoppers Fordømmelsesdom over Bogen, bebrejdede 
hans Ven Dr. Temple ham dette, og han skrev da til 
ham: „For mit eget Vedkommende drager jeg et be- 
stemt Skel mellem Tonen og Indholdet i de forskel- 
lige Bidrag til den Bog, der kaldes „Essays and Reviews**. 
Jeg skal være rede til, dersom De ønsker det, offentlig 
at udtale min Mening om Deres Essay, tagen for sig. 
Men Oflfentligheden synes — jeg maa sige ikke unaturligt 
— til Sinds til at betragte Bogen som et Hele". Hans 
Optræden i denne Sag synes at have fjernet ham fra 
Venner, som han satte Pris paa. 

Inden Afgørelsen af Essayisternes Sag var et nyt 
og beslægtet Stridsæmne kommet op, idet Biskoppen af 

3* 

NataJ, Dr. Colenso, blev anklaget for Kætteri. Et Værk 
om de 5 Mosebøger og Josva Bog, som han udgay, vakte 
stor Opsigt, og den nidkære Missionsbiskop blev suspen- 
deret og som Vranglærer stillet for Domstolene. Alle 
de engelske Biskopper tog Parti mod Colenso undtagen 
Tait og Biskop Thirlwall af St. David's, der vel begge 
misbilligede hans Bibelkritik, som ogsaa var meget over- 
fladisk, men ikke ønskede, at der foretoges noget imod 
ham. Baade Høj- og Lavkirkelige lod Tait føle deres 
Uvilje, der ikke blev mindre, da Højesteret frikendte 
Dr. Colenso. Man var indigneret over Domstolens „stats- 
kirkelige" Kendelse; men Tait havde jo netop ønsket^ 
at de teologiske Spørgsmaal, hvorom Sagen drejede sig, 
ikke skulde bringes frem for Skranken. 

Den langvarige og heftige Strid om „Essays and 
Reviews" og om Biskop Colenso bortvendte for en Tid 
Opmærksomheden fra Ritualismen, der gik videre og 
videre. I 1860 havde Lord Shaftesbury indgivet et For- 
slag i Parlamentet imod de ritualistiske Vilkaarligheder, 
men det opnaaede slet ikke at blive behandlet, og Alli- 
ancen mellem hans Parti og de Højkirkelige mod Essay- 
isterne afbrød saa foreløbig hans Kamp mod Ritualismen. 
Men i 1867 indbragte han et nyt Forslag, Clerical Vest- 
meuts' Bill, mod hvilket Tait indvendte, at det kun an- 
gik én Side af Ritualismen. I det Hele taget mente 
Biskoppen, at man ikke kunde udrette meget mod de 
nye Skikke ved Parlamentsakter. Flere ritualistiske 
Præster bleve stillede for Domstolene, men han udtalte 
sig mod disse Retsforfølgelser. Han var en afgjort Mod- 
stander af Partiet, men dog mild i sin Dom. Paa en 
Synode sagde han i 1866: „Om de Personer, der staa 
i Forbindelse med denne udskejende Ritualisme, have 
en Tendens i romersk Retning, drister jeg mig ikke til 
at afgøre. Jeg stoler paa, at de ikke have det; men at 
de have det Uheld i højeste Grad at ligne Mennesker, 
der have en Tendens i romersk Retning, tænker jeg, kan 

ikke nægtes". Han stemte for Lord Shaftesburys For- 
slag, som dog ikke gik igennem, men gik i sit Stift saa 
læmpeligt frem mod Ritualisterne som muligt; der var 
dem, der af al Magt søgte at bevæge ham til at an- 
vende strenge Forholdsregler, men han holdt igen, og 
det skyldes vel nok tildels hans Besindighed, at de ritu- 
alistiske Stridigheder ikke udartede mere end de gjorde. 
Da Lovforslaget var forkastet, blev der nedsat en Kom- 
mission til Undersøgelse af de emstridte Kirkeskikke, og 
Biskop Tait blev Medlem deraf, hvortil han jo var selv- 
skreven. De Betænkninger, Kommissionen afgav, udtalte 
sig bestemt imod Ændringerne i Ritualet, og begge 
Stiftssynoderne, der efter lange Tiders Tavshed i 1864 
vare genoplivede, indtoge det samme Standpunkt. Tait 
ønskede, at man skulde blive staaende ved disse Ud- 
talelser og søge at komme til Rette med Ritualisteme, 
men de ivrigste Modstandere af Partiet vilde føre Krigen 
igennem i Parlamentet. Inden den omtalte Kommission 
havde afsluttet sine Arbejder, blev imidlertid Biskoppen 
af London udnævnt til Ærkebiskop af Canterbury, hans 
Ungdomsdrøm blev til Virkehghed. 

Benjamin Disraeli omtaler i 1870 i Fortalen til den 
nye Udgave af Romanen „Lothair** de Forventninger, han 
paa den Tid, da Bogen blev til, havde næret om en 
national Grenfødelse, og han føjer til, at han og den Kreds, 
hvortil han hørte, især knyttede deres Forhaabninger til 
den anglikanske Kirke. „Heller ikke tvivler jeg nu om" 
— siger han videre — , „at, dersom der for femogtyve 
Aar siden var opstaaet en kirkelig Personlighed, der 
havde magtet Forholdene, vilde Tilstanden i de kirke- 
lige Forhold her i Landet have været" meget forskellig 
fra, hvad den nu er. Men disse store Ting faldt i Hæn- 
derne paa Munke og Skolastikere, og lidt over et Aar 
«fter Udgivelsen af „Coningsby-' tilføjede Dr. Newmans Ud- 
trædelse den engelske Kirke et Slag, efter hvilket den 
«ndnu vakler". Overensstemmende med den Statsmands- 

Betragtning, der ligger bag denne Udtalelse, havde Dis- 
raeli i de Aar, da han stod i Spidsen for Regeringen^ 
til de ledige Bispestole valgt Mænd af strengt statskir- 
kelige Grundsætninger, og en af hans sidste Handlinger 
som Premierminister, førend han veg for Gladstone, var 
at tilbyde Biskoppen af London Stillingen som den en- 
gelske Kirkes Primas. Tait var en udpræget Statskirke- 
mand, og Disraeli mente derfor, at han var den rette 
Mand til at beklæde Ærkebispestolen. Da Ministeren 
under 12te November 1868 skrev til Londons Biskop og 
tilbød ham Primatet, føjede han til: „Jeg tror, at jeg 
styrer den Kurs, som vil være den mest tjenlige for 
Kirken, især paa dette kritiske Punkt i dens Historie.^ 
Og den vordende Ærkebiskop havde derefter en Sam- 
tale med ham, hvorom han i sin Dagbog har noteret 
følgende: „Han holdt en Tale for mig om Kirkens 
Stilling, talte om Rationalister, udviklede, at de, der nu 
kaldes saaledes, ikke fulgte Paulus. Han omtalte ud- 
førligt sit Ønske om at samle et Kirkeparti, der, und- 
gaaende Rationalismens og Ritualismens Ekstremer, skulde 
forene alle andre Retninger i Kirken." Og Taits Sty- 
relse af den engelske Kirke præges ogsaa af statskirke- 
lige Grundsætninger, ifølge hvilke han læmpeligt mod- 
arbejdede de forskellige Yderligheder og virkede for En- 
hedens og Fredens Bevarelse. „Det var snarere — 
sige hans Biografer — som en forstandig kristelig 
Statsmand end som en Helt paa kirkelige Slagmarker,, 
at Tait skulde gøre sit Sæde paa St. Augustins Stol 
mindeværdigt," 



V. 

Da Tait overtog Primatet, havde Gladstone allerede 
i nogen Tid staaet i Spidsen for Regeringen. De Libe- 
rales Fører havde i Maj 1867 taget Ordet for Ophævel- 

sen af den irske Statskirke^ en Reform, han i en lang 
Aarrække havde forberedt. Da det overvejende Flertal 
i Irland var Katoliker, fandt han det uretfærdigt at 
opretholde den anglikanske Kirke som Statskirke i denne 
Del af Riget. I Marts 1868 forelagde han sit Forslag 
til den irske Statskirkes Ophævelse. Tait, der dengang 
endnu var Biskop af London, gik i Spidsen for en 
Mængde Biskopper og Parlamentsmedlemmer, der pro- 
testerede mod denne Reform. Men ligesom Disraeli 
straks frivilligt veg for Gladstone, da det viste sig, at 
Folkets Majoritet tog Parti for denne, skiftede ogsaaTait 
Standpunkt, da Gladstone overtog Regeringens Ledelse 
med et Parlament, der var valgt paa hans Program, 
Som Ærkebiskop af Canterbury støttede han den nye 
Regering i Gennemførelsen af den irske Kirkereform; 
men under de meget bevægede Forhandlinger, der førtes 
om Forslaget, kæmpede han for nogle Ændringer, som 
ogsaa til Dels gik igennem. Denne vigtige Sag gjorde de 
første Maaneder i den nye Stilling meget anstrengende 
for Tait, der foruden at deltage i Parlamentsmø- 
derne maatte føre en stadig Korrespondance og desuden 
varetage sine kirkelige Embedsforretninger. Men midt 
under de alvorligste Forhandlinger kunde han en Dag 
forlade London for at prædike ved Aabningen af et Skole- 
kapel, og han talte der med en saadan Kraft og Ro, at 
ingen kunde mærke, hvor optaget han var af det store 
Ansvar, der i Øjeblikket laa paa hans Skuldre. 

Et Ændringsforslag, der var stillet af Hertugen af 
Cleveland, gik ud paa, at der skulde sikres den katolske 
Gejstlighed i Irland en større Understøttelse, end Rege- 
ringsforslaget havde ansat; Tait støttede dette Forslag 
og bidrog saaledes til, at det blev vedtaget. Lord Shaf- 
tesbury, der var forbitret over dette, vendte sig faa Dage 
efter mod Ærkebiskoppen med disse truende Ord: „Af- 
stemningen har frembragt mere Vrede, Sorg og Bestyr- 
telse i Landet end nogen Afstemning, der er optegnet i 

hele Parlamentets Historie . . . Den har alvorligt skadet 
Deres Herligheds^) Stilling. Den har endnu mere al- 
vorligt skadet Biskoppernes Stilling og Statskirkens Sik- 
kerhed." Men da Gladstones Forslag med de foretagne 
Ændringer var vedtaget og det irske Kirkespørgsmaal 
saaledes ordnet, takkede Dronningen og Førsteministeren 
Tait for hans Medvirkning, og ligeledes modtog han Tak 
fra de anglikanske Biskopper i Irland, der paaskønnede 
hans Bestræbelser for at sikre den irske Kirke de bed- 
ste Vilkaar. Ærkebiskop Trench af Dublin skrev som 
Repræsentant for de irske Biskopper: „Alle irske Kir- 
kemænd ville, dersom de ikke ere skammeligt utaknem- 
jnelige, bevare den mest erkendtlige Erindring om alt, 
hvad De gjorde og søgte at gøre til Støtte for vor 
Kirke, medens den gennemgik den Krise, der afgjorde 
dens Skæbne, og jeg tilligemed de andre, der vare de 
umiddelbare Vidner til Deres Bestræbelser, vil mest af 
alle bevare den erkendtlige Erindring." 

Taits Helbred var skrøbelig siden den alvorlige 
Sygdom, han havde gennemgaaet i Rugby, og hans Dag- 
bøger vise, at han som Ærkebiskop var overlæsset med 
Arbejde, men inden et Aars Forløb var han da ogsaa 
overanstrengt. Den IBde November 1869 om Morgenen 
faldt han pludselig om, lammet i Ansigtet og den ene 
Side. Den eneste Søn, Craufurd, blev kaldt hjem fra 
Oxford, hvor han studerede, og Fru Tait skrev til hans 
Søster, at de „blot ventede paa Enden". I nogen Tid 
syntes der kun at være ringe Haab; endnu over fjorten 
Dage efter det første Anfald advarede det medicinske 
Tidsskrift „The Lancet" mod altfor sangvinske Forvent- 
ninger. Det viste sig dog lidt efter lidt, at der ikke 
var nogen organisk Lidelse, og inden Aarets Udgang var 
Faren væsentlig overstaaet. I Løbet af 1870 overtog Ærke- 



*) Your Lordship, saaledes tituleres de Biskopper, der ere 
Lorder. 

biskoppen sin Gerning, men var dog svag; i Slutningen 
-af Aaret rejste han saa med sin Familie til Syden, midt 
under den fransk-tyske Krig, hvorfor det var umuligt at 
komme gennem Frankrig og vanskeligt nok at slippe 
gennem Tyskland. Efter et flere Maaneders Ophold paa 
Rivieraen vendte han i Foraaret 1871 helbredet tilbage. 
Men han var langtfra uvirksom under sit Ophold i 
Syden; han afgav en velovervejet Erklæring angaaende 
Rev. Voysey, der var anklaget for at føre falsk Lære og 
blev afsat fra sit Embede, og førte Korrespondance om 
en anden Retssag, der angik Ritualismen; af hans Dag- 
bog ser man, at han gennemgik en Del Literatur og at 
han fulgte den fransk-tyske Krig og holdt sig å jour 
med Forholdene hjemme i England. Da han var kommen 
hjem, overtog han alle sine Forretninger og overraskede 
alle ved den Arbejdskraft, han udfoldede, stærkt optagen 
som han var af Konferencer, Møder og Parlamentsfor- 
handlinger. Da han den 9de Juni 1871 første Gang 
mødte i Overhuset, blev han modtagen med en entusia- 
stisk Velkomsthilsen ; der var netop dengang en Del Lov- 
forslag om kirkelige Forhold under Behandling, saa at 
han fik Brug for sine genvundne Kræfter. Hans Dag- 
bog viser, at han i Sommertiden havde fuldt op af Ar- 
bejde, saaledes noterer han en Søndag: „Fjorten Dage 
ere forløbne. 1 disse^Uger har jeg haft Aabningen af 
St. Thomas Hospital, hvor jeg for første Gang siden 
min Sygdom mødte Dronningen. Torsdag talte jeg i 
Overhuset om Rettergangskommissionen. . . . Meget Ar- 
bejde, Korrespondance, Besøg, Kirkekommissionen o. s. v. 
Jeg holdt Raad forleden Dag i Guard Chamber for at 
høre Forslag om Forening af Sogne .... Var første 
Gang siden min Sygdom tilstede i Bestyrelsen for Bri- 
tish Museum .... Jeg er meget taknemmelig for at 
have udholdt mit Arbejde godt saa vidt." Da der den 
28de Februar 1872 blev holdt Takkegudstj eneste i An- 
ledning af Tronfølgerens Helbredelse efter en alvorlig 

Sygdom, prædikede Ærkebiskoppen i SU PauVs Dom- 
kirke i London. Da den store Mængde Mennesker, der 
havde fyldt den vældige Kirke, var ved at forlade den, 
kom Sir William Gull, der baade havde været Prinsens 
og Ærkebiskoppens Læge, forbi Fru Tait og sagde til 
hende: ,,Jeg maa sige Dem, hvor passende jeg fandt 
det, at Ærkebiskoppen skulde prædike i Dag. Da jeg 
saa fra Skikkelsen i den kongelige Stol til Skikkelsen 
paa Prædikestolen, følte jeg, at af disse to store Hel- 
bredelser er Ærkebiskoppens afgjort den mest vidunder- 
lige." Tait var stadig optagen af praktisk Arbejde; bl. 
a. prædikede han hyppig, men han studerede ogsaa flit- 
tigt. Han var ikke lærd i Ordets strengeste Betydning og 
skrev næsten intet, i hvilken Henseende han er meget 
forskellig fra mange engelske Biskopper. Men det er 
interessant i hans Dagbog netop fra disse Aar at se, at 
han dog ved Siden af det store praktiske Arbejde fandt 
Tid og Ro til en ret omfattende Læsning, og han læste 
ikke blot Bøger som de Memoirer og Biografier, der just 
paa den Tid fremkom i Mængde, men arbejdede sig 
gennem videnskabelige Værker, t. Eks. Delitzsch's Kom- 
mentar til Jesajah. 

I de fjorten Aar, Tait var Ærkebiskop, var han 
altid optagen af Ritualismen. Det var, som om Partiet 
var helt forblindet; det optog romersk-katolske Lærdomme 
og Skikke og kunde ikke se, at det afveg fra den angli- 
kanske Kirkes Lære og Grundsætninger. Blandt andet 
indførte Ritualisterne Skriftemaal. og Absolution i romersk- 
katolsk Form, hvilket gav Anledning til Forhandlinger 
baade paa Synoder og i Parlamentet. Lord Shaftesbury, 
der utrætteligt bekæmpede de ritualistiske YilkaarUg- 
heder, præsiderede den 30te Juni 1873 ved et Møde i 
Exeter Hall og bebrejdede i sin Tale Biskopperne, at 
de ikke energisk skrede ind mod disse Misbrug. I Par- 
lamentet svarede Tait paa hans Tale, idet han sagde: 
„De Vanskeligheder, der nu frembyde sig, ere mangfol- 

dige. Enhver Kirke og ethvert religiøst Samfund have 
Del i dem. Der er Usikkerhed i Menneskers Meninger, 
og Usikkerheden er ingenlunde kun paa én Side. Det 
kræver stor Varsomhed, Agtpaagivenhed og Visdom fra 
deres Side, som skulle styre den engelske Kirke, om de 
skulle styre den klar af de Farer, der true den paa 
begge Sider .... Jeg klager ikke over, at den ædle 
Lord eller nogen anden taler rentud til Biskopperne. 
Hvad ere Biskopperne til, dersom der ikke skal tales til 
dem? I politiske Sager er det ikke ualmindeligt, naar 
der ingen anden er at dadle, at dadle Hendes Majestæts 
Ministre. Nuvel, naar der i religiøse Sager ikke er 
nogen anden at dadle, hvorfor saa ikke dadle Biskop- 
perne? Jeg beklager, at den ædle Jarl — Jarlen af 
Shaftesbury — ikke er her iaften; tbi jeg vilde gjerne i 
hans Nærværelse have udtalt, at stærke Ord maaske ikke 
altid ere Bevis paa en stærk Sag, og at, dersom det er 
en Fejl at bruge et mildt Sprog, er det ikke en Fejl, 
som vi kunne anklage dem for, der have givet Biskop- 
perne Raad.^ En Erklæring, der væsentlig var affattet 
af Ærkebiskop Tait og Biskopperne Wilberforce, Mo- 
berly og Wordsworth, fik alle Biskoppernes Tilslutning, 
og de vigtigste Sætninger deri bleve enstemmigt god- 
kendte fem Aar senere af de hundrede anglikanske Bi- 
skopper, der vare samlede ved den anden Lambeth Kon- 
ference. Den lyder saaledes: 

„Med Hensyn til Skriftemaalet fastholder den en- 
gelske Kirke de Grundsætninger, der ere udtalte i den 
hellige Skrift, der bleve fulgte af den ældste Kirke, og 
som bleve stadfæstede ved den engelske Reformation. 

Den engelske Kirke bekender i den 25de Artikel, 
at Boden ikke skal anses for et evangelisk Sakramente, 
og kender, for saa vidt der dømmes efter dens Formu- 
larer, intet saadant Ord som „Sakramentalt Skrifte- 
maal." 

Idet den grunder sin Lære paa den hellige Skrift, 

lærer den bestemt den hele og fulde Syndsforladelse for- 
medelst Jesu Kristi Blod for alle, der sørge over deres 
egen Syndighed, skrifte for den almægtige Gud med det 
fulde Forsæt om at forbedre deres Liv og vende sig til 
ham i sand Tro. 

Det er Kirkens Ønske, at alle dens Børn ad den 
Vej og ved det Middel skulle finde Fred. I den Aand 
ere Syndsbekendelsens og Absolutionens Formularer af- 
fattede i dens offentlige Gudstjenester, dog har den til 
Hjælp for besværede Samvittigheder truffet særegne For- 
holdsregler i to Undtagelsestilfælde. 

1. I Tilfælde, hvor der er saadanne, der ikke kunne 
faaFred i deres Samvittighed, føreftd de skulle modtage 
den hellige Nadvere, men trænge til yderligere Trøst 
eller Baad, er det paalagt Præsten at sige: „Lad ham 
komme til mig eller til en anden diskret og lærd Ordets 
Tjener og aabenbare sit Samvittighedsnag, for at han ved 
Guds hellige Ords Tjeneste kan modtage Absolutionens 
Hjælp tilligemed aandelig Baad og Vejledning." 

Ikke des mindre maa dét bemærkes, at der for 
et saadant Tilfælde ikke i „Common-Prayer-Book" er 
blevet foreskrevet nogen Form for Absolutionen, og 
fremdeles, at den Anvisning i den første Prayer-Book 
af 1549, der sanktionerede en særegen Form af Ab- 
solutionen, er bleven udeladt i alle senere Udgaver af 
nævnte Bog. 

2. I Anordningen om Sygebesøg er det paalagt, at 
den Syge skal bevæges til at aflægge en særlig Beken- 
delse af sine Synder, dersom han føler sin Samvittighed 
besværet af nogen svær Byrde; men i saadant Tilfælde 
skal Absolutionen kun gives, naar den Syge ydmygt og 
af Hjertet begærer det. 

Denne særlige Forholdsregel bemyndiger dog ikke 
Kirkens Tjenere til af nogen, der maatte tage sin Til- 
flugt til dem for at aabenbare deres Samvittighedsnag, 
at kræve en omstændelig eller i det enkelte gaaende 

Opregning af alle deres Synder eller at kræve privat 
Skriftemaal forud for Modtagelsen af den bellige Nad- 
ver, eller at anordne eller endog blot støtte nogen Brug 
af stadigt Skriftemaal for en Præst, eller at lære, at 
saadan Brug af stadigt Skriftemaal for en Præst eller 
Underkastelsen af bvad man har kaldt Tilsyn af en Præst 
er en Betingelse for at naa til det bøjeste aandelige 
Liv.'' 

Hermed bavde altsaa Biskopperne afvist den katol- 
ske Skriftemaalspraksis, men faa Aar efter kom Spørgs- 
maalet frem paany baade i Overbuset og paa Canter- 
bury-Synoden, og ikke blot der maatte Ærkebiskop Tait 
offentlig udtale sig om Sagen, men ogsaa privat maatte 
ban skriftligt og mundtligt advare mod den farlige Mis- 
brug* Mange Præster, der bavde forset sig paa det 
romerske Skriftemaalssystem, benvendte sig til Ærke- 
biskoppen om Sagen, og i det mindste én Gang lykkedes 
det barn at give en saadan et andet Syn paa denne Me- 
tode. En Mand, der bavde været .bos Kirkens Primas, 
skriver nogen Tid efter: „Jeg gik til Lambetb, kogende 
over af barmfuld Visbed om, at Ærkebiskoppen bavde 
en fordomsfuld og ensidig Opfattelse af et Spørgsmaal, 
som jeg naturligvis forstod meget bedre end ban. Jeg 
var bos bam næsten en Time og, førend jeg tog Afsked, 
tog det Hele sig anderledes ud. Han bavde vist mig de 
videre Følger, der ligge i de Principer og den Praksis, 
jeg fulgte, og bans faderlige Raad kom dengang til mig 
og kommer tilbage til mig endnu som. et Pust af frisk 
Luft i et tilpakket Værelse." 

Lord Sbaftesbury trængte stadig paa for at faa 
Ritualismen slaaet ned, alle Partier i Kirken bavde en 
Følelse af, at der maatte gøres noget, og Biskopperne 
vare sig deres Ansvar bevidste. Den 12te og 13de Ja- 
nuar 1874 vare Biskopperne fra bele England forsam- 
lede i Ærkebiskoppens Bolig i London, og de vedtoge, 
at de to Ærkebiskopper skulde affatte et Udkast til en Lov 

om Gudstjenestens Ordning, hvorved Ritualismen kunde 
holdes nede. Forslaget blev affattet og bragt ind i 
Parlamentet, hvor det under langvarige Forhandlinger 
undergik mange Ændringer. I Februar maatte Glad- 
stone gaa af som Førsteminister, og Disraeli indtog atter 
Pladsen ved Statens Ror. Gladstone^ der dog samtidig 
skrev den tidligere omtalte Artikel mod Ritualismen, be- 
kæmpede med stor Veltalenhed Forslaget i Underhuset, 
men fik ikke Medlemmerne, end ikke sine egne Til- 
hængere, over paa sin Side. Disraeli holdt sig i Be- 
gyndelsen saa meget som muligt udenfor Sagen, men 
den 8de Juli skrev Ærkebiskoppen til ham: „Agita- 
tionen angaaende den Sag endnu i et Aar vilde efter 
mit Skøn være til Skade for Kirken. Den Ophidselse, 
der altid foraarsages. naar en saadan Forhandling er 
uundgaaelig, er farlig, og Ophidselsen tiltager ved en 
Udsættelse. Dersom Forslaget blev forkastet, vilde hele 
Sommeren blive optagen af Møder af de stridende Par- 
tier, hvorimod jeg tror, at dersom det gaar igennem, vil 

dets sande Karakter med det samme blive klar 

Udsættelsen af Loven vilde blive betragtet som en stor 
Triumf for det voldsomme Parti over Biskopperne; en 
Reaktion vilde straks indtræde, og vi vilde faa en lige- 
saa heftig protestantisk Storm som den, der er rejst af 
den papistiske Invasion." I Begyndelsen af August blev 
Forslaget vedtaget og modtog kongelig Stadfæstelse som 
Lov. Ritualismen er vel ikke derved bleven overvunden, 
men der er bleven indført en simplere og retfærdigere 
Rettergang, der indskrænker de planmæssige Forfølgelser, 
der kun give Ritualisterne Vind i Sejlene. Tidligere 
kunde hvemsomhelst indgive Klage over Ulovligheder i 
Gudstjenesten, og Klagen blev tagen til Følge, saa at 
der kunde drives det skammeligste Uvæsen med lejede 
Spejdere, der i Ritualistemes Kirker under Gudstjene- 
sten udspionerede alle Præstens Bevægelser; men i Følge 
den nye Lov tages der kun Hensyn til Klager, der ind- 

gives af mindst tre agtværdige Sogneboere. ' Fremdeles 
strafies nu ikke enhver Uregelmæssighed i Gudstjenesten 
første Gang, den har fundet Sted, men vedkommende 
Præst faar en Paamindelse om at ophøre dermed, og 
han drages kun til Ansvar, naar han ikke efterkommer 
et saadant Paalæg. Og endelig er der en Mulighed for 
at standse grundløse Retssager, idet Loven giver Bi- 
skoppen Ret til at udtale et absolut Veto ved Proce- 
durens Begyndelse. 

Lovens Gennemførelse skyldes væsentlig Ærkebiskop 
Tait; men der var maaske intet, for hvilket han maatte 
høre saa mange Bebrejdelser som for deQ. Det, som 
han imidlertid tilsigtede, var at stifte Fred og at und- 
gaa Retssager om allehaande underordnede Spørgsmaal, 
og ingen véd, om der ikke vilde have været flere ritua- 
listiske Retssager, end der har været, dersom denne Lov 
ikke var bleven udstedt. I ethvert Tilfælde har den vel 
ikke gjort nogen Skade, selv om den maaske kun har 
gjort ringe Gavn. 

Den nye Lov skulde først træde i Kraft den 1ste 
Juli 1875, og Ærkebiskoppen af Canterbury ønskede, at 
Kirken skulde forberedes ved et fælles Hyrdebrev fra 
samtlige Biskopper til Menighederne i deres Stifter. Da 
Biskopperne i Februar vare forsamlede i London før 
Parlamentets Aabning, forhandlede de derom, og efter 
megen Diskussion vedtoge de at udsende en saadan 
Fællesudtalelse. . Kun to Biskopper vilde ikke under- 
tegne Hyrdebrevet, den ene, Biskop Moberly af Salis- 
bury, af mindre væsentlige Grunde, den anden, den lav- 
kirkelige Biskop Baring af Durham, fordi han fandt den 
hele Fremgangsmaade mod Ritualisterne altfor læmpe- 
lig. Biskop Baring sendte Tait følgende Brev: „Kære 
Ærkebiskop! Jeg beklager meget, at jeg ikke kan under- 
skrive. Det er et voveligt Eksperiment, naar en Patient 
lider af en farlig Feber, at behandle den som en simpel 
Forkølelse og kun at anvende Hdt svagt Mælkevand.'' 

H jrdebrer^ der rel nærmest er Taitt V»k. er Ja t cic t 
den IMe 3faru 1875, og det begyader meå at !>■! ili 
den Fremgang, der paa mange Maader har raeret i det 
Idfkdige lÅ%. Det heååer saaledes: .Denom tI 
efter de ydre Tegn — Kirker, der erc bygede, 
rerede og betænkte med Garer i de sidste fynety ie 
Aar: de nye Sogne, d^ ere dannede i den Tid. isaer i 
▼ore Købstæder og store Byer; de nhyre Pengesnmmer, 
der fnrilligt ere skænkede tQ Fremme af kmtelig Un- 
derrisnmg; Kiikens Udridelse i Kcdonieme og i frem- 
mede Lande, indbefattende Oprettelsen af me^e end 
balrtredsindstyre nye Bispesæder; den store Tilrækst i 
Antallet af Mennesker af alle Klasser, der Ted B#n og 
Arbejde tage Del i Bestræbelsen for at omrende Sjæle 
til Kristas — , saa bærer alt Vidne om Nidkærheden og 
Ahoren bos Gejstligheden og Lægfolket i den engelske 
Kirke, en Alvor og Nidkærbed, som ri lykkeUgris ride 
ingenlunde er begrænset til en enkelt Afdeling eller et 
enkelt Farti.^ Men dernæst peges der paa alvorlige Onder, 
som tme Kirkens Fred. „Et af disse Onder er Ned- 
brydelsen af den Sympati og gensidige Tillid, som bør 
bestaa mellem Gejstligheden og Lægfolket. Forandringer 
i Maaden, hvorpaa Gudstjenesten udføres, i sig selv un- 
dertiden af ringe Betydning, indførte uden Bemyndigelse 
og ofte uden tilbørligt Hensyn til Sognefolkenes Mening^ 
have fremkaldt Formodninger om, at større Forandringer 
ville følge efter; Mistillid er bleven vakt, og den Op- 
byggelse, der bør fremgaa af forenet Andagt, er bleven 
umuliggjort. Den Mistanke, der saaledes er vakt, men 
som uden Tvivl ofte er ugrundet, har i nogle Tilfælde 
fremkaldt alvorlig Forstyrrelse. 

Vægringen ved at adlyde retmæssig Autofilel er et 
andet Onde i Kirken i den nærværende Tid. Ikke alene 
er det ofte hændet, at Præster undlade at rise den 
biskoppelige Autoritet den Underkastelse, der svarer til 
Episkopatets Idé, men man har aabenlyst nægtet at under- 

kaste sig den højeste Domstols Fortolkninger af Kirkens 
::^ og Rigets Lov. Endogsaa den Ret, som vor Kirke gør 

Krav paa som nødvendig i enhver særegen eller natio- 
:z- nal Kirke, til at ordinere og ændre Skikke og Ceremo- 

nier er bleven betvivlet og nægtet. 

Vi bemærke ogsaa med stigende Ængstelse og Uro 
Ei Udbredelsen af Lærdomme og Anbefalingen af Skikke^ 

:-r der ere i Strid med den hellige Skrifts Lære og Kir- 

kens Grundsætninger, som de ere nedarvede fra den 
-I • apostoliske Tid og autoritativt opstillede ved Reforma- 

-:l tionen. Mere specielt henlede vi alvorligt Opmærksom- 

r heden paa den stærke Tiltagen og den stadige Udbre- 

: delse iblandt de Unge og Modtagelige af Lærebøger og 

Opbyggelsesbøger, om hvilke det ikke er for meget at 
i sige, at mange af de Lærdomme og Skikke, som de 

i indskærpe, ere helt uforenelige med vor reformerede 

Kirkes Lære og Grundsætninger. 

Fremdeles, vi føle det som vor Pligt at henlede Op- 
.- mærksomheden paa den tiltagende Tendens til at lægge 

ui. en dogmatisk Betydning ind i Skikke og Ceremonier, 

,- som ikke nødvendigvis have en saadan. For Eksempel 

i; bliver nu den Stilling, som Præsten indtager under Kon- 

2- . sekrationsbønnen ved den hellige Nadver, skønt den har 
ij varieret i forskellige Tidsaldere og i forskellige Lande, 

og skønt Kirken aldrig formeligt har erklæret, at den 
^ har dogmatisk Betydning, af mange Mennesker af meget 

p. modstridende Anskuelser betragtet som et Symbol paa 

r en bestemt Lære og er som saadant bleven Genstand 

for bitter Strid.« 
^ Derefter følge Paamindelser baade til Præster og 

Lægfolk, stadig med særligt Hensyn til de ritualistiske 
Bestræbelser : 

„Vi ønske alvorligt at minde vore Brødre af Gejst- 
ligheden om den højtidelige Forpligtelse, der paalægger 
'. os alle at være redebonne til at vise villig Lydighed 

mod den engelske Kirkes Lov, hvis ordinerede Tjenere 

Smaaakriftci til Oplysning for Kristne. VII, 5. 4 

vi ere, og at anerkende Nødvendigheden af at bøje vore 
egne Fortolkninger af disse eller hine Punkter i denne 
Lov, der kunne betragtes som usikre, ind under de au- 
toritative Afgørelser af lovmæssigt konstituerede Dom- 
stole. Vi, Gejstligheden, ere af alle Hensyn forpligtede 
til at adlyde Loven, naar den saaledes tydelig er for- 
tolket; og at vægre sig ved at adlyde, naar man opfor- 
dres dertil af den lovlige Autoritet, er at give et Eksem- 
pel, der ikke kan andet end at være yderst skadelig ved 
sin Indflydelse og sine Virkninger. Vi ere forvissede om, 
at Antallet af dem, der vilde nægte en saadan rimelig 
Lydighed, er lille, og at det store Flertal af Gejstlig- 
heden og Lægfolket i den engelske Kirke er fuldkom- 
men tro mod dens Lære og Orden. Vi anerkende fuldt 
Forskellen mellem Enhed og en overspændt Uniformitet, 
og vi agte vel paa, at vor Kirke med Rette er tolerant 
overfor Forskellighed indenfor visse Grænser, baade i 
Meninger og Skikke. Vi ønske ikke i mindste Maade 
at indskrænke denne fornuftige Rummelighed, men Fri- 
hed maa ikke udarte til Vilkaarlighed og Selvraadighed; 
ligesom fundamentale Sandheder ikke maa bortforklares, 
saaledes maa heller ikke de tydelige Grænser udviskes, 
der adskille vor reformerede Kirkes Lærdomme og Skikke 
fra Romerkirkens nye Paafund og Forvanskninger. 

Vi leve i en Tidsalder, der hovmoder sig af Tænke- 
frihed og Emancipation fra Autoritetens Kontrol. . I en- 
hver Del af Kristenheden ere Mennesker mere tilbøje- 
lige end nogensinde til at løbe ud i Ekstremer i Mening 
og Skik. Medens paa den ene Side fundamentale Sand- 
heder i tiltagende Grad overses eller nægtes, bliver 
der paa den anden Side mange Steder gjort frugtesløse 
Forsøg paa at møde denne Vantro med Genoplivelse af 
Overtro. 

Under disse alvorlige Forhold paalægge vi højtide- 
ligt eder alle, elskede Brødre i Herren, at lægge Vind 
paa en Kærlighedens og Fordragelighedens Aand, saa 

at I sætte Uenighed og Stridigheder til Side, som maa 
ende, ikke med det ene Partis Sejr over det 
andet, men med Sejr for Kirkens Fjender og i 
Virkeligheden for dem, der ere Fjender af Kristi 
Tro. Vi formane Præsterne til ikke at forurolige 
deres Menigheder ved nye Skikke og utilladelige Cere- 
monier og at modarbejde dem, der søge at indføre dem. 
Yi bede indstændig Lægfolk om ikke at give Mistanke 
Rum overfor oprigtige Bestræbelser for at fremme en 
mere højtidelig Dyrkelse af den almægtige Gud i tro 
Overensstemmelse med Forskrifterne i Common-Prayer- 
Book. Visselig er det nu ikke en Tid til at adskille 
sig fra hinanden, men snarere til at slutte de Baand 
fastere, som der er imellem Præsterne og deres Sogne- 
folk, da Last, Vankundighed, Vantro og Overdaadighed 
kræve forenet Bøn og forenet Anstrengelse hos alle, der 
fastholde Troen paa den korsfæstede Kristus og elske og 
tjene ham som deres fælles Herre." — 

Dette Hyrdebrev, der helt igennem er præget af 
Taits mæglende, fredsommelige Tankegang, vakte Anstød 
baade tilhøjre og tilvenstre. Bitualisterne følte sig kræn- 
kede over de biskoppelige Paamindelser, og de Lavkir- 
kelige med Biskop Baring i Spidsen mente, at der 
skulde skarpere Lud til de skurvede Hoveder. Saaledes 
befandt Tait sig her som næsten altid i en dobbelt Ud, 
men han svigtede aldrig den utaknemmelige Opgave som 
Mægler mellem Partierne, der altid stod for ham som 
en af hans højeste Pligter. Han fortsatte indtil sin Død 
sine Fredsbestræbelser, og de karakterisere mere end 
noget andet hans betydningsfulde Bispegerning. 

Der var maaske paa den Tid, da Tait var den en- 
gelske Kirkes Primas, ikke nogen anden, der følte en 
saa ligelig Sympati for de forskellige Partier som han, 
ingen, der som han var en Personifikation af den en- 
gelske Kirkes Rummelighed, og derfor ingen, der var 
mere skikket end han til at sidde paa Ærkestolen i 
Canterbury. Paa Kirkekongressen i Croydon i 1877 

4« 

talte ban paa Aabningsmødet, og i sin kraftige Tale 
sagde ban bl. a.: „Den engelske Kirke bar, ligesom 
Kristi Kirke i bele Verden, altid baft sine forskellige 
Tankeretniuger. Tre af dem ere meget fremtrædende: 
én Klasse af alvorlige Mennesker tænker mest paa Ud- 
dybelsen af det personlige aandelige Liv; en anden paa 
at frembringe ydmyg Kærlighed til Kristi Legemes Sam- 
fundsgeming, en tredje giver sig mest af med Tidens 
intellektuelle Problemer. Og store Navne, der ere be- 
rømte i den engelske Kirke og i Kristi Kirke, pryde 
bver Tankeretning, Hall den første, Andrewes den anden, 
Butler den tredje. Guds Mænd af hver Retning have 
været redebonne til at forstaa dem af den anden Bet- 
ning. Saa længe som disse Retninger vare døde og der 
var kommen Slaphed over dem alle, og Mennesker be- 
kymrede sig lidet om deres egne Principer eller om 
Kristi Sag, var der ingen Vanskeligbed ved at bolde 
Fred. Da kun én af dem var vaagnet op, kunde maa- 
ske de andre lejlighedsvis udtrykke deres Misfornøjelse 
over, at deres egen Slummer blev forstyrret ved Virk- 
sombeden og Livskraften i den, der var vaagen; dog 
saa længe det endnu kun var én, der var vaagen, var 
der kun ringe Frygt for Kollision. Da to vaagnede, 
blev Stillingen vanskelig, og da de alle tre vaagnede, da 
var der naturligvis stor Fare; man kunde fejlagtig tage 
Hævdelsen af sine egne dybe Overbevisninger om Sand- 
heden for Sandheden selv; man kunde fristes til bver 
især at overse det gode bos de andre. Tak Grud, at vi 
leve i de Dage, da de alle tre ere vaagne; tak Gud 
derfor af hele Bjertet. Der er ingen Skole af Teologer 
her i Landet for Øjeblikket, som ikke er levende og 
vaagen og ivrig for at gøre sin Pligt efter sine egne 
Overbevisninger. Det er da saa meget mere nødvendigt, 
at vi, som vi nu have gjort, indskærpe disse Grundsæt- 
ninger om Taalsomhed og Fordragelighed. Et Punkt, 
som jeg vil berøre, er ikke meget lysteligt. Det er en 



Ærkebiskop Tait. 53 

Særegenhed ved det nittende Aarhundrede, der er til- 
bøjelig til at rose sig af de mange Fortrin, der udmærke 
det, at, naar en Krig bryder ud, ledsages de regulære 
Arméer af et udisciplineret Følge af lette Friskytter. 
Undertiden kaldes de Bashi-Bazuker, og undertiden kal- 
des de Kosaker; men i hvilkensomhelst Form de vise 
sig, ere de civiliserede Nationer i Verden tilbøjelige til 
at sige, at det er en Anakronisme, at saadanne Folk 
skulle findes i det nittende Aarhundrede. Nuvel, jeg 
mener ikke, at vi have en ligefrem Efterligning af saa- 
danne Ting i vor teologiske Strid, men det vilde dog 
være rigtigt at lade sig advare. Vi ønske ikke at vende 
tilbage til den Maade at fejde og argumentere paa om 
teologiske Spørgsmaal, som var raadende i „den mørke 
Tidsalder." Jeg skal ikke sige mere om den Sag. Det 
Arbejde, der ligger for os, er stort; denne vor Kirkes 
Udsigter ere ikke mørke. Nogle mene, at jeg aldrig 
taler uden utilbørligt at overdrive de lyse Udsigter for 
den Kirke, som jeg ved Guds Styrelse er kaldet til at 
staa i Spidsen for. Men de ere lyse. Se udad: Hvilket 
andet Land i Verden vilde I bytte Kirke med? Se paa 
vort eget Land; Hvilken af Sekterne vilde I foretrække? 
Se tilbage: Hvilken Tidsalder er I paa det rene med 
at sige at det vilde have været mere tilfredsstillende at 
have levet i? Jeg for min Part takker Gud og fatter 
Mod . . . Gud véd, at denne Tid har sine Vanskelig- 
heder, men selve disse Vanskeligheder ville — derom 
tvivler jeg ikke — gøre eder mere villige til at forene 
eder inderligere i det store Værk, som Kristus har be- 
troet denne engelske Kirke, denne ærværdige, gamle, 
historiske Kirke, der lykkeligt er bevaret for os i sin 
særegne Form, saaledes som denne er kommet til os fra 
Reformationens Fædre. Det er den Kirke, for hvilken 
disse Mænd døde. Det er Jewels, Hookers, Jeremy 
Taylors, Barrows, Cudworths og Warburtons Kirke, John 
Kebles, Thomas Arnolds, Frederick Maurice's og Char- 

les Simeons Kirke. Den Kirke, som var god nok for 
alle disse Mænd, er god nok for os. Den Kirke, der 
har været prydet af saa mange Guds Hellige, vil, tror 
jeg, vedblive at gaa fremad i sin Mesters Sag, ventende 
Herrens Komme, og blive funden rede, naar han 
kommer." 

Aaret 1878 lagde ikke blot stærkt Beslag paa 
Ærkebiskoppens Arbejdskraft, men bragte ham tunge 
Sorger. Hans eneste Søn, Craufurd, var i Slutningen af 
det foregaaende Aar vendt tilbage fra en Rejse i 
Amerika og blev i Januar af Biskoppen af London ind- 
sat som Sognepræst ved en Kirke i London. Men det 
viste sig snart, at hans Helbred var stærkt angreben, og 
efter nogle Maaneders Forløb døde han i Forældrenes 
Sommerbolig. En Dag i Slutningen af Maj, da Ærke- 
biskoppen sammen med en Biskop vendte hjem fra en 
Spadseretur, var Sønnens Tilstand pludselig forværret. 
De traf Fru Tait meget urolig, som Ærkebiskoppen selv 
fortæller: „Dr. Råven havde just sagt hende, at Crau- 
furd var meget daarligere. Efter mindre end en Times 
Forløb var han gaaet bort. Intet kunde være mere vel- 
signet end hans Død. Da jeg foreslog, at vi skulde 
nyde den hellige Nadver, spurgte han, om der var øje- 
blikkelig Fare. Jeg sagde, at Råven havde raadet os 
til at tage Nadveren straks. Han forstod lige straks 
Situationen og tog Del i Tjenesten, undertiden med et 
himmelsk og triumferende Blik. Hans Kæres Nærvæ- 
relse glædede og trøstede ham meget. Han var roligst 
af os alle og syntes næsten at hjælpe os til at holde os 
oppe. Han henvendte kærlige Afskedsord til enhver af 
os, vendte sig om paa Siden som et træt Barn og sov 
ind i Jesus. En velsignet Afslutning paa et mandigt og 
jævnt Liv, dog ikke Afslutningen, tværtimod visselig Be- 
gyndelsen til et nyt Liv, til hvilket han gik ind, medens 
han efterlod os overvældede ved hans Leje." Tabet af 
den haabefulde Søn, der kun var henved 29 Aar gammel, 

var et haardt Slag for Tait. Atter og atter vender han 
i sin Dagbog tilbage til sin Sorg. I Sommertiden fore- 
tog han en Rejse med sin Hustru til Schweiz. I Basel 
skriver han : „Nu ere vi her, overladte til vore egne 
stille Tanker. Jeg takker Gud for den Lettelse, som 
denne Forandring giver for Arbejdets Krav, der barskt 
tvang os til at nedsluge vor Sorg, som vi bedst kunde. 
Mine Tanker ere, siden den kære Craufurd døde, stærkt 
optagne af Forbindelsen mellem de to Verdener. Hans 
Indgang bag Forhænget var knap en Adskillelse som 
hans Bortrejse til Amerika sidste Aar eller til Øster- 
land for seks Aar siden. Det er sandt nok, at han ikke 
vil komme tilbage til os, men jeg skal, sikkert inden 
lang Tid, gaa til ham." I Oktober skriver han i Hjem- 
met: „Tanken om den kære Craufurd er hos os alle 
Vegne inde og ude af Huset." 

Den 12te November blev den næstældste af Ærke- 
skoppens tre Døtre gift med hans Kapellan, Rev. R. 
Th. Davidson, der nu er Biskop af Rochester, og de 
Nygifte rejste derefter til Italien. Ærkebiskoppen, hans 
Hustru og de to andre Døtre begave sig til Skotland. 
Fru Tait var meget nedbøjet siden Sønnens Død; hvert 
Aar siden de fem Børns Død i Carlisle havde hun be- 
søgt deres Grave, og Ærkebiskoppens Familie blev nu 
indbudt til undervejs at gøre Ophold hos Biskoppen af 
Carlisle, men den haardt prøvede Moder turde ikke nu 
gaa til de fem Grave med de tunge Minder. Efter 
fjorten Dages Ophold i Skotland var hendes Kraft ned- 
brudt, og efter faa Dages Sygdom døde hun i Edinburgh 
den første Søndag i Advent. Da hun i nogle Timer var 
ved sin Bevidsthed, gav Ærkebiskoppen heride, de to 
Døtre og Lægen den hellige Nadver. Døtrene sang 
nogle af hendes Yndlingssalmer, deriblandt Newman's 
„Lead, kindly light." Da de havde sluttet, gentog Tait 
de to sidste Linier, som hun havde ladet anbringe paa 

Kammen af et Billede af de fem Børn. de havde mistet 
i Carlisle: 

And toith the morn those Angd faces smile 
Which 1 have loved long since, and lost awhUe. 

„Ja, ja," sagde hun, derefter blev hun bevidstløs, 
og Kl. 10 om Aftenen sov hun stille hen. „Saaledes — 
siger Ærkebiskoppen — endte hendes jordiske Liv, der naa- 
ede 59 Aar og fra hendes Barndom bestandig ved 
Guds Naade fornyedes af et indre Kildespring af Glæde, 
der vældede ud i Kærligbedsbevisninger mod alle, som 
hun kunde naa til; et Liv, der var helliget ved Bøn, 
holdt i Tugt ved overvættes Lidelse, altid fuld af Tak 
til Gud som hun var, virksom, munter, deltagende i 
Verdens uskyldige Fornøjelser og bestemt i Opfyldelsen 
af alle jordiske Pligter, et Liv, der dog ikke var af 
Verden, men var en ret Forberedelse for en herliggjort 
Helligs Liv i den umiddelbare Nærhed af Faderen og 
Forløseren." Den 7de December blev FruTait begravet 
i Addington, og vi finde derefter Ærkebiskoppen virk- 
som som altid lør, ved Siden af sin egentlige Embeds- 
virksomhed optagen af at prædike, som han bestandig 
vedblev med. Og i sit Otium læste han flittigt, som han 
plejede. Sorgen havde sat sit Mærke paa ham, og den 
21de December fyldte han 67 Aar; men han bevarede 
det lyse, frejdige Blik, han altid havde haft. Den 5te 
Januar 1879 skriver han i sin Dagbog: „Det nye Aar 
er kommet. Vi sige Farvel til 1878 med hele dets sørge- 
lige Historie, et Aar, der var endnu sørgeligere end 
1856. Men hvilke Velsignelser have ikke de enogtyve 
Aar fra 1856 til Udgangen af 1877 skænket os! Hvor 
højt maa vi ikke prise Glæden i Moderens og Sønnens 
dagligt vokseride Kærlighed! Hvilken Skat af lyse Min- 
der have ikke disse enogtyve Aar opsamlet!" 

Men der er endnu en Begivenhed fra 1878, som vi 
ikke bør gaa forbi. I Sommertiden, kort efter Graufurd 

Taits Død; samledes hundrede anglikanske Biskopper 
fra alle Verdensdele til den anden Lambeth Konference. 
Ærkebiskoppen havde aarvaagent fulgt den kirkelige Ud- 
vikling i Kolonierne og Arbejdet paa Missionsmarkeme, 
havde med S.aad og Daad støttet Kirkens Gerning paa 
mangfoldige Steder, hvor engelske Kolonister samle- 
des om den hjemlige Gudstjeneste, eller hvor Mis- 
sionsselskaberne virkede for Kristendommens Udbre- 
delse. Derom vidner hans store Korrespondance angaa- 
ende de forskelligste Forhold i Armenien og Indien, i 
Kina og Japan, paa Barbados og New Zealand, i Ma- 
rocco og Oapetown og mange andre Steder. Hvor der 
blev oprettet nye anglikanske Bispesæder, opstod der 
ofte Strid mellem de Biskoppelige og Dissenters, og som 
sædvanligt optraadte da Tait som Mægler; saaledes stif- 
tede han Fred mellem de stridende Parter paa Mada- 
gaskar. Da nu de hundrede Biskopper mødte til den 
pananglikanske Konference i London, fik han Lejlighed 
til baade offentligt og privat at tale et Ord til mange 
af dem, der styrede Kirken i de fjerne Egne. Han 
holdt Aabningstalen, og tro mod de Idealer, han altid 
havde kæmpet for, sagde han bl. a.: „Der er Folk, som 
mene, at der nutildags er Fare for, at Kirkesamfundene 
skulle beskæftige sig altfor meget med underordnede 
Ting. Naar alt kommer til alt, er det Udbredelsen af 
Jesu Kristi evige Evangelium, som vi alle have paa 
Hjerte. Der kan være mange Veje, ad hvilke man kan 
udbrede det, og det kan ikke nytte at være altfor smaa- 
lig med Hensyn til Virkemaaden, forudsat, at det Re- 
sultat, som denne Virkemaade skal frembringe, kan blive 
naaet. Ere vi kloge, mener jeg, skal vi holde os klar 
af smaa Spørgsmaal^med Hensyn til ubetydelige Enkelt- 
heder i Kirkens Forfatning og Ordning og søge at lede 
vore Tanker hen paa det store Spørgsmaal om Udbre- 
delsen af Jesu Kristi Evangelium. Selve Forskelligheden 



58 C. E. Fløystrap. 

i vore Forfatninger, selve Forskellen i Klima og borger- 
lig Kegering i de Lande, fra hvilke vi komme, minder 
os om, at vi maa være forberedte paa Forskellighed 
midt i den væsentlige Enhed. Udenfor Kirken maa vi 
være beredte til at være taalsomme, selv naar der ikke 
til Gengæld vises Taalsomhed imod os. Denne Art af 
Taalsomhed, som jeg forsvarer, er en kristelig Dyd, og 
det, er ikke mindre en kristelig Dyd for os, fordi andre 
foretrække at forsømme den. Dersom derfor de, der ere 
udenfor vor Kirke, ere utaalsomme imod os, haaber jeg, 
at vi aldrig saaledes skulle følge deres Elksempel, at vi 
blive utaalsomme overfor dem. Og en Folkekirke som 
vor — en Kirke, der ønsker åt forme og paavirke en 
Nation — maa tilmed ogsaa være taalsom overfor Me- 
ningsforskellen indenfor den. Denne Taalsomhed er det 
samme som Katolicitet. Sekter ere snevre og utaalsomme. 
Kristi almindelige Kirke er vid og kender ingen Utaal- 
somhed. Den hviler — og jo mere vi studere dens Hi- 
storie, des mere skal vi blive slaaede ved at finde det — 

paa den kristne Tros Grrundindhold Brødre, 

vi ønske ikke et nyt Evangelium, men vi ønske det 
gamle tydeligere og klarere forkyndt i dets hele Om- 
fang. Vi ønske ikke at. lovprise de sidste fyrretyve Aar 
af den engelske Kirkes Historie til Fo: ringelse af andre 
Tider, heller ikke ønske vi til Forringelse af vor Tid 
at gaa tilbage til den evangeliske Vækkelses Fædre. 
Vi ønske ikke at gaa tilbage til de karolinske Teo- 
loger, som om de besad al den engelske Kirkes Vis- 
dom, heller ikke til dem, der gik forud for dem. Nej, 
vi gaa end ikke tilbage, for at finde en afgørende 
Vejledning, til den udelte Kirke, end ikke til de tre 
første Aarhundreders Kirke. Vi begære at blive vej- 
ledede af vor Herre og Mester, Jesus Kristus, og hans 
overleverede Ord og hans Apostles Ord. Herpaa bygge 
vi vor Tro, og vi tro, at i de skiftende Tider vil dette 

altid blivende Evangelium blive mere og mere anvendt 
efter de altid skiftende Forhold i Menneskeslægten, som 
det var bestemt til at frelse i al dens Mangfoldighed.^ 

Der var et Spørgsmaal, der i en lang Aarrække 
atter og atter var taget op i Parlamentet, men som nu 
i Aarene 1877 — 80 blev brændende. De protestantiske 
Dissenters bleve begravede efter Statskirkens Ritual, 
men ønskede at lade deres egne Præster eller Lægfolk 
fungere ved Graven. Forslag i den Retning vare sta- 
dig faldne til Jorden. Tait havde som Biskop af Lon- 
don været imødekommende overfor Konkonformisternes 
Ønske, som han fandt rimeligt, medens den daværende 
Ærkebiskop Longley afviste Sagen. I 1877 forelagde 
selve den konservative Regering et Forslag om Kirke- 
gaarde og Begravelser, hvori der ogsaa fandtes en Para- 
graf, der tillod Begravelse i Stilhed, uden Ritual, i ind- 
viet Jord. Men Tait fandt det uretfærdigt, at Nonkon- 
formisterne ikke skulde have Lov til at anvende en Li- 
turgi efter deres eget Ønske og stillede et Ændringsfor- 
slag, der tillod Dissenters at forrette deres egne religiøse 
Ceremonier, kun at disse skulde være kristelige. Og 
han udtalte bestemt, at han ikke vilde støtte Regeringens 
Forslag, med mindre hans Ændring blev optaget. Som 
sædvanligt stod han som Kirkens Repræsentant temme- 
lig ene, idet de fleste Biskopper og Præster misbilligede 
hans Eftergivenhed overfor Nonkonformisterne; fra 16000 
Gejstlige indkom der en Petition om Lovforslagets For- 
kastelse. Imidlertid gik det tilsidst igennem i den Form, 
det havde faaet ved Ærkebiskoppens Ændring, og Non- 
, konformisterne fik saaledes Tilladelse til at forrette Be- 

gravelser efter deres egen Liturgi. De, der ikke høre 
til noget religiøst Samfund, begraves i dybeste Stilhed i 
uindviet Jord. 

Ritualisterne vedbleve at volde Vanskeligheder med 
deres vilkaarlige Skikke og ulovlige Messeklæder. Skønt 
Tait kun meget lidt interesserede sig fpr den Slags Ting, 






L 



60 C. E. Fløystrap. 

kunde han ikke overse Sagen saaledes som Domprovst 
Stanley, der kaldte den „latterlig." Samvittighedsfuldt 
behandlede han alle derhen Jiørende Spørgsmaal i sin 
omfattende Korrespondance og de Erklæringer, han af- 
gav. Han ønskede et Kompromis og foreslog paa Can- 
terbury-Synoden at vedtage visse Bestemmelser med 
Hensyn til Præstedragten, ved hvilke det skulde tillades 
at anvende andre Klæder end de anordnede, naar Bi- 
skoppen ikke modsatte sig det. Men hans Stilling var 
ligesaa vanskelig, som den altid havde været; han stod 
midt imellem to Partier, der syntes lige stærke. Det er 
i den Henseende interessant at lægge Mærke til, at han 
fra højkirkelig Side modtog en af 5000 Præster under- 
skreven Adresse, der talte Ritualisternes Sag, og en 
Modadresse med omtrent det samme Antal Underskrifter. 
Det var nu hans Tanke at faa en Kommission nedsat 
til Ordningen af dette Anliggende, og i det Øjemed 
korresponderede han med Gladstone, der i 1880 igen 
var kommen til Roret, og forskellige ledende Statsmænd, 
og hans energiske Bestræbelser kronedes medHeld, idet 
Parlamentet vedtog hans Forslag og en Kommission 
blev nedsat, som blev sammensat efter Ærkebiskoppens 
Anvisning. I Slutningen af Maj 1881 begyndte den sine 
Arbejder under Taits Forsæde; med stor Iver ledede 
han Forhandlingerne, men han døde, inden Kommis- 
sionen havde fuldført sit Hverv. I 1883 afgav den sin 
Beretning, der viste Vej til en betydningsfuld Omord- 
ning af hele Rettergangen i kirkelige Sager. 

Samtidig med at Tait saaledes arbejdede paa at bi- 
lægge de ritualistiske Stridigheder, greb han ogsaa virk- 
somt ind i de enkelte Tilfælde, hvor Præster vare an- 
klagede for Anvendelsen af ulovlige Skikke. Flere 
Præster bleve fængslede, og mere end én Gang gjorde 
han sin Indflydelse gældende for at modarbejde denne 
Fremgangsmaade. En Præst sad saaledes meget længe 
fængslet, men Ærkebiskoppen anvendte ihærdigt alle 



Ærkebiskop Talt. 61 

Midler for at faa ham frigjort, indtil det tilsidst lykke- 
des. Paa Synoden holdt han en længere Tale, i hvilken 
han bl. a. sagde: „Hovedindyendingen mod Hr. Greens 
Fængsling er (foruden den naturlige Følelse, man har af, 
at han virkelig har faaet mere end nok Straf for hvad 
han maatte have gjort), at det er en Anakronisme, 
at det er noget, der er forældet. Verden er kommen 
ud over den Forestilling, at Forseelser af den Art skulle 
straffes med Indespærring." 

Blandt de mange af Tidens Spørgsmaal, der i de 
sidste Aar af hans Liv trængte sig ind paa ham, var 
ogsaa Diskussionen om Forholdet mellem Stat og Kirke. 
I en lang Aarrække havde Dissenters i Forening med 
Kristendommens Modstandere kæmpet for Kirkens Ad- 
skillelse fra Staten. Intet var Tait mere imod; han var 
saa absolut Statskirkemand, at han næppe synderlig for- 
stod det modsatte Standpunkt. Han blev ofte opfordret 
til at udtale sig i Anledning af den Bevægelse, der gik 
for sig, men afslog det i Beglen, da han nødig vilde 
puste til Ilden. Lejlighedsvis gav han dog sin Mening 
tilkende, saaledes ved et Møde, der i 1881 blev holdt 
af den Forening, der var stiftet til Værn for Statskirken 
mod de saakaldte Liberationister, der vilde have den 
ophævet. Som Mødets Præsident talte han om den 
Alliance, Dissenters havde sluttet med Ateister. „Der 
er én meget besynderlig Ting ved denne Kombination, 
— sagde han — nemlig at den bestaar af Folk, som i 
Virkeligheden intetsomhelst have tilfælles. Jeg kan ikke 
antage, at en samvittighedsfuld Dissenterpræst, hvis hele 
Liv er helliget til at forsvare Kristi Evangelium, saa- 
ledes som han opfatter det, kan have synderlig meget 
tilfælles med en Ateist; og dog finde vi ved en be- 
synderlig Art af Kombination Mennesker af disse yderst 
ulige Anskuelser rede til at gøre fælles Sag sammen for 
det mærkelige Formaal, at kuldkaste den største kriste- 
lige Institution i Landet. Den ene Halvdel af dem, er 

jeg vis paa, har ingen Porestilling om, at de bringe 
Kristendommen i Fare ved denne Bevægelse, men den 
anden Halvdel véd meget yel, hvad de gøre, og hvor- 
ledes de bruge de andre som deres villige Redskab til 
at udføre Ting, som de selv fuldkommen vel forstaa. 
At Mænd, der ere nidkære for Evangeliet, kunne tænke, 
at det er en god Ting at omstøde og kuldkaste denne ene 
nationale Institution, der bestaar ved Folkets Bemyn- 
digelse med det Formaal at udbrede kristelig Tænke- 
maade over hele Landet, det overgaar min Porstand." 

Ærkebiskoppens Dagbogsoptegnelser for 1879—1882 
vise, at han endnu bestandig var stærkt optagen af Præ- 
dikener, Møder i forskellige Kommissioner, Parlaments- 
virksomheden og mangfoldigt andet Arbejde. Men den 
2den Juli 1882 noterer han, at to Læger havde under- 
søgt ham og erklæret, at Hjertet var svagt og at han 
maatte vogte sig for Overanstrengelse. Snart efter 
maatte han holde Sengen, men var virksom saa længe 
han kunde holde ud og sendte fra sit Sygeleje Breve 
om vigtige Sager, ja endogsaa en længere Boganmeldelse 
til et Tidsskrift. Hans Tilstand forværredes i Løbet af 
Efteraaret, men han kunde følge hvad der blev læst for 
ham. Det var af mange forskellige Bøger, der blev læst 
højt; men atter og atter ønskede han at høre noget af 
Bunyans „Pilgrimes Progress",Augustin8 Bekendelser, Tay- 
lors rHoly Dying"og Baxters „Retrospect of my life". Han 
ventede ikke og ønskede ikke heller at komme op igen. 
Han sagde: „Det er bedre, at jeg kunde gaa bort nu. 
Andre Mænd ville gøre det nye Arbejde bedre. For 
mig er seksogtyve Aar nok. Jeg er opslidt. Men jeg 
har arbejdet haardt, og jeg tænker især paa hine Aar i 
London. Hvorledes jeg har fejlet og er kommen tilkort, 
véd Gud, men jeg har forsøgt at prædike det enfoldige 
Evangelium og at faa andre til ogsaa at gøre det. Det 
er det, som jeg har søgt at gøre til Grundlaget for min 
Gerning." Da han mærkede, at Døden var nær, tog 

han Afsked med hver Enkelt af sine Nærmeste og mod- 
tog Nadveren. Han talte nu kun lidt, men bad af og 
til dem; der var hos ham, at bede og synge, og saaledes 
sov han stille hen den første Søndag i Advent om Mor- 
genen. 



Den engelske Kirke har haft mange lærde Biskopper; 
ikke sjelden gaa teologiske Professorer, som f. Eks. 
Lightfoot og Westcott, over i BispestiUingen. Tait var 
ikke i strengeste Forstand lærd, om han end var en 
dygtig Teolog, der havde studeret i en Aarrække i Ox- 
ford, førend han traadte ind i en praktisk Virksomhed, 
og gennem hele sit Liv med dets anstrengte praktiske 
Virksomhed forstod ban at benytte sit sparsomme Otium 
til en ret omfattende Læsning. Han var en praktisk 
Mand og Præst til Liv og Sjæl, og det var af stor Be- 
tydning for den engelske Kirke, at en saadan Mand sad 
paa Londons Bispestol og senere paa Ærkebispestolen i 
Canterbury i en Tid, da der var megen Græring og Uro 
i Kirken og der var mange Reformspørgsmaal oppe. De 
mangfoldige praktiske Opgaver, der forelaa, var han i 
høj Grad anlagt for. Det var Æt overvældende Arbejde, 
der blev lagt paa hans Skuldre; men han var i sin Art 
en storslaaet Personlighed, og de store Forhold, hvor- 
under han virkede, udviklede hans betydelige Kræfter. 

Han medbragte mange gode Egenskaber til sin om- 
fattende, mangeartede Virksomhed. Han var overordent- 
lig nidkær, meget virkelysten, ualmindelig arbejdsdygtig 
og yderst samvittighedsfuld i stort og smaat. Naar man 
følger hans Prædikant virksomhed — baade som Biskop 
og Ærkebiskop prædikede ban meget hyppigt — , hans 
egentlige biskoppelige Greming med dens Visitatser, 
Konfirmationer, Ordinationer o. s. v., hans Deltagelse i 

Synoder og i mange forskellige Kommissionsarbejder^ 
hans Optræden i Parlamentet, hvor han holdt mange 
store Taler, hans vidtforgrenede Embedskorrespondance 
og den besværlige Modtagelse af mange Besøg, undres 
man over, at han kunde overkomme alt dette og stadig 
paatage sig nye Forpligtelser og Ansvar, og at han saa 
endda kunde have Energi til Studier og Læsning. Den 
Skitse, der her er givet af hans Liv og Greming, giver 
kun et ufuldstændigt Billede af hans utrolige Arbejdsom- 
hed ; end ikke den store Biografi i to jBind, som ligger til 
Grund derfor, udtømmer blot Hovedsiderne af hans be- 
tydningsfulde Bispegerning. Og i al denne travle, op- 
slidende Virksomhed jaskede han aldrig; hans Taler, hans 
offentlige Erklæringer, hans Brevveksling, alt vidner om 
den største Omhu og Punktlighed i alle Forhold. Nøje- 
regnede og samvittighedsfuld var han i al sin Gerning. 
Hans Kald førte med sig, at han skriftligt skulde udtale 
sig om tusinde Ting, og omhyggeligt affattede han et- 
hvert Memorandum eller Brev, om end han ikke var 
nogen stor Stilist; hans Sprogform er simpel og jævn, 
men minder dog undertiden noget om Kancellistilen. Hans 
Svigersøn, den naværende Biskop af Rochester, var i 
nogle Aar hans residerende Kapellan og Privatsekretær. 
Kort efter at han havde faaet denne Stilling, var han 
en Dag fraværende, og da han kom hjem, bebrejdede 
Ærkebiskoppen ham, at han ikke havde været tilstede, 
hvilket havde hindret ham i at afsende et vigtigt Brev. 
„I mere end tyve Aar har jeg været Biskop — sagde 
Tait — , men jeg har aldrig, dersom jeg kunde undgaa 
det, skrevet et eneste Brev af Vigtighed uden at lade 
en eller anden faa det for at finde Huller i det; og de 
taabeligste Mennesker — her smilede han skelmsk — 
ere ofte de bedste Kritikere. Tag saa dette Udkast, 
og lad mig i Løbet af en halv Time vide, hvad De 
mener om det." 

En Statskirkemand som Tait var vel egnet til at 

være Kirkens øverste Biskop i en Tid, der var Vidne til en 
stærk Bevægelse for Adskillelse af Stat og Kirke. Han 
var ved sine teologiske og kirkelige Anskuelser en ud- 
præget Repræsentant for den biskoppelige Kirkes væ- 
sentlige Ejendommeligheder. Medens mange Biskopper 
mere eller mindre sluttede sig til et af de kirkelige Par- 
tier, udtrykker hans Bispegerning, at det ikke var Parti- 
formaal; men hele Kirkens Vel, der laa ham paa Hjerte. 
Om han end strakte sin Sympati vidt til alle Steder, 
eller netop fordi han gjorde det, stod han over Par- 
tierne som den besindige Styrer, der anerkendte For- 
skellighederne. Det var en Lykke for den engelske 
Kirke i en urolig Tid med uafladelige Brydninger mel- 
lem de tre Hovedretninger at have en Biskop og Ærke- 
biskop som Tait, der var kommen fra et andet Kirke- 
samfund, dog nøje kendte de forskellige Partier, men 
tillige var uafhængig af dem alle, at have en Primas, 
der forstod Anglikanismens Rummelighedsprincip og 
fulgte det i Praksis. Han styrede den anghkanske 
Kirke i" dens egen Aand, gjorde Plads for Differenserne, 
men holdt dem indenfor de rette Grænser. Statskirkens 
Stilling til Yderlighederne er udtrykt i hans Bestræbelser 
for at hæmme en altfor ensidig Udvikling til høj-, lav- 
eller bredkirkelig Side. Dens Forhold til den yderligste 
af Tidens Retninger, det videst gaaende højkirkelige Parti, 
der drev det til at gendøbe Dissenters, der bleve op- 
tagne i Statskirken, er symbolsk udtrykt i den Kends- 
gerning, at denne Skotte paa Ærkebispestolen i Canter- 
bury var døbt i den presbyterianske Kirke. 

Idet Tait baade som Biskop og som Ærkebiskop 
altid stod overfor de stridende Partier, kom det ham 
ogsaa tilgode, at han var en mild og fred elskende Natur, 
der i en sjelden Grad var i Besiddelse af den Egen- 
skab, som Englænderne kalde „equanimity**, Sindsligevægt. 
Naar han under de utalhge Mæglingsforsøg, som udgør 
en væsentlig Del af hans Bispegerning, blev angrebet fra 

Smaaskriftcr til Oplysniug for Kristuo. VII, 5. 5 



66 C. E. Fløystrup. 

to, tre Sider paa én Gang, bevarede han altid sin Fat- 
ning og fortsatte med en ubegribelig Sindsro sine Be- 
stræbelser. ^Om man rettede de haardeste Beskyldninger 
imod ham og sagde, at han forraadte den Kirke, han 
skulde styre, stod han lige støt paa sin Post. Han synes 
aldrig at have følt sig krænket over de ubillige Domme, 
men han var og blev den milde, forsonlige Fredstifter, 
en Biskop, der altid følte sig som Præst, en nidkær 
Præst, der levede og aandede for at forkynde Kristi 
Evangelium og i det Stykke at blive et Forbillede for 
andre. De store Sorger, han oplevede i sin Familie, 
bredte et Skær af mildt Vemod over hans Personlighed, 
og de mange Stridigheder, hvori han daglig stod, og 
som gjorde mange andre bitre og heftige, stemte ham 
mere og mere til Mildhed og Overbærenhed. Hele hans 
Livs Erfaring modnede i hans Karakter den dybe, vide, 
rige Sympati, der var et Grundtræk deri. Biskop Tho- 
rold af Rochester besøgte ham flere Gange, da han laa 
paa det sidste Sygeleje, og sagde bagefter: »Under disse 
sidste Besøg var der to Ting, der slog mig og blive til- 
bage hos mig.: hvorledes han bestandig med den vide- 
ste og ømmeste Ærbødighed talte om gamle Venner, 
der vare gaaede bort til Gud, men som i Åarenes Løb 
havde fjernet sig vidt fra ham enten i Retning ad Rom 
eller i Retning ad Fornægtelse, og hvorledes Sorg, Åare- 
nes Vægt og det, at han nærmede sig til at se Gud, 
havde mildnet og næsten saliggjort En, der, da jeg først 
lærte ham at kende seksogtyve Aar i Forvejen ved hans 
Tiltrædelse af Bispesædet i London, var selve Idealet af 
Strenghed, men hvis Strenghed, da han nærmede sig sit 
Endeligt, syntes forsvundet og forvandlet til Kærlighed." 
En Mand, der som Tait holder sig udenfor Partierne, 
bliver let miskendt; at ville være Mellemmand som han 
er den utaknemmeligste af alle Opgaver. En Partifører 
bliver altid stillet i Relief paa Baggrund af sit Tilhæng; 
hans Personlighed og Optræden faar et mere eller min- 

dre bestemt Præg, og jo mere udpræget han er, desto 
mere vil han aftvinge endogsaa sine Modstandere en vis 
Agtelse for den Energi og Konsekvens, hvormed han 
forfølger sine Formaal. Derimod kommer der let noget 
ubestemt, noget udvisket hos den, der staar imellem 
Partierne og søger at stifte Fred, og saa stemples han 
fra alle Sider som karakterløs. En saadan mæglende 
Personlighed staar altid i en dobbelt Ild; han kommer 
let til at staa ene, hans Gerning undervurderes. Det 
var paa mange Maader den Lod, der tilfaldt Tait. Men 
angrebet fra alle Sider og beskyldt for Holdningsløshed be- 
varede han sin Holdning som Mediator. Da nogle Kirke- 
værger anlagde Sag mod en ritualistisk Præst og fik ham 
fængslet, betegnede Tait med den Smerte, han følte ved saa- 
danne Lejligheder, det som en „Premgangsmaade, der er be- 
regnet paa at forhale, om ikke at tilintetgøre alle vore 
Forhaabninger om og Bestræbelser for Fred." I en 
saadan Udtalelse har man hans Personlighed helt og 
fuldt. Der var dog noget af en Karakter i den Ihær- 
dighed, hvormed han under en altid anstrengt Virk- 
somhed kæmpede for sit Livs Ideal. Og naar Historien 
faar alt stillet paa den rette Plads ogsaa i det Aarhundrede, 
der nu nærmer sig sin Udgang, vil vistnok Archibald 
Campbell Tait ikke faa nogen ringe Plads blandt den 
engelske Kirkes ledende Mænd. 

